
RABELAIS POLIMORF 


„Admirăm - şi trebuie admirate - marile reviste ce se instalează în domeniul 
cunoaşterii cu siguranţa liniştită şi placiditatea indiferentă a unei piramide 
egiptene. Ele sunt şi rămân aici. De departe, ne oferă o frumoasă imagine 
maiestuoasă. Dar, dacă ne gândim mai bine, piramidele sunt monminte. În 
chiar centrul masivității lor, ele țin în captivitate un mort ilustru, mumificat. 
Trăiască cimentul şi sticla transparentă! Când folosirea lor împreună nu mai 
răspunde noilor nevoi, le azvârlim cât colo, fără nici o greutate şi lipsiţi de orice 
remuşcare. Apoi ne apucăm să reconstruim. O luăm de la capăt. Parcă ar fi apărut 
o forță nouă: forţa în expansiune a marilor cetăţi americane care, la fiecare zece 
ani, îşi reconstruiesc străzile şi-şi schimbă pielea“. 

Istorie piramidală, trecut mumificat, înțepenit într-o monstruoasă construcție 
lipsită de viaţă. ce se pretinde a fi făcută „pentru veşnicie şi strivind, prin 
greutatea-i incalculabilă, posteritatea; iată cum îi apare întemeietorului Analelor, 
în acest text în care graţia ironiei ascunde o vădită intenție polemică, istoria 
tradițională, marcată de un abstracţionism rigid, ale cărui repere esenţiale sunt 
următoarele: cultul evenimentului singular şi al agentului (astfel spus eroului) 
istoric privit ca forță inaugurală. ce deschide o succesiune de fapte care se 
înlănțuie într-o ordine ce pare fatal prestabilită; afirmarea unui obiect specific 
(mari desfăşurări colective, dar şi acţiuni individuale, ambele considerate însă 
sub semnul identităţii masive, străină diferenţierilor subtile), a unor priorități 
uneori greu de demonstrat, şi. de asemenea, a unei dimensiuni naţionale adesea 
imprecis definită. Soluţii comode, adoptate cu un pronunţat gust al oportunității, 
pe care istoricii înşişi. ajunşi la ananghie şi la conştiinţa insuficienţei de 
cuprindere a propriilor metode, sunt gata să le abandoneze dezinvolt, asemenea 
cetățenilor Lumii Noi, sătui de monotonia unei construcţii pe care nu demult 
au terminat-o. Istoria pozitivistă, aflată mereu în căutarea metodei adecvate, dar 
şi a unui obiect definit în pripă, cu prea puţină rigoare, trăieşte într-un proces 
de revoluție permanentă, lipsită însă de direcţie: vechea piramidă, ce adăposteşte 
cadavrul umanității ieşită din timp - devenită acum o impozantă construcție 


hipermodemă -, e neîncetat demolată, pentru a fi înlocuită cu o alta, mai 
încăpătoare şi totodată mai greu de dărâmat. 


În 1929. doi istorici aflaţi deja în pragul notorietății, Marc Bloch şi Lucien 
Febvre, întemeiază vestita revistă Annales d'Histoire Economique et Sociale. 
Titlul revistei se va schimba în câteva rânduri: Annales d'Histoire Sociale 
(1939-1941), Mélanges d Histoire Sociale (1942-1945) şi Annales: Economies, 
Sociétés, Civilisations (din 1946). Sub rubrici de o varietate, o bogăţie şi o mobi- 
litate extremă („Probleme şi bilanțuri“, „Anchete“, „Figuri“, „Chestiuni de 
fapt şi de metodă“, „De la trecut la prezent“. „Viaţa ştiinţifică“ etc.), redactorii 
au adunat. de-a lungul anilor. contribuţii ale unor istorici de formaţie foarte 
diferită, ce se regăsesc în programul unei cercetări cu caracter vădit interdiscipli- 
nar, care valorifică ideea unei istorii vii, în mişcare, constituindu-se printr-o serie 
de acțiuni imprevizibile, imposibil de captat într-o viziune de ansamblu 
obiectivistă, dar şi prin reacții faţă de un trecut care, departe de a fi o colecţie 
de fapte inerte sau un text univoc, e dimpotrivă un loc al ambiguității, a cărui 
situare strict cronologică e relativ puţin importantă, şi care semnifică tocmai prin 
putinţa, neînscrisă în propria-i obiectivitate literală, de a produce diferenţe de 
opinii şi de a suscita polemici. 

Marc Bloch? s-a născut la Lyon în 1886 şi a fost împuşcat de nazişti în 16 
iunie 1944, aproape de Lyon. După o perioadă de profesorat la Strasbourg, împre- 
ună cu Lucien Febvre, a fost numit profesor la Sorbona, în 1936. În 1924, a 
publicat o lucrare de mare răsunet, Les Rois thaumaturges (Regii taumaturgi), 
după care s-a consacrat îndeosebi cercetărilor de istorie rurală (1931: Les Ca- 
ractăes originaux de l'histoire rurale française, Caracterul original al istoriei 
rurale franceze: 1939: La Societe féodale, Societatea feudală). O serie de lu- 
crări. dintre care unele cu caracter programatic, i-au fost publicate doar postum 
(1946: L'Etrange défaite, Strania înfrângere, 1950: Esquisse d'une histoire 
monétaire de l'Europe, Schiţă pentru o istorie monetară a Europei; 1952: 
Apologie pour l'histoire ou métier d'historien, Apologia istoriei, sau meseria 
de istoric). 

În ce-l priveşte, Lucien Febvre s-a născut în 1878 la Nancy şi a decedat în 
1956 la Saint-Amour. După profesoratul la Strasbourg, va preda la Collăge de 
France, începând cu 1933. În 1911 şi-a publicat teza de doctorat, Philippe lI et 
la Franche-Comté (Filip al II-lea şi regiunea Franche-Comté), iar un an mai 
târziu - Histoire de Franche-Comté (Istoria regiunii Franche-Comté). Va 
urma, în 1923, La Terre et l'évolution humaine (Pământul şi evoluția omului), 
apoi o serie de lucrări consacrate Renaşterii franceze şi Reformei: Afartin 
Luther, un destin (Martin Luther, un destin). 1928; Le probl&ne de I 'incrovance 
au XIF siècle (Problema necredinței în secolul al XT 1-lea), 1942; Origene et 
Des Perieres (Origen şi Des Periers), 1943: Amour sacre, amour profane 
(Iubire sacră, iubire profană), 1944. În paralel, a publicat un mare număr de 

studii în reviste de specialitate („Revue de Synthèse“, „Revue d'Histoire et de 
Philosophie Religieuses de Strasbourg“, „Revue de Métaphysique et de Morale“, 
„Annales“ etc.), dintre care cele mai importante au fost grupate în trei volume, 
două apărând postum: Combats pour l'histoire (Lupta pentru istorie), 1953; Au 
coeur religieux du XVT siècle (În inima credinței secolului al XVI-lea), 1957, 
Pour une histoire à part entière (Pentru o istorie totală). 19625. 

Vom încerca, în cele ce urmează, să rezumăm concepţia despre istorie a lui 
Lucien Febvre (care e, în acelaşi timp, şi programul de mare anvergură pe 
care-l va îmbrățişa o pleiadă de istorici francezi, cunoscuta „şcoală a Analelor“) 
şi, de asemenea, să definim modul în care această concepție se regăseşte în studiul 
despre Rabelais, pe care-l prezentăm cititorului. 

Iată, mai întâi, cele trei mari prejudecăţi ale istoriei pozitiviste, sau „ştiin- 
ţifice““: problema specificităţii, a priorităţii şi a naţionalității“. Prima are în vedere 
obiectul istoriei, dar şi metoda cercetării; a doua deschide interogaţia asupra 
originii fenomenelor şi cauzelor evenimentelor, iar ultima încearcă să definească 
criteriul apartenenței faptelor şi personalităţilor istorice. 

Intr-un anumit sens, se poate spune că obiectul istoriei îl constituie un corp 
de texte de o factură aparte: documente, tratate, cronici, anale, piese de arhivă, 
acte cu caracter public sau privat, inscripţii monumentale etc. Disciplina înte- 
meiată pe studiul acestor elemente se constituie însă pe un uriaş fond netextual, 
altfel spus se sprijină pe o preistorieS care, adesea, îi dă tonalitatea, nuanţa sau 
un dinamism specific. Ceea ce numim. nu fără o oarecare suficienţă, „ştiinţa“ 
istorică, se detaşază pe un fundal greu lizibil, în care geografia, economia şi stră- 
dania artistică se întrepătrund. De aceea, rigiditatea delimitărilor de obiecte, ea 
însăşi efect al unei metodologii parţiale, e mai degrabă dăunătoare decât 
folositoare. Ruinele unor edificii străvechi, obiecte de cult, piesele utilitare ce 
au uneori şi o pronunţată semnificaţie artistică, elemente greu de datat cu 
precizie. nefiind aşadar documente în sensul modem al cuvântului”, nu constituie 
mai puțin fapte de istorie, în sensul că indică prezenţa şi starea umanităţii ca 
identitate mental-culturală. Iată de ce, reflectând asupra conexiunilor reciproce 
şi a interdependenţei dintre om şi mediul său natural ori cultural, între „Sol“ şi 
„Istorie“. Febvre propune crearea unor discipline mixte precum „antropogeo- 
grafia“® (idee reluată prin proiectul unei „geoistorii“ a umanităţii”). Geografia 
umană preconizată de Febvre nu e simpla geografie istorică, sau o morfologie 
a mediului înconjurător, ci o ştiinţă cuprinzătoare, al cărei scop e explicarea uma- 
nității nu ca negare a naturii, ci ca parte integrantă a ei: omul nu e străin mediu- 
lui său firesc, ci e prins în el organic. indisolubil. 

Noua orientare a istoriei teoretizată de şcoala Analelor respinge, ca fiind 
iluzorie, cunoaşterea faptelor în ele însele şi a marilor personalităţi istorice ca 
entităţi psihologice având o densitate - şi o suficienţă - imuabilă. Trecutul nu 
e un lucru inert, un concept sau un text mort, ci e pătruns de suflul viu al umani- 


tății creatoare de istorie. Agentul istoric. arată Febvre, e individual şi colectiv 
în acelaşi timp, fiind mai curând un , „personaj“? pe marea scenă a lumii decât 
o personalitate singulară. închisă în propria-i interioritate. Dramatizarea fluxului 
istoric introduce ideea timpului construit şi a cronologiei subterane, distorsionate, 
asincronice, adevărată geologie a fiinţei. prin excelenţă istorică, care e omul!!. 
Pentru Febvre. istoria nu e ştiinţa trecutului. ci „ştiinţa omului în timp“!2, 
ce-şi croieşte destinul prin afirmarea eului într-un grup activ, de care se detaşază 
şi în care e totodată cuprins printr-un fel de fraternitate tensionată. Astfel, 
istoria încetează de a fi o înşiruire de fapte trecute. definindu-se ca o „organizare 
a trecutului în funcţie de prezent“!*: succesiunile de evenimente devin interferenţe 
de idei. faptele consecutive devin corelative, iar seria întâmplărilor ce survin 
una după cealaltă se pluralizează, spaţializându-se în reţele interconectate!*. 
Corolarul principiului specificității pierdute a istoriei e apartenența multiplă 
a evenimentului, lucrul care va duce la negarea cauzalismului mecanic şi a 
priorității absolute a faptelor şi ideilor. Cum prima datorie a istoricului nu e de 
a aduce clasificări simplificând lucrurile. ci de a spori puterea noastră de înţe- 
legere complicând datele în profunzime. înmulțind şi nuanțând detaliile prin dife- 
renţieri delicate!S. vom constata. de exemplu: că Reforma lui Luther e un feno- 
men ce ține de istoria ecleziastică cel puţin tot atât ca şi de cea a religiei în sens 
larg!6; că. în ea. dorinţa de „restaurare“ a creştinismului primitiv ascundea, de 
fapt. voința de reînnoire şi de adaptare a unei credinţe ce-şi pierduse vechea 
vigoare, şi care-şi găsea cu mare greutate o cale nouă!”: că mișcarea declanșată 
de Luther a fost mai puţin o revoltă î împotriva abuzurilor unei Biserici romane 
decăzute. cât o ridicare în forţă a unui val de evlavie populară incontrolabilă, 
străină unei voințe reformatoare autentice a credinţei, voinţă care ar fi fost firesc 
să propună şi soluţii de administrare a noii Biserici, o politică ecleziastică 
coerentă şi o doctrină de gestionare eficientă a comunităţii credincioşiloriE. 
Această dedublare a evenimentului. care face ca acţiunea istorică să nu fie 
singulară, ci plurală!, pune, într-o formă acută. problema priorităţi, iar solidar 
cu aceasta problema cauzalităţii. a evenimentului originar şi a iniţiativei 
fondatoare a agentului istoric. Una dintre ciudăţeniile asupra cărora cercetătorii 
au atras atenţia încă înainte de Febvre e prezenţa temelor reformatoare în 
scrierile umanistului picard Lefèvre d'Etaples. încă înainte de 1512%;de la 
această constatare până la a atribui Reformei beneficiul unei origini franceze 
nu e, evident. decât un pas, pe care unii istorici n-au ezitat să-l facă. Un 
exemplu similar e cel al lui Mersenne, savant şi animator ştiinţific din secolul 
al XVII-lea, în scrierile căruia apar, încă din 1625 (cu 12 ani înaintea Discursului 
asupra metodei al lui Descartes), marile teme ale mecanismului cartezian: 
raţionalizarea matematică a naturii. refuzul autorității în materie de ştiinţă, 
practicarea experimentului etc.?! Ce putem conchide din astfel de ilustrări dacă 
nu că, la un moment dat, unele idei „plutesc în aer“ circulând difuz în mentalul 

colectiv şi că cei ce le dau formă şi expresie nu sunt întotdeauna cei care le-au 
„descoperit“? Intemeietorii de sisteme (ştiinţifice, filosofice, religioase etc.) sunt, 
de fapt. organizatori ai rumorilor publice şi nuclee de coagulare a unor 
sentimente, idei. opinii şi doctrine ce traversează subteran, neformulat încă, cutare 
Sau cutare epocă. 

Refuzul cauzalității inaugurale. fluidizarea datărilor. denunţarea periodizărilor 
rigide. iată semnele unei adevărate revoluţii în modul de a scrie - şi de a trăi - 
istoria. înnoire datorată spiritului 4na/e/or. Una dintre consecinţele relativizării 
cauzelor şi a evenimentelor ce aduc mari rupturi în istoria umanităţii e negarea 
întemeietorilor şi respingerea principiului filiaţiei în succesiunea faptelor. Dacă 
nu există părinţi. nu există nici copii, progenitura fiind legată ombilical de cel 
ce i-a dat viaţă. Astfel. când o idee prinde contur într-o atmosferă favorabilă 
înfloririi ei şi într-un climat de maximă receptivitate a publicului. înseamnă că 
personalitatea care-i dă o expresie împlinită nu e propriu-zis părintele ei fonda- 
tor sau proprietarul ei de drept. ci un inspirat vulgarizator. care prin precizia şi 
forţa formulărilor sale nu face decât să-i accelereze circulația. Intemeietorii au 
întotdeauna înainte o cohortă de precursori care, din penumbra anonimatului 
lor, fac posibilă apariţia celor dintâi. La fel, între promotorii iniţiali şi propaga- 
torii unei idei nu există nici o „filiație“ directă. ci un climat de „presiuni“ 
complice şi de interese comune, ce se transmite dinamic, asemenea unei unde 
subterane. „din aproape în aproape“2?. Dacă mentalul s-ar transmite cu rigoarea 
unei informaţii genetice. nu ne-am putea explica modul în care ideile se 
nuanțează pe măsură ce câştigă teren. se alterează prin jocul lor contrastant şi 
se transformă. altfel spus se schimbă. Or, viaţa ideilor e tocmai istoria propriei 
lor deveniri. 

În sfârşit, istoricul e cel mai chemat, arată Febvre. să dezrădăcineze naţiona- 
lismele agresive. Adevărata istorie e cea a mentalului colectiv, a ideilor, 
credințelor şi reprezentărilor ce unesc oamenii dincolo de graniţe şi de bariere 
lingvistice: proiect de mare generozitate umană, al cărui scop e să apropie 
comunităţile şi indivizii, nu însă local sau strict național. In acest sens, bunăoară, 
Reforma lui Luther, chiar dacă s-a născut în tumultul unei afirmări naţionaliste?*, 
preludiu al schismei, trebuie privită ca expresie a unei voințe de înnoire a 
credinţei cu vocaţie universală; iar acest lucru apare tocmai în diferenţele, 
varietatea şi complexitatea de nuanţe a reformelor naţionale. Reforma creştinătăţii 
a putut fi un ferment activ de spiritualitate grație Reformelor din Germania, 
Franţa. Olanda, Anglia etc. Ceea ce prudenţa istoricului trebuie însă să respingă 
e pretenţia oricărui model naţional de a fi generator direct de atitudini mentale. 

Şi aceasta cu atât mai mult cu cât, în secolul al XVIII-lea de exemplu, națiunea 
nu era definită prin comunitatea teritoriului, ci ca totalitate a cetăţenilor şi ca 
putere suverană a poporului. fiind prin urmare obiectul unei „credinţe colective“25 
cu individualitate şi identitate greu de formulat. Pe de altă parte. avem situaţii 
în care nu există legătură între limba practicată pe un teritoriu şi naționalitatea 

cetăţenilor. În anumite momente ale istoriei (secolul al XVI-lea francez), 
precara autonomie s-a sprijinit pe o seric de privilegii pe care poporul de rând 
le ignora. Aşa stăteau lucrurile în Franche-Comté, regiune tradiţional anti- 
franceză din punct de vedere politic, beneficiind de prestigiu cultural?5. Apoi, 
circulaţia activă a ideilor şi a persoanelor a făcut să apară adesea. în cursul istoriei, 
o unitate de preocupări mentale şi de spiritualitate care era contrazisă de confi- 
guraţia politică a teritoriului. În Evul Mediu francez, de pildă, în ciuda fărâmi- 
țărilor politice, a existat o artă de o evidentă unitate, datorată dinamismului schim- 
burilor şi nomadismului artiştilor. La Avignon bunăoară, unde exista o importantă 
şcoală de pictură, creau artişti veniți din Picardia, din Burgundia şi din Catalonia, 
dar nu şi artişti din partea locului!?” Mai târziu, în vremea Renaşterii, acest gen 
de unitate dobândeşte anvergură şi câştigă teren, mai bine spus teritoriu: arta 
Renaşterii franceze, constată Febvre, nu e specific franceză ci cosmopolită, Franța 
fiind ţara în care influenţele artei germane, apoi flamande şi în cele din urmă 
italiene impregnează vizibil creaţia autohtonă”. Marea unitate mentală a umani- 
tăţii e cea a schimburilor. a devenirilor şi a transformărilor lente, dar ireversibile. 

In ce fel, acum. studiul lui Febvre despre Rabelais ilustrează concepția 
autorului său în legătură cu vocaţia istorici, pe care am încercat să o rezumăm 
în cele de mai sus? 

O remarcă preliminară se impune, credem, de la sine. Lucrarea lui Febvre 
S-ar fi putut intitula tot atât de bine Credinţă în secolul al XV 1-lea. „Lipsa de 
religiozitate “ a lui Rabelais. Dacă autorul a ales titlul pe care-l cunoaştem, a 
făcut-o, probabil, cu scopul de a problematiza în primul rând ceea ce unii au 
perceput ca pe o îndepărtare a secolului al XVI-lea francez de credinţă, şi nu 
prezenţa credinţei înseşi în epoca Renaşterii. Reluând cercetările aprofundate 
în domeniu (lucrările lui Busson, Charbonnel, Gilson ş.a.2), îmbo găţindu-le prin 
cercetări proprii şi nuanțându-le, Febvre demonstrează că secolul al XVI-lea 
francez, agitat politic, parcurs de tendinţe culturale foarte variate şi zguduit din 
temelii în ceea ce priveşte credinţa, rămâne cu toate acestea o epocă adânc 
creştină. 

Exemplul ales dé Febvre pentru ilustrarea tezei sale poate părea surprinzător. 
Rabelais a scris un roman al cărui stil izbeşte prin vulgaritate, truculenţă, ironii 
antiecleziastice, exaltare a poftelor lumești, luare în derâdere a lucrurilor sfinte; 
aparent, avem de-a face cu un scriitor mediocru, un promotor al valorilor mate- 
riale ahtiat după plăcerile trupului şi nărăvit al băuturii, ba chiar cu un „ateu“. 
La această reputaţie a contribuit însăşi legenda vieții sale, ce a urmat o traiectorie 
de continuă „decădere“: călugăr franciscan răspopit, medic dubios cu prieteni 
mai degrabă compromiţători, scriitor cultivând grosolăniile şi licenţiozitatea. 

Prezentate astfel, faptele par foarte limpezi. A deduce însă necredința 
efectivă a autorului lui Gargantua din povestea unei vieţi e riscant Mai nimerit 
ar fi, desigur, să căutăm rădăcinile acestei legende, iar apoi să vedem în ce măsură 
ea acoperă o realitate. Demersul istoricului va avea deci următoarea cale: de la 

documente la construcţia de atmosferă mentală, apoi iarăşi la documente (la 
altele!) - ultimele având rolul de a confirma ipotezele, aşa cum în ştiinţe experi- 
mentările succesive întăresc - sau infirmă - ipotezele inițiale. 

Acest du-te-vino între fapte şi interpretarea lor, între mărturiile consemnate 
documentar şi examinarea posibilității fenomenelor, deplasează semnificaţia 
cercetării istoricului de la problematica erudiţiei la cea a metodei: istoria nu e, 
arată Febvre, o simplă „anchetă“, asemănătoare unei investigaţii polițienești ce 
tinde la reperarea cauzelor unui act, ci o interogaţie adâncită metodic a cărei 
destinaţie e restituirea unui eveniment, comportament umansau fapt memorabil 
în climatul care i-a dat naştere: istoricul e mai puţin un savant care „ştie“ o 
mulțime de lucruri, cât un fin psiholog. care „înţelege“ sensul marilor desfăşurări 
de energii anonime ce marchează viața în timp a umanităţii*. 

Privită din atare perspectivă. problematica Renaşterii franceze dobândeşte 
un relief aparte, iar Rabelais devine, în acest cadru. din autorul enigmatic al unei singure 
Cărţi, a cărui psihologie urmează a fi definită, un personaj ieşit din propriu-i roman 
şi un actor pe marea scenă a secolului al XVI-lea. Prins, în documentele epocii, 
într-o identitate oscilantă, dispersată, în care delicate variaţii ortografice (Rabella 
sau Rabellus? Rubellus sau Rabellus? sau poate Rabula?) introduc o 
indleterminare parcă voită a persoanei, Rabelais apare când ca umanist remarcabil 
şi floare a ştiinţei medicale a vremii. când ca depravat notoriu, mâncău homeric 
şi beţivan fără egal, fiind astfel, prin ultimul aspect, un fel de caricatură a pro- 
priilor săi eroi. Ce putem conchide din acestea decât că „adevăratul“ Rabelais 
e cel pe care ni-l dau totalitatea documentelorepocii ce se referă la el (luate separat, 
acestea oferă, cel mai adesea, imagini contradictorii), inclusiv propriu-i roman, 
şi că, în acest caz, decât să vedem în Gargantua şi Pantagruel transpunerea 
mecanică a psihologiei unui autor liber în moravuri şi anticreştin convins, ar fi 
mai logic să-l privim pe Rabelais în carne şi oase ca pe un erou al propriei sale 
opere, pe care a scris-o, poate, din vocaţie literară, dar şi din dorința de a-şi crea 
o biografie legendară, mascată de o ficţiune romanescă? 

Romanul rabelaisian îşi trădează, prin aceasta, dubla apartenență. Asemenea 
autorului său, care e, în egală măsură, produsul marilor fluxuri de mentalitate 
ce traversează secolul al XVI-lea, dar şi al unei înscenări abil orchestrate, 
Gargantua şi Pantagruel € creația unui scriitor de mare forță şi totodată o expresie 
monumentală a epocii. Înainte de Febvre, Gilson a repertoriat o seamă de 
motive scolastice în romanul lui Rabelais, unele tratate în registru bufon 
(înclinația călugărilor franciscani pentru povestiri savuroase şi pentru limbajul 
colorat, în care glumele au ca temă consumul de vin şi chiar sexul; tratarea 
ireverenţioasă a miracolelor, apariţia unor teme savante, ce sunt introduse însă 
în context comic, de ex. „fantasmele“ medievale, care nu sunt, la Rabelais, dubluri 
iluzorii ale lucrurilor, ci plăsmuiri exprese, cu funcție militară: păcălirea 
duşmanului*2). Prezenţa unor astfel de motive atestă existenţa unui umanism 
medieval şi, în acelaşi timp, prelungirea activă a tematicii creştine în vremea 

Renaşterii, chiar dacă tratarea /iterară a acesteia va fi diferită. Aşa cum Evul 
Mediu nu a fost exclusiv teologic, Renaşterea nu a fost exclusiv păgână, cele 
două perioade fiind solidare printr-o componentă umanistă comună”. Tocmai 
de aceea. una dintre priorităţile cercetărilor istorice din ultimele decenii a fost 
clarificarea concepţiei despre natură a medievalilor şi, corelativ, stabilirea 
dimensiunii creştine a unor epoci precum Renaşterea. asimilată cândva, în 
grabă. unei perioade de raţionalism păgân. ba chiar de ateism militant. 

* Care ar fi, în acest climat în care credinţe vechi se întrepătrund cu elanuri 
noi, locul lui Rabelais şi specificul extraordinarului său roman? Trebuie să arătăm 
de la început că, aşa cum identitatea autorului însuşi al lui Gargantua şi 
Pantagruel ne-a apărut ca incertă. afectată când de ciudate lacune de informare, 
când de eclipsări parcă programate - şi că. prin urmare. e ca şi cum ar fi existat 
mai mulți Rabelais? -. cartea sa, cu bogăţia ei stufoasă şi cu revărsările-i ver- 
bale aparent informe dar. de fapt, strict reglate şi controlate. nu face decât să 
confirme pluralitatea de tendinţe care, succesiv sau simultan, au parcurs Renaş- 
terea franceză, şi a căror expresie o regăsim în romanul rabelaisian: obiect poli- 
morf. cu contururi schimbătoare. asemenea vremurilor care i-au dat naştere. In 
acest sens, apariția succesivă a primelor patru cărţi jalonează importante 
modificări de optică. Dacă primele două, apărute în 1532 respectiv în 1534, sunt 
pătrunse de atmosfera unui umanism ce se întâlneşte. în unele dintre exigenţele 
sale. cu orientările Reformei. Cartea a treia, apărută în 1546, ne arată un 
Rabelais indiferent la conflictele dogmatice. iar Cartea a patra. publicată în 1552, 
e o anticipare a galicanismului şi a naţionalismului religios, servind cauza 
regalității franceze împotriva catolicismului roman:*. 

Pe de altă parte, istoricul scrupulos trebuie să evite tentaţia de- a aplica unor 
fapte sau fenomene din alte epoci criteriile vremurilor noastre. E un îndemn pe 
care Lucien Febvre l-a adresat neobosit confraţilor săi: mentalitățile ce au 
dominat cu secole în urmă îşi au măsura şi semnificaţia în obiceiurile. superstiţiile, 
practicile şi prejudecățile care le-au dat naştere şi nu în propriile noastre repere 
psihologice sau culturale. Unii istorici literari din secolul nostru, bunăoară. au 
văzut în Rabelais (Şi în eroii săi) un raţionalist precursor al libertinilor secolului al 
XVII-lea şi un duşman al credinţei. aşadar un ateu! Oamenii secolului al XVI-lea. 
arată Febvre, erau însă străini unor astfel de etichetări precipitate. Tocmai de 
aceea. nu vom întâlni nicăieri, în documentele -epocii, menţiuni despre un 
Rabelais pretins duşman al lui Cristos şi al revelaţiei creştine (cum vom întâlni, 
în schimb, pentru alţi contemporani ai lui Rabelais, de exemplu Dolet), iar 
prezența numelui lui Rabelais pe o listă a cărţilor. cercetate de Sorbona în 
1542. ca neconforme credinţei, are o cu totul altă explicaţie. Rabelais apare, pe 
această listă. printre umanişti şi scriitori reformaţi ale căror opere se îndepărtau 
de spiritul dogmei catolice. Autoritatea ecleziastică, autosesizată, chema, aşa- 
dar, la ordine pe cei a căror credinţă era gata să o ia razna, nu pe cei care şi-o 
pierduseră: hotărârea Sorbonei îi viza pe reformaţi, nu pe „atei“. Cum s-ar putea 

explica altfel marea întârziere a sentinţei, având în vedere că Pantagruel 
apăruse deja de mult (în 1532) iar Gargantua ceva mai târziu (1534) şi că, de 
la acea dată, Rabelais nu mai publicase nimic? 

Riscurile unei interpretări distorsionate o dată îndepărtate, vom constata, nu 
fără o oarecare mirare, că romanul lui Rabelais cuprinde elemente care sugerează 
o mare mobilitate a convingerilor autorului şi o angajare plurală, greu de 
definit, a acestuia. Vom găsi, de exemplu, în Gargantua şi Pantagruel, ecouri 
luterane: concepția individuală a credinţei, ce proclamă Evanghelia ca pe 
unicul ei izvor, refuzul autorităţii doctrinale a papilor şi a conciliilor, denunțarea 
monahismului, respingerea cosmopolitismului etc. Vom întâlni însă de asemenea, 
şi îndeosebi, un bogat repertoriu de inspiraţie erasmiană, care îl înscrie pe 
Rabelais mai degrabă în mişcarea umanismului universalist decât în cea a 
reformismului religios partizan, de sorginte luterană. Dintre aceste date le 
reținem pe următoarele”: paralelismul biografic (călugur augustinian, Erasm 
va fi uns preot, asemenea lui Rabelais, franciscan confirmat şi el în preoţie); 
repulsia comună pentru monahism; cultul înțelepciunii antice al textelor păgâne, 
care le-au hrănit, amândurora, reflecţia şi practica de umaniști; desprinderea de 
sumbrul pesimism teologic al predestinării luterane, în folosul unui raţionalism 
literar luminat, pătruns de conştiinţa năzuinţei omului spre bine; plăcerea 
ilustrărilor pitoreşti, a îndrăznelilor şi a libertăţilor de limbaj, în care, arată Febvre, 
Rabelais a fost uneori depăşit de Erasm (!). Iar dacă Rabelais împărtăşeşte cu 
Erasm. dar şi cu Luther, convingerea că Evanghelia e unica sursă a credinţei, 
criteriul luteran al justificării prin credinţă îl desparte pe Luther de Erasm, dar 
şi de Rabelais. 

Rezumând cele de mai sus. vom conchide că, în lumina analizelor lui 
Febvre, Renaşterea franceză a fost parcursă de tendinţe extrem de diversificate, 
ce se întrepătrund reciproc. Caracteristica esenţială a epocii a fost multipolaritatea 
(nu bipolaritateta), principiu în virtutea căruia doi gânditori pot împărtăşi unele 
dintre convingerile lor. dar diferă prin altele, pe care le împărtăşesc, separat, 
cu alţi doi. ş.a.m.d. Disciplina chemată să dea socoteală de astfel de situaţii nu 
va fi istoria personalităţilor şi a faptelor lor, nici istoria ideilor personalizate în 
curente, direcţii şi masive deplasări de opinie, consemnate generic şi abstract 
(o idee identică poate fi cultivată de oameni diferit încadraţi ideologic), şi nici 
cea a desfăşurărilor de evenimente singulare (în „simplitatea“ faptului irepetabil, 
analiza atentă poate discerne o pluralitate, practic infinită, de direcţii şi de intenții), 
ci istoria mentalităților de grup, în care individul se manifestă prin apartenenţa 
sa nultiplă - şi simultană - la mai multe tendinţe. adesea contradictorii, şi în care 
ultimul cuvânt nu e cel al ştiinţei, ci al marii reţele interdisciplinare în interiorul 
căreia cunoştinţele devin relative, mobile. plurisemnificative şi, tocmai prin 
aceasta, infinit cuprinzătoare: şcoală de gândire şi de acţiune vie pe care revista 
Analelor a deschis-o în Franţa deceniului al patrulea, îndeosebi prin contribuţiile 
celor doi fondatori ai ei, Marc Bloch şi Lucien Febvre. şi ce se va impune, în 

deceniile următoare, prin nume asemenea celor ale lui Philippe Aries, Fernand 
Braudel, Pierre Chaunu, Jean Delumeau, Georges Duby, Jacques Le Goff, 
Robert Mandrou sau, mai aproape de noi, Michel Vovelle, Roger Chartier, Pierre 
Darmon, Jean-Louis Flandrin, Jacques Rossiaud şi mulţi alți. Marele pariu 
istoric al lui Lucien Febvre a dat roade timpurii şi continuă să dea pretutindeni 
unde istoria e privită ca o punte de legătură între veacuri, seminţii. generaţii umane 
succesive şi indivizi. 

NOTĂ ASUPRA EDIŢIEI 


Am utlilizat, pentru realizarea traducerii de faţă, ediţia din 1968 a cărţii lui 
Lucien Febvre. Această ediţie omite vechea prefaţă a lucrării. semnată de 
Henri Berr. Având în vedere momentul redactării ei (1942), am preferat să nu 
o introducem în volum. încercând să suplinim această absență prin propria noastră 
prezentare a operei lui L.F. 

Notele lui L.F. le-am reprodus, conform ediţiei din 1968 (dar nu şi din 1942, 
în care apăreau în josul paginii). la sfârşitul volumului, ele fiind marcate în text 
printr-o cifră urmată de a); notele din subsol aparţin traducătorului. 

În citarea pasajelor din Rabelais am folosit traducerea în română a lui 
Alexandru Hodiş (Francois Rabelais, Gargantua şi Pantagruel, Bucureşti, 
Editura pentru literatură universală. 1967. 637p.). 

Domnul Vasile Rus, asistent universitar la Catedra de limbi clasice a 
Facultăţii de litere din CLuj. a avut amabilitatea să-şi asume, cu pricepere şi 
dăruire, traducerea numeroaselor texte în latină prezentate în lucrarea lui 
Febvre. li exprim. aici, sincera noastră recunoştinţă. Aceleaşi mulțumiri le 
adresăm doamnei Romana Timoc-Bardy. care a avut bunăvoința de a revedea 
unele pasaje dificile şi ale cărei sfaturi ne-au fost de mare folos (H.L.). 


INTRODUCERE LA EDIŢIA DIN 1968 


Obiectul esenţial al acestei cărți e studiul unui fenomen de psihologie 
colectivă ce se exprimă în perspectiva problemei necredinţei. Analiza secolului 
al AV]-lea, pe care Lucien Febvre, membru al Institutului, profesor onorific la 
Collège de France, o întreprinde aici, din acest punct de vedere, constituie un 
model: sensibilitatea epocii, viaţa intelectuală, ecoul universal al credințelor 
şi al religiei asupra spiritelor, - totul e examinat cu spirit critic şi intuitiv 
totodată, care însă nu se lasă dominat de geniul inspiraţiei. Sarcina asumată 
e imensă, deoarece „întreaga concepție a secolului al XT-T-lea umanist e acum 
pusă din nou în discuţie..., şi tot secolul trebuie gândit din nou “. 

În tratarea acestei probleme dificile, Lucien Febvre îşi centrează ancheta 
asupra „cazului Rabelais“. Ceea ce va fi important de ştiut e în ce măsură 
Rabelais îşi reflectă epoca, şi în ce măsură a anticipat-o sau a depăşit-o. Avem 
de-a face cu un proces condus cu răbdare şi rigoare, „dar atitudinea bunului 
istoric diferă oare de aceea a judecătorului? “ (Henri Berr). 

Autorul explorează opera contemporanilor lui Rabelais, poeți, teologi, 
controversişti: Rabelais e oare, sau nu e, gânditorul liber care, încă din 1532, 
„a încetat de a fi creştin “: şi al cărui râs „de Lucian “ ascundea gânduri , pe 
care nimeni n-a îndrăznit să le aibă secole întregi?“ Toate mărturiile sunt 
„trecute prin sita unei logici cât se poate de strânsă “ 

Şi iată că a sosit momentul de a-l supune întrebărilor pe Rabelais, pe 
Rabelais însuşi“ - adică propria sa operă. În faţa cititorului se desenează 
puțin câte puţin portretul unui Rabelais ce surprinde prin dinamism şi prin adevăr 
uman, înrădăcinat în secolul său şi, în acelaşi timp, foarte „avansat“ fată de 
el; credincios, el luptă deschis împotriva superstițiilor „bieţilor imbecili“ care 
îl înconjoară. Urmăreşte, cu o curiozitate pasionată, dramele Reformei, dar 
pietatea sa e „mai apropiată de religia erasmiană, interpretată liberal, decât 
de religia reformată“; e vorba, aici, de un spirit erasmian îmbogăţit de o 
mare căldură şi umanitate. 

De-a lungul lucrării întâlnim multe personaje pe care Lucien Febvre „le face 
să reînvie sub ochii noştri, în câteva pagini sau în câteva rânduri; cartea sa 
abundă în schițe şi în portrete “ (Henri Berr). Iar în aceste imagini ce fiapează 

imaginația apare profilul epocii, climatul ei moral, „atmosfera “ ei. A atinge 
realitatea unui moment istoric în întreaga sa bogăție de nuanțe şi de contradicții 
înseamnă, astfel, a-ți lua toate precauțiile în scopul de a evita, în aprecieri, 
„păcatul păcatelor, cel mai de neiertat: anacronismul “. 

Această carte e o mare lecţie de metodă, dar în acelaşi timp, venind din partea 
unuia dintie cei mai mari istorici ai secolului al XX-lea, o lecție de modestie 
şi de prudenţă: .. Nu putem avea niciodată convingeri absolute când e vorba de 
fapte istorice... Istoricul nu e cel care ştie, ci acela care caută “. 


PAUL CHALUS, 
Secretar general al Centrului Internaţional de Sinteză 


Lui Fernand Brudel 
cu speranţă 


Notă. Această lucrare reprezintă volumul LIII al Bibliotecii de Sinteză Istorică 
„L' Evolution de 1’ Humanité“. fondată de Henri Berr şi condusă, după 
moartea sa, de Centrul Internaţional de Sinteză al cărui creator a fost. 

INTRODUCERE GENERALĂ 


Bunele manuale sunt folositoare. Dar evoluţia umanităţii nu e doar o simplă 
colecţie de manuale excelente. Sper, aşadar, că nici unul dintre fidelii admiratori 
ai acestei colecţii nu îmi va purta pică dacă, însuşindu-mi greaua obligaţie de 
a examina, în cadrul ei, problemele religioase care au ocupat atât de mult viaţa 
oamenilor în vremea Renaşterii, fac un demers insolit, consacrând un volum 
masiv unui fapt ce ar putea fi numit cealaltă faţă a credinţei: necredinţa. 

Va trebui ca titlul acestei cărţi să nu rătăcească cititorul. ÎL iubesc pe 
Rabelais. Dar prezenta lucrare nu e omagiul unui cititor curios adresat unui autor 
care îl amuză. Cu alte cuvinte, nu e o monografie rabelaisiană. În intenția şi în 
modesta ei ambiţie e un eseu asupra sensului şi spiritului secolului al XVI-lea 
francez. 

Încă unul, aşadar? Ca şi cum nu s-ar fi spus totul de când există exegeţi ai 
Renaşterii ce se copiază unii pe ceilalți? Tocmai asta e: aş dori să nu-mi copiez 
înaintaşii. Şi asta nu dintr-un simplu gust al paradoxului şi al noutăţii, ci pentru 
că sunt istoric, iar istoricul nu e cel care ştie. El e cel care caută, prin urmare 
cel care pune sub semnul întrebării soluţiile la care s-a ajuns şi care revizuieşte, 
atunci când e nevoie, vechile procese. 

Atunci când e nevoie - oare nu „întotdeauna“? - Să nu ne închipuim cumva 
că unele concluzii ale istoricilor n-ar fi marcate de contingenţă. Dintre toate 
formulele proaste, aceea a cărţii „care nu se va mai scrie din nou“ riscă să fie 
cea mai proastă. Sau, mai precis: acea carte nu o vom mai scrie din nou nu pentru 
că a atins perfecțiunea absolută, ci pentru că e un produs al timpului său. 
Istoria, fiică a timpului (nu spun acest lucru pentru a-i scădea meritele). 
Filosofia, fiică a timpului. Fizica, fiică a timpului, şi ea: cea a lui Langevin nu 
e cea a lui Galilei, care nu e cea a lui Aristotel. Apare vreun progres de la una 
la cealaltă? Cred că da. Ca istorici, vom vorbi mai ales de adaptare la timp, Fiecare 
epocă îşi fabrică mental propriu-i univers. Dar nu îl fabrică doar cu materialele 
de care dispune, cu faptele (adevărate sau false) pe care le-a moştenit sau pe 
care le-a dobândit mai de curând. Îl fabrică şi cu propriile-i înzestrări, cu 
ingeniozitatea ei specifică, cu calităţile, darurile și curiozitățile ei, cu tot ce o 
distinge de epocile ce o preced. 

În acelaşi fel, fiecare epocă îşi fabrică mental propria-i reprezentare a 
trecutului istoric. Roma şi Atena ei, apoi un Ev Mediu şi o Renaştre. Cum? Cu 
materialele de care dispune - şi prin aceasta un element de progres se poate insinua 
în cercetarea istorică. Cât mai multe fapte. cât mai diverse şi mai bine controlate: 
câştigul nu e neglijabil. Cu un talent identic, bunul arhitect nu construieşte aceeaşi 
casă cu moloz vechi şi două sau trei grinzi uzate - sau cu pietre frumoase, tăiate 
drept, din care are câte îi trebuie, şi cu mari bucăţi pentru lemnăric, gata 
pregătite de a fi puse laolaltă. Dar nici nu e vorba măcar numai de materiale. 
Mai există daruri ale spiritului. care variază, calităţi şi metode intelectuale; mai 
există, îndeosebi. curiozități şi motive de interes. gata să se transforme fără 
încetare şi îndreptând atenţia oamenilor unei epoci asupra cutărui aspect al 
trecutului. multă vreme lăsat în umbră şi pe care întunericul îl va acoperi din 
nou, nu peste mult. Nu trebuie să spunem că astfel de lucruri sunt omenești, ci 
că aceasta e legea însăşi a cunoaşterii umane. 

Părinţii noştri şi-au construit Renaşterea lor. Aceasta nu e Renaşterea 
părinţilor lor. Noi am moştenit-o pe prima: la cincisprezece ani, citeam, 
împreună cu colegii mei de şcoală. pe Taine. Călătoria în Italia şi Filosofia artei, 
la optsprezece. ne hrăneam spiritul cu Bruckhardt. Iar Rabelais cunoscut de mine 
a fost multă vreme Rabelais al lui Gebhart. Cu toate acestea, câte tragedii şi 
speranţe năruite n-am cunoscut între 1900 şi 1941! Dacă nu mi-aş fi dat seama 
de toate eu însumi (nu vreu să fiu ironic: omul are atâta nevoie de stabilitate şi 
găseşte în ca atâta plăcere încât, chiar dacă prin natura şi profesiunea lui e 
clarvăzător, refuză adesea să fie aşa prin instinct şi, închizând ochii în față 
realităţii, nu priveşte decât ce a văzut odinioară) - dacă nu le-aş fi sesizat 
personal, lectura, în 1922, a marii /nb'oduceri aşezată de Abel Lefranc înaintea 
lui Pantagruel, în ediţia critică a Operelor lui Rabelais. m-ar fi avertizat în 
legătură cu ele. Această lectură mi-a provocat un şoc din care s-a născut această 
carte, ce intenţionează să pună în discuţie, prin reacţie, dificilele probleme ale 
necredinței. 


Avem în față câteva dintre marile spirite ale secolului al XVI-lea. În primul 
rând Rabelais. Oare ce a fost cu adevărat acest om, în forul său interior? Un ins 
mucalit născut în provincia Touraine, moştenind pur şi simplu verva anticlericală, 
francă, a orleanezului Jean de Meung? sau un filosof profund care, întrecându-i 
la viteză pe contemporani. le-a luat-o atât de mult înainte în ce priveşte 
atitudinea critică şi refuzul credinței încât nimeni nu l-a putut ajunge din urmă? 
A fost oare un sceptic. în genul lui Anatole France, propunând secolului său 
„Credinţa cea mai necesară omului. cea mai conformă naturii sale, cea mai 
nimerită pentru a-l face fericit: îndoiala“ - sau. dimpotrivă, aşa cum îl vede Abel 
Lefranc. un fanatic hotărât să-i îndrepte pe oameni către certitudinile laice ale 
unei ştiinţe ce nu cunoaşte limite? Mai senini decât exegetul impetuos al lui 
Pantagruel, vom sfârşi oare prin a vedea în Rabelais pe unul dintre acei creştini 

fără vlagă, care ridică pe altarul oamenilor de rând un Cristos lipsit de glorie - 
sau îl vom însufleți cu o pasiune de reformat, repede înfrânată de spaima 
supliciului? Iată-ne în postura lui Panurge: ce să alegem, ce să respingem? Mai 
ales că avem de-a face cu mari autorităţi, căci un număr de cel puţin zece, dintre 
cele mai vrednice de cinste, se ascunde în spatele fiecărei opinii contrare... 

Rabelais: dar iată-l mai întâi pe Des Periers. Misteriosul Des Périers. 
Umanist, mare cunoscător al gândirii platoniciene: slujitor credincios al 
Margaretei Margaretelor”. când favorizat. când dizgraţiat de aceasta; militant 
în vrednica echipă care a înzestrat Reforma franceză cu prima Biblie în vulgată; 
colaborator al lui Etienne Dolet?. prinţ al libertinilor, în comentariile asupra limbii 
latine; autorul neîndoios al unor poeme pesimiste. autorul probabil al unor 
povestiri sprintene şi şugubeţe, autorul misterios al cărţii Cymbalum Mundi 
(Clopotul lumii), ale cărei inspiraţie şi origine au rămas enigmatice vreme de 
patru secole: între toate aceste aspecte ale unui om unic cum să-l alegem pe cel 
dominant? Ce portret am putea să-i facem celui pe care criticii îl socotesc 
când partizan al Reformei. când al gândirii libere. al misticismului sau al 
glumelor sprinţare, cam fără perdea? 

Acesta ar fi Des Periers, ce să spunem însă despre protectoarea sa, Margareta 
de Navara? Creştina din Le Miroir de l'âme pécheresse (Oglinda sufletului 
păcătos). femeia mondenă din povestirile Heptameronului: mistica din scrisorile 
către Briconnet“: luterana care a dat o traducere versificată în franceză a 
Comentariului lui Martin Luther asupra Rugăciunii de duminică; calvinista ce 
a susținut debuturile viitorului autor al Educaţiei creştine“; femeia spirituală care 
i-a ferit pe Poques şi pe Quentin de mânia picardului devenit genevezs, însetată 
de dragoste divină: 


O doux amour au doux regard 

Qui me transperces de ton dard... 
Hélas, j'ai peur 

De n'aimer point d'assez bon coeur...” 


Cum am putea oare recompune o fizionomie vie, şi concretă, din trăsături 
de caracter atât de diferite, şi pe care ar fi inutil să încercăm a le clasifica după 
epoci? 

Dar Dolet, patronul lui Des Periers? Martir al Renaşterii, cum ne arată 
Copley Christie. Campion al spiritului libertin. cum aflăm de la Boulmier, ce-l 
reia pe Bayle&. Sectant în sânul Evangheliei. cum spune toată lumea şi cum ne 
demonstrează Nathanael Weiss, pe urmele lui Des Maiseaux. Autorităţi, 
afirmaţii, îndoieli. cu toți martorii prezenţi. prieteni sau duşmani. şi cu toate 
textele, în primul rând operele lui Dolet, strigătele sale patetice, Le Second Enfer, 
(Al doilea infern) şi Le Cantique (Cântarea) plină de durere din 1546. De la Dolet 
ateul la Dolet reformatul distanța e mare, iar acordul între experţi - imposibil. 

Aceste exemple, pe care le-am putea înmulţi, ne ajung pentru moment Ele 
ne îngăduie să spunem: atunci când, aşezându-ne pe poziţii clare în faţa unui 
om al secolului al XVI-lea, şi punându-i întrebări. lui şi contemporanilor, 
încercăm să-i definim credinţa, nu suntem cu adevărat siguri de el - şi nici de 
noi. Şi iată cum apare problema metodei - care ne interesează în primul rând. 


+ + 
* 


N-are nici un rost să spunem: ce bine ar fi dacă am avea texte mai multe, 
martori mai vorbăreți, relatări mai amănunțite ale faptelor! Căci astăzi, cel puțin 
în aparență, avem tot ce ne trebuie pentru a ne cunoaşte contemporanii: mărturii, 
pe discuri; jocurile fizionomiei, pe clişeele fotografice. Şi totuşi? E un prefăcut, 
un viclean. spun unii. Un sfânt, declară alţii. E vorba de acelaşi om. 

Le drept vorbind, o monografie care nu e decât un portret imobil, lipsit de 
fundal şi de decor, rătăceșşte cititorul. Nu există gândire religioasă (şi nici 
gândire pur şi simplu). oricât ar fi de pură şi dezinteresată, care să nu fie 
colorată în întreaga ei întindere de atmosfera unei epoci - sau, dacă preferaţi, 
de acţiuneatainică a condiţiilor de viaţă pe care o aceeaşi epocă le creează tuturor 
convențiilor şi manifestărilor al căror loc comun e ea însăşi. Şi asupra cărora 
imprimă pecetea unui stil încă necunoscut - ce va dispare o dată cu ea. 

In acest fel, problema se precizează şi. totodată, se delimitează. Nu e vorba 
(pentru istoric, se înțelege) de a percepe un om. un scriitor din secolul al XVI-lea 
izolat de contemporani - şi. sub pretextul că un anume pasaj din opera sa se înscrie 
în cursul unuia din modurile noastre particulare de a simţi, de a-l introduce 
autoritar, într-una din rubricile de care ne servim în zilele noastre pentru a-i 
cataloga pe cei ce gândesc, sau nu gândesc ca şi noi în materie de religie. 
Fiind vorba de oameni şi de idei ale secolului al XVI-lea. de moduri ale simțirii, 
voinţei, gândirii şi credinţei rânduite, cum spune Calvin. în panoplia simbolică 
a secolului al XVI-lea, problema e aceea de a distinge cu exactitate seria 
precauţiilor ce trebuie luate și a prescripţiilor ce trebuie respectate pentru a evita 
păcatul păcatelor, cel mai de neiertat: anacronismul. 

Ce ecou au astăzi. în sufletul nostru de oameni ai secolului al XX-lea. 
cutare cărţi scrise între 1530 şi 1550 de un Rabelais. Dolet, sau Margareta de 
Navara? Problema nu e. totuşi. aceasta. ci de a şti cum au înţeles, cum au putut 
să înţeleagă oamenii din 1532, cartea lui Pantagruel şi Clopotul lumii. Sau, 
răstumând fraza: problema e, și mai mult. de a şti cum aceiaşi oameni nu au putut, 
cu siguranţă, să le înțeleagă. In spatele acestor texte, noi ne punem, din instinct, 
ideile. sentimentele, rezultatul cercetărilor noastre ştiinţifice, al experienţelor 
noastre politice şi al realizărilor noastre sociale. Dar cei care le-au răsfoit, în 
noutatea lor absolută, sub streașina librarului. la Lyon. pe strada Merciere, sau 
la Paris, pe strada Saint-Jacques - ce au citit ei oare printre rândurile frumos 

tipărite? Şi deoarece felul în care ei îşi înlănțuiau ideile conferă acestor texte, 
cel puţin în ochii noştri. un fel de certitudine eternă. putem oare conchide din 
aceasta că în toate timpurile toate atitudinile intelectuale sunt posibile - sunt 
posibile cu egală îndreptăţire? Iată o grea problemă de istorie a spiritului uman. 
Ea se alătură problemei metodei conferindu-i acesteia o amploare deosebită. 


* * 
* 


„Ca şi celelalte elemente ale istoriei sale, credințele morale ale umanității 
au fost, în orice clipă, tot ce ar fi putut fi. Aşadar, adevărurile morale actuale, 
Chiar presimţite mai devreme, ar fi fost lipsite de orice valoare practică, iar cel 
ce le-ar fi afirmat n-ar fi putut avea dreptate împotriva contemporanilor săi“. 
Iată în ce fel punea marea problemă a precursorului în domeniul moral, a 
omului care nu are nici o justificare pentru că a ghicit viitorul, Frédéric Rauh, 
în 1906. Şi adăuga, vorbind de ceea ce pentru noi, astăzi, e „adevărul moral“: 
odinioară. omul nu l-ar fi putut realiza; nici n-ar fi trebuit de altfel. să o facă; 
„n-ar fi putut decât să-l viseze“. Grozavă mărturie de spirit istoric la un moralist, 
fie spus în treacăt. 

Prima dintre intenţiile noastre prezente este transferarea acestor formule din 
planul moralei în planul credințelor. O intenţie în perfect acord cu unele dintre 
tendinţele profunde ale epocii noastre. Nu de mult, profesorul nostru Lucien Lévy- 
Bruhl încerca să afle cum. şi de ce, primitivii gândesc altfel decât oamenii 
civilizaţi. In parte însă, şi aceştia din urmă au rămas multă vreme primitivi. Ei 
nu s-au folosit la fel. în toate timpurile, de aceleaşi modalităţi de a raţiona pentru 
a-şi forma sistemele de idei şi de credinţe. Iată un adevăr cam greu de formulat: 
de ce istoricii, în loc să-l nuanţeze aplicându-l faptelor ce ţin de resortul lor, lasă 
cu atâta uşurinţă filosofilor grija de a-l exprima ei înşişi? Oare miza lui e atât 
de neînsemnată? 

Incercând să restituim starea de spirit a strămoşilor noştri faţă de religie vom 
spune: Rațiunea e un lucru. Revelația - altul. Trebuie ales. - De ce însă? Căci 
pentru omul real, viu, ce poate însemna o dezbatere asupra abstracţiilor? 
Constatând, în /:4venir de la science (Viitorul ştiinţei) că întâlnim adesea, 
printre credincioşii cei mai sinceri, oameni care fac ştiinţei servicii eminente, 
Renan conchidea că. „mai puternică la drept vorbind decât toate sistemele 
religioase“, natura umană „ştie să găsească secrete pentru a-şi lua revanșa“. Şi 
adăuga - el. care nu ignora câtuşi de puţin ce pot ascunde adâncimile unei 
conştiinţe însetate de credință: „Kepler, Newton. Descartes şi majoritatea 
fondatorilor lumii moderne erau credincioşi“. Fondatorii da, însă precursorii? 
Descartes desigur, dar Rabelais, înaintea lui? 


+ + 
L 

Problema e importantă. Cum să nu ne mirăm de felul în care contemporanii 
noştri se încăpăţânează să-i înjosească, sub pretextul că îi justifică, pe marii 
oameni cărora le atribuie, pe drept cuvânt, naşterea lumii moderne? Nu sunt 
mulţumiţi decât dacă fac din aceştia din urmă nişte netrebnici. Singurii ticăloşi 
ai unui secol populat cu eroi ce au plătit cu viaţa. voioşi. ataşamentul lor pentru 
nişte idei. de altfel, contradictorii. Etalând această pretinsă laşitate şi satisfă- 
cându-şi astfel o mânie instinctivă față de spirit şi față de măreţia lui, unii încearcă 
o bucurie pe care nu şi-o ascund deloc. Au nevoie de un Lefèvre? împiedicat 
să alunece pe panta ereziei doar de prudenţa sa de bătrân timorat. Sau de un Erasm 
ce refuză să fie de acord cu un om sau cu doctrine împotriva cărora - ştim foarte 
bine aceasta - se revolta întreaga sa fiinţă. din simplul motiv - spun ci - al dragostei 
pentru o viaţă liniştită. şi din dorinţa de a evita grele persecuții. Dar cu câtă trufie 
o mulțime de oameni. ce par puţin familiarizați cu îndrăzneala spiritului, 
reproşează protejatului Margaretei şi prietenului lui Thomas Morus ceea ce ei, 
în zilele lor de mare indulgență. catadicsesc să socotească drept „timidităţi“? 
- La celălalt capăt al secolului. au nevoie de un Montaigne fricos. fugind de ciumă 
şi de riscurile îndatoririlor publice. Iar la mijloc. de un Rabelais copiindu-l pe 
Panurge: un hâtru viclean. parazit cinic, necredincios total. dar în acelaşi timp 
prefăcut. dând Bisericii ce i se cuvine. Sau, în versiunea nouă, de un Rabelais 
fanatic. răzvrătit nu numai împotriva Bisericii catolice. ci şi împotriva credinţei 
creştine ca atare; de altfel ascuns. din cauza fricii. Ca şi cum frica ar fi, în lumea 
noastră, însoțitoarea firească (şi vrednică de cinste) a inteligenţei şi a raţiunii. 

Iată, aşadar, clasificați expeditiv, printr-un act de justiţie sumar, oameni 
împresuraţi de mister, care se băteau de la un capăt la celălalt al vieţii cu 
necunoscutul şi care gândeau universul nu ca pe un mecanism sau un sistem de 
bobâmace şi de deplasări într-un plan cunoscut - precum urmaşii lor din secolul 
al XVII-lea -, ci ca pe un organism viu, cârmuit de forţe secrete şi de adânci şi 
misterioase influenţe. 

Acestor fantezii ale unei istorii mediocre. prea adesea dictate de ambiţii 
personale unor oameni pierduţi în detalii infinite, va trebui să le substituim o 
concepție mai adevărat umană (frica e omenească, dar, mai mult decât frica, 
triumful asupra ei) a spiritului unui secol eroic: iată ambiția acestei cărţi. Va fi 
oare ea monografia unui om, Rabelais? Oricât de mare ar fi fost acest om. n-am 
fi scris-o. Cartea noastră e căutarea unei metode, sau, mai degrabă, examenul 
critic al unui complex de probleme istorice. psihologice şi metodologice. 
Credem că a meritat osteneala a zece ani de studiu. 


* + 
* 


Dar am făcut oare bine lăsând să se vadă. în paginile ce se vor succede, urmele 
demersurilor mele? Aş fi putut dărâma primul eşafodaj, cel rabelaisian. şi să 

renunţ la discutarea textelor înaintaşilor mei, mărginindu-mă să public doar a 
doua parte a lucrării, ba chiar numai a treia. N-ar fi devenit însă ea arbitrară, 
lipsită de fundament şi de realitate? Această carte cu părţi inegale, ce se clădesc 
în mase descrescătoare: cea mai materială, cu ponderea ei critică, se află jos; 
a doua. ceva mai uşoară în centru; a treia le acoperă pe celelalte două - această 
carte care, prin însăşi structura ei. trădează demersul spiritului care a compus-o - 
mi-ar place să-l facă să înțeleagă pe cititor că ea nu s-a născut dintr-un punct 
de vedere teoretic preexistent sau dintr-una din acele convingeri a priori care 
fac atâta rău cercetărilor noastre. Aş fi foarte mâhnit dacă cititorul n-ar vedea 
în ea decât fulguraţia unui eseist, o schiță captivantă, o improvizație. Pentru mine, 
această carte a fost un tovarăş de drum din ziua îndepărtată în care mă măsuram, 
corp la corp, pentru întâia dată, la Strasbourg. în faţa lui Henri Pirenne, cu 
elocventa teorie a lui Abel Lefranc. până în aceste zile când, cedând solicitărilor 
lui Henri Berr, m-am hotărât să o public aşa cum e, ca pe un act de credință în 
destinul spiritului liber, ca pe o afirmaţie a voinței de a înțelege şi de a face şi 
pe alţii să înţeleagă. care după mine defineşte scopul istoriei şi strădania 
fecundă a istoricului. 


NOTE 


! Jean de Meung (1240-1305): continuă şi termină, între 1278-1280, vestitul Roman 
de la Rose - început de Guillaume de Lorris -, căruia îi adaugă încă vreo 18.000 de 
versuri. A mai scris Miroir d' Alchimie şi Lettre d Heloise à Abélard. 

2 Marguerite de Navarre (1492-1549): sora regelui François I. A fost un fin politician 
şi diplomat şi de asemenea un protectoral artelor. A scris versuri, o culegere de povestiri 
(l 'Heptameron) şi numeroase scrisori. 

3 Etienne Dolet (1509-1546): tipograf şi umanist din şcoala Iyoneză, ars ca eretic şi ateu 
la Paris. A scos ediţii din autorii antici şi două volume de Commentaires sur la 
langue latine. 

4 Guillaume Briconnet (?-1514): intendent de finanţe pe vremea domniei lui Ludovic 
al XI-lea şi a lui Carol al VIII-lea, devenit cardinal şi arhiepiscop de Reims. 

5 E vorba de Institution de la religion chrétienne a lui Calvin, dedicată lui François I 
şi apărută în prima ediţie la Basel, în 1536. Această ediţie a fost în latină; prima ediţie 
în franceză a apărut în 1541. 

S E vorba de Calvin, născut la Noyon, în Picardia (regiune din nordul Franţei), ce şi-a 
„ desfäşurat însă vocația de reformator la Geneva. 

„O. blândă dragoste cu privirea blândă’ Ce mă străpungi cu-a ta sulijă.../ Mi-e 
teamă, vai,/ Că nu iubesc cu destulă dăruire... 

8 Pierre Bayle (1647-1706): scriitor şi polemist ce a abjurat protestantismul î în favoarea 
catolicismului, pentru a reveni, în cele din urmă, la primul. A scos, în Olanda, un 
periodic important pentru acea vreme, Nouvelles de la République des Lettres (1684- 

1687). În 1680 a publicat Pensées diverses sur la Comăte, iar între 1697 şi 1702 a scris 
vestitul Dictionnaire historique et critique, ce conţine observaţii care-i vor inspira, 
peste 50 de ani, pe autorii Enciclopediei. 

9 Jacques Lefèvre d'Etaples (1455-1537): umanist şi scriitor religios,autor al primelor 
traduceri directe din Aristotel, editor de texte ale Părinților Bisericii şi traducător în 
franceză al Cărţilor Sfinte. 


PARTEA ÎNTÂI 


RABELAIS ATEUL? 


NOTĂ LIMINARĂ 


PROBLEMA METODEI 


Aşadar, o problemă de metodă. Că e întotdeauna foarte greu să cunoşti un 
om - adevărata faţă a unui om - e un lucru limpede. Dar când e vorba de 
secolul al XVI-lea, de scriitorii lui şi de opiniile sale religioase se exagerează 
totuşi. Se justifică cu prea multă dezinvoltură, după preferinţele fiecăruia, atât 
necredinţa agresivă cât şi credinţa cea mai tradiţională. Oare să fie din cauză 
că aceste probleme de opinii, pe care noi le declarăm bucuros de nerezolvat, se 
nasc tocmai datorită nouă? Nu cumva substituim gândirii oamenilor din secolul 
al XVI-lea propria noastră gândire. şi nu cumva punem în spatele cuvintelor pe 
care ei le folosesc sensurile pe care ei nu le pun? Problema rău pusă poate deveni 
astfel o problemă pusă mai bine. Dar astfel întreaga concepție a secolului al 
XVI-lea umanist se află sub semnul întrebării. Intr-un cuvânt, tot secolul 
trebuie regândit. 

S-ar fi cuvenit oare să facem aceasta într-o formă didactică? Fiind vorba de 
forul interior al fiecăruia, de sforțările conştiinţei în luptă cu certitudini revelate 
dar şi cu îndoieli ce se nasc fără încetare. o atare decizie ar fi fost o trădare. 
Demersul pe care îl vom urma se impunea de la sine: centrarea anchetei asupra 
unui om. ales nu numai pentru că e celebru. ci şi pentru că starea documentelor 
ce permit să-i reconstituim gândirea. declaraţiile pe care le conţine opera sa şi 
semnificaţiile înseşi ale acestei opere par a o destina în mod special unui 
asemenea studiu. Acest om e Francois Rabelais. 

Mai întâi, Rabelais a lăsat în scrierile sale pagini întregi consacrate 
problemelor care îi dezbină cel mai mult pe contemporanii săi. Problemele 
sufletului şi ale nemuririi lui. ale reînvierii şi ale vieții de dincolo. Probleme 
privind miracolele. atotputernicia Creatorului. rezistența ordinii naturale în 
faţa voinței libere a divinității. 

Numai lucruri esenţiale. În jurul lor se grupează sute de aluzii la alte dispute, 
nu mai puţin interesante. Totul e expus de un scriitor înnăscut, cel mai mare artist 
al prozei timpului său. 

În al doilea rând, deşi lotul de documente personale şi directe despre 
Rabelais pe care le posedăm e departe de a ne potoli curiozitatea, acest lot e totuşi 
tot atât de considerabil ca şi cele mai întinse dosare personale pe care secolul 
al XVI-lea ni le-a lăsat asupra oricăruia dintre marii lui scriitori. Puternica, foarte 
puternica personalitate a primului mare romancier modern a trezit, chiar în timpul 
vieții lui, violente reacţii. De unde numeroase bucăţi literare. în latină sau în 
franceză, în limbaj obişnuit sau în cod (codul fiind însă pierdut), pe care le 
adunăm. evident. cu o curiozitate înflăcărată. De altfel. primejdioasă, şi chiar 
decepţionantă; pe de o parte, tindem foarte mult să sporim numărul acestor 
documente, şi deci să anexăm dosarului Rabelais o grămadă de piese ce îi sunt 
străine, dar ce să extragi, pe de altă parte, din aceste documente, şi cum să le 
tratezi? Trebuie ele luate în litera lor, sau transpuse? E o problemă de bun simţ, 
toată lumea e de acord: e nevoie să distingem rolul prieteniilor şi al duşmăniilor, 
al prejudecăţilor şi al ranchiunilor, iată o precauţie care se înţelege de la sine. 
Dar să citim aceste texte cu ochii celor de la 1530 sau de la 1540 - aceste texte 
scrise de oameni de la 1530, de la 1540, care nu scriau deloc ca şi noi; aceste 
texte gândite de minți de la 1530, de la 1540. care nu gândeau deloc ca şi noi; 
iată lucrul cel mai greu şi, pentru istoric. cel mai important. Intr-un cuvânt, de 
ce să-l alegem tocmai pe Rabelais? Pentru că studiul atent al romanului şi al 
gândirii lui Rabelais pune în cauză. dincolo de opera însăşi, evoluţia totală a 
secolului ce a născut-o. Şi care l-a născut pe Rabelais. 


* * 
* 


Ni s-a spus multă vreme: vreţi să reconstituiţi evoluţia spirituală a părintelui 
lui Gargantua fără a greşi prea mult? Desenaţi mai întâi curba epocii sale şi recitiți 
un frumos articol publicat în 1897 de Henri Hauser în Revue Historique (Revista 
istorică) Acolo, autorul descrie, cu o mână sigură, evoluţia paralelă a 
Umanismului şi a Reformei. 

Totul se petrece în trei timpi. Mai întâi. unirea intimă a forţelor novatoare 
împotriva vestigiilor Evului Mediu - şi oamenii ce-şi reînnoiau gândirea în contact 
cu gândirea antică închipuindu-şi, cu naivitate, că primii reformaţi le împărtăşeau 
dorinţele şi le urmau căile. - Iluzie de scurtă durată; chiar din 1534-1535 mulţi 
renascentişti şovăie. In Franţa, sub ochii lor, schimbările bruşte de atitudine ale 
regelui François, primele mari persecuții, reacţia ostilă a nobililor. violenţa unui 
cler combatant întărâtat de magistrați; în afara Franţei, dispute teologice 
stridente, anateme violente împotriva culturii şi a liberei cugetări... Când sunt 
aprinse. unul în faţa celuilalt, rugul lui Servet’ şi cel al lui Dolet. aceşti optimişti 
dezamăgiți se retrag dintr-o luptă a cărei miză le devine cu totul străină. Ruptura între 
Umanism şi Reformă pare consumată. Aşa s-a întâmplat în secolul al XVI-lea, aşa 
s-a întâmplat şi cu Rabelais. Fiecare dintre cărţile sale marchează unul din timpii 

evoluţiei pe care o cunoaşte - şi pe care o accelerează. Pantagruel, apărut în 1532; 
Gargantua, în 1534: două manifestări ale primului umanism, ale aceluia care, 
crezându-se servit de prima Reformă, o servea la rândul lui. In Cartea a treia 
totul se schimbă: Rabelais din 1546 e un filosof pe care conflictul catehismelor 
îl irită, dar fără a-l mai interesa direct. Rabelais din 1552 e un galican naţionalist: 
Cartea a patra serveşte cauza regelui Franţei împotriva Romei; ea nu apără nici 
un crez. Îi vedem alături de Putherbe cel fanatic şi pe Calvin cel vândut 
demonilor: în egală măsură revoltat de intoleranțele lor rivale, adesea concordante, 
Rabelais îşi întoarce faţa de la furia lor şi se adânceşte, asemenea unui adevărat 
platonician, în contemplarea Frumuseţii şi a Armoniei. 


* + 
* 


Ni s-a spus multă vreme... Brusc, o Introducere răsunătoare la Pantagruel, 
publicată în 1923, tulbură înțelegerea. 

E Rabelais o imagine a epocii sale? Nu. El se află în afara oricărei filiații. 
Precursorul ateilor şi al libertinilor din secolul al XVIII-lea. cu totul altul decât 
Rabelais al lui Gebhart, ce-l prefigurează pe cel al lui Anatole France. Iată un 
Rabelais fidel necredinţei. Iar opera sa e un gest de adeziune: cea a oamenilor 
îndrăzneţi care, pretutindeni, visează la emanciparea religioasă integrală... 

La întrebarea foarte naturală: care a fost adevăratul scop al lui Rabelais când 
a scris Pantagruel: să-i facă pe contemporani să râdă, ori să promoveze vreun 
interes misterios? - Abel Lefranc răspunde fără să ezite. în timp ce sparge osul 
cu măduvă: „autorul acestei cărți a aderat, la începutul carierei sale, la credința 
raţionalistă“; a făcut chiar mai mult: a hrănit, în adâncul sufletului, un „gând 
secret“. Să vedem în Maestrul Alcofibras un bun creştin sedus o clipă (ca 
atâţia alţii) de primele manifestări ale unei Reforme ce întinde mâna Umanismului 
ne pare a fi o eroare gravă. Ea a făcut să înceteze orice curiozitate a criticilor, 
şi nici unul dintre ei nu s-a întrebat „dacă Rabelais, în ultimă analiză, n-a 
încetat de a fi creştin“ (p. XLI). Or, pentru Abel Lefranc, nu există temei de 
ezitare. Încă din 1532, părintele spiritual al lui Panurge era un duşman al lui 
Cristos, un ateu militant. Să fi fost cumva unadept mai mult sau mai puțin timorat 
al Reformei? Da’ de unde! Dimpotrivă, un emul al lui Lucian şi al lui Lucrețiu, 
„mergând mai departe decât toți scriitorii contemporani pe calea opoziției 
filosofice şi religioase“ (p. LI). Şi cum „cea mai mică schimbare ar fi constituit 
o mărturie ce l-ar fi putut trăda“, şi-a păstrat cu o linişte imperturbabilă aluziile 
prometeice şi nu s-a legat niciodată de ea. „Ce putere a ironiei latente şi 
înfrânate! Acest aspect necunoscut al geniului scriitorului rezervă încă studioşilor, 
pe lângă ideile vehiculate şi sensul lor istoric, multe surprize“ (p. LIII). 

Rabelais, conchidea Gebhart în 1877. Rabelais a fost un pur sceptic; în sufletul 
său şi-au găsit loc, pe rând, docrine diferite, care au solicitat un examen rațional. 

„Ce înseamnă, la drept vorbind, adeziunea exterioară pe care a arătat-o mai târziu 
faţă de religia catolică? E o întrebare la care nu vom găsi niciodată răspuns“. 
- O întrebare fără răspuns? replică Abel Lefranc. Câtuşi de puţin. Rabelais n-a fost 
niciodată sceptic. A fost un credincios. un credincios al necredinţei, iar crezul 
său a fost acela al liber cugetătorilor, radical rebeli revelaţiei. Originalitatea sa? 
E faptul de a fi pretins că adună în jurul lui pe toți iniţiaţii - pe toţi cei pe care 
propria reflecţie îi înclină către ideile de libertate, „pe toţi cei care, în lumea 
aceasta, visau la o emancipare religioasă totală“. De altfel, un om al vremii sale 
a înţeles lucrul acesta foarte bine, şi o spune cât se poate de clar. în 1537: autorul 
enigmatic din enigmatica scriere Clopotul lumii. În cel de-al patrulea dialog al 
cărţii lui Des Periers, câinele Hylactor. înzestrat cu darul de a vorbi, dar care 
nu se poate face înţeles de nici unul dintre confrații săi, până în ziua în care îl 
întâlneşte pe vechiul său tovarăş. câinele Pamphagus, nu e cumva Des Périers 
însuşi, care îl somează zadarnic pe Rabelais-Pamphagus să-şi deschidă sufletul, 
plin de adevăruri critice, aducătoare de moarte? „Sub izbucnirea de râs enormă 
a marelui satiric“. nimeni nu trebuie să se înşele, „se ascund cele mai îndrăzneţe 
scopuri. Masca nebuniei nu e decât un mijloc de care s-a servit Rabelais pentru 
a arunca în adevărurile şi contestaţiile pe care nu le putea agoia altfel“ (p. 
LXVIII). 

Iată cum stau lucrurile cu Rabelais şi. totodată, cu secolul său Apariţia la 
Lyon. în 1532, a unui manifest ateu redactat în franceză şi destinat nu elitei 
latinizante ci marii mase a celor pentru care, când apucau. tipografiile lui 
Nourry şi Arnoullet imprimau romane cavalerești în proză cu iz burghez sau 
almanahuri şi povestiri uşuratice, iată un eveniment în măsură să zdruncine din 
temelii istoria intelectuală şi religioasă a secolului al XVI-lea francez, aşa cum 
au închipuit-o generaţii întregi de istorici şi de erudiţi. Să deschidem ampla 
expunere a surselor şi dezvoltării raționalismului în literatura franceză, lucrare 
datorată lui Henri Busson? şi apărută chiar în anul în care Abel Lefranc îşi publica 
Introducerea la Pantagruel: dintre datele limită înscrise pe copertă, prima nu 
e 1532, data apariţiei lui Pantagruel, ci 1533. data primului discurs de la 
Toulouse al lui Dolet. Şi Busson se simte dator să precizeze: cititorii dinainte 
de 1533 n-au avut niciodată ideea de-a construi un sistem de metafizică sau de 
morală în afara religiei. Iar 1533 nu e decât un punct de plecare; discipolii 
filosofilor din Padova n-au introdus în Franţa doctrinele lor suspecte decât în 
cursul deceniului următor, şi aceasta s-a făcut lent, cu prudență, pe ascuns. Aceste 
doctrine nu par a fi cunoscute nici de Rabelais în primele sale două cărţi, nici 
de Des Periers în Clopotul lumii arată Busson în introducerea lucrăriii sale (p. 
XIV). Abel Lefranc socoteşte, dimpotrivă. că Pantagruel, în 1532, e primul sunet 
de goamă al asaltului libertin... Şi iată problema pusă. 


* * 
* 

E adevărat că Rabelais, în liniştea revoltată a conştiinţei sale, a nutrit încă 
din 1532 intenţia conştientă, şi primejdioasă, de a combate în adâncime creştinis- 
mul ca religie revelată? E adevărat că, într-un timp în care conflictul brutal al 
confesiunilor nu aruncase încă atâţia moderați într-un scepticism de o stranie 
noutate, cu mult înainte de afacerea afişelor, în Franţa anilor 1530-1535, plină 
de reformaţi evanghelici. de erasmieni şi de „credincioşi“, istoricul poate să 
deschidă o rubrică a „gândirii libere“ în care s-ar înscrie, în spatele lui Rabelais, 
cu fermitatea lui perfidă, o întreagă bandă de oameni posedaţi de acelaşi 
sentiment: mânia pentru Cristos - feroce, implacabilă dar având gustul raţiunii? 

„E adevărat că...?“ - această formulă pare a fi a unui anchetator. E vorba de 
a pregăti un proces. de a cântări mărturiile: ale prietenilor şi ale duşmanilor lui 
Rabelais; ale lui Rabelais însuşi, a cărui depoziție e propria sa viață, şi totodată 
propria sa operă. Vom relua acest proces. Dar o dată refăcută ancheta, vom decide 
printr-un da sau printr-un nu? Examinarea critică a faptelor ar trebui să ne ducă 
la înlocuirea formulei magistratului: „E adevărat că...?“ cu aceea a istoricului: 
„Cum se explică faptul că...?“. Formulă pur umană, formulă a celui care ştie că, 
în orice clipă a dezvoltării sale, credințele umanității sunt ceea ce pot fi. Aşadar, 
problema nu e de a ne întreba dacă, citind anumite pasaje ale lui Rabelais, putem 
fi tentaţi să exclamăm: „Rabelais e deja un gânditor liber!“, ci dacă, citind aceleaşi 
pasaje, contemporanii lui Rabelais (cei mai pătrunzători) încercau - sau nu - o 
tentaţie de acest fel; în sfârşit, dacă Rabelais însuşi şi, dincolo de Rabelais, un 
om cu o cultură echivalentă, putea sau nu să aibă în acele vremi intenţia de a 
„revela“ o doctrină al cărei aspect negator ne apare clar: conţinutul ei originar 
ne e ascuns, nu fără motive. 

Într-un cuvânt, în practica istoriei religioase, metoda lui „E adevărat că...?“ 
nu ne duce oare la un impas? Iar aceea a lui „E posibil ca...?“ nu conduce oare 
istoricul. dimpotrivă, la acel sens ultim al oricărei istorii, care nu e „a şti“, în 
ciuda etimologiei, ci „a înţelege“? In acest din urmă spirit vom relua problema 
care ne interesează, examinând mai întâi mărturiile şi martorii. 


NOTE 


! Michel Servet (1511-1553), medic şi teolog spaniol. A scos o ediţie a Geografiei lui 
Ptolemeu şi a descoperit circulația pulmonară. A promovat un panteism opus atât 
catolicismului cât şi protestantismului lui Calvin. A fost ars de viu în Elveţia. 

2 Henri Busson, Les sources et le développement du rotionalisme dans la littérature 
française de la Renaissance, Paris, 1922. 

3 Afacerea afişelor a fost declanșată în 18 octombrie 1534, când în mai multe oraşe (dintre 
care Paris, şi de asemenea în castelul Amboise, unde, în acel moment, locuia însuși 
regele Francois I) au apărut panouri cu afişe protestante ce denunțau liturghia catolică 
(Articles veritables sur les horribles abus de la messe royale). Infuriat, regele a 
ordonat arestarea şi arderea pe rug a „ereticilor“, inaugurând o perioadă de represiune 
religioasă şi de aspră cenzură a tipăriturilor. 

CARTEA ÎNTÂI 
MĂRTURIA CONTEMPORANILOR 


CAPITOLUL ÎNTÂI 
BUNII CAMARAZI 


Procesul împotriva lui Rabelais a fost deschis. E vorba de un proces de ateism 
şi de anticreştinism. Faptele par a merge până în 1532, lá apariţia lui Pantagruel. 
Au fost citați martori şi înregistrate numeroase mărturii. Cum suntem modești, 
noi ne-am mulțumi cu un singur text - dar decisiv. Dar există aşa unul? 

Da, a răspuns acum patruzeci de ani Louis Thuasne, un scormonitor de 
documente emerit. Da. a spus din nou, acum douăzeci de ani, Abel Lefranc, 
prințul studiilor asupra lui Rabelais. Citiţi acest text din 1533, anterior lui 
Gargantua şi contemporan cu Pantagruel: e condamnarea primei Cărţii a lui 
Rabelais pentru ateism. Iar judecătorul e competent: cine ar putea să-l recuze 
pe Jean Calvin? - Acum, citiți aceste versuri în latină. Autorii lor se izbeau în 
fiecare zi de Rabelais şi îl frecventau. Ba chiar beneficiau de vorbele lui cam 
slobode. Cu toate acestea îl acuză şi ei. cu oarecare întârziere, de anticreştinism, 
precum Calvin. Ne putem îndoi de aceasta? 

Să reluăm acum dosarul şi să-l citim cu atenție. Lăsând deoparte, provizoriu, 
piesa cea mai importantă. documentul semnat de Calvin, singurul contemporan 
al lui Pantagruel (îl vom examina mai târziu, împreună cu alte texte aparținând 
unor controversişti şi teologi). să ne aplecăm urechea la vocea „micilor 
camarazi“, a „poeţilor“ a căror mărturie cei doi erudiţi de renume ne-o laudă 
într-un deplin acord. 

1. APOLONII DE COLEGIU 


Da, dar cum? În acest punct trebuie să rămânem fideli intenţiei noastre şi 
să refuzăm documente luate separat, atâta timp cât nuvom fi analizat obiceiuri 
ale spiritului, maniere de a fi, de a acţiona şi de a gândi proprii micii lumi bizare, 
simpatice şi totodată incomode a fanţilor distihului şi iambului. 


x k 
* 


E un microcosmos puțin-cunoscut care nu şi-a găsit încă istoricul!?. Poate 
că nici nu merită? Plictiseala de a citi atâtea prozodii laborioase, - şi încă cu mare 
greutate (culegerile sunt rarisime, și trebuie vânate din bibliotecă în bibliotecă) 
- această plictiseală pare a depăşi cu mult profitul. Nu vom găsi acolo nici un 
capitol nescris al istoriei spiritului uman. Doar câteva mărturii de psihologie 
istorică. ` 

Aşadar să-i aducem în fața noastră pe toți cei care. în Gallia Poetica (Franta 
poetică) din 1530-1540 rivalizau în strădanie, dacă nu şi în talent: Saumon 
Meigret de Loudun, pe care vom continua să-l numim. după numele său 
latinizat. Salmon Macrin: Nicolas Bourbon cel Bătrân, Horațiu al provinciei 
Champagne; Etienne Dolet, poet în clipele sale de răgaz; Gilbert Ducher, 
adevărat Apolo din Aigueperse: Vulteius, al cărui nume e scos din Horațiu, ce 
se numea, în franceză autentică, Jean Visagier: iată-i pe cei mari (dacă putem 
spune aşa), pe majores, escortaţi de minores: şi Germain de Brie. şi Dampierre, 
şi Du Maine, Rosselet, Guillaume Scăve din Lyon, Antonio Gouvea Lusitanul, 
Julius Caesar Scaliger, presupus moştenitor al familici Della Scala din Verona; 
Jean de Boyssons€, jurist din Toulousse; era cât pe ce să-l uităm pe Hubert 
Sussanneau sau Sussannce din Soissons; iată-i deci pe toţi, Brixi, Dampetre, 
Borboni, Dolete - Vulteique operis recentis author - ! aşa cum îi evocă refrenul 
unui imn al lui Macrin; iată-i cu trăsăturile lor comune, tarele lor profesionale, 
şi, mai întâi, cu enorma, stupefianta şi candida lor vanitate... 

Nimeni nu-i poate tămâia îndeajuns. Dacă îi laudă pe confraţi, se aşteaptă 
la asta şi din partea lor”. Să-l ascultăm pe unul dintre ei, care nu e de disprețuit: 
Ducher. Care e exemplul, modelul său? Marele Macrin, Horaţiu al secolului, 
dar un Horaţiu în faţa căruia trebuie să pălească Quintus Flaccus. străbunul. Dar 
prietenul, sprijinul său? Guillaume Scăve din Lyon. Geniul lui poetic îl depăşeşte 
pe cel al lui Catul în persoană! Cu cât? Numai Ducher ştie, şi o spune”: exact 
cu atât cu cât Bucefal, în plin efort, lasă în urmă broasca ţestoasă: Ut testiduncos 
incessus Pegasus, atque - Bucephalus, domini clarus amore sui...? - Nicolas 
Berault, în ce-l priveşte. face deliciile zeiţei Pallas şi ale celor două surori: cine 
se îndoiește de asta e nebun de legat. Charles de Sainte-Marthe e tot atât de grozav 
ca Febus în persoană, dacă vrei să fii ca el, o să păţeşti ca Marsias (Ducher, 117): 

Phoebus es, et Phoebo tibi si me confero, fiam - Protinus extracta Marsya 
pelle tuus?. - Terminându-şi trecerea în revistă a purtătorilor de liră, poetul se 
serveşte fără zgârcenie, şi are plăcuta inspirație de a se scuza (ibid., 154), iar 
scuza e amuzantă: ştiţi foarte bine, se destăinuie el publicului, interlocutor 
resemnat la a vorbi doar limbajul ce i se atribuie: ştiţi foarte bine, poeții nu trăiesc 
decât pentru glorie: nosti, faman tantum peti a poetis’. - Dar Nicolas Bourbon 
a găsit ceva şi mai bun. Pentru a-şi încuraja confratele mai tânăr îl îndeamnă 
astfel: „Dă-i drumul. lucrează, fii dârz în munca ta: să n-ai nici o clipă de răgaz 
sau de odihnă înainte de a-ţi fi cucerit locul ce ţi se cuvine sub soare. Doar aşa 
te vei arăta un adevărat bărbat. Numai aşa vei deveni la fel ca mine: Sic vir, sic 
eris alter ego!“5 - Magnific cuvânt; asemenea celui al lui Gustave Courbet, trei 
secole mai târziu, în timp ce privea de la distanţă una dintre pânzele sale“: „Da, 
e foarte frumos... Şi iată, Tiţian, Veronese, Rafael, ba chiar eu însumi... n-am 
făcut niciodată ceva atât de frumos!“ E adevărat. Courbet era însă Coutbet. Iar 
ceea ce privea mulțumit „era foarte frumos“, într-adevăr. 

Natural. aceşti olimpieni buhăiţi se spionează unul pe celălat cu un ochi 
bănuitor. Vai de cel ce le răneşte vanitatea! Strigătele de mânie şi insultele atroce 
urmează după panegiricele cele mai ncînfrânate şi după ditriambii cei mai 
exaltaţi. 

Cee însă cu cearta poetică? Am putea crede. cu naivitate. că e vorba într-adevăr 
de o ceartă. Şi fără îndoială că la origine au existat dezbateri. şi de asemenea 
ofense. Dar conflictul de idei serveşte, înainte de toate, drept temă comodă pentru 
o întreagă cascadă de piese poetice. Disputa: ce chilipir pentru oamenii care nu 
au nimic de spus! Mai întâi vin faptele, povestite în manieră tragică. Apoi 
invectivele: prima, a doua, a treia, reluările. In continuare. unul peste celălalt: 
cupletul nostalgic al prieteniei moarte; explicaţia loială; peripeţia (e din vina 
lui X...) - şi în sfârşit, împăcarea. 

Cel ce foloseşte documentele biografice furnizate de aceşti „poeți“ cu prea 
bună memorie nu trebuie să piardă niciodată din vedere acest lucru. Fără 
îndoială. sunt mărturii, dar, în primul rând, de îndemânare profesioanală. Poate 
că e vorba şi de sinceritate din partea lor - dar bună de pus în distihuri. Şi de 
indignare sinceră, dar care e inspirată de comoditatea de a folosi din nou aici 
un emistih din Catul. acolo un final de efect din Marţial. Căci reproşurile pot 
fi adevărate: ele nu îl vor împiedica însă niciodată pe cel indignat să împrumute, 
fie şi cu preţul unor deformări evidente, schema cutărei poezii de Horaţiu sau 
de Tibul: bună ocazie de a arăta că există o tradiţie literară şi că, priceput în arta 
compilării precum Ausonius6, omul nostru poate să înşire în zece versuri 

douăzeci de reminiscenţe. Tur de forță: chiar rivalii şi cei invectivaţi îl vor aprecia. 
când se va ivi ocazia, ca nişte cunoscători. 

Iar dacă e vorba de a distruge vreodată cea mai mică parte din această 
producţie, trebuie spus că astfel de perle orientale nu au voie să fie nimicite. 
Uncori poate fi revocat primul destinatar: dedicată mai întâi lui Nicolas de 
Bourbon. cutare epigramă devine o ofrandă făcută lui Marot. Alteori poate fi 
imprimat totul. dintr-o bucată şi fără nici o alegere; strigăte de admiraţie sau de 
mânie, dovezi de tandreţe, explozii de furie: nimic nu se pierde. Şi dacă din 
întâmplare Sebastien Gryphe face loc. printre tipăriturile sale. vreunui poet 
înfierbântat înainte ca împăcarea rituală să-i fi permis să compună cele trei piese 
rituale. cu atât mai rău! Pe pagina a treia a volumului, cititorul va citi elogiul 
ditirambic al unui erou pe care îl va vedea tratat. la pagina 30, drept sodomit. 
asasin sau măcar ateu. În volumul următor (dacă va apare vreodată), lucrurile 
vor fi puse la punct şi socotelile încheiate. 

De unde. pentru noi. istoricii. o primă regulă de critică: să nu iei niciodată 
în tragic aceste invective generoase, cu atât mai mult cu cât o ceartă nu foloseşte 
doar adversarilor, şi prietenii şi duşmanii se amestecă în ea. fiecare în propriul 
lui folos. Iată deci al doilea precept: să nu citeşti niciodată numai un poet 
pentru a emite o judecată despre o acuzaţie lansată împotriva lui sau de el; să 
faci turul Parnasului şi să-i consuli pe cei ce-i sunt împotrivă sau care îl 
urmează cu fidelitate. 


* + 

Unul dintre copiii muzelor îmbătrânite, dintre cei mai notorii în vremea sa, 
Nicolas Bourbon, a găsit într-o zi. din întâmplare. cuvântul potrivit. El a botezat 
două culegeri. succesiv, Nimicuri: Nugae. Două sute patruzeci şi opt de pagini 
de Nimicuri în 1533 şi cinci sute patru în 1538 (între timp. au proliferat). Cu 
toate acestea, titlul îl nelinişteşte pe un prieten şi confrate“2. dacă cumva 
publicului i s-ar năzări să-l ia în literă? Teama e însă himerică: nimic nu te 
dezonorează dacă scrii nimicuri: doar turnura contează, şi prozodia. 

Un poet, din noroc, întâlneşte o „materie“. Cu o răbdare de ceasomicar o suceşte 
pe toate părțile, de două ori. de zece ori, spunând acelaşi lucru cu aceleaşi cuvinte: 
doar ordinea lor diferă - cum se vede în titluri: de eodem, de eadem, ad eumdem, 
ad eamdem...” Vulteius e prietenul unui oarecare Junius Rabirius, care publică 
la Paris, în 1534, un opuscul De generibus vestium (Despre felurile de veşminte). 
Şi iată ce idee prețioasă îi vine: „Rabirius, prietene, tu. care ţii aşa frumoase 
discursuri despre veşminte. nu ai nici măcar o ţoală să-ți pui pe tine. Veste cares, 
intrat penetrabilc frigus in artus; - villosam cur non dat liber endromideni? (1536, 
I, p. 35) Ideea pare fericită: o putem spori cu detalii: Qui vestes, lanas, telas, 
aulaea, colores - intus habet, nudus stat sine veste liber?. - lar acum să o 

reluăm, de eodem: Vestimentorum rationem nosse laboras... 10. Dar în 1526, la 
Bazel. Lazare de Bayf, personaj important. a publicat deja De re vestiaria 
(Despre veşminte) de multe ori reimprimat de atunci. Haideţi, aşadar, să mai 
reluăm o dată tema, cu toate ajustările convenabile unui vechi ambasador: 
Romanas vestes docuit qui serica fila - vestitus liber est pellibus exiguis (1. 45). 
Înmulţind aceste exemple, ne-am goli capul. ca aceşti bieți oameni. 

Dar cu ce străşnicie veghează ei asupra tezaurului lor de marfă proastă! 
Tocmai ei. care nu au nimic al lor decât o oarecare dibăcie: întreaga lor existență 
şi-o petrec strigând: Săriţi. hoţii! - Piictisitoarele dispute ce le hrănesc sărăcia 
vin toate de aici. Confratele îi fură, îi jefuieşte, le ia ideile şi le culcă la pământ 
fără ruşine dactilii cu spondeii lui. Unul dintre ei. Vulteius. imprimă un titlu 
admirabil în fruntea unui poem din Endecasilabii săi (1538. II, 52 v); elogiază 
o oarecare Delia, pe care o numeşte Clinia. Ea moare. sau o face el să moară. 
Şi printre atâtea teme pe care această moarte i le sugerează, o întâlnim pe 
aceasta. ca printr-o minune neprevăzută: O, vai, moartea ei mă lipseşte de 
inspiraţie! Scribendi materiam sibi morte Cliniae ablatam...!? 

Inspirația. această raritate... lată de ce. dintre toate numele de ocară pe 
care şi le aruncă în față. Zoil e. de departe, cel mai des întâlnit. Imediat ce a fost 
proferat, e trimis înapoi expeditorului. febril. cu turbare: bieţii oameni simt că 
anii lor se duc repede. Reuşite precum cea a lui Marot!3, ce-şi înalță cu o 
maliție irezistibilă „franceza [lui] populară“ pe culmile Pindului. sună, în 
urechile lor. ceasul hexametrilor. Cu atât mai vârtos se încăpăţânează, şi 
instituie o veritabilă poliţie în corporaţia lor. Încă puţin şi ar fi gata să creeze 
un delict: exerciţiul ilegal al saficului şi al iambului“2. 

Moştenitori ai jonglerilor medievali, trăiesc cu toții sub ochiul clientului, mai 
bine spus al patronului. Să amintim. în treacăt. schimbarea ce a avut loc în spiritul 
nostru, şi care a determinat această curioasă transpunere; pentru noi, stăpânul 
e autorul, pentru ei - cititorul. Să nu uităm că pentru ei viaţa e greu de câştigat. 
Din vremea iubirilor de basm pentru prințese bălaie, întrezărite de departe 
într-un castel în care au fost primiţi din întâmplare în timpuri ospitaliere n-a mai 
rămas decât o nevastă trecută, cu o liotă de plozi atârnaţi de fuste, ce-şi petrece 
zilele încercând să dea de mâncare unei familii numeroase, într-o casă săracă 
din Touraine sau Anjou: o adevărată muiere. ce ştie înjura, adesea necredincioasă, 
şi care nu se dă deloc în vânt după Tibul sau după Horaţiu. Destinul lui Hans 
Holbein, fugind la Londra de mizeriile menajului şi de tracasările de la Basel. 

Iată ce îi face să fie agitaţi, iritabili şi răi - marile greutăţi ale pâinii de toate 
zilele, faptul că era aproape obligatcriu să cerşeşti. comprormnisurile pe care le 
aduce nevoia. Lucru revelator: nu există culegere în care să nu apară zece, 

douăsprăzece, douăzeci de epigrame asupra paraziţilor: De parasito (Despre 
parazit); In parasitum (Împotriva parazitului)... Ele traduc refularea şi obsesia; 
cum poți avea de mâncare toată viaţa fără să ceri nimic nimănui, fără a trebui, 
pentru a putea mânca, să linguşeşti pe cineva cât e ziua de lungă... Bogăția „de 
acasă“ e o altă obsesie, pe care o arată insistența lor de a se pretinde - în ciuda 
rivalilor ce le aruncă în față sărăcia - „fii de oameni bogaţi“, ruinaţi de o soartă 
potrivnică. Şi, după cum se poate ghici după mii de semne ce nu înşală deloc, 
mânia lor ascunsă pentru burghezii îmbuibaţi - cei care, pentru un salariu plătit 
în ditirambi, le aruncă cu dispreț un os sub masă“. Dar ce dispreț e şi în 
sufletul „datomicilor“! 


Quand j 'ai pensé, je treuve bien estrange 
Vouloir juger des couleurs sans y voir - 
Celui qui a toujours manié fange 

Veuille de l'or le jugement avoir...!4 


Pentru acești analfabeți grăsani, ei plătesc, când e nevoie, un tribut de enor- 
me linguşeli, dar au. totodată, o clarviziune feroce. Căci, pentru a-l cita din nou 
pe Jean de Boyssons, filosofând asupra celor avuţi din Toulouse: 


Si tu veux avoir un ami qui soit riche, 
Cherche Nolet, Lancefoc ou Bernuy, 
Et si tu veux un ami qui soit chiche 
Prends ceux-làmesme...8?;!5 


Dacă n-ai bani, n-ai nici entuziasm poetic. Cutare epigramă îşi schimbă 
titularul în cea de a doua ediţie; primul beneficiar nu are totuşi de ce se plânge: 
a primit destul pentru cât a dat, timpul până la reeditare. Cu mai multă eleganță, 
Ducher oferă fiecare parte a culegerii sale, simultan, la doi protectori: primului, 
scrisoarea în versuri, celui de-al doilea, dedicaţia. In total, două introduceri şi 
patru Mecena siguri de posteritatea lor. Dacă sunt generoşi. se înțelege. 

De altfel, dacă e nevoie, aceşti neliniştiți. aceşti jupuiți de vii, aceşti iritabili 
care nuau ce pune pe ei se arată buni camarazi şi se ajută unul pe celălalt. Astfel 
de înclinații au vechi titluri de nobleţe, e de ajuns să-l citim pe Ducher pentru 
a ne da seama. „Nicolas Bourbon, îi spune el unui important om din Lyon cu 
buzunarele doldora de bani sunători, Nicolas Bourbon e cel care mi-a atras atenția 
asupra ta. Fără el numele tău nu s-ar lăfăi niciodată în versul meu; precum ne 
învață cinstea şi dreptatea îi datorezi ceva!“ (Epigr., II, p. 150). Ameninţaţi, strâng 
rândurile în faţa duşmamului comun, se apropie unul de celălalt şi se adună într-un 
bloc. În primele rânduri, cei „ajunşi“, cu venituri „grase“. In spate, cei care îi 
invidiază, le râvnesc locul, servindu-se până una alta de ei ca de un scut: cei 
slabi. Aceste biete ființe trăiesc ca într-o stampă de Brueghel, care ar putea avea 

ca legendă versurile lui Antoine Du Saix, poet din Savoia şi comandor chefliu 
al lui Rabelais. Să-i fi fost oare maestru? 


Făt -il cousin germain de Jupiter, 

Si n'aura-t-il que d'ung levrier les gages - 
Et bien souvent, vu comme les pages, 
Plus deffi-oque que harnois d'étalons, 
Prăâre aux genoux et Argus aux talons, 
Voilà l'estat des pauvres pédagogues.. 5,15 


x * 

Pe lângă toate acestea. mai au şi virtuți. Mai întâi. aceea de a crede în ce fac, 
Chiar şi în ce spun. Sinceritatea actorului care îşi intră în rol. Sunt primii care 
vor să creadă în elogiile ce şi le decernează: când neisprăviţii îşi bat joc de strâm- 
toarea în care trăieşti, te hrăneşti cu propriu-ți orgoliu. Ideea foarte înaltă pe care 
aceşti bieți oameni o au despre misiunea lor îi întăreşte, le dă puterea de a scrie 
iarna în mansarda lor neîncălzită, în timp ce cerneala îngheaţă în călimară, totul 
e relatat cu un surâs care e mai degrabă o grimasă. 

Şi apoi, ce credință naivă în Frumusețea închipuită de ei, în eficacitatea 
suverană a literelor! Credinţă interesată, desigur. deoarece trăiesc din faima 
altarului pe care ei înşişi îl înalță atât de sus. Dar nu numai interesată. Cultul 
e celebrat cu un cert entuziasm. Sunt gata să sufere pentru credința lor de umaniști. 
Tocmai aici e partea frumoasă a lucrurilor, ce face ca în ciuda unor imperfecțiuni 
izbitoare să merite totuşi a fi studiaţi. 

Cu toţii sunt contemporanii lui Gargantua şi ai lui Pantagruel, şi au un 
Dumnezeu de venerat pe pământ: Dumnezeul umaniştilor, Erasm!%. Cultului 
său, celebrat pretutindeni în Europa, francezii noştri îi adaugă cultul unui sfânt 
naţional: Jacques Lefevre d'Etaples. bonomul Fabri - şi nu renunță la el, nici 
măcar atunci când Lefevre, devenit suspect, e urmărit de o Sorbonă ce se apără 
atacând. Majoritatea îşi strigă convingerile reformatoare - să nu spunem, totuşi, 
reformate -, fără a se sinchisi de un anume ilogism: căci de aşa ceva e vorba, 
atunci când, pe la 1530, se cântă meritele poetului latinizant la Lyon sau la Paris 
- şi tot de aşa ceva când se cere o Biblie în franceză pentru toată lumea, psalmi 
în franceză, cult în franceză. Lor nu le pasă. îşi apără ideile şi îl invocă pe Cristos 
atât de puternic încât, uneori, se fac auziți chiar la Sorbona sau în Parlament. 
Au şi micii lor martiri, iar într-o zi vor avea marele lor martir, pe Etienne Dolet. 
Un martir pe care l-au repudiat mai înainte, şi care va plăti spre sfârşitul 
secolului o datorie pe care mulţi reuşiseră să şi-o şteargă din registru. Va fi totuşi 
malrtirul lor, autorul volumelor Carmina (Ode) şi Comentarii. Defectele lui erau 
şi ale lor, dar el le exagera. Şi virtuțile, de altfel. 

Aceasta e doar o schiţă, ce nu pretinde a se substitui tabloului absent. În 
această carte, în acest ioc, nu e însă inutilă. Ea ne va permite să-i situăm mai 
bine, pe măsură ce vor apare în faţa noastră, pe oamenii cărora va trebui să le 
cântărim mărturiile, prieteni şi duşmani ai lui Rabelais. dar - rămânând fideli 
formulei pe care am stabilit-o - prieteni ce se transformă în duşmani şi duşmani 
ce devin din nou prieteni. 


li. UN MARTOR AL LUI THUASNE: JEAN VISAGIER 


Ne putem întoarce acum la descoperirile lui Thuasne, reluate şi completate 
de Abel Lefranc. Ele se grupează în jurul anilor 1536-1538, ce au cunoscut, la 
Lyon şi la Paris, abundente publicări de culegeri de versuri. La unul din aceşti 
poeţi. latinizant în vogă către 1537, Thuasne a descoperit pentru prima dată 
dovada că în ochii contemporanilor săi Rabelais - cel din Pantagruel şi din 
Gargantua - trecea fără de tăgadă drept un ateu desăvârşit. 

Vulteius, căruia Thuasne îi traducea prin Voulte numele luat din Horaţiu (alţii, 
infinit mai ingenioşi, l-au numit Faciot; el însă îşi spunea pur şi simplu 
Visagier!!2) - Vulteius era unul dintre acei poeți de mâna a doua a cărui viață 
reproduce punct cu punct pe aceea a sute de oameni de litere contemporani cu 
el. Născut la Vady-sur-Aisne. aproape de Vouziers, dându-se în culegerile 
sale de versuri ca născut la Reims (Remensis) - a obţinut. se pare, o diplomă în 
litere la Paris trăind apoi din lecţii. Când primarul din Bordeaux hotări să-şi doteze 
oraşul cu un mare colegiu - echivalentul Colegiului Saint-Jerâme din Liege sau 
al Universităţii din Wittenberg în vremea lui Melanchton: când o întreagă 
colonie de profesori parizieni veni să se instaleze pe malurile Garonei, primul 
director al noii fundaţii, Jean de Tartas. îl angajă pe Visagier în echipa sa. Avem 
contractul care-i atribuia beneficiarului un salariu (40 de livre anual) mai mare 
decât cel al altor profesori. Era oare o primă acordată elenistului? - După care, 
timp de trei ani, cronologia rămâne nedecisă şi apar multe enigme de rezolvat. 
Ştim doar că Visagier va publica împotriva lui Tartas versuri rău intenţionate!22; 
nu avem dovada că a rămas la Colegiul din Guvenne sub Andre Gouvea (cel 
mai mare director din Franța. după spusele lui Montaigne). când acest nepot al 
bătrânului Diogo, un fel de Beda portughez. reacționanul principal de la Sainte- 
Barbe, veni în aprilie ‘34 să-l schimbe pe Tartas cu o echipă nouă: cei doi Buchanan, 
Jean Gelida. Elie Vinet. Antoine de Gouvea: cel puţin în primul colegiu, într-o 
atmosferă de pietate înnoită. Visagier a putut face cunoştinţă cu oameni 
remarcabili. precum melancolicul Britannus, neliniștit. schimbător. răspunzând 
la orice cu: Homo sum miser, et peccator inanis; sum quod sum, grato munere 
caelicolum!*:!" apoi bărbosul Zébédée. pe care nimeni nu putea să-l facă să ia 
briciul în mână: nestatornic, certăreţ. incomod din cale afară şi care. o dată devenit 

pastor în Elveţia romandă, ajunse să fie o povară pentru Calvin; tot aşa şi 
prințul pedagogilor, Mathurin Cordier, cu gesturi încete de bătrân profesor: 
original şi încăpățânat ca orice autodidact la urma urmelor!“2. 

Ce e sigur e faptul că Visagier, dornic de a face studii juridice, s-a dus la 
Toulouse. la şcoala lui Jean de Boyssonc şi a cunoscut. pe lângă acest jurist 
liberal. atmosfera tulbure a oraşului, cu persecuțiile îndreptate împotriva celor 
ce nu se aveau bine cu credinţa, împărţirea în tabere a studenţilor aparţinând 
diferitelor naţiuni, revoltele studenţeşti reprimate cu duritate. Oare atunci l-a 
cunoscut pe Dolet, sau mai târziu, la Lyon? În orice caz. în vara lui 1536, Visagicir 
supraveghea tipărirea unui prim volum. Epigrammatum libri II (Două cărți de 
epigrame) la Lyon, în tipografia lui Gryphe, prinţul editorilor: Castigat 
Stephanus, scul pit Colinaeus, utrumque Grvphius edocta manu menteque facit 
(I. 54)!5. Iar în dedicaţia către Ilustrisimul Cardinal de Lorena se etala un elo- 
giu ditirambic al lui Etienne Dolet, această minune a lumii. juvenis de lingua 
latina optime meritus!” - care se pregătea să doteze Franţa cu admirabilele 
Comentarii, ad publicam omnium linguae amantium utilitatem”. 

Aşadar iată-l pe Visagier în legătură cu acest seducător mediu lionez, iată-l 
inițiindu-se în misterele marii cetăţi. Cetate de negustori şi de bancheri alergând 
aici din toate părţile la cele patru târguri: oameni din Florenţa şi din Luca, de 
la Veneţia şi de la Genoa, Suabi şi Alemani, agenţii familiei Medici şi cei ai 
familiei Fugger - Gadaigne cel proverbial de bogat şi Kleberger cel proverbial 
de darnic. Cetate de fabricanți şi de inventatori, care (doi piemontezi din Cherasco, 
Turquetti şi Nariz. asociaţi cu un francez. Vauzelles, şi chiar în 1536) deschid 
la Lyon atelierele de mătase. aduc războaie de ţesut. atrag muncitori. Cetate 
regală, acest oraş, Lyon. în care curtea zăboveşte săptămâni întregi: curtea, această 
armată pitorească, circ ambulant de curteni călare, de mari doamne în trăsuri, 
de valeţi şi de bufoni, de animale cu şa şi de povară, care tocmai în ianuarie 1536 
invadează fâşia de pământ dintre râurile Saône şi Rhône făcând acolo o tabără 
zgomotoasă: 


Lyon c'est ville entre toutes ciles 

Pleine de gens, de richesse et d’avoir... 
Car l'on v peut des grandes choses voir, 
Le Roi, la Reine, Evâjues, Cardinaux, 

Les trois Enfants, les Seigneurs principaux 
Ayant crédit envers ce puissant Roi!5%;2 

Toţi aceştia se plimbă de colo-colo: de la Cremieu la Saint-Chef şi la 
Montbrison primăvara, de la Valence la Avignon toamna; dar Consiliul rămâne 
la Lyon, oraş al oamenilor de litere - la Lyon, cetatea cărţii, în care o sută de 
tiparnițe lucrează fără încetare şi în care activii tipografi sunt controlaţi 
îndeaproape de bogaţii lor comanditari; din atelierele lor ies valuri de hârtie 
tipărite în franceză, ce se vând pretutindeni, cărți de pietate pentru cei evlavioşi, 
cărți pentru cei mulți, romane cavalerești scrise în proză burgheză, rețete pentru 
femei sau conţinând leacuri miraculoase, albume cu plante ce au minunate 
gravuri. Toate acestea asigură existenţa unei mici lumi a tipografilor, deschisă 
la tot ce e nou, foarte cosmopolită, activă, originală. turbulentă - un adevărat 
magnet pentru oamenii de litere, atraşi de departe de această flacără lioneză, care 
luminează şi încălzeşte: toți se caută, se descoperă, învaţă să se iubească sau 
să se deteste, în prăvălii precum cea a lui Gryphe din Wiirtemberg; Sebastian 
Greif din Reitlingen, aproape de Tübingen, ce tipăreşte pe hârtie cu grifon, după 
ce s-a fixat la Lyon la sfârşitul-lui 1522 şi a început să lucreze pe socoteala lui 
în 1528 răspândind ediţii aldine şi propagând neostenit scrieri ale lui Erasm! €. 
Casa lui, adevărat azil pentru un grup de vreo douăzeci de colaboratori şi 
corectori vestiți, de la Alciat şi de la Sadolet la Rabelais şi la Dolet, trecând prin 
Sussannce, Baduel, Hotman, Baudoin, Guilland, Ducher şi alţi: e locul de 
întâlnire a vreo sută de oameni inteligenţi şi rafinați din partea locului şi de aiurea: 
de la Marot la Macrin, de la cei doi Sc&ve (Maurice şi vărul său Guillaume) la 
Jean de Boyssoné. Nicolas Bourbon. Barthelemi Aneau şi mulţi alţii, francezi 
sau germani. Să-l poți frecventa pe Gryphe, să ai acces în cercurile care se formau 
şi se desfăceau neîncetat în lumea tipografilor. să poţi cunoaşte pe loc, fninzânnd 
cărţile noi, tot ce se gândea şi se scria mai nou şi mai îndrăzneţ în Franţa, în Țările 
de Jos, în Germania şi în Italia era un vis minunat pentru începătorii pierduţi 
în provincia lor natală, un val de dorinţe nelămurite îndreptat spre noua Atenă, 
nu cea a Rônului, cum am spune astăzi, ci, la acea dată, a râului Saône - spre 
„Leul“ alegoric cântat de Clement Marot! ”®: 


On dira ce que l’on voudra 

Du Lyon, et sa crualite; 

J'ai trouvé plus d 'honnestete 
Et de noblesse en ce Lvon 

Que n 'ai pour avoir fréquenté 
D’autres bestes ung million...2 

Tocmai în acest oraş, după mulți alții, Jean Visagier sosi, în 1536, pentru a 
se iniția în misterele agitatei lumi a literelor. Nu pentru multă vreme, pentru că, 

publicându-şi cartea în august, se va întoarce în septembrie la Toulouse, la 
prietenul său Boyssonc. Patru luni mai târziu, însă, va avea loc o întâmplare 
tragică: în 31 decembrie 1536, la Lyon, Dolet îl omoară cu lovituri de pumnal 
pe pictorul Compaing. Să fi fost în legitimă apărare, cum pretindea el? In orice 
caz, era o afacere necurată. Iar în vreme ce ucigaşul o ştergea prin munţi în mare 
grabă şi încerca să ajungă la Paris pentru a-şi pleda acolo cauza, Visagier, 
neascultând decât glasul prieteniei, pleca la Lyon, nu-l mai găsea acolo pe fugar, 
pleca mai departe la Paris şi ajungea acolo chiar la timp - în ajunul marii zile 
în care, grațiat de rege în 9 februarie, Dolet era eroul unui banchet de eliberare 
ce-i era oferit de maeştri şi prieteni. În relatarea acestei sărbători a prieteniei pe 
care ne-a lăsat-o, autorul Comentariilor are un cuvânt amabil pentru debutant - 
T'ulteius non parvam - De se spem praebens doctis”. pe care-l aşază la masă 
împreună cu marele Budé, Nicolas Berault, Danès, Toussain, Salmon Macrin, 
Nicolas Bourbon, Dampierre, Clément Marot şi cu François Rabelais, onoarea 
şi gloria artei medicale: Franciscus Rabelaesus, honos et gloria certa - artis 
Paeoniae, qui vel de lumine Ditis - exstinctos revocare potest et reddere luci”. 
De altfel, Visagier îl cunoştea deja pe acest om celebru, cel puţin de la trecerea 
sa prin Lyon; găsim în Epigramele din 1536 o piesă 4d Rabelaesum (Către 
Rabelais), pe care o va reproduce ediția din 1537: e o caldă pledoarie pentru 
Rabelais împotriva unui calomniator. „Cel ce a pretins, Rabelais, că sufletul ţi-e 
infectat de mânie, când Muza ta nu face decât să ne prezinte adevărul într-un 
mod hazliu - ei bine, acela a minţit spunând că scrierile tale respiră mânia. Spune, 
oare tu proslăveşti mânia, Rabelais? Nu tu, ci el, acest Zoil, care a pus pe hârtie 
iambii săi turbaţi, în scrierile tale, nu mânia. ci râsetele se fac simţite... “1%. Una 
dintre traducerile cele mai folosite ale numelui lui Rabelais, Rabe/aesus, se 
pretează calamburului: Rabie laesus”. Era vremea acestui gen de glume de 
colegiu, modă ce nu se va pierde prea repede - de n-ar fi să ne gândim decât la 
Bos suetus aratro”$, care l-a însoțit. de-a lungul întregii sale tinereţi, pe viitorul 
vultur din Meaux... În 1536, Visagier se lasă tulburat de jocul de cuvinte anti- 
rabelaisian. Îi ţine partea pretinsului mânios. Împotriva cui? Unii au spus că 
împotriva lui Julius Caesar Scaliger, vom vedea dacă e aşa. În orice caz, nu 
întâlnim nici un cuvânt de blam sau de neîncredere împotriva lui Rabelais în 
culegerea de piese din 1536, scrisă de un om care, din 1532, a avut tot timpul 
să citească Pantagruel: cu siguranță că această carte nu era necunoscută în mediile 
pe care el le frecventa. Dar, departe de a-l socoti pe medicul lui Jean Du Bellay 
drept un bufon suspect, el cinsteşte în acesta nu numai o glorie a medicinei, ci 
şi una a dreptului civil: Civili de jure rogas quid sentio, Scaeva? - Hoc verum 
noster quod Rabelaesus ait (1536, II, 167)”. 

Cu toate acestea, Visagier e un creștin evlavios. Asemenea poeților, rivalii 
săi, cărora Ferdinand Buisson le-a consacrat cândva pagini cu un accent atât de 
just!®™, şi el îşi înmulțește, în propriile-i versuri, invocațiile către acel Cristos 

al cărui nume, scris adesea cu majuscule, apare în atâtea pagini ale cărţilor din 
vremea aceea, „ca un fel de omagiu adus creştinismului etern şi universal“. În 
Epigramele din 1536 (I, 72) se înşiră lungi serii de distihuri, ca tot atâtea lita- 
mii: Christus promissus..., conceptus..., natus..., passus..., crucifixus...2% un 
întreg drum al crucii în dactili şi spondei. O piesă cu un frumos accent (I, 70) 
îl slăveşte pe Lefèvre d'Etaples. vestitor al lui Cristos, şi pe Cristos însuşi, 
„Cristos, marea bucurie a acestui bătrân modest, Cristos, refugiul acestui bătrân 
tremurând de spaime“: 


Christus, perfugium semis trementiss... 
Quod fert pectore fert in ore Christum”. 


O alta (II, 129) transcrie în două versuri testamentul lui Lefèvre: 


Corpus humo, mentemque Deo, bona cuncta relinque 
Pauperibus: Faber haec, cum moreretur, ait”. 


Apoi, brusc, după un alt frumos tribut de elogii aduse lui Gérard Roussel, 
apare un compromis compromițător (I. 13; II, 113; II, 168): o piesă îl celebrează 
pe regele François şi oportunismul său de bun gust (I, 11): refaci sanctuarul, dar 
nu dărâmi vechiul edificiu al părinților noştri, iu nova sacra facis; serva, 
Francisce, priora?!, mărturie curioasă a unei stări de spirit vrednică de luat în 
seamă, piesa apare la Lyon în august sau septembrie 1536, fiind în întregime 
irenică. „Tot ce au făcut părinții noştri, tu interzici să fie abolit; riturile 
strămoşilor nu permiți să fie disprețuite de cei mulți: ar fi, le spui tu, o crimă 
- şi, pe focul cel sfânt, îți petreci întreg timpul pentru a-i distruge pe capii secte- 
lor şi a curăți Galia de stirpea lor blestemată...“ August-septembrie 1536: 
ultimele ecouri ale afacerii afişelor (octombrie 1534) şi a tot ce a urmat-o. 


Nec pateris patrum facta priora mori, 
Nec priscos veterum ritus contemnere vul gus 
Permittis, tetrum sed scelus esse doces...22. 


Sentimente de om moderat, care celebrează cu aceeaşi bucurie înscăunarea 
lui Paul al III-lea devenit, sub pana lui, interpret al sfântului Pavel - interpres 
Pauli Paulus sensu abdita monstrat (1, 75)*5 - sau ridicarea Colegiului regal, 
nobilă şcoală construită din pietre vii, stant vivi lapides operis (1, 65)*. Dacă 
îi atacă pe călugări, îi distinge imediat pe cei buni de cei răi: „Nu există nimic 
mai odios decât călugării, în întreg universul, şi nimic mai sfânt, în tot universul“ 
(O, 151). Şi chiar faţă de ferocele Beda*5, duşman neîmpăcat al gintei umaniste, 
poetul ştie să păstreze măsura. „Dată cu uşurinţă, sentinţa ta, Beda, îi loveşte 
pe cei drepți; dar mai mult chiar decât celor drepți, ție îţi dăunează propriile-ţi 
hotărâri“ (II, 149). 

Dum tua, Beda, levis vexat sententia justos 
Plus tibi quam justis haec lingua nocet...% 


Lui Visagier nu-i place pactul cu nedreptatea. O atacă de mai multe ori în 
persoana unor necunoscuţi, pe care îi sorteşte, fără să ezite, rugului (I, 46); Nonne 
times flammam, carnificisque manus?” - aceasta în vreme ce se dovedeşte mare 
prieten al prezidentului Briand de Vallée, pretins ateu. şi în vreme ce dedică un 
epitaf plin de sensibilitate şi scris pe un ton măsurat memoriei unui alt ateu 
renumit, sărmanul A grippa*8, adevărată epavă ce se clatină pe valurile cuprinse 
de furie (Epigr., 1537, IV, 257): 


Post tempestates, dubiae post somnia vitae, 
Agrippam parta mors requiete rapit; 

Et cui nulla fuit misero per regna vaganti 
Patria, cum superis gaudet habere domum...% 


Or. la doi ani după Epigramele din 1536, acest liberal îndepărtat de excese. 
acest om al legii cam nesigur pe doctrina lui. publica (de data aceasta la Paris, 
la Editura Colines) patru cărţi de Endecasilabi, într-un elegant in-octavo. Şi 
tocmai aici, Thuasne a descoperit, în 1904. dovezile incontestabile ale ateismului 
rabelaisian?*. Trei texte, declară Abel Lefranc reluând teza lui Thuasne, nu lasă 
„nici o îndoială asupra adevărateloropinii religioase“ ale lui Rabelais. „Sub pana 
răzbunătoare a creştinului Visagier“. ele constituie „rechizitorii teribile“. Poetul 
îl reprezintă în ele pe autorul lui Pantagruel ca pe cineva care „taxează cu o 
stupidă lipsă de credință ansamblul religiei creştine. Rareori întâietatea şi 
ateismul lui Rabelais au fost denunţate cu o forță mai mare“. Şi apoi nu există 
nici o îndoială: între 1536 şi 1538 ruptura dintre Rabelais şi Visagier a fost 
determinată. în exclusivitate. de „motive religioase“. 

După ce am citit toate acestea ne îndreptăm în grabă spre Endecasilabii 
răzbunători din 1538; deschidem emoţionaţi preţioasa culegere în care se află 
Dovada. Decepţie! Numele lui Rabelais nu apare nici măcar o dată în întreg 
volumul. 

De-ar fi numai asta! Iată: Rabelais nu e numit Rabelais. Dar luați seama, ni 
se spune, la lunga invectivă (p. 10) îndreptată împotriva unui sectant lipsit de 
orice credință al lui Lucian“, in quendam irreligiosum Luciani sectatorem"!, 
apoi (p. 30) la această piesă tot atât de amplă pe cât e de yehementă, îndreptată 
împotriva unui individ ce-l maimuțăreşte pe Lucian; în sfârşit (p. 71) la această 
imprecaţie in Luciani sectatorem“?, de o grosolănie deliberată nu există nici o 
îndoială, discipolul lui Lucian, maimuţoiul lui Lucian e Rabelais. E la fel de sigur 

ca şi cum numele lui ar fi imprimat, la vedere, pe hârtia regală a editorului 
Colines. - Chiar aşa? ar spune Panurge. 

Iată mai întâi câteva mici amănunte. Pentru Thuasne, care nu suflă un 
cuvânt despre piesa Impob-iva unui sectant al lui Lucian - sunt în cauză două 
epigrame, în vreme ce Abel Lefranc în ce-l priveşte spune că trei. Personal, găsesc 
cinci, adăugând listei o invectivă Zn quemdam poetam (Impotriva unui poet 
oarecare) şi o curioasă piesă adresată lui Guillaume Sc&ve, ce se pot citi res- 
pectiv pe foile 28 şi 42 ale culegerii din 1538. Două, trei, cinci: de-ar da 
Domnul ca nu cumva cineva, mâine, să găsească şapte! In orice caz, am citit 
şi recitit fastidioasele „poeme“ ale bietului Visagier. 

Oare cum de n-a reținut nimeni până acum piesa către Guillaume Scève? Ea 
dă cheia tuturor celorlalte. „Cine îl maimuţăreşte pe Lucian? îl întreabă Visagier. 
Cine, poetul Tortonius? Cine oare, camaradul mai mult decât ingrat? Sau poate 
acest Zoil, de care e vorba în Endecasilabii mei? Degeaba mă vei întreba, 
Scăve, tot n-o să-ţi spun. Aceasta pentru că se vor trăda ei înşişi. şi foarte curând, 
prin propriile lor versuri, cărora versurile mele le arată, dinainte. slăbiciunile. 
Şi nu te îndoi: atunci chiar ei vor fi mai severi faţă de ei decât eu faţă de ei. [i 
cruţ. Le ţin numele ascunse. Nu-mi bat joc decât de greşelile lor. Îţi vor spune 
Chiar ei cum îi cheamă şi îţi vor arăta şi erorile... “212. 

Fiind mai bine informaţi decât pretindea a fi Scăve în 1538, ştim ce simula 
a-i ascunde Visagier. Dacă poeţii Tortonius şi Zoil sunt una şi aceeaşi persoană, 
Şi dacă această persoană e poetul Borbonius, Nicolas Bourbon, există toate şansele 
ca prietenul mai mult decât ingrat şi maimuţoiul lui Lucian să nu fie, şi ei, decât 
unul singur, anume... Etienne Dolet. 


III. VISAGIER, BOURBON, DOLET 


Bourbon, Dolet: Epigramele lui Visagier din 1536 sunt pline de aceste 
nume. Şi de laude pentru ci. Începând cu prefața către cardinalul de Lorena în 
care sunt exaltate în termeni ditirambici Comentariile asupra latinei ale tânărului 
Dolet, operă prodigioasă (ar quod opus? quam minime a juvene exspectandum? 
quantae diligentiae? quanti laboris? quam exacti judicii?®), şi sfârşind cu 
încheierea celei de a doua cărţi, vreo douăzeci de pagini şi mai multe, scurte 
sau mai lungi”, atestă în acelaşi timp admiraţia lui Visagier şi afecțiunea, 
dragostea pentru tânărul umanist. Formulei de îndrăgostit de la început (p. 8): 
„Ah! să-l fi putut cuceri! huic uni placuisse, prima laus...“4* - îi răspunde 
dorinţa absurdă de la pagina 11: „Cerule! de-aş putea să-i seamăn! O Deus, a 

similem ne daret esse Deus!%%* - fără a mai socoti definițiile bine cântărite: orator 
bonus et bonus poeta, si quisqam fuit, unus est Doletus“ - sau, terminând (II, 
152), acest extaz: „Ah, ce frumos ţi-e trupul! Ce frumos ţi-e sufletul! Cum să 
nu spun: ce om frumos în întregul lui! Tam pulchrum est corpus, mens est tam 
pulchra Doleti - Totus ut hoc possim dicere: pulcher homo est!” 

Cât despre Bourbon, deşi mai puțin lăudat, e compatriotul care nu are totuşi 
a se plânge. Născut în 1503 la Vandoeuvre în provincia Champagne, fiu al unui 
fierar, avea cu câţiva ani mai mult decât Visagier. Vestit de timpuriu pentru 
versurile sale scrise cu mare uşurinţă, predase la Amiens Troyes şi Langres. În 
1529 era primit de Margareta de Navara, iar în 1533 publica la Paris la editorul 
Vascosan, şi la Basel. la editorul Cratander, un volum cu titlul Nugae (Nimicuri), 
care îi va aduce imediat mari necazuri. 


** 

Aceasta pentru că, încă în Prefaţa datată cu 1 aprilie 1553 la Troyes, prozeli- 
tismul său se făcea putemic simţit: îl hărțuia, de exemplu (ediţia Cratander, A3), 
pe corespondentul său din Orléans, Louis de l'Estoile (Lucius Stella), în 
legătură cu spaima de moarte. „Cum, ce aud. exclama el cu vehemență; oare 
credinţa ta în Cristos e atât de slabă încât simplul gând al morţii te aruncă în 
teroare? Aşadar, ţi-ai pierdut vremea degeaba studiind atâta timp sfintele cărţi? 
- Şi iată-l dezvoltând prolix teme ortodoxe şi de-ale sfântului Pavel: cum fiul 
lui Dumnezeu, prin propria-i moarte, a pus capăt morții oamenilor, cum, tocmai 
prin această moarte a lui, i-a împăcat din nou pe Creator şi creatură etc. Toate 
acestea, fără cea mai mică urmă de erezie. Tot astfel, cine i-ar fi reproșat că pune 
în gura lui Cristos aceste cuvinte grandilocvente: 


Aer, terra, fretum, svlvae, mons, ignis, Olympus, 
Omnia transibunt, set mea verba manent...8 


(£%B), sau chiar că spune, despre un preot, că mormăie ca o maimuţă (C?) - non 
aliter turpis simia labra movet” -, ceea ce, la drept vorbind, nu era de o 
originalitate excesivă? I-au iertat mai greu criticile violente adresate călugărilor 
din cauza orgoliului lor (E°): .„Ajunşi nenumărați în vremea noastră. purtătorii 
de glugă se proclamă demni de împărăţia cerurilor şi se socotesc adevăraţi zei“. 
Cei de la Sorbona au încruntat sprâncenele în faţa elogiului justificat, deja 
semnalat, al marelui Erasm,-al piosului Gerard Roussel, al suspectului Michel 
d! Arande - suspect în ciuda faptului că fusese un episcop de Trois-Châteaux prin 
grija Margaretei (15): „Preasfinte, îmblânzeşte trupul, lumea şi demonul! Învaţă-ne 
justificarea ce se naşte din credinţa vie (vivae justitiam fidei)! şi arată mulţimii 
ce Înseamnă împărăţia cerească, drumul morţii şi acela al mântuirii!“ Îndemnul 

şi elogiul nu erau, poate, cu totul dezinteresate: O mihi concedant una isthic vivere 
tecum. fie ca zeii să-mi îngăduie să trăiesc aici, în dioceza ta, cu tine, exclama 
el ceva mai departe (M$): dari-am putea reproşa, în orice caz. că a aruncat invec- 
tive grele - într-o odă de preamărire a Celui-de-Sus (LS şi Vascosan E ) - nu mumai 
împotriva logicii scolastice: nil tenebamus, nisi svlogismos arte - contorsos 
variosque nodos* -, ci şi împotriva lupoaicei romane în maniera lui Luther, 
lupoaicei în purpură. lupa purpurata, lerna malorunr”!, ba Chiar, mai mult, împo- 
triva tuturor călugărilor supuşi insultelor cu epitetele bine cunoscute: „seminţie 
nesătulă. depravată, bucurându-se numai de plăcerile burţii şi pierdută în 
dezmăţ - gens rapax, vecors et amica ventris - perdita luxu“. Nimic nu scăpa: 
nici cultul imaginilor, nici adorarea sfinţilor. aceşti falşi zei - saxeis stabant 
simulacra templis - sacra dis falsis et istem deabus - unde diversis variisque festis 
- cuncta fi-emebant - in statis poni pietas diebus®. Toate acestea în vreme ce, 
de-ar fi să-l credem, celibatul preoților îi pierdea pe aceştia de dorințe: nuptiis 
mire vetitis, libido - foeda revixit. În sfârşit. încheierea e un elogiu adus 
regelui. Colegiului celor trei limbi şi credinţei în Cristos: Laus Deo Patri, 
Dominoque Christo - spiritu cujus bona cuncta fiunt!5* Nici un cuvânt, însă, 
despre Fecioara Maria. 

Ar fi fost într-adevăr greu ca astfel de îndrăzneli să nu provoace reacții. 
Aceasta cu atât mai mult cu cât o ultimă piesă dedicată lui Cristos pe cruce 
(Vascosan. m?) dezvolta, în prima parte, tema luterană a credinciosului ce nu 
poate face binele. aflat în disperare în vreme ce-l contemplă pe Dumnezeu 
suferind pentru el: ..Căci eu sunt, credinciosule Isus. cauza nesfârşitei tale 
dureri, eu cel plin de ticăloşic. eu cei apăsat de necredinţă: mi-e o silă nesfârşită 
de mine. sunt dezgustat de propria mea viaţă; darv ocea ta îmi trezeşte curajul: 
Veniţi cu toţii la mine, păcătoşilor! rănile mele le vor vindeca pe ale voastre...“ 
Nu e nimic de mirare în faptul că Bourbon a făcut o plimbare prin închisorile 
regelui. In ciuda intervenției Margaretei a trebuit să treacă ceva timp, şi să fie 
depusă cauţiunea cardinalului de Lorena pentru ca. în mai 1534. la ordinul expres 
al regelui, Parlamentul din Paris să-i dea drumul vinovatului. După care acesta 
socoti că e mai prudent (să nu uităm ziua fatidică a afişelor, 17-18 octombrie) 
să petreacă câtva timp în Anglia. Angajat în clientela Anei Boleyn (îl vom vedea 
plin de .atenţii pentru Cromwell şi Crammer) a fost, pe rând, preceptorul 
tinerilor aristocrați de renume; a datorat acestor frumoase întâlniri, pe lângă o 
serie de experienţe curioase. şansa cam iritantă - pentru noi, cel puţin: ah, 
dacă Rabelais ar fi avut acest noroc! - de a-l vedea pe Holbein şi de a-l pune 
să-i facă un portret desenat, care îl redă aşa cum e, în întreaga sa înfumurare 
încoronată cu lauri. 

Nicolas Bourbon. Germain de Brie. Salmon Macrin: cei trei poeţi ai secolu- 
lui. cei trei învăţaţi. cei trei evlavioşi: aceasta a fost alegerea lui Visagier. In ce-l 
priveşte pe Bourbon, o motiva mai cu grijă deoarece, doar el dintre cei trei, era 
în exil: Borbonium expulsum Gallia tota dolet” - sau: Anglia me lacerum 
retinet, vestitque poetam; plus peregrina favet quam mea terra mihi“S. Mai sunt 
vreo zece piese ce atestă cultul Marţialului de Vandy pentru Horaţiul din 
Vandoeuvre. Totul părea pregătit pentru a-i uni pe cei doi oameni din Champagne, 
cu gusturile. talentele şi prietenii lor. Ce s-a întâmplat însă? 

Dacă cineva ar citi foarte atent Vimicurile din 1533, în ediţia pariziană a lui 
Vascosan ar găsi acolo (f? 05 V?) o scurtă piesă 4d J. Visagerium remensem 
(Către Jean Visagier din Reims), care exprimă. deja, sentimente cam ambigui: 

„Ce mai vrei. tu. care. copleşindu-mă, zdrobindu-mă sub atâtea laude fără 
măsură. îmi ridici până la ceruri Nimicurile mele? Crede-mă. eşti mai bun 
autor de piese mărunte decât mine: e normal să fie aşa. pentru că tipăreşti şi tu 
pe socoteala ta. citindu-le în acelaşi timp pe ale mele.“ Să fie o teamă încă 
neprecizată de plagiat? S-ar putea. De altfel, obsesia plagiatului se etalează 
pretutindeni în culegerea din 1533. Bourbon îşi păzeşte bine emistihurile; vai 
de cine se apropie de ele şi încearcă, noaptea. să i le fure: Cum mihi surripias 
noctu mea carmina, Rufe...“ (Basel, Cratander, B* v”). 

Totuşi, iată-l pe Bourbon reîntors din Anglia. Va duce la Lyon, fără să mai 
piardă vremea. un opusculum puerile ad pueros de moribus®, prefaţat la Troyes 
(la 1 septembrie 1536) şi confirmând. în acelaşi timp. sentimentele evlavioase 
ale poetului şi o descoperire recentă: tocmai a întâlnit. lucru rar. un suflet ales. 
Şi cu aceeaşi peniță cu care va redacta. într-o scrisoare datată cu 5 în calendele 
lui octombrie 1536. la Lyon. o condamnare în regulă a ateilor şi a necredincioşilor, 
Bourbon. creştin pasionat. îşi exprimă încântarea de a-l fi avut în față pe 
nobilul. curatul. frumosul Dolet: clipă la fel de neuitat ca şi aceea de odinioară 
a primei sale vizite la marele Budé. părintele celor două feluri de elocinţă. 
Desigur. Bourbon îşi plătea datoria: Dolet îl purtase, probabil, prin cercurile 
literare din Lyon. Dar. trebuie să mărturisim, plătea bine...2*%. 

Intr-acestea. la Gryphe. într-o zi... dar să-i dăm cuvântul lui Bourbon. care 
povesteşte întâmplarea nu a doua zi. ci după doi ani. în 1538: în ediţia foarte 
extinsă pe care o dă Nimicurilor sale: „La întoarcerea mea din Anglia, sosesc 
la Lyon. Intru la Gryphe, vestitul tipograf: Ei bine, ce noutăţi? - Imi întinde o 
carte intitulată Epigrame. Citesc, întorc paginile cu aviditate. Ce să mai lungesc 
vorba? Văd acolo. scoase din Vimicurile mele. nenumărate versuri şi fraze 
adaptate, şi de asemenea teme furate - toate acestea amestecate cu inepţiile unui 
neisprăvit. Deocamdată n-am să-i spun numele, dar îl voi dezvălui dacă va conti- 
nua şi se va vedea zugrăvit în propriile-i culori. cu o figură de pungaş, acest hoţ 
neruşinat“?2, - Cât era de bun Bourbon netipărind negru pe alb numele lui 
Visagier, după ce dăduse titlul și numise editorul volumului din 1536! De 

altfel, un val de invective şi de epigrame urma această primă piesă: in eundem, 
in versificatorem furacem”: „Ei, iată-mă. pe mine pe care mă credeai mort pe 
mare, acolo; la englezi! Mă întorc să-ţi iau înapoi penele de scris pe care mi le-ai 
furat!“ Nestăvilit. Bourbon spune tot, o dată şi încă o dată. Îţi vine să exclami, 
cu Visagier, care îşi bate joc de ostentaţia efigiei sale încoronate: Tu loqueris 
semper, semper at illa tace!“ 


* k 
% 


Visagier va replica, încă în 1537. Mai întâi, publicând la Parmentier, la Lyon, 
o a doua ediție a Epigramelor sale, de data aceasta în patru cărţi, începe prin a 
bifa din primele două (care reproduc, în ordine, piesele din 1536) toate dedicațiile 
flatante şi toate complimentele adresate lui Bourbon. Grata bonis sunt, grata 
malis tua carmina®!: În 1536, complimentul mergea ad Borbonicum poetan?, 
în 1537 ad Marotum poetam®. Răbdarea îşi spune cuvântul. Ut nunquam 
tulerit Campania Belgica vates** spunea, vorbind de omul din Champagne, 
Bourbon, Visagier în 1536. Ut nunquam tulerit praeclara Gallia vates% spune, 
vorbind de al său Marot naţional, Visagier în 1537. Nu mai puţin de opt piese 
sunt astfel transferate de la Bourbon la Marot. între 1536-1537. Altele sunt 
transferate de la Bourbon la Dolet, printr-un ghinion care îl distra deja pe 
Gilbert Ducher”**: de fapt, când a rupt, un an mai târziu, cu Etienne Dolet, 
Visagier a regretat desigur schimbarea atribuţiei piesei sale cunoscută încă în 
1536 (I, 67): Gallia tres habuit doctosque piosque poetasS - care îi viza iniţial 
pe Bourbon, De Brie şi Macrin; o dedică în 1537 lui Dolet, De Brie şi Macrin 
schimbând două versuri. În 1536, Visagier îl deplângea pe Bourbon exilat în 
Anglia: Lingonis ora gemit, Charitesque, novemque sorores - Borbonium 
expulsum Gallia tota doletS”; în 1537, îl deplânge pe Dolet fugar după uciderea 
lui Compaing; Hunc Genabum, Charitesque, novemque sorores - et Stephanus 
expulsum Gallia tota dolet®. Urma un val de invective: acestea se etalează în 
cărţile III şi IV ale noului volum, având titluri dintre cele mai limpezi. În 
nugatorem poetam; in quemdam poetam malum, in quendam ridiculum poetam; 
de eodem et suo imagine; in eundem furacem qui alium furti accusabat; in 
eundem qui, simulachrorum osor, se sculpi jussit? . - Un război în toată regula. 
Alte epigrame, mai simplu, spuneau: Zn Gorgonium' - Şi urma o revărsare de 
batjocuri. 

În 1538. în Endecasilabi, apare o nouă schimbare de ton. Visagier se preface 
Că-şi recunoaşte plagiatele: „Mi-am însuşit versuri din vestita ta carte? Ei bine, 
fie, mărturisesc. //lud confiteor. Şi apoi? Ce rău ţi-am făcut? Am avut grijă să 
se împrăştie versuri deja celebre...“ După care ironia devine mai apăsată: 
„Aveam eu oare puterea de a trece sub tăcere un autor cunoscut în întreg 

universul?“ În sfârşit, atacul direct: „Vasăzică ţi-am furat versuri? Vrei să 
spui, probabil, că cele ale altora? Tuas, inepte? Rides! Pelisso negant, et negat 
Perellus, negat scrinia nuda Pradiani, compilata tua rapacitate!“”! - e ultimul 
moment al disputei. Deja se anunţă acalmia şi, dacă trecem de la cartea a III-a 
la cartea a IV-a, ne trezim în plină idilă: „Te rog frumos, poete Bourbon, spune-mi: 
cine ţi-a spus că-ţi vreau răul?“ Intrebarea e caraghioasă, iar Visagier nu duce 
lipsă de un anumit umor...2% Trebuie găsit un ţap ispăşitor, nu? e regula jocului: 
Quis auctor dissidii fuit??? - Bun pretext pentru a depăna anateme: 


Vae illi qui male vult tibi, Poeta; 
Vae illi qui male velle te mihi optat; 
Communem, rogo te, putemus hostem!"? 


Ceea ce e comic e că. tot atunci, în ale sale /nscriptiones (Inscripții. 29 VO), 
Visagier îi scria unui prieten: Imi juri că Bourbon vrea tot atât de mult binele 
lui Visagier ca şi al lui? Mi-e greu să cred... Totuşi, aş vrea să o cred: dar ştii 
de ce? Pentru că în realitate nu avea nici un motiv să-mi poarte pică!“ - Cu toate 
acestea. în Nimicuri, Bourbon dădea acelaşi spectacol ca şi Visagier în 
Endecasilabi. După ce blestema. binecuvânta. Sau. mai curând, binecuvânta şi 
blestema alternativ. fără nici o jenă vizibilă. In cartea a V-a, două piese 
reeditează, in Poetam firacem'*. acuzaţiile cunoscute (pp. 288 şi 289). După 
care, stupoare: urmează împăcarea (Jo. I/ulteio amico”, p. 314). Tot aşa în cartea 
a XIII-a: o ultimă piesă se intitulează /n quemdam alienorum carminum 
suppilatorem et corruptorem'S (p. 460), apoi, două altele (451, 474) poartă iarăşi 
numele lui Visagier, de loc din Reims: „Hai să uităm totul! un răuvoitor a vrut 
să aducă cearta între noi, să-l dezamăgim pe acest scelerat arătându-i prietenia 
noastră fidelă: at sceleratum hominem stabili fallamus amore; ille potest falli 
non meliore dolo...” Mai întâi un calificativ, sceleratus. apoi o insistenţă 
asupra unui cuvânt, dolo, care ne face să ne gândim la un nume cunoscut. Cea 
de a doua piesă nu mai vorbeşte însă de un singur răuvoitor, apăr o seamă de 
nelegiuiţi, impii homunculi, care au intenţionat să distrugă prietenia celor doi 
poeţi: Vides, amice Vultei` quibus illi artibus - nituntur impii homunculi 
cavellere - amicitiam nostram?” Aici, nelegiuirea se referă la prietenie, 
sentiment sfânt, mai degrabă decât la religie. Şi oare astfel se încheie, printr-o 
împăcare pe spesele altuia, această dramă eroi-comică pe care candoarea 
protagoniştilor şi grija lor îndreptățită de a nu lăsa să se piardă nimic din 
divagațiile lor excentrice ne permit să o urmărim din micul magazin al lui Gryphe 
până în... casa lui Dolet ? In orice caz, dacă există vreo îndoială asupra acestui 
punct, nu există nici una asupra-i: ingratissimus sodalis”? despre care îi vorbeşte 
Visagier lui Guillaume Scăve e Dolet. Dar nu e cumva, oare, tot Dolet - Dolet 

şi nu Rabelais - simius Luciaui“ care l-a tulburat pe Thuasne şi, ceea ce e şi mai 
grav, pe Abel Lefranc? 


IV. ETIENNE DOLET, CEL CARE-L MAIMUȚĂREŞTE PE LUCIAN 


La începutul carierei sale Visagier îl urmase pe Dolei cu o prietenie animată 
de fervoare. Ştim asta de la el. şi mai ştim cum a fugit în ajutorul prietenului 
aflat în primejdie. N-a fost numai el: şi ceilalţi camarazi ai lui Dolet, înaintaşi 
deja cunoscuţi sau emuli aflați pe drumul notorietății încercaseră, punând tot 
atâta suflet. să obțină graţierea violentului lor prieten. Şi reuşiseră. După care 
s-au felicitat şi s-au îmbrățișat. o dată victoria obţinută. Dar unul dintre ei 
tulbură buna înţelegere. El risipi, cu propriile-i mâini. imensul capital de 
admiraţie şi devotament care nu aştepta decât să fie folosit: apoi pregăti, cu tot 
zelul de care era capabil. curioasa explozie de mânie care. în volumele nefiresc 
de numeroase care au apărut în anul 1538, adună împotriva lui. împotriva lui 
Dolet de asemenea, pe toți poeții de limbă latină dezlănțuiţi: de ia catolicul 
Sussannée. aflat în luptă împotriva celui pe care-l numeşte Trois Boisseauxă! 
(Medimnus”'2) până la batjocoritorul Gouvea, rânjind”*?: „Nu-l voi lăuda deloc 
pe Dolet; la ce bun? are grijă singur de asta...“ - toţi până la Gilbert Ducher, 
atacându-l în Dolet sub numele de Cloacus pe ciceronianul turbat. detractorul 
lui Erasm?*. toți, până la Nicolas Bourbon care, în 1536 încă, în Opusculum 
puerile (Opuscul copilăros) îl acoperea cu flori pe cel pe care, în ale sale 
Nimicuri din 1538. nici măcar nu mai vrea să-l numească. Toţi - şi e o curioasă 
galerie de portrete ale lui Etienne Dolet. pe care Copley-Christie ni le-a putut 
aduna: toate concordă şi au acelaşi ton, fie că e vorba de Trois Boisseaux al lui 
Sussannce. cu tenul lui de merişor. atrocea sa sălbăticiune. ochii săi de furios. 
bâlbâ:it şi îmbrăcat cu mica lui vestă spaniolă ce-i frapa atât de mult pe vizitatori 
- sau de Dolet al lui Gouvea. şi el cu o faţă de lemn. o privire funestă care alunga 
jocurile, râsetele şi veselia, un trup monstruos locuit probabil de sufletul în 
transmigraţie al lui Cicero - dar diluat şi pierzându-şi în această masă de carne 
întreaga sa virtute şi eficacitate...%2 O serie de instantanee luate pe viu. Ele se 
întâlnesc cu cele pe care un tânăr anticiceronian le adresa umanistului Gilbert 
Cousin din Franche-Comté. secretarul la bătrâneţe al lui Erasm, în octombrie 
1535; corespondentul său creiona un Dolet având de-abia treizeci de ani. dar 
care părea că are patruzeci, din cauza cheliei premature. a vastei sale frunți 
brăzdată de riduri. a palorii de om bolnav de ficat. a sprâncenelor vâlvoi, a vestei 
scurte terminându-se deasupra şalelor*!«; seducător în ciuda acestora. brutal şi 
sensibil. bolnav de orgoliu şi înnebunit după muzică. remarcabil înotător, 
spadasin gata de treabă, o adevărată forţă a naturii. dar prost coordorată şi 
deconceriantă în efecte. Asemenea celui pe care Copley-Christie îl numea 

Martirul Renaşterii. iar Boulmier Martirul Gândirii Libere; dar mai întâi, şi fără 
îndoială, martirul lui Etienne Dolet însuşi. 

Oare la ce gândea el în aceşti ani de maturitate, atât de apropiaţi de cei ai 
sfârşitului, căci va pieri la treizeci şi şapte de ani? De-ar fi să ne luăm după 
Discursurile sale latine împotriva oraşului Toulouse şi a locuitorilor săi - 
Orationes duae in Tholosam (Două discursuri împotriva oraşului Toulouse), 
publicate la Lyon. la editura lui Gryphe, în vara 1534, nu făcea parte din nici 
un partid. Respecta religia părinților săi şi tradiţia consacrată, ferindu-se de orice 
„noutate“: dar spiritul său foarte liber înclina să-i judece de sus pe oameni şi 
acțiunile lor. Intr-un foarte frumos pasaj din Discursuri consemnând supliciul 
la care a fost supus regentul Jean de Caturce. ars de viu la Toulouse în iunie 1532. 
îşi strigă puternic ura față de persecuții. inumane şi pe deasupra inutile: „Vărog 
pe toţi să mă credeţi. începea el”, că nu fac nicidecum parte din această sectă 
nelegiuită şi încăpăţânată [a luteranilor]; că nimic nu îmi e mai odios decât 
doctrinele şi sistemele noi: că nu există nimic pe lume pe care să-l condamn mai 
puternic. Sunt dintre aceia care cinstesc şi aduc prinos acestei singure credinţe 
şi acestor singure rituri care au primit confirmarea secolelor. care ne-au fost 
transmise de o serie de oameni sfinţi şi cucernici. şi care au fost recunoscuţi şi 
consacraţi de strămoşii noştri... dar cum se poate (poate că e lucrarea Necuratului) 
să facă cruzimea deliciile oraşului Toulouse? Nu de mult aţi văzut un om - n-am 
să-l numesc - dus la eşafod în acest oraş. E foarte posibil să fi rostit cuvinte 
temerare şi violente: se poate chiar ca în anumite ocazii să se fi purtat în aşa 
fel încât să merite pedeapsa rezervată ereticilor. Şi totuşi, când a vrut să se căiască 
trebuia oare împiedicat să-şi salveze în acelaşi timp trupul şi sufletul? Am uitat 
că oricine se poate înşela? Şi când se străduia să iasă din abisul în care era 
scufundat încercând să găsească un adăpost sigur de ce, de ce oare nu i s-a întins 
o mână care să-l ajute, toată lumea într-un singur gând, pentru a-i îngădui să 
ajungă în port?“ 

De o adevărată şi rară libertate a spiritului. acest text opune creştinismului 
prigonitor al inchizitorilor şi al pisicilor îmblănite® din Toulouse pe Cristos, 
purtător al dreptăţii şi al carităţii. al blândeţii şi al liniştii sufleteşti pe care orice 
umanist dorea să-l apropie de marea înţelepciune a Antichității: de altfel. acest 
text. chiar dacă îl scoate pe autorul lui din cauză, are ca punct de sprijin 
sentimentul creştin. Nu acelaşi lucru îl putem spune despre o altă scrisoare, datată 
cu 9 noiembrie 1534 la Paris - 9 noiembrie, ajunul zilei în care trei eretici urmau 
să fie daţi pradă flăcărilor chiar în piaţa Maubert unde, doisprezece ani mai 
târziu... Găsim în ea o condamnare dură a reformaţilor. „sectă stupidă, mânată 
de o pasiune arzătoare pentru publicitate“. şi care tocmai provocase prin 
gesturile ei absurde o reînviere a urii şi o înăsprire a persecuțiilor... „In astfel 
de tragedii. conchidea atunci Dolet, eu am rolul spectatorului. Regret situaţia, 
deplâng pentru nenorocirile lor pe unii dintre acuzaţi - dar râd de nebunia 
altora ce-şi pun viaţa în primejdie printr-o încăpățânare ridicolă şi o îndărătnicie 

insuportabilă“. Iată cum se pot lăsa la o parte, foarte uşor, convingerile 
creştine**. Şi cum am mai putea vorbi de un sentiment creştin în legătură cu o 
altă piesă, de altfel remarcabilă, din Ode? Ea însoţeşte în cartea tipărită de Gryphe, 
în 1534, Orationes duae in Tholosam. Dezvoltă tema morţii - a morţii de care 
nu trebuie să ne temem, ci pe care trebuie să o dorim, sau măcar să o aşteptăm 
cu seninătate: Expectandam esse mortem. Cine poate fi atât de nebun, atât de 
stupid, se întreabă Dolet, încât să nu vrea să-şi schimbe viaţa pe moarte? Cine 
ar refuza să se lase eliberat de trup, această închisoare înspăimântătoare? - Şi 
în toate acestea nu e nimic deosebit: iată însă sfârşitul: „Moartea? Nu vă temeţi 
de loviturile ei. Ne va lipsi de simţire şi ne va duce în locuri mai bune, dându-ne 
fericirea. Dacă cumva speranţele noastre legate de starea elizeană nu sunt 
deşarte:“342, 

Să nu ne grăbim să facem proces de necredinţă frazelor de mai sus. Remarca 
dubitativă pe care o introduce nisi: „eleganța“, regăsindu-se şi sub pana unor 
creştini mai autentici decât Etienne Dolet, e scoasă. de primii ca şi de ultimul, 
din caiete de expresii latine. Cât despre altemativa: sau, sau -, ca ar putea trece, 
la drept vorbind. cu o oarecare bunăvoință drept o formă frustă a pariului 
pascalian - o prefigurare stângace... Nu e mai puţin adevărat că piesa nu are un 
ton specific creştin. Şi apoi cum să nu remarci, pe deasupra, că din cele 40 de 
poeme pe care le conţine prima carte din Odele din 1534, faţă de cele 19 cât 
are cea de a doua, nu avem nici o piesă de inspiraţie religioasă sau creştină - 
excluzând două. ambele consacrate Fecioarei Maria, De laudibus Virginis 
Mariae (Despre laudele Fecioarei Maria): ca din întâmplare. cele două sunt 
antepenultime în volum; iar ultima e dedicată ad Musam (Muzelor). Ultimul 
cuvânt e al Renaşterii. 


æ k 
* 


Aceasta era poziția subtilă, originală şi, pentru grosul oamenilor cultivați ai 
epocii, destul de greu de sesizat, fără îndoială, pe care se situa autorul 
Comentariilor. O poziție numai bună să-i aducă atacuri din toate părțile. Pentru 
a o păstra ar fi trebuit să-şi asigure sprijin şi devotamente pasionate. Cu 
nefericitul său spirit ajunse să-i istovească pe toți. Fiindcă toţi, după ce se 
străduiseră din tot sufletul să-l scoată din închisoare, după uciderea lui Cornpaing, 
au citit cu oroare, în dedicaţia către Budé a celei de a doua cărți a Comentariilor, 
această afirmaţie stupefiantă că, părăsit de întregul Univers, Dolet nu şi-a găsit 
sprijin decât în el însuşi... 

Pentru a cunoaşte reacţia lui Visagier. nu trebuie decât să deschidem 
Endecasilabii din 1538. Incă din primele pagini (|, 9). o piesă In quemdam 
ingratum (Împotriva unui nerecunoscător) strigă indignarea autorului ei. Dolet 
nu e numit, dar cine s-ar fi putut înşela? „Tu, care îţi datorezi viaţa prietenilor, 

îndrăzneşti să spui că nici unul dintre ei n-a fost pentru tinc, în zilele nefericite, 
ceea ce un prieten trebuie să fie pentru prietenul lui? Tocmai tu îndrăzneşti să 
te plângi primului venit că ai fost părăsit? Oare aşa pretinzi să răspunzi afecțiunii 
tuturor, sceleratule? Pe când fugcai, cu groaza în suflet. neștiind unde să te ascunzi 
- dacă nu te-ar fi ajutat nimeni, spune-mi: unde ai fi acum, mizerabilule?“ 
Urmează o evocare, tragică dacă ne gândim la rugul din piața Maubert; nefericitul 
Dolet a făcut întotdeauna să se nască profeţii asemănătoare: „Nu ți-ar fi devorat 
mădularele câinii şi lupii? Şi dacă ai mai fi avut părinți care să poată asista la 
acest teribil spectacol şi la executarea sentinţei date - asemănătoare celei pe care 
a avut-o de suferit tatăl tău - cum i-ar fi văzut ochii tăi lipsiţi de ruşine, aşezaţi 
în cerc, împrejurul tău?“352 i 

Aceasta e prima piesă. Urmează altele. In cartea a doua, Visagier îl hărțuieşte 
pe Guillaume Sc&ve. Dolet îi jură acestuia că îl iubeşte cu adevărat? Să fim serioşi, 
Dolet nu îl iubeşte decât pe Dolet. Şi nu se iubeşte pe sine ca oamenii rezonabili 
sau normali, quibusque mens est integra, sana, pura, simplexs - ci precum 
nefericitul impulsiv ce este: hunc cui nemo placet, placetque nulli... 

În cartea a treia. un pas mai departe. Pentru a-l desemna pe Dolet, Visagier 
face o anagramă transparentă: Ledotus. „Mă proclamai (f° 84) cel mai mare, cel 
mai bunprietenal tău... Acum spui contrariul şi renunți dintr-o dată la dragostea 
noastră. Dar nu poţi nicicum să dai socoteală de propria-ţi schimbare decât prin 
aceea că eu sunt diferit de tine şi că nu vreau să te aprob când trebuie să fii altul... 
Vreau prieteni pe care să-i pot aproba!“ Iar în cartea a patra mai multe piese (91 
VO. 92. 96.96 VO) In Ledotum (Împotriva lui Ledotus) reiau temele cunoscute: 
Dolet, cel mai rău dintre oameni; ce e surprinzător în asta? Cel al cărui tată e 
un scelerat nu poate fi om de nădejde*€. - Şi din nou i se aminteşte, usturător: 
„Dacă mai eşti încă viu, datorezi acest lucru celor pe care îi sfâşii...“ 

Să rezumăm. Ceea ce era pictat în Endecasilabi pentru cititorii iniţiaţi erau 
disputele lui Visagier cu Bourbon şi Dolet. Nici o menţiune despre alte personaje 
cunoscute. Nimic care se referă, sau care s-ar putea referi, la Rabelais. Nimic 
- cu excepţia pieselor Împotriva maimuţei lui Lucian şi Împotriva unui sectant 
al lui Lucian, care au reţinut atenţia lui Louis Thuasne şi al lui Abel Lefranc. 
A sosit momentul să le examinăm. 


* * 
* 


Câte sunt la număr? Două sau trei? Trei, spune Abel Lefranc: Thuasne a lăsat 


deoparte. din cartea a III-a a Endecasilabilor (71 VO), o invectivă Împotriva unui 
sectant al lui Lucian: o imprecaţie declamatoare, virulentă, de o grosolănie 
obscenă, adresată unui scelerat: „Spirit mârşav, criminal, grădinar al viciilor, 

depozit de josnicie. duşman al lui Dumnezeu. ia seama la ce pedepse te sortesc!“ 
Urmează enumerarea respingătoarelor cazne la care Visagier condamnă limba 
infemală a sectantului lui Lucian. Dar nimic, nici un detaliu caracteristic nu 
permite să atribuim această piesă lui Rabelais. Ea se încheie prin dorinţa ca 
sufletul nemuritor al celui rău să fie distrus cu adevărat, aşa cum stabileşte chiar 
el. pentru a servi ca exemplu celor pe care i-a înşelat. Mai interesante ne par 
celelalte două piese. Prima, Împotriva unui anumit necredincios, sectant al lui 
Lucian. e dispusă în cartea I a Endecasilabilor (f? 10). după două piese Împotriva 
unui oarecare nerecunoscător. Care îl vizează pe Dolet şi pe care l-am comentat 
mai sus: detaliu material ce-şi are interesul lui. Întâlnim aici un fapt precis: adeptul 
incriminat al lui Lucian, de fiecare dată când întâlneşte cuvântul CHRISTUS 
în versurile lui Visagier, rânjeşte: „Iată o latină frumoasă! Iată o latină pură! Ca 
şi cum vreun latin ar fi avut vreodată pe buze acest nume: Christus!“ la care 
Visagier se indignează: „Rânjeşte, fiinţă ce-l maimuțăreşti pe Lucian, nu o să 
mă câştigi niciodată cu doctrina ta! Să negi existenţa în ceruri a unui Dumnezeu 
care a vrut ca fiul lui să moară pentru mântuirea oamenilor: să negi păcatul lui 
Adam care a dat specia umană pe mâna morţii; să negi judecata supremă şi 
pedeapsa infernului: totul e curată nebunie! Fii atent, nu uita, căieşte-te, câtă 
vreme mai poți să o faci...“ şi. din nou. profeția sinistră care n-a încetat să-l 
însoţească pe Dolet: „Dacă nu te căieşti. te aşteaptă moartea imediată. S-a 
terminat cu tine, mizerabilule... s-a terminat. ai murit, ah miser peristi!“3e 

Trebuie să-mi cer iertare, dar numele lui Dolet s-a ivit de la sine sub pana 
mea... Rabelais - pretinde Thuasne - pe care-l urmează Abel Lefranc? Oare acest 
purism de latinist ultra-ciceronian: această afectare de umanist înverşunat, 
proscriind numele lui Cristos pentru că nu e clasic... să i se datoreze maestrului 
François? Piosului discipol al lui Erasm care scrie în 1532 scrisoarea zisă către 
Salignac, act de dragoste şi de recunoştinţă faţă de gogoriţa ciceronienilor, Erasm 
însuşi? Lui Dolet da. desigur, autorul pasionat al De Imitatione Ciceroniana 
(Despre imitarea ciceroniană). De multă vreme, Maittaire, în ampla notă pe care 
o consacră tipografului „cu rindea“, a precizat: în nici un poem latin al lui Dolet 
Cristos nu e numit. E vorba doar de Deus, de Jupiter, de Divi, de Superi, de 
Christus, niciodată. Nu fără un motiv anume, piesa Împotriva unui anumit 
necredincios, sectant al lui Lucian apare în culegerea lui Visagier imediat 
după cele două piese Immpobrî:a nerecunoscătorului. Dolet e în egală măsură ingrat 
şi adept al lui Lucian. Dolet ultra-ciceronianul, pe care-l aşteaptă călăul. 

Dar ce se întâmplă atunci cu piesa În potriva maimuței lui Lucian (£? 30 V°)? 
Aceasta pune în scenă un scelerat. o sceleste. Cuvântul trebuie luat în sensul 
său adevărat: în 1538. Dolet nu era la primul său scelus (crimă). Rabelais, 
dimpotrivă, nu asasinase pe nimeni. după câte ştim. - Or. acest scelerat, departe 
de a se căi. departe de a asculta dojenile celor care îl iubesc. se îndreaptă spre 
propria-i pierzanie cu un fel de grabă furioasă. Cu acea grabă şi turbare pe care 

toţi cei ce l-au văzut o semnalează la Dolet: Ah, te - pergis perdere, et in dies 
furorem - exauges magis as magis; reprensus - nec mutas, pudor, o sceleste 
mentem!%Ś - Mai mult chiar: neruşinatul îi califică drept „ultimii dintre oameni“ 
pe cei care refuză să-l urmeze în rătăcirile sale: „eos qui - nolunt criminibus tuis 
favere - nec laudare tuas opiniones... “E E exact ce făcea Ledotus: motivul rup- 
turii sale cu Visagier e că acesta nu voia să-l urmeze unde ar fi vrut el să-l ducă, 
nam amicos voloquos probare possim!8 - Or. lucrul de care ar vrea el să-i 
încredinţeze pe prietenii săi e că totul dispare o dată cu moartea; că totul e supus 
Destinului: că nu există eternitate şi nici nemurire: că nu există Dumnezeu; că 
omul nu diferă câtuşi de puţin de animal... Iată frumoasele învățături ale acestui 
mizerabil. El le predă nefericiţilor care-i frecventează în fiecare zi casa şi-i 
urmăresc conversațiile: Quae doces miseros, tuam donum qui - et colloquia qui 
in dies fiequentant”52:%. De altfel. acest maimuţoi al lui Lucian e doar un 
Tartufe. dacă cineva, care nu e din banda lui (qui non de grege sit tou”), îl 
interpelează. va face pe bunul creştin. îl va repudia pe Lucian. va spune de ce 
îl detestă şi se va strădui, zi de zi. să-i placă tot mai mult lui Cristos: causas - 
dans cur oderis ipse Lucianum, - Christo cur studeas placere soli (30 V9)%2!. 
Să-l vedeţi însă acostat de careva dintre ai lui: ce mai râsete de complici! Be//e 
te simulasse Christianum rides!%? E de ajuns, conchide Visagier, destul cu 
aceste subterfugii mizerabile. altfel Dumnezeu te va pedepsi, şi atât de greu încât 
va trebui să mărturiseşti: „I'ixi, non home, set canis, am trăit ca un câine nu ca 
un om: poetul Visagier a prevăzut bine asta, şi a avut dreptate prezicându-mi 
catastrofa de o sută de ori... - Dar e prea târziu!“. 

În această piesă. vehementă. nimic nu ne face să ne gândim la Rabelais, totul 
ne face să ne gândim la Dolet. Mai rămâne o a patra piesă în cartea I a 
Endecasilabilor (f 28): se intitulează simplu: /n quendam Poetam (Împotriva 
unui oarecare poet). „Cristos. spui? Il iubesc mai mult decât lumina ochilor! 
Crucea lui e mereu pe buzele tale; de dragul lui ai suporta focul, insultele. crucea, 
chinul pe roată, otrava, batjocura lumii, loviturile: juri toate acestea. De fapt nu 
eşti decât un poet nelegiuit. Iar cine ţi-ar cunoaşte în adâncime spiritul, limba 
de viperă, obiceiurile. apucăturile împotriva legilor, acţiunile frauduloase, 
întrega ta viaţă într-un cuvânt, care e aceea a unui scelerat - ar conchide că nu 
există ființă mai respingătoare decât tine în întregul Univers...“ După care, 
reproşându-i opiniile: „Să crezi că n-a existat Cristos, că el nua suferit chinurile 
Pasiunii sale, că n-a fost nici vândut. nici îngropat, asta se cheamă aşadar să-l 
iubeşti mai mult decât pe lumina ochilor?“ Şi cum invectiva nu e de ajuns. 
Visagier îşi rezumă sentimentele în următoarele două versuri. Două versuri „in 
eunden®?. „Se poate vorbi de tine ca despre un om? Să fim serioşi! Nam tu, 
nec hominem sapis, nec ipse es!’ 


6l 


Citiţi şi recitiţi, de douăzeci de ori, aceste piese care, toate, se referă la un 
acelaşi personaj. formulele, injuriile şi argumentele ce trec fără oprire de la una 
la alta. Fiecare cuvânt ni-l arată pe Dolet - vreau să spun pe Dolet aşa cum îl 
zugrăveau pe atunci duşmanii săi; nici unul pe Rabelais. 

Rabelais? Să fie el acest brutal, acest om părtinitor care-i insultă pe cei ce 
refuză să-i împărtăşească materialismul agresiv şi violent? El, acest propagandist 
pasionat, acest fanatic îndoctrinându-i pe nefericiţii traşi pe sfoară? Dar cum? 
Acest înverşunat fără ruşine, acest propagandist cunoscut de toată lumea ar putea 
fi oare în acelaşi timp câinele Pamphagus din Cymbalum care, cunoscând 
adevărul, refuză să-i facă cunoscută o cât de mică parte? 

Şi apoi cum să ne explicăm marea tăcere a contemporanilor? Ei au glosat, 
care mai de care. pe marginea certei lui Dolet cu Visagier: pentru ei, o mană 
cerească. Dar aceste fiinţe iubitoare de cancanuri, prin natura lor şi prin ocupaţii, 
să nu fi ştiut nimic despre o ceartă între Rabelais şi Visagier? Să recitim 
textele: e vorba de despărţirea a doi prieteni intimi care s-au iubit mult şi s-au 
frecventat: nu o dată, ci de o sută de ori. centies, Visagier a încercat să-şi 
convertească prietenul. In mica lume a umaniştilor Iyonezi. o ruptură răsunătoare 
între doi prieteni s-ar fi produs în ochii tuturor, ambii fiind escortaţi de prieteni 
şi duşmani: să nu fi rămas însă nimic. nici un ecou, nici o epigramă, nici o 
încercare de apropiere? E o tăcere inexplicabilă pentru cei ce cunosc oamenii 
locului. vanitatea lor, naiva lor convingere că orice neînțelegere e importantă 
în mersul lumii. Ateismul lui Rabelais, care nu-l înspăimânta în 1537, i se revelă 
brusc lui Visagier în 1538, când acesta îşi deschide ochii: această revelaţie să 
nu-l fi tulburat însă decât pe el? Iar prietenul lui Sussannce. care îl frecventează 
îndelung la Lyon. tipăreşte cu seninătate Chiar în volumul Ludi (Jocuri) din 1538 
o mică piesă foarte cunoscută (f° 41) în care se zugrăveşte bolnav, la Montpellier, 
neaşteptând vindecarea decât prin prezenţa dragului său Rabelais? Iar la 
Montpellier. unde Rabelais profesează din septembrie 1537 până în aprilie 
1538 sub ochii tuturor şi cu bunăvoința publicului nimeni nu pare să remarce, 
Visagier le denunţă în „Maimuţoiul lui Lucian“. Ar fi nevoie, desigur, de 
rațiuni puternice pentru a putea îmbrăţişa părerile lui Thuasne. 


V. RABELAIS, RABELLA ŞI CHESNEAU 


Dar, veţi spune. Lucian-ul francez nu e dintotdeauna, şi pretutindeni, 
Rabelais? - Într-adevăr i s-a atribuit bucuros omului din Chinon” numele celui 
din Samosata’. Nu e vorba. totuşi. de un monopol? 

Calvin însuşi o dovedeşte. dacă avem nevoie de dovezi. El deschide, în 1550, 
porţile Infernului în care îi adună pe adepţii epicurieni ai lui Lucian, nu numai 

lui Rabelais, ci şi lui Des Periers, lui Antonio de Gouvea, precum şi unui mare 
număr de anonimi. Spune chiar expres, paucos nomino? , - mai sunt şi alţii. Iar 
Iertarea cerută Nicodemiţilor în 1544, ca şi, mai înainte, scrisoarea lui Antoine 
Fumée. vorbeşte despre discipolii lui Lucian la plural. Lucian a fost şi Erasm 
şi Des Périers. şi toți cei care, la un moment dat. au gândit puţin altfel decât toată 
lumea, sau şi-au luat aerul că o fac. E un nume de familie. nu un nume de individ. 
Pentru a vedea în Rabelais pe cel care-l maimuţăreşte pe Lucian, Thuasne s-a 
lăsat purtat de alte raţiuni. Intr-o culegere de Inscripții publicată. în decembrie 
1538, de Visagier la editura Colines, a dat, aproape la începutul cărţii, de o piesă 
intitulată Ad Rebellam (către Rabella, f 6). Rabella: ne putem uşor închipui cum 
a bătut inima eruditului când. pe exemplarul consultat (cel de la Biblioteca 
Naţională), a citit, scris de o mână din secolul al XVI-lea, numele lui Rabelais, 
în latină. 

Sub numele de Rabelais. Visagier descrie un insuportabil curios. Cum s-ar 
spune, regele indiscreților şi al inoportunilor. „Vrei să ştii tot, îi reproşează 
Visagier: cine sunt, cum trăiesc, cine e tatăl meu, de unde mă trag şi cum 
locuiesc. Vrei să ştii şi numele meu şi pe acela al prietenei mele. şi cum trăiesc, 
ce mănânc şi cum sunt servit, şi dacă am fost fericit în dragoste. Vrei să ştii...“ 
Aici însă, muza lui Visagier se emancipează prea mult, cât ține un vers în care 
o urmăm în franceză, iar apoi. imediat după acest ocol. încheierea așteptată: „Nu 
există nimic pe care să nu vrei să-l ştii. dar în turbarea ta de a şti totul, Rabella, 
doreşti să ştii prea puţin, sau prea mult: non satis et nimium scire, Rabella, cupis“. 

Rabella, Rabelais... Imaginaţia lui Thuasne e în câmp liber. Ca Rabelais să 
fi fost curios, foarte curios, prea curios e posibil. E chiar probabil. În orice caz 
acest fapt poate confirma ideea pe care ne-o putem face despre setea lui 
nepotolită de cunoaştere. Dar iată că mai intervin, pentru a complica lucrurile, 
încă o epigramă şi încă un poet. 


* k 
* 


Un poet mărunt, prieten şi aproape compatriot al lui Visagier: Nicolas 
Chesneau, de loc din Rethel, pe numele latin Querculus, din Tourteron, localitate 
din Ardeni. Client al familiei ducilor Guise, catolic impregnat de spiritul 
Contra-Reformei, a fost decan al consiliului de canonici Saint-Symphorien 
din Reims după ce a scris mai multe lucrări în latină - în speță două cărţi de 
Epigrame şi Endecasilabi publicate la Paris în 1553, la editorul Richard“!2. 
Endecasilabii lui Visagier datează din 1538, aşadar 15 ani s-au scrurs între cele 
două volume. Oare distanța apare numai între datele de publicare? În orice caz, 
în Endecasilabii lui Chesneau figurează şi o piesă In Rabellam (Împotriva lui 
Rabella). Ceea ce-l face pe Thuasne să conchidă imediat (dar cu ce dovezi?): 
„În înţelegere cu Voulte, Chesneau a compus la rândul lui un mic poem care 

nu e decât amplificarea epigramei lui Voulte. Compararea celor două piese pare 
să arate că autorii lor au căzut de acord în prealabil, înainte de a le scrie.“. 

Cu mai multă prudenţă vom spune că epigrama lui Chesneau pare a fi o 
adaptare a celei lui Visagier, sporită, amplificată, lungită. Vreţi să ştiţi ce 
zvonuri circulă prin oraş? ne întreabă el; chemaţi-l la cină pe Rabella. Tot ce 
se întâmplă. pretutindeni. la biserică. în piaţă, în locuinţele celor mari - felurile 
de mâncare ale regelui, marile negocieri. certurile între soţi. adulterele, iubirile 
tinerelor fete şi avorturile: veţi şti totul! Şi ce parazit, acest Rabella! - De aici 
încerc să traduc literal: „Ia prânzul şi cina. apoi se culcă, în casa marelui senior 
de lângă el, plăcându-i râsetele ce fac să salte burţile pline. acesta colecţionează 
atâţia Rabella câți poate - şi le îngăduie acestor hoţi de casă mare să joace cu 
el jocuri de noroc. să-l înșele, să-l sfâşie: dar nu e în stare să cineze dacă nu vede 
înşiraţi la masa lui măcar doi sau trei Rabella!“ Şi iată invectiva finală: „Rabella! 
Eşti doar o moară de cuvinte. o paiaţă. un şnapan, otrava şi ciuma oricărei lumi 
bune şi drepte. Limba ţi-e unsă cu venin de viperă: e mai primejdioasă decât 
orice otravă aducătoare de moarte. ea îi improaşcă cu grozăvii pe zei şi pe oameni 
laolaltă: e rea ca plumbul, neagră şi lipsită de ruşine. Rabella. crede-mă! Nu 
eşti decât propria-ţi limbă!“. i 

Să fie Rabelais? Amintim aici ceva destul de tulburător. Acest parazit al celor 
mari. curios ce bâzâie întruna ca o muscă, flecar şi bârfitor, limbă de viperă, e 
tocmai Rabelais-ul furiosului Putherbe! Poţi crede că e o copie liberă“? a 
epigramei lui Visagier (1538), revăzută şi corectată cu ajutorul lui Theotimus 
(1549). Dar de când datează”? Aserţiunea lui Thuasne e cu totul gratuită. Nimic 
nu ne permite să spunem că Chesneau şi-a compus piesa „în înţelegere cu 
Voulte“: ştim dimpotrivă cu câtă gelozie îşi apărau bunurile poeții timpului. De 
altfel. nu ştim nimic despre legăturile dintre Chesneau şi Visagier, şi nici 
despre posibilele legături dintre Chesneau şi Rabelais. Unde l-ar fi putut vedea 
primul pe cel de al doilea? S-ar putea să fi fost la familia Guise, de unde ar fi 
apărut multe motive de gelozie... Eu aş înclina să cred ce spune piesa posterioară 
morţii lui Visagier (1542) şi apariţiei lui Theotimus (1549). aproximativ 
contemporană cu moartea lui Rabelais (aprilie 1554? Endecasi/abii lui Chesneau 
sunt din 1553). Cu atât mai mult cu cât e vorba de „un mare senior din vecini“. 
Dacă e vorba de cardinalul Du Bellay. să notăm (cum a stabilit Romier) că 
dizgraţia acestuia nu datează deloc, aşa cum s-a pretins, de la înscăunarea lui 
Henric al II-lea, adică din aprilie 1547: ea datează din primăvara lui 1549, şi 
doar după această dată criticii au putut să-şi ia anume libertăți faţă de cardinal. 

Orice-ar fi. un fapt e de reţinut: Rabella al lui Chesneau nu e mai ateu, şi 
nici dogmatizator mai nelegiuit decât cel al lui Visagier. Dar atunci? Rabella, 
afirmă Thuasne, urmat mai târziu de Abel Lefranc. e Rabella lui Visagier, 
care. el însuşi. e Rabella lui Chesneau. Fie. Dar de ce acest Rabella al lui 
Chesneau, identificat cu Rabelais, trebuie să fie şi maimuta lui Lucian a lui 
Visagier? Avem aici, într-un volum, trei invective anonime împotriva unui 

discipol al lui Lucian. a unui duşman al lui Cristos şi a unui monstru necredincios. 
Într-un alt volum, din acelaşi an, şi de aceeaşi factură. schiţa satirică a unui 
palavragiu - schiţele luate mai târziu de un alt versificator care face din vechiul 
palavragiu un parazit şi un calomniator. Cum am putea spune: într-un loc, ca 
şi în celălalt, acelaşi personaj e în cauză, şi anume Rabelais - pentru că Rabella 
înseamnă Rabelais? Pentru că Chesneau îl botează pe Rabella al său şi Rabula“22: 
Dico te rabulam, Rabella, scuram”; Rabella al lui Chesneau are o limbă de 
viperă: Lingua est vipereo cruenta tabo!%: dar Rabelais nu e Rabiae laesus, iar 
Luciani sectator!“! al lui Visagier nu are o limbă plină de duşmănie, inimica 
lingua? Astfel se alcătuieşte un lanț de raționamente, a crezut Thuasne; şi-a 
construit astfel articolul, Nota așupra rupturii dintre Voulté şi Rabelais. Nimeni 
nu şi-a dat osteneala să-i discute aserţiunile. Ba da! În 1906 s-a găsit cineva care 
să formuleze această obiecţie ce ţine de bunul simţ: „Nu e sigur că piesele în 
versuri Către Rabella, Ímpotri iva lui Rabella, Împotriva unui anumit necredincios, 
sectant al lui Lucian, Împotriva maimuței lui Lucian vizează acelaşi personaj.“ 
Şi acest cineva e Abel Lefranc însuşi. în articolul lui atât de nou asupra Sainte- 
Marthe-llor şi a furiosului Putherbe. Atunci era fără îndoială pe calca cea bună 
- şi dacă ar fi perseverat ar fi conchis şi el că cele trei piese „anti-lucianice“ ale 
lui Visagier îl vizau pe Etienne Dolet şi nu pe François Rabelais. Or, dacă 
maimuţoiul lui Lucian. dacă sectantul lui Lucian, e tipograful cu rindeaua, şi 
nu Maestrul Alcofibras, ce rămâne din întreaga construcție a lui Thuasne? Nu 
numai că se năruie. dar nimeni nu poate găsi, în epigrama Către Rabella a lui 
Visagier şi, nici în epigrama Împotriva lui Rabella a lui Chesneau - presupunând 
că ambele se referă autentic la Rabelais - cel mai mic pretext pentru a declara; 
Iată. după cum spune Visagier. care l-a cunoscut atât de bine, şi Chesneau, care 
i-a ținut partea: „Inainte de toate, Rabelais e ateul Rabelais“. 

Toate argumentele cad. Nimeni nu a spus despre Rabelais, în faţa noastră, 
ceea ce Visagier a spus atât de net despre Dolet în 1538: „E un duşman al lui 
Cristos. Şi neagă revelaţia creştină“. Acestea fiind spuse. nu ne putem pune o 
întrebare? Dacă Thuasne n-ar fi lansat legenda unui text anti-rabelaisian redactat 
de Calvin în 1533, dacă nu i-ar fi aplicat lui Rabelais, prin propria sa autoritate, 
epigramele pe care Visagier le-a compus în 1538 pentru a denunța ateismul lui 
Dolet; dacă n-ar fi comis acest lung şir de confuzii. cine dintre noi ar fi putut 
vedea apărând în faţa ochilor imaginea - poate originală, dar ireală - a unui 
Rabelais propagandist al ateismului în 1532? 

VI. DE LA RABELLUS LA CHARIDEMUS 


Am făcut deja cunoştinţă cu Nicolas Bourbon, neistovit povestitor de 
nimicuri. Thuasne a neglijat - şi noi împreună cu el - examinarea legăturilor 
acestuia cu François Rabelais. 

La prima vedere. acestea par rare şi reci. Doar o piesă îi e dedicată medicului 
poet de către Apolonul din Vandoeuvre; ca figurează pentru întâia dată. în 
Nimicuri în 153842 - şi iat-o în traducere: „Mi se întâmplă rar acum să-i 
întâlnesc pe Du Coste (Lateranus), Du Maine şi Saint-Gelais, afaceri urgente 
Şi grave îi țin ocupați la curte; asta e legea vremurilor. Dar pe tine, dragul meu 
Rabelais (mi Rabelaese). cum plecarea mea e sigură şi cum merg acolo unde 
mă îndeamnă voinţa (mai precis, unde mă duce Destinul) - te rog să-i saluţi din 
partea mea“. Asta e totul, şi e puţin. Un simplu comision de prietenie, nici măcar 
atât: doar o politeţe. Nici un cuvânt de laudă pentru comisionar: cine cunoaşte 
cât de cât moravurile vremii va găsi biletul foarte sec.. Or, lui Bourbon, ocaziile 
de a-l vedea pe Rabelais nu-i lipsiseră, fără îndoială. El a trăit la Lyon. în două 
rânduri şi tocmai atunci când Rabelais se găsea şi el acolo. Cei doi au avut prieteni 
şi îndeletniciri comune. Apoi au luat parte. la Paris, amândoi, la banchetul dat 
în cinstea lui Dolet. E curios, aşadar, că Bourbon nu-i adresează reputatului medic 
care era Rabelais nimic altceva decât o carte de vizită în versuri. Nu cumva or 
fi existând nişte piese de-ale lui vizându-l pe autorul lui Pantagruel sub un 
pseudonim? Chestiunea se poate pune dacă ne gândim puţin la obiceiurile 
literare ale Apolonilor de colegiu. 


** 
* 


Un foarte cunoscut erudit din Languedoc, doctorul De Santi (pe care îl vom 
reîntâlni mai departe),a semnalat, încă în 1922, într-un articol din Revue des 
Etudes rabelaisiennes (Revista de studii rabelaisiene ). existenţa în Nimicurile 
din 1533 a unei piese Împotriva lui Rabellus destul de curioasă“: „Ce-ţi trece 
prin minte, Rabellus? Ii abaţi întruna pe elevii noştri de la vrednica lor strădanie, 
studiul literelor umaniste şi sfinte... Vrei aşadar ca ei să-şi piardă în chip josnic 
frumoasa lor tinerețe cu viciile descrise de tine, bufoneriile tale învăluite în 
obscuritate, brașoavele şi literatura ta adresată pântecului, ruşinoasa ta barbarie 
şi obscenităţile tale murdare? Mai bine ascultă-mă: lasă-i în pace pe şcolarii noştri, 
sau, dacă nu, apucat frenetic ce eşti, ia seama ca nu cumva, stâmite de tine, Muzele 
să nu se întoarcă împotriva ta, urmărindu-te în tot Universul şi aducându-te în 
stare de turbare: ac ne te in rabiem inferant, Rabelle!“. 

Nu e nici o îndoială, spune doctorul De Santi: e vorba de Rabelais,. de 
literatura sa în limbă vulgară, de ale sale Grandes et Inestimables Croniques 
du Grant et enorme Géant Gargantua (Marile şi neprețuitele cronici ale 

marelui şi enormului uriaş Gargantua), prima ediţie cunoscută fiind cea din 1532; 
de Horribles et espoventables faicts et prouesses du très renommé Pantagruel 
(Oribilele şi înspăimântătoarele fapte şi vitejii ale preavestitului Pantagruel, 
1532; poate şi de Pantagrueline Prognostication (Prezicerea pantagruelină), 
de la sfârşitul lui 1532: toate, cărţi pe care Bourbon, pedagog moralizator, le 
socoteşte primejdioase pentru tineri şi susceptibile de a-i tulbura în studiul lor... 
Îl vedem aici pe piosul şi violentul Bourbon, câştigat cu totul de ideile Reformei, 
indignându-se împotriva scrierilor rabelaisiene în limbă vulgară, îl vedem de 
asemenea, vatesi%? pasionat de greacă şi latină. refuzând să admită acest scandal: 
un umanist de calitate. un adevărat savant, capabil să publice la Gryphe scrisori 
cu subiect medical ale lui Manardi, aforisme ale lui Hipocrat, ba chiar şi un 
testament al lui Cuspidius... - şi care se apucă deodată, fără cel mai mic respect 
uman (in mentem tibi quid, Rabelle, venit%), să publice la Nouny, editor 
notoriu de prostii populare, lucrări vrednice de dispreţ în ochii unui umanist fie 
şi mediocru de inteligent, precum Pantagruel. Desigur, pentru câştig (libri 
quaestuosi). Să ne amintim tot ce au adus, pentru ncînțelegerea adevăratului sens, 
a valorii, importanţei şi, dacă putem spune aşa, demnităţii operei rabelaisiene, 
atâtea aprecieri stupefiante pe care ni le-au lăsat criticii secolelor XVII-XIX, 
de la La Bruyère până la Lamartine: „Doar câteva persoane cu gust ciudat pretind 
că înţeleg şi preţuiesc această carte, scrie Voltaire, restul naţiunii râde de 
glumele lui Rabelais şi disprețuiește opera“. Iar cântărețul Elvirei!0: Rabelais 
e „ciuperca otrăvită şi fetidă născută în bălegarul mănăstirilor din Evul Mediu, 
porcul călugărilor răspopiţi ce se delectează în băltoaca sa infectă făcând să sară 
afară stropi de drojdie până pe faţa. moravurile şi limba secolului său“. Ăsta da, 
poet elegiac! Poetul Borbonius n-ar fi prevăzut, în 1538, că va avea o aşa 
frumoasă posteritate. 

In sfârşit, dacă piesa Impotriva lui Rabellus îl vizează pe Rabelais, cum e 
mai mult decât probabil. avem o mărturie curioasă şi plină de ciudă asupra 
succesului publicaţiilor sale în limbă vulgară. Să mai reținem, pe lângă aceasta, 
o apropiere; „Rabellus rabicul“. se încheie piesa. Dar care e tema celei pe care Visagier 
o va adresa în 1536 lui Rabelais reeditând-o în 1537, şi pe care am citat-o mai sus? 
„Acela care a pretins, Rabelais, că sufletul tău e pătruns de turbare, a minţit...“ 
Care acela? Doctorul De Santi declară: Julius Caesar Scaliger. Vom reveni la 
acesta. Dar tocmai el, care a atras atenţia asupra piesei Impotriva lui Rabellus, 
nu s-a gândit deloc la Bourbon. Care, de altfel, îl cunoştea pe Scaliger încă din 
1533. 


k k 

Iar acum, aşa cum se cuvine, să cercetăm culegerile contemporane cu 
volumele lui Bourbon. În 1538, la Paris, la editura Colines, apăreau Jocurile 
semnate cu un nume - Hubert Sussannée sau Sussanneau - pe care l-am mai 

întâlnit. Acest Hubert era prea puţin echilibrat şi chiar violent, pe jumătate savant 
şi pe jumătate pedagog. cu o carieră agitată şi prost cunoscută. Il vedem 
debutând în 1531, cam straniu pentru un umanist, ca preot purtând cădelniţa lui 
Pierre Cousturier - Sutor -, lumină a Ordinului sfântului Bruno!%. unul dintre 
cei mai agresivi maeştri de la Sorbona împotriva lui Luther, Le Făvre, Erasm 
şi adepţii lor“. Îl vedem, înanul următor, făcându-i curte lui Beda; după care, 
doi ani mai târziu, în 1534, îi dedicăregelui Francois o ediţie a cărţii Christus 
a lui Pierre Rosset, într-o prefață împănată cu citate din Scripturi în care sunt 
invocate abundent, pe rând, Cartea Regilor, Psalmii. sfântul Pavel. sfântul Ion, 
Proverbele. Peste încă doi ani, în prefața unui Dictionarium Ciceronianum 
(Dictionar ciceronian) cu care îl fericeşte pe Colines în 1536, povesteşte o parte 
a vieţii lui Philippe de Cossé, episcop de Coutances: cum i-a explicat la Paris, 
în public, pe Virgil şi pe Cicero; cum l-a cunoscut pe marele Macrin, Horaţiul 
francez. şi prin el pe episcopul de Coutances; cum s-a împrietenit cu un gentilom 
din Bretagne cu care a peregrinat prin tot vestul; după care, revenind la Bourges 
şi mergând apoi la Lyon pentru a se angaja la Gryphe ca şi corector, a făcut acolo 
cunoştinţă cu Dolet. În sfârşit. s-a îndreptat spre Torino pe la Alobrogi!%, 
pentru a-l explica pe Cicero, a-l instrui pe un rector de universitate, a ține 
cuvântări în faţa tinerilor la Pavia şi a face un pelerinaj virginian la Mantova... 
Toate acestea sunt fără îndoială exacte. dar de o exactitate cam înflorită. 
Sussannde trece repede. de exemplu, asupra drumului său pe la Alobrogi; dar 
noi ştim Că, în calitatea de asistent al rectorului şcolilor oraşului, a trebuit să o 
şteargă în pripă în august 1536, după nişte întâmplări violente care îi erau în 
obicei. Iar după patru ani, când a fost acceptat din nou de cei din Grenoble, în 
ciuda amintirilor neplăcute lăsate cu ocazia primei sale şederi. a fost din nou 
alungat de aceştia: „E un om ce dă exemple proaste, spun registrele, dintre aceia 
care, atunci când încep o carte, nu scriu decât două sau trei capitole, începând 
apoi alta; şi îl huleşte pe Dumnezeu umblând aproape tot timpul beat, fiind un 
Tău exemplu pentru tinerii studioşi. ce poartă arme, bătându-se mereu cu unul 
şi cu altul...“ Nu e deloc de mirare astfel că s-a înţeles foarte bine cu Julius Caesar 
Scaliger şi că a fost editorul celei de a doua declamaţii a violentului transalpin 
împotriva lui Erasm, după o conversaţie pe care o aminteşte în prefaţă. Incheiată 
în 25 septembrie 1535. aceasta a apărut la editura Vidoue, prin grija lui 
Sussanncee, probabil la sfârşitul lui 1536. datată cu 1537. Pe atunci. Erasm era 
mort, iar Sussannee, pe care violențele nu-l fac să fie, totuşi, imprudent în scris, 
îi consacră în Jocurile din 1538 o epigramă calculată: „Cât erai pe pământ, un 
nor îți ascundea o parte a cerului; acum, îl descoperi pe tot. în întreaga lui 
limpezime, fără nici un nor: divina in terris per nubem ex parte videbas; omnia 
nunc clare, nunc sine nube vides...“. 

Acesta e omul care, adăpostindu-se cât poate sub aripa tutelară a lui Jean 
Morin, magistratul însărcinat de rege cu judecarea crimelor, îl elogiază totuşi 
pe Cicero împreună cu Dolet, chiar cu Scaliger, o invocă cu evlavie pe Fecioara 

Maria şi aduce totodată virtuţilor medicale ale lui Rabelais un omagiu adesea 
citat: piesa Ad Rablaesum cum esset in Monte Pessulano (Lui Rabelais, pe când 
se afla pe muntele Pessulan). „Hubert, scrie el vorbind despre sine, Hubert se 
prăpădeşte în învăţata cetate a medicilor. Nu există medicamente care să-i 
poată uşura rolul. Numai tu ai această putere, Rabelais - iar singurul rău care 
rămâne e acela de a nu te putea vedea. Faţa ta senină îi va aduce calmul şi, la 
vederea ta, greutatea pe care o simte în toate mădularele se va împrăștia.“ 
Această piesă plină de amabilitate, nu doar de curtoazie, se găseşte la pagina 
41 din Jocuri. Dar la paginile 8, 8 v° şi 29 v° (ca să nu spunem nimic despre 
pagina 37, unde avem o piesă Zn Rabulam) mai găsim trei piese Impotriva lui 
Rubellus sau Căme Rubellus; şi iat-o, pentru început, pe ultima: Occurris nulla 
non potus luce, Rubelle; qui te non potum, te bere mane videt!!% Nu căutaţi 
traducerea acestor cuvinte în latină: a făcut-o deja cineva, Ronsard însuşi în vestita 
Epitaphe de Francois Rabelais (Epitafil lui François Rabelais), publicată la 
sfârşitul lui noiembrie 1554: 


Jemais le soleil ne l’a vu 
Tant fust-il matin, qu'il n 'eust bu.. 1% 


Rabelais? Coincidenţa ar fi ciudată dacă Rubellus-ul beţiv al lui Sussannce 
ar fi altcineva decât cetăţeanul din Chinon? Celelalte două piese, Către şi 
Impotriva lui Rubellus, traduc fără insulte dezaprobarea plină de tristeţe a unui 
moralist, deplângând conduita omului cu apucături suspecte. „Ştiu mai mult decât 
e nevoie, Rubellus, tot ce ai făcut în casa ta - lucruri ce ar trebui curăţite cu sare 
de bucătărie şi spălate cu cerneală de sepia... Ştiu foarte bine; dar n-o să-mi 
murdăresc cu toate acestea hârtia imaculată.“ Sau, mai departe: „Prietenii tăi 
sunt austerul Cato. austerul Scipio? Nu, Rubellus. Dacă ai gustul Quirinalelor!%, 
caută acolo: îi vei găsi pe adevărații tăi tovarăşi. Unul, doi? Nici vorbă. Trei sute 
de milioane.“. Cât despre piesa Impotriva lui Rabulla [şicanatorul), e de aceeaşi 
factură: „Dacă astăzi scrierile tale sunt dispreţuite. protestezi: fac apel, spui tu, 
la judecata posterităţii. Şi-i acuzi pe cei din vremea noastră că nu sunt drepți! 
După tine, cei din vremea lui Titus şi a lui Vergiliu nu erau la fel - şi nici marele 
Apellus atunci când propunea să-şi prezinte picturile sale mulțimii. Tu respingi 
totul, pentru că eşti singurul căruia îi place ceea ce faci.“%2. 

Aşadar. puţine insulte. Dar tonul plin de tristeţe al unui om care, după ce 
şi-a pus speranţele în altul, le vede dispărând brusc. Tonul pe care îl va avea 
Scaliger în unele dintre piesele sale 7n Bibinum (Împotriva be tivanilor). Tonul 
pe care îl adopta Bourbon însuşi în Împobriva lui Rubellus. 


** 
* 

Asta-i tot? Recitind atent Nimicurile lui Nicolas Bourbon - pe cele din 
1538 - am dat de o piesă curioasă (CXXXII. p. 417). După câte ştiu nu a 
reținut niciodată atenţia prietenilor lui Rabelais. Îl vizează pe un anume 
Charidemus. Trebuie oare să traducem acest nume prin „drag celor mulţi“ - sau 
Chiar. împreună cu La Bruyère, prin „bucuria plebei“?!!0 Iat-o, transpusă: 

„Mai multe persoane care te-au văzut în ultima vreme au declarat, 
Charidemus, că vrei să publici o nouă carte. De ce nu, la drept vorbind? Mai 
demult, aveai obiceiul să publici cărți - iar reputaţia ta e mare. Dar nimeni nu 
poate spune, o, Charidemus, care e subiectul noii tale lucrări. Unii se aşteaptă 
la mari revelații asupra numelui lui Isus. magiei. demonilor răuvoitori. Alţii doresc 
dezvăluiri în legătură cu calităţile ascunse ale pietrelor preţioase, ale aştrilor, 
Sau cu zilele în care e bine să te apropii sau să fugi de Venus. Unii vorbesc despre 
ciuperci. despre un anume fel de sfeclă şi despre virtuţiile ei: alţii despre bobi 
şi alte legume. Unii speră că te vei ocupa de lepră, sau de râie - două boli prea 
bine cunoscute de tine. Crede-mă: orice e mai important decât să slăveşti lupte 
înspăimântătoare ale uriaşilor sau să arăţi cum munţii se îngrămădesc unii 
peste alţii. Dar dacă nu e vorba de nimic din toate acestea. ascultă ce cred eu 
şi. în propriul tău interes. lasă-mă să-ţi spun presupunerea mea; vei trata despre 
cocori şi despre felul în care au ştiut să-i prindă cândva, cu vitejie, părinții tăi, 
Pigmeii!*“482 

Uriaşii? Luptele lor înfricoşate? şi această curiozitate lacomă care merge de 
la magie la botanică trecând prin astronomie, medicină şi atâtea alte discipline 
secrete? Numele lui Rabelais îţi vine pe buze. Să amintim că piesa lui Bourbon 
nu figurează în Nimicurile din 1533; e, aşadar, probabil, că a fost scrisă între 
1534 şi 1538. Iar la acea dată Rabelais - care nu a mai publicat nimic de la 
Gargantua, pus în vânzare, fără îndoială, în octombrie 1534 - se mai putea gândi 
oare la o nouă carte? 

Şi apoi, iată şi alte săgeți aruncate împotriva „bucuriei plebei“, de e să utilizăm 
această traducere liberă. E vorba de un elenist. E chiar un platonician, sau cel 
puţin pretinde că e. Se proclamă un nou Hipocrat; aflăm aceasta din trei piese, 
deja inserate în Nimicurile din 1533. Una dintre ele sfătuieşte: „Charidemus s-a 
botezat Hipocrat; mai bine s-ar face Harpocrat.“. Cu un deget pe buze, Harpocrat 
personifică tăcerea. A doua ironizează: „Charidemus a scris o gramatică greacă; 
o laudă peste tot, o arată tuturor, o recită pe fragmente.“. A treia invectivează: 
„Fiu al prostiei, arătare incultă, neruşinatule: când eşti printre gramaticieni, te 
pronunţi asupra filosofiei platoniciene. O dată adus Platon, redevii gramatician “. 
Cât de deconcertante pot fi aceste texte! Hipocrat? E Rabelais! - Platon? E 
Rabelais! - Dar ce-o fi cu gramatica greacă? - Într-adevăr. Şi apoi, uriaşii, 
curiozităţile magiei, ştiinţa botanică... Ei. lăsaţi-o baltă, e Rabelais! 


* k 

Nu, nu e Rabelais. Căci iată, în Nimicurile din 1538, două piese ce nu apar 
în volumul din 1533. Un oarecare, spune poetul, se plânge că e dat în vileag în 
versurile mele. careva al cărui nume sună asemănător - sau aproape - cu 
Charidemus. Dacă-i seamănă acestuia prin obiceiuri, nu numai prin nume, cu 
atât mai rău pentru el! Nu Bourbon e de vină pentru asta! Dar despre cine o fi 
vorba! A doua piesă îl numeşte. ÎI cheamă Jean Cheradame. Iar acum Bourbon 
îl cheamă pe nume: „Dacă cei care ți-au spus că, sub numele de Charid&me, mă 
legam de reputaţia ta, de s-au făcut crezuţi de tine, ce pot eu să fac? Credulule, 
oare sunt răspunzător eu de propria-ţi credulitate?““* Iar acum, ignoranța 
noastră creşte. 

Numele acesta. Châradame, ne spune oare ceva? Posesorul lui era un 
normand. un ebraizant cu tendinţe mistice. A reținut atenţia lui Imbart de la Tour 
în Origines de la Reforme (Originile Reformei, III, 289), publicând sub titlul 
modest de Alphabet hébreu (Alfabetul ebraic) un mic tratat de mistică dionisiacă. 
În căutare de simboluri. le-a găsit fără mare efort în cuvintele limbii sacre, ba 
chiar şi în literele ce formează aceste cuvinte: cum totul are un sens; o anumită 
literă figurează în fiinţa lui Dumnezeu, o alta pe Cristos etc. Personajul a mai 
reţinut şi atenţia lui Delaruelle, ce a studiat primii paşi ai elenismului la Paris, 
între 1541-1530. El a publicat la editorul Gourmont, în 1521, o gramatică 
greacă, şi apoi, în 1523, o mică ediţie a lexiconului grec al lui Craston. Iar în 
dedicaţia sa către Guillaume Petit, episcop de Troyes şi duhovnic al regelui, ne 
spune că, deoarece a studiat medicina înaintea ebraicei, îşi datorează lui însuşi 
porecla Hipocrat. Tocmai de aceea o şi trece pe pagina de titlu a lexiconului, 
considerabil sporit prin grija lui Guillaume du Maine (Mainus) şi al lui Jean 
Cheradame, F/vpocrates, Matheseos et Linguae Professor haud poenitendus!!!. 
Să mai adăugăm că în 1528 a dat prima ediţie franceză a lui Aristofan (la 
editura Gourmont), şi tot în acelaşi an o traducere a Dia/ogurilor zeilor ale lui 
Lucian. Mai înainte, în 1527, editase Cratil-ul platonician. 

Atunci, Rabelais-Charidemus? Rabelais-Hipocrat? Rabelais-Platon? Toţi s-au 
şters, au dispărut, s-au împrăştiat. Nu mai e nici un Rabelais, doar Cheradame 
d' Argentan în Dioceza Scez, cu relaţii la Troyes şi Langres. care l-au adus în 
conflict cu Bourbon. om din Champagne“*. Dar uriaşii? Şi ei au zburat, e 
normal. La drept vorbind. expresia poate să nu fie decât proverbială. să ne facă 
să ne gândim doar la Pelion pe Ossa! !?, lucru care nu are nimic specific în genul 
lui Gargantua... Şi apoi. faptul e clar: Jean Cheradame nu e un mit. De altfel, 
ne dăm seama de asta din piesa In Charidemum (Împotriva lui Charidemus). 
care îl situează şi ni-l aruncă, viu. în față (cartea VII. CXLVII, 423). Cu vreme 
în urmă, pe când făcea curte unei elegante fecioare, Charidemus se arăta 
bucuros în fața prietenilor făcând pe plăcutul şi pe spiritualul. Acum, când se 
află în posesia soţiei mult râvnite, se ascunde de toate privirile - astfel încât 
sărmana răspunde vecinilor care o întreabă, după cum e obiceiul, ce face cu soțul 
şi dacă acesta e vrednic: „Nu ştiu! Îşi petrece tot timpul printre aştri!“ Să fie 


71 


Rabelais acest neofit al astronomiei? Almanalurile şi prezicerile sale par a o 
confirma, e drept. Dar Charidemus a cucerit o soţie (nunc uxore potitus 
expetita!!?) după ce a fost pretendent la mâna ei - în vreme ce François 
Rabelais. preot. călugăr apostat între 1527 şi 1536, apoi (cum au arătat cercetă- 
rile lui J. Lesellier) canonic la Saint-Maur până la sfârşitul zilelor, putea foarte 
bine să aibă copii nelegitimi; n-avea dreptul să aibă decât concubină - şi 
Dumnezeu ştie ce nume i-ar mai fi găsit micii săi prieteni dacă ar fi adus vorba 
despre ea -. dar nu avea dreptul la o soție legitimă. uxor5!. 

E straniu drumul invectivelor în mica lume a iubitorilor latinei: Nimicurile 
lui Bourbon ne aduc. încă din 1533, un prim lot de bârfe calculate Împotriva 
lui Charidemus. Să deschidem acum Epigramele lui Visagier. în două cărţi, ce 
apar la Gryphe în 1536: la pagina 32 dăm de o piesă Zn Cheradeamurm (sic), ce 
pare să facă anticipat sinteza celor două epigrame ulterioare ale lui Bourbon: 
„E murdar, obscen, aducător de nenoroc. ruşinos şi mânios, neinstruit şi lipsit 
de valoare: da. dar e îndrăgostit. li face pe toţi să râdă, toată lumea vorbeşte de 
prostiile lui, îşi prostituează numele printre cei mulţi: da. dar e îndrăgostit...“ 
Acestea se întâmplau pe vremea când Visagier nu era încă certat cu Bourbon 

Cu toate acestea. rămânem nemulţumiţi în faţa textelor din Nimicuri. 
Cheradame există. A scris o gramatică greacă şi a avut curiozitate pentru 
magic. Dar'ce e cu uriaşii? Dar cu preocupările de botanist filosof şi cu rezervele 
denegaţiilor opuse bietului Cheradame. atunci când acesta se va plânge? Oare 
Bourbon o fi vrut să împuşte doi iepuri dintr-o dată? După ce s-a distrat în 1533 
pe socoteala lui Cheradame să fi vizat în 1538 pe un altul. sub numele lui, pentru 
a-şi crea un alibi de bârfă? 

În orice caz, să reținem: în toate aceste piese nu sunt vizaţi decât cei ridicoli. 
Nimic nu vizează vreo atitudine religioasă sau nereligioasă. Cu toate acestea, 
pentru Bourbon, simpatizant al Reformei cultivându-şi cu plăcere fanatismul 
de temperament şi de gust, problema era pusă. Incă în 1533. în Nimicuri (Paris, 
Vascosan, f? C 6 v), intra în scenă un discipol al lui Lucian prefăcut, cu 
Cristos pe buze, dar cu Lucian şi în suflet şi pe buze. „Acum ştiu cine eşti, nunc, 
qui sis, scio; fers in ore Christum, fers in pectore et in ore Lucianum. “ Formulă 
pe care o va relua plagiatorul Visagier în Epigramele din 1531; dar el o aplică 
lui Lefèvre (1, 70), Quod fert pectore fert in ore: Christumn...!!4 Cine e acest adept 
al lui Lucian? Rabelais? Nimic nu o dovedeşte şi nimic nu o infirmă. Nu există 
nici mai multe nici mai puţine motive pentru a ne gândi la el mai degrabă decât 
la alţi zece dintre contemporanii săi cunoscuţi de noi - sau la grămada de 
necunoscuţi care puteau .„lucianiza“ pe ascuns. Dar ce înseamnă „a lucianiza“? 
Trebuie să spunem că sensul cuvântului variază în mod curios în acele vremuri 


72 


de controverse religioase, după cei care-l folosesc. Un creştin ca Erasm 
„lucianiza“ spre dubla oroare a unui creştin ca Luther şi a unui creştin ca 
Beda: şi amândoi aceştia. împăcaţi în mânia lor comună, aruncau din puncte 
cardinale opuse anateme brutale împotriva creștinului care a scris Enchiridioni!S, 
acest breviar de pietate liberală - împotriva editorului Noului Testament şi a 
omului a cărui întreagă strădanie a fost de a face mai viu şi mai fecund 
creştinismul timpului său. Chiar dacă acest lucianist din Wimicurile din 1533 
era. precum Rabellus din acelaşi volum. prietenul nostru François - imaginea 
tradițională pe care ne-a lăsat-o despre el Gebhart, de exemplu, nu ar fi deloc 
modificată. Deoarece acest iubitor al Evangheliei nu a pactizat niciodată cu 
fanaticii. De asemenea, nu s-a înrolat niciodată, în spatele unuia ca Farel’ '6, în 
tabăra iconoclaştilor. In întreaga sa viaţă a revendicat, fără să se ascundă. 
dreptul de a uni, într-o pietate de inspiraţie erasmiană. înalta şi umana gândire 
a unui Platon cu spirituala şi surâzătoarea veselie a unui Lucian. 


VII. JULIUS CAESAR SCALIGER ŞI FRANCOIS RABELAIS 


Există textele semnate de Thuasne şi reluate de Abel Lefranc, precum şi altele 
care ridică dificultăţi de acelaşi ordin. In două studii din Revue des Etudes 
Rabelaisiennes. un erudit deja citat de noi. doctorul De Santi. a atras atenţia asupra 
unei serii de Epigrame (din păcate nedate) îndreptate de către aprinsul Julius 
Caesar Scaliger. gladiator al literelor, împotriva unui anume Baryoenus sau 
Baroenus. Le găsim în voluminoasa culegere J. C.Scaliger Poemata (Poemele 
lui J.C.Scaliger). pe care Joseph Scaliger o făcu să apară în 1574, după moartea 
tatălui său. In această harababură, piesele îndreptate împotriva lui Dolet sunt 
numeroase: patru în Farrago!!”, patru în Hipponax!5. Sunt puţine, totuşi, faţă 
de cele ce-l privesc pe Baryoenus sau Baroenus: nouă în Farrago, două în 
Archilocus!!%. fără să mai socotim o tiradă din poemul Atta”. Pe lângă acestea, 
un număr impunător de piese sunt răspândite în precedentele; ele vizează (cu 
un pseudonim din acelaşi butoi. dacă putem spune aşa) pe un anume Bibinus, 
beţivanul - şi avem cel puţin patru în Farrago, trei în Archilochus. trei în 
Hipponax. Astfel încât dacă Bibinus, Baryoenus şi Baroenus sunt una şi aceeași 
persoană. mai bine de douăzeci şi cinci de piese, toate de o violenţă scaligeriană, 
se îndreaptă. sub nume diferite. împotriva aceluiaşi personaj - ce pare a fi fost 
unul dintre cei doi sau trei loviți de marea mânie a lui Scaliger. 

Martorul nu e prea grozav. Acest păun vanitos şi zgomotos, născut la Riva 
pe lacul Garda în 27 aprilie 1484. fiu al unui miniaturist din Verona, Benoît 


73 


Bordone. care a trăit mult timp la Padova. apoi la Veneţia, în cartierul Scala“? 
- de unde numele care îl desemna, şi din care Julius Caesar făcu punctul de plecare 
al unei pretenţii ridicole, aceea că se trăgea din Scaligerii din Verona -, acest 
aventurier, de altfel destul de înzestrat, sosi în Franţa o dată cu bagajele lui 
Antoine della Rovere, episcop de Agen. Aceasta, spre 1524, fără îndoială. 
Căsătoria îl fixă pe ilalian pe malurile Garonei. Şi imediat după aceea (cine vine 
de departe minte degeaba) îşi construi propriul personaj, şi inventă un trecut eroic, 
îşi povesti campaniile și marile fapte de arme la Ravena, unde tatăl său fusese 
pasămite ucis, ca şi unul dintre fraţii lui; se înzestră cu strămoşi, cu alianţe de 
familie ilustre şi cu embleme, lansă în public faptul că Bordone ar fi fost un nume 
de domeniu, din care făcu Burden, îşi confecţionă. el însuşi. fără îndoială, o 
diplomă de studii umaniste pe care o pretindea eliberată la Padova şi reuşi să 
obţină, în cele din urmă, în 1529, graţie numeroaselor falsuri, un certificat de 
naturalizare ce-l califică pompos drept Julius Caesar de Lescalle de Bourdonis, 
doctor în medicină născut la Verona şi locuind la Agen de patru anis*€. 

Ştim cu toţii cum, pentru a se face cunoscut, se legă de Erasm şi îl trată pe 
acesta drept fiu de prostituată. beţiv şi alte drăgăleşenii asemănătoare, 
consacrându-i două declamaţii: una trimisă la Paris încă în 1529 şi tipărită de 
Pierre Vidoue la 1 septembrie 1531; cealaltă terminată în 25 septembrie 1535 
şi tipărită la acelaşi Vidoue, prin grija lui Soussannce. în 1537. Când aceasta 
apăru. Erasm era deja mort. Tocmai de aceea, pentru a face pe cinstitul, Scaliger 
se apucă să verse, în De comicis dimensionibus (Despre dimensiunile comice) 
din 1539 (p. 55). lacrimi ipocrite la mormântul marelui dispărut - şi publică chiar 
şi un distih stupefiant în ale sale Heroes (Eroii, p. 23). în acelaşi an: „Ai murit, 
Erasm... Mă părăseşti, înainte de a fi putut să-ți împărtăşesc dragostea! at quid 
me linquis, Erasme, - ante meus quam sit conciliatus amor"?! Dar nu trebuie 
decât să deschidem micul dosar cu scrisori ale lui Julius Caesar din 4moenitates 
litterariae (Plăcerile literare), ale lui Schelhorn, scăpate de prudenţa vigilentă 
a lui Joseph şi publicate de eruditul germans“, pentru a avea o imagine exactă 
a procedeelor lui Scaliger. Găsimacolo (VI, p. 508) două denunțuri în bună formă 
ale lui Scaliger împotriva lui Erasm: unul adresat rectorului Universităţii din 
Paris, celălalt (p. 522) lui Beda personal: lui Beda calificat drept vir doctissimus!? 
şi somat să acţioneze cât poate de repede împotriva unui necredincios care, 
nemulțumindu-se să stingă torța credinţei, religionis nostrae lumina exstinguere, 
îndrepta, pe deasupra, spre tentaţia ereziei pe nenumărați oameni simpli înşelaţi 
de el - ejus fallaciis jam illecti sunt nonnulli qui, quam quod erant, aliud esse 
mallent”. 

Demers murdar, neavând nici măcar scuza fanatismului: cum ar fi putut trece 
drept un catolic intransigent un fost discipol al lui Pomponazzi!?*, la Padova? 
După spusele lui Joseph, fiul său, Scaliger a început, la Bologna, prin a fi 
adeptul lui Duns Scot!3%: pe atunci voia să ajungă cordelier?ś, şi chiar papă (sic!) 

Dar la Agen, în 1538, a fost urmărit pentru erezie şi a murit semi-luteran: cum 
l-ar fi putut autoriza toate acestea să se facă, împotriva lui Erasm, campionul 
provocator al catolicismului celui mai ortodox? In rest. acest Julius Caesar era 
un original, un anume gen de om. cu calităţi: era poliglot ca Panurge (cel puţin 
dacă ar fi să-l credem). pasionat de plante rare pe care punea să i le trimită din 
Provența pentru a le desena şi a le picta cu exactitate, medic îndrăgostit de meseria 
sa, gata de a reclama cu violenţă pe oricine. revendicativ perpetuu lipsit de orice 
pudoare, mereu încordat, agitat şi în tensiune, despre care Joseph scrie că era, 
la Agen, mai degrabă temut de toți decât iubit. Dar acest tuns (astfel îl numeau, 
se pare. la Padova) avea o prestanţă. o autoritate şi o măreție în apariţii care 
impuneau tuturor. „Era teribil. constată cu naivitate fiul său, şi strigaatât de tare 
încât tuturor le era frică de el!“ Nu mai e cazul să cedăm. acum, acestui fel de 
prestigiu. şi nici, îndeosebi, să luăm drept adevăr afirmaţiile exagerate ale 
acestui sicofant veronezs“. 

Dar despre ce e vorba în versurile sale? Despre un călugăr, sau mai degrabă 
un răspopit, dezertor din două ordine prin care a trecut succesiv, scriitor şi umanist 
versificând iambi ca răspuns la iambii lui Scaliger, calomniator, bârfitor, 
semănând dezordinea şi pe deasupra. evident, ateu. Bun băutor, de altfel; 
pseudonimele par să o indice. E nevoie de mai mult pentru un om cu imaginație 
ca doctorul De Santi pentru a declara că Baryoenus Butoiul e Rabelais? 

La prima vedere, apropierile sunt tulburătoare. Butoiul. Sac-de-vin oivo-— 
Papns. sau Baryoenus care e ţinta batjocurilor lui Julius Caesar a fost. la 
începutul carierei sale, călugăr, rupt de lume. Ca şi Rabelais. Unul dintre acei 
„Călugări trântori“ faţă de care Scaliger, compromis în 1538, nutreşte o mânie 
puternică: ei sunt mai puţin folositori lumii decât cadavrele, ne spune el. 
Cadavrele. cel puţin, îngraşă pământul; călugărul îl stoarce prin nesaţul său steril: 
mortuus impinguat steriles laetamine sulcos; - at monachus, segetum munera 
rodit, iners!”. Ba mai mult: Baryoenus a fost de două ori călugăr, ca şi Rabelais. 
Scaliger ne-o spune expres, cu detalii pe care De Santi nu le-a utilizat, poate 
din cauză că nu a pătruns bine sensul unui vers sau două din autorul studiat. 
Epigrama V (p. 194). corect tradusă. ne aduce la cunoştinţă, într-adevăr, 
următoarele detalii: „Fugar de la mânăstire, Baryoenus ia haina neagră după cea 
cenuşie. Fiind om rău. n-a putut ajunge un bun cordelier. Devenind călugăr în 
rasă neagră şi-a schimbat doar culoarea? Nu. era, de fapt. un om negru“5€. Un 
detaliu tulburător: şi maestrul François a purtat iniţial, ca şi călugăr cordelier, 
însemnele Fiilor sfântului Francisc şi anteriul lor de culoare brună, phaios; după 
care a luat veşmintele negre ale benedictinilor!25. 

Mai departe. Acest răspopit de două ori a devenit ateu. La mănăstire era deci 
mort pentru lume, dar acum e mort cu totul: At nunc, cum est atheos, jam vero 
est mortuus orbi - atque orbi, atque Deo, corporeque atque anima!%. 

În continuare, Scaliger rezumă: bis monachus, tandemque atheos!%. Iar când 
scrie discursul funebru şi vorbeşte despre nenorocirea naşterii lui Baryoenus 
(Poemata, Poeme, p. 194) face aluzie şi la ateismul acestei fiinţe rele. Căci răuta- 
tea e ultima sa trăsătură. Nu numai că. fiind copil, tânăr şi apoi bătrân, n-a încetat 
să bântuie taverne şi bordeluri. dar are şi un semn distinctiv - turbarea, rabies. 
Şi-o răspândeşte în versuri infamante, în iambi otrăviţi pe care îi aruncă 
împrejur, asupra tuturor, fără a-l cruța nici pe Dumnezeu. nici pe Diavol: qui 
mundum atque Deum laceravit vocibus atris, - si bonus est, bonus et Cerberus 
esse potest!?!. Pe scurt, e un specialist al satirei şi al defăimării. Dacă îi adresezi 
nişte versuri muşcătoare, mai întâi se întreabă: oare nu sunt ale mele? Doctorul 
De Santi s-a gândit de la început la epigrama lui Visagier despre care vorbeam 
mai sus: „Acela care a pretins. Rabelais. că sufletul tău e pătruns de turbare, a 
minţit...“ Nici o îndoială, Zoil e Scaliger. Şi dacă De Santi ar fi cunoscut mai 
bine mica lume a Apolonilor de colegiu. s-ar fi gândit - o facem noi pentru el 
- să arate că Nicolas Bourbon apare, în jurul anilor 1533-1534, ca foarte legat 
de Scaliger; că-l acoperă cu elogii la începutul volumului de Epigrame ale lui 
Scaliger publicat de Vascosan în 1533, că însoţeşte cu piese scrise de mâna lui 
dedicaţiile „Gladiatorului“ către Ch. Sevin şi epitafurile sale pentru Luiza de 
Savoia - Bourbon, duşmanul lui Visagier, „plagiatul“ său din 1538: hotărât lucru, 
toată lumea se regăsește în această lume mică...572 

Să reținem că rezultă dintr-un text ce nu poate fi respins - scrisoarea zisă 
către Salignac - faptul că Rabelais l-a cunoscut pe Scaligers&, chiar înainte de 
1532. Or, cum Scaliger „nu a părăsit oraşul Agen din 1524 până în 1558, anul 
morţii sale“, trebuie ca Rabelais însuşi să fi trecut prin oraş, desigur în vremea 
(1527-1531) când, aşa cum spunea chiar el în Supplicatio pro Apostasia 
(Rugăminte pentru eliberarea din călugărie) din 1536, „a exercitat mai mulți 
ani, în “diferite locuri, practica medicinii, sub haina de preot!22: presbyteri 
secularis habitu assumpto, medicinae praxim in multis locis per annos multos 
exercuit“? (ediția Marty-Laveaux. III, 337). Astfel, dacă-l cunoaştem pe 
Scaliger, totul se explică: geloziile sale însoţite de furie, atacurile sale neîncetate 
împotriva medicilor din partea locului. şi, de asemenea. din alte locuri, căci „nu 
există nici un medic vestit din Franţa, de la Fernel până la cei mai obscuri 
practicieni din Agen, pe care să nu-l fi atacat“. 

Doctorul Rabelais nu a scăpat nici el de destinul comun care îi urmăreşte 
pe toți confrații lui Hipocrats*. 

Toate acestea sunt foarte impresionante, putem mărturisi. Rămân însă câte-va 
dificultăți. Prima ar fi faptul că. în cele zece epigrame Impotriva lui Sac-de-vin, 
pe care le citează şi le studiază De Santi. nici un cuvânt nu indică - dacă nu cumva 
e vorba de o greşeală - cum că Baryoenus ar fi fost medic . 

Am impresia că eruditul cercetător a crezut contrariul. Comentând chiar în 
primul său articol epigramele lui Scaliger (4rchilocus, p. 350), conchide că 
„Rabelais nu e tratat, în chip vizibil, ca om de litere. ci ca medic, ca un şariatan“. 
Eu. însă, traduc astfel: „Baryoenus spune: Caesar, dispreţuind profitul, se 
ocupă de litere. E un prost: să neglijezi profitul ca să studiezi literele! Să scoţi 
sânge înseamnă, însă, să scoţi bani, chiar dacă sângele nu e decât accesoriu - 
cu atât mai mult dacă aceasta e principala ocupaţie a cuiva, sau chiar singura. 
Totuşi. Caesar neglijează acest lucru, în mândria sa: cine l-ar putea socoti pe 
acest om teafăr la cap, când el se lasă pradă sărăciei gălbejindu-se deasupra 
cărţilor? - Astfel trâmbiţează Baryoenus umflându-şi obrajii. prin pieţe şi străzi, 
flancat de morticolii!3 Brucus şi Syrus pentru care tot, cuvinte şi fapte, e de 
vânzare. Bârfitor şi jovial, Baryoenus umple forumul cu râsetele lui. Dar când 
îl vede pe Caesar că nu face nici un caz de furia sa insolentă şi că îi primeşte 
grosolăniile cu aceeaşi linişte cu care ar primi laude. bietul Baryoenus crapă de 
ciudă!“ - Intoarceţi pe o parte şi pe alta această piesă: nu veţi găsi nici un cuvânt 
care să arate că Baryoenus era medic. Poţi foarte bine să te plimbi între doi 
vlăjgani şi să nu faci parte din corporaţia lor! In celelalte piese, linişte totală. 
Călugărapostat, calomniator turbat, ateu; la acestea e imposibil de adăugat medic 
nenorocit sau ateu, cel puţin în mod sigur. 

Şi încă ceva. Două epigrame. dacă nu cumva ar fi vorba de Rabelais, sunt 
stranii. Una dintre ele (Farrago. p. 194) ne furnizează un detaliu neprevăzut în 
legătură cu originea lui Baryoenus: dublul apostat era fiul unui măcelar: e 
lanio, inter grunnitusque boumque cruores - natus...!% Rabelais fiu de măcelar? 
E ceva nou. Şi îmi amintesc aici (nu fără urmă de pudoare pentru că par atât de 
familiarizat cu aceste biete scrieri) de o epigramă a lui Visagier din Inscripțiile 
sale publicate în 1538 la Paris, de către Simon de Colines (f° 6). Vizează un medic 
pe care-l cheamă Rullus: „Tatăl tău era măcelar; tu nu eşti diferit de el; doar prin 
aceea că el sacrifica animale, iar tu oameni...“ Piesa aceasta anodină e imprimată 
în volum, Chiar înaintea epigramei împotriva lui Rabella hipercuriosul: Scire 
cupis qui sim..." 

Nu e mai puțin ciudat sfârşitul pe care i-l atribuie Scaliger lui Baryoenus al 
său într-o piesă în formă de epitaf: „Aici zac oasele lui Baryoenus căruia i-au 
venit de hac flăcările purificatoare. Apa n-a fost în stare să-l topească pe acest 
netrebnic, l-a devorat cu mare poftă un câine...“ E un text obscurs?. De Santi 
afirmă, intrepid, că el arată „ce legende au circulat în provincie după moartea 
părintelui lui Pantagruef“. În provincie e un anacronism fermecător, dar o cât 
de mică explicaţie ne-ar fi mai de folos. La Agen, unde Scaliger „notează toate 
trăncănelile“, s-a povestit că „Rabelais s-a înecat, dar că apa, scandalizată, îi 

aruncase afară cadavrul şi că, în cele din urmă, îl devorase un câine. Se poate, 
dar am prefera să cunoaştem bârfele de la Agen altfel decât printr-un text ce nu 
se poate explica decât prin ele... Şi apoi, a sosit momentul să prezentăm o obiecţie 
puternică. 

De ce oare doctorul De Santi, citind poemele plictisitoare ale lui Scaliger, 
s-a oprit brusc în fața unora? De ce le-a atribuit lui Rabelais? Pentru că a 
tradus Baryoenus prin Butoiul (literal: Greu-de-vin), şi astfel Rabelais cel din 
legendă a ieşit la iveală de îndată: Niciodată nu l-a văzut soarele, oricât ar fi fost 
de devreme, fără ca el să nu fi băut... - Dar ortografia? 

Până în clipa de față am scris intenționat, ca şi De Santi, Baryoenus$!2. De 
fapt însă, Julius Caesar scrie Baryaenus, de fiecare dată când cuvântul îi iese 
de sub condei. Astfel apare şi în titlurile cu litere romane. în care caracterele 
sunt de o limpezime perfectă. Tot aşa apare şi în textele cu cursive; şi dacă cineva 
se îndoieşte, nu are decât să compare în rândul 11 de la pagina 191 din Poeme 
în cuvintele: Aale poenitere... artis et operae!*, oe din poenitere şi ae din operae 
- sau (p. 194, rândul 22) în versul Quem Gangraenaru'm foetida prostibula!38, 
ae din gangraenarum şi oe din foetida. Dar. în acest caz, nu mai există Butoiul? 
Pentru că niciodată un cuvânt format din greacă, barus şi oinos, n-ar putea deveni 
Baryaenus sub pana elenistului Scaliger! 

De Santi a fost foarte atent la cuvânt. dar a făcut-o pentru a stabili că Julius 
Caesar a scris în manuscrisul său Rabioenus, şi nu Baryoenus - şi Că „se pare 
că Joseph Scaliger a transformat Rabioenus în Barvoenus, pentru a-i pune în 
derută pe bănuitori, cu aceeaşi mână cu care mai curăţise, pios, scrierile tatălui“. 
E o ipoteză gratuită: de ce Rabioenus şi Rabienus, dacă e vorba de a evoca rabies 
a lui Rabelais? 

Cu toate acestea, fit niger ex phaeo Baryaenus transfuga funis!%: versul lui 
Julius Caesar ne umblă întruna prin minte. Luăm din nou în mână masivul in- 
octavo cu Poeme, jenaţi că ne găsim în prezenţa unor documente nedatate, trimise 
claie peste grămadă la tipar, târziu (1574), de un moștenitor destul de puțin sigur... 
ÎI reluăm şi găsim în el piesele Zn Bipmum (Împotriva betivanului). 

Cine-i acest Bibinus? E fratele geamăn al lui Pimpinus, căruia Antoine de 
Gouvea îi relatează cuvintele bahice în Epigramele sale din 1539 (n? XLV), sau 
un personaj real, cunoscut? De Santi nu ezită. E Rabelais. Tot el. 

De fapt, la paginile 445 şi 446 din Hipponax, două invective îndreptate 
împotriva acestui neisprăvit de beţiv par a stabili identitatea lui cu Baryaenus. 

Precum acesta, Bibinus - Bibinus ille, factiosus et durus!% - e un călugăr 
răzvrătit care s-a lepădat de anteriu. Scaliger îl zugrăveşte, pe vremea când era 
călugăr, strălucind ca flacăra unei candele. Devenind apostat, nu mai e, cuculla 
cum pudore deposita’! , decât un muc de lumânare într-un opaiţ făcut dintr-un 
corn de animal. Şi. în sfârşit, iată-l porc pus la îngrăşat, opinis porcus auctus 
in sacris'®, îndopat cu beneficii, cu mâncăruri alese, dezmăţat: tot opaiț, dar 
stins. Acecaşi temă apare şi mai departe (p. 455): de altfel, epigrama are un vers 
comun cu cea dinainte: diris monota cum lateret in claustris!%. Scaliger îl opune 
pe călugărul care, la mănăstire se înfrâna - sau mai degrabă era înfrânat -, asculta 
cuvântul celor învăţaţi şi îndemnurile lor, se abţinea de la scandaluri şi de la 
încăierări. răspopitului ieşit din mănăstire, care nu se mai satură să bântuie locurile 
rău famate, să se bălăcească în desfrâu sau să bea ca un călugăr, până ce cade 
beat turtă. De aceea, probabil că trebuie să raportăm epigrama in quemdam! 4%, 
de la pagina 456 din Hipponax, la acelaşi Bibinus: „Te miri, întreabă Scaliger, 
că toţi cei învăţaţi, care altădată te acopereau cu flori, te strivesc acum sub cel 
mai teribil oprobriu? Pe vremuri. atrăgeai toate inimile către tine, căci erai paşnic, 
sobru. blând şi evlavios. Acum însă...“ Scaliger ni-l arată pe nefericit cu limba 
sa neruşinată, veşnic flămând şi însetat, alergând după femei, jucând zaruri. stâlp 
de cârciumă, răzvrătit, tot ce e mai rău. „Cei pe care i-ai pus pe fugă, te miri că 
fug de tine: quos te fugasti, te fugare miraris? 

Una sau două din aceste piese nu duc lipsă de spirit. Iată-l (FZipponax, p. 448) 
pe Bibinus ridicându-şi mâinile spre cer, rugător: „Ai făcut vârsta de aur, de 
argint, de aramă. de fier: când vei face. Doamne, vârsta vinului pur?“ Cel mai 
adesea, însă, violenţa lui Scaliger e dezagreabilă. „Nu-l cunoaşteţi pe Bibinus? 
Iată-i semnalmentele: mincinos, răutăcios, neruşinat, trădător, beţiv, lipsit de 
credinţă. Il neagă pe Dumnezeu în cuvinte, şi încă şi mai mult în acţiuni“ 
(Farrago, p. 211). Nu avem oare aici caracteristicile lui Baryaenus, şi pe cele 
ale lui Rabelais din legendă, cărora li se adaugă, totuşi. răutatea? Am putea chiar 
să facem o apropiere curioasă. L-am văzut pe Thuasne aplicându-i lui Rabelais 
unele piese ale lui Visagier, apoi ale lui Chesneau, toate vizând un monstru de 
curiozitate. Or, una dintre epigramele lui Scaliger Impotriva bețivanului se 
intitulează (4rchilochus, p. 356) Curiosul: „Bibinus judecă pe toată lumea. Rari 
sunt cei pe care-i acceptă, numeroşi cei pe care-i dezonorează“. Şi iată-l pe 
Scaliger denunţând vanitatea unui om care, uitându-se mereu după alții, nu mai 
e, el însuşi, decât un etern exilat: regnans foris, sic intus est exul sibi'%5. Pe de 
altă parte, De Santi a relevat. într-una dintre operele de critică ştiinţifică ale lui 
Scaliger, Exotericarum exercitationum liber... de subtilitate (Cartea despre subti- 
litatea îndeletnicirilor ezoterice). un atac împotriva unui şarlatan, quidam 
semimonachus. O jumătate de călugăr care, nemai găsind nimic în traista lui, a scos 
împotriva medicului Scaliger o calomnie pe care acesta I-a auzit proferând-o 
cu propriile-i urechi: era vorba de o chestiune delicată de medicină şi anume 

de virtuțile aurului dat bolnavului ca leac. Natural. Scaliger îşi tratează confratele 
ca pe un histrion şi un şarlatan. cu obişnuita lui deşănţare în cuvinte. Să fie vorba, 
sugerează doctorul De Santi, de conflictul unui medic novator, care se mândreşte 
că nu face parte din nici o şcoală cu un medic conservator adept al lui Galenus. 
adică Rabelais? Atunci, dacă semimonachus din controversa cu Cardon e 
Bibinus, şi dacă Bibinus e Baryaenus, ar trebui, poate. să ne revizuim opinia 
anterioară: Baryaenus să fie oare medic? 

Instalat pe teren medical. doctorul De Santi îşi adună avantajele. Poate că 
ar putea face chiar şi mai mult, adesea. Căci iată, în Hipponax (p. 401). două 
invective îndreptăte împotriva galeniştilor. Pe unul îl cheamă Cossus, pe altul 
Rubellius. De Rubellio, altero galenista se intitulează piesa. Rubellius e un nume 
clasic. Îl găsim în Juvenal’ (VIII,'39). ca şi Cossus, de altfel (VII. 144) - şi 
desigur că Julius Caesar poseda opera lui Juvenal. Dar oare e mai aproape, 
Rubellius de Rabelais decât Baryaenus de Rabelais? Acest Rubellius, care, dacă 
Galenus ar fi spus „parul e impar“ ar fi repetat-o ca pe cuvântul Evangheliei, 
sic atque si Deus mandet!” , se înduioşa de bietul Scaliger: Foves ad huc ne 
barbaros Avicenas, îl întrebas22. et sordidatos atque hirtos?!% Cine citeşte 
repede aceste texte obscure ar putea crede că Scaliger îi reproşează galenistului 
că împărtăşeşte erorile lui Scot, lucru care ar fi valabil şi pentru un ex-cordelier 
ca Rabelais: nec excidere mente de tua, durus - fallacia argumenta quae Scotus 
fudit; nigris et im recessibus lates stulte!“?. Dar aceste cuvinte şi texte revăzute 
trebuie puse pe socoteala galenistului, şi Julius Caesar se va trezi incriminat de 
scotism: cititorii Scaligeranei!® nu vor fi deloc surprinși®”. 

Atunci, ce-i cu Rubellius? Să fie Rabelais - sau acel medic vestit în epocă, 
pe care DoletS îl numeşte Ruellius, şi care e, poate, Rullus al lui Visagier, cel 
cu tată măcelar? Ne pierdem uşorprin toate acestea. In ce-l priveşte pe De Santi, 
şi-a amintit că, în Poeme, Scaliger îl zeflemisea pe un anume Calvus. Il acuză 
de tot felul de lucruri, şi mai întâi de necredinţă: Tartara dissidiis, coelum 
impietate lacessit!*!, proclamă Farrago (156). Or, în Scaligerana (1695. p. 364), 
Joseph Scaliger ne aduce informaţii despre acest Calvus. Era Jean Escuron, 
„nobilul Scurron, medic“ în Cartea a II-a (XLII). care a murit în 1556 ca regent 
al Universităţii din Montpellier după ce a îngrijit-o multă vreme pe Margareta 
de Navara. „Ignarissimus vir, scrie Joseph, moştenind pornirea tatălui, 
Pharmacotriba, id est Pileur de Drogues, verius quam medicus“152. Escuron 
profesase la Agen în acelaşi timp cu Scaliger: inde irae!*. Având o şcoală. ca 
şi el, scrie De Santi. „îi fura elevii şi clienţii“S%. În sfârşit. avem o rază de lumină. 
Rabelais a venit la Agen; a început prin a-l frecventa pe Scaliger, apoi l-a părăsit, 

împrietenindu-se cu rivalul lui, iar când Escuron se duse. la sfârşitul lui 1528, 
să profeseze la Montpellier. Rabelais îşi urmă maestrul: tot De Santi ne asigură 
şi de asta. La 7 septembrie 1530. Rabelais, înscriindu-se în registru, declară că-l 
ia drept patron pe „egregium dominum Joannem Scurronem, doctorem 
regentemque in hac alma Universitate “15%. Tot aşa putem explica şi piesa 
Împotriva beţivanului (Hipponax. p. 451): „Pe când Bibinus îmi frecventa 
casa. nu eram decât o voce. un spirit. o inimă; eram frați în disputele noastre 
prietenești. De când acest caraghios afurisit a plecat, suntem şi mai frați. şi mai 
mult copiii aceluiaşi tată. Între noi nu mai e nici o neînțelegere. nici o discordie; 
el nu mai vrea să vină la mine; nici eu nu vreau să vină...“. 

Trebuie să mărturisim că toate acestea compun un mic roman foarte 
tulburător. plin de întâmplări plauzibile şi de fapte verosimile cu importanţă 
documentară. Cât am fi de fericiţi dacă toate acestea ar fi adevărate! Vreau să 
spun: dacă toate acestea ar lumina noaptea rabelaisiană. De Santi, în orice caz. 
e atât de presant, atât de convins, încât în orice clipă eşti gata să te laşi antrenat. 
Acest medic ce şi-a abandonat anteriul, această jumătate de călugăr. acest 
bârfitor curios, altădată umanist respectat, iar acum stâlp de cabaret, nu poate 
fi decât Rabelais. Cu toate acestea, Joseph Scaliger nu ne spune nimic despre 
el. Tocmai el. care ne dă cheia pseudonimului Calvus. tace în legătură cu 
Baryaenus. Şi apoi, în .4rchilochus (p. 356). avem această scurtă piesă: De ce 
oare Bibinus e atât de mulțumit de toţi aceşti oameni răi? Să fie simplă 
întâmplare? Şi ai săi, unchiul, fraţii. tatăl. sora, nepoții sunt mulțumiți de toți 
oamenii răi, Tula, Cynon, Fereguinus. Luscius...“ Iată-ne în intimitatea familiei 
Bibinus. Mai înainte, ne opream cu ezitare, în faţa tatălui măcelar al lui 
Baryaenus. Dar oare cum şi de unde i-a cunoscut Scaliger pe unchiul, frații. tatăl, 
sora şi nepoţii lui Rabelais? Şi cine sunt iluştrii necunoscuţi de care sunt atât 
de mulțumiți, cu indulgenţa cuvenită, oamenii din Chinon - şi pe care umanistul 
italian. sosit de pe lacul Garda pe malurile Garonei. nu-i putea vedea zi de zi 
sub arcadele străzilor din Agen? Câte greutăţi ne creează acest text, pe care De 
Santi nici măcar nu-l citează... 

În sfârşit, în piesa Împotr iva bețivanului nu apar mai multe aluzii la știința 
medicală decât în piesele Împotriva lui Barvaenus. Dacă acel semimonachus 
din Îndelemiciri este Rabelais. între Scaliger Şi el există dezacorduri de ordin 
ştiinţific, dispute de şcoală şi de doctrină. Cum se poate oare să nu apară nici 
o aluzie la aceste chestiuni în piesele Zn Bibinum? - De asemenea, nici o aluzie, 
nici în aceste piese şi nici în cele Zn Barvaenurm, la scrierile în limbă vulgară 
ale lui Rabelais. Gargantua, Pantagruel. Bibinus şi Baryaenus scriu. chiar 
prea mult: Uno Barvaenus plus die facit scripti - quam bis trecentis a viris legi 
possunt...1 Cele trei versuri care urmează s-ar putea aplica satirei rabelaisiene: 
nam dictionis fluciuantis insanae - si membra contempleris atque suturam - 
furiosa Orestae somnia essec jurabis...!56, dar aflăm, puţin mai departe, că 
Baryaenus scrie versuri: Quin, de seipse subdidit sibi versus - nomen suorum 

inscriptitans amicorum!” , şi tot de versuri vorbeşte, în Archilochus (p. 354), 


o altă piesă a lui Baryaenus, De mutuis laudatoribus (Despre cei ce se laudă 
între ei). Or, Rabelais a scris versuri în latină. Ştim că a existat o întreagă culegere 
la Fontevrault, în secolul al XVII-lea. Dar oare ele l-au adus în atenţia publicului? 

De fapt, nu putem scăpa de impresia că Baryvaenus şi Bibinus sunt personaje 
din anturajul imediat al lui Scaliger. Oameni din Agen, ceea ce ar explica folo- 
sirea pseudonimului. Scaliger le spune pe nume celor ce vin de departe. Spune 
mereu Erasm, Dolet. Pseudonimele le rezervă pentru cei pe care riscă să-i 
întâlnească în fiecare zi pe stradă... 

O dată stabilite rezonabil toate acestea, ne simțim foarte nefericiți. N-ar fi 
oare extrem de tentant să umplem o mare lacună în biografia lui Rabelais 
folosind texte deosebit de vii. şi de expresive. dând astfel legendei rabelaisiene 
o origine plauzibilă în ranchiuna lui Scaliger? Pentru moment. totuşi. trebuie 
să ne mulţumim cu o constatare prudentă: o ipoteză atrăgătoare nu e un adevăr 
demonstrat. 

Cred, evident. că Rabelais a fost lå Agen. Faptul că l-a cunoscut pe Scaliger 
e demonstrat de vestita scrisoare „către Salignac“S%2. Ar surprinde contrariul 
faptului că atitudinea sa ca medic ar fi putut displace Hipocrat-ului din Agen. 
E posibil de asemenea ca Escuron să fi fost un element de legătură. apoi de 
dezbinare între cei doi. In acest sens ţin seama (voi reveni la aceasta) de aluziile 
lui Scaliger la noii Lucian şi Diagoras de bucătărie din vremea sa - aluzii 
scoase în evidenţă de către De Santi în Inde/ernicirile din 1554, ce reiau 
expresia „Putherbe“. Mai ţin socoteală şi de declamaţiile lui Scaliger în dedicaţia 
Comentariului său asupra insomniilor către consilierul d' Alesme: ele vizează 
oameni Care. neavând în mână şi în inimă decât operele lui Lucian şi ale lui 
Aristofan. nu le gustă pe acestea pentru frumuseţea stilului, ci pentru verva 
muşcătoare a ideilor, „propter acerbitatem sententiarum, si modo sententiae eae, 
ac non venena sint vocanda“!®. Şi Nestorul din Agen, care cu mare greutate 
de-abia a ieşit din ghearele pisicilor îmblănite®”? şi a chemat dreapta pedeapsă 
a legii împotriva celor ce hulesc - el ale cărui chemări în ajutor adresate lui Briand 
de Vallée sunt atât de plate: toate acestea. cu fraze ale lui Joseph Prudhomme, 
care îşi pierde vremea cu nimicuri, cinic: nimis secure vivimus hodie... Hanc 
vocamus libertatem!* Nu uit nici faptul că însuşi Comentariul lui Scaliger (cum 
arată Plattard în /'Oewvre de Rabelais) a oferit materia celui de al XIII-lea capitol 
al Cărții a treia asupra divinaţiei în somn. Acestea spuse o dată, şi încă o dată, 
ne lovim de epigrame ce nu pot fi explicate, de afirmaţii ce ar trebui justificate, 
de tăceri pe care ar trebui să le interpretăm. Cine ar putea să „demonstreze“ cu 
adevărat că nu e vorba de Rabelais în aceste texte şi-ar însuși - şi totodată ar 
da - o frumoasă lecţie de prudenţă critică. 

VIII. CONCLUZIE: DESPRE LEGENDA RABELAISIANĂ 


Iată-ne ajunşi la capătul unui lung drum. Prea lung poate. Am dori însă ca, 
acum când am făcut o treabă cam plictisitoare, să nu mai încercăm nevoia de 
a o reface; pe de altă parte. cum am putea trage vreo concluzie fără a fi epuizat 
toate sursele de care am avut cunoştinţă? - Să tragem concluzii. dar cum? 

Foarte precis. „Poeţii“ ale căror scrieri le-am cercetat minuţios ne-au lăsat 
despre Rabelais. de după 1532. câteva mărturii de netăgăduit. Piese dedicate lui 
Rabelais sau care i-au fost consacrate sub numele lui adevărat. Toate sunt 
mărturii favorabile, fie că e vorba de pledoaria din 1536 a lui Visagier ce-l absolvă 
pe Rabelais de acuzaţia de furie turbată, sau de foarte frumosul elogiu al lui 
Macrin, în odele sale din 1537; de cunoscuta piesă a lui Dolet asupra disecţiilor 
publice ale lui Rabelais la Lyon, de menţionarea lui Rabelais pe lista celor şase 
mari umanişti medievali ai timpului. sau de nota măgulitoare ce-l vizează în oda. 
nu mai puţin cunoscută, asupra banchetului lui Dolet. Să adăugăm la această 
listă biletul de alint al lui Sussannee asupra Esculap-ului din Montpellier, 
ultim sprijin al bolnavilor disperaţi. magnificul elogiu adus lui Rabelais filosof 
de către Gilbert Ducher. în 1538: şi chiar şi biletul lipsit de căldură, dar corect, 
al lui Bourbon în Augae din 1538. În nici una 'dintre aceste piese autentic 
consacrate lui Rabelais nu e pusă problema religioasă. 

Mai mulți poeţi au scris. printre altele. piese care, sub un nume presupus, 
pot viza - şi îl vizează fără îndoială - pe Rabelais. De pildă, piesa lui Bourbon, 
Împotriva lui Rabella, din 1533: ea traduce, poate, scandalul unui umanist față 
de un confrate ilustru ce-şi uită datoria până acolo încât scrie în limbă „vulgară“ 
romane pentru .„bieţii idioţi“; ea nu traduce în nici un caz revolta unui credincios, 
a unui semi-luteran. împotriva unui necredincios: în 1533, Bourbon ar fi fost 
Singurul care ar fi refuzat să vadă, în Pantagruel, un ajutor puternic al 

evanghelismului anti-sorbonic. La fel. în 1538, cele trei piese, Împotriva lui 
Rubellus sau piesa Împotriva şicanatorului a lui Sussann€e, în ale sale Jocuri. 
Tot aşa, portretul curiosului Rabella, din /nscripțiile lui Visagier, apărute în 1538: 
acesta vrea să ştie totul, dar nu se îndoieşte de nimic, şi deloc. în orice caz, de 
creştinism. Dacă ne punem uneori probleme de nerezolvat în legătură cu piesele 
Impotriva lui Charidemus ale lui Bourbon din 1533. şi mai ales din 1538; 
dacă ne punem şi altele. în legătură cu piesele nedatate ale lui Scaliger Împotriva 
lui Sac-de-vin şi Împotriva bețivanului. trebuie de asemenea să admitem că acest 
Charidemus nu e niciodată pus în cauză pentru opiniile sale religioase. Şi dacă 
Baryoenus şi Bibinus sunt calificaţi drept atei de două sau de trei ori, ne 
întrebăm ce poate fi aceasta: joc de limbaj fără nici o consecinţă sau poliţă plătită 
când s-a ivit momentul? 

Mai rămân câteva epigrame, nu prea numeroase, ce-i vizează (fără ca 
aceştia să fie desemnaţi altfel decât prin termenul de lucianişti, sectanţi ai lui 
Lucian sau atei) pe necredincioşii ce sunt şi fățarnici, în acelaşi timp: oameni 

ce se reclamă de la Cristos, dar care nu cred, în adâncul sufletului lor, decât în 
Lucian. Încă în 1533, Bourbon îi pândeşte pe aceşti monştri. Îi denunţă în 
termeni vagi. Revine la ei în 1538, în volumul Nimicuri. şi abia atunci îşi 
precizează plângerea. „Nu există Dumnezeu. ţipă aceşti mizerabili; nu există 
nimic după moarte (p. 449); dacă ar există vreun Dumnezeu, n-ar putea exista 
răul (p. 303); în sfârşit. nu există nici o Providenţă divină; pe lumea noastră, 
totul e lăsat în voia întâmplării.“ (p. 477). - In ce-l priveşte. Visagier compune, 
în 1536, „mormântul“ unui necredincios numit Antoine (I, 24) şi-l interpelează 
pe un altul - sau pe doi, dacă Caneus şi Canosus, duşmani ai lui Cristos. sunt 
două persoane diferite (I, 46: II, 159). Iar în 1538 în Endecasilabi, aruncă trei 
mari invective Împotriva unui anumit necredincios, sectant al lui Lucian (FO 10); 
Împotriva maimuţei lui Lucian (FO 30 v®); Împotriva unui sectant al lui Lucian 
(F° 71 v”). Asta-i tot. Nimic de felul acesta în Dolet şi nici în Ducher. Nimic 
în Epigramele lui Gouvea din 1539 şi 1540. Nimic în Sussannde. Or, din cele 
câteva texte pe care le posedăm, doar cele ale lui Visagier din Endecasilabi sunt 
susceptibile de a fi obiectul unei atribuiri precise. Şi totul pare să indice că măcar 
unul dintre ele (dacă nu se referă, toate, la acelaşi individ) îl vizează pe Etienne 
Dolet. pe care Visagier. după ce l-a iubit foarte mult. îl urmăreşte cu o mânie 
Straşnică - cu o mânie care putea fie să-i deschidă ochii asupra adevăratei stări 
de spirit a vechiului său prieten. fie să-l facă să arunce împotriva noului său 
duşman acuzaţii deosebit de grave... - Pot ele să-l vizeze pe Rabelais? Dar de 
ce l-arviza? Dacă e vorba de Rabella din /nscripțiile lui Visagier. nimic nu ne 
indică în acesta ateul sau omul lipsit de credinţă. De ce el. mai degrabă decât 
altul? Cu siguranţă că nu era, pe atunci. lipsă de lucianişti în cercurile din Lyon! 
Nu vom cita decât unul, şi fără să insistăm asupra lui, căci vom reveni la el. Acest 
caz straniu e cel al lui Bonaventure Des Periers, a cărui scriere, Clopotul lumii, 
va face, la începutul lui 1538, obiectul unor urmăriri insistente: Bonaventure, 
pe care-l ascunde privirii noastre o tăcere totală. misterioasă, nefirească. Nu vom 
trata decât despre posibilele sale legături cu Visagier. Acesta a acoperit 
Comentariile lui Dolet cu întreaga sa admiraţie. A fost panegiristul său 
recunoscut. Vorbeşte despre el verzi şi uscate. In ce-l priveşte, Bonaventure se 
străduieşte şi el în această direcţie, dar în opera prolixă a lui Visagier nu apare 
nici măcar un distih consacrat lui. În vremea exilului său, Marot va găsi în 
Visagier un apărător pasionat. Bonaventure se aruncă şi el în plină dispută pentru 
cauza maestrului său, îl imploră pe regele Frangois. se roagă, mijloceşte, se 
zdrobeşte - dar nimic. nici un distih pentru Bonaventure nu apare în opera 
abundentă a lui Visagier. Acesta frecventa, precum Bonaventure, atelierul 
librarului-editor Parmentier, ca şi magazinul lui Sebastien Gryphe. Asemenea 
lui Bonaventure. Visagier a intrat în slujba reginei Margareta şi a lucrat la 
traducerea în latină a operei acesteia, Miroir de l'Ama pécheresse (Oglinda 
Su fletului păcătos). 


84 


La fel ca Bonaventure, Visagier a fost în legături cu frumoasa călugăriţă 
Scolastica Bectonia. Dar nici un distih favorabil lui Bonaventure, sau împotriva 
acestuia, nu apare în opera oportunistă a lui Visagier. Ce tăcere curioasă! 
Decât să închipuim romane gratuite, mai bine ar fi să-l aşezăm pe Bonaventure 
- şi nu pe Rabelais - în spatele uneia (sau mai multora) dintre piesele anonime 
ale Apolonului din Vandé. Ar fi însă la fel de gratuitte. 


* k 

Acum, cine are răbdare să aşeze una după cealaltă şi să lege laolaltă piesele 
lui Sussannce Impotriva lui Rubellus sau Împotriva şicanatorului, portretul lui 
Rabella făcut de Bourbon şi copia sa diluată făcută de Chesneau, în sfârşit piesele 
lui Scaliger aduse la lumină de doctorul De Santi, acela ar obţine o imagine destul 
de coerentă. Imaginea unui călugăr cu o viaţă remarcabilă, prețuit de toţi (rara 
avis!%), care mai apoi se emancipează şi se răspopeşte, îşi schimbă felul şi 
manicra de a fi. se lasă. pradă băuturii şi desfrâului. compune în loc de docte 
lucrări scrieri... rebelaisiene - toate acestea dând frâu liber nepotolitei sale 
curiozităţi, cedează pornirilor dictate de mânie, înclinaţiei la bârfă. la invidie 
şi la nemaipomenită răutate. Pe scurt. un Rabelais firesc, dar destul de caricatural, 
ce se apropie mult de Rabelais cel din legendă. Dar ne e oare îngăduit să 
construim, din instantanee luate de necunoscuţi. un portret compozit, şi apoi să-l 
apropiem de o imagine legendară, care ea însăşi... Pentru că, în sfârşit, iată legenda 
lui Rabelais: o curioasă problemă de psihologie retrospectivă. 

x k 

La urma urmelor, trebuie să avem curajul să mărturisim: în ciuda atâtor 
descoperiri, ipoteze ingenioase şi lucrări excelente nu-l vedem distinct pe 
Rabelais nici cu ochii trupului, nici cu cei ai minţii. Rabelais. persoană fizică? 
Nu avem decât zugrăveli fanteziste. de altfel. lipsite de talent. De pildă, imaginea 
tristă din Cronologia în imagini gravate!S!: un bătrânel uscăţiv, încruntat, cu 
privirea vie, uşor prefăcută. - Rabelais, persoană morală? Un fel de anticipație 
a lui Tabarin!“?. un parazit ce-şi plăteşte cota-parte în farse zgomotoase, în vreme 
ce se înfundă în băutură atât cât poate pentru ca, o dată venită seara, să scrie 
orori. Sau. dacă preferaţi, un medic învăţat, umanist savant ce-şi hrăneşte 
prodigioasa-i memorie cu minunate texte antice şi cu ispititoare curiozităţi; şi 
mai bine, un mare filosof, celebrat ca atare de un Théodore de Bèze!® sau un 
Louis le Caron! ĉ*: să fie prinţul filosofilor, cum spune Etienne Ducher? 


In primis sane Rabelaesurm, principem eundem 
Supremum in studiis Diva tuis Sophia... 

Străbunicii noştri erau mai fericiţi decât noi. Ei nu alegeau între cele două 
imagini. Le acceptau laolaltă şi pe cea respectabilă şi pe cealaltă. Cu atât mai 
mult cu cât nu le apropiau. şi nici nu le comparau. 

Atunci când îl întâlneau'la familia d'Estissac. la familia Du Bellay sau la 
Aigues-Mortes. în anturajul regelui, pe acest doct personaj, maestrul François 
Rabelais. pe care Claude Chappuys îl prezintă ca pe raportor la consiliul de stat: 


Et Rabelais, à nul qu'à soy semblable, 
Pour son sçavoir partout recommandable, !$6 


când se aflau. în orice loc prestigios. în prezența unui elenist, a unui medic sau 
a unui poet sărbătorit şi slăvit de toți, în versuri şi în proză. în greacă şi în latină, 
de cei mai mari literați şi erudiți ai vremii, de la Guillaume Budé la Joachim 
du Bellay, trecând prin tânărul Theodore de Băze, prin zgomotosul Dolet şi prin 
alți douăzeci cu acelaşi renume - îşi ridicau pălăria. îl salutau reverenţios pe 
„Domnul Doctor“ şi pândeau ivirea unor nobile sentinţe pe buzele sale înzestrate 
cu un ales dar al vorbirii. Apoi. când n-aveau ce face, citeau Gargantua sau 
Pantagruel: Venindu-le să râdă. râdeau. Pe săturate, fără nici o răutate. ca 
nişte gură-cască din târg prinşi cu vorbele amăgitoare ale unui individ plin de 
vervă. Râdeau şi vedeau. în operă, omul: zdravăn pilangiu. acest cântăreţ al 
Divinei Butelci! Să nu uităm că Rabelais însuşi îl invită pe cititorul naiv să treacă 
de la carte la autor. Nu spune întruna „eu“? Acesta nu e naratorul impersonal 
al grozavelor isprăvi ale lui Panurge: e complicele a ceea ce se vede, cel ce arată 
fenomenele: „Oameni buni, Dumnezeu să vă aibă în paza lui şi să vă izbăvească! 
Unde sunteţi? Nu vă pot vedea! Aşteptaţi puțin, să-mi pun ochelarii... A. da, 
imediat ce Quaresme o ia din loc, vă văd!...“ Astfel. când fac din Rabelais un 
beţivan şi un bufon, nu comit nici o eroare. Nu e, însă, evident. nici o mărturie 
autentică depusă în dosarul Istoriei. Rabelais la care se gândesc ei e într-adevăr 
un beţiv şi un măscărici. deoarece încarnează toate glumele libere, farsele şi 
chefurile monstru din romanul rabelaisian. „Adevăratul“ Rabelais. fie că e 
potolit sau excesiv la băutură, ori în alte treburi voluptuoase, nu există pentru 
ei. Singurul Rabelais pe care îl admit e cel pe care îl creează ei, după bunul lor 
plac, prin asemănare cu cartea şi eroii lui. Rabelais dă naştere lui Gargantua, 
lui Pantagruel şi lui Panurge. Genuit autem Gargantua!S; în schimb Gargantua 
dă naştere unui Rabelais după chipul său: singurul şi adevăratul pentru aceşti 
cititori foarte puţin blazaţi, aidoma unor copii naivi şi, de altfel, lipsiţi de orice 
idei asupra chestiunii creaţiei literare. care, pentru ei, nu se punea deloc. Nici 
măcar atunci când se numeau Ronsard sau Du Bellay. 


* k 

Spunem aceasta deoarece avem mărturia celor doi. În ultimele luni ale lui 
1533 sau în primele ale lui 1534 Rabelais moare. De îndată, Ronsard dedică un 
epitaf: 


Au bon Rabelais qui boivoit 
Tousjours, cependant qu'il vivoitiS8. 


În termeni truculenţi, îl descrie pe veselul erou culcat pe burtă între pahare: 
„Et parmi des escuelles grasses - sans nulle honte se touillant - alloit dans le 
vin bourbouillant - comme une grenouille en la fange“S%*: 1. După noi, descope- 
rirea e cam realistă: uităm că vorbind despre el însuşi, în Odelette â Corydon 
(Mică odă către Coridon) din Meslanges (Miscelanee). publicate în 1555, 
Ronsard se prezintă într-o postură asemănătoare, „răsturnat pe spate“: 


Entre les pots et les jonchees!"0. 


Cât despre Du Bellay... Vorbind în 1549 despre „învățații oameni din 
Franţa care nu şi-au disprețuit niciodată limba maternă“. cineva îl celebrează 
pe acela „care l-a făcut să renască pe Aristofan şi care imită atât de bine flerul 
lui Lucian“. Cu fineţe, cineva opune stilului inimitabil al acestui mare scriitor 
pe imitatorii de proastă calitate ce încearcă să-i „fure scoarţa“ pentru a-şi aco- 
peri cu ea lemnul lor ciuruit de stângăcii „atât de puţin distractive încât n-ar mai 
trebui nimic pe deasupra pentru a face să-i dispară cheful de râs lui Democrit“. 
Cineva le apropie de omul pe care-l laudă cu aceste cuvinte pe cele două ființe 
luminoase ale culturii franceze. Guillaume Budé!” şi Lazare de Bayf!'2 mari 
spirite, mari personaje. de asemenea, de rang social eminent”%2. Nu trece un an, 
şi acelaşi autor, trecând în revistă trupa „fiilor poeziei“ 


Qui en sonnets et cantiques, 
Qui en tragiques sanglots 
Font revivre les antiques 

Au sein de la mort enclos!”, 


îl înrolează în ea din oficiu, în urma celor trei răsfățați ai Muzelor, Carle, 
Héroët şi Saint-Gelais, pe blândul şi folositorul Rabelais”!e, pe care nimic nu 
l-ar fi putut sili să-l citeze dacă ar fi fost un bufon desfrânat, obiect al disprețului 
şi dezgustului public; el îl laudă în acesta pe omul 


Qui si doctement escrit 
Avant premier en la France 
Contre la sage ignorance 
Faict renaistre Democrit... 4 

După care Rabelais moare. Şi de-abia mort, criticul ce-l lăuda cu atâta 
fineţe, poetul ce-i dădea atât de mari mărturii de preţuire, îi pune în gură ver- 
suri latine pline de ironie și îl face să zică: „Sunt eu. Pamphagus, Înghite-tot; 
iată-mă zăcând sub povara zdrobitoare a unui pântec fără sfârşit... Zeii mei. 
singurii mei zei, atât cât am trăit, au fost somnul, lăcomia. vinul, femeile şi bătaia 
de joc.722. 

Toate acestea sunt vrednice de mirare. iar pentru noi - prodigioase. Pentru 
noi care, nemaiințelegând nimic, ne apucăm să închipuim poveşti cu ranchiunc, 
cu rivalități ca şi cum n-ar fi vorba de imagini literare ale Bunului Beţiv, 
descris cu truculenţă în exerciţiul meseriei. ci de o fişă de politeţe consacrată 
moravurilor lipsite de cuviinţă ale numitului Rabelais, François, cu profesiunea: 
doctor în medicină. Şi. mai adaug. ca şi cum un alt om înclinat spre batjocură 
din vremea sa. Clement Marot (de n-ar fi să ne gândim decât la el), nu s-ar fi 
bucurat de toate onorurile unei legende absolut identică şi constituită în acelaşi 
fel. 

Îi vom aduce în fața noastră pe contemporanii lui François Rabelais. violen- 
tele şi capriciile lor. slaba lor apărare împotriva impresiilor exterioare, extraordi- 
nara mobilitate a firii lor şi această stranie grabă de a se irita. a se ofensa, a scoate 
spada. apoi de a se îmbrăţişa şi a se mângâia: tot felul de lucruri ce explică dispute 
fără obiect. acuzaţii atroce de furt şi plagiat, apeluri la justiţia divină şi la cea 
a oamenilor - urmate, fără pauză, de tămâieri şi de cele mai nebune comparații 
cu Homer. Pindar, Vergiliu şi Horaţiu. Produse naturale ale unei vieți alcătuită 
numai din contraste, mai bine precizate decât am putea crede. Contraste între 
zi şi noapte, necunoscute nouă. în locuinţele noastre electrificate; contraste între 
iamă şi vară. pentru noi atenuate. pe timp obişnuit. de mii de invenţii: ei 
trebuiau să le suporte rigorile şi necesitatea, aproape fără nici o îndulcire, 
săptămâni şi luni întregi. Noi beneficiem de egalizarea condiţiilor de viață. ce 
aduce egalizarea simţirii: cele două se urmează una pe cealaltă şi se condiționează. 
Dar. pe deasupra. nervii noştri s-au tocit. Am mâncat prea multe fructe - fructe 
care. cum spune Biblia. ne-au „strepezit dinţii“. Ei nu erau deloc blazaţi. nici 
vorbă de aşa ceva: pentru a nu reține decât acestexemplu, cât de lipsiţi de apărare 
erau împotriva ofensivei violente şi suverane a sunetelor! Amintiţi-vă mereu de 
pasajul din Povestirile lui Eutrapel în care Noël du Fail!” ne descrie efectul 
asupra oamenilor din vremea sa a vestitului cor descriptiv al lui Clement 
Jannequin!“$. Lupta de la Marignan'*. Nimeni nu scapă de influenţa acestei 
muzici plină de forță şi copilărească totodată. cu „zgomotele ei de luptă“ 
realizate prin armonii imitative, nimeni nu se putea feri, pradă exaltării sunetelor. 
„de a vedea dacă sabia îi stă bine în teacă şi de a se înălța pe vârful degetelor 
ca să se arate mai vrednic şi cu o talie mai avântată“. 

Erau oameni simpli, ce se ofereau fără să se controleze. Noi, însă, ne 

„refulăm pomirile. 

Iată destule subiecte de reflecţie, în pragul unei cărți ce se vrea un studiu 
de psihologie istorică. cel puţin tot atât pe cât e o lucrare de istorie erudită. Toate 
ne avertizează că între felul de a simţi. de a gândi şi de a vorbi al oamenilor din 
secolul al XVI-lea şi al nostru nu există, la drept vorbind. o măsură comună. 
Noi legăm faptele unele de altele, ei le lasă plutind în incertitudine. De la se- 
colul al XVII-lea încoace. după Descartes. generații întregi au inventariat. analizat 
şi organizat spaţiul. Ele ne-au adus ca zestre o lume bine statornicită, în care 
fiecare fiinţă şi fiecare lucru îşi au frontierele perfect delimitate. Tot de atunci. 
generaţii întregi s-au străduit să facă din timp. tot mai precis măsurat, cadrul 
rigid al activităţilor noastre. In secolul al XVI-lea. această trudă era de-abia la 
început. Rezultatele ei nu făcuseră încă să apară. ca o consecinţă firească, 
nevoia imperioasă a unei anumite logici. a unei coerenţe sau unități. Cutare sau 
cutare fapt; dar nu unul şi altul în acelaşi timp. Aici sau acolo: dar nu aici şi acolo 
laolaltă. Sperăm că vom găsi în aceste observaţii un îndemn la prudenţă pentru 
constatările ce ne rămân de făcut. 


NOTE 


! „Autorul operei recente a lui Bric, a lui Dampierre, a lui Bourbon. a lui Dolet şi a 
lui Vulteius“ (lat.). 

2 „Aşa cum Pegas şi Bucefal, cel vestit pentru dragostea faţă de stăpânul său, [întrec] 
mersurile de broască [estoasă.“ (lat.) 


3 „Eşti Apollo şi, dacă mă compar cu tine, Apollo, voi deveni numaidecât al tău 
Marsvas cu pielea sumbră.“ (lat.) 


4 Tu ştii [că] numai faima e căutată de poeţi.“ (lat.) 

5 „Aşa vei fi bărbat. aşa vei fi un al doilea eu însumi.“ (lat.) 

€ Ausonius, Decimus Magnus (3 107-394): poet şi gramatician, autor de epigrame, idile 
şi poeme, ca şi al unei lucrări intitulate Despre cei 12 împărați. 

7 „Despre acelaşi, despre aceeaşi. către acelaşi, către aceeaşi.“ (lat.) 

8 „Eşti lipsit de veşmâni. frigul pătrunzător îţi intră în mădulare: de ce mu-ţi dă cartea 
o manta păroasă?“ (lat.) 

9 „Acesta are în el veşminte. lâneturi, țesături, cuverturi, culori - cartea stă despuiată, 
lipsită de veșmânt (lat.) 

10 „Despre acelaşi te chinui să cunoşti natura veșmintelor.“ (lat.) 


11 „Cartea care ne-a învăţat despre veşmintele romane din fire de mătase a fost 
îmbrăcată în piei neînsemnate.“ (lat.) 
12 J-a fost răpit un subiect descris prin moartea Cliniei. “ (lat.) 

13 Clément Marot (1496-1544): poet foarte important al Renaşterii franceze, aflat în 
serviciul - şi sub protecţia - Margaretei de Valois (de Navara), ca şi sub a fratelui 
acesteia, François I. Traducător ai Psalmilor în franceză, neîncetat suspectat de 
luteranism şi denunţat ca atare, se va refugia la Geneva, apoi în Savoia şi în Italia. 
Opera lui e formată din traduceri (din Vergiliu, Ovidiu, Lucian, Erasm, Petrarca), din 
ediţii ale unor lucrări importante (Villon, Le Roman de la Rose) şi dintr-o mare 
producţie poetică personală (rondeluri, balade, elegii, epigrame, epistole etc.). A fost 
foarte admirat în secolul al XVII-lea. 

„Dar găsesc tare ciudat, când mă gândesc la asta, /Să vrei să te pronunţi asupra 
culorilor fără să fii în stare să vezi - /Ori ca acel ce caută numai prin noroaie /Să 
vrea să judece ce e aurul. “ 

„De vrei să ai un prieten bogat /Caută-i pe Nolet, pe Lancefoc sau pe Bernuy, /lar 
de vrei unul zgârcit, /Caută-i tot pe ei. “ 

„ De-ar fi văr cu Jupiter. /Nu va avea decât plata unui ogar - /lar deseori, îmbrăcat 
precum pajii /Şi mai despuiat decât sunt caii în harnaşameni, “Preot de te uiţi la 
genunchi şi Argus după călcâie, Iată cum arată bieţii dascăli.. “ 

7 „Sunt un om nefericit şi un păcătos fără rost; sunt ceea ce sunt datorită darului milostiv 
al locuitorilor cerului“. (lat.) 

„Corectează Ştefan, gravează Colines, Gryphe le face pe amândouă cu mâna şi cu 
mintea învățate “. (lat.) 


19 „Un tânăr care a dobândit strălucite merite în latină“. (lat.) 
2% „Pentru folosul obştesc al tuturor celor ce iubesc latina“. (lat.) 
2 


„Printre toate oraşele. Lyon e unul! Cu mulţi oameni, averi şi bogăjii.../ Acolo poţi 
vedea lucruri minunate,/ Pe rege, pe regină, episcopi şi cardinali, Pe cei trei copii 
[ai regelui], pe principalii nobili de la curte/Ce au trecere pe lângă marele rege.“ 
„N-au decât să spună unii ce vor /Despre Lyon şi cruzimea de acolo; Eu am găsit 
mai multă cinste şi nobleţe în acel oraş/Decât am văzut cercetând/Un milion de alte 
animale “. Despre Lyon: numele oraşului e articulat (du Lyon), poetul lăsând astfel 
să apară un joc de cuvinte: Despre [oraşul] leu(lui]. 

» Fulteius care despre sine oferă celor învățați nu mică speranţă. “ (lat.) 

„François Rabelais, onoarea şi gloria deosebită a meşteşugului apolinic, care poate 
să-i recheme la lumină pe cei morți chiar şi din lumea lui Pluto.“ (lat.) 

Calambur: „cel atins de turbare “. (lat.) 

„Boul obişnuit cu plugul“, „Vulturul din Meaux“ e marele scriitor clasic francez 
Bossuet (1627-1704). 

„Întrebi. Sceve. ce simt faţă de dreptul civil? - Acest adevăr pe care îl spune Rabelais 
al nostru.“ (lat.) 

„Cristosul făgăduit.... zămislit..., născut..., pătimil..., crucificat. “ (lat.) 

„Cristos, adăpost al unui bătrân tremurând... /Deoarece îi poartă în piept, îl poartă 
pe buze pe Cristos. “ (lat.) 

„Trupul îl las ţărânei, gândul lui Dumnezeu, gândurile toate le las /săracilor: aceste 
lucruri le spunea Lefèvre, pe când murea. “ (lat.) 

„Tu faci noi aşezăminte sfinte; le păstrezi, François, şi pe cele dinainte. “ (lat.) 

32 „Nici nu suporţi ca faptele dinainte ale părinţilor tăi să moară, /Nici nu îngădui ca 
gloata să dispreţuiască riturile din vechime ale bătrânilor, /Ci ne înveţi că asta-i o 
crimă groaznică. “ (lat.) i 

33 „Tălmaci al lui Pavel, Paul arată cu simţire tainele. “ (lat.) 

34 „Stau în picioare pietrele vii ale lucrării. “ (lat.) 

35 Beda (sfântul), zis Venerabilul (675? - 735): călugăr englez, autor al unor tratate de 
istorie religioasă, al unui Afanual de dialectică, al unui Martirolog, a mai scris 
Comentarii ale Sfintelor Scripturi etc. 

36 „Cugetarea ta ușuratică, Beda, îi chinuie pe cei drepți. /Această limbă îți dăunează 
ție mai mult decât drepţilor. “ (lat.) 

37 „Oare nu te temi de flacăra [rugului] şi de mumiile călăului? “ (lat.) 

38 Agrippa von Nettesheim (Heinrich Cornelius, 1486-1535): medic şi alchimist 
cabalist în serviciul Louisei de Savoia, mama lui Francois I. Alungat din Franţa, va 
deveni istoriograful lui Carol al V-lea. Spre sfârşitul vieţii, va fi acuzat de magie şi 
închis la Bruxelles; va muri în mizerie, uitat şi abandonat de vechii protectori. 

39 „După furtunile şi visele unei vieţi îndoielnice, “Pe Agrippa-l răpește moartea pentru 
a-i da odihnă; /Nefericitul care n-a avut nici o patrie, rătăcitor de-a lungul ţărilor,/ 
Se bucură să împartă casa cu cei de sus.“ (lat.) 

10 Lucian din Samosata (125? - 1927): scriitor grec de un scepticism caustic, autorul 
a aproximativ 80 de cărţi (fabule, romane, dialoguri, lucrări de retor). Dintre scrierile 
sale mai importante amintim Dialogurile morţilor şi Dialogurile zeilor. 

4 „Împotriva unui anumit necredincios, sectant al lui Lucian.“ (lat.) 

v Împotriva unui sectant al lui Lucian. (lat.) 

43 Dar ce operă? Cât de puţin era de aşteptat de la un tânăr? Câtă sârguinfă [a strâns 
în ea]? Cât de exact în aprecieri (a fost)?“ (lat.) 

4 Faptul de a-i fi plăcut numai lui, prima laudă.. “ (lat.) 

4% „0. Doamne, de mi-ar da Dumnezeu să fiu aidoma lui“ (lat.) 

4% „Dacă cineva a fost orator şi bun poet. acela a fost Dolet.“ (lat.) 

47 Atât de frumos e la trup. spiritul lui Dolet e atât de frumos - În întregime [e astfel] 
încât pot să spun: este un om frumos!“ (lat.) 


48 „Aerul, pământul. strâmtoarea. pădurile. munţii, focul, Olimpul. /Toate vor trece, însă 
cuvintele mele rămân...“ (lat.) 


% Nu astfel îşi mişcă buzele o maimuță scârboasă.“ (lat.) 

50 Nu vom avea nimic decât silogisme strâns răsucite şi felurite noduri.“ (lat.) 

51 „Lupoaica împurpurată mlaștină a relelor,“ (lat.) 

52 Statuile sfinte se înălțau în bisericile de piatră, /De zei falși şi zeițe aşişderea. /De 
unde în diferite şi variate sărbători toate cereau fremătând /Ca evlavia să fie aşezată 
în zile stabilite.“ lat.) 


$ „Deoarece căsătoriile fuseseră în chip uimitor interzise, pofta /hidoasă a renăscut.“ 


(lat.) 


54 „Lauda lui Dunmezeu Tatăl, şi Domnului Cristos, /Prin duhul căruia se fac toate 
lucrurile bune.“ (lat.) 


*5 Franja întreagă îl plânge pe Bourbon alungatul.“ (lat.) 

56 „Anglia mă păstrează pe mine [care am fost] sfâşiat. mă învesteşte ca poet; mai mult 
mă sprijină o ţară străină decât a mea.“ (lat.) 

57 „Deoarece mi-ai fura, la ceas de noapte, poemele, Rufus...“ (lat.) 

58 „Un opuscul pueril despre moravuri. adresat copiilor.“ (lat.) 

59 Împotriva aceluiaşi, a versificatorului pus pe furat. (lat.) 

60 Jrorbeşti mereu. dar pe acelea le treci sub tăcere de-a pururi.“ (lat.) 

SI Poemele tale sunt plăcute celor buni, ca şi celor răi.“ (lat.) 

s Către poetul Bourbon. (lat.) 

63 Către poetul Marot. (lat.) 

6 Aşa cum niciodată nu va fi zămislit poeţi Champagne a belgilor.“ (lat.) 

65 Aşa cum niciodată nu va fi zămislit poeți vestita Franţă.“ (lat. ) 

6 Franja a avut trei poeți. pe cât de învățați, pe atât de evlavioşi.“ (lat.) 

$7 Tărmurile ținutului Langres suspină, la fel şi Graţiile şi cele nouă surori [Muzele ], 
Franţa întreagă îl plânge pe Bourbon exilatul.“ (lat.) , 

68 „Și pe acest Etienne alungat îl plânge întreaga Franţă: /Orleans-ul, Graţiile şi cele 
nouă surori.“ (lat.) 

ej mpotriva poetului făcător de minuni: împotriva unui poet rău: împotriva umi poet 
denm de luat în derâdere; despre acelaşi şi despre portretul său; împotriva aceluiaşi 
hoţ. ce-l acuza pe altul de furt; împotriva aceluiaşi care, deşi ura statuile, a poruncit 
să fie sculptat.“ (lat.) 

7 Împotriva diavolului. (lat.) 

71 „Versurile tale, prostule? Vei râde! Pelisso zice că nu, la fel şi Puellus; spun nu şi 
cutiile golite [de scrierile] amestecate de pornirea ta hrăpăreaţă!“ (lat.) 

2 Cine a fost autorul rupturii?“ (lat.) 

3 Wai de cel ce-ţi vrea răul. poete: [Vai de cel care doreşte ca tu să-mi vrei răul; /Te 
rog, să-l socotim duşman al amândurora!“ (lat.) 

74 Împotriva poetului pus pe furat. lat.) 

15 Prietenul lui Jean Tisagier. (lat.) 

76 Împotriva unui oarecare hof şi stricător al poeziilor altora. (lat.) 

7 Dar pe insul nelegiuit să-l înşelăm printr-o iubire statornică, el nu poate fi amăgit 
printr-un vicleşug mai potrivit.“ (lat.) 

18 Vezi, prietene Visagier, cum prin aceste meşteşuguri ale lor /Se străduiesc omuleții 
lipsiți de respect să ia în derâdere prietenia noastră?“ (lat.) 

19 Tovarăşul foarte nerecunoscător. ” (lat.) 

% Maimufa lui Lucian.“ (lat.) 

8! Trei-Obroace. 

8? Les Chats-Fourres (fr.): magistraţii îmbrăcaţi în blănuri somptuoase, care apar şi în 
Rabelais, Carrea a cincea, cap. XI. 

8 „Moartea trebuie aşteptată. “ (lat.) 

8 Cei care au mintea întreagă. sănătoasă, curată, naivă.“ (lat.) 

85 Pe acesta căruia nu-i place nimeni şi [care] nu place nimănui.“ (lat.) 

86 Ah, tu te-ndrepți spre pieire, şi pe zi ce trece turbarea /Ți-o sporeşti tot mai mult şi 
mai mult: dojeni!, “Nu-ţi schimbi pe pudoare gândul, o, nelegiuitule!“ (lat.) 

87 Pe cei care /Nu vor să-ţi sprijine nelegiuirile /Şi nici să-ţi laude părerile.“ (lat.) 

8 Căci vreau prieteni pe care să-i pot încerca!“ (lat.) 

2 [Învățăturile] pe care le dai nefericiţilor ce-ţi calcă pragul casei şi care [îţi arată] 
zilnic convorbirile.“ (lat.) 

% Care n-ar fi din turma ta.“ (lat.) 

9 Motiv dând: de ce-l urăşti pe Lucian însuşi, /De ce doreşti să-i placi doar lui 
Cristos.“ (lat.) 

% Te distrezi că ai făcut-o strălucit pe creştinul!“ (lat.) 

* Împotriva aceluiaşi. (lat.) 

% „Căci tu nici nu miroşi a om, tu nu eşti om!“ (lat.) 

95 Rabelais. 

% Lucian. 

9 „Pe puţini îi numesc.“ (lat.) 

% În imaginarul simbolic al Renaşterii, aşa cum e descris de Cornelius Agrippa, 
Filosofia ocultă, plumbul e metalul terestru, lipsit de spiritualitate, față de mercur 
(ce corespunde apei), cupru (ce corespunde aerului) şi aur + fier (ce corespund 
focului). Telurismul e ilustrat, în aceeaşi concepţie, de rădăcina arborilor (față de 
frunze, flori şi sămânță): în regnul animal - de viermi, cârtife și reptile (faţă de peşti, 
păsări şi greieri + salamandre + struţi + lei); în astronomie - de lumea sublunară (faţă 
de Lună + Saturn + Mercur, Jupiter + Venus, Marte + Soare) etc. 

9 Spun că tu Rabella eşti un parazit şicanator.“ (lat.) 

1% „Eşti o limbă însângerată cu venin de viperă.“ (lat.) 

191 Sectantul [imitatorul, discipolul] /ui Lucian.“ (lat.) 

102 Profet. 

103 Ce fi-a venit în minte, Rabellus?“ (lat.) 

104 Poetul romantic Lamartine (1790-1869). 

1% Les Chartreux: ordin creat de sfântul Bruno, care în 1084 a fondat vestita mănăstire 
din localitatea Chartreuse. 

1% Alobrogi: popor din vechea Galie, ce trăia în sudul Franţei, în provinciile Dauphine 
şi Savoie. 

107 Nu întâmpini nici un răsărit nebăut, Rubellus, cine nu te-a văzut băut te vede bine 
[băut] dimineața!“ (lat.) 

108 Soarele nu l-a găsit niciodată /Nebăut. oricât ar fi fost de devreme.“ 

109 Quirinal: una dintre cele şapte coline ale Romei, desemnând, prin extensie, oraşul 
însuși. 

110 În franceză: Charme de la Canaille. 

111 „Hipocrate, profesor de astrologie şi de limbă care nu trebuie să se căiască.“ (lat.) 

112 Pelior: vârf din lanţul muntos din Tesalia (Grecia de nord), situat de-a lungul Mării 
Egee, la sudul munţilor Olimp şi Ossa. În legendă, Pelior a fost luat de giganți şi trântit 
peste Ossa, pentru a le facilita acestora escalada spre cer, unde aveau să-l atace pe 
Zeus. 

113 „Acum fiind în posesia soției pejite.“ (lat.) 

114 „Ceea ce porfi în piept porţi pe buze: pe Cristos.“ (lat.) 

"5 Enchiridion militis christiani (Îndrumătorul ostaşului creştin): lucrare publicată de 


Erasm în 1502. 

116 Guillaume Farel (1489-1565): nobil catolic, devenit reformat sub influența 
umanismului lui Lefèvre d'Etaples. Stabilit mai întâi la Laussane, apoi la Geneva, 
va aduna aici o adevărată colonie de refugiaţi francezi, chemându-l în 1536 şi pe Calvin. 

117 Amestecătura. (lat.) 

18 Hipponax din Efes (sec. VI a. Chr.): poet satiric grec, autor, în dialectul ionian, al 
unor versuri iambice de mare vervă. 

119 Archilocus din Paros (sec. VIII a. Chr.): poet satiric, inventatorul versului iambic. 

1% Atta: poet comic, evocat de Horaţiu în Epistole (2, 1). A trăit în sec. al VII-lea a. Chr., 

_ şi e autorul unor comedii din care s-au păstrat doar fragmente. 

121 „Dar de ce mă părăseşti, Erasm, înainte ca dragostea mea să fie împăcatăY“ (lat.) 

122 „Bărbat foarte învățat. “ (lat.) 

„Deja unii. seduşi de înşelătoriile acestuia, preferau a fi altceva decât ceea ce 

erau.“ (lat.) 

124 Pietro Pomponazzi (1462-1525): filosof italian ce a marcat eliberarea filosofiei de 
autoritatea ecleziastică. În Tratatul despre nemurirea sufletului publicat în 1516, arată, 
împotriva sfântului Toma din Aquino, că, din punct de vedere filosofic, nemurirea 
nu poate fi demonstrată. 

15 John Duns Scot (1266-1308): filosof şi teolog franciscan englez. Teologia sa e inspirată 
de sfântul Augustin, iar filosofia - de sfântul Toma. Faţă de acesta din urmă, 
preconizează o despărțire mai pronunțată a filosofiei de teologie. 

126 Cordelierii (sau franciscanii, ori minoriţii) era ordinul călugărilor cerşetori întemeiat 
de sfântul Francisc din Assisi (1182-1226). Numele li se trage de la sfoara (coarda) 
cu care se încingeau peste anteriu. Au fost introduşi în Franţa de regele Ludovic al 
IX-lea cel Sfânt (1214-1270). Dintre marii teologi medievali care au făcut parte din 
ordin amintim pe sfântul Bonaventura (1217-1274), „doctorul serafic“, şi pe Duns 
Scot, „doctorul subtil“. 

127 Mortul îngraşă prin putrezire brazdele sterpe,/ Dar călugărul leneş roade darurile 
holdelor.“ (lat.) 

128 Ordinul benedictinilor a fost creat de sfântul Benoit de Nuroia, în 529. Cu o dublă 

vocaţie, de muncă şi de contemplaţie, ordinul a fost introdus în Franța de sfântul Maur, 

în secolul al IX-lea. În secolul al IX-lea, congregația de la Cluny număra cam 

100.000 de „călugări negri“ şi vreo 2.000 de mănăstiri, răspândite în întreaga Europă. 

În 1098 se constituie abația Chateaux, ca un nou ordin, din care va lua naștere, în 1115, 

ordinul cistercienilor (la abația Clairvaux a sfântului Bernard). Dintre congregaţiile 

de sorginte benedictină amintim pe cea a călugărilor Feuillants (secolul al XVI-lea), 
la Trappe (secolul al XVII-lea) şi cea de Saint-Maur (secolul al XVII-lea). 

„Dar acum, fiindcă e ateu (înainte a fost mort doar pentru lume), e mort şi pentru 

lume şi pentru Dumnezeu, şi la trup şi la suflet.“ (lat.) 

13 De două ori călugăr, şi în cele din urmă lipsit de Dumnezeu. “ (lat.) 

131 „Care au sfâşiat lumea şi pe Dumnezeu cu cuvinte cumplite/ Dacă este un om bun, 
şi Cerber poate fi bun. “ (lat.) 

132 Prêtre séculier (fr.), ce păstoreşte în lume, în opoziţie cu călugării ce aparțin unui cler 
aparte, le clergé régulier. 

133 „Îmbrăcând haina preotului secular a exercitat practica medicinei în multe locuri 
şi timp de mai mulţi ani.“ (lat.) 

134 Les morticoles (fr.): cuvânt creat de Léon Daudet din lat. mors (= moarte) + colere 
(> a cultiva), care l-a dat ca titlu unui roman al său, publicat în 1894. Termenul 
desemnează, perifrastic, pe medicii aducători de moarte, altfel spus ignoranţi. 

135 „Născut! Dintr-un casap, între mugetele şi sângele scurs al boilor. “ (lat.) 

136 Trei să ştii cine sunt...“ (lat.) 

137 A se căi puţin de artă şi de operă.“ (lat.) 

138 Pe care prostituata împuţită a putreziciunilor.“ (lat.) 

139 Sac-de-vin, transfug al funiei se face negru din brun.“ (lat.) 

140 „Acel beţivan certăre[ şi aspru.“ (lat.) 

141 „După ce gluga a fost lăsată o dată cu ruşinea.“ (lat.) 

142 Porc îngrăşat în sanctuare îmbelşugate.“ (lat.) 

143 Pe când se ascundea, călugăr fiind, în sinistre mănăstiri.“ (lat.) 

14 Î mpotriva unui oarecare.“ (lat.) 

145 Deşi donmeşte în afară. aşa e un exilat înlăuntrul său.“ (lat.) 

14 Juvenal, Decimus Junius (60-130): avocat şi poet satiric roman, autorul a 16 Satire 
îndreptate împotriva societăţii corupte din vremea lui Nero. A constituit o sursă de 
inspiraţie pentru Boileau (Satire), iar Hugo l-a socotit un foarte mare poet. 

147 Ca şi când ar porunci Dumnezeu.“ (lat.) 

148 Susfii că adepții lui Avicenna nu trebuie să fie barbari în haine murdare şi 
necioplițiY“ (lat.) 

149 „Şi că nu ţi-ai scos din minte, încăpățânat cum eşti. “Cauzele înșelătoare pe care le-a 
născocit Scot, /Şi te ascunzi prosteşte în unghere întunecate.“ (lat.) 

150 Chestiuni referitoare la Scaliger. (lat.) 

151 Jadul l-ai sfâşiat cu dezbinări, cerul cu lipsă de evlavie.“ (lat.) 

152 Bărbat foarte incult, fabricant de prafuri, asta e mai adevărat decât [că e] medic.“ 


(lat.) 

15 De aici, mâniile.“ (lat.) 

154 Pe distinsul donm Jean Escuron, doctor şi conducător în această hrănitoare 
Universitate.“ (lat.) 

155 Într-o singură zi, Sac-de-vin compune mai multe scrieri /Decât pot fi citite de şase 
sute de bărbaţi.“ (lat.) 

156 „Căci dacă vei fi contemplat membrele şi cusătura nebunei dicțiuni ezitante, [lei jura 
că-s visele turbate ale lui Oreste.“ (lat.) 


157 Cum că a răspândit versuri despre sine însuşi /Scriind în ele numele prietenilor.“ 


(lat.) 


158 „Din cauza asprimii judecăților, numai dacă ar trebui numite judecăţi, şi nu otrăvuri.“ 


(lat.) 

159 Prea în siguranţă trăind azi... Asta numim noi libertate!“ (lat.) 

160 Pasăre rară. (lat.) 

161 Fr.: Chronologie collée: ansamblu gravat de 144 de piese ce cuprind portretele 
marilor savanţi umaniști, scriitori şi erudiţi ai secolului al XVI-lea. Autorul, Léonard 

Gaulthier, le-a adunat într-un vast panou în 1601, modelul - anterior acestei date - 
fiind pierdut. Lucrarea e cunoscută sub titlul, aparținând unui oarecare Gabriel 
Michel, de Portraicrs de plusieurs hommes illustres qui ont flory en France depuis 
l'an 1500 jusques à present. 

162 Tabarin, Jean Salamon zis (1584-1633): măscărici şi bufon de piață publică, ce a 
atras, prin farsele sale, adesea grosolane, un public numeros al Parisului epocii. De 
atunci, tabarinadă e sinonim cu glumă grosolană. 

'* Theodore de Băze (1519-1605): şef în mişcarea reformată din Franţa, discipol al lui 
Calvin, autor al unei Histoire ecclésiastique des églises reformees, al unei tragedii, 
al unei traduceri a psalmilor şi al unui panegiric, F ïe de Calvin (1563). 

1% Louis le Caron, sau Loys Charondas (1536-1617): poet şi jurisconsult. A publicat, 
în 1554, două culegeri de poezie, La Clarté amoureuse; în 1555 - dialoguri filosofice; 
în 1598 - Le Grand Coutumier de France şi Le Coutumier de Paris etc., ultimele două 
constituind importante piese în literatura juridică a vremii. 

165 În primul rând, mai ales, Rabelais, acelaşi principe /Suveran în studiile sale, 
zeiască înţelepciune.“ (lat.)' 

15, Jar Rabelais, semănându-şi doar sieşi. /Cunoscul pretutindeni din cauza [marii 

sale] ştiinţe de carte.“ 

„Gargantua a zămislit la rândul său.“ (lat.) 

168 Bunului Rabelais. care-a băut “Fără oprire, câtă vreme a trăit. “ 

19 Jar printre farfuriile mânjite cu grăsime /Foindu-se fără ruşine, /Se târa prin vinul 
răspândit [pe jos] “Ca o broască prin noroaie.“ 

170 ntre pahare şi resturi aruncate pe jos.“ 

171 Guillaume Budé (1476-1540): mare umanist şi filolog al Renaşterii. A scris un mare 
număr de lucrări în latină şi a făcut, în această limbă, şi traduceri din autorii greci. 
La insistenţele lui pe lângă François I, regele a creat Colegiul celor trei limbi (latină, 
greacă şi ebraică), ce va deveni vestitul College de France. În 1917 a luat naştere în 
Franţa Asociaţia Guillaume Budé, la iniţiativa lui Maurice Croiset, al cărei scop era 
studierea umaniştilor clasici. Colecţia „Guillaume Budé“ a editurii pariziene „Les 
Belles Lettres“ promovează, şi în zilele noastre, literatura antică, prin publicarea textelor 
originale, însoţite de traduceri şi comentarii. 

172 Lazare de Bayf (1496-1547): ambasador al lui François I la Veneţia şi în Germania 
şi traducător al teatrului grec în franceză. Fiul său nelegitim, Antoine de Bayf (1532- 
1589), a fost unul dintre cei şapte poeţi ai Pleiadei franceze. 

173 [Dintre care] unii în sonete sau cântări, /Iar alţii în hohote de plâns tragice /Îi fac 
să reînvie pe cei din vechime, /Dispăruţi în moarte.“ 

14 Care scrie atât de savant /Şi care pentru prima dată în Franţa, /L-a reînviat pe 
Democrit Împotriva înţeleptei neştiinţe.“ 

"5 Noël du Fail (1520-1591): gentilom breton, povestitor plin de ironie, de culoare şi 
de graţie rustică. A publicat în 1547 Propos rustiques, iar în 1584 Contes d Eutrapel. 

17é Clement Jannequin (1480? - 1564): preot muzician, autor de opere profane, creator 
al muzicii descriptive (ex. Lupta de la Marignan). Bătălia, care a avut loc în 14 sept. 
1515, şi în care François I i-a învins pe elveţieni, a inspirat o celebră pânză a lui 
Fragonard din 1836. 

CAPITOLUL II 
TEOLOGI ŞI CONTROVERSIŞTI 


Să părăsim acum, poate întrucâtva dezamăgiţi şi având curiozitatea mai 
degrabă trezită decât potolită, mica lume a poeţilor în latină, aceşti Apoloni de 
colegiu care mai mult ne adâncesc nedumeririle în loc să ne aducă limpeziri. 
Să batemla uşa teologilor şi controversiştilor. Sunt altfel de oameni. chiar dacă 
unora dintre ci li se mai întâmplă să scrie versuri în latină: alte temperamente, 
alte obiceiuri, alte precauţii ce trebuiesc luate dacă vrem să le înțelegem şi să 
le apreciem cum se cuvine mărturia. Poate că, abordându-i, ne vom simţi mai 
bine puşi în gardă împotriva deformărilor de înţelegere profesionale. Vom 
vedea dacă nu ar fi mai nimerit să ne amintim că şi ei sunt, în primul rând, ca 
şi contemporanii lor, poeții, oameni ai secolului al XVI-lea: oameni ai unui secol 
foarte îndepărtat de al nostru, în ciuda aparenţelor, îndeosebi prin structurile sale 
mentale. 


|. O SCRISOARE A LUI CALVIN 


În toamna tulbure a anului 1533, se putea remarca, în mediile pariziene de 
nuanţă evanghelică, prezenţa unui tânăr de curând ieşit din universităţile din 
Orléans şi Bourges. Il chema Jean Calvin, era de loc din Noyon, şi nu de mult 
semnase. cu numele latinizat, Calvinus, un comentariu la tratatul De clementia 
(Despre blândete) al lui Seneca!. 

Vremea bunei înţelegeri trecuse. Sorbona îşi mobiliza susținătorii împotriva 
„celor ce simțeau strâmb cu sufletul“. În cartierele universitare, se respira un 
aer de luptă. În mai, Beda şi alți câțiva doctori ce-i împărtăşeau părerile fuseseră 
exilați, din ordinul regelui. In ce-l priveşte pe Calvin, acesta îl frecventa pe bogatul 
negustor Etienne de La Forge, care, mai târziu, va fi ars pentru erezie. Îi 
frecventa de asemenea pe universitarii liberali grupaţi în jurul unui medic al 
regelui. Guillaume Cop din Basel: fiul acestuia, Nicolas, suspect de a avea idei 
înnoitoare, tocmai fusese ales rector anual la universitate. Amestecat printre acești 
oameni activi şi bine informaţi, Calvin îi adresează prietenului Francois Daniel, 

din Orléans. în ultimele zile ale lui octombrie, o scrisoare foarte bogată în 
detalii'“*: era istorisirea uneia dintre acele memorabile întruniri (cea din 24) în 
cursul cărora universitatea, sesizată de rege, îi dezavuă fără menajamente pe 
propriii ei teologi care, după spusa regelui, se făcuseră vinovaţi de a fi trecut 
pe lista cărţilor suspecte o lucrare apărută deja de doi ani: Oglinda sufletului 
păcătos de Margareta de Navara, sora însăşi a regelui Francois'*2. Or, tocmai 
în această scrisoare. Thuasne, în termeni categorici, apoi Lefranc, în cuvinte tot 
atât de nete, au crezut că au găsit dovada faptului că, încă din 1533, clarvăzătorul 
Calvin. pătrunzând intenţiile ascunse ale lui Rabelais, l-a denunţat pe şleau ca 
pe cel mai mare duşman al lui Cristos. 

1533: Calvin are 24 de ani. Incă nu a rupt cu biserica copilăriei sale, deci 
problema se pune aşa. Totuşi, are în cap, fără îndoială, discursul pe care îl va 
pronunţa solemn, de Ziua tuturor sfinților”, prietenul său, rectorul Cop, şi care-i 
va scandaliza pe teologi nu pentru că ar fi conţinut erezii (aşa ceva nu exista 
în el), ci pentru că îi ataca violent pe scolastici. De altfel, tânărul nu ducea lipsă 
de vioiciune. şi nici de vervă: nici de o oarecare seducţie, s-ar putea spune, dacă 
admitem că portretul de om elegant păstrat de consistoriul bisericii valone din 
Hanau'&%, sau de asemenea vestitul email al lui Léonard Limousin sunt efigia auten- 
tică a lui Calvin în tinereţe. Cât despre corespondentul viitorului reformator - 
Francois Daniel, din Orléans -, acesta nu era nici fanatic, nici exaltat, nici 
ascet. Nu-l va urma pe Calvin în evoluţia sa; va cămâne la Orléans, bun catolic, 
şi va avea ca prieten pe un alt francez al cărui nume nu va avea nimic de-a face 
cu tristețea: François Rabelais. Ne punem chiar întrebarea dacă nu cumva, 
graţie acestui Daniel, în acea vreme, Rabelais şi Calvin n-au putut să audă 
vorbindu-se amical unul despre celălalt, sau poate să se întâlnească, la Orléans... 

Orice-ar fi cu aceste amănunte obscure, în octombrie 1533 Calvin îi trimite 
lui Daniel, pentru el şi pentru prietenii lui, o scrisoare juvenilă care miroase a 
praf de puşcă. După părerea lui Thuasne, în ea e denunțat Pantagruel ca obscen 

i hulind credința. Aceasta e însă o eroare de erudit, prea repede crezut pe cuvânt. 
fapt, rezumând într-un pasaj, în stil indirect, argumentele preotului de la Saint- 
Andre-des-Arts, Nicolas Le Clerc, duşman neîmpăcat al ideilor noi, şef al 
intransigenţilor în absenţa lui Noël Beda - care era în exil din 18 mai şi care nu 
va reveni la Paris înaintea sfârşitului de decembrie”? - Calvin îl face pe acesta 
săspună că, făcând lista cărţilor dăunătoare, socotise ca vrednice de condamnare 
nu scrierile unei femei ireproşabile, ci o întreagă serie de cărți obscene; după 
care dă titluri: Pantagruel. Sylva etc. - se pro damnatis libris habuisse obscaenos 
illos Pantagruelem, Svhvam Cunnorum, et ejusdem monetae?, iar Calvin: Omnes 
tamen fremebant obtendere ignorantiae speciem, ceea ce ar trebui tradus prin: 
toți s-au indignat, văzându-l că invocă scuza unei false ignoranţe. 

Sensul e clar. Nu Calvin îl aduce în cauză pe Pantagruel, cum spune, din 

nefericire, pe urmele lui Thuasne, Lefranc'&. Ci Le Clerc, ridiculizat de Calvin. 

Desigur, nimic nu ne permite să atribuim omului din Noyon o vie simpatie din 
instinct pentru Alcofribas - deşi, la acea dată, multe iluzii erau posibile. 
Felicitându-se că a găsit, într-un medic atât de învăţat, într-un elenist atât de 
savant, un aliat în campania sa împotriva abuzurilor scolasticii, e posibil ca, dacă 
l-a citit pe atunci pe Pantagruel, Calvin să fi fost tentat uneori să pronunțe, 
asemenea lui Luther ce-l măsura pe Erasm cu propria-i măsură, vestitul Du bist 
nicht fromm!“ De aici însă până la a-l trece din oficiu printre partizanii lui Le 
Clerc pe care îl atacă şi îl denunţă în scrisoarea sa spre indignarea tinerilor din 
Orléans e. trebuie să mărturisim, o oarecare distanţă. Cu atât mai mult Le 
Clerc nu-l ataca pe Pantagruel ca pe o carte contrară credinţei, ci doar ca pe 
una obscenă. Aceasta făcea parte din arsenalul de scrupule şi de pudoare 
înclinată spre măgulire a oricărui om al vremii, fie el şi sorbonard'*. Dimpotrivă, 
tocmai calitatea de slujitor supus al Sorbonei îl făcea aşa de sever pe asprul preot 
de la Saint-Andre-des-Arts. Le Clerc nu presimţea ateismul în Pantagruel. 
Sesiza totuşi, în el. cu unexcelent instinct. pornirea unui adversar redutabil pentru 
obişnuiţii bibliotecii Saint-Victor şi simpatia pentru evanghelici a unui spirit liber. 
Evanghelici care. deşi n-au trecut în mod special drept provocatori ai obscenităţii, 
au adoptat cartea răzbunătoare de îndată ce a apărut, au predicat-o, au adus-o 
şi au păstrat-o în bibliotecile lor. 


x% k 
* 


Prietenul şi ruda din Noyon a lui Calvin. care va publica, în 1535, la 
Neuchâtel. la editorul Pierre de Vingle, prima versiune franceză a Bibliei 
reformate - Olivâtan, când va muri, în 1539, va lăsa şase cărți „în limba 
vulgară“ în biblioteca sa 5%: printre ele un exemplar din Pantagruel. În 1533 
apăruse. însă, deja, „la Corint“ (şi probabil că. pe când scria celor din Orléans, 
în octombrie, Calvin a văzut la Etienne de La Forge sau altundeva), unul dintre 
acele mici pamflete anticatolice pe care tipografiile din Neuchâtel le vor înmulţi 
şi pe care Th. Dufour, cândva, le-a catalogat într-o Notă vestită. E opera lui 
Antoine Marcourt, predicator cunoscut, autor al afişelor din 1534. Cum se 
intitulează? Le Livre des Marchans, fort utile à toutes gens, nouvellement 
composé par le sire Pantapole, bon expert en tel affaire, prochain voysin du 
Seigneur Pantagruel (Cartea negutătorilor, foarte folositoare la tot soiul de 
oameni, scrisă mu de mult de domnul Pantapole, deosebit de priceput în astfel 
de lucruri, vecin apropiat al meşterului Pantagruel)®®. 

„Vecin apropiat al meşterului Pantagruel“: formula are în ea ceva simbolic. 
La acea dată, reformații, adepții înnoirilor şi anti-catolicii se simt (Şi îşi spun 
astfel) vecini apropiaţi ai lui Rabelais şi ai enormului său erou. Şi, în ciuda 
anatemelor ulterioare ale lui Calvin, nu vor renunţa uşor la această denumire. 
Intr-o notă publicată mai demult în Revue des Etudes rabelaisiennes (IV, 224), 

Henri Pirenne atrage cu folos atenţia asupra succesului pe care l-au cunoscut 
în Ţările de Jos operele lui Rabelais - într-o lume a catolicilor în care părintele 
lui Pantagruel avea să-şi găsească mai târziu un imitator. aproape un plagiator, 
în persoana lui Marnix de Saint-Aldegonde. Mamix, pe jumătate din Franche- 
Comte - şi am amintit în alt loc câteva fapte burgunde care ne fac să ne gândim, 
din nou, la cele de „mai departe“. Am mai putea găsi şi altele, urmându-i pe 
Marcel Bataillont2, în Spania neconformistă a anilor 1550. Mărturii ce confirmă 
teza unui Rabelais nu anti-creştin, ci simpatizând şi susținând Reforma, sau, cel 
puţin, semnele care o anunţă în Franţa: mişcarea evanghelică. 

Aşadar. ne-am grăbit. Nu există nici o acuzaţie a lui Calvin împotriva lui 
Rabelais, cel puţin în 1533. Există doar un teolog de Sorbona. Maestrul Le Clerc, 
care, incriminându-l pe Rabelais, face dovada publică a minţii sale greoaie şi 
a ipocriziei: omnes fiemebant eum obtendere ignorantiae suae speciem®. 
Omnes, inclusiv Calvin, œ „freamătă“, din afară. 

Lăsând la o parte acest text, cea mai veche mărturie produsă pentru a stabili 
ateismul lui Rabelais nu datează decât din 1538. Dar faptul ce trebuie dovedit 
nu e că Rabelais a fost raționalist, propagator al necredinței, lider al coaliției 
îndreptată împotriva creştinismului. A fost toate acestea încă din 1532, în 
Pantagruel. Ce e atunci cu textele din 1533, sau posterioare lui 1538? O să 
vedem, dacă vom avea ce, dar între 1532 şi 1538 lumea a înaintat, şi încă foarte 
repede. 1533, octombrie: întrevederea de la Marsilia. 1534, martie: excomunica- 
rea lui Henric al VIII-lea; octombric: afişele. 1535, ianuarie: edictul de suprimare 
a tipografiei: iunie: Biblia lui Olivetan. 1536, martie: publicarea, la Basel, a operei 
Institutio Christiana”; iulie: moartea lui Erasm... Ne oprim aici, fără a merge 
până la apariţia Clopotului lumii la Paris, la editura lui Morin, în ianuarie sau 
februarie 1538; şi nici, la celălalt pol, până la organizarea la Strasbourg, de către 
Calvin, la sfârşitul anului, a mamei bisericilor reformate franceze. Aceste 
câteva fapte sunt de ajuns. Ele ne avertizează că în aceşti ani tulburi ai secolului 
al XVI-lea. când oamenii trăiau situaţii ambigue, când ideile se năşteau cu o 
rapiditate neobişnuită, nu avem nici un motiv să amestecăm momentele. 


II. ÎNCHIPUIRILE LUI GUILLAUME POSTEL 


O dată lăsată la o parte scrisoarea lui Calvin, între 1532 şi 1543 teologii. 
filosofii şi controversiştii păstrează o linişte totală în legătură cu opera lui 
Rabelais şi lipsa de credinţă a autorului. In paranteză fie spus, vedem că, dacă 
versurile în latină invocate de Thuasne şi Lefranc îl vizau pe Alcofribas şi 
romanele sale, laicii şi profanii ar fi fost în mare avans faţă de clericii şi 
învățații doctori. de orice orientare; ceea ce, la drept vorbind, ar putea surprinde. 
Textele lui Visagier, ale lui Bourbon, ale lui Sussannée, discutate de noi, sunt 

strânse în intervalul 1536-1538. În acest răstimp, la cei docţi e linişte şi un calm 
plat. Abia în 1543, marele an în care apar De revolutionibus orbium coelestium 
(Despre mişcarea de revoluţie a sferelor cereşti) de Copernic? şi De humani 
corporis fabrica (Despre fabrica trupului omenesc) a lui Vésale?, unul dintre 
ei ia cuvântul. Guillaume Postel denunţă câţiva transfugi notorii ai Reformei, 
deveniți de o vreme atei îndărătnici. Precum Villanovanus, execrabilul autor al 
execrabilului tratat Cei trei profeti, sau autorul Clopotului, cel al lui Pantagruel, 
cel al Noilor Insule: un cvartet de nelegiuiţi şi de copii pierduţi. 

Tillanovanus: altfel spus Michel Villeneuve, adică Michel Servet care 
tocmai a publicat la Lyon, în 1542, la editorul Hugues de la Porte, o ediție a 
Bibliei, cu textul latin al lui Sanctes Pagnini şi cu adnotări care i-au adus 
interdicţia. Pe acest biet Servet, unii se încăpăţânează să nu-l recunoască sub 
acest nume, sau să-l confunde cu celălalt Ț*i//anovanus, Simon de Neufville, 
maestrul lui Dolet la Padova. Despre acesta din urmă nu ştim însă nimic, şi nu 
lui, ci lui Servet i se atribuie miticul Tratat despre cei trei impostori. Lui 
Servet, şi încă multor altora, se întelege: de la Averroes şi Frederic al II-lea la 
Giordano Bruno, Campanella şi Milton, trecând prin Boccaccio, Machiavelli, 
Aretino, Pomponazzi, Ochino, Rabelais - cam mulţi părinţi pentru un tratat mitic. 
Faptul picant e că i s-a atribuit şi lui... Postel“, care habar n-avea de asta în 
1543... 

Clopotul e cunoscut, ca şi autorul său. Cât despre enigmaticul tratat al 
Noilor Insule, să fie oare vorba de o adaptare franţuzească (necunoscută) a 
Utopiei, Libellus vere aureus de optimo reipublicae statu, deque nova insula 
Utopia (Cărticica cu adevărat de aur despre cea mai bună stare a statului şi 
despre noua insulă Utopia)? Sau poate ar trebui să ne gândim la Disciple de 
Pantagruel (Discipolul lui Pantagruel) care, din 1538 cel puţin, apare şi reapare 
cu titlul: Le voyage et navigation que fist Panurge, disciple de Pantagruel, aux 
isles incogneues et estranges? (Călătoria şi drumul pe mare făcute de Panurge, 
discipol al lui Pantagruel, până la insulele necunoscute şi îndepărtate)? Nu 
vedem însă aici nici o adaptare franțuzească a Utopiei vrednică de luat în 
seamă. iar Discipolul lui Pantagruel, care nu e decât o insipidă rapsodiet**, nu 
are nimic, îmi pare, ce ar putea trezi admirația unui Postel. Gilbert Chinard, în 
lucrarea sa L 'Exotise américain au XVT siècle (Exotismul american în secolul 
al XT1-lea), semnalează în trecere o carte publicată la Paris în 1533, de editorul 
Colines: Extraict ou recueil des Isles nouvellement trouvees en la grand mer 
oceane (Extras sau culegere despre insulele nou descoperite în întinsa mare a 
oceanului). E o versiune franțuzească, datorată unui anume Antoine Fabre, a 
primelor trei Decade ale lui Pierre Martyr d! Anghera, însoţite de un rezumat 
al celei de a patra şi de două povestiri despre Mexic redactate după scrisorile 
lui Cortez: toate dedicate ducelui d’ Angoulême, iar povestirile Doamnei 
Marguerite de France*&. Unele pasaje ale cărţii au reținut atenţia lui Chinard; 

de pildă, el semnalează o digresiune destul de curioasă asupra locuitorilor 
insulei Hispaniola (p. 23). promovați de Fabre la demnitatea de strămoşi ai unei 
lungi descendenţe, aceea a „bunilor sălbatici“. Oamenii din marea insulă 
„trăiesc în vârsta de aur“. Buni de la natură, necunoscând răutatea, „nu-şi 
înconjoară cu şanţuri. şi nici cu garduri, propretăţile“. Dimpotrivă, „îşi lasă gră- 
dinile deschise, deşi nu au legi. cărți sau judecători; ei urmează ceea ce e drept 
prin propria lor fire, şi îl socotesc rău şi nedrept pe cel căruia-i place să-l 
supere pe un altul“. 

Oare acestea să-i fi reţinut atenţia lui Postel? La nevoie, putem crede că da. 
Să ne amintim că a adăugat atacurilor sale împotriva necredincioşilor, la numai 
două pagini distanță, în acelaşi capitol. o denunţare în regulă a libertinilor ce 
se reclamă de la spiritul Evangheliei „cu condiţia să trăiască departe de el şi după 
pofta inimii. nelipsindu-se de nici o voluptate“. El vizează, ne-o spune clar, abația 
din Thélème®™®: „ur interpretatus est Christomastix in Abbatia Thelemeton 
ludoque pillae palmariaess:!% Doar că nu prea se vede cum traducerea în 
franceză a unei lucrări a catolicului Pierre Martyr ar fi meritat să fie clasificată 
printre cărţile unor reformaţi deveniți. de puţin timp, promotori ai necredinţei. 
Desigur, nu e prima surpriză pe Care ne-o rezervă Postel, şi dacă vrem să apre- 
ciem la justa sa valoare textul studiat de Abel Lefranc, va trebui, absolut obli- 
gatoriu, să-l reaşezăm în mediul său. 

Să citim aşadar, de la un capăt la celălalt, curioasa lucrare care l-a inspirat: 
Alcorami seu legis Mahometi et Evangelistarum concordiae liber (Cartea 
armoniei evangheliştilor cu Coranul sau legea lui Mahomet). Nu e o plăcere. 
Latina lui Postel e dintre cele mai ncimbietoare. Incă din primele pagini, 
orientalistul povesteşte că şi-a pus la punct marea sa operă, De Orbis concordia 
(Despre armonia lumii), în intervalul record de două luni şi pe o iarnă atât de 
cumplită încât, dacă nu şi-ar fi încălzit în fiecare clipă pana cu propria-i suflare, 
cerneala îngheţată nu i-ar fi îngăduit să scrie în continuare. Bieţi truditori ai 
vremurilor grele! Simţim totuşi că au rămas nu puţine bucăţi de gheaţă împrăştiate 
în proza din 4rmonia Coranului. Pe deasupra, cartea. imprimată pe cheltuiala 
lui Postel de un tipograf oarecare. se prezintă destul de rău: nu există nici alineate, 
nici spaţii libere în micile ei pagini tipărite cu caractere italice înghesuite, şi, 
mai ales. nici o punctuație. Cu toate acestea, lucrarea e importantă. Nu a fost 
pusă, în istoria ideilor secolului, la locul ce i se cuvine. Dar cine oare se mai 
interesează astăzi de această gândire obscură? Cine e dispus să facă efortul de 
a-l mai citi pe curiosul, inteligentul, originalul Postel? 


* k 
* 


A face unitatea morală a lumii. A-i face să se simtă frați, în sânul unei biserici 
ecumenice în sensul deplin al cuvântului pe toți credincioșii, din toate sectele, 
din toate țările şi din toate continentele: a obține doar prin forța persuasiunii, 

prin puterea evidenţelor raţiuniis* - ratione evidentiae. cuvintele îi aparţin lui 
Luther - ca protestanți şi catolici, evrei şi mahomedani. păgâni şi idolatri, 
oameni din noile pământuri ale Americii sau Africii. misterioasele imperii ale 
Orientului - toți aceştia, înzestrați cu aceleaşi organe. să se simtă legaţi fără 
rezerve şi ostilităţi într-un catolicism atât de lărgit încât să poată fi socotit identic 
cu religia naturală şi înnăscută pe care un Dumnezeu drept a sădit-o în sufletele 
creaturilor: a face apel, dincolo de diversitatea contradictorie a dogmelor, la 
sentimente elementare, la tendinţe instinctive ale oricărei făpturi umane: elanul 
plin de recunoştinţă spre Creator; aspiraţia, mai puternică decât moartea. care 
ne face să concepem şi să dorim, ca pe o supremă recompensă, posedarea 
fiinţei divine în nemurire; a nu blama, a nu exclude şi a nu respinge pe nimeni, 
ci a recrea vârsta de aur unindu-i pe catolicii regenerați, pe protestanții eliberaţi 
de erori, pe necredincioşii readuşi la credinţă, pe turcii atât de caritabili şi de 
toleranţi, pe evrei îndeosebi, ei care se află în posesia unei atât de importante 
părți a poruncilor legii naturale: pe scurt, a împăca toate divergenţele sub 
domnia unei Raţiuni identică legii lui Cristos, ce i-a inspirat. pe rând, pe 
fondatorii de religii, pe profeţi, magi, filosofi, întreaga istorie răspândită în secole, 
toate seminţiile pământului, toate religiile veacurilor = iată care a fost, degajată 
de himerele unui iluminism naiv, frumoasa speranţă a lui Guillaume Postel cel 
Cosmopolit. îmbogăţind vechiul vis de unitate al Evului Mediucu tot ce aveau 
în materie de gândire îndrăzneață descoperirile geografice, dezvoltarea misiunilor 
creştine şi reînnoirea vieții religioase pe care o atesta înmulţirea rapidă a 
sectelor eretice. 

Iată cum se îndreaptă ca spre un miraj, cu convingerea că, într-o zi, în 
Siria, la mormântul lui Adam devenit temelia Scaunului Pontifical, nu se va mai 
auzi bătând decât marea inimă unanimă a popoarelor, adunate într-o singură 
biserică şi o singură naţiune sub domnia lui Isus, Regele Regilor - iată cum se 
istoveşte în strădanii, călătorii, demersuri de tot felul, acest copil de țăran, orfan 
la doisprezece ani şi lucrând, pe rând, ca învăţător şi ca servitor de fermă în 
regiunea de Beauce, devenind apoi, în 1525, la cincisprezece ani, servitor la 
Sainte-Barbe, alergând de la Francisc I la Ferdinand, de la Margareta la Loyola, 
într-un loc sâcâit, într-altul ascultat cu atenție, târând după el pretutindeni 
povara unei tinereţi petrecute în mizerie, în subalimentaţic, lipsită de confort 
şi chiar de somn: nu e nimic de mirare în dezechilibrarea nervoasă, foarte 
firească a unui astfel de erou al gândirii singuratice**... La Veneţia, va fi iertat 
ca fiind nebun; la Roma. va fi întemnițat patru ani de Inchiziţie, la Lyon urmărit 
la plângerea făcută de miniştri ai regelui. In sfârşit, se va vedea intemat, la Paris, 
mulţumită îndurării plină de simpatie a parlamentarilor, în stăreţia Saint- 
Martin-des-Champs. Unul dintre rarii scriitori ai vremii în stare să evoce 
imaginea cuiva, Florimond de Raemond, ni-l arată în acel decor, cu o barbă albă 
mare. o ţinută maiestuoasă şi ochii aruncând flăcări asemenea unor pietre 
preţioase de culoare roşu aprins; când oficia (pentru că era preot). din capul său 

încărunţit ieşea, în momentul sfințirii, un fum gros - „de încordarea cu care spiritul 
i se îndrepta spre acel mister'*!e. 

Era, la drept vorbind, dezechilibrul unei fiinţe de geniu, cu elemente de 
iluminat şi de delirant - se credea nemuritor şi spunea adesea că prin el vorbea 
Cristos -, dar în mintea sa fecundă şi tulbure au încolţit cu anticipație nişte visări 
de Saint-Simoni!!. amestecate cu resentimentul obscur al unui fel de socialism 
creştin. A fost prezentat regelui François, şi grație acestuia a plecat în 1535 în 
Orient, împreună cu ambasadorul La Forest, parcurgând Grecia, Asia Mică, parte 
a Siriei, şi învățând greaca vulgară, turca. araba. copta, armeana, căutând de 
asemenea, cu preţul a mii de pericole şi de lipsuri, manuscrise prin mănăstiri. 
Când s-a reîntors, Francisc I l-a numit, în 6 martie 1538, profesor de greacă, arabă 
şi ebraică la Collège de France. A publicat chiar în acel an, sub forma studiului 
a douăsprezece alfabete, un prim eseu confuz de gramatică comparată, apoi a 
scris o gramatică arabă şi a ajuns maestrul necontestat al studiilor de orientalistică, 
prințul orientaliştilor parizieni. 

Aceasta n-a durat însă mult. De la întoarcerea sa din Orient, problemele 
religioase îl chinuiau mult mai mult decât cele de lingvistică şi de studii 
orientale. Nu numai că suferea, precum atâția oameni ai vremii, de fragmentarea 
creştinismului în secte, din zi în zi tot mai pornite la a se opune una celeilalte; 
dar, de când bătuse drumurile Orientului, viziunea sa, brusc lărgită, îi arăta o 
lume împărțită între un creştinism minoritar şi alte religii, de care trebuia ţinut 
seama, oricât de puţine date statistice am fi avut, şi care acopereau, cu mult mai 
mulţi adepţi, un câmp mult mai vast decât cel al credincioşilor lui Cristos. 
Problema nu era doar de a împăca într-o unitate rivală confesiunile ce se 
reclamau de la Cristos, ci de a reconcilia întreaga umanitate. 

În acest fel, de timpuriu şi în modul cel mai natural, Postel se instală, ca un 
precursor, printre căutătorii Universalului al căror prototip laic îl va constitui 
Bodin”% 2 Bodin, cu preocupări în domeniul instituțiilor politice (vezi Republica), 
al dreptului comparat (vezi Juris Universi Distributio, Împărțirea dreptului 
natural), al religiei (vezi Heptaplomeres), în care dorea să substituie 
catolicismului, ce îi apărea ca ruinat, un universalism pe bază de cunoștințe 
ştiinţifice şi de studiu comparativ al faptelor: într-un cuvânt, pe bază umană, 
deschizând astfel primele verigi ale unui lung lanţ ce va duce mai întâi la 
Leibniz, care va visa la o organizare politico-religioasă a oamenilor, apoi, mai 
târziu, la Enfantin!? şi la discipolii lui Saint-Simon, şi ei bântuiţi de acest mare 
vis oriental. Postel îi precede pe toți. Incă în 1540, aşa cum spune un frumos 
vers dintr-un sonet mediocru descoperit de Thevet, 


Il meditoit en lui la Concorde du Monde. 


* k 
* 

Armonia Coranului din 1543 se leagă direct de marele proiect al lui Postel. 
E un rechizitoriu viguros îndreptat împotriva reformaţilor, aceşti aţâţători la 
schismă şi provocatori la necredinţă. În titlu, Postel îi numeşte „evanghelişti“, 
iar în textul lucrării „cenevanghelişti“; în legătură cu aceasta, se explică în 
Epistola de dedicație către episcopul Claude Dodee: „Folosesc cuvântul 
evangheliști după moda germanică; noua sectă îi numeşte astfel pe cei ce o 
predică. Spun chiar şi cenevanghelişşti, şi, după cum adoptă o ortografie sau alta, 
traduc Cenevangelistas, id est vanos, sau Caenevangelistas, id est novos"9%,15, 
Dublul joc de cuvinte e în gustul pedant al epocii. 

Armonia Coranului urma să facă parte din vasta lucrare a lui Postel, Armonia 
lumii. care ar fi realizat prima parte a proiectelor sale: cea pe care o defineşte 
în epistola dedicatorie a cărţii Cosmographiae disciplinae compendium (Breviar 
al ştiinţei cosmografiei). Era vorba de a prezenta o demonstraţie raţională, 
perfect limpede şi evidentă, a dogmelor fundamentale ale catolicismului”. După 
o primă carte, consacrată demonstrării câtorva adevăruri dificile: Trinitatea; 
crearea lumii ex nihilo, învierea şi nemurirea sufletelor: după o a doua carte 
conţinând o respingere în regulă a erorilor lui Mahomed, cel mai periculos 
duşman al lui Cristos: după o a treia carte degajând principiile comune tuturor 
popoarelor şi tuturor religiilor, o a patra carte punea problema căilor şi 
mijloacelor. Cum să-i aduci la dreapta credinţă pe sectanţii înrăiți ai Islamului? 
dar pe păgâni, popoarele din Italia. pe evrei - dar, oare, pe schismatici, precum 
noua sectă a cenevangheliştilor, atât de redutabilă deoarece e atât de apropiată 
de adevăratul creştinism? Armonia Coranului şi a cenevangheliştilor constituie, 
singură, ultima parte a cărţii a patra. Iar dacă Postel a detaşat-o din lucrarea sa 
capitală, aceasta e din cauză că ea a avut de suferit la Paris, din cauza Sorbonei, 
mari modificări - al căror detaliu îl dă la paginile 8-11 ale lucrării -, după care 
Jean Oporin se oferi, în sfârşit, să o editeze. Or, Postel nu putea trimite în mod 
decent, aşa cum arăta la p. 12, unui om din Basel reformat, un atac metodic 
împotriva Reformei. Íl tipări, aşadar, la Paris, pe cheltuiala lui, dar şi cu toate 
riscurile. 

Aceste amănunte nu au nimic inutil. E important să ştim. pentru cunoaşterea 
nu numai a lui Postel şi a lui Rabelais, dar şi, dincolo de aceasta, a întregii evoluţii 
intelectuale a secolului lor, că Armonia Coranului nu e o carte îndreptată 
împotriva „padovanilor“, cum ne-am obişnuit să spunem în ultimul timp, adică 
împotriva ateilor descinşi din Aristotel, şi îndeosebi împotriva acelui Pomponazzi 
Şi a partizanilor în care suntem tentaţi, după succesul unei cărţi preţioase, să 
rezumăm şi să absorbim orice mişcare de idei neconfesională a epocii. Postel 
se va ocupa de aceşti aristotelicieni mai târziu, şi anume în 1552, în cartea 
intitulată Liber de causis... contra Atheos (Cartea despre cauze... împotriva 
ateilor) şi în Eversio falsorum Aristotelis dogmatum (Răsturnarea falselor 
învățături ale lui Aristotel); dar în 1543, când îl incrimenază pe Pantagruel, se 

leagă de Reformă sau, după cum spune chiar el, de evanghelişti - de 
cenevanghelişti. E un fapt ce merită a fi reţinut de acum deja*2. 

Aşadar, Postel începe prin a arăta minunata concordanță ce apare între 
doctrina Coranului, prototipul cărţilor condamnate, şi cea a cenevangheliştilor. 
Pentru orientalistul nostru, aceşti fii spirituali ai lui Luther nu sunt decât mici 
prunci nelegitimi ai lui Mahomed; şi aflăm, cu lux de texte, tot ce-i apropie pe 
aceşti necredincioşi: quid inter Mahumetanos et Cenevangelistas intersit. 
Postel dă o listă cam haotică (p. 21) a 28 de propoziţii extrase din Coran, care 
ar putea fi semnate, toate. de cenevanghelişti: non valent aut prosunt ulli aliena 
opera; patroni et intercessores non valent apud deum; Mariam non debere coli 
aut honorari..." - Dar există şi propoziţii mai interesante, asupra cărora 
explicaţiile lui Postel nu sunt lipsite de interes: iat-o pe a zecea %*: nullis 
miraculis opus esse ad confirmationem religionis!8 -. şi cea de a douăzeci şi 
şaptea: Hominem fi-equenter destitutum libere arbitrio dicit et fatum non raro 
forunamque cum Deo confundit |Muhamedes]...!9 


* * 
* 


Dacă cenevangheliştii profesează, precum musulmanii, asemenea nelegiuiri, 
e uşor de înţeles că trecerea de la doctrina lor. pe care o declară creştină. la lipsa 
cea mai clară a credinţei. e lesnicioasă. Postel denunţă alunecarea. 
Cenevangheliştii nu fac doar profesie de erezie, ci de lipsă de credinţă, spune 
el: acesta e chiar titlul părţii a doua a cărţii sale, Şi tocmai în această a doua parte, 
arătând scopul tainic spre care tinde noua sectă, îl atacă pe Rabelais deodată cu 
Villanovanus (Servet), cu Des Periers şi cu autorul Woi/or Insule, toţi reformaţi 
ca origine şi ca preocupări: quorum authores olim erant Cenevangelistarum 
antesignani2. Necredinţa lui Rabelais nu e deci, pentru Postel, ceva original sau 
excepțional. Hrănit cu doctrina evanghelică, Rabelais e doar unul dintre martorii 
marcanţi ai unei evoluţii, ai unei alunecări pe care el o denunță: de la evanghelism 
la impietate. 

Dar în ce constă, pentru Postel, impietatea? Citindu-i argumentaţia, încercăm 
o oarecare surpriză. Sau, mai precis, am încerca-o, dacă am ignora totul despre 
felul de a gândi şi raţiona al oamenilor epocii. De exemplu, aflăm”* că a 
proclama, împreună cu evangheliştii: „creştinul nu trebuie să creadă decât ce 
e conţinut în scrierile canonice“ - sau a rânji, împreună cu ateii: „nu trebuie crezut 
în Evanghelie“ e totuna. Există, desigur, o oarecare ingeniozitate, chiar clarviziu- 
ne, în argumentaţia lui Postel asupra acestui punct; o reproducem. deoarece ea 
însăşi reproduce, probabil. obiecțiile ascunse ale libertinilor epocii: „Tot ce apare 
în Noul Testament? Fie. Dar nu aflăm de nicăieri că Noul Testament e Evanghe- 
lia, mai degrabă decât orice alt text... Atunci? Iată concluzia: să credem în Biseri- 
că, înainte de a crede în Evanghelic“... Atâta că acest raţionament ne face să 

credem că impietatea din Pantagruel, denunţată de Postel, e mai degrabă una 
dedusă decât una flagrantă. Şi dedusă de departe, de oameni ce se ridică împo- 
triva scolasticii, dar care. după cum se poate vedea, cunosc resursele logicii celei 
mai subtile şi se servesc de ele cu abilitate, pentru a da greutate intuiţiilor lor. 
Procedeu constant la Postel, căci mai departe îl vedem, în vreme ce îşi urmează 
rechizitoriul împotriva reformaţilor. enumerând*2 cele mai strigătoare la cer orori 
ale emulilor lui Mahomed: iată-i respingând tradiţiile Bisericii, făcând din 
Dumnezeu autorul păcatului. declarând că în Biserică există lucruri ce trebuie 
îndreptate (aceasta e, spune Postel, cea mai grozavă negare a lui Dumnezeu, căci 
toate se înlănțuie). negând. în sfârşit, liberul arbitru, dând la o parte orice merit 
al creaturii, descurajând-o în bunele sale înfăptuiri: iată câteva dintre cele mai 
atroce doctrine ale acestor adevăraţi Anticrişti. Astfel. Pantagruel e o profesie 
publică şi evidentă de lipsă de credinţă, dar De Servo Arbitrio (Despre libertatea 
aservită) a lui Luther nu e mai puţin. Şi aşa se restrânge puterea acuzațiilor lui 
Postel împotriva lui Rabelais. În orice caz. cele de mai sus ne îndepărtează de 
sentimentul că Rabelais nu era un om ca mulţi alţii din vremea sa - un om cu 
spiritul îndrăzneţ. cu un bun simţ robust, prea puţin înclinat spre efuziuni 
mistice, ca şi spre subtilităţi teologice; în rest, solid sprijinit pe un mănunchi 
de idei curente pe care le critica. şi care-l ajutau să-i critice pe alţii. Un 
revoluţionar care a luat-o înaintea secolului său pe calea negării, ceva nemai- 
întâlnit în sensul precis al cuvântului? Nu aceasta vedea, în Rabelais, Guillaume 
Postel. oricât ar fi fost el de clarvăzător. Atacurile sale nu-l izolau pe Alcofribas, 
ci-l aşezau la locul lui. 


** 
* 


Nu trebuie să ne temem de a insista asupra acestui punct şi, cum l-am citat 
pe Postel ca martor în marele proces de anticreştinism militant intentat lui 
Rabelais, de a aduce lumină, atât cât e posibil, în legătură cu această mărturie 
importantă. Postel ne spune că autorul lui Pantagruel a fost câştigat cu totul de 
cauza evanghelică, fiind unul dintre şefii sectei (antesi gnani). Probabil nu e exact, 
sau, mai curând, nu e nuanţat Dar remarca nu e făcută pentru a sprijini, măcar, 
teza unui Rabelais ateu încă în 1532? Postel adaugă că. chiar şi în Gargantua, 
care e posterior lui Pantagruel, Rabelais se reclamă de la Evanghelie, deşi o 
interpretează foarte liber. De acord, şi tocmai acest lucru vom încerca să îl 
stabilim, doar că sub o formă oarecum diferită. Postel îl acuză apoi de a declara 
că natura e bună în ea însăşi şi de a-i învăța pe oamânii „liberi şi de bună familie“ 
scandaloasa morală a lui „fă ce doreşti“. Conchid că, din aceste premise, se pot 
deduce consecințe nesfârşite, şi Postel nu pierde ocazia. Ne îndreptăţesc ele, 
totuşi, să-l schimbăm pe Rabelais-ul lui Gebhart, care nu se fălea că ar fi 
revoluționar, sau pe cel al lui Stapfer, ce se prezenta ca un reformat, cu un 
Rabelais liber cugetător şi agresiv? 

Mai adăugăm că Postel nu va percepe în Rabelais un pericol decât destul 
de târziu. Armonia Coranului e din 1543. Cu cinci ani mai înainte, în 1538, 
dedicându-i cardinalului Du Bellay cartea sa De originibus (Despre începuturi), 
Postel celebra generozitatea bunului său Mecena față de toți oamenii de spirit 
ai vremii: „ca martori ai grijii tale, spunea el, îi am pe toţi cei ce sunt mai distinși 
în diferite ramuri ale ştiinţei umane: ei au recurs la tine de fiecare dată când îi 
asaltau necazurile... La cel bun să mai amintesc aici bunăvoința care le-a adus 
atâtea avantaje lui Paolo Giovio, Rabelais, Bigot şi alţii, de o aşa admirabilă 
erudiție?“ Textul acesta e interesant”. El confirmă, cel puţin, că în 1538 
Rabelais - autorul lui Pantagruel şi al lui Gargantua - nu era un obiect de scandal 
pentru Guillaume Postel. Pentru că altfel orientalistul l-ar fi părăsit în masa 
anonimă a clienţilor lui Du Bellay. Între 1538 şi 1543, Postel şi-a schimbat părerea 
despre Rabelais, sau, mai precis, despre cărţile sale: pentru că nucitează numele 
autorului lor. S-ar putea, oare, ca schimbarea să fie dictată de motive personale? 

În foarte interesanta prefață a Gramaticii arabe tipărită la Paris de acelaşi 
editor, în acelaşi an, fără îndoială, cu Armonia Coranului şi a evangheliştilor, 
avem un pasaj ciudat!%*. Cu îndrăzneala gândului pe care pare a o avea adesea, 
şi căreia e greu să-i măsurăm exact întinderea, Postel ne arată imensa, „catolica“ 
extindere a Islamului. 

Această religie, spune el, s-a răspândit atât de mult în univers, încât, având 
în vedere cele trei părți ale lumii. nu e nici una care să-i scape. Ea ocupă 
întreaga Africă, în afara Nubiei Preotului loan: toată Asia, de la un cap la celălalt; 
în sfârşit, se înfige în Europa orientală şi mediteraneană: în Grecia a pătruns deja. 
E o religie cvasiuniversală. Limba în care se exprimă, araba, e, deci, o limbă 
universală. Dar cunoaşterea ei nu e numai indispensabilă pentru a parcurge atâtea 
țări ale lumii şi a vorbi cu atâţia oameni. Savanţii n-au voie să se dezintereseze 
de o limbă ce le dă cheia ştiinţei orientale. Datorăm atâtea lucruri arabilor! În 
primul rând, astrologia şi practica medicală. - Aici, Postel îi atacă puternic pe 
galenişti!0!2. „N-au decât să râdă cât vor, aceşti indivizi care pretind, în vreme 
ce-şi satisfac dorința de bârfă, că-şi fac un nume de mari crudiţi: în ce mă priveşte, 
socot că nu există nimeni care, preocupat de ştiinţă şi de practica ei, să nu fie 
tributar arabilor, după ce şi-a însuşit teoria de la Galen.“ După cum ştim, 
Rabelais avea, pentru Galen, o vie admiraţie. Şi ne putem întreba dacă nu 
cumva apare, în acest pasaj, o aluzie latentă la anume controverse!%2, sau cel 
puţin la conversații, la Paris sau Saint-Maur, între omul familiei Du Bellay şi 
protejatul cancelarului Poyet - dacă nu ne-am aminti, printre altele, că, în 
scrisoarea sa către Pantagruel, Gargantua îl îndeamnă pe fiul său să se caute de 
sănătate la doctori atât greci, arabi, cât şi latini, că îl sfătuieşte, într-o vreme când, 
în Franţa, nimeni nu învăţa araba, să studieze, împreună cu caldecana, şi limba 
arabă - şi că Rabelais însuşi vorbeşte undeva de un episcop de Caramith „care 
a fost preceptorul lui de arabă, la Roma“. 

Să ne ferim, în orice caz, şi aceasta va fi ultima noastră remarcă, de a 
recunoaşte în judecata lui Postel asupra creştinismului lui Rabelais, verdictul 
autorizat al unui catolic de strictă obedienţă. Nu putem înţelege un text al lui 
Postel dacă nu ne aşezăm în punctul de vedere, foarte precis, al acestui precursor 
al lui Campanella, al acestui propagandist al religiei naturale ce îmbrățișează, 
într-un creştinism lărgit, tot ce e mai bun (Şi, în fond, identic) în iudaism, isla- 
mism şi creştinism. Ironia şi „lucianismul“ lui Postel din Pantagruel nu puteau 
să nu şocheze pe filosoful cu temperament de profet şi apostol care era Postel. 
El îi purta pică lui Rabelais, fără îndoială, pentru că folosea rău marea forță 
intelectuală pe care o avea. pentru că nu-şi consacra eforturile unei opere pozi- 
tive de reconstrucţie religioasă, şi mai ales pentru că îşi îndreptase întreaga 
simpatie spre acea Reformă pe care Postel, precum mai târziu Campanella şi 
mulți alții, o detestau din adâncul sufletului, deoarece, despărţind vechea lume 
creştină în părți ostile, făcuse şi mai grea operaţia de unificare căreia acest straniu 
apostol îi consacra întreaga sa viață. Dar când îl califică pe Rabelais drept 
Cristomatrix (Călău al lui Cristos) trebuie să-l luăm în tragic? Luther era 
pentru el „prințul Anticriştilor“? 


* k 
* 


Să nu conchidem din acestea că judecăţile lui Postel ar fi absurde. E foarte 
posibil ca opera lui Calvin să ne mascheze această evoluţie pe care o denunță, 
ca şi alunecarea reformaţilor spre doctrine tot mai liberale. Evoluţia de care 
vorbimn-a fost însă mai puţin reală. Şi un om a ştiut-o, a văzut-o, precum Postel, 
denunţând-o şi el, în felul lui, care nu e acela al lui Postel, deoarece e limpede 
că nu avea să pună în cauză Reforma. Acest om a fost Jean Calvin. 

Excuse aux Nicodemites (Iertarea către Nicodemiţi) urmează, după un an, 
Armonia Coranului şi a evangheliştilor. Nu cred că aş fi victima unei iluzii dacă 
admit că, de fapt, Calvin nu a ignorat atacul violent, şi la drept vorbind periculos, 
al lui Postel împotriva Reformei: al lui Postel precursor îndepărtat, dar direct, 
al canonicului Janssen şi susținând aceeaşi teză cu el, linie după linie, cuvânt 
după cuvânt, în cutare pasaj din Armonia Coranului, în care, exaltând inocența 
şi candoarea germanică în vremurile ce au precedat Reforma, îi opune decăderea 
morală, invazia de vicii şi de crime ce nu pot fi mmite care au urmat-o: e transfor- 
marea patentă a pedestraşului german, cândva cinstit şi pios, în bruta dezlănțuită 
a noilor doctrine!% - căci, având un simţ foarte fin al slăbiciunilor adversarului, 
Postel îşi îndreaptă efortul împotriva moralei reformatorilor. Şi în tot ce ne spune 
despre aceşti cenevanghelişti de curte, utilizează în folosul propriilor vicii 
teoria justificării doar prin credinţă, există notații clarvăzătoare, amestecate însă 
cu multe acuzaţii părtinitoare!"42. Notaţii ce ne permit să reconstituim, într-un 
mod plauzibil, o evoluţie religioasă destul de frecventă pe atunci şi, îndeosebi, 

să revizuim vechea teorie conform căreia se poate trece uşor de la catolicism, 
dar nu de la evanghelism. la un anumit raţionalism indiferent. Nu mă pot împie- 
dica să cred că 4ulici Cenevanghelistae (Cenevangheliştii de curte) a lui Postel 
îi anunţă, cu anticipație de un an şi cuvânt cu cuvânt, pe acei .„protonotari delicaţi“ 
pe care Calvin îi va respinge violent cât mai departe, ca fiind atinşi de nico- 
demism. Şi ca să spun totul, aş fi foarte mirat dacă Armonia Coranului n-ar fi 
una dintre sursele şi, prin reacție, una dintre cauzele lucrării Excuse de M. Jean 
Cabin!” (Scuzele domnului Jean Calvin). 


III. O CONDAMNARE ÎN SORBONA (1543) 


Că, în 1543. Postel, ca şi alţii, şi-au dat seama că nici Pantagruel nici 
Gargantua nu erau catehisme ireproşabile de perseverenţă, nu trebuie să ne facă 
să ne mirăm. O celebră autoritate se însărcinase să o arate tuturor, anume 
Facultatea de Teologie din Paris. Or, ca să nu vorbim decât despre Postel, dacă 
el povesteşte îndelung disputele sale cu acest corp ilustru în a sa Armonie a 
Coranului: dacă are împotriva acestuia cuvinte amare şi îndrăzneţe. pare foarte 
preocupat, pe de altă parte. să-şi etaleze prieteniile ortodoxe. Nu numai că laudă 
episcopii evlavioşi precum Georges de Selve, episcop de Lavaur, sau pe Robert 
Ceneau, episcop de Avranches, fără să mai vorbim despre acel Robert Dodce, 
căruia îi e dedicată cartea: dar vorbeşte şi despre excelentele sale relații cu 
doctorul Mallarius (Maillard). cu vestitul dominican Orius (adică inchizitorul 
Mathieu Ony) şi cu un alt doctor catolic cunoscut, Godofredus Titelmanus, 
insigni vir pietate!%;2!. Tocmai disputele sale cu Sorbona îl făcuseră să-i frec- 
venteze asiduu pe teologii catolici. Şi desigur că n-a fost surprins văzând pe lista 
cărţilor dăunătoare, studiate şi calificate ca atare de Sorbona. de la Crăciunul 
lui 1542 până la 2 martie 1543 (după socoteala noastră), următorul articol 64: 
Grandes Annales tr es véritables des gestes merveilleux du Grand Gargantua, 
et Pantagruel Rov des Dipsodes (Marile anale foarte adevărate ale faptelor 
vestite ale marelui Gargantua, şi ale lui Pantagruel, rege al Dipsozilor). 


* * 
* 


Cine a putut atrage atenţia Sorbonei, la acea dată, asupra unor cărți deja vechi 
ale lui Rabelais? O ipoteză ne apare de îndată. La sfârşitul lui iulie sau începutul 
lui august 1542, Dolet era arestat la Lyon şi aruncat în închisorile arhiepiscopului 
din ordinul inchizitorului. I se pregătea procesul. În 2 octombrie, era condamnat 
să fie ars de viu. Urmează apelul către Parlamentul din Paris, evocarea cauzei 
şi scrisoarea de grațiere a regelui: tipograful umanist fu salvat, cu condiţia să-şi 
renege erorile şi să vadă cum sunt date pradă focului cărţile primejdioase 

tipărite de el sau aflate în posesia lui'%. În fapt. Du Plessis d! Argentré va publica, 
în data de 14 februarie 1543, o hotărâre a Parlamentului care ordonă, având în 
vedere cererea inchizitorului şi decizia intervenită ca urmare a scrisorii de grațiere, 
ca unsprezece cărţi tipărite de el (cărora le dă titlurile), plus Operele lui 
Melanchton”, o Biblie de la Geneva şi o Educaţie a lui Calvin să fie arse solemn 
în piaţa din faţa bisericii Notre-Dame!%2. 

Printre aceste cărţi nu figurează nici Gargantua şi nici Pantagruel tipărite 
de Dolet în 1542, din care anchetatorii au găsit, evident, exemplare la Lyon, pe 
strada Merciăre. Dar nu tocmai afacerea Dolet a atras atenţia Sorbonei!0% 
asupra a două cărţi pe care Parlamentul nu le socotea dăunătoare dar care ei îi 
puteau părea astfel? In orice caz, nu tipăriturile lui Dolet aduc condamnarea 
Sorbonei: titlul dat de d'Argentre o dovedeşte: e cel al ediţiei fără nume de loc 
apărută la Lyon în 1542 şi care figurează la nr. 42, la pagina 98 a Bibliografiei 
lui Plon!!%. Această ediție conţine tocmai /'Avwertisserent de l 'Imprimeur au 
Lecteur (Avertisment al tipografului către cititor) în care Dolet e atacat foarte 
puternic. Ceea ce e curios e faptul că ediţia lui Dolet (despre care ni se spune 
că l-a indignat pe Rabelais, pentru că Dolet reproducea în ea un text necenzurat) 
n-a provocat furori la confiscare. şi că judecătorii de la Sorbona şi-au clădit 
dimpotrivă condamnarea pe un text revăzut şi (se zice) atenuat, al ediţiei 
lyoneze din 1542.- Dar atunci de ce Sorbona reeditează o condamnare pe care, 
după doctrina obişnuită de astăzi, ar fi făcut-o deja în 1533 împotriva lui 
Pantagruel? Deoarece mi se oferă ocazia. mărturisesc că povestea condamnării 
din 1533, acceptată ca sigură de Abel Lefranc, mi s-a părut întotdeauna 
suspectă!!12. Că e rezolvată în mintea lui Le Clerc, fie; dar că a devenit reală 
şi oficială graţie unei hotărâri pe care nimeni n-a citit-o şi că o carte astfel condam- 
nată în 1533 a putut fi retipărită de atâtea ori. în atâtea locuri diferite, fără cea 
mai mică greutate, toate acestea mă lasă perplex. Aş urma aşadar bucuros pă- 
rerea lui Des Maiseaux în remarcile sale critice asupra lui Bayle (v° NAVARRE, 
IV, 961. col. 6). Trimis să viziteze librăriile. Le Clerc a catalogat cărțile noi pe 
care le-a găsit : „Le-a aşezat în două clase: una a cărților proaste, şi alta a cărților 
doar suspecte, pentru că nu aveau numele autorului şi erau tipărite fără aprobarea 
facultăţii. în disprețul hotărârii Parlamentului... A pus Oglinda pe lista lui, 
printre cărţile din a doua categorie“. Mai trebuie să adăugăm: şi pe Pantagruel, 
desigur, care a beneficiat fără îndoială de afacerea Oglinzii? 

Ultima observaţie: toate cărţile ce figurează în Catalogul cărților cercetate 
şi au primit calificarea Sorbonei în 1542 aparţin unor autori reformaţi sau 
măcar simpatizanți ai Reformei. Gargantua şi Pantagruel apar alături de lucrări 
ale lui François Lambert d' Avignon. Calvin. Erasm. Marot, Oecolampade, 
Bucer. Jean Brentz, Bugenhagen, Zwingli. Melanchton şi numeroase traduceri 
în franceză ale cărţilor sfinte. O dată mai mult. prin grija Sorbonei Rabelais se 
instalează în statul major al Reformei, nu în cohorta libertinilor: cenevangelistarum 

antesignani. La fel şi Dolet. Nu un „ateu“ e supus urmăririi în 1543, ci, în chip 
vizibil, un şef al ereziei reformate. 


IV. RABELAIS NICODEMIT? 


Totuşi, înanul următor, 1544, apare o lucrare polemică a lui Calvin: Excuse 
â Messieur's les Nicodemites sur la complainte qu'ils font de sa trop grand 'rigueur 
(ertare către Nicodemiţi în legătură cu plângerea pe care o fac pentru prea 
marea sa severitate), din care Abel Lefranc reia, pentru a-l aplica lui Rabelais, 
un pasaj foarte cunoscut. 

Iertarea (care ocupă cincisprezece pagini din volumul VI din Opera Calvini, 
Operele lui Calvin, col. 600) constă esențialmente într-o descriere critică a 
Nicodemiţilor, oameni cu credinţa slabă. Unii nu o predică decât pentru a 
pescui în apă tulbure câteva mici avantaje. Alţii, „protonotarii delicaţi“, sunt foarte 
bucuroşi să vorbească despre Evanghelie în faţa femeilor, cu atât mai mult zelul 
lor „nu-i împiedică deloc să trăiască aşa cum le place“: e un ecou aproape textual, 
să notăm în trecere, din Armonia Coranului, şi al atacurilor lui Postel împotriva 
necredincioşilor; să stai la taifas despre Evanghelie cu femeile: fraza aceasta 
nu are oare o rezonanţă „telemită“? Mai sunt apoi cei studioşi, care „convertesc 
pe jumătate creştinismul în filosofie“; aceştia aşteaptă, în vreme ce asupra lor 
plancază amenințarea ereziei, reformarea spiritelor, dar „nu prea se înghesuie 
să o susţină activ“. Aici, o bruscă explozie de mânie ne arată sentimenetele adânci 
ale lui Calvin: „Această adunătură e compusă aproape numai din oameni de litere“ 
însă nu toți literaţii fac parte din ea, aş prefera ca ştiinţele umane să fie rase de 
pe fața pământului decât să fie, tocmai ele, cauza slăbirii zelului creştinilor şi 
a îndepărtării lor de Dumnezeu!“ In sfârşit, iată-i pe „negustori şi pe oamenii 
de rând, care, ocupați cu treburile casei, se supără de îndată ce încerci să-i tulburi 
de la ele“. Această trecere în revistă a adepților lui Nicodim o dată terminată, 
Calvin face o scurtă aluzie la „lucianişti sau epicurieni, care se prefac a adera 
la cuvântul sfânt, în vreme ce, în sufletul lor, îl batjocoresc şi nu-l socotesc decât 
ca pe o poveste inventată“. 

Nue nici o îndoială spune Abel Lefranc, Calvin îl vizează pe Rabelais. N-a fost 
acesta calificat de douăzeci, de o sută de ori, drept „Lucianul francez“? Probabil. 
Dar aceste teze ale lui Calvin pun aceleaşi probleme ca şi cele de mai sus ale 
lui Visagier. Nu e cazul să facem din lucianism un monopol al lui Rabelais. Şi, 
mai ales, să ne ferim de a spune că Rabelais e „vizat net“, într-o „întreagă serie 
de pasaje“ ale /ertării. Care anume? Poate Calvin se gândea la Rabelais vorbind 
de lucianişti. dar, atunci. nu e nevoie să ne apucăm să căutăm pasaje ce-l 
vizează pe autorul lui Pantagruel, deoarece Calvin nu a vorbit de lucianişti decât 
într-un loc, declarând totodată că nu va mai vorbi niciodată de ei. Sau, poate, 
Calvin l-a vizat pe Rabelais în alte locuri ale /ertării sale; dar cum de a făcut 

din el un nicodemit, şi nu un lucianist? Repetăm, nu apare nici o menționare 
nominală a lui Rabelais în /ertare. În 1544, polemica calvinistă nu coboară la 
persoane, ci se limitează la generalități. 

Şi apoi, e acelaşi refren. Să admitem că, în 1544, Calvin s-a gândit la 
Rabelais denunțându-i pe „cei ce-l hulesc pe Dumnezeu“. în 1544, adică la doi- 
sprezece ani de la apariţia lui Pantagruel. Faptul că o carte editată în 1532 nu 
apare în 1544 în aceeași perspectivă ca şi atunci când a luat naştere; că, între 
timp, o evoluţie importantă a putut să se înfăptuiască în spiritul multor umanişti; 
că, sensibil la progresele rapide pe care raționalismul anti-creştin le făcea în anu- 
mite medii, printre epicurienii cu deviza frivolă: „Trăieşte, bea şi bucură-te“ despre 
care nu ştim, nota Henri Hauser, dacă Antoine Fumée!!!” voia, tratându-i drept 
zavoipyor, să-i numească sceleraţi sau adepţi ai lui Panurge - Calvin s-a 
simţit, printr-o reacţie firească, tulburat, şi că tulburarea sa se exprimă în 
judecăţi retrospective asupra unoropere pe care, inițial, le-a apreciat în alt fel, 
în toate acestea nu e nimic imposibil. Singurul lucru care contează e de a şti dacă. 
în 1533 şi în 1535, Calvin vedea deja Pantagruel şi Gargantua cu ochii din 1544 
sau din 1550. 


V. PUTHERBE CEL TURBAT ŞI DESPRE SCANDALURI (1549) 


Trec, totuşi, cinci ani, şi în 1549 apare pasajul celebru din Theotimus. După 
Postel şi Sorbona. fratele Gabriel de Puy-Herbault îl acuză pe Rabelais de 
lipsă de credință radicală şi, făcând-o, îl trimite la Geneva, adevărata sa patrie, 
fără a se gândi dacă maestrul Jean Calvin era dispus, sau nu, să sărbătorească 
reîntoarcerea acasă a unui fiu atât de risipitor. Era însă vorba de a-l atinge pe 
Rabelais, în orice fel, şi chiar dacă loviturile s-ar fi izbit unele de altele; ateu 
şi luteran: în secolul al XVI-lea, pasiunile nu ezitau să pună laolaltă aceste două 
epitete contradictorii pentru a discredita un adversar ce trebuie distrus. 
Tumultuosul călugăr de la Fontevrault denunţă, aşadar, vehement cărţile 
scandaloase ale fostului franciscan. De altfel, nu-i reproşează acestuia apostazia, 
neincriminându-i decât filosofia, 

„Oare ce Diagoras? l-a înţeles pe Dumnezeu mai pe dos? Ce Timon” a vorbit 
mai de rău omenirea? Diagoras îl interesează însă destul de puțin pe Putherbe; 
tema sa predilectă e aceea a calomniei. Rabelais e un pamfletar josnic, un ca- 
lomniator al oamenilor cinstiţi; mai mult, un cinic. Ar putea fi suportat, la nevoie, 
ca făcător de cuvinte spirituale, ca parazit ce nu trăieşte decât din ce spune. Darcum 
să-l suporţi când, ocupându-se cu aceasta, se osândeşte pe sine, îmbuibându-se şi 
îmbătându-se cât e ziua de lungă, cultivând apucăturile dezmăţate ale grecilor, 
adulmecând mirosurile din toate bucătăriile, imitând mâimuţele cu coada lungă 
şi, pe deasupra, spurcându-şi cuvântul scris cu infamii şi aruncând împrejur o 

otravă ce infectează puțin câte puţin toată vecinătatea? când se leagă de oameni 
cinstiţi. de studiile pioase şi de cei onorabili? când îşi bate joc de toate, fără ruşine 
şi loialitate? Şi iată, fapt nemaivăzut. un episcop. primul dintre episcopi în rang 
Şi învăţătură, îl apără, îl hrăneşte, îl îngăduie în familiaritatea casei şi a prieteniei 
sale pe un astfel de om, sfidare a bunelor moravuri şi a cinstei publice; ba, mai 
mult. marele lor duşman, fiinţă impură şi descompusă, limbută şi lipsită. de 
spirit!“113a 

Invectiva are ţinută. Dar nepotolitul Putherbe se îndârjeşte îndeosebi 
împotriva moravurilor lui Rabelais şi a neruşinării batjocurilor sale. Impietatea 
nu e invocată decât în trecere; şi nu pe Dumnezeu îl răzbună mai întâi fratele 
Gabriel, ci pe „oamenii oneşti“ atacați fără ruşine de scriitorul satiric. Dar nu 
cumva a avut cineva grijă, definind sensul adevărat al atacului, să-i slăbească 
sensibil impactul? Nu a stabilit oare Abel Lefranc că acel călugăr de la 
Fontevrault e mânat de ranchiune personale. anume ale ordinului Sainte- 
Marthe. al cărui cartier general era la Fontevrault. Gaucher de Sainte-Marthe 
fiind medicul abației? Inhumat în 1551 în biserica abației, se pare că, pe vremea 
când trăia, o mare duşmănie l-ar fi opus lui Antoine Rabelais, tatăl ipotetic al 
lui François; să fie el modelul irascibilului Picrocol? În orice caz. Putherbe cel 
cuprins de turbare nu pare un istoric al doctrinelor, atunci când îl supune pe 
Rabelais invectivelor sale. În întreaga sa carte asupra cărţilor proaste nu a 
numit decât un autor: Rabelais. Nu avem nici o îndoială că a făcut-o pentru motive 
personale!!2. 


æ k 
* 


Textul violent din Theotimus precede cu puțin rechizitoriul. tot atât de 
vehement, dar mai dezinteresat, pe care ni-l produce, în 1550, De scandalis 
(Despre scandaluri) a lui Calvin. De data aceasta. Rabelais e numit în persoană 
de .„impostorul din Geneva“. El nu face parte, ne spune acesta (t. VIII, col. 44), 
dintre acei îndărătnici precum Agrippa, Simon de Neufville, Dolet. care au atacat 
mereu cu trufie Evanghelia. au aruncat cele mai josnice blesteme împotriva Fiului 
lui Dumnezeu şi au declarat pretutindeni că oamenii nu diferă cu nimic de câini 
şi de porci. Asemenea lui Des Periers şi Gouvea.„Rabelais a început prin a iubi 
Evanghelia. Orbirea l-a lovit, pe el şi pe camarazii lui. doar mai târziu. Ceea 
ce i-a dus la ateism şi la materialism a fost râsul lor blasfemiator." 

Să ne oprim aici. Acest text e complet. E textul. Cele ce vor urma nu vor 
adăuga nimic la el. ci-l vor repeta doar. Nu vor avea mai multă putere demonstra- 
tivă, ci, mai curând. mai puţină. Genul de echitate a lui Calvin. care ia în con- 
siderare trecutul lui Rabelais ca simpatizant al Reformei, face acuzaţiile finale 
să fie şi mai de temut. Şi ce precizie au ele! Rabelais, Gouvea, Des Pcriers: scopul 
e de a înlătura „orice respect față de Duninezeu“, ei nu se sfiesc deloc să spună 

că „toate credinţele au fost fabricate în mintea oamenilor: socotim că există un 
Dumnezeu pentru că aşa ne place să credem; că speranţa vieţii veşnice e bună 
doar ca să-i distreze pe cei proşti; că tot ce se spune despre infern e pentru a-i 
înspăimânta pe copii“. Rechizitoriul e complet, iar procurorul sigur de el!!5a. 
Puțin importă că, mai târziu. doi. sau zece, vor repeta cuvintele lui Calvin; 
Estienne, Castellion şi alţii nu vor adăuga nimic la ce spunea reformatorul în 
1550, cu o vigoare, o violență şi o siguranță de neegalat! !®. 

Totul a fost spus. Dar pentru cine? Până acum, am luat una câte una 
mărturiile. Le-am cântărit termenii. Ne-am informat asupra împrejurărilor 
publicării lor, asupra persoanei şi stării de spirit a autorilor. Pe unele le-am respins 
ca inoperante: pe cea din 1533, pe cele din 1538 şi încă pe altele. Ce să facem 
cu „marele text“ din 1550? O să reamintim faptul că a apărut târziu? Sau să 
constatăm din nou că. pentru Calvin ca şi pentru Postel. Rabelais a început prin 
„a iubi Evanghelia“? Această dezbatere e secundară. Textul lui Calvin pune o 
altă problemă: de principiu sau, mai bine spus, de metodă. 


VI. CE ÎNSEAMNĂ ACUZAȚIA DE ATEISM ÎN SECOLUL 
AL XVI-LEA 


Spre 1936, când vreun burghez mărunţel perora neobosit şi mergea la toate 
reuniunile politice, cumetrele de pe stradă spuneau: ..E un tip primejdios“. Şi 
scăzând vocea. cu acelaşi ton cu care ar fi spus, în 1900: „E un anarhist“, spun 
acum: „E un comunist, domnule!“ Sunt cuvinte ale epocii noastre, epocă 
preocupată, înainte de toate, de probleme sociale..In secolul al XVI-lea, doar 
religia dădea culoare lumii. Iar despre cel care nu gândea toate lucrurile ca toată 
lumea, ci avea vorba îndrăzneață şi înclinația de a critica foarte pronunţată se 
spunea imediat: „Iată necredinciosul. profanatorul, şi, în sfârşit, ateul!“- 

Prin urmare lucrurile se petrec aşa: un autor, doi, zece din acea vreme 
afirmă: „Ăsta? E ateu! Cartea lui? Un manifest de ateism în stare pură!“ Am 
putea conchide placid: Ei spun toate acestea. Iar ei ştiu ce spun. Aşadar, acest 
om a fost ateu. 

Să ascultăm mărturia unui om auster: Viret, reformatorul de la Lausanne. 
E un ministru prudent. ponderat. care a păstrat mereu în timpul lungii sale vieţi 
o urmă de maliţie romandă destul de originală. Or. în 1564, ca mulţi dintre 
confrații săi, se agită din cauza progreselor raționalismului. Le denunţă viu în 
Epitre âl'Eglise de Montpellier (Epistolă către biserica din Montpellier), ce 
deschide volumul al II-lea al lucrării sale Instruction Chrestienne (Învățătura 
creştină)!!"2. Există. spune el. monştri atât de abominabili încât nu cred în 
Isus şi declară că după moartea trupului nu există nici viaţă nici moarte veşnică. 
Unii dintre ei îşi spun deişti. Prin asta vor să lase să se înţeleagă că nu sunt atei, 

deoarece, pretind ei, a fi ateu înseamnă a nu avea Dumnezeu, în vreme ce ci îl 
recunosc pe Dumnezeu creatorul cerului şi al pământului; dar mu ştiu nimic despre 
Cristos şi doctrina lui. Ei bine, precizează Viret, aceşti oameni se înşală. Sunt 
pur şi simplu atei. „Deoarece, atunci când sfântul Pavel îi numeşte, în Epistola 
către efesieni, pe păgâni ateişti, el declară că sunt fără Dumnezeu nu doar cei 
ce neagă orice divinitate, dar şi cei ce nu-l cunosc pe Dumnezeu cel adevărat, 
urmând zei străini în loc să-l urmeze pe el“!152. 

Nimic mai net, mai frapant decât acest text. Să-l traducem: ateist, proclamă 
Viret, e superlativul lui deist. Ce importanță au toate protestele profesorilor de 
filosofie? Ei au un Dumnezeu şi unii profesează, pretind ei, „câte ceva despre 
nemurirea sufletului“!!. Puțin importă, deoarece Dumnezeul lor nu e al nostru, 
iar ei nu sunt de religia noastră. Aruncaţi anatema asupra lor, fără nuanțări 
zadamice: să recurgem la superlativ, căci astfel efectul va fi mai mare: sunt atei! 
Cam aşa arată raționamentul tuturor controversiştilor din secolul al XVI-lea, şi 
chiar al celor din alte secole. Spun controversişti deoarece nu trebuie să 
raționăm întotdeauna ca şi cum Viret, Calvin, Estienne, Castellion şi, în cealaltă 
tabără, turbatul Putherbe. toți aceşti martori cu pumnul strâns şi ridicat, ar fi 
istorici serioşi şi scrupuloşi ai ideilor, încercând să definească în termeni de 
cunoaştere sentimentele contemporanilor. Toţi sunt propagandişti, era să spun 
predicatori. Îşi cunosc bine meseria şi ştiu că trebuie strigat din toate puterile: 
săriţi, lupul! dacă vrei să-ţi frapezi auditoriul - chiar dacă, mai ales când, lupul 
nu e, cel mult, decât un câine fără stăpân. Cuvântul „ateu“ avea rezonanţă în 
secolul al XVI-lea. Nu avea un sens strict definit, ci se folosea în acela pe care 
voiai să i-l dai. Lui Viret, care, ne-o spune fără ocolişuri, ajunge să-i desemneze, 
în pasajul citat mai sus, „pe superstiţioşi şi pe idolatri ca ateişti“, îi răspunde 
în ecou Ronsard, când îi tratează pe hughenoți drept atei, sau Antoine de La 
Roche-Chandieu, când îi replică aceluiaşi Ronsard!2%: 


Athee est celluy que la coustume emporte 
Ores croyant ainsi, ores d'une autre sorte; 
Celluv làcroit en Dieu qui v croit nonobstant 
Que l'homme pour cela I'aille persecutant...% 


sau când declară, adresându-i-se tot lui Ronsard şi întorcându-i-o cu aceeaşi 
monedă: i 


Athée est qui, mentant, maintient la Papauté 
De laquelle il se moque et voit la fausseté!” 


Nu e prea uşor să definim convenabil sensul cuvântului ateu, mai precis să 
caracterizăm cu exactitate ateismul. Această temă l-a preocupat pe savantul Bayle, 
de n-ar fi să vorbim decât despre el. şi, pentru plăcerea noastră, l-a inspirat cu 

adevărat, căci rareori e mai malițios decât atunci când prinde, cu o mână 
înzestrată cu gheare retrase numai atât cât e suficient pentru a le putea ghici 
vârfurile, ierarhia diferitelor grade de ateism „după învățații oameni de la 
Hall“!22 sau inconvenientul, pentru credință, de a face, cu prea multă vigoare 
şi putere de convingere, din filosofie şi din cultură, surse ale necredinței şi 
duşmanul natural al religiei!222... Dar atunci când ateu e doar un cuvânt mare, 
destinat a face să se înfioare un auditoriu de credincioşi, nu e oare cam pueril 
să vrem să-i definim sensul precis? 


* * 
* 


Dacă nu luăm lucrurile astfel, cum am putea înţelege ceva din curioasele 
contradicții ale oamenilor din secolul al XVI-lea? Şi, în primul rând, cum să ne 
explicăm folosirea fără jenă, de unii împotriva altora, a supremei injurii comice: 
„Ateule“? 

„Spuneţi că Rabelais e ateu? Bine. Dar în 152212. un francez. un umanist îi 
scrie de la Lyon o scrisoare celebră lui Erasm. E vestita scrisoare „către Salignac“ 
al cărei destinatar adevărat e astăzi cunoscut, fără nici o îndoială posibilă!?®, 
Ce conţine ea, în afara manifestărilor de respect, de admirație, de recunoştinţă 
filială pe care autorul ei i le dedică lui Erasm? Un pasaj curios despre Julius 
Caesar Scaliger. Aventurierul tocmai lansase împotriva marelui umanist un 
pamflet violent. Erasm, care nu-şi cunoştea adversarul, îi socotise numele un 
pseudonim şi credea că autorul scrierii e un anume Aleandru. „Nu-i aşa, îi scrie 
corespondentul său. Îl cunosc pe acest Scaliger, există în carne şi oase. E 
medic la Agen. Acest diavol, 6iafo/4-0s eyeivos, are, de altfel, o reputaţie 
proastă, Ca medic nu e lipsit de îndemânare, dar în ce priveşte credinţa e ateu 
cum n-a mai fost nimeni „aGe0s as oú% WAOS 1010+ ovôss“. 

. Autorul acestei scrisori e Rabelais! Aşadar, în 1532, anul apariției lui 
Pantagruel. Rabelais, ascunzându-şi fața de oroare, îl inculpa pe Scaliger de... 
ateism! In rest, Scaliger nu aşteptă mult până să riposteze şi nu-şi bătu capul 
cu lucruri pline de imaginaţie!?*2. „Eu, ateu? Mai puţin decât tine!“ Figuri de 
retorică ciceroniană. 

Să trecem la Dolet, la acel Dolet care. văzând în 1534. a doua zi după afacerea 
afişelor, cum sunt arşi de vii „uteranii“ din Paris, se mulțumea să dea din umeri 
cu dispreţ: sunt nişte bieţi proşti; cum poate cineva da atâta importanţă unor 
mizerabile creaturi privind credința pentru a-şi risca viața, ca aceştia? Dar 
acelaşi Dolet, atât de desprins de orice dispute, ce credeţi că-i reproşează cu 
violenţă lui Erasm, un an mai târziu - aceluiaşi Erasm căruia Rabelais îi 
comunica. scandalizat cu puţin înainte. descoperirea sa că Scaliger e ateu; 
acelui Erasm care nu putea nicidecum ignora faima lui Dolet, şi probabil nici 
curioasa scrisoare!” pe care secretarul său, Gilbert Cousin, din Nozeroy, o 

primise de la un tânăr necunoscut, Johannes Angelus Odonus, la sfârşitul lui 
1535? Ei bine, Dolet, acest suspect, acest padovan. „ateul Dolet“ îl incriminează 
pe Erasm în 1535 de ateism!” - şi pe ce ton scandalizat! „De unde şi-a luat oare 
ideile dacă nu de la Lucian. autorul cel mai caustic, cel mai nelegiut dintre toţi, 
fără nici o credință. fără Dumnezeu, înclinat să ridiculizeze orice lucru, fie el 
religios sau profan?“ Nu e nemaipomenită această indignare? Am scris „ateul 
Dolet“. Nu-mi însuşesc acest epitet cu uşurinţă. Mă refer, pur şi simplu, la 
acuzaţiile lui Calvin. Estienne. Viret. Castellion şi alţii, fără a le discuta. Şi iată 
încă un nume. pe scurt: Briand de Vallée. magistrat la Saintes, apoi la Bordeaux, 
care figurează. după - anume zvonuri. în catalogul raţionaliştilor militanţi ai 
secolului'*%2, Nu a fost însă. fără îndoială, decât un spirit liberal. un creştin tobă 
de sfântul Pavel şi gata, asemenea lui Gargantua, să-i apere pe „bunii predicatori 
evanghelici“; în orice caz, prieten al lui Rabelais, care îl citează de două ori în 
romanul său. Briand e acela care ia horătârea de a cere arbitrajul regelui 
Dipsozilor în cauza spinoasă a nobililor Baisecul şi Hemevesne'2%; şi tot el, 
„bunul, virtuosul, învățatul şi dreptul preşedinte“ diagnostichează în capitolul 
XXXVII din Cartea a patra, în vreme ce are loc o procesiune, în ce parte. dreapta 
sau stânga. le stă cocoaşa celor cocoşaţi, după simpla numărare a silabelor. pare 
sau impare. ale numelor lor. Ceea ce. la drept vorbind. nu e felul cel mai 
edificator în care te poți asocia la o procesiune? Or, se pare, acestui spirit 
străin de prejudecăţi îi era o frică grozavă de tunet, până acolo încât se ascundea 
în pivniţă când era furtună. Prietenul său Antonio de Gouvea se distră pe 
socoteala lui într-o bună zi: „A început să tune. Bunul nostru Vallée se repede, 
sărind patru trepte deodată. în vârful podului. In pod. crede el, nu-l poţi întâlni 
pe bunul Dumnezeu!“ Ceea ce e amuzant e faptul că Gouvea e unul din ateii 
scrierii Despre scandaluri! - unul dintre cei pe care Calvin îi pomeneşte pe 
nume, împreună cu Rabelais şi Des Periers. al căror scop e „abolirea oricărui 
respect pentru Dumnezeu“, In orice caz. distihul său nu era răutăcios. Dar 
Briand îl luă ca atare. Şi de ce se grăbi el. rău-credincios şi suspect, să-l acuze 
pe Gouvea? De ateism, natural! „Antoine Gouvea, copil rău născut! Nu crede 
că îl poţi întâlni pe Dumnezeu nici în cer, nici în pod!“ 

Se vede limpede: Dumnezeu are un straniu rol de jandarm în prozele şi 
versurile acestor emancipați. Şi aceşti atei par foarte dispuşi să se scandalizeze 
de ateismul altuia. 


* * 
* 


Fie, veţi spune. În secolul al XVI-lea, ateu nu înseamnă întotdeauna ateu. 
Dar cel puţin înseamnă necredincios. Şi cum am putea pretinde că Rabelais, 
Scaliger, Dolet. Briand de Valle ar fi fost modelul creştinilor acelor vremi? 

Să-l lăsăm deoparte pe Rabelais şi de asemenea pe Dolet, dacă vreţi. Dar 
Scaliger? Documentele publicate de Patry ni-l arată urmărit la Agen pentru erezie, 
în 1538. ÎI luase ca preceptor al copiilor. cum ne spune Băze în Histoire 
ecclésiastique (Istoria bisericii), pe un luteran, Philibert Sarrazin, care fugise. 
Scaliger nu-şi datoră scăparea decât influenţei a trei consilieri în parlamentul 
de Bordeaux, La Chassagne, Arnoud le Ferron şi... Briand de Vallée. Aici pot 
fi invocate mărturiile lui Joseph. fiul respectuos: „Tata, scrie el în Scaligerana 
(ediţia din 1695. p. 9), lăsa la o parte. dintre primele sale ardori, pe cele ale 
credinţei. de care avea cunoştinţă“; şi mai departe (p. 357): „cu patru ani 
înainte de moarte, tata era pe jumătate luteran; vedea tot mai multe abuzuri, pe 
zi ce trecea“. Şi, natural. îi detesta pe „călugări“. Acesta era Scaliger - dar Briand 
de Vallce, anti-creştin sau ateu care punea, prin testament. bazele unei catedre 
de exegeză a sfântului Pavel! dar Castellion? dar Luther? Dar alţi douăzeci de 
aceeaşi statură şi cu aceleaşi convingeri? 

Să ne oprim o clipă asupra cazului lui Castellion. E unul dintre acuzatorii 
lui Rabelais. În 1554. pe când se stingea maestrul Alcofribas, în ziua următoare 
tragediei de la Champel, se ridica împotriva celor ce se încăpăţânau să facă din 
Servet un ateu. „Aceste calomnii, scria el într-o carte ce nu avea să vadă lumina 
tiparului decât în 1614 - ceea ce îi scade sensibil interesul istoric -, aceste calomnii 
au fost răspândite atât de abil încât un mare nurhăr de credincioşi văd în Servet 
un alt Rabelais. un alt Dolet. un alt Neufville care nu crede mai mult decât ei 
în Dumnezeu sau în Cristos“ !?!?, Rabelais, Dolet, Neufville: am întâlnit deja 
această triadă simbolică, la Guillaume Postel în 1543 (fără Dolet, totuşi) şi la 
Calvin în Despre scandaluri, în 1550. Se pare că lista era trecută de la un 
predicator la altul. cu câteva variante, dar destul de puţine. Numele lui Rabelais 
îl chema pe cel al lui Bonaventure. Iar Neufville îl evoca pe Dolet. dacă nu era 
cumva invers. Maestrul şi discipolul. Cu atât mai mult cu cât Simon de Neufville, 
T“illanovanus (despre care nu ştim aproape nimic) nu e cunoscut decât graţie lui 
Dolet, care are grijă să nu-l califice drept ateu. Conchidem astfel de la discipol, 
căruia îi discutăm opiniile. la maestrul despre care nu ştim nimic şi pe care îl 
înzestrăm generos cu un crez „raţionalist“ întru totul asemănător celui presupus 
al lui Dolet!%%, Acestea sunt libertăţi de controversiști; trebuie oare, ca istorici 
ce suntem, să le luăm în considerare? 

Aşadar, lucru grav, Sébastien Castellion face şi el din Rabelais unul dintre 
acei indivizi care nu cred nici în Dumnezeu, nici, pe deasupra, în Cristos: „Oui 
nullum Deum aut Christum... habent“. Să fie aceasta o simplă reconstituire? Să 
deschidem într-adevăr capitolul XIV al 4pologiei pentru Herodot, ce conţine 
o denunţare plină de zel a noului Lucian, Rabelais!%*. Încă una. Dar să nu ne 
mulțumima reciti invectiva lui Estienne: să-i urmăm raţionamentul. În acest text 
târziu din 1566, vorbeşte de „profanări şi blasfemii“. Li incriminează, în stânga 
Şi în dreapta (p. 182). şi pe bădăranii ce strigă mereu „Il reneg pe Dumnezeu!“ 
şi pe cei, foarte stilaţi, ce-i spun papei „Prea Sfinte Părinte“. Relatează, livid 

de mânie, abominabilele glume ale celor ce strigă Sursum corda” în faţa unui 
spânzurat. Quia pius est” în faţa unui pahar cu vin!** sau Spiritus vitae erat in 
rotis” în faţa unei sticle cu vin vechi. După care, introducându-l pe Rabelais, 
îl asociază, conform ritului, lui Des Periers: iată doi nelegiuiţi care au vrut să-i 
înveţe pe oameni să nu creadă nici în Dumnezeu. nici în Providența lui, 
„asemenea mizerabilului de Lucrețiu“; tot ce ne învaţă credinţa e ipotetic; tot 
ce citim despre viaţa veşnică e scris „pentru a-i distra şi a-i îmbia cu o speranţă 
zadarnică pe bieţii idioţi“, tot ce se povesteşte despre infern şi despre judecata 
de apoi e ca o ameninţare cu vârcolaci pentru copii. Pe scurt, „toate religiile au 
fost fabricate de mintea oamenilor“: aceasta e, în rezumat, groaznica lor 
învăţătură. 

Frumos act de acuzare! Atâta că, moştenind mânia tatălui său Robert care, 
în 1533. regreta că Rabelais nu a fost ars pe rug!*%, Henri Estienne nu bănuia, 
în vreme ce-şi scria rechizitoriul (poate că pentru a se arăta atât de zelos), că 
şi el va fi citat într-o bună zi în faţa consistoriului pentru că a imprimat o carte 
„scandaloasă“; iar registrele Companiei Pastorilor ne spun în legătură cu 
aceasta, după mărturia lui Jean Senebier!?®, „că în Europa era numit Pantagruel 
din Geneva şi principele ateilor“! Evident, în secolul al XVI-lea oricine e ateu, 
sau Pantagruel-ul cuiva. Să lăsăm asta deoparte. Textul lui Estienne conţine o 
frază pe care Abel Lefranc a crezut că o poate înlătura fără riscuri: pare mai puțin 
neglijabilă decât credea el. Scopul lui Rabelais, al lui Des Périers şi al celorlalţi, 
scrie Estienne, a fost ca „strecurând râsete şi batjocuri pe care le stârnesc 
împotriva ignoranței predecesorilor noştri... să arunce apoi pietre şi în grădina 
noastră..., cu alte cuvinte să lovească adevărata religie creştină“. Adevărata religie 
creştină, se înţelege, e cea a lui Henri Estienne. 

Textul de mai sus e amuzant. Mai întâi, trădează încurcătura pe care o 
încearcă Estienne explicând în sistemul său atacurile atât de numeroase din 
Gargantua şi din Pantagruel împotriva „abuzurilor“ catolicilor. Apoi, lasă să 
apară o intenţie comică. Rabelais, mai întâi simpatic reformaţilor, Rabelais căruia 
Băze (Care nu era încă adeptul religiei geneveze) a început prin a-i lăuda cu atâta 
convingătoare vigoare talentele şi filosofia!*%2, dacă le-a devenit acestora, 
brusc, antipatic şi odios, e din cauză că, la un moment dat, a început să arunce 
pietre şi în alte grădini decât cea a papei... 

Ce încheie şi încoronează capitolul XIV al 4pologiei? U n atac zdravăn împo- 
triva unui alt profesor de marcă: Sebastien Castellion. Da, el însuşi, nepotrivit 
traducător al Bibliei în franceză. In traducerea sa, şi-a permis să folosească 
expresii familiare, „Cuvinte de coate-goale“, spune cu fast Estienne. E pură 
maliţie, pentru a ne face să râdem mai bine pe socoteala textului sacru; maliţie 
a unui necredincios „care a căutat expres anume fel de a vorbi pentru a expune 
râsului celor mulți o învățătură serioasă şi sfântă“. Ba. pe deasupra, Castellion 
poate să se considere norocos: Estienne nu merge până acolo încât să-l trateze 

drept ateu. Conrad Badius nu va face dovadă de o atare moderație. Domnului 
de Parvo Castello, pseudonim transparent ce declară în Comedie du Pape 
Malade (Comedia papei bolnav): 


Mais si ne suis-je pas papiste”!, 
Satan îi replică de îndată: 
Qu '&tes-vous donc, ô bon atheiste?%2 


Şi iată-l pe domnul de Parvo Castello, pe cucernicul, pe creştinul Castellion 
care îi întâlneşte, în infernul ateilor, pe Rabelais, Dolet, Neufville, pe care-i 
înfunda acolo cu bună ştiință!3%. Cât despre Henri Estienne, nu-şi pierde multă 
vreme cu autorul lui De haereticis (Despre eretici). Se întoarce imediat împotriva 
unui alt necredincios, perveitit şi criminal atât cât se poate: Postel care, nemul- 
ţumindu-se să „arunce împrejur unora şi altora nenumăratele sale orori, în 
particular, ... le-a tipărit!“13% 

Toţi, de-ar fi să-i credem, sunt necredincioşi şi. în cele din urmă atei, de la 
primul la ultimul. Ne amintim stampa bătrânului Brueghel, în care cei mari îi 
mănâncă pe cei mici - lanţuri de peşti ce se îmbucă unele într-altele, după mărime, 
o dată ce s-au înghițit unii pe alții. Tehnică de avocat sau de controversist: desigur, 
ca şi un alt lucru, prea mult neglijat: felul de a raţiona al oamenilor acelor vremi, 
ce le proba cultura. Adevărat procedeu, ca atunci când părintele Garasse*, mult 
mai târziu, va releva cititorilor săi, în Docpine curieuse des Beaux-Esprits 
(Ciudata învățătură a oamenilor de spirit), că Luther atinge „perfecțiunea 
ateismului“ şi că acest om, „cu totul trupesc şi alcătuit doar din slănină“, 
profesează „că nemurirea sufletului e o himeră“14. Acesta e Garasse, de care 
Gui Patin pretindea că iezuiţilor le era frică, şi care îi denunța pe Pomponazzi 
şi pe Cornelius Agrippa ca pe nişte diavoli încarnaţi, adăugând cu cinism, pe 
deasupra. că n-a citit niciodată vreun rând din scrierile lor! “°. Doar că iată-l pe 
gravul cardinal Du Perron. om cu greutate şi foarte învăţat, care spune acelaşi 
lucru ca şi Garasse!%%: „Luther nega nemurirea sufletului şi spunea că el moare 
o dată cu trupul. Printre impietăţile Bisericii Romane o aşază şi pe aceea că ea 
crede în nemurirea sufletului...“ 

Bayle a vrut să aibă conştiinţa curată. A căutat pretextul acestor absurdităţi. 
Conchide că e vorba de ezitarea lui Luther în legătură cu chestiunea controversată 
a stării sufletelor după moarte'4%, Oare nu cumva dorm până la judecata de apoi? 
Intr-o scrisoare, Luther pare că nu respinge cu totul această opinie, care, de altfel, 
e aceea a mai multor Părinţi ai Bisericii. Să doarmă! Dar sufletele care dorm 
nu-l mai văd pe Dumnezeu? Luther le privează de prezenţa vizibilă a lui 
Dumnezeu? E de ajuns: Luther e un negator, un denigrator al nemuririi! lar Du 
Perron minţea, aşadar, cu cinism? Nici vorbă. raţiona! “2. După părerea lui corect, 

pentru că făcea deducții. Înlănţuia firesc, aşadar legitim, o serie de silogisme 
ce se legau perfect unul de altul. Făcând aceasta, era pe gustul vremii şi 
răspundea exigenţelor pregătirii sale. Fiind un om cu şcoală. ştia cum se poartă 
disputele. lucru pe care-l ştiau şi contemporanii săi. Mintea lor nu avea aceleaşi 
căi ca şi a noastră. Nu se mirau deloc, plecând de la o noţiune simplă, că 
ajungeau dintr-o dată la contrariul punctului de plecare şi, cred, nici că. 
sprijinindu-se pe doctrina religioasă a lui Luther, formulau în cele din urmă 
împotriva acestuia acuzaţia de materialism sau de impietate, care putea fi 
demnă de luat în seamă - pentru că se putea vedea prin ce demers logic era dedusă 
din premise opuse. Aceste feluri de a raţiona ne surprind: ba chiar ne jenează!+* 
atunci când e vorba de a explica o seamă de tragedii ale acestui timp ce rămân, 
pentru noi. misterioase. De pildă, pentru a nu cita decât una, tragedia lui 
Champel. 

De mult deja, în 1920, în volumul LXIX din Bulletin de la Societe d histoire 
du Protestantisme français (Buletinul Societății de istorie a protestantismului 
francez). Hippolyte Aubert publica un text emoţionant: o notă manuscrisă a lui 
Guillaume Farel, marcată la repezeală pe prima pagină a unui exemplar al 
Cărţii lui Servet: De Trinitatis erroribus libri septem (Cele şapte cărți despre 
rătăcirile Sfintei Treimi). În această notă, Farel îşi exprimă judecata de ansamblu 
asupra afacerii Servet. Adică aruncă un torent de insulte împotriva nefericitei 
victime Calvin. Eretic: hulitor al divinității; autor de scrieri profanatoare, 
evadat din Lyon cu complicitatea şi ajutorul ateilor (ope et consilio eorum qui 
athei sunt: am fi foarte miraţi dacă ateii n-ar face parte dintre cei incriminați); 
sprijin al Satanei, pe care moartea unui servitor atât de plin de zel l-a adus la 
disperare (Satanas, tam selecto se videns privatum ministro*4), pe scurt toate 
drăgălăşeniile scrise pe care le regăsim într-o cunoscută scrisoare a lui Farel către 
Blaurer, datând din 10 decembrie 1553: texte de o inconştienţă minunată şi 
tragică. 

O grămadă de injurii, de violenţe, de imprecaţii. şi nici o îndoială, nici un 
regret, nici o urmă de Căinţă. Să-l ascultăm pe H. Aubert, căruia e inutil să-i 
atestăm competenţa şi imparţialitatea: „În ce priveşte doctrina însăşi a lui 
Servet. ea ne apare astăzi de o ortodoxie aproape timorată... Nici unul dintre 
teologii calvinişti nu pare a o fi înţeles cu adevărat. Cu toate acestea, Servet se 
străduise să dovedească divinitatea lui Isus şi deducea, în ceea ce priveşte 
Treimea, că există un Dumnezeu unic în trei persoane. Opinie de o îndrăzneală 
moderată. desigur“1%%2. Fără îndoială. Dar Farel, Calvin şi alţii nu raţionau ca 
noi. Ei deduceau din doctrina lui Servet mii de consecinţe posibile. Dezvoltau, 
până la absurd. mii de propoziţii ce ne par anodine, identificând concluzia la 
care îi aducea un întreg lanţ de raționamente cu punctul de plecare. Îl vedeau 
pe Z în A. pentru că trecuseră de la A la Z prin toate treptele intermediare; şi-l 
condamnau pe A în loc de Z fără cea mai mică ezitare. 

Toate se datorează persistenţei crude a spiritului de logică deductivă, a 
jocurilor, rafinate şi copilăreşti totodată. de terminişti pentru care, la începutul 
secolului. o mulţime de umaniști şi de novatori nu aveau decât sarcasme. 
Citindu-i pe cei vechi, admiraseră alt gen de demers intelectual, mai direct, mai 
uman de asemenea, deoarece nu opunea, ca odinioară. spirite ce se întreceau 
în a-şi depăşi ingeniozitatea bolnăvicioasă şi a trece realităţile prin pânza de 
păianjen ucigătoare a silogismelor ce se priveau drept în față. conştiinţe curate 
şi nedisimulate ce se înfruntau deschis, în disprețul oricărei prefăcătorii şi 
împotrivindu-se oricărei nesincerități. Câte lucruri s-ar putea spune în legătură 
cu renaşterea dialogului în secolul al XVI-lea! O întreagă generaţie fermecată 
de această artă s-a străduit să aducă în felul ei de a vorbi graţia suplă. politețea 
aleasă. manierele când bruşte. când lente sau flexibile ale conversaţiei libere între 
fiinţe înzestrate nu numai cu rațiune, ci şi cu sensibilitate, căreia Platon i-a lăsat 
modelul de o artă atât de firească. Platon. dar şi Lucian, mai puţin artist. aşadar 
mai uşor de imitat; Lucian, care va avea o întreagă descendență erasmiană, şi 
de asemenea rabelaisiană. Chiar şi Reforma, la începuturile ei, a folosit din 
abundență. pentru propagandă. pe lângă mireni, dialogul deschis şi emancipator, 
drag lui Gargantua şi Pantagruel. Fiindcă vechile forme de gândire şi modalităţi 
de a raţiona se încăpăţânează să nu moară. Refugiate în citadelele lor fireşti, 
şcolile de teologie. ce-şi zornăiau inutil silogismele. vechile procedee de 
argumentare continuă să se impună studenţilor în căutare de grade universitare 
şi de diplome. Şi pentru a răspunde celor ce se folosesc încă de ele, pentru a-i 
urmări pe aceştia pe propriul teren. pentru a lupta împotriva lor cu arme egale, 
e nevoie ca teologii cel puţin (dar şi ceilalţi) să se iniţieze în vechea mecanică 
logică. să o utilizeze şi să ştie să profite de ea. Destin şi conflict tragic. pentru 
că în fiecare clipă cei mai emancipați revin la servituţi uitate. In fiecare clipă 
reapar. cu toate excesele. toate abuzurile denunţate şi repudiate de sute de ori, 
procedeele ridicole şi adesea odioase ale „mateologicienilor“ însuşite la şcoala 
lui Thubal Holopherne. Cine nu are în vedere această dramă intelectuală nu-i 
înţelege cu adevărat pe oamenii acelor vremuri. Iar atunci când le invocă 
mărturia câte erori apar! 

Nu trebuie să avem prea multă încredere în cuvintele de altădată. Ele au în 
general două valori. una absolută şi alta relativă. Adesea, prima e greu de 
definit. Spunând că ateismul e negarea divinității nu spunem ceva prea precis. 
Dimpotrivă. valoarea relativă a cuvântului s-a schimbat simţitor. În secolul al 
XVI-lea, el implica cel mai mare scandal ce s-ar fi putut închipui. Acest lucru 
îl vedem în general, dar vedem mai puţin cât s-au schimbat, din generaţie în 
generaţie, modurile de a raţiona. Să nu ne încredem în cuvinte, dar să ne 
încredem şi mai puţin în argumentele şi în acuzaţiile de altădată. 

CONCLUZIE 
MĂRTURII ŞI FELURI DE A GÂNDI 


Şi acum, ajunşi la capătul acestei lungi discuții critice, socotim falsă opinia 
celor care văd în Rabelais. încă din 1532. un adversar militant şi hotărât al lui 
Cristos, un ateu sau, pentru a evita acest cuvânt ambiguu şi colorat de pasiune, 
un propagandist perfid şi fanatic al deismului raționalist, aşa cum apare el la 
libertinii secolului al XVII-lea şi la filosofii secolului al XVIII-lea? Nu avem 
acest drept. Dar nici pe cel de a afirma contrariul. Putem conchide doar atât: 
mărturiile teologilor şi ale controversiştilor adunate de înaintaşii noştri şi de noi 
înşine nu permit nimănui să spună cu certitudine - da sau nu. 

În realitate, nici una dintre aceste mărturii nu e anterioară lui 1550. Vreau 
să spun dintre cele cu greutate. Aşadar, nici una nu se referă la Rabelais autor 
al lui Pantagruel, exceptând cărţile care au urmat. Scrisoarea lui Calvin către 
Daniel nu are sensul ce i s-a atribuit. Nimic nu dovedeşte că textele lui Visagier 
din 1538 îl privesc pe Rabelais. Totul pare să arate că se referă la Dolet. 
Pasajul invocat, din Jertarea căn-e Nicodemiţi (1544), dacă se raportează la 
Rabelais se raportează şi la mulți alţii în acelaşi timp şi nu vizează, de altfel, 
decât o atitudine generală: cea a omului care se preface că aderă la Cuvântul 
sfânt, dar îşi râde de el pe ascuns: atitudine care îl face prea puțin de temut, la 
drept vorbind: fiindcă bieţii „idioţi“ nu vor vedea nici o răutate în scrierile aparent 
respectuoase faţă de Cuvânt; iar restul, dacă le surprind aerul suspect, nu sunt 
oare în stare să se apere? 

În 1543, Postel face din Pantagruel o carte nelegiuită. Dar noțiunea lui de 
impietate se întinde la toți reformaţii, în compania lor, Rabelais e cea mai 
bună companie creştină. În sfârșit, în Theotimus, Gabriel de Puy-Herbault 
potoleşte ranchiunele personale într-un consimțământ universal. De fapt, primul 
text decisiv e Despre scandaluri. Când însă cineva citeşte, în 1550, o carte 
publicată în 1532 de un autor care a scris şi a trăit mult după aceca, întrebarea 
e de a şti dacă o citeşte cu ochii din 1532 sau cu cei din 1550. 

De altfel. nici una din mărturiile invocate nu provin de la un spirit liber, ce 
ar aduce dovezi lipsite de parţialitate, ca un istoric. Postel, Calvin, Estienne, 
Castellion: cu câteva nuanţe, toţi sunt controversişti. Pe ce se bazează judecăţile 
lor? Pe impresii personale, adesea (dacă nu cumva întotdeauna) interesate. 
Pentru credincioşi e suficient; dar pentru istorici? Ştim măcar dacă aceşti 
oameni, care îl califică, cu toţii. pe Pantagruel, drept manifest de ateism, l-au 
citit? Busson a notat că pomenitul Castellion vorbea despre Dolet din auzite. 
De ce să credem că l-ar fi cunoscut mai bine pe Rabelais? 

Cum putem aprecia valoarea exactă a cuvintelor lor? Desigur, ce] ce izolează 
şi decupează în aceste scrieri ce se referă numai la Rabelais, la Dolet, la Des 
Priers, poate întocmi un act de acuzare impresionant: „Toate mărturiile 

contemporanilor... Gata, procesul judecat“. Ar însemna să exagerăm lucrurile. 
Mărturia lui Henri Estienne poate avea oare greutate împotriva lui Rabelais? 
Să zicem că da. Dar împotriva lui Castellion, sau a lui Postel? Ultimul ne 
spune că Rabelais e cenevanghelist, trecut la impietatea cea mai clară, cu sufle- 
tul şi cu tot ce-i aparţine. Fie, însă să ne reamintim că spune acelaşi lucru şi despre 
Simon de Neufville, despre care nu ştim că ar fi sprijinit Reforma, şi căruia, de 
altminteri, îi atribuie cu largheţe, pe lângă alţii, paternitatea miticului Tratat 
despre cei trei impostori. ÎL putem crede pe Calvin pe cuvânt atunci când 
denunță ateismul lui Rabelais. Foarte bine; iată-l pe Rabelais. ticălosul, dovedit 
că a vrut să „stârpească orice respect datorat lui Dumnezeu“ şi să surpe credinţa 
din temelii. Calvin spune asta, el care ştie, cum să ne îndoim? Dar când Calvin 
îşi încheie replicile către Servet acuzându-l pe acesta formal că nu are decât un 
scop: „Să distrugă religia cu totul, totam religionem evertere“**, îl mai credem 
pe cuvânt? Încrederea obligă, totuși. Când Calvin îl taxează pe Agrippa de ateism 
notoriu (ceea ce ar însemna că sunt cam mulţi atei în 1530; care e, atunci, pretinsa 
originalitate a lui Pantagruel?) vom striga pretutindeni: Agrippa era ateu? Dar 
când acelaşi Calvin aruncă împotriva lui Castellion o odioasă acuzaţie de 
furt“? sau când, luându-i-o înainte lui Henri Estienne. care îl repetă doar. îl 
tratează tot pe Castellion ca pe un bufon care face din religie o farsă: tu, tu, omnia 
pietatis principia ridendo, suaviter te oblectas?5? Biet Castellion, biet cavaler 
al tristei figuri, atât de auster, rigid şi trist de moarte încât fiul lui Utenhovius, 
care locuia la el, îl implora pe tatăl său, disperat, să-l ia de la maestrul Castalio, 
om sfânt care nu râde niciodată!1%! 

Desigur, Calvin avea o animozitate personală împotriva lui Castellion. 
Animozitate, ranchiuni. pasiuni existau la toată lumea. gata de atac, cu înjurăturile 
în gură sau, până una alta. gata să arunce anateme. Totuşi, animozitatea nu explică 
tot. In spatele certurilor există altceva. 

Ce, altceva? Poate un viciu de gândire? Departe de noi să ne lansăm în 
asemenea expresii. Fără îndoială că oamenii din secolul al XVI-lea le-ar fi folosit 
- şi au şi făcut-o, vorbind despre „sofiştii“ care i-au precedat. „pe vremea 
tichiilor înalte“. Pentru că nu ştiau ceea ce unii dintre noi ştiu - fără ca această 
Ştiinţă să fi devenit. pentru ansamblul contemporanilor noştri. chiar cultivați (fie 
ei şi istorici), o hrană adevărată. Fiecare civilizaţie are utilajul ei mental. Mai 
mult, fiecărei epoci a aceleiaşi civilizaţii, fiecărui progres al tehnicilor sau al 
ştiinţelor ce o caracterizează îi corespunde un utilaj reînnoit, mai bine dezvoltat 
într-o anume direcţie, mai slab într-alta. Un utilaj mental pe care civilizaţia 
respectivă - sau epoca respectivă - nu e deloc sigură că-l poate transmite, 
integral, civilizaţiilor şi epocilor ce vor urma; va putea cunoaşte distrugeri 
parţiale, întoarceri înapoi, deformări considerabile. Sau, dimpotrivă, progrese, 
îmbogăţiri, noi complicări. E bun pentru civilizaţia care i-a dat naştere şi pentru 
epoca care îl foloseşte; nu e bun pentru eternitate, şi nici pentru umanitate: nici 
măcar pentru cursul restrâns al unei evoluţii interne de civilizaţie. 

Fiind vorba de oameni din secolulul al XVI-lea, nici felul lor de a raționa 
şi nici exigenţa lor demonstrativă nu e identică cu a noastră. Nu sunt nici 
măcar cele pe care le-au cunoscut nepoţii lor. contemporanii lui Descartes, Pascal, 
Huyghens. Newton. Nu a sosit momentul să tratăm, în ansamblu, aceste 
probleme dificile. Din cele stabilite până acum pare, în orice caz. să rezulte că 
oamenii acelor vremi nu încercau nici nevoia imperioasă de exactitate şi nici 
grija noastră pentru obiectivitate în felul lor de a argumenta. O nevoie şi o grijă 
de care ne eliberăm, desigur, sub influenţa pasiunilor violente. dar scuzându-ne 
pentru această eliberare, ce ne apare nouă înşine ca o lovitură în gol. Că o parte 
importantă e rezervată, în speculaţiile oamenilor acelui timp, unor contradicții 
care nu-şi mai găsesc locul în sistemele noastre logice de gândire e un fapt ce 
pare să rezulte şi din examinarea critică a mărturiilor poetice pe care am 
întreprins-o în capitolul precedent. Şi ele ne arată că omul nu e om, ci că 
oamenii se schimbă mai mult decât credem. şi la intervale foarte scurte. Ne arată 
că pe vremea lui Rabelais nici (evident!) marea revoluţie ce avea să subordoneze 
logica şi matematica experimentului nu se lăsa întrevăzută. după cum nu 
începuse nici marele avânt al matematicilor, din care Descartes va trage 
consecinţe utile. Cum să nu ţinem seamă de astfel de condiţionări dacă vrem 
să folosim corect mărturiile umane? 


NOTE 


! Seneca, Lucius Annaeus (4-65): filosof și scriitor latin, născut la Cordoba. A fost unul 
dintre cei mai importanţi vulgarizatori ai stoicismului roman. Opera lui e compusă din 
numeroase tratate de filosofie morală, din scrieri de fizică şi de ştiinţe ale naturii, din 
satire şi piese de teatru etc. 

2? La Toussaint (fr.). 

3 A considerat drept cărți condamnate acele [cărți obscene]: Pantagruel, Pădurea cea 
stufoasă a femeii şi [altele] de acest fel.“ (lat.) 

4 „Eşti lipsit de evlavie!“ (germ.) 

$ Fapte burgunde: legate de provincia Bourgogne, învecinată cu provincia Franche-Comté 
(ultima aflându-se la frontiera cu Elveţia), ambele având o tradiţie istorică şi culturală 
comună. 

€ „Toţi erau indignaţi. pentru că invoca scuza unei necunoaşteri simulate“ (lat.) 

7 Educaţia creştină, lucrarea cea mai importantă a lui Calvin. 

8 Copernic, Nicolaus (1473-1543): astronom polonez, creatorul concepției heliocentrice 
despre univers. 

° André Vésale (1514-1603): medic belgian, fondatorul anatomiei. 


10 „După cum a tălmăcit călăul lui Cristos în abația din Telem şi în şcoala ramurii de 
palmier.“ (lat.) 

1! Saint-Simon, Claude Henri de Rouvroy (1760-1825): creatorul unei mişcări de 
inspiraţie evanghelică şi socialistă în acelaşi timp, hrănită din visul unui nou proiect 
enciclopedic. Afirmând preeminenţa ştiinţelor umane, a studiat dintr-o perspectivă de 
mesianism laic probleme precum exploatarea pământului, raporturile dintre industriaşi 
şi proletari, rolul ştiinţei în dezvoltarea societăţii etc. 

12 Jean Bodin (1530-1596); autorul unui tratat Despre republică în 6 cărți, în care arată, 
împotriva lui Machiavelli, că binele statului şi cel al individului nu se află în 
contradicţie. A mai scris Demonomania vrăjitorilor şi Colloquium Heptaplomeres de 
rerum sublimiun arcanis abditis (Convorbire despre tainele ascunse ale lucrurilor 
sublime între şapte învățați), în care 7 personaje de religie diferită tratează problema 
toleranței. Fără a fi propriu-zis ateu, colocviul se ridică împotriva lui Isus, care ar fi 
rupt tradiţia milenară a iudaismului, şi se apropie astfel de spiritul Vechiului Testament. 

'5 Enfantin, Barthélémy Prosper (1796-1864): inginer, adept al lui Saint-Simon pe care, 
după ce va deveni şeful unei secte religioase, îl va adapta în spiritul unui proiect ce 
va exalta regenerarea umanităţii prin industrie, colonizarea zonelor sălbatice, extinderea 
reţelei feroviare, deschiderea de canale maritime etc. 

14 În sinea-i se gândea la împăcarea lumii.“ 

15 „Cenevanghelişti. adică goi“: „cenevanghelişti, adică noi“. 

16 „Ce e comun între mahomedani şi cenevanghelişti.“ (lat.) 

17 Operele străine nu au nici o valoare şi nu sunt folositoare nimănui: apărătorii şi cei 
ce se opun mu au nici o trecere în faja lui Dummezeu; Maria nu trebuie cultivată sau 
cinstită...“ (lat.) 

18 „Nu e nevoie de minuni pentru întărirea credinţei. “ (lat.) 

19 [Mahomed] spune că deseori omul e învitregit de liberul arbitru şi că destinul, mu 
rareori şi soarta, e tot una cu Dunmezeu.“ (lat.) 

20 „Ale căror autori erau până de curând purtători de cuvânt ai cenevangheliştilor.“ (lat.) 

21 „Bărbat de o evlavie remarcabilă.“ (lat.) 

22 Sub Vechiul Regim (înainte de Revoluţia franceză), parlamentele erau curți suverane 
cu atribuţii civile şi criminale, având în competenţă şi judecarea apelurilor la sentinţe 
date de curţi subalterne. Pe lângă Parlamentul din Paris, mai existau 13 parlamente 
provinciale, cel mai vechi fiind din Toulouse (al provinciei Languedoc: 1272), iar cel mai 
recent cel din Nancv (al provinciei Lorraine: 1775). Pe vremea lui Ludovic al IX-lea, 
parlamentul se reunea în faţa regelui. Filip cel Frumos va încerca, la începutul 
secolului al XIV-lea, să centralizeze instituţia parlamentară atribuind parlamentului 
parizian un local şi delimitându-i strict competențele. De exemplu, Parlamentul 
transcria în registre actele legislative ale regelui, care devin executorii doar după această 
înregistrare, ce putea fi refuzată! Parlamentele au fost suprimate în noiembrie 1790, 
printr-un decret al Adunării Constituante. 

= Melanchton (1497-1560): umanist şi reformator german, discipol al lui Luther şi coautor 
al Confesiunii de la A ugsburg (1530), profesiunea de credinţă a protestantismului. Spre 
deosebire de Luther, a fost moderat şi conciliant, năzuind la împăcarea tuturor 
direcțiilor din mişcarea reformată. A scris peste 300 de lucrări. 

2 Diagoras din Melos (sec. V a. Chr.): filosof grec ateu ce lua în derâdere cultul 
zeilor, spărgea statuile acestora etc. 

25 Timon Mizantropul (sec. V a. Chr.): filosof pesimist grec, evocat în Păsările lui 
Aristofan şi într-un dialog al lui Lucian. E personajul principal al piesei shakespeariene 
Timon din Atena. 


26 Ateul e cel ce se lasă dus de obiceiuri, /Şi care crede când într-un lucru, când într-altul; 
/cel ce crede în Dumnezeu e neclintit în credinţă, /Chiar dacă ceilalţi îl supun 
persecuțiilor.“ 


27 Ateul e cel ce, prin propriile-i minciuni, îl face folositor pe papă, /De care-şi bate 
joc şi căruia-i vede chiar şi impostura!“ 

2% Sus inimile.“ (lat.) 

2 Fiindcă e evlavios.“ (lat.) 

3% Spiritul vieţii era în roți.“ (lat.) 

31 „Dar m-s adept al papei!“ 

32 „Dar ce eşti atunci, o, bunule ateu?“ 

* Francois Garasse (1585-1631): teolog iezuit, ce a susținut polemici vehemente cu 


galicanii şi libertinii. Va rezuma doctrinele acestora din urmă (pentru a le. combate) 
în Doctrine curieuse... din 1624, iar un an mai târziu va publica o impunătoare 
Somme theologique. 


34 Satana. văzându-se lipsit de un ales servitor. “ (lat.) 
35 „Tu, tu, râzându-ți de toate principiile evlaviei, te desfeți printre plăceri!“ (lat.) 

CARTEA A DOUA 
SCANDALURI ŞI ÎNVINUIRI 


CAPITOLUL ÎNTÂI 
POZNELE LUI RABELAIS 


Am reuşit să adunăm. asupra lui Rabelais şi a sentimentelor sale, aşa cum 
erau interpretate de contemporanii lui, toate mărturiile celor care ne-au vorbit 
de el, în bine sau în rău: umanişti. controversişti sau polemişti. Am supus 
aceste mărturii unei critici cât mai strânse. In acelaşi timp, am fost în măsură 
să arătăm greşelile de interpretare sau de atribuire în strădaniile înaintaşilor noştri 
- unele grave şi atât de importante încât din întregul sistem clădit de ei nu mai 
prea rămâne mare lucru în picioare. 

A sosit momentul să-i punem întrebări lui Rabelais însuşi: operei sale, 
adică, în primul rând Pantagruel şi, accesoriu, Gargantua. S-ar părea că e un 
lucru simplu: cine vrea să-l cunoască pe Rabelais n-are decât să i se adreseze. 
In realitate e o treabă delicată: cum să-l cunoşti pe cineva prin operă? Nu şi-a 
pus autorul o mască pe față? Trăsăturile acestei măşti, îngroşate, accentuate, 
caricaturale reproduc oare cu adevărat figura satiricului? Până unde putem 
trage concluzii în chip legitim de la operă la om? Întrebarea nu e prea bine pusă, 
poate, deoarece, la drept vorbind, nu omul a fost important pentru cititorii lui 

Pantagruel, din 1532 până în 1926, ci opera sau, dacă dorim, ceea ce omul a 
pus din el în operă. Practicarea acestui dozaj e însă delicată. 

Abel Lefranc ne va dovedi-o în textul ce a servit ca punct de plecare 
reflecţiilor noastre asupra acestor probleme grave. „Ce vedem, exclamă el!5%, 
încă din pragul vieţii? O serie de declaraţii de-abia vrednice de crezare“... 
vorbind despre succesul cărţii Les Grandes Chroniques Gargantuines (Marile 
cronici ale lui Gargantua), autorul remarcă faptul că cititorii acestor opere de 
nepreţuit au crezut în ele „ca şi în textele Bibliei şi ale Evanghelici...“ Putem 
măsura fără greutate întreaga îndrăzneală a unei paralele atât de ofensatoare pentru 
Cărţile Sfinte, în ciuda aparentului său aer de glumă. Mai departe reapare 
acelaşi termen de comparaţie, când succesul Cronicilor ne e prezentat în această 
linie vestită: „Căci librarii au vândut mai multe exemplare ale lor în două luni 
decât vor vinde Biblii în nouă ani“. Urmând un fel de crescendo, Alcofribas 
vizează imediat, printr-un atac direct, chiar mărturia unui evanghelist. Pretinzând 
că îşi confirmă informaţia şi adevărul ei printr-un argument burlesc, spune liniştit: 
„Vorbesc despre toate acestea ca sfântul loan din Apocalips: quod vidimus, 
testamuf“!. Cine a mai depăşit oare acest grad de ironie usturătoare în materie 
de satiră religioasă? Chiar de la început, nu e posibilă nici o îndoială; acest râs 
de Lucian ascunde, aici, intenţii stranii, pe care nimeni nu a îndrăznit să le 
formuleze secole întregi. 

Citind şi recitind acest pasaj atât de imperios şi de plin de pasiune ne 
simţim foarte tulburaţi: cum să închidem ochii asupra unor evidențe? Reluăm 
lectura lui Rabelais cu oarecare nelinişte. Il deschidem pe Pantagruel. Râdem. 
Nu ne mai gândim la crescendo-ul impietăţii. Iar când punem la loc volumul 
pe raft suntem gata să jurăm: nu există nimic ascuns. de temut sau sacrilegiu 
în aceste glume fără perdea, răutăţi riscante şi vechi batjocuri clericale paşnice 
al căror descoperitor nu a fost, cu siguranță, Rabelais, căruia îi plăcea să-şi 
petreacă timpul în mod plăcut pretutindeni, mulțumindu-se doar să pună, pe 
fiecare pagină scrisă de el, pecetea geniului. Cu folos sau fără? 


|. FARSE DE OAMENI Al BISERICII 


Pentru a lua o hotărâre definitivă va trebui oare să examinăm şi să cântărim, 
unul câte unul, toate motivele de scandal pe care le enumeră Abel Lefranc? Acest 
lucru a fost deja făcut. pe lângă faptul că scandalul nu spune nimic despre afacere, 
deoarece Florile răului. şi chiar Doamna Bovary l-au scandalizat odinioară foarte 
tare pe procurorul imperial, ceea ce nu e suficient pentru a-i califica drept 
pornografi pe autorii lor. In 1910. Plattard a sudiat îndeaproape, în Revista de 
studii rabelaisiene, textele din Sfânta Scriptură invocată de Rabelais. Dinspre 
partea sa, Etienne Gilson, istoric al filosofiei medievale, a adus tezei apărate 

de J. Plattard, ostilă oricărei interpretări romantice a nostimadelor rabelaisiene, 
un complement de dovezi şi de argumente luate dintr-o cunoaştere aprofundată 
a scolasticii!S!2. Nu putem face nimic mai bun decât să trimitem cititorul la aceste 
studii elocvente. 

Ca şi L. Saincan, care a adoptat în dezbatere aceeaşi poziţie!52 - Plattard a 
văzut perfect că glumele rabelaisiene, de tradiţie clericală, nu erau deloc diferite 
de cele care înveseleau literatura cunoscutelor Sermons Joveux (Predici vesele), 
asupra cărora Emile Picot a atras mai demult atenția! 5%*is, Găsim în acestea o 
amplă recoltă de cuvinte evanghelice parodiate mai mult sau mai puţin grosolan; 
şi nu e vorba de cuvinte oarecare. Cutare predică!S2 pleacă chiar de la cuvintele 
Cinei celei de taină: Befi şi mâncaţi... Aceasta întrece în îndrăzneală Consumatum 
est (S-a împlinit, s-a mâncat tot), trebuie spus despre Panurge sau, pentru a fi 
pe placul lui Rabelais, despre sfântul Toma din Aquino!5%, şi Sitio (Setea) băuto- 
rilor care-l şochează pe Abel Lefranc!5*. A băutorilor din 1542. Căci Plattard 
remarcă tocmai faptul că exclamaţia scandaloasă nu figurează în primele 
versiuni ale lui Pantagruel; Rabelais a introdus-o, tardiv, în ediţia François Juste, 
pe care, se spune, a cenzurat-o de toate îndrăznelile! Dar îndrăzneala era oare 
atât de mare? Nu mai mare decât cea a lui Francisc I, ce-l numea „Setosul“ pe 
Ludovic de Bourbon, „pentru că, ne explică preotul Claude Haton, acest senior 
era gata întotdeauna să bea din vinurile lui, chiar dacă era ghiftuit. Vom arunca 
atunci anatema asupra bravilor oameni care cântau, cu perfectă naturaleţe!S&: 
Ecce bonum vinum - venite potemus Ê 

Cât despre Gilson, el arată nevoia ca acel ce studiază formarea geniului lui 
Rabelais să țină seama cu precizie de anii de mănăstire ai „creatorului prozei 
franceze moderne“. Nu pare să fi stat acolo „mai puțin de doisprezece ani din 
viață - ani hotărâtori ai tinereții - ca şi călugăr franciscan“. De unde mai multe 
concluzii, dintre care pe una vom aminti-o chiar acum: „Cum mai făceau şi 
altceva decât să citească slujbe sau să scruteze filosofia lui Scot, cum vorbeau 
la anumite ore, cu deplină libertate, chiar cu veselie, ne vom întreba dacă ceva 
din verva groasă şi marcat populară a franciscanilor din Evul Mediu nu a trecut 
în unele texte în care, uneori, am fost tentaţi să căutăm intenţii ascunse pe care 
Rabelais probabil că nu le-a pus niciodată“. De fapt, lui Gilson nu i-a fost greu 
să regăsească numeroase pagini vesele ale unor cordelieri, deloc suspecți de 
heterodoxie, ce fac să răsune bunul râs al lui Rabelais - deschis, dar adesea fără 
perdea. 

Mai trebuie să o spun? Nu sunt în stare să mă emoţionez mai mult decât 
Plattard, Gilson, Saincan sau alţii în faţa glumelor obişnuite sau a micilor 
maliții venite din mediul bisericesc, ce le par unora atât de pline de intenții perfide 
şi veninoase. Ele îşi au propriul risc, dacă le judecăm după criteriile noastre. 
Măsura noastră nu e însă cea a secolului al XVI-lea. Dacă admitem acest lucru 

atunci când vorbim de pioasa şi mistica Margareta, autoarea Feptameronului, 
să-l admitem şi pentru părintele lui Gargantua!5%. 


* k 
* 


Nu mă scandalizez deloc, retrospectiv, în legătură cu remarca lui Rabelais 
privind slaba vânzare a Bibliilor şi buna vânzare a Cronicilor lui Gargantua; 
deoarece nimic nu dovedeşte că maestrul Alcofribas se bucură de prima dacă 
se felicită pentru a doua. Şi mă întreb dacă pomirea lui nu e aceea care l-a făcut 
să remarce, în alt loc, şi totodată să deplângă, faptul că la Paris un saltimbanc 
oarecare adună laolaltă mai mulți auditori, în stradă, decât un bun predicator 
al Evangheliei, în biserică. 

Lamah hazabthani? al femeii din Paris m-ar şoca mai mult! *5 dacă Masucci 
de Salerne sau Arnaud de Villeneuve nu s-ar fi servit de acest motiv înaintea 
lui Rabelais. Gluma lui Rabelais care o plânge pe Bedebec a lui în capitolul III 
din Pantagruel: „O duce bine; e cel puțin în Paradis, dacă nu şi mai bine“ e una 
din naivitățile mucalite pe care țăranii noştrii le folosesc bucuros în povestirile 
lor. Genealogia lui Gargantua e. într-adevăr, un sacrilegiu: „din mila cerului ne-au 
rămas cu privire la vechimea neamului lui Gargantua mărturii mai depline 
decât asupra oricărui muritor, afară bineînțeles de Mesia, despre care nu mi-e 
îngăduit să vorbesc deoarece nu-mi dau voie diavolii (clevetitorii şi fățarnicii) “15%. 
Să fie imitația contrafăcută a naşterii lui Isus de la începutul Evanghelici după 
Matei? Nu mă prea îndoiesc, mai ales că însuşi Rabelais îşi dă osteneala să ne 
prevină foarte clar în legătură cu aceasta: nu ezită să ne arate, în capitolul I din 
Pantagruel, că genealogia eroului său le aminteşte pe cele pe care ni le-au 
transmis nu numai grecii, arabii şi băştinaşii, „ci şi înşişi scriitorii sfintei Evan- 
ghelii. ca Luca şi Matei“1%*. Se vede clar, maestrul François nu se ascunde deloc 
şi îşi declară limpede intenţiile parodice. Dar această parodie depăşeşte oare 
limitele. destul de largi, pe care tradiţia le fixa zeflemitorilor de odinioară? Toată 
problema e aici. Dacă opinăm pentru răspunsul afirmativ, va trebui să-i reproşăm 
lui Rabelais această scandaloasă lipsă de respect: când Gargantua (cap. XXIII) 
se îndreaptă „spre un loc mai ferit unde se uşurează de rămășițele fireşti ale buca- 
telor ce le mistuise“, preceptorul său, care nu vrea să piardă „nici o clipă a zilei“, 
îi repetă în acel loc discret „ce citiseră“. Or, ceea ce citiseră. spus clar şi 
răspicat, cu o pronunție potrivită materiei, era „o pagină din Sfânta Scriptură“. 
E vorba oare de o profanare sau de o practică pioasă obişnuită? 

II. TELEM FĂRĂ BISERICĂ? 


Mai avem însă şi mănăstirea din Telem, care nu are biserică. E un loc cam 
sărac: acolo mai lipsesc şi alte lucruri foarte necesare vieții! De exemplu. 
bucătarii cu maşini de gătit aromatizante şi pivnițe adânci şi răcoritoare. ceea 
ce e destul de surprinzător pentru abația fratelui Ioan. Aşadar Rabelais nu 
clădeşte, la Telem, nici bucătărie. spre scandalul materialiştilor. nici biserică, 
spre consternarea idealiştilor. În schimb, aşază, lângă fiecare chilie, o capelă - 
şi ce se poate face într-o capelă dacă nu să te rogi? 

Telem e anti-mănăstirea. să nu uităm asta. Fratele Ioan o spune expres (|. 
LII): intenționat şi sistematic e instituită „altfel decât toate religiile“. ceea ce 
vrea să zică: altfel decât toate ordinele existente. În abaţii, cel ce comandă e 
abatele: la Telem, nu există: „Cum aş putea să câmiuiesc pe alții, când nu-s în 
stare să mă stăpânesc nici pe mine?“ Tot în celelalte abaţii. există ziduri, care 
nu-s pe placul nimănui; la Telem, nu: intri sau ieși, vii sau pleci. când vrei. Dacă 
într-o mănăstire intră vreo femeie. imediat ce pleacă se şterg podelele, pentru 
că le-a murdărit. Când un călugăr sau o maică intră în Telem se va curăți locul 
pe care l-au profanat. Să amintim textul capital (LVII): „Viaţa în mănăstire nu 
era supusă nici unor legi. rânduieli ori porunci. întrucât fiecare trăia după voia 
lui nestingherită şi după bunul lui plac. Se ridica din aşternut când se sătura de 
somn. bea. mânca. îşi vedea de treburi şi se culca din nou, cum şi când găsea 
de cuviinţă... Întreaga lege a mănăstirii se cuprindea în aceste patru cuvinte: 

Fă ce-ţi place!“ 

În sfârşit. în abaţii există o mare biserică: toată lumea merge acolo la ore 
fixe. în sunetul clopotelor ce decupează viața în bucăţi. La Telem nu există slujbe 
comune şi nici clopote sau cadrane, „căci cea mai mare himeră de pe lume e 
să trăieşti după sunetul unui clopot. şi nu după cum iţi cere bunul simţ şi 
raţiunea“. Dar cum puteau merge la biserică telemiţii la oră fixă. dacă se sculau. 
mâncau, dormeau - şi, să adăugăm, „se rugau“. pentru a avea gândul întreg al 
lui Rabelais - atunci când dorinţa. în acord cu raţiunea. îi îndemna? Şi cum se 
rugau într-o capelă intimă. fără să meargă niciodată la slujbă? Pentru că, vor 
spune unii cu un aer scandalizat, telemiţii nu merg niciodată la slu jbă...1512 

Dar cine spune că nu merg? Mai întâi. pot asista la ea în biserica parohiei, 
exact ca şi regele în primul castel de la Versailles. unde nu avea capelă. Sau pot 
să ceară să le fie făcută în micile lor capele. In sfârşit. e bine să reflectăm puţin, 
înainte de a lua un ton scandalizat. Nu numai la faptul că Rabelais nu poate „să 
spună totul“ şi să transforme o satiră în temă de casă dogmatică; dar să vedem 
ce e şi cu slujba. Să nu ne prefacem că nu ştim (lucru pe care nu avem voie să-l 
ignorăm) că. pe vremea lui Rabelais. slujba religioasă, ponegrită de „răii 
creştini“. nu era ceea ce va deveni pentru catolicii din timpul lui Berulle“ şi de 
mai târziu: actul religios prin excelenţă. sinteza întregului cult catolic - o 
sfințire, mai mult chiar, un sacrificiu, sacrificiul, parte esenţială a cultului 

public. Marca strădanie a secolului al XVII-lea în legătură cu slujba, efortul de 
a-l asocia tot mai mult şi mai bine pe credincios demersurilor şi cuvintelor 
preotului - această muncă, ce se inserează în imensul efort al catolicilor, început 
la sfârşitul secolului al XVI-lea, de a regândi religia lor în ansamblu, cu forță 
şi împotriva religiei reformate, nu demarase încă. Şi poate că cei din vremea 
maestrului Alcofribas, care vedeau cum marii seniori comandă slujbe cu sutele 
în testamentele lor, aveau oarecare motive, pe care contemporanii noştri nu le 
mai au, de a găsi îndobitocitoare lungile şederi la biserică, foarte dragi 
colecționarilor de slujbe ce picoteau în timpul serviciului divin. Aşa gândea şi 
Erasm, ca ei toți: inutil să mai dăm citate în plus, să ne gândim însă la strâmbătura 
lui de dispreţ atunci când Gilbert Cousin, secretarul său, îl părăseşte pentru a 
prelua un canonicat la Nozeroy!S%: cantabit missam’ De altfel. telemiţii cin- 
stesc duminicile şi sărbătorile, îmbrăcându-se în „straie franțuzeșşti. deoarece 
e mai vrednic de cinste şi lasă să se vadă mai bine vechea sfială a neamului“. 
Duminici şi sărbători? Ce sărbători? In 1532, cele laice nu fuseseră încă inven- 
tate, aşadar trebuie să fi fost cele religioase. Să nu mergem însă prea departe 
în aceste povestiri spontane, pline de fantezie. Nu sunt istorii încâlcite de-ale 
teologilor. 

Şi apoi, în 1912, în Introducerea sa la Gargantua Abel Lefranc explica lipsa 
unei biserici la Telem prin „simpatia prea puţin ascunsă“ a lui Rabelais pentru 
ideile înnoitoare. Ba chiar recunoştea pe atunci în Rabelais, după acest semn 
şi alte câteva, un credincios „ce căuta să manifeste o simpatie atentă şi sinceră 
pentru Reformă“. Criteriul nu e, poate. cel mai bun: acolo unde triumfa, în 1532, 
Reforma nu cerea deloc suprimarea marilor edificii de cult şi substituirea 
cultului privat celui public. Dacă ar fi fost reformaţi, telemiţii s-ar fi dus la biserica 
abaţială transformată în templu (dacă ar fi avut) şi ar fi asistat acolo la slujbă. 
Acestea o dată spuse, în 1912, Abel Lefranc făcea o remarcă ce ne pare absolut 
conformă realităţii: „Cuvântul sfânt, adică Evanghelia, e elementul esenţial, 
factorul unic al vieţii spirituale a telemiților“. S-ar părea că între 1912 şi 1923 
textele care i-au dictat această frază plină de miez au dispărut. Nu există bise- 
rică la Telem? Nu, dar nici templu. Ne putem consola; telemiţii vor găsi şi una 
şi alta, poate în oraşul vecin. - Apoi, dacă nu există nici templu şi nici biserică 
înseamnă că sunt atei? Dar ce e atunci cu Evanghelia şi cu capelele? - Ei, s-ar 
putea să apară în carte din precauţie... - E adevărat. La Telem nu sunt paratrăsnete. 
Dar nouă mii trei sute treizeci şi două de paratrăsnete în 1532 nu e cam mult?!® 


III. CUM A VENIT PE LUME GARGANTUA 


Ce să mai cercetăm? Chiar dacă suntem greci, să nu lăsăm nimic neobservat. 
Dacă ne apare. deodată, o lumină? Strania sosire pe lume a lui Gargantua!5%, 
născut prin vâna cea mare şi urechea stângă? Curioasă naştere, într-adevăr. Iar 
Rabelais însoţeşte senzaţionala descriere cu un fel de reclamă sforăitoare 

inventată de el: „Un om de ispravă, cu mintea sănătoasă şi cu scaun la cap, nu 
se îndoiește niciodată de ceea ce i se spune, sau vede cu ochii că e scris... Innocens 
credit omni verbo...5 Charitas omnia credit...” Dascălii Sorbonei aşa ne învaţă, 
că numai prin credinţă se adevereşte a fi tot ceea ce pare că nu este... La 
Dumnezeu toate sunt cu putinţă, şi dacă ar hotărî el astfel, toate femeile ar naşte, 
de azi înainte, pe urechi...“ 

„Fără nici o îndoială, scrie Lefranc, această dezvoltare se aplică dogmei 
creştine a naşterii lui Isus“. Naştere? Dar Cristos nu s-a născut prin vâna mare 
şi urechea stângă! Conceput în trupul Fecioarei prin operaţia Sfântului Duh, el a 
fost adus pe lume, după vechii Părinţi Ireneu, Origen, Tertulian. Atanasie, 
Epifan, Ieremia, la capătul a nouă luni normale de gestație şi în modul cel mai 
firesc fiziologic!S“. O grămadă de texte, de o antică violenţă, îl arată născându-se 
în sânge şi murdărie. După care, de la sfântul Ambrozie, apoi Augustin, se răspân- 
deşte, o dată cu sfârşitul secolului al IV-lea, doctrina naşterii virginale. Cristos 
e cel ce intră în lume pe uşa închisă, fără a o sparge. Şi astfel ia naştere doctrina 
virginităţilor succesive ale Mariei. Fecioară căsătorită cu un om căruia Biserica 
îi va proclama, într-o zi, aleasa virginitate şi a cărui misiune a fost aceea de a o 
păstra pe a Mariei căsătorindu-se cu ea'5%, a rămas grea şi apoi a adus copilul 
pe lume rămânând fecioară. Nu a născut însă prin ureche copilul pe care Luca 
ni-l arată aşteptând în pântecul ei în stare de embrion!®”?, scenă pe care multe 
Fecioare o reprezentau ochilor credincioşilor, în sanctuare. Nu prea văd, aşadar, 
în ce fel curioasa aventură a lui Gargantua plimbându-se de la vâna mare la 
urechea stângă a mamei sale putea să evoce ideea naşterii Fecioarei. pe care toate 
bisericile din toate ţările o reprezentau de secole ca pe una norinală, înconjurată 
de o grămadă de moaşe şi de cumetre pricepute!682. 

Dar dacă Rabelais ar fi autorul uneia dintre cărţile Ciclului Cronicilor lui 
Gargantua, acel Iray Gargantua notablement omelvé (Adevăratul Gargantua, 
cu bogate comentarii) semnalat de P.P.Plan!5%? Citim acolo, la început, 
înspăimântătoarea poveste a necromantului Merlin „născut fără a fi avut tată, 
deoarece mama sa era călugăriță, conceput de un spirit straniu care a vizitat-o 
noaptea“. Această relatare neobişnuită îl poate duce pe orice om ingenios la 
presupuneri ciudate. Vom conchide, totuşi, că autorul anonim îndeplinea planul 
perfid şi premeditat de a ridiculiza naşterea lui Isus „venit pe lume, şi el, fără 
să fi avut tată“, dintr-o fecioară pe care a făcut-o să rodească un spirit sau un 
suflu? Deocamdată să reamintim cititorului: nici felul de a glumi şi nici 
moravurile secolului al XVI-lea nu erau ca ale noastre. Iar dacă ar trebui să-i 
ardem pe rug pe toți cei ce-au făcut aluzii deşucheate la virginitatea Mariei! 7%, 
călăii noştri retrospectivi nu şi-ar mai termina treaba. In 1565 încă, în plină Italie 
a Contra-Reformei, un catolic convins, nepotul lui Guicciardini, Lodovico, 
autorul cărții Descriftione delli tutti i Paesi Bassi (Descrierea tuturor Țărilor de Jos), 
publica la Veneţia un mic volum cu istorioare deocheate, Hore di Recreazione 


135 


(Ore de răgaz). foarte citit şi tradus în diferite limbi. Guicciardini explică!”!2 
cum Că trebuie să bem înaintea mesei, în timpul ei şi după aceea, deoarece mama 
lui Dumnezeu a fost fecioară înaintea naşterii Domnului. în timpul ei şi după 
aceea. Remarca este anodină. de acord: dar e curios să reținem faptul că acest 
curent. deşi epurat şi reorientat, persista în continuare: curentul vechilor şi bunelor 
glume clericale în legătură cu treburile religiei, chiar şi cele mai delicate - 
îndeosebi cele mai delicate. În 1532, acest curent era în plină manifestare 
sălbatică. 


IV. CHARITAS OMNIA CREDIT? 


Dar Rabelais şi-a semnat el însuşi condamnarea... în 1542, publicând la 
editorul Juste o ediţie revăzută a operelor sale, a suprimat din texte glumele 
scabroase în legătură cu credința. „argument al tuturor celor nevăzute“. Obiecţia 
ar fi mai puternică dacă această definiţie a credinţei, luată din sfântul Pavel!722 
n-ar fi fost atribuită de Rabelais celor de la Sorbona. Or. se pare că tăieturile 
din 1542 au avut ca scop îndulcirea sau înlăturarea atacurilor directe împotriva 
Sorbonei. De altfel, ce am putea spune despre aceste trunchieri? Adeseori le 
înţelegem cu greu sensul. Dacă. în 1542, Rabelais înlătură o apropiere între 
Panurge şi Cristos, ambii atâmând în aer! '* introduce în schimb în text, tot atunci, 
Setea parodică. în care Plattard (care, de data aceasta. îşi pune ochelarii secolului 
nostru) s-a grăbit să denunțe. pe nedrept“, cea mai grozavă îndrăzneală a lui 
Rabelais. Am spune, mai degrabă, cea mai uzată glumă clericală. -“În sfârşit, 
Charitas omnia credit... Credinţa e argumentul lucrurilor nevăzute... Şi fraza 
vrednică de mirare «Dumnezeu poate tot ce vrea»: nu sunt acestea cuvinte de 
credincios supus umil al Bisericii? Ba da. dacă nu simţiţi ironia!“ Nu am nici 
o încredere în cei ce o simt prea tare. Iar apoi ironia e curentă la vremea aceea. 
Dumnezeu poate tot ce vrea? Formula aceasta îmi aminteşte o alta. E în latina 
lui Erasm: ,. Deus sic potens est, ut quidquid velit, nutu valeat efjicere “°. 

Astfel glăsuieşte Barbatius din dialogul /nquisitio de fide (Cercetare asupra 
credinţei)!"5a. Or. Erasm are grijă să ne spună cine e Barbatius: nici mai mult 
nici mai puţin decât Martin Luther, discutând cât se poate de serios despre idei 
care nu au nimic ironic. Tema e cea a lui John Colet din dialogul Pietas Puerilis 
(Credința pruncilor): „Cred tot ce e cuprins în Scripturi şi în Simboluri. Nu caut 
dincolo“. Nu mă întreb cu nelinişte. declară Luther-Barbatius, cum e posibil ca 
trupul nostru individual. o dată amestecat cu elemente le, să reînvie aşa cum era 
pe când trăiam... Mă încredinţez Spiritului suprem: „Dumnezeu poate tot ce vrea“. 
- Şi. dacă ar vrea asta. femeile ar naşte copiii prin ureche... 

Şi apoi. cine vorbeşte de credincios supus cu umilință Bisericii în 1532? Noël 
Beda. fără îndoială, şi cei mai turbulenţi dintre maeştrii Sorbonei. Dar în afară 

de ei? Să nu ne grăbim să proiectăm în acele timpuri tipul convenţional al catoli- 
cului, care serveşte, prin contrast. în atâtea lucrări polemice, tipului convenţional 
al protestantului. Caritatea crede în orice. Cu rezerva verificării sau. mai exact, 
printr-un act al voinţei. Bunul simţ. care e mai puţin primitor. alege. Şi are drep- 
tate. Intre a nu crede orice şi a nu crede nimic există o diferenţă. Rabelais, care 
face haz de credulitatea „bieţilor idioţi“. cum se spunea pe vremea lui, nu ne 
spune care ar fi. după el. limitele credulităţii. Avem noi însă dreptul să conchi- 
dem că ele se confundă cu cele ale unui anticreştinism radical şi ale unui raţi- 
onalism integral? Caritatea crede în orice. Foarte bine, dar nimeni nu mai 
admite că „oamenii din Evul Mediu“ au fost cu toţii. întotdeauna, atât de 
caritabili încât au crezut orice în legătură cu orice. Bieţii de ei, ce figuri triste 
au avut, în ochii noştri, vreme de generaţii! Bine că nu mai sunt pe lume! - Şi 
nimeni nu mai crede nici că Biserica îi pune pe credincioşi să creadă, cu 
imparţialitate, totul despre orice, sau că a revendica drepturile bunului simţ şi 
ale raţiunii înseamnă a te exclude din sânul ei, de îndată, fără întoarcere. 
Rabelais nu crede în orice. precum nu credeau în orice nici miile de credincioşi, 
contemporanii săi. care se ridicau în fiecare zi împotriva , „abuzurilor“. Înseamnă, 
însă, că aceşti oameni erau duşmanii religiei şi ai fanatismului? Credinţa lor, 
deşi era deseori vie, nu era necesarmente oarbă. „Cum aş fi crezut, scrie Farel 
în 1528, ce nu înţelegeam?!"&. Fiecare dintre ei îşi făcea lista personală a 
„Celor nevăzute“; mai mult sau mai puţin lungă, mai mult sau mai puţin bogată, 
după cum era omul sau mintea lui. Cine ne poate îngădui să spunem că Rabelais 
avea, pe lista lui, tot conţinutul credinţei creştine? 


V. ÎNDRĂZNELILE LUI ORIGEN" 


Mi-e puţin teamă că Abel Lefranc s-a lăsat întrucâtva rătăcit de o noțiune 
cam sumară despre ce însemna un creştin şi, fără nimic în plus, un francez al 
anilor 1530, din punctul de vedere al credulităţii. De pildă, face mare caz de 
glumele lui Rabelais în legătură cu uriaşul Hurtaly şi arca lui Noe!72. Teribile 
îndrăzneli, pare el să ne spună: temerităţi nemaipomenite pentru vremea aceea... 
Nu e chiar aşa. Rabelais. sau oricare dintre contemporanii săi, puteau citi în fiecare 
zi, dacă doreau sau le făcea plăcere, într-un magnific in-folio şi fără a o face 
câtuşi de puţin clandestin. texte precum acesta, în care povestirile din Geneză 
erau tratate fără indulgență: „Ce om de bun simţ poate crede vreodată că în prima, 
a doua şi a treia zi seara şi dimineaţa au fost lipsite de soare, de lună şi de stele, 
şi că prima zi a putut să apară pe când cerul nu exista încă? Cine e atât de stupid 
încât să-şi închipuie că, asemenea unui agricultor, Dumnezeu a plantat o grădină 
în Eden. într-un anume ținut de la Răsărit, şi că a aşezat acolo un pom al vieţii 
accesibil simțurilor, încât cel ce gusta din el cu gura trupească ar fi primit viaţa? 

La ce bun să spunem mai multe când oricine, dacă e înzestrat cu bunul simț, 
poate vedea cu uşurinţă o mulțime de lucruri asemănătoare pe care le povesteşte 
Scriptura ca şi cum s-ar fi întâmplat aievea dar, care, luate după litera lor, n-au putut 
avea realitate?“17%2. Cine-o fi acest raţionalist, acest padovan neruşinat care îşi 
permite mai încolo o mie de glume în legătură cu istoria potopului, cu arca ce 
închidea, pe o suprafață de câţiva paşi, toate animalele create; cu Sodoma şi 
Gomora, cu Lot şi fiicele sale - toate acestea cu o libertate, o îndrăzneală şi un 
cinism pe care nu le va depăşi nici Voltaire? Cât de şterse ne apar glumele lui 
Rabelais în legătură cu Hurtaly, pe lângă aceste atacuri directe! 

Atacurile provin, simplu, de la Origen, deseori tipărit şi retipărit în epoca 
Renaşterii; de la Origen pe care un teolog din Paris, Jacques Merlin, îl tradusese 
în latină şi îl publicase în 1512 la Jean Petit şi Josse Bade, la Paris, cum gratia 
et privilegio regis!?, în patru volume mari in-folio şi cu o Apologie convinsă a 
marelui heterodox la începutul celui de-al treilea! '*. În 1532, anul apariţiei lui 
Pantagruel, Apologia reapărea, tot la începutul volumului III, în reeditarea întregii 
traduceri ce se vindea la Jean Petit, Josse Bade şi Conrad Resch; iar în 1536, 
la Lyon, Jacques Giunta retipărea, la rândul lui, traducerea lui Merlin împreună 
cu fragmente ale traducerii lui Erasm!S%. Fără a mai vorbi de alte ediţii, din Italia, 
Franţa, Elveţia sau Germania. Dar care e importanţa lui Origen? 

Pasajul pe care l-am citat a fost tradus literal în latină şi tipărit aşa cum l-am 
văzut într-una din cărțile cele mai răspândite ale vremii. Deschideţi adagiul Si/eni 
Alcibiadis (Silenii lui Alcibiade) al lui Erasm; veţi găsi acolo, fără nici o 
greutate, tradus într-o bună latină, acest text izbitor de ireverenţios. Desigur, el 
sprijină distincţia clasică a Spiritului şi a Trupului, pentru a justifica recurgerea 
la metoda clasică alegorică de interpretare a Scripturilor. Dar, cum remarca 
J. Denis în Philosophie d'Origene (Filosofia lui Origen), „exegeza alegorică e 
una dintre formele libertăţii de a gândi în faţa unui text pe care continuăm să-l 
socotim locul adevărului“. Or, dintre toţi cei ce au practicat-o, nimeni nu a 
cultivat-o mai îndrăzneţ decât autorul Tratatului despre principii, până acolo 
încât ajunge adesea să fie de acord cu Celsius Si să justifice dinainte obiecțiile 
pe care filosofii secolului al XVIII-lea le vor ridica împotriva Bibliei. Or, 
tocmai despre Origen scrie Erasm în De Ratione Studii (Studii despre rațiune) 
redactată la Londra în martie 1506 şi pusă în vânzare la Paris în octombrie 1511: 
„în materie de teologie, după Sfintele Scripturi, nimic nu e mai folositor de citit 
decât Origen; ex theologia, secundum divinas litteras, nemo melius Origene“. 
Dacă luăm cunoştinţă de aceste texte vom ezita a-l mai socoti pe Rabelais 
îndrăzneţ. Vom fi foarte aproape de a-l considera timid. 


* * 
* 

Ştiu foarte bine că e o afacere de sentiment. Va fi întotdeauna imposibil de 
„demonstrat“ că Rabelais, povestind (după atâţia alţii, pentru că nu o inventează) 
istoria obscenă a franciscanului care, în vreme ce-şi spunea slujba, arăta credin- 
cioşilor o față insolită!%!2, nu hrănea în forul său interior cele mai negre intenții 
împotriva religiei: intenţii de câine, cum spunea galant Calvin, care se face că 
glumeşte pentru a clătina mai bine orice frică de Dumnezeu. Dartotuşi? Vremea 
a trecut repede între 1530 şi 1550. Când apăreau Gargantua şi Pantagruel, între 
1532 şi 1535, cine se scandaliza de nişte glume care vor fi socotite deplasate 
şi suspecte doar sub acțiunea reformaţilor? Nu Rabelais e cel ce a pus în cărțile 
sale o maliţiozitate pe care corifeii Reformei o denunţă zgomotos spre 1545, 
ci oamenii care, spre 1545, încep să vadă răutăți acolo unde nimeni nu vedea, 
cu puţin înainte, decât glume lipsite de venin. 

E evoluţia firească a ideilor şi a moravurilor. În 1540, la 25 iulie, Charles 
Hemard de Denomville, episcop de Mâcon (pe care Rabelais îlcunoscuse la Roma 
ca ambasador al regelui), moare la Le Mans, unde plecase împreună cu Du Bellay. 
E înmormântat cu decenţă. Iar în 30 august. pentru a împiedica câinii nu să-i 
profaneze mormântul (această grijă nu apăruse încă. şi nimeni nu se scandaliza 
dacă din întâmplare adevărate haite alergau în trombă pe morminte ), ci, preve- 
dere gospodărească, să nu strice pânza mortuară, se ridică în biserică, în jurul 
gropii episcopului, o balustradă protectoare!'522. Peste câţiva ani, câinii care intră 
în biserici vor provoca scandaluri; dar spre 1540 autorii de povestiri, ce zugră- 
veau moravurile indulgente ale vremii, vor părea, prin reacţie, hâtri cinici - e 
cazul să o spunem - cu istoriile lor din vremea în care gentilomii, cu şoimul pe 
mână, 


Entraiont comme folz alourdis!? 
în biserici în care, constată traducătorul Corabiei nebunilor, 


Leurs oyseaux avec leurs sonnettes 
Et chiens meinent terrible bruit!“. 


Un ultim citat, printre altele ce ar putea fi invocate, ne va introduce în 
atmosfera timpului. Des Périers, în Nouvelles Récréations (Noi răgazuri)!®®, 
aminteşte farsele lui Triboulet, nebunul favorit al regelui François. Iată una dintre 
ele. Într-o seară, regele merge la capelă pentru a asculta vecernia. Episcopul 
începe Deus in adjutorium!$ şi, în liniştea bisericii, se ridică sunetul vocilor, 
cantorii răspund, slujba începe. Triboulet, sensibil la zgomote şi supărat că vede 
tulburându-se liniştea augustă a sosirii regelui, se repede asupra episcopului care 
oficia şi-i administrează pumni cu nemiluita. Să ne închipuim ce s-ar întâmpla 
în zilele noastre, într-o biserică, duminica, dacă ar izbucni un asemenea scandal... 
Dar să revenim la textul lui Des Périers. 11 vedem pe rege care, fără să fie deloc 

tulburat. îl cheamă pe Triboulet şi „îl întreabă de ce îl loveşte pe acel om 
cumsecade“. Răspunsul nebunului. în biserică şi în toiul slujbei, e lipsit de 
importanţă. Ceea ce trebuie subliniat e atitudinea personajelor - şi climatul. 

Nici povestirea cu Triboulet şi nici anecdota cu pânza mortuară n-au nimic 
excepțion ul. Precum multe altele, desemnează doar o atitudine pe care noi nu 
o mai înțelegem - pentru că. în jurul anului 1560, în comportarea strămoşilor 
noştri. faţă de treburile şi de lăcaşurile cultului, a început o mare revoluţie. Pe 
vremea lui Pantagruel, vechea libertate domnea nestingherită. Nu trecuse mult 
timp de când un consiliu de canonici important (cel de la Besancon) îi amenda 
pe acei membri ai săi care refuzau să participe la cavalcada Sărbătorii Nebunilor. 
Mai vreţi un ultim text? Intr-o scrisoare adresată unui călugăr de la Steyn, 
Religioso Patri Nicolao Wernero (Credinciosului părinte Nicolaus Werner), în 
1497, Erasm ne povesteşte netulburat o întâmplare neprevăzută!&. De trei luni 
ploua fără încetare. Sena s-a revărsat şi pustieşte totul împrejur. Se scoate 
racla sfintei Geneviève şi se ia hotărârea să fie dusă în procesiune solemnă la 
Notre-Dame, cu episcopul şi universitatea în fruntea cortegiului, urmaţi de abate 
şi de călugări, toți desculți. Iar racla e dusă pe umeri de patru oameni goi 
puşcă: quatuor, toto corpore nudi, arcam gestabant!S. Oare acest costum de 
ceremonie să fi rezolvat totul? Nunc, nihil est coelo serenius!” conchide cu evlavie 
tânărul Erasm. 


VI. RABELAIS ŞI PREDICATORII 


Dar la ce servesc aceste anecdote? Să deschidem şi să citim mai bine 
predicile martorilor importanţi, ale „liberilor predicatori“ ai vremii, Menoti8, 
Maillard!9. ce denunţă aspru şi cuvigoare viciile vremii. Să nu uităm că fratele 
Francois a putut să le citească pe îndelete, la mănăstire; să nu uităm nici că, în 
tinereţe. a ascultat predicile duminicale ale rivalilor lor şi a perceput în ele ecoul 
vocilor inspirate şi şugubeţe ale acestor vestiți duşmani ai relelor, în sfârşit, să 
nu uităm că Rabelais însuşi, călugăr franciscan, a predicat, poate, şi el - şi că, 
dacă a predicat vreodată, el, a cărui proză e una de orator, ritmată, făcută parcă 
anume pentru lectura cu voce ridicată, a făcut-o, desigur, în stilul ordinului sau, 
cu jovialitatea unui franciscan învățat şi trivial... Să-i recitim pe Menot şi pe 
Maillard - vom găsi la ei izvorul sutelor de glume şi de farse ale lui Rabelais; 
scandalul pudorilor întârziate, nu-i aparţine lui Rabelais, ci ordinului său. 

E vorba de vocabular, de expresii proverbiale introduse într-un text? Ce 
recoltă prodigioasă de formule rabelaisiene la cei pe care bătrânul Méray îi 
numeşte liberi predicatori!!%5 Expresia „a fi îmbrăcat ca un culegător de mere“ 
e folosită de Menot înaintea lui Rabelais. La fel şi formula „a fi îmbrăcat ca unul 
care dă foc caselor“. Inainte de a apărea în Pantagruel (XXIV) şi în Cartea a 

patra (XX XVII), viteazul căpitan Riflandouille apare la Menot. Panurge îşi bate 
joc de „regele Anărhie“. Menot râde de abatele cu acelaşi nume. „Când soseşte 
Oportet (se cuvine) toate se fac perfect“, spune Menot. „Când apare Oportet, 
trebuie ca toate să meargă strună“ citim în Cartea a treia. Cuvintelor lui Menot: 
„cum venit mors20, farsa e jucată, jocul s-a terminat“ le răspunde; la Rabelais: 
„Lăsaţi cortina, farsa s-a terminat“. De asemenea, cântecul damnaţilor lui 
Menot. cu cele şase note lamentabile - do, re, mi, fa, sol, la - îi corespunde 
cântecul lui Anărhie despre sosul de măcriş. cântând, la ordinul lui Panurge, sol, 
re, do. Chiar şi procedeul rabelaisian al enumerărilor, uimitoarea precizie a cifre- 
lor. e luat de la Maillard. Căci Maillard cunoaşte numărul picăturilor din 
sângele divin care au căzut pe pământ: exact 47000. Ştie şi numărul rănilor ce 
au acoperit trupul Mântuitorului: 5475, nici una mai mult sau mai puţin. Mai 
ştie că, pe drumul durerii, Dumnezeu a făcut 1300 de paşi şi că au urcat 
Calvarul 190.000 de persoane!5%. Cât despre glumele satirice... 

Iată-i defilând, în textele lui Menot, pe abaţii comendatari: comendatarii et 
potius comendatarii, quia omnia comedunt?!; pe măgarii cu mitră;, străzile 
infernului pavate cu coroane de preoţi; pe fățarnicii iubiţi de Pantagruel, 
cafjardi, şi pe cei ce duc resturile de mâncare: isti latores rogationum??. ÎL vedem 
pe Panurge bătându-şi joc de iertarea păcatelor? Nu poate vorbi mai bine des- 
pre acest lucru decât Menot, aprig în urmărirea ipocriţilor ce înşeală mulțimea!*”2 
sau a impostorilor care, pierzând relicve sfinte prin taverne, le înlocuiesc cu o 
uscătură culeasă în vreo baie publică şi proclamă: Uitaţi-vă aici, la această aşchie 
din rugul sfântului Laurent! Panurge n-a vorbit niciodată mai mult decât Gilles 
Pepin, cel care îi înfierează pe vânzătorii, pe un preţ bun, de bucurii ale Paradi- 
sului, în vreme ce strigă pe străzi'5: „Am de vânzare o marfă rară! -Ce anume? 
-Impărăţia cerurilor! -Cât costă?“ - sau decât acelaşi Pepin denunţându-i pe 
mizerabilii ce trag după ei, pe cai sau pe căruţe, relicve sacro-sancte de „sfinţi“ 
şi încercând să-i tragă pe sfoară pe cei săraci cu duhul cu trucurile lor. Stilul e 
de predicator şi de om al bisericii. Prietenul lui Rabelais, Antoine du Saix, unul 
dintre „comandorii şuncii“ ai ordinului sfântului Anton pe care Rabelais ni-i arată 
„făcându-şi cheta în porci“ (I, XVII) nu stă nici el degeaba în al său Esperon 
de Discipline (indemn la disciplină) din 1532 când e vorba de a-i ataca pe 
călugări, „fățarnici gata de bătaie, colportori de nimicuri şi propagatori de 
minciuni ce apucă precum prinzi o pradă teme străine, nepotrivite şi puse la 
întâmplare“ - sau de asemenea când scrie: „Aceşti mojici puşi pe hoţie, altfel 
spus prelați ecleziastici“, rivali într-ale avariţiei cu „meşterul Simon Magicianul, 
vânător de beneficii, misit în obţinerea demnităţilor de prelat şi geambaş al 
avantajelor“ (Neve, p.229). Prin ce se disting Pantagruel şi Gargantua, în ton 
şi spirit, de aceste texte ecleziastice? Doar prin aceea că sunt scrise de un 
mare scriitor. 

Ne simțim înclinați să găsim nevinovate vorbele de duh „sacrilegii“ ale lui 
Rabelais. Şi chiar de bun gust, dacă ne gândim la apostrofa lui Martin Luter 
(anticreştinul) ce-l interpelează pe Karlstadt în Pamfletul împotriva profeților 
celeşti: „Crezi, aparent, că băutorul’ Isus, care a tras la măsea la cină, îşi 
amețeşte discipolii cu cuvinte inutile!“ În rest, oricât de puţin am fi frecventat 
îndeaproape câteva grupuri ecleziastice, cu desăvârşire respectabile în viață şi 
demne de funcţia lor, la oricât de puţine „cine de călugări din Franţa de demult 
am fi asistat, ne dăm seama imediat că spiritul călugărului şi al preotului 
Rabelais reprezintă, în mare măsură, spiritul meseriei: spiritul unui om al 
bisericii catolice, care nu vede în râs un păcat şi care, vorbind despre treburile 
cultului în mod liber şi familiar, lasă deoparte pudoarea circumspectă şi atitudi- 
nea timorată a reformatului - sau a ateului. 

Să spunem totuşi că, din tot ce Abel Lefranc pune pe socoteala unui Rabelais 
anti-creştin ascuns, există fapte care nu pot fi lămurite cu aceste argumente. Două 
dintre textele semnalate ca tendenţioase merită să fie examinate îndeaproape. 
Unul, scrisoarea solemnă a lui Gargantua către Pantagruel, pune, în capitolul 
VIII al cărții a doua, problema atât de controversată pe la 1530 a sufletului şi 
a nemuririi. Celălalt, povestea readucerii la viaţă a lui Epistemon de către 
Panurge, introduce chestiunea miracolului. Să vedem, în continuare, ce spune 
Rabelais şi ce conchide, din spusele lui, Abel Lefranc. 


NOTE 


1 „Ceea ce vedem mărturisim.“ (lat.) 

2 Jată vinul cel bun, veniți să bem!“ (lat.) 

3 „De ce m-ai părăsit, Dumnezeul meu?“ (ebr.) 

4 Pierre de Bérulle (1575-1629): cardinal şi scriitor mistic. A fondat, în 1610, 
congregația Oratoriului, tot el fiind cel care a introdus în Franța Ordinul Carmelitelor. 

5 „Fa cânta slujba!“ (lat.) 

6 „Inocentul crede orice.“ (lat.) 

7 Iubirea de Dumnezeu crede toate lucrurile.“ (lat.) 

8 Lodovico, din vestita familie Guicciardini, e nepotul marelui Francesco (1483-1540), 
care a fost mai întâi ambasador al Florenței în Spania, la curtea lui Ferdinand Catolicul 
(1512), apoi guvernator al Modenei (1516), în continuare consilier al papei Clement 
al VII-lea (calitate în care va determina alianţa papei cu regele Franţei, François I, în 
liga de la Cognac, 1526, îndreptată împotriva lui Carol Quintul) şi locotenent general 
al trupelor papale. După eşecul ligii, jefuirea Romei şi căderea familiei Medici, va reveni 
totuşi la Florența, în calitate de sfătuitor al vechilor protectori, o dată cu reinstalarea 

acestora în cetate, şi se va consacra redactării unei importante Storia d'Italia (1537- 
1540). O altă lucrare a sa, mai veche, e Ricordi politici e civili (1525). 

9 „Dragostea de Dumnezeu crede tuturor lucrurilor.“ (lat.) 

10 „Dumnezeu e atât de puternic încât poate face cu un semn din cap tot ce doreşte. “ 
(lat.) 

11 Origen (183-252): teolog şi exeget al Bibliei, şef al şcolii de catehizare de la 
Alexandria. Excomunicat, se va refugia în Cesareea (în 231), unde va preda cu mare 
succes exegeza biblică. A lăsat în jur de 2000 de opere: lucrări exegetice şi scripturare, 
apologii, polemici, texte teologice şi de disciplină ascetică etc. A inaugurat studiul 
textelor sfinte prin comentarii aplicate. 

12 „Cu bunăvoința şi privilegiul regelui. “ (lat.) 

13 „Dădeau buzna ca nişte smintiţi. “ 

14 „Păsările, cu clopofeii lor,/ Şi câinii fac zgomote grozave. “ 

15 „Domul în ajutor. “ (lat.) 

16 „Patru bărbaţi, cu totul goi, purtau racla.“ (lat.) 

17 „Acum, nimic nu e în cer mai senin. “ (lat.) 

18 Michel Menot (1440-1518): cordelier, predicator popular, autor al unor predici în latină 
vulgară şi în franceză burlescă în acelaşi timp, în stilul foarte gustat pe atunci al lui 
Maillard. 

19 Olivier Maillard (1430-1502): predicator, reformator al ordinului cordelierilor, 
confesor al lui Carol al VIII-lea. Predicile sale, de o elocvenţă frustă, se remarcă prin 
mari libertăţi de limbaj. 

20 „ Când vine moartea. “ (lat.) 

21 „Abaţii dăruiți de papă cu uzufructul unor abaţii, sau mai degrabă mâncăi, fiindcă 
înfulecă tot [ce văd).“ (lat.) 

22 „Aceşti aducători de jalbe. “ (lat.) 

CAPITOLUL li 


SCRISOAREA LUI GARGANTUA 
ŞI NEMURIREA SUFLETULUI 


Ştim ce reprezintă scrisoarea lui Gargantua către Pantagruel, acest minunat 
manifest al unei Renaşteri ce se îmbată cu splendorile pe care le aduce, cu 
adevărat, nu există text mai celebru în întreaga operă a lui Rabelais. 

Inceputul ei e ocupat de o mare dezvoltare filosofică şi morală, cam lungă 
dacă considerăm scrisoarea în ansamblul ei, dar admirabilă ca alură şi expresie. 
Numai Dumnezeu poate şti tot ce criticii, pe drept cuvânt orbiţi de strălucirea 
prozei rabelaisiene, au văzut şi au pus de la ei, în materie de lucruri disparate, 
în acest document. Thuasne, într-un articol intitulat La lettre de Gargantua à 
Pantagruel (Scrisoarea lui Gargantua către Pantagruel)'%, arată că „această 
primă parte, cu un caracter esențialmente religios şi filosofic. se leagă pe de o 
parte de dogma creştină şi de asemenea de doctrina protestantă a justificării prin 
credinţă; pe de altă parte. de teoriile platoniciene ale transmutaţiei, la care Platon 
face aluzie în mai multe scrieri de-ale sale“. Dogma creştină; justificarea prin 
credinţă; teoriile platoniciene ale transmutaţiei; şi mai ce încă? Să încercăm să 
căutăm, în acest text ilustru, numai ceea ce se găseşte în el. 


|. SENSUL UNUI TEXT CELEBRU 


Pentru aceasta, să începem prin a-l traduce. E scris în franceză, desigur, într-o 
franceză magnifică. Să-l transcriem într-un limbaj mai puțin frumos, dar imediat 
accesibil spiritului nostru. În treacăt fie spus, e un excelent exerciţiu: ar trebui 
recurs mereu la el când e vorba de a interpreta un document vechi şi greu de 
înţeles!%e. 

Trimiţându-şi fiul iubit la şcoli înalte, Gargantua îl îndeamnă să „se 
folosească bine de ele“. Pentru a-i aprinde zelul în vederea studiului şi a-i face 
spiritul neobosit şi pătrunzător în mijlocul cărților precum focul în mărăcini, face 
apel la sentimentele cele mai adânci ale unui suflet generos: la dragostea şi 
recunoştinţa pe care trebuie să i le inspire fiului de calitate un tată excelent. 
Aceasta deoarece Gargantua are soarta obişnuită a oamenilor: fiu al lui Adam, 

a pierdut lamentabil, prin greşeala primului său părinte, privilegiul nemuririi pe 
care Dumnezeu, creând primul om, i l-a dat acestuia; el trebuie să moară; 
moartea e pedeapsa pentru greşeala lui Adam şi a Evei!"!2. Grea pedeapsă, 
desigur. Pantagruel va trebui, în măsura posibilului, să-i îndulcească tatălui 
amărăciunea. Şi cum, în bunătatea sa , Creatorul a acordat fiinţei căzute şi lipsite 
de viaţă veşnică bucuria unei nemuriri relative, dar vrednică de invidie a 
procreării de copii după asemănarea părinţilor, va trebui ca. în clipa în care 
sufletul său va părăsi tărâmul uman, Pantagruel să nu se mulțumească să-i dea 
tatălui iluzia unei supraviețuiri trupeşti şi fizice. El va trebui să facă din 
conştiinţa sa, pe deasupra, imaginea, reflexul strălucitor al sufletului părintelui. 
Şi astfel, Gargantua va simţi că i se potoleşte oroarea firească de moarte; tot astfel 
se va putea legăna în gândul consolator că un al doilea el însuşi îl perpetuează 
pe pământ. 

Aceasta e intenţia unui creator drept cu severitate, dar bun. Tocmai pentru 
a îmblânzi asprimea pedepsei. moartea, el a adus jocul generaţiilor, care 
prelungeşte. prin veacuri, viaţa bunicilor în cea a nepoților. Joc ce se va încheia 
în ziua Judecăţii de apoi. Atunci, lumea va fi curăţită de un foc devorator, ce 
va mistui trupurile coruptibile şi germenii păcatului. Tot atunci. moartea, con- 
secinţă şi pedeapsă a păcatului, va înceta să existe. La fel, reproducerea, conse- 
cinţă şi remediu slab al morţii. va lua sfârşit!*22. Nu va mai fi nici o transmutare 
a elementelor unul în celălalt. Astfel de transmutări nu aveau ca scop decât 
înlănțţuirea generaţiilor şi a alterărilor fiinţei a căror necesitate Ronsard ne-o 
aminteşte. după Rabelais, tocmai în epitaful său pentru Rabelais!9%: 


Si d'un mort qui pourri repose 
Nature engendre quelque chose 

Et si la generation 

Se fait de la corruption: 

Une vigne prendra naissance 

De l'estomac et de la panse 

Du bon Rabelais, qui boivoit 
Toujours, cependant qu'il vivoit...! 


Războiul elementelor va lua sfârşit. Iar în universul pe care Mântuitorul Isus 
îl va reda lui Dumnezeu Tatăl va domni o pace deplină. perfectă. Acestea sunt, 
în modul cel mai clar, ideile exprimate în prima parte a scrisorii către Pantagruel, 
într-un limbaj magnific. De unde provin ele şi ce spirit însufleţeşte aceste 
pagini? 

* k 
* 


Naşterile ce se ivesc din alterări, transmutările unor elemente în altele, 
ciclul nesfârşit de cauze şi de efecte: ce poate fi de mirare dacă, terminând lectura 

acestui pasaj misterios şi seducător din Pantagruel, sute de cititori şi de 
comentatori au pronunțat acelaşi cuvânt? Mare spirit luminând noaptea destinelor, 
Rabelais traduce, aici, într-o magnifică limbă, „o concepție generală de filosofie 
ştiinţifică“ 19%a 

Ei bine, nu-i așa, iar demonstraţia nu mai trebuie făcută. Gilson a arătat foarte 
bine că, în această pagină amplă, nu trebuie căutate idei originale ale unui mare 
medic, investigator şi adorator pasionat al naturii - ale unui om care şi-a format, 
în cursul reflecţiilor sale solitare şi al bogatelor sale experienţe, o filosofie a naturii 
de mare ambiţie. Pasajul cel mai prestigios al acestui text dificil ilustrează doar, 
cu somptuozitate, „o concepție specific teologică sau medievală: starea lumii 
după judecata de apoi“. Iar în ansamblu, prima parte a scrisorii conţine doar o 
serie de idei familiare tuturor teologilor - ba chiar tuturor credincioşilor, putem 
spune tuturor francezilor generației 1530. 

Toate expresiile lui Rabelais, ce ne par atât de bogate şi de pline de meditații 
ştiinţifice, le regăsim în textele sfântului Toma şi ale sfântului Bonaventura, aduse 
în discuţie de E. Gilson. El mai citează şi alţi mari doctori!”**. În ce mă priveşte, 
voi cita doar nişte colportori. Iată una dintre acele plachete populare pe care le 
vindeau librarii la colţul străzii, sub streşini, sau negustorii ambulanți în lungile 
lor drumuri: o plachetă din care editorii Ivonezi scoteau cu sutele în fiecare an. 
Baudrier semnalează o ediţie din 1533. publicată la unul dintre marii editori de 
cărți „în limbă vulgară“ din Lyon, Olivier Arnoullet (celălalt era Claude Nourry, 
editorul lui Pantagruel), un exemplar ieşit de sub tipar în aprilie 1537, la 
Arnoullet, e păstrat în Biblioteca naţională (D 80054). Citiţi titlul, lung şi 
explicit: Pronosticarea veacului ce o să vină, ce conține trei mici tratate. 
Primul stabileşte în ce fel a intrat moartea mai întâi în lume. Al doilea vorbeşte 
de sufletele morților. Şi de diferitele Paradisuri. Al treilea de ultima călătorie. 
Şi de învierea trupurilor, şi de aceea că nimeni nu cunoaşte vremea Judecăţii, 
şi ziua ei% Iată, aşadar, ciclul preocupărilor în care se învârteşte începutul 
scrisorii lui Gargantua. Iar dacă cineva ar avea din întâmplare ideea să răsfoiască 
exemplarul său din Baudrier, acea inepuizabilă mină de documente oferite 
grămadă prospectării, ce preţios comentariu al textului rabelaisian ar găsi în umila 
plachetă a lui Benoit Gillebaud!!% 

Cum a intrat moartea mai întâi în lume, în urma păcatului lui Adam, după 
cum arată textul vestit al Epistolei către romani (V,12); cum omul, „dacă nu 
ar fi vrut să păcătuiască, n-ar fi murit niciodată“, ci „ar fi avut întotdeauna 
nemurirea şi preafericita veşnicie a îngerilor“, cum, la vremea Judecăţii, Cel pe 
care l-am văzut sub formă omenească ni se va arăta sub formă dumnezeiască: 
cum îi va aduce ca ofrandă întreaga putere lui Dumnezeu Tatăl; în sfârşit, în ce 
mare luptă a elementelor şi în ce mare fiebinţeală deasupra firii va arde lumea: 
iată toate problemele la care face aluzie mărinimosul părinte al lui Pantagruel, 
în scrisoarea lui!982. 

De altfel, există în romanul lui Rabelais o altă frumoasă pagină, ce ne 
permite, prin comparație, să măsurăm importanța şi numărul elementelor de 
teologie creştină şi tradițională pe care le conţine acest pasaj atât de discutat. 
În capitolul VIII din Cartea a treia, Rabelais a reluat tema nemuririi speciei, 
asigurată prin procreare. „Priveşte, rogu-te, cum firea, voind ca arborii, pomii 
roditori, florile, toate ierburile. ca şi zoofitele, o dată ce au fost aduse la viață 
să rodească şi să se înmulțească pentru a nu li se pierde soiul, deşi fiecare în 
parte e supus pieirii. a ferit în chip deosebit sămânţa prin care sporesc“. Omul, 
firav şi gol, nu are norocul plantelor. A trebuit să se apere cu arme făcute de 
el. Chiar titlul capitolului ne face să bănuim cum a început lucrarea de apărare: 
„Cum se cuvine ca la război să fie apăraţi mai întâi nădragii“.rCu o forţă 
medicală a limbajului, Rabelais precizează că „mădularul nostru cel mai de preţ 
nu-i inima, ci acel altar al trupului nostru în care purtăm, ca într-un sfânt potir, 
sămânţa păstrătoare de viață a neamului omenesc“. 

Nu există nimic mai instructiv decât compararea acestui text din 1546 cu 
textul din Pantagruel scris în 1532. Ce răsturnare a tezei lui Abel Lefranc în 
legătură cu ateismul timpuriu al lui Rabelais! Intr-un loc, ca şi în celălalt, 
ideea fundamentală e aceeaşi, desigur. Dar în 1546 Rabelais nu expune un loc 
comun al teologiei creştine, ci transpune un pasaj celebru dintr-un autor iubit 
de raţionalişti: Pliniu cel Bătrân. „Transpune“ e un cuvânt potrivit, deoarece 
optimismul rabelaisian ia locul, în Cartea a reia, pesimismului lui Pliniu!'5e. 
Iar inspirat de modelul său, amestecă omul cu natura. Îl compară cu plantele, 
cu zoofitele; îl reaşază în locul lui în seria generală a creaturilor, Cristos 
dispare, Dumnezeu se şterge, omul individual cedează locul speciei umane; nu 
mai e vorba de Creatorul binefăcător. ce uşurează suferinţele individuale. 
Suntem, de data aceasta, în prezenţa unei „concepții de filosofie ştiinţifică de 
ordin general“. Iar spiritul din 1532, pătruns de tradiţionalism religios şi de 
ortodoxie cel puţin literală, nu mai luminează aceste pagini2%. 

Astfel, nu există nici o îndoială în legătură cu sensul pe care îl îmbracă 
începutul dificil al scrisorii lui Gargantua. Dar cine ar putea pretinde că, pentru 
a interpreta corect detaliile obscure ale unui text aflat în litigiu, e totuna să ştim 
că acel text exprimă o convingere filosofică şi ştiinţifică profană sau laică, ori 
o doctrină autentic creştină?! La drept vorbind.| dacă Abel Lefranc ar fi 
cunoscut textele, aduse în discuţie de Gilson, poate că ar fi ezitat să găsească 
în scrisoarea lui Gargantua o dovadă peremptorie a faptului că Rabelais nu mai 
era creştin în 1532, pentru că refuza „dogma creştină a nemuririi“.] 

II. O NEGARE A VIEŢII VEŞNICE 


Uitaţi-vă, ne spune (Introducere, p. XLIV) învățatul exeget al operei 
rabelaisiene, uitați-vă: mai puţin explicit decât autorul Prezicerii veacului ce 
o să vină, Rabelais nu a scris nimic asupra destinului „sufletelor celor ce au 
murit“. „Orice noţiune de nemurire a sufletului lipseşte din această lungă 
expunere. Chiar şi aluzia la judecata ultimă pare ciudată dacă o examinăm cu 
atenție. Ea nu implică, într-adevăr, nici o idee de răsplată sau de pedeapsă veşnică. 
Nu trebuie decât să fim atenţi la cuvinte, şi convingerea că Rabelais nu adera 
la dogma creştină a vieţii veşnice se impune repede spiritului.|Singura nemurire 
certă pe care o are în vedere Rabelais e aceea, cu totul relativă, ce decurge din 
propagarea seminală.“ 

E oare adevărat că, în pasajul vizat, Rabelais respinge orice noţiune de 
nemurire a sufletului? Nu aceasta e părerea lui Gilson2%22. E adevărat, observă 
el, că ideea supraviețuirii sufletului nu e exprimată nicăieri în termeni pozitivi 
şi dogmatici. şi că, în consecinţă, putem presupune că Rabelais o exclude; dar 
atunci va trebui să explicăm: 1. ce înseamnă Judecata de apoi fără înviere; 2. 
ce fel de lume e aceea în care sufletele nu sunt nemuritoare. şi pe care Isus o 
prezintă lui Dumnezeu Tatăl: 3. ce poate să însemne oprirea nașterilor succesive 
dacă omul nu a devenit inalterabil. pentru că, ne aminteşte Rabelais însuşi, 
naşterea nu are altă rațiune de a fi decât compensarea morții! Interpretarea cea 
mai simplă a tăcerii lui Rabelais în legătură cu nemurirea sufletului e deci aceea 
că e implicată în fiecare rând al textului - sau să spunem că textul său nu are 
nici un sens. Această argumentare îşi e sieşi suficientă. Dar problema pusă e 
atât de grea în consecinţe încât nu e inutil să sprijinim demonstraţia, dacă e posibil, 
printr-un aport de dovezi suplimentare. Nu pledăm o teză, ci vrem numai să 
aruncăm puţină lumină asupra unor probleme obscure. Care sunt deci argumentele 
cele mai tulburătoare? Ele se repartizează în trei categorii | Uneori, Abel Lefranc 
îl incriminează pe Rabelais, care tace, pentru ceea ce nu spune; şi alteori pe 
Rabelais, care vorbeşte, pentru ceea ce spune.| 

Rabelais tace. Nu simte nevoia să-strige cu glasul lui Gargantua, în 1532: 
„Cred în nemurirea sufletului“. Dar dacă face cumva acest lucru în 1535, cu 
propriul său glas? Ce spuneţi dacă a scris în acel an, la doi ani de la redactarea 
lui Pantagruel, o pagină precisă şi clară în legătură cu nemurirea personală? 
Această pagină apare în toate ediţiile vechi, precum! Jannet, Marty-Laveaux, 
Moland” sau Clouzot. Ea provine dintr-un Almanah pentru anul 1535, calcu- 
lat în nobila cetate Lvon de maestrul François Rabelais, doctor în medicină şi 
medic în marele spital din numitul Lvon. Almanahul s-a pierdut, dar Antoine Le 
Roy a păstrat un extras curios din el, în viaţa lui Rabelais pe care ne-a lăsat-o în 
manuscris. 

„Autorul lui Pantagruel începe prin a le reaminti cititorilor una dintre 
dovezile nemuririi invocate de Aristotel în Afetafizica: „prin natura lor, toți 

oamenii doresc să cunoască lucrurile“. Or, dorința lor nu poate fi împlinită în 
această viaţă trecătoare. căci (Rabelais citează din Ecleziast) „intelectului nu-i 
ajunge niciodată cât înţelege, după cum ochiului nu-i trece niciodată pofta de 
a vedea, şi urechii de a auzi“. Dar natura „nu a făcut nimic fără scop, şi nici nu 
a sădit în oameni dorinţa de lucruri ce nu pot fi obținute“. In consecinţă, „o altă 
viaţă trebuie să existe după aceasta, viață în care dorința omului se va potoli“20%. 
Desigur, Rabelais nu declară cu aerul unui doctor: „Oameni buni, această 
dovadă e decisivă; ea înlătură orice îndoieli şi adună laolaltă toate convingerile.“ 
Dar, în locul lui, ar fi spus-o cineva? A existat vreodată filosof care să gândească 
şi să declare că „dovezile“ nemuririi sufletului sunt de o certitudine perfectă - 
vorbesc de o certitudine intelectuală, nu de cea pe care o poate da credinţa? Şi 
apoi, să mai reținem două lucruri: 

„Spun toate acestea, adaugă Rabelais, pentru că vă văd surprinşi, atenţi şi 
dornici de a afla de la mine, acum, starea anului 1535 şi ceea ce poate să aducă 
el. Dacă vreţi să vă urez (precum sfântul Pavel, în Philipp. I: Cupio dissolvi et 
esse cum Christo?) ca sufletele voastre să fie smulse din închisoarea întunecoasă 
a trupului de lut pentru a se uni cu Isus Mântuitorul. În acea clipă vor înceta 
toate pasiunile. afecțiunile şi imperfecţiunile umane deoarece, bucurându-se de 
El, toate se vor afla în plinătatea cunoaşterii, a împlinirii de sine şi a binelui, 
aşa cum cânta odinioară regele David. Psal. XVI: Tunc satiabor, cum apparuerit 
gloria tua?. Dacă aş prezice altceva ar însemna că sunt uşuratic, iar voi naivi, 
dacă aţi crede tot ce spun!“ 

Textul e foarte important. Tot ce spune Rabelais despre nemurire se leagă 
de o teorie care lui îi era deosebit de dragă, şi pe care a formulat-o de zeci de 
ori în zeci de forme diferite, între 1532 şi 1535, atât în romanul său cât şi în 
Almanahuri. E vorba de teoria imprevizibilității faptelor viitoare, şi anume prin 
metode astrologice. Atitudinea lui Rabelais față de astrologie e dintre cele mai 
ferme şi mai bine cumpănite. Maestrul François s-a explicat, în legătură cu 
aceasta, de nenumărate ori, cu o forță şi o sinceritate absolute?*. Faptul că adaugă 
o argumentare a nemuririi în legătură cu un subiect pe care îl tratează cu atâta 
convingere e o prezumție de seriozitate evidentă în favoarea acestei argumentări. 
Desigur, orice discurs poate fi socotit ca prea prudent, sau mincinos, dar textul 
din 1535 publicat de Rabelais cu numele său, venind în sprijinul unei teze cu 
deosebire dragă lui Rabelais şi pe care nu l-am putea bănui, având în vedere chiar 
momentul publicării, că ar fi fost compus cu viclenie pentru a răspunde unor 
acuzaţii formulate mult mai târziu - acest text, cel puţin, ne împiedică să 
credem că a existat o pretinsă tăcere intenţionată a lui Rabelais în legătură cu 
supraviețuirea sufletelor, şi apoi să ajungem la consecinţa formulată de Henri 
Estienne: că, după cum crede părintele lui Panurge, „tot ce citim în legătură cu 
viaţa veşnică e scris doar pentru a distra lumea şi pentru a hrăni cu speranţe 
deşarte pe bieţii proşti“. Ca să fim scrupuloşi, nu trebuie să vorbim despre ceea 

ce „crede“ Rabelais; e pur şi simplu inexact să spunem că nu a spus nimic, în 
textele sale, despre grava problemă a nemuririi. 


* k 

Şi, de altfel, e oare surprinzător să-l vedem pe Rabelais, în 4/manahul 
pentru 1535, referindu-se la dovada psihologică a nemuririi? Toate întrebările 
pe care ca le presupune se îndepărtează oare atât de mult de preocupările lui 
obişnuite? Omul nu e, oare, făcut decât pentru viața pământească? Nu mărturiseşte 
constituţia sa însăşi despre un scop superior? Nu se vede, doar uitându-ne la el 
cum trăieşte, că e, cum va spune Pascal, făcut pentru infinit? Nu apare ideea 
veşniciei în tot ce face, ce simte, ce visează? La ce pot servi aripile celui ce nu 
va zbura niciodată spre cer, celui ce nu se va înălța spre firmamentul semănat 
cu stele 


Donec eo ventum est, ubi coelum pingitur astris“ 


dacă Filosofia înaripată se aşază, deasupra norilor plini de apă, pe înălţimile2%2 
de pe care Judecătorul din slavă contemplă mările acoperite cu pânze de corăbii, 
pământul întins şi ținutul zeilor subpământeni? Astfel evocă Gilbert Ducher, 
înainte de 1538, într-o piesă dedicată tocmai lui Rabelais (4d Philosophiam, de 
Francisco Rabelaeso, Către filosofie, despre Francois Rabelais)“speculaţia 
filosofică, ce-i duce pe credincioşii ei în eter; primul dintre aceştia e Rabelais2%2: 


In primis sane Rabelaesum, principem eundem 
Supremum in studiis diva tuis sophia...5 


La drept vorbind, nu lipsesc, în opera lui Rabelais, texte ce se pot grupa în 
jurul paginii-din 1535. Chiar texte posterioare anului 1535, din Cartea a treia 
şi Cartea a patra, ce datează dintr-o vreme când Rabelais. mândru de consensul 
universal al exegeţilor, era mai departe decât la începutul carierei sale de 
soluţiile tradiţionale ale Bisericii. Să ne amintim frumosul pasaj din Cartea a 
treia (cap.XIII) despre sufletul aflat în stare de veghe în trupul adormit (p.68). 
Cum să-l citim fără să ne gândim la Vinci?’ evocând dorinţa ce nu încetează 
a-l stăpâni pe om - dorința de regăsire a adevăratei patrii (ripatriarsi) şi de 
reîntoarcere la starea dintâi. „E zborul unui fluture ce se îndreaptă spre lumină; 
iar omul care, în dorința sa nesfârşită şi în nerăbdarea sa plină de vioiciune, 
aşteptând mereu primăvara următoare, vara următoare, mereu lunile şi anii ce 
vor urma, găseşte că lucrurile râvnite sosesc prea încet, nu-şi dă seama că 
astfel îşi doreşte propria-i moarte; dar această dorință e ceea ce duce înainte viața, 
Chintesenţa închisă în sufletul omului, ce aspiră să se întoarcă din trupul lui la 
Cel ce a pus-o acolo.“ Aşa glăsuieşte Leonard; dar ce spune Rabelais? O dată 

trupul căzut în somn, „aflat ca în căldura unui cuptor“, sufletul se trezeşte în 
deplină libertate,“nemaiavând nevoie de nimic până le trezire“. De îndată, 
„iese afară din trup zburdând şi se înalţă spre patria sa care e cerul; acolo, poate 
să participe la originea sa pură, divină şi, contemplând sfera infinită a intelectului 
care are centrul în orice loc al Universului iar circumferința nicăieri..., reţine 
nu numai lucrurile trecute ci şi pe cele ce urmează să se întâmple“. Cuvintele 
nu sunt identice. Nici formaţia intelectuală a celor doi, artistul-filosof florentin 
şi călugărul-medic din Touraine; dar accentul nu vi se pare că e asemănător? 
Cum am putea vedea, în aceste pasaje vestite ale lui Rabelais (deşi nu şi în textele 
lui Leonard), doar o prudenţă ipocrită sau o josnică prefăcătorie? Pentru marele 
italian ca şi pentru marele francez, adevărata destinaţie a omului e gândirea - 
gândirea eliberatoare, care ne smulge din iluzia plăcerilor grosolane şi răspunde 
pe deplin nobleţei esenţiale a naturii noastre. Acest sentiment, atât de puternic 
la Vinci, e oare mai puţin intens la Rabelais care descrie, deseori, bucuriile 
extatice ale studiului2%% - la acest Rabelais care, într-o curioasă conversaţie 
filosofică relatată de Charondas le Charron, readusă în discuţie tocmai de Abel 
Lefranc?1%, profesează o înaltă doctrină a Binelui Suprem, identificat cu 
satisfacerea dorinţei arzătoare de cunoaştere, chinul şi măreţia omului? Dar 
amintiţi-vă, în aceeaşi Carte a treia (cap. XXI), cum moare vechiul poet 
francez, Raminagrobis, cu ochii țintuiţi la idealul căruia nici o inoportună 
scădere nu-l va împiedica să-i contemple frumuseţea senină: „Mergeţi cu bine, 
copii. Atotputernicul să vă aibă în paza lui. Astăzi, în cea din urmă zi a lunii 
mai şi a vieţii mele, am dat afară din casă... o puzderie de jivine supărătoare, 
care nu mă lăsau să mor în pace şi... îmi tulburau gândurile senine cu care râzând 
mă desfătam, simțind şi prețuind marea fericire pe care bunul Dumnezeu o 
dăruieşte pe cealalaltă lume aleşilor şi credincioşilor lui, acum pururea şi-n vecii 
vecilor, amin!“. 

Dacă nu avem într-un astfel de text referinţa cea mai precisă la doctrina 
nemuririi personale a sufletului; dacă în gura lui Pantagruel, a lui Raminagrobis, 
a lui Gargantua şi, adaug. într-a lui Rabelais însuşi nu apare, în 1535, afirmaţia 
clară a supravieţuirii sufletului ce gustă bucuriile pregătite de Dumnezeu pentru 
cei aleşi „în viaţa de apoi şi în starea de nemurire“ - o fi din cauză că franceza 
lui Rabelais e deosebit de greu de înţeles? 


III. PSIHOLOGIA SECOLULUI AL XVI-LEA: SUFLETUL 


Rabelais nu a fost atât de discret pe cât s-a spus în legătură cu redutabila 
chestiune a nemuririi sufletului. Dimpotrivă, vorbeşte despre asta, şi chiar prea 
mult: în textul de mai sus, plin de omisiuni voite, a strecurat două cuvinte care 
spun totul. Să-l recitim: „Sufletul meu, supunându-se voinţei Celui ce pe toate 

le îndrumă şi le stăpâneşte, se va despărţi în curând de haina trupească în care 
s-a îmbrăcat, dar eu nu voi muri pe de-a-ntregul. ci mă voi strămuta dintr-un 
loc într-altul?!!2, de vreme ce în tine şi prin tine chipul meu va dăinui aievea“. 
A muri pe de-a-ntregul: cum măituriseşte acest „câine“, omul moare pe de-a-ntregul. 
Ce mărturisire! ` 

Da. mărturisire; dar ce se mărturiseşte? Inainte de a ne pune întrebarea, să 
examinăm o chestiune prealabilă. Ce gândeau, în 1532, Rabelais şi contemporanii 
lui, în ciuda deosebirilor de şcoală, de simţire şi de doctrină, despre sufletul 
omului? Nu neapărat despre destinul lui după moarte, dar cel puţin despre natura 
şi alcătuirea lui. 


x k 
* 


Evident. Rabelais nu ne spune în chip dogmatic ce crede el despre suflet. Dar, 
în mai multe locuri, se referă la o concepție despre suflet destul de cunoscută 
pentru ca noi să putem reconstitui. grație acestor jaloane, pista raționamentelor 
sale. E o concepţie fără originalitate şi lipsită de mister: cea pe care, pornind 
de la antici - îndeosebi Aristotel şi Galen -, şi-o formaseră, pentru uzul comun. 
medicii timpului său. Ştim într-adevăr că,pe acea vreme. medicina era în primul 
rând doctrină, nu artă experimentală: se clădea pe filosofie. Fără a căuta mai 
departe. această concepţie e aceea pe care marele clasic al medicinii de atunci, 
Jean Fernel. din Montidier, contemporan cu Rabelais”??, a propagat-o de-a lungul 
întregului secol şi. dincolo de el. în tot secolul următor. 

Deschideţi Cartea a treia la capitolele XIII şi XXXI. Veţi găsi acolo o 
prezentare foarte clară a teoriei spiritelor adoptată, pe urmele lui Galen, de toţi 
savanții Renaşterii. Natural. şi de Fernel în Fiziologia sa?!™. Iată ierarhia celor 
trei feluri de spirite rătăcitoare, legate de diferitele părţi ale trupului: spiritele 
naturale, elaborate de ficat şi circulând prin vene; spiritele vitale sau spiritele 
naturale sublimate graţie căldurii provenind din inimă şi circulând prin artere; 
în sfârşit. spiritele animale sau spiritele vitale transformate în contact cu aerul, 
după ce au trecut prin reţeaua minunată a creierului: ele circulă prin nervi?! ®, 
Acestei clasificări îi corespunde distincţia celor trei feluri de suflete. tot aşa de 
universal admisă în secolul al XVI-lea ca şi cea a spiritelor. Sufletul fiind 
înainte de toate principiu al vieţii, principiu şi cauză a funcţionării corpului viu, 
cum aminteşte, după mulţi alţii, Fernel, toate corpurile şi fiinţele au un suflet, 
care e proporționat nevoilor lor specifice. Plantele au un suflet natural; animalele, 
un suflet senzitiv; omul cumulează aceste suflete inferioare cu unul de esență 
superioară, care îi aparţine în chip specific: sufletul intelectiv2!S2. Fernel ne arată 
cum aceste trei suflete apar, unul după altul, la om: la embrion, sufletul natural; 
la copil, sufletul senzitiv, care reţine şi-şi anexează sufletul natural; în sfârşit, 
la adult, sufletul inteligent şi rațional, care la rândul lui îl absoarbe pe cel 

senzitiv, acesta din urmă conţinându-l pe cel natural: o întreagă ierarhie de suflete 
care. plecând de la natură şi de la cele mai umile funcţii naturale, se ridică până 
la Dumnezeu şi la contemplarea lui. Iar de fiecare dată când se depăşeşte un nivel 
are loc un fel de absorbire şi de asimilare?!%. La fel cum sufletul senzitiv al 
animalelor prezidează în acelaşi timp la funcţiile pe care acestea le împart cu 
plantele şi la toate ce sunt specifice vieţii animale, tot aşa, la nivelul superior, 
sufletul intelectiv al omului îşi manifestă simultan energia la modul natural, 
senzitiv şi intelectual. 

Ce se întâmplă o dată cu moartea? Sufletul vegetativ al plantelor şi sufletul 
senzitiv al animalelor se nasc şi mor o dată cu acestea. „Sinteze abstracte ale 
funcţiilor şi proprietăților materiale şi pieritoare“, sunt şi ele materiale şi 
pieritoare?'2. Cum se comportă însă sufletul omului? Până aici. ghidul nostru 
a fost Jean Fernel. Îl vom urma până la capăt; e un ghid creştin şi pe deplin 
ortodox. de o ortodoxie ce n-a fost contestată încă de nimeni... Dar iată-l în faţa 
unci dileme care, pentru câtva timp, a produs ezitare tuturor contemporanilor 
săi. Se poate ca, la moarte, sufletul uman să se divizeze, fiecare dintre părțile 
lui urmându-şi destinul: sufletul senzitiv, care-l înglobează şi pe cel natural. piere 
deoarece depinde direct de trup şi fiindcă, aflându-se chiar în locul ocupat de 
acesta în coexistenţă de întindere cu materia lui, pe care o însufleţeşte, face parte 
integrantă din el. Dimpotrivă, sufletul intelectual nu piere, deoarece vine din 
afară. În trupul pe care-l animă el locuieşte precum navigatorul în corabie sau, 
cu nuanțele gândirii lui Feel, asemenea lucrătorului în casa pe care o construieş- 
te”1%2. Dar cât e de greu de conceput un suflet pe jumătate pieritor şi pe jumătate 
nemuritor! Cât e de imprudent să considerăm sufletul ca fiind dublu, deoarece 
unitatea lui ar însemna în acelaşi timp nemurirea, o substanță simplă neputând 
pieri nici prin destrămare, nici prin distrugere! In sfârşit, cât e de himeric să-i 
atribuim omului nemurirea, unui intelect activ, „impersonal, absolut, separat de 
indivizi. la care aceştia participă“, în vreme ce tot ce există e sortit morţii, fapt 
ce-i permite omului să spună „cu“ şi să-şi distingă acest „cu“ de „eul“ celorlalți 
oameni! Aşadar. înainte de toate va trebui salvat principiul tutelar al unităţii 
sufletului. şi Fernel se străduieşte să o facă cu toată ingeniozitatea. Pentru el, 
inteligența absoarbe, cu adevărat, sufletele inferioare. Acestea nu sunt, în cazul 
omului, distincte şi autonome, ci facultăţi pe care sufletul intelectiv, singurul 
şi adevăratul suflet al omului, le foloseşte ca intermediari între el şi trup. 
Aceste facultăţi nu constituie un suflet, ci sunt instrumente ale sufletului. Nu 
constituie nici trupul, ci sunt motorul acestuia. Ele îi îngăduie lui Fernel să 
păstreze unitatea şi simplitatea sufletului uman: acesta e numai inteligenţă, şi 
nu are nevoie de trup pentru a se înălța la intuirea şi contemplarea adevărurilor 
eterne, scăpând totodată de soarta fatală a sufletelor inferioare; el nu piere 
niciodată?!%. 

Cine oare nu vede bietul artificiu al acestor facultăţi. pe jumătate animale, 
pe jumătate imateriale”2%, ce joacă, anticipat, vestitul rol al „mediatorului 

plastic“ din concepţia strămoşilor noştri? Toţi contemporanii lui Rabelais însă, 
şi Rabelais însuşi. prinşi în încurcătura acestei dileme redutabile, n-au putut ieşi 
din ea. Trebuie totuşi făcută o excepţie: comentatorii averroişti ai lui Aristotel. 
Socotind fără prea multă bătaie de cap că sufletul personal e sortit distrugerii, 
nu stabilesc o iluzorie permanenţă decât pentru intelectul activ, aşezat de unii 
dintre ei în afara omului, chiar în Dumnezeu: astfel. nemurirea sufletului nu e 
nimic altceva decât veşnicia lui Dumnezeu. Cât despre încercarea opusă, de a 
proclama nemurirea sufletului integral, cu toate părţile lui constitutive, nici nu 
se gândesc la asta: „a concepe spiritul uman ca pe o fiinţă ce se desparte local 
de trup în momentul morţii... era în acele vremuri opinia universală a teologilor 
şi a filosofilor“. Am luat această consideraţie dintr-o foarte curioasă pagină a 
Dicționarului??? lui Bayle, în care acesta ne-o arată pe Margareta de Navara 
pândind ultimul suspin al uneia dintre servitoarele sale, pentru a vedea dacă ieşirea 
din trup a sufletului aceleia e însoţită sau nu de vreun zgomot sau şuier. 

L-am urmat deci pe Fernel. Am fi putut, totatât de bine, să-l urmăm pe oricare 
dintre contemporanii săi, şi am fi găsit şi la el noțiunea, moştenită de la alţii, a 
sufletului din două bucăţi. cu nemurire inegală. Această idee apare pretutindeni, 
Chiar şi pe scenele de teatru, în gura actorilor tragici: 


Trois natures en nous, qui toutes s 'entretiennent, 
Excitent notre vie et vive la maintiennent: 
L'Esprit, L Ame, l'Anime. Et qui l'une Gteroit, 
Soudain toute la vie ensemble partiroit...22% 6 


Aşa glăsuieşte Ch. Toutain în La tragédie d'Agamemnon (Tragedia lui 
Agamemnon) din 1557. Anime: cuvânt făcut, folosit de un gânditor original, unul 
dintre cei ce îl incriminează. cum am văzut, pe Rabelais de impietate: Guillaume 
Postel. Or, deşi aparent mai complicată, doctrina lui nu e diferită de cea a lui 
Femel. O găsim rezumată comod la începutul? cărţii Les très Merveilleuses 
Victoires des Femmes du Nouveau Monde (Prea minunatele victorii ale femeilor 
din Lumea Nouă) din 1533. În orice creatură umană avem, dincolo de trup, două 
părți: una superioară, Animus. în franceză Anime; şi una inferioară, Anima, în 
franceză 4me. Astfel, „din afară pătrund în animus, în anima şi în trup, Esprit 
şi Mente, ce luminează unul pe animus, altul pe anima: tot aşa filosoful socotește 
că există intelectul agent şi cel posibil, primul imprimând în noi cunoaşterea 
adevărului, aşa cum lumina ce intră în ochi reprezintă lucrurile vizibile, celălalt 
păstrându-l o dată ce a fost imprimat, precum arată aerul lucrurile conturate de 
lumină“. Or, anima „depinde de trup şi e constituită din sânge. Animus e nemu- 
ritor, creat în chip divin şi unit într-o singură natură cu anima, ca pământul cu 
apa. Mente sau virtutea superioară. ori intelectul agent, corespunde focului şi 
se uneşte cu aninirus. Esprit, care corespunde aerului, se leagă de anima precum 
aerul de pământ“. 

Sistem complicat, care poartă, dacă vrem, pecetea singularităţii lui Postel; 
dar e frapant faptul că regăsim la el, ca şi la clasicul Fernel, pe de o parte noțiunea 
unui suflet omenesc format din elemente aproape eterogene - atât de distincte 
încât, pentru a le desemna, Postel nu ezită să creeze cuvinte noi; pe de altă parte, 
acest curios amestec de corporalitate şi imaterialitate, de pieritor şi nemuritor, 
care derutează puternic obişnuinţele noastre de gândire. Obişnuinţe post- 
carteziene, ar trebui să spunem, deoarece, aşa cum remarcă Bayle, pe drept 
cuvânt22%, în vremea sa încă teologii şi filosofii gândeau toţi ca regina Navarei; 
toți socoteau sufletul ca pe o parte ce se desparte local de trup în clipa în care 
omul moare - toţi, cu excepţia cartezienilor. Rabelais nu era cartezian, şi nu putea 
fi. Considera. ca toată lumea, că intenţia celui ce a creat microcosmosul uman 
a fost „de a menţine în acesta sufletul, pe care l-a pus în el ca pe un musafir, şi 
viaţa. Viaţa constă în sânge, iar sângele e locul în care se află sufletul“. Nimic 
nu e mai firesc, astfel, decât să considerăm sufletul ca pieritor: vreau să spun, 
partea care, în el, îi corespunde sufletului natural şi celui senzitiv şi care condu- 
ce nu numai funcţiile vegetative, ci şi exerciţiul sensibilităţii şi al raţiunii care 
lucrează cu ajutorul datelor furnizate de simţuri sau ale imaginilor ce amintesc 
aceste date. 

La drept vorbind, aportul simțurilor dispare, atât al celor cinci simțuri 
externe cât şi al celor patru interne pe care, fidel învăţăturii sfântului Toma, le 
recunoaşte şi Rabelais2**2: simțul comun; imaginaţia şi aprehensiunea; judecata 
chibzuită şi puterea hotărârii; memoria şi amintirea lucrurilor trecute?®. Nu e 
puțin, deoarece sufletul senzitiv, sau partea senzitivă a sufletului, care piere, 
îndreaptă cam tot ce face pe pământ persoana umană vie, sensibilă şi activă. Ce 
mai rămâne pentru supraviețuire? Sufletul intelectiv, sau partea intelectivă a 
sufletului. Rabelais îi proclamă nemurirea în termeni apăsaţi, n-avem decât să 
deschidem Cartea a patra la vestitul pasaj în care Pantagruel, evocând semnele 
pe care „cerul îmbictor,... în cinstea sufletelor fericite pe care se pregăteşte să 
le primească la sânul lui“, le arată în ajunul morții eroilor, exclamă: „Eu aşa spun, 
că foarfeca lui Atropos’ cruţă firul vieţii sufletelor atotştiutoare, care sunt fără 
moarte: ale îngerilor, ale demonilor şi ale oamenilor...“227% 

Îngeri şi demoni - căci să nu uităm (vom reveni la aceasta): pentru oamenii 
acelor vremuri, nu numai pentru Rabelais, unus ex multis?. Filosofia, cum scrie 
Ronsard de zeci de ori, 


Cognoit des anges les essences, 

La hierarchie et toutes les puissances 
De ces Daimons qui habitent le lieu 
De | air... 


demonii, care ne ajută să visăm; demonii, trimişi ai divinității, 

Postes divins, divins postes de Dieu 
Qui ses segrets nous apportez grand erre??®™ 10 


IV. „SĂ MORI CU TOTUL“ 


O dată reamintite cele de mai sus. să revenim la textul lui Rabelais pentru a 
încerca să-i limpezim obscurităţile. Vom găsi la el două expresii ce-i permit lui 
Abel Lefranc să formuleze o obiecţie unică: ..a se strămuta“ sau „a trece dintr-un 
loc într-altul“; apoi. mai important, „a muri cu totul“22%, 

Gargantua, ne amintim foarte bine, stabileşte că în clipa morţii, sufletul său 
„se va despărţi de haina trupească “2%, De ce această părăsire? Evident, pentru 
că trupul bunului uriaş va pieri, iar sufletul nu trebuie să se risipească o dată 
cu el. Dar, se va putea obiecta, nu e un lucru vizibil? Rabelais nu spune nimic 
despre aceasta: de ce să i-o punem în gură? A vrut desigur să lase să planeze 
un echivoc în legătură cu soarta sufletului, despre care scrie, desigur, că 
părăseşte limanul pământesc al oamenilor. deci trupul lui Gargantua; dar 
părăsirea trupului nu înseamnă supraviețuirea. Călătorul ce-şi părăseşte corabia 
în momentul naufragiului nu e. prin aceasta. deja salvat: nimic nu-l împiedică 
să fie din nou înghiţit de ocean. în afara vasului dar în acelaşi timp cu el. E o 
comparaţie străveche. venerabilă prin cariera pe care a făcut-o: sfântul Toma 
îşi bate joc de ea. Iar apoi, o comparaţie nu e o dezvoltare de raţiuni. Să încer- 
căm, aşadar, să raționăm pur şi simplu. Gargantua începe prin a ne vorbi de 
Dumnezeu. Graţie lui, celui ce ţine toate lucrurile în limitele lor, va fi stabilită 
clipa morţii sale; sufletul lui îşi va părăsi vechiul „sălaş“ printr-un act al voinţei 
dumnezeieşti absolute, prin buna sa hotărâre. Se va găsi, atunci, vreun cititor 
de bun simț care să-şi închipuie că atotputernicul judecător al lumii, în intervenţia 
lui directă având ca scop despărţirea trupului şi a sufletului ce fuseseră strânse 
laolaltă prin propria lui grijă, face lucrul acesta doar pentru plăcerea de a 
distruge. în afara trupului. sufletul pe care. fără nici o osteneală, l-ar putea lăsa 
să piară în trup, o dată cu el? Plăcere cu atât mai curioasă cu cât Dumnezeu e 
Dumnezeul Judecăţii de apoi; dar dacă începe prin a distruge sufletele, ce-i va 
rămâne de judecat? Nu. vom putea traduce fără abuz: Gargantua începe prin a 
proclama că, în clipa morţii. sufletul său, despărțindu-se de învelişul pământesc, 
va supravieţui unui trup sortit să piară. 

Dar ce mai adaugă? Că numai existenţa lui Pantagruel îl va face să creadă, 
în acea clipă supremă. că trece dintr-un loc în altul şi că nu moare pe de-a-ntregul. 
Iată ceva ce pare tare suspect. Căci dacă sufletul lui Gargantua nu urmează 
destinul trupului său: dacă se desparte de acesta ca să-i supravieţuiască. nu e 
deloc nevoie ca bătrânul rege al uriaşilor să aibă un fiu pentru a putea spune: 
„Trec dintr-un loc într-altul“ şi „nu mor pe de-a-ntregul“. Nu existenţa lui 

Pantagruel, ci, în alţi termeni, existenţa sufletului său nemuritor trebuie să-i 
îngăduie (dacă e creştin) să spună cu încredere: „Moartea mea nu va fi o distru- 
gere completă. Nu voi muri cu totul. Sufletul meu nu va pieri. Şi dacă am încetat 
să exist pe lumea aceasta, ca persoană materială, e pentru ca să pot continua să 
trăiesc în altă lume ca ființă spirituală.“ Nu cred că trădez textul, dimpotrivă cred 
că aduc precizări în folosirea termenilor, întărind prin aceasta cele două 
observaţii fundamentale pe care Abel Lefranc se sprijină pentru a 
scrie:“ Apropiaţi-vă cât mai strâns de gândirea lui Rabelais. Lăsaţi la o parte 
declaraţiile cu aer de paradă. Mergeţi la adâncimi. Veţi găsi acolo acest dublu 
echivoc mortal, pe care îl arăt pentru întâia oară.“. 

Dar nu, nu suntem chiar de acord! Să argumentezi astfel înseamnă să 
denaturezi sensul precis al unor cuvinte rabelaisiene - al unor cuvinte din 
limba secolului al XVI-lea. A muri face parte dintre acestea. Poate să ne pară 
paradoxal că un cuvânt ce desemnează o realitate mereu identică sieşi şi-a 
schimbat vizibil accepţia într-un interval de timp de trei secole doar". Şi totuşi... 
Omul, spunem noi atunci când avem idei spiritualiste, omul nu moare cu totul. 
E un fel de a vorbi perfect legitim câtă vreme existenţa e definită ca „lucru ce 
cade sub incidenţa gândirii“ şi câtă vreme numim existent tot ce e material în 
măsura în care se găseşte în gândire. socotind însă şi mai reală gândirea însăşi, 
deoarece dă existenţă tuturor celorlalte. Astfel încât e uşor de făcut trecerea de 
la formula:“Nu mor cu totul“ la formula: „Omul nu moare cu totul“. Dar ce spun 
Rabelais şi contemporanii lui? 

Ei trăiau înaintea lui Descartes şi se hrăneau cu scolastică şi teologie. Pentru 
ei. omul nu era gândirea care se gândeşte pe sine, ci unirea a două elemente cu 
origine, natură şi destin neasemănător: un trup material şi înlăuntrul acestuia, 
„asemenea unui musafir“, un suflet compus, material mai mult decât pe jumătate, 
local prezent în el şi coextensiv lui. Postel arată aceasta foarte bine, cu ajutorul 
unei formule clasice (De rationibus Spiritus Sancti, Despre rațiunile Sfântului 
Spirit, 1543): „Sufletul nu e omul. Nici trupul nu e omul. Trupul şi sufletul unite, 
durând atât cât ţine uniunea, iată ce înseamnă omul.“2%2, Moartea e. aşadar, 
ruperea acestei uniuni. Nu e un fenomen natural, ci o operaţie divină. o împărțire. 

Cu alte cuvinte. trupul, în clipa stabilită de înţelepciunea Atotputernicului, 
suferă o distrugere completă. Oamenii acelor timpuri nu aveau încă ideea pe care 
o va exprima Voltaire cu două sute de ani mai târziu. în textul din Micromegas 
care marchează debutul concepţiei noastre moderne, ştiinţifice şi naturale 
despre moarte: a muri înseamnă, spune el, „a-ţi înapoia trupul naturii, pentru 
a o reînsufleţi sub o altă formă“2%*. Pentru contemporanii lui Rabelais, care nu 
se puteau inspira dintr-un ansamblu bine constituit de doctrine chimice, trupul 
era conceput ca şi ceva ce piere?*2. Distrugerea sa elibera sufletul, mai precis 
obliga partea cea mai subtilă şi. ca să spunem aşa, esenţa spirituală a sufletului 
- celelalte părţi ale acestuia urmând destinul trupului - să plece din el. Aşa avea 

loc deci moartea: prin dispersia unui compus, omul. Iar o astfel de moarte nu 
putea fi decât „totală“. 

In zadar curentul electric ce descompune apa nu distruge hidrogenul eliberat: 
ce importanță are? Apa nu „moare“ „cu totul“ pentru aceasta, prin faptul 
despărțirii celor două componente. Tot aşa, în ideile ortodoxe ale secolului al 
XVI-lea, omul moare chiar în clipa în care se săvârşeşte despărțirea sufletului 
de trupul în care l-a aşezat Dumnezeu. E puţin important faptul că sufletul nu 
cunoaşte, în întregul lui, distrugerea ce loveşte trupul. O dată ce şi-a părăsit 
habitatul terestru trecător, omul „moare pe de-a-ntregul“. Tocmai aceasta e 
pedeapsa pe care i-a sortit-o Dumnezeu, pentru ispăşirea păcatului originar. Şi 
depinde numai de Dumnezeu, de dreptatea şi de bunătatea sa, ca moartea să fie 
veşnică sau ca o nouă viaţă. viața veşnică să o urmeze, prin noua unire a 
sufletului supraviețuitor şi a trupului reînviat fără a mai cunoaşte alterarea. Asfel, 
graţie milei divine, aleşii vor intra, după încercarea morţii pământeşti, în 
posesia „nemuririi şi bunei veşnicii“ pe care Dumnezeu a sorocit-o omului ca 
şi îngerilor, al căror păcat a adus căderea îngerilor revoltați şi a totalităţii 
oamenilor, În sensul exact al cuvântului, moartea e poarta vieții, nu însă pentru 
toți oamenii. ci doar pentru cei drepți. Omul moare cu totul, dar nu irevocabil. 
Lăsând în spate viaţa precară şi scurtă de pe acest pământ, ştie că va renaşte, 
dacă vrea Dumnezeu, la viaţa adevărată, viaţa veşnică?3%: minunată speranță, 
răsplată a credinţei, ce îmblânzeşte asprimea pedepsei divine: moartea?**. 

Atunci, Gargantua? El ştie foarte bine că partea spirituală a sufletului său 
nu va avea soarta trupului şi că Dumnezeu o va chema la el. În legătură cu aceasta 
nu încearcă nici o nelinişte. Şi cum e credincios, are speranţa că va fi justificat 
şi înzestrat cu viaţa veşnică. Dar ceea ce-l mâhneşte, cu toate acestea. e gândul 
că va trebui să părăsească această lume apropiată, să renunţe la afecțiunile 
prezente şi să rupă atâtea plăcute legături care, pe pământ, îl unesc cu oamenii 
şi cu lucrurile. Slăbiciune, dar foarte omenească. Să nu ne grăbim să spunem, 
cu superba intransigenţă a necredincioşilor ce-i somează pe cei ce cred (în virtutea 
principiilor lor) să fie supraumani, că nu e un lucru prea creştinesc. Creştinul 
e şi el om, un biet om. care suferă la gândul morţii pentru că aşa a vrut 
Dumnezeu. Dacă n-ar suferi ar mai fi moartea o pedeapsă? Speranţa răsplatei 
cereşti îndulceşte amărăciunea celor vrednici. dar moartea nu rămâne mai 
puţin o încercare grea. Or, supraviețuirea sufletului intelectiv n-ar putea uşura 
supărarea lui Gargantua. Mai degrabă ar putea-o face supraviețuirea propriului 
său fiu ce avea să-i moştenească gusturile, gândurile. afecțiunile şi va fi în măsură 
să-i continue opera şi să i-o propage printre oameni. Şi iată sensul acestor 
fraze ale scrisorii: „Voi muri. Fiinţa omenească, persoana ce nu voi mai fi, care 
a trăit, a simţit şi s-a străduit pe această lume, şi pe care prietenii mei au 
cunoscut-o ca având numele meu va muri, cu totul. pentru totdeauna... Dar nu, 
nu va muri, la drept vorbind. Eu nu voi muri. ci mă voi muta, doar, în alt loc. 
Dacă vreţi. sufletul meu senzitiv îşi va schimba învelişul material. Pentru 

moment, îl am încă pe al meu. Mâine, e ca şi cum mă voi afla în tine, Pantagruel, 
fiule...“ 

Nu, Gargantua nu e necredincios când scrie că „va muri pe de-a-ntregul“. 
Sau. dacă e, şi alţii sunt tot atât, în secolul al XVI-lea. şi într-al XVII-lea de 
asemenea. Să dăm un exemplu: ce-am putea spune despre necredinciosul care 
va pronunţa, la un moment dat, aceste cuvinte temerare: „Trupul îşi va schimba 
natura, iar corpul nostru numele; nici măcar cel de cadavru nu îi va fi potrivit 
multă vreme; el va deveni. cum spune Tertulian, ceva ce nu poate fi numit în 
nici o limbă a pământului. deoarece totul moare în el, până şi cuvintele funebre 
prin care obişnuim să-i desemnăm rămăşiţele... A 

Magnific ecou al adagiului „a muri cu totul“ al lui Gargantua! În acest 
ultim necredincios l-am recunoscut cu toţii pe Bossuet?! 


V. GREŞEALA LUI RABELAIS 


Şi astfel ne dăm seama încă o dată că nu trebuie să citim un text din secolul 
al XVI-lea cu ochii unui om al secolului nostru, scoțând strigăte de groază şi 
declarând textul scandalos, deoarece un singur lucru e scandalos, anume uitarea 
amănuntului următor: o poziţie identică, articulată de un om din 1538, apoi de 
unul din 1938, nu înseamnă acelaşi lucru. Va trebui depusă o strădanie 
considerabilă şi dintre cele mai delicate dacă dorim să restituim cuvintelor pe 
care credem că le înțelegem. fără a mai face cercetări suplimentare, sensul foarte 
special pe care-l aveau pentru cei ce le foloseau, acum patru secole. Aceasta 
deoarece, între 1530 şi 1930, sau 1940, sau 1950 a trecut multă apă pe sub 
podurile pe care Descartes. apoi Leibniz şi apoi Kant, împreună cu filosofii 
secolelor XIX şi XX ce au mers pe urma revoluțiilor tehnice şi ştiinţifice 
cărora le-au fost martori. s-au trudit să le construiască, de la un mal la celălalt, 
deasupra marelui fluviu al ignoranței noastre. 

În acest sens, s-ar putea spune că Rabelais, atunci când e inculpat, sumar, 
de cugetare liberă (sau când e felicitat, deoarece a gândi liber e mereu acelaşi 
lucru), e doar o victimă (sau un beneficiar) al teologiei. O cunoaşte foarte bine 
şi e excelent pus la punct, de exemplu, cu dificultăţile pe care le ridică teoria 
nemuririi sufletului. Ştie foarte bine cum e ea tratată în şcoli şi cum e discutată 
de învățații timpului. Dacă. aşa cum suntem noi astăzi, ar fi un perfect, un total 
ignorant în materie de teologie, s-ar arăta mai în largul lui. Chestiunea nemuririi 
i-ar părea simplă. în loc de a trebui să o despartă o dată, apoi încă o dată, într-o 
bună duzină de probleme distincte, fiecare susceptibilă de soluţii contradictorii. 
Tocmai de aceea numărul atitudinilor posibile nu se reduce, pentru el, 'la două: 
să crezi sau să nu crezi în nemurirea sufletului; aceste atitudini sunt în număr 
considerabil şi remarcabil nuanţate. 

Dar iată altceva: noi nu suntem teologi, dar oamenii secolului al XVI-lea erau. 
Chiar dacă nu au petrecut ani de zile într-o mănăstire, precum Rabelais care, 
cu inteligenţa şi pofta sa de lucru, a fost desigur pus de superiorii săi la un studiu 
aprofundat al teologiei. Strădanie care apoi s-a sprijinit, s-a dezvoltat şi s-a 
umanizat în contactul cu filosofii antici, greci şi latini: aceia dintre ei care au 
hrănit creştinismul cu o substanță atât de bogată şi amplă. Toţi oamenii de care 
vorbim erau teologi pricepuţi, şi aveau un zel, o grijă pentru învăţarea celor vechi, 
un respect al tradiţiilor şi o râvnă a curiozităţii de neimaginat pentru noi. De unde 
vine sufletul când intră în trup. cum şi când ajunge acolo; cum, când şi sub ce 
formă iese din el: în ce mod se uneşte cu trupul: prin ce intermediari acţionează 
asupra organelor şi cum le primeşte solicitările? Moştenitor al unei lungi 
tradiţii. fiecare nou doctor o îmbogăţea rafinându-i problemele care îl pasionau 
şi care se subdivizau în zeci. ba chiar în sute de probleme secundare. 

În acelaşi timp, şi pe deasupra. aceşti oameni erau aristotelicieni. Nu chiar 
toți, veţi spune. Şi dacă erau-cu toţii. realmente, frecventau capele diferite, foarte 
îndepărtate una de cealaltă. Şi tocmai cei ce se opuneau cel mai-viguros 
soluţiilor aristotelice acceptau din Aristotel. cel puţin. prezentarea problemelor 
în spiritul în care le punea. Prinşi între dogma creştină şi. dacă vreţi. între cea 
aristoteliciană. tot ce putem spune e că nu prea aveau libertatea alegerii. Prea 
puțină cunoaştere a dogmei, ignorarea tradiţiilor, lipsa de interes pentru o 
grămadă de probleme respinse ca fiind puerile, sau insolubile, independenţa față 
de orice metafizică sistematică - iată o serie de fapte care permit spiritualiştilor 
contemporani, mai mult decât strămoşilor lor, să lase să înflorească liber 
gândurile, visurile şi speranţele. Problemele s-au simplificat. Dacă spunem 
„suflet“. considerăm sufletul ca pe un principiu imaterial al vieţii, şi ne mulţu- 
mim cu această formulă vagă. sau cu o alta. echivalentă. Pentru noi, sufletul e 
un lucru simplu. Nu-i cunoaştem părţile şi-l credem. în ansamblul lui, muritor 
sau nemuritor. Nu-i căutăm locul nici în sânge, nici în creier şi nici în glanda 
pineală!?. Şi decretăm, cu aceeaşi simplitate lipsită de orice grijă. că după 
moarte nu există nimic - sau că, dimpotrivă, moartea nu înseamnă distrugerea 
tuturor lucrurilor. Dar întotdeauna cu sentimentul că suntem instalaţi pe terenul 
liber şi fără limite al speranţelor şi al credințelor - şi că nu avem de aşteptat de 
la raţionamentele corecte, de la distincţiile şi de la întregul arsenal de logică 
deductivă atât de dragă înaintaşilor noştri decât încurcături şi dificultăţi. 

De aici, exigenţe precum cele ale lui Abel Lefranc față de Rabelais, un 
Pantagruel, cu sufletul lui intelectiv ce se mulţumeşte să salveze, făcând tot ce 
se poale pentru aceasta, ceea ce putem numi nemurirea metafizică a sufletului, 
sau un Gargantua, care se încredințează doar că o substanţă. ființa sufletului său 
intelectiv, nu va fi distrusă atunci când trupul i se va risipi. nu se mulțumesc 
oare cam cu puţin? Iar substanţa lor nemuritoare nu e cumva un simplu truc? 
Fiindcă e bine de ştiut că nu ne facem, şi nici nu ne putem face, vreo idee despre 
substanţe; că simţurile şi conştiinţa ating doar atributele, proprietăţile lucrurilor, 

substanţa găsindu-se, în orice lucru, dincolo de proprietăţi şi de atribute, de tot 
ce cade sub incidenţa lor şi de tot ce putem cunoaşte: ceva, dar nu vom putea 
spune niciodată ce anume - ceva ce poate fi numit de asemenea nimic: vidul, o 
himeră bombinans in vacuo!3... Au găsit un bun truc, da, dar nu e cazul să ni-l 
strecoare tocmai nouă. deoarece toate acestea ne sar în ochi. In orice caz, 
pentru noi, care suntem oameni ca şi ei. iluzia în care ne leagănă e lipsită de 
importanţă. Ce sens poate avea pentru noi supraviețuirea unei substanţe 
impersonale, unită cu trupul într-o fuziune oarecum întâmplătoare şi care nu 
prezintă nici un interes pentru adevărata personalitate? Şi apoi sunt ei oare 
ortodocşi vorbind astfel? 

Vi se pare că aceste observaţii nu au temei? Dar nu lui Rabelais, ci întregului 
său secol trebuie să-i facem un astfel de proces. Punându-şi cu pasiune problema 
nemuririi. neostenind să o întoarcă pe o parte şi pe cealaltă, el o studiază 
întotdeauna cu ajutorul lui Aristotel. A unui Aristotel preluat fie de sfântul Toma, 
fie de Averroes, fie de Alexandru din Afrodisia: dar dacă răspunsurile nu sunt 
aceleaşi la toți aceşti interpreţi ai textelor aristotelice, problemele se pun în acelaşi 
fel. Şi cât de mult deranjează ele spiritul liber al speculațiilor şi al speranţelor! 
Cine nu vede în ce măsură gândirea lui Pomponazzi, poate cel mai îndrăzneţ 
spirit filosofic al timpului său, e strânsă ca în chingi de o aridă scolastică, şi cât e 
de lipsită de eleganţă şi de putere de iradiere? Rabelais nu raţionează în limbaj 
scolastic, e adevărat. dar problemele pe care le tratează le-a preluat de-a gata 
din tradiţia medievală. şi cum s-ar fi putut rupe de ele cu totul? Îi puteţi intenta 
proces. Vi se pare că e timid, insuficient, incomplet - până acolo încât presupuneţi 
că are gânduri ascunse. pe care nu le-a avut cu siguranță niciodată. Acesta e 
Rabelais; dar Femel? Fernel nu e un singur om, ci mii de oameni cultivați şi plini 
de învăţătură, care l-au urmat cu docilitate şi care s-au inspirat, cel puţin vreme 
de un secol şi jumătate, din ideile şi doctrinele pe care le-au găsit în Fiziologia 
lui, şi de asemenea în tratatul De abditis rerum causis* (Despre cauzele 
ascunse ale lucrurilor). Or. doctrina lui Fernel e atât de diferită, în ce priveşte 
punctele delicate, de cea a lui Rabelais? Nimeni nu l-a socotit, cu toate acestea, 
necredincios, doar pentru că teoriile sale erau nonconformiste. 

Ultima eroare pe care am putea-o comite ar fi să credem că doctrina lui Fernel 
era greu de înţeles pentru contemporani. Să ne reamintim, totuşi, că spiritul lor 
era infinit mai subtil şi mai deprins cu discuţiile filosofice decât al noastru. Nimic 
nu le scăpa: nici contradicţiile lui Fernel ce-şi uită uneori propria-i teorie 
părăsindu-şi doctrina oficială a sufletului identic cu principiul vital pentru a 
admite (sau a se preface că admite) distincţia vitalistă între suflet şi viaţă; nici 
insuccesul vizibil al eforturilor sale de a reduce la unitate dualismul gândirii şi 
vieţii; nici tăcerea prudentă pe care o păstrează în legătură cu destinul real. după 
moarte, al sufletelor inferioare devenite. printr-o rebotezare îndemânatică, dar 
arbitrară, facultăţi ale sufletului intelectiv. Dar credeau - ca şi noi! - în ce 
voiau, iată totul! Bayle o subliniază cu un rânjet maliţios în articolul pe care îl 

citam mai sus: „Regina de Navara, insistă el, se comporta, atunci când avea 
îndoieli. cât se putea de înțelept. Impunea tăcere propriei ei rațiuni şi curiozitafi 
şi se supunea cu umilință luminii venite de sus.. 

Dacă doctrina pe care i-o putem atribui legitim lui Rabelais lasă criticilor 
posibilitatea de a o ataca, să nu ne grăbim totuşi de a conchide: „Rabelais nu credea, 
şi nici nu putea crede, în tot ce declară prin vocea uriaşilor săi, sau printr-a sa, 
cu o aşa vizibilă convingere. E doar lucianism şi ironie, piedică întinsă celor 
naivi...“ -Ce ştim noi despre toate acestea? Filosofii acelor vremuri se zbăteau 
penibil într-o plasă încurcată de dificultăţi. ivite, majoritatea, din dorinţa de a 
pune de acord învăţătura Bisericii cu doctrina aristoteliciană. Nu ieşeau neatinşi 
dintr-o astfel de plasă de spini. Trebuie oare ca noi, substituind ideile noastre 
celor pe care le aveau ei (idei ce vor pare stranii peste trei secole), să-i pedepsim 
pentru că au ignorat Cogito ergo sum!“, fără să facem nici un efort pentru a 
înţelege propriile lor idei? Şi avem noi calitatea de a-i scoate în afara comuniunii 
creştine, împotriva voinţei lor mărturisite, sub pretextul că speculaţiile lor 
metafizice sunt atât de slabe încât par a fi făcute astfel în mod expres? Putem 
face lucrul acesta, desigur, pentru unul sau altul dintre ei, dar cu următorul 
argument: „Acest individ a fost necredincios. Nu avem nici o dovadă despre asta, 
dar suntem convinşi că aşa e. Prin urmare. nu a crezut în nemurire.“ Dacă-mi 
amintesc bine, aşa arată o petiție de principiu. 


VI. UNUS EX MULTIS* 


Cele de maisus ne aduc în pragul unei ultime reflecții. În zece. douăzeci de 
pasaje din Introducerea sa, Abel Lefranc exaltă formidabilele îndrăzneli ale 
liberului cugetător Rabelais. Ne vorbeşte de multe ori de „întreprinderea lui, de 
o primejdioasă temeritate“; de „aluziile sale prometeice “; de declaraţiile sale, 
„ce nu pot fi crezute decât cu greu“. Ne arată, în „rivalul lui Lucian şi al lui 
Lucrețiu“, un liber cugetător care a mers „mai departe decât toți scriitorii 
timpului său pe calea contestării filosofice şi religioase“; care, încă din 1532, 
„a încetat să mai fie creştin“ şi al cărui râs lucianic ascundea intenţii „pe care 
nimeni nu a îndrăznit să le formuleze secole întregi“. 

E foarte departe de mine ideea de a face pe cenzorul posac. Ce poate fi mai 
vrednic de simpatie decât acest frumos entuziasm, acest accent juvenil plin de 
convingere? Dar ce mă izbeşte nu e aerul singular şi extraordinara temeritate 
a acestui om ce o ia cu mult înaintea gânditorilor celor mai îndrăzneţi şi celor 
mai aplecaţi spre înnoiri ai epocii; e, dimpotrivă, faptul că Rabelais reprezintă 
foarte fidel ansamblul contemporanilor săi, cu modul lor obişnuit de a gândi, 
a simţi şi a filosofa. 

Căci la drept vorbind. pe când scria Pantagruel, se scurseseră trei secole 
întregi de când lumea creştină avusese revelaţia Fizicii şi a Metafizicii lui 
Aristotel. De mai bine de trei secole, această revelaţie provocase, în sufletul celor 
ce erau înclinați spre reflecţie, o criză intelectuală de o greutate aparte. Brusc, 
învățații îşi dădeau seama, cu reacţii diferite, aflându-se pentru prima oară în 
faţa unui sistem al lumii complet şi închegat, că „o prăpastie tot mai mare apărea 
între aşa-zisa revelaţie naturală şi revelaţia adevărată“242. Negarea dogmei 
Providenței divine; negarea dogmei Creaţiei; negarea dogmei Nemuririi, cel puţin 
a nemuririi individuale a sufletelor: iată bilanțul principalelor pre judicii pe care 
le putea aduce filosofia aristoteliciană religiei creştine. 

Cu toate acestea, obscuritatea unor anumite concepții a permis apropierea 
credinţei de aristotelism pentru mulți dintre cei pătrunşi de amploarea unei gândiri 
sistematice pe atunci fără egal. dar care nu înțelegeau să-şi sacrifice credința. 
Ştim foarte bine cum sfântul Toma, aşezându-l pe Aristotel în centrul doctrinei 
sale, s-a servit de el pentru a combate panteismul averroist care pretindea, cu 
egală forță, că exprimă în mod autentic gândirea filosofului grec. Intr-adevăr, 
o întreagă şcoală accepta ca adevărată interpretarea averroistă a 
aristotelismului?!*, interpretare ce se impunea în aşa măsură raţiunii încât 
gândirea profană, lăsată în voia ei, ajungea în mod firesc la concluziile 
averroismului. Şi apoi. aceşti oameni adăugau, desigur: „Filosofia e un lucru, 
credinţa altul: prima nu prevalează niciodată împotriva celei de a doua. Iată 
adevăratul gând al maestrului grec. Contrazice el învățătura Bisericii? Pentru 
orice creştin e de la sine înţeles că doctrina lui Cristos trebuie să învingă în toate, 
întotdeauna...“. Unii făceau astfel de declaraţii cu sinceritate. Alţii, cu maliţie: 
o maliţie care nu i-a păcălit prea multă vreme pe contemporani. Încă în 1277, 
Conciliul de la Paris îi condamna pe aceşti abili. Cu toate acestea, tradiţia nu 
s-a pierdut repede; pentru a ne convinge nu avem decât să deschidem operele 
lui Bayle. Aceste lucruri au fost predate discipolilor, şi de asemenea tipărite. 
Încât în 1532, când Rabelais şi-a scris Pantagruel, putem crede că nuexista tânăr 
studios, nici om cu diplomă sau ucenic într-ale medicinii care să nu fi fost la 
curent cu dificultățile pe care le ridică în fața credinței teoriile aristoteliciene 
ale lui Dumnezeu care nu cunoaşte nimic din afara lui; ale universului coetern 
acestui Dumnezeu; şi ale sufletului ce piere o dată cu trupul, căruia nu-i e decât 
forma. Dar atunci ce poate spune contemporanilor săi „adevăratul Rabelais“ pe 
care pretindem că-l opunem falsului Rabelais al tradiţiei? Cei familiarizați cu 
latina au nevoie de Pantagruel pentru a afla că doctrina supravieţuirii sufletului 
nu raliază de plano!S toţi filosofii? Dacă vor să se documenteze asupra acestui 
lucru nu au decât să citească Despre suflet al lui Pomponazzi: în 1532 nu mai 
e o noutate, deoarece ediţia princeps datează din 15 162%, iar de atunci cartea 
a făcut ceva vâlvă în lumea celor învăţaţi. De la apariţia ei câte cărți nu s-au scris 
despre suflet şi nemurire! Putem căuta, în legătură cu această mare ceartă, ce 
pasiona şcolile din Italia şi de aiurea, o mulţime de referinţe în cartea lui Henri 

Busson (p. 32 şi urm.). Cărţile fundamentale erau publicate şi republicate cu 
grămada - îndeosebi Comentariile lui Alexandru din Afrodisia, inspiratorul lui 
Pomponazzi şi negatorul radical al nemuririi individuale a sufletelor“; dar şi 
operele lui Averroes, ce-şi păstrează partizanii şi nu se lasă strivit de adepţii lui 
Alexandru, ce triumfau. In 1529, apar la Lyon, la Scipion de Gabiano, 
Comentariile asupra Metafizicii ale maestrului arab. Tot la Lyon, la Myt, apar 
în 1530 Comentariile asupra tratatului despre suflet, cu note şi apostile ale 
averroistului padovan Zimara. La Paris, în 1530, la Simon de Colines, se 
tipăresc Dialogurile lui Leonico Tomeo. care văzuseră lumina tiparului la 
Veneţia, în 1524: două dintre ele se referă la suflet, şi al doilea conchide la 
nemurirea lui, dar în sens averroist25%2. 

Dar cititorii care nu ştiau latina? Cei care ignorau totul în legătură cu 
controversele doctrinale duse vreme de secole: nu au avut ei oare, în faţa 
scrisorii lui Gargantua către Pantagruel, un fel de revelaţie? Revelaţie în 
legătură cu ce? Parcă îl vedem pe Rabelais, arzând de dorinţa de a da cu religia 
de pământ, de a distruge credinţa în toate conştiinţele, în fața publicului său: 
un public nou, oameni care nu s-au aşezat niciodată pe băncile vreunei 
universităţi şi care abia au auzit, dacă au auzit. de Aristotel. Rabelais le va insufla, 
aşadar, această idee periculoasă, că nemurirea sufletului nu poate fi dovedită 
şi că raţiunea nu o poate demonstra; că aceasta e o dogmă ce aşteaptă credinţa, 
nu critica. Dar Rabelais era oare cel dintâi ce le spunea acestor oameni astfel 
de lucruri? 


x k 

Să ne închipuim un spectacol picant, dar verosimil. Într-o duminică, într-o 
biserică rustică din Vendée sau din Poitou, fratele François din ordinul 
minoriţilor, preot şi călugăr în mănăstirea Fontenay-le-Comte, urcă în amvon 
la cererea superiorului său. Care e tema predicii? Tema veşnică a predicaţici 
creştine: moartea şi tot ce o urmează, ce-i dă sens în ochii unui creştin, o justi- 
fică. Călugărulexpune doctrina pură a lui Duns Scot, lumina ordinului său? 
„Nemurirea sufletului. iubiţi fraţi? Trebuie să credem în ea, că aşa ne porunceşte 
Biserica; dar raţiunea umană nu ne convinge deloc în legătură cu ea... Cum ne-ar 
dovedi această rațiune neputincioasă, prin ce argumente ne-ar putea face siguri 
că sufletul raţional e o formă ce subzistă prin ea însăşi, în măsură să existe fără 
trup? Şi dacă cineva vă va spune: nemurirea e necesară pentru ca oamenii răi 
să fie pedepsiţi şi cei drepți răsplătiți, cine şi cum va dovedi vreodată după rațiune 
că există cu adevărat un Judecător Suprem? Nu, nu avem nici o certitudine în 
legătură cu nemurirea personală a sufletelor, şi nici cu providenţa divină. 
Rațiunea poate arăta că nemurirea e posibilă, că e probabilă, că e infinit 

dezirabilă şi, într-un anume fel, necesară. Dar credinţa, numai credinţa poate 
face restul.“. 

Fratele Frangois, o dată devenit Alcofribas, putea spune toate acestea din nou 
în al său Pantagruel, cu surâsul maliţios al unui Bayle. Putea reface, la modul 
ironic, Discursul lui Perrot d! Ablancoulrt către Patru, în legătură cu nemurirea 
sufletului?*'2: „Crezi în nemurire pentru că rațiunea ta te face să crezi în ea, dar 
eu, împotriva raţiunii mele, cred că sufletele sunt nemuritoare pentru că aşa-mi 
ordonă credinţa să cred. Ia seama la aceste două păreri şi vei mărturisi fără 
îndoială că a mea e mai bună. A ta nu e doar catolică...Nu înseamnă că ai 
încredere nestrămutată în Dumnezeu dacă te bizui pe rațiune în legătură cu 
lucrurile în care el vrea să credem...“. Pe scurt, dacă presupunem că Rabelais 
s-ar fi remarcat printr-o ardoare de prozelit şi prin pasiunea de a-i catehiza pe 
„bieţii idioţi“, care ar face din el. să reținem în trecere. tocmai contrariul unui 
averroist. n-ar fi avut nimic de înnoit; n-ar fi trebuit decât să folosescă artificiul 
bine cunoscut de care spiritele temerare s-au servit întotdeauna: expunerea 
complezentă a tuturor dificultăţilor doctrinei sufletelor individuale promise 
nemuririi; apoi replicrea în spatele dogmei: „Priviţi, oameni buni. adoraţi acest 
mister. După luminile raţiunii. îndoiţi-vă: după cele ale credinţei, credeți!“. Putea 
urma o grimasă. un surâs, la nevoie o glumă poznaşă: farsa era jucată. Sorbona 
păcălită. 

Dar unde vedem aşa ceva? Acest Rabelais atât de îndrăzneţ nu găseşte 
nimic mai bun de făcut pentru a ralia marele public la doctrina sufletului ce piere 
o dată cu trupul şi a unei morţi ce deschide doar porţile neantului decât să scrie 
începutul scrisorii lui Gargantua. expunere atât de gravă şi de plină de emoție 
a unei teorii perfect ortodoxe: cea mai mare îndrăzneală a sa e faptul că, 
spunând că sufletul părăseşte pământul după moarte, nu adaugă precizarea că 
nu piere, sau că strecoară în text acel „mă voi strămuta dintr-un loc în altul“ şi 
„a muri cu totul“. formulări cărora. vreme de 390 de ani. nici un comentator nu 
le-a sesizat veninul - încât, se poate vedea. intenţiile lui Rabelais erau atât de 
limpezi că a fost nevoie de patru secole pentru ca un om - cât de subtil, oare? 
- să le sesizeze în sfârşit! E însă acest Rabelais atât de îndrăzneţ. de o îndrăzneală 
capabilă să ne comunice freamătul ce trece peste paginile lui Abel Lefranc? Aş! 
E ultimul fricos. da. luaţi seama, şi cel mai neîndemânatic propagandist. „Ce 
forţă a ironiei latente. ascunsă cu grijă!“. exclamă Abel Lefranc. Latentă, adică 
slabă, ascunsă cu grijă. dar modestă. Aici. cel puţin. ironia rabelaisiană nu e 
vizibilă decât pentru cel ce priveşte cu ochii credinţei”“%. În 1533, la Paris, un 
strălucit italian. medic al lui Clement al Vil-lea trecut în serviciul regelui 
Franţei. şi pe care, de altfel, Paul al III-lea avea să-l readucă la Roma, a predat 
un curs asupra tratatului Despre suflet al lui Aristotel. Subiect arzător. Ne-a lăsat 
un fel de profesie de credinţă scrisă, sub forma a douăsprezece distihuri, pe care 
le-a citit la Bologna, în faţa papei Clement?*%. Ce vedem acolo? Că Mens" 
străjuieşte în înălțimile strălucitoare ale lumii cereşti, de unde îşi însufleţeşte 

opera, o face roditoare şi o împlineşte. Că, tot de acolo, vede şi examinează tot ce 
fac oamenii.Că a adăugat sferelor spirite şi inteligenţe inferioare, pe care le-a 
învăţat să conducă mersul acestor mari corpuri; Că Mens, eliberată de trup, se 
întoarce în spaţiile eterate ce se potrivesc spiritelor veşnice (mentibus aeternis, 
Belmisseri nu spune: immortalibus, nemuritoare...). Să ne oprim aici. Dacă 
Rabelais e un erou al liberei cugetări doar pentru că a scris epistola lui Gargantua, 
ce să spunem despre Belmisseri, doctorul papei Clement, apoi al lui Paul, care, 
fără a se crede revoluţionar, îi rezervă liniştit, ca un bun averroist ce este, 
nemurirea - sau, mai exact, veşnicia - intelectului activ? 


NOTE 


! „Dacă dintr-un cadavru ce zace putrezind /Natura face să se nască altceva, /Şi dacă 
lucrurile născute /Se ivesc din cele alterate: /O viţă de vie va apare /Din stomacul şi 
bojocii /Bunului Rabelais, care-a băut /Fără oprire, câte zile a trăit...“ 

2 „T'reau să fiu destrămat întru Cristos şi să mă aflu cu El.“ (lat.) 

3 „Atunci mă voi sătura, când se va arăta slava ta." (lat.) 

4 „Atâta vreme cât s-a ajuns acolo unde cerul e spuzit de stele. “ (lat.) 

5 „În primul rând pe Rabelais, cel ce deţine întâietatea supremă în studiile tale, divină 
Înfelepciune. “ (lat.) 

6 În noi, trei naturi ce se întrepătrund, Înteţesc viaja, şi o păstrează:/ Spiritul, Anima 
şi Animus. Lar dacă cineva ar distruge una din ele/ Întreaga noastră viaţă ar dispare...“ 

7 Atropos (gr. „inflexibil, necruţător“): una dintre Parce, cea care tăia firul vieţii. 

8 „Unul dintre mulți.“ (lat.) 

°? „Cunoaşte natura îngerilor,/ Lerarhiile şi toate puterile/ Acestor demoni, ce sălăşluiesc/ 
În aer...“ 

19 Divini vestitori, poştaşi ai lui Dunmezeu/ Ce ne aduceți tainele sale în mare fugă.“ 

1! Jacques Bénigne Bossuet (1627-1704): cel mai mare orator şi predicator sacru 
francez. Devenit preot în 1652, va păstori în dioceza Metz, după care, începând cu 1659, 
va predica la Paris. Opera sa cuprinde lucrări polemice îndreptate împotriva 
protestantismului, ca şi a chietismului, opuscule, maxime; aproximativ 200 de predici 
(Sermons) publicate în 1772; exegeze - în franceză şi în latină - asupra unor teme de 
morală şi de politică etc. 

12 Glanda pineală sau hipofiza: corp oval situat înaintea creierului mic, sediul sufletului 
în fiziologia lui Descartes, se pare că ar fi un vestigiu al unui al treilea ochi. 

13 „Sunând surd în vid. “ (lat.) 

14 „Gândesc, prin urmare exist. “ (lat.) 

15 Unul din mulți.“(lat.) 

16 „În modegal. “ (lat.) 

17 Spiritul, raţiunea. 

CAPITOLUL III 
ÎNVIEREA LUI EPISTEMON ŞI MIRACOLUL 


Să ne îndreptăm spre marea şi delicata problemă a miracolului. Cu alte 
cuvinte, la capitolul XXX din Pantagruel: „Cum l-a vindecat Panurge pe 
Epistemon, care avea gâtul tăiat, şi ce veşti a adus Epistemon din iad“. 

Pantagruel tocmai l-a înfrânt pe Căpcăun într-o luptă neobişnuită. Amintindu-şi 
stirpea lui drăcească, i-a aruncat mai întâi în gâtlej „mai bine de optsprezece baniţe 
de sare (şi un cinzec)“; apoi, transformându-i trupul în buzdugan, i-a strivit cu 
acesta, cum se cuvine, pe uriași. A fost o victorie grea, dar meritată: în marea 
primejdie în care se afla nu-i jurase Celui de Sus că, „în toate locurile în care 
se va întinde puterea şi autoritatea sa“, va pune să se predice Sfânta Liturghie, 
„Curat, simplu şi de la un cap la celălalt?“ La care un glas din înaltul cerului îi 
strigase: Hoc fac, et vinces!’ 

Atât că, deruta giganţilor o dată încheiată. tovarăşii lui Pantagruel se 
împuţinează. Epistemon lipseşte la apel... e căutat. E găsit printre cadavre, 
mort şi deja ţeapăn, cu capul în mâini, sângerând. La care Panurge, de îndată: 
„Nu plângeţi, băieţi! Trupul lui e cald încă şi-l vom tămădui, readucându-l la 
viaţă mai voinic decât a fost vreodată.“. 

Ii spală rana, aşază cu grijă capul pe gât; îl coase în două-trei locuri, aplică 
un unguent „pe care-l numea învictor“ - şi iată-l pe Epistemon respirând, 
deschizând ochii, strănutând şi arătându-şi întoarcerea la viaţă printr-un zgomot 
care îl face pe Panurge să spună: „Acum pot să spun că e vindecat!“. 

Scandaloasă parodie. exclamă Abel Lefranc. Numai că Hoc fac et vinces! 
e o reluare grotescă a lui „In hoc signo vinces!?, care a anunţat miraculoasa 
victorie a lui Constantin, dar „convingerea noastră absolută e că ne găsim aici 
în prezenţa unei parodii a celor două miracole mai importante din Noul 
Testament, şi anume: învierea fiicei lui Jair şi cea a lui Lazăr. Unele elemente 
sunt vizibil împrumutate din primul miracol; altele. dintr-al doilea“250. 

„Convingerea noastră absolută“ va fi oare că nu ne găsim câtuşi de puţin în 
prezenţa unci astfel de parodieri? Nu avem niciodată convingeri absolute când 
e vorba de fapte istorice. „Convingerea. s-a scris, e unul dintre fenomenele cele 
mai curioase ale apriorismului. Nu suntem convinşi decât de ce nu se poate 

verifica. de tot ce se adresează nu raţiunii, ci credinţei.“ Noi căutăm, cu 
mijloacele simplei raţiuni. 


|. EVANGHELIA SAU CEI PATRU FII AYMON? 


Să lăsăm deoparte Hoc fac et vinces. E. evident, adaptarea lui In hoc signo 
vinces al lui Constantin: dar cine se ferea. în vremea lui Rabelais. să profaneze 
această formulă de promisiune? Bulletin du Bibliophile (Buletinul bibliofilului) 
semnala, mai demult, descoperirea unei plachete, pariziene sau din Anvers. 
probabil din 1528. Titlul era promiţător: La journée miraculeuse et digne de grant 
admiration de la desconfiture des Turcqz par lavertu et puissance de la Sainte- 
Croix: plus de cent quatre-vingt mille sont demourez sur le champ, ce vendredy, 
jour de Saincte Lucie (Ziua miraculoasă şi vrednică de mare admiraţie a 
înfiângerii turcilor graţie virtuții şi puterii Sfintei Cruci; mai mult de o sută 
opizeci de mii au rămas pe câmpul de luptă, vineri, în ziua de Sfânta Lucia). 
Pe titlu, apare o cruce de lemn cu promisiunea /n hoc signo vinces! Or, placheta 
nu e decât o înscenare vulgară, ce conţine povestirea fantezistă a unei bătălii 
împotriva turcilor atacați în acelaşi timp de Preotul Ioan, regele etiopienilor, de 
marele Sophy, regele perşilor - şi de regele ungurilor. 

Să mai adăugăm că. în Pantagruel, „încadrarea“ cuvintelor fatidice nu are 
nimic ireverenţios, ba dimpotrivă. Vocea ce coboară din ceruri pentru a-l 
încuraja pe Pantagruel e un răspuns la o frumoasă şi înălțătoare rugăciune. Ea 
e un fel de ecou la promisiunea solemnă a unui nobil rege ce promite să aducă 
domnia Evangheliei în întregul său regat, nu la cea a unui „hâtru“ ce jură să-şi 
bată joc de religie. Aşadar, ne rămâne fie să ne scandalizăm în faţa rugăciunii 
lui Pantagruel - pe care Abel Lefranc o califică drept frumoasă, şi care e aşa cu 
adevărat - . fie să recunoaştem că formula imitată după cea a miracolului nu are 
nimic scandalos, şi nici măcar „parodic'“... 

Rămâne esenţialul: Capitolul XXX din Pantagruel. care trebuie să ne 
furnizeze elementele esenţiale şi decisive ale convingerii noastre privind 
anticreştinismul agresiv şi militant al lui Rabelais. Or, acest capitol ne pune oare 
în prezenţa unei Evanghelii travestite, redactată într-un spirit (Şi într-o formă) 
de aşa natură încât nici o îndoială să nu mai poată subzista în legătură cu 
intenţia autorului? Cu alte cuvinte, Rabelais schiţează aici caricatura satirică, 
perfect conştientă, a celor două îmvieri realizate de Cristos: cea a lui Lazăr, relatată 
în Evanghelia după Ioan. şi cea a fiicei lui Jair. pe care o povestesc, cu mai multe 
sau mai puţine amănunte, celelalte trei Evanghelii? 

Să citim textele evanghelice fără prejudecăţi"!e. Rabelais le cunoştea foarte 
bine, şi asta nu-i un miracol pentru un om al Bisericii. E foarte posibil ca. având 
de pus în scenă o vindecare miraculoasă. în fața ochilor să îi apară amintirea 
vindecărilor lui Cristos; să suporte un fel de presiune interioară a unei „iconografii 

literare“ tradiționale: să-i apară în minte învierea lui Lazăr, şi cea a fiicei lui Jair. 
Istorisirea lui datorează desigur mult jocului semi-conştient al memoriei sale 
literare. Dare bine. oare, să amestecăm laolaltă textul rabelaisian şi textele evan- 
ghelice, să dăm o importanţă exagerată detaliilor şi să forțăm asemănările? Ar 
fi inutil; diferenţele sar în ochi. 

Mai întâi. Lazăr şi fiica lui Jair sunt „morţi cu totul“, din cauza bolii. 
Epistemon. în ce-l priveşte. se amuză printre dificultăţi: are „capul tăiat“?. 
Astfel. Panurge e în situația de a practica asupra acestui mare rănit prin 
excelenţă. care e un decapitat. o intervenţie chirurgicală săvârşită într-o moda- 
litate descrisă cu grijă de doctorul Rabelais. .„A spălat capul şi gâtul mortului 
cu vin alb din cel mai bun şi l-a oblojit cu praf de băligariţă (pe care îl păstra 
într-un buzunar); apoi l-a uns cu nu ştiu ce alifie, legând capul de trup vână cu 
vână, nerv cu nerv. având grijă să nu rămână strâmb... A făcut de jur împrejurul 
gâtului cincisprezece împunsături de ac..., apoi l-a uns cu o altă alific. pe care 
el o numea: sculativă...“. Se vede bine, nu degeaba a publicat Rabelais, în 
1532. la Gryphe. împreună cu alte tratate. 4rta medicinii a lui Galen: Cap. XC, 
Curatio solutionis continuitatis in parte carnosa (Îngrijirea întreruperii 
continuității în partea cărnoasă); cap. XCI, De solutione continuitalis in osse 
(Despre întreruperea continuității în oase). „Capul tăiat“ al lui Epistemon e 
„rezolvarea continuității evidente“252... cum va spune în alt loc acelaşi Rabelais, 
cu mare veselie. 


x% k 

Mai e nevoie să spunem că în povestirile evanghelice nu apare nimic 
asemănător? Isus învie pe Lazăr şi pe fiica lui Jair cu o extremă simplitate a 
mijloacelor. Pentru Lazăr, după ce se roagă Tatălui, strigă cu voce puternică: 
Lazare, veni foras!“ - şi Lazăr se ridică. Fiicei lui Jair îi ia mâna şi strigă: Puella, 
surge!S - şi copila se ridică. În istorisirea lui Rabelais nu avem nici o „evocare“ 
parodică de acest fel. Dar. invers, în Evanghelie nu există nici cea mai mică 
menţiune despre vreo ungere sau despre vreo alific „sculativă“ care îl nelinişteşte 
atât de mult pe Abel Lefranc. Desigur. când Cristos redă surdo-mutului auzul, 
iar celui născut orb vederea, îi atinge cu o substanţă emanată din el, încărcată 
cu influxul lui personal, saliva. Dar nu e o alifie. 

Pregătirea medicală „învietoare“ de care se foloseşte Panurge nu provine din 
Evanghelie. Saincan spunea?5*: „E din Fierabras!“ Uriașul sarazin ducea în şa 
două butoiaşe în care se găsea balsam cu care fusese îmbălsămat Cristos. De 
îndată ce era rănit, bea o gură din el şi rănile i se vindecau pe loc. În timpul luptei 
cu Olivier, îi dă chiar, cu generozitate, adversarului, căruia îi admira curajul: 


Olivier, car descent les ceste fonteniele, 
Si buvras de cest basme qui ci pent àma sele, 
Lors esteras plus sains k'en may n'est arondele. ..25%:; $ 


169 


Puteţi crede ce doriţi despre această apropiere; în ce mă priveşte, nu găsesc 
că poate fi impusă mai justificat decât cea a lui Abel Lefranc cu Evanghelia. 
Dar Saincan are meritul de a ne orienta interesul spre literatura romanescă a 
Evului Mediu pe care Rabelais o cunoştea perfect şi în care vindecările 
miraculoase, alifiile, practicile extraordinare şi învierile abundă. Iată, în Lai 
d'Eliduc (Cântecul lui Eliduc) al Mariei de France”, o tânără căzută într-un somn 
de moarte, pe care o readuce la viaţă o floare ce servise la învierea unei 
nevăstuici ucise. Sau, în Amis et Amiles, reînvierea printr-un dumnezeiesc 
miracol a copiilor ucişi al căror sânge o vindecă pe Amile de lepră; în sfârşit, 
în Jourdain de Blaives, o femeie abandonată ca fiind moartă, redată vieţii 
graţie unei alifii păstrată în spatele altarului?**. Acestea sunt exemple luate din 
texte relativ vechi. Ce trebuie să citim sunt adaptările în proză ale romanelor 
medievale?5%, pe care burghezii se îmbulzesc să le cumpere, iar tipografii, 
îndeosebi cei din Lyon, să le reediteze. Rabelais le cunoştea, le citea?*2, poate 
chiar scria despre ele. 

De pildă. cunoştea cu siguranţă unul, pe care editorul său, Claude Nourry, 
îl scotea neîncetat de la începutul secolului: Baudrier citează o ediţie din 1526, 
in 4, cu caractere gotice, şi o ediţie din 1531. in 4 mare, tot cu caractere 
gotice? Tot cam pe atunci, tipografiile pariziene îl scoteau şi ele; voga lui va 
persista până la noi, care am citit cu toţii, pe când eramcopii. Cei patru fii Aymon, 
în versiunea „Bibliotecii albastre“. Să deschidem cartea, aşa cum a făcut cândva 
Rabelais, la capitolul XI?5%. Ce de surprize! 

Renaud tocmai i-a zdrobit pe francezi, dar victoria e plătită scump. Richard, 
viteazul său frate, a fost ucis; Renaud nu-i găseşte cadavrul „oribil mutilat“, şi 
lasă să-i vorbească mâhnirea din suflet: „Vai mie, ce să mă fac, acum că l-am 
pierdut pe iubitul meu frate Richard, cel mai bun prieten pe care-l aveam! - Şi 
de-abia spuse aceste cuvinte, că se prăvăli de pe cal, pierzându-și cunoştinţa. 
Văzându-l pe fratele lor Renaud căzut la pământ, Alard şi Guichard îl plânseră 
şi ei pe Richard cu mare jale.“. N 

Cu toate acestea, Renaud îşi revine în simţiri. „Incepu să facă mari pregătiri 
de înmormântare, el, Alard şi Guichard, pentru Richard, care zăcea pe pământ, 
cu măruntaiele ieşite din pântec şi revărsându-i-se printre mâini“ Asemenea lui 
Epistemon, „mort şi deja ţeapăn, cu capul în mâini, sângerând“: totul într-o 
tonalitate epică grosolană şi caricaturală, în nota romanului rabelaisian. - După 
care soseşte Panurge, vreau să spun Maugis „călare pe Broyquerre, bunul său 
bidiviu... Atunci Maugis, văzându-l pe Richard aşa spintecat, simţi în suflet o 
mare durere, şi se uită la rana ce era înspăimântătoare la privit, deoarece se vedea 
ficatul din pântec“. Promite-mi, îi spune el lui Renaud, „că vei veni cu mine în 
cortul împăratului Carol cel Mare şi că mă vei ajuta să-l conving să răzbune 
moartea tatălui meu“: atunci îţi promit şi eu „că ţi-l dau înapoi pe Richard, 
vindecat şi sănătos, fără să mai simtă nici o durere“. E tocmai promisiunea lui 

Panurge: „nu plângeți, băieţi! Trupul lui e cald încă şi-l voi tămădui, readucându-l 
la viaţă mai voinic decât a fost vreodată“. Renaud promite. Maugis se dă jos 
de pe cal, şi operaţiile magice încep. „Atunci luă o sticlă de vin alb. Spălă cu 
el foarte cu grijă rana lui Richard şi dădu la o parte tot sângele ce se găsea 
împrejurul ei. Nu vă întrebaţi de unde ştia toate aceste lucruri ale meseriei, căci 
era cel mai priceput necromant de pe lume. Când termină, luă măruntaiele în 
mâini şi le puse în trupul viteazului, apoi luă un ac şi începu să coase rana cu 
mare atenţie, ca să nu-i provoace o durere prea mare. După care căută o pomadă 
cu care unse rana; de îndată ce o unse, locul deveni atât de sănătos încât ai fi 
crezut că niciodată nu fusese lovit. Iar când totul fu gata, scoase o băutură făcută 
de el şi-i dădu lui Richard să bea din ea. Şi cum bău acesta o gură, se şi repezi 
în picioare, fără să simtă nici urmă de durere, şi zise fraţilor săi: Unde a fugit 
Ogier, ne-au scăpat toţi duşmanii?“ 

Găsim în acest text tot ce va reţine şi va utiliza Rabelais în descrierea 
tămăduirii miraculoase a lui Epistemon2S%. Să ne reamintim faptele: Panurge, 
ținând capul tăiat al lui Epistemon „pe şlițul pantalonilor, la loc cald, de frică 
să nu se răcească“, începe prin a spăla şi el rana „cu vin alb din cel mai bun“. 
Cum a luat lecţii de la doctorul Rabelais. presară apoi pe rană praf de băligariță, 
pe care, ne spune povestitorul cu un scrupul mai puţin naiv decât înaintaşul său, 
„îl ducea mereu într-un săculeţ“; unge apoi trupul vătămat „cu nu ştiu ce fel de 
alifie“, apropie capul de gât, coase şi el rana „cu vreo cincisprezece - şaisprezece 
împunsături de ac“: tehnica lui Maugis, respectată cu stricteţe. 

Dar, deocamdată, nimic nu e gata. Până aici, Panurge şi Maugis nu au 
lucrat decât ca nişte buni chirurgi. Rămâne ca în acest cadavru bine pansat, cu 
tot felul de zorzoane, dar, totuşi. doar cadavru, să readucă viaţa. Cum vor 
proceda? Vorpronunţa cuvinte oculte? Vor face o evocare a spiritelor? Vor întinde 
deasupra trupului neînsuflețit mâna lor încărcată cu influxuri stranii sau înmuiată 
în salivă? Maugis îl pune pe Richard să bea o băutură miraculoasă; şi iată-l pe 
Richard în picioare. Rabelais, dacă ar vrea să parodieze un miracol al lui Isus, 
nu are decât dificultatea de a alege: ce va face, aşadar, Panurge? Va lua mortul 
de mână? Îi va sufla în față? ÎI va chema cu voce tare? ÎL va umezi cu saliva lui? 
„Voce magna, clamavit: Lazare, veni foras! Et statim prodiit qui fuerat 
mortuus!“ 8 Sau: „Tenens manum ejus, clamavit, dicens: Puella, surge! Et 
reversus est spiritus ejus, et surrexit continuo, et jussit illi dari manducare!“? 
Să recunoaştem: dacă intenția de a imita miracolele din Evanghelie l-a tentat 
pe Rabelais când scria aceste lucruri, capitolul despre învierea lui Epistemon, 
a ascuns-o atât de bine încât e imposibil să o sesizăm. Panurge nici măcar nu-i 
dă să bea lui Epistemon o băutură miraculoasă; se mulțumește, noutate destul 
de mediocră, să-i aplice de jur împrejurul gâtului pus la locul lui „puțină alifie 
pe care el o numea sculativă“ - şi iată-l pe Epistemon deschizând ochii... 

Citind. pe rând, povestirile apostolilor despre Isus, tămăduirea miraculoasă 
a lui Rictard de către Maugis şi învierea lui Epistemon de către Panurge ne 
întrebăm dacă vreo îndoială poate să mai rămână, Chiar şi în spiritul cel mai 
exigent? Dacă cititorul va avea bunăvoința să deschidă textul romanului 
medieval, după ce, în prealabil, a considerat cu atenţia cuvenită o indicație 
furnizată de Besch într-o notă a articolului pe care l-am citat mai sus26!*, nu va 
mai putea cu nici un Chip să creadă sau să spună că în capitolul XXX al lui 
Pantagruel avem de-a face cu o parodie cinică şi premeditată a miracolelor 
personale ale lui Cristos. 

Povestirea celor Patru fii Avmon înlătură imediat toate greutăţile ce ni se ivesc 
în faţă. Mulţi au făcut caz în legătură cu folosirea, de către Rabelais, a cuvântului 
vindecat în loc de înviat. „Rabelais nu îndrăzneşte să spună înviat. dorind să evite 
a atrage prea mult atenţia asupra sensului ascuns al episodului, şi pentru că simţea 
căa spus destul pentru a se face înţeles de cei inițiați. “ Rabelais spune „vindecat“, 
ca şi modelul său: „Îţi promit că-l vei avea înapoi pe Richard, vindecat şi 
sănătos“. Şi spune asta firesc, nevinovat, fără cel mai mic gând ascuns. Dacă 
„iniţiaţi“ se felicită că-l înţeleg, se bucură pentru destul de puțin. Deoarece nimeni 
nu-l socoteşte pe Rabelais, cred, un fel de Gribouille gata să se arunce în apă 
ca să scape de ploaic. Iar grija de a înlocui înviat cu vindecat ar fi cel puţin bizară 
la cineva care, la distanţă de trei rânduri, califică drept „sculativă“, fără nici un 
scrupul aparent de prudență, pomada miraculoasă ce-l trezeşte din morţi pe 
Epistemon. 

De altfel, faptul că Rabelais se inspiră din capitolul XI al Ce/or patru fii 
Aymon când scrie capitolul XXX din Pantagruel nu are nimic ciudat. Nu 
subscriu, în ce mă priveşte, la afirmaţia prea simplistă a lui Besch, care scrie 
(p. 176): „Putem spune că Gargantua şi Pantagruel nu sunt, de la un capăt la 
celălalt, însă cu deosebire în primele două cărţi, decât o parodie a romanelor 
cavalerești“. E bine să ne păzim mereu de formula nu... decât, ce naşte atâtea 
exagerări şi erori. Gargantua şi Pantagruel sunt altceva decât la ce vrea să le 
reducă Besch, într-o frază expediată cam la repezeală. Cuvântul parodie nu-mi 
pare cel mai potrivit. Dar, acestea fiind spuse, Rabelais intenționează totuşi, când 
pune mâna pe pană în 1532, să-şi bucure cititorii cu o „epopee urieşească“, într-un 
gen evident nou: o epopee, totuşi, cu homerice istorisiri de bătălii, cu prăpăduri, 
necazuri - şi, deci, şi cu învieri miraculoase. Mai e nevoie să amintim nume de 
eroi romaneşti care, de la Fierabras la Morgant şi la Ferragus, figurează în 
genealogia lui Pantagruel? sau. nu mai puţin, acei eroi de roman pe care 
Epistemon îi întâlneşte în număr mare“ în curiosul infern pe care, mort fiind, 
îl vizitează? 

II. SECOLUL AL XVI-LEA ŞI MIRACOLELE 


Putem, totuşi, vorbi de un miracol săvârşit de Panurge asupra lui Epistemon? 
Să fie un miracol parodiat de Rabelais? Că acesta şi-a amintit de miracolul lui 
Maugis e, la drept vorbind, puţin important. Ceea ce importă sunt intenţiile lui 
Rabelais; şi cine ne poate asigura că ele erau curate? 

Ne vom feri de a asigura pe cineva de una ca asta. Nimeni nu va putea cobori 
vreodată - cum să o facă? - în adâncurile conştiinţei lui Rabelais. Dar ce putem 
spune, fără ezitare, e faptul că acelaşi Rabelais, care, sub înfăţişarea lui Panurge, 
se distrează pe socoteala naivilor şi credulilor care înghit orice gogoşi cu 
aviditate şi cred ca proştii în toate minunile ce le sunt povestite Innocens 
credit omni verbo!0, Credinţa fiind argumentul celor nevăzute), nu are, în 
1532, nimic uimitor, eroic sau supraomenesc. 

Miracole! Mai întâi, în acea vreme existau pretutindeni, se făceau zi de zi, 
fără încetare, în orice loc, în legătură cu orice. Toată lumea le cunoştea, iar 
literatura era plină de ele. Romanele epice, cum am văzut; mai mult, plachetele 
populare, micile cărţi evlavioase pe care editori specializaţi le scoteau în mii 
de exemplare, o întreagă literatură consacrată minunilor, semnelor cereşti, 
tămăduirilor miraculoase, din care nu s-au păstrat decât resturi infime, şi care 
mulțumea cu vârf şi îndesat gustul pentru aventuri minunate şi nesăţioasa 
credulitate a strămoşilor noştri25%. Miracole! Toată lumea făcea: dacă Dumnezeu 
le avea pe ale sale - Dumnezeu şi Fecioara, şi oamenii lui, vreau să zic sfinţii 
- „ anti-Dumnezeul care era Diavolul le avea şi el pe ale lui; atât de asemănătoare 
primelor încât cei pricepuţi în materie, când erau consultaţi - teologii ce treceau 
drept meşteri într-ale minunilor şi totodată în diavologie - , trebuiau să-şi pună 
ochelarii și să se gândească de două ori înainte de a se pronunţa?5%*. În legătură 
cu aceasta - existenţa miracolelor satanice - nici o ezitare în spiritul teologilor: 
ele le făceau, la nevoie, prea multe servicii, şi le dădeau o soluţie prea comodă 
a multor dificultăţi?S%2. Miracolele lui Dumnezeu erau, dacă pot îndrăzni să spun 
aşa, mai normale. Erau mari miracole consacrate oficial de adeziunea autorităților 
ecleziastice, de un brusc şi masiv aflux de pelerini: acela de exemplu, pentru 
a nu cita decâtunul, al mutării miraculoase la Loretto a casei locuite de Fecioară 
la Nazaret, mutare săvârşită de îngeri. Ştim2%* cum s-a constituit legenda în ultimii 
ani ai secolului al XV-lea, sau în primii ai celui de al XVI-lea, cam pe vremea 
când un rege al Franţei, nutrind o puerilă spaimă de moarte, punea să fie căutat 
departe, în Calabria, pentru a-l aduce în Franţa şi a-l împiedica să moară; un vestit 
taumaturg sub paşii căruia miracolele se iveau ca nişte vrăji făcute în serie. - 
Existau apoi, de asemenea, mici miracole, umilele miracole ale vieţii de zi cu 
zi, pe care le vedem zugrăvite, cu un mare lux de detalii, în registrele de 
socoteli şi în cronicile timpului: ploi ce cad după o procesiune sau rugăciuni; 
ceaţă care înlătură, miraculos, efectul unui îngheţ, soare ce reapare, providențial, 

după luni întregi de ploaie, făcând grâul să se coacă;, mai senzaţionale, mii de 
povestiri despre vindecări nemaipomenite, despre salvări sau neverosimile 
învieri ale unor spânzurați... 

Că Rabelais a avut pofta, şi spiritul, de a face deseori haz de astfel de 
minuni - e oare un „miracol“? Nu era singurul! Să nu credem, o spun din nou, 
că strămoşilor noştri din 1530 oricine putea să le vâre pe gât orice, sub pretextul 
cultivării evlaviei. Când, în 19 septembrie 1528, întregul Paris e tulburat de 
miraculoasa înviere a lui Christophe Bueg. spânzurat în piaţa Maubert şi care, 
înălțând o rugă fierbinte Fecioarei în ultima clipă, îşi reveni o dată spânzurat 
şi fu grațiat, le Bourgeois de Paris (Burghezul din Paris) vorbeşte despre 
aceasta ca despre un miracol; dar călugărul de Saint-Victor, Pierre Driart, care 
nu e, totuşi, un liber cugetător, anunţă evenimentul sub titlul prudent de 
„execuţie miraculoasă, cum spune lumea“ şi îşi continuă relatarea cu trei 
cuvinte destul de semnificative: Quod pie creditur!!. Cât despre avocatul 
Versoris, socoteşte, pur şi simplu, că numitul Christophe nu a fost spânzurat cum 
se cuvine...252 Iar dacă în acele vremuri o femeie care a murit reapare în fața 
celor vii spunându-le că e osândită la chinurile iadului, Sorbona intervine: 
astfel de apariţii, spune ea, sunt desigur posibile; dar trebuie să avem grijă ca 
nu cumva, înşelându-ne, să îndepărtăm credinţa celor mulți în adevăratele 
miracole prin considerarea celor false: ne falsorum miraculorum praetextu 
veris miraculis destrahatur. A 

Aşa glăsuiau, prudent, maeştrii noştri teologii. În tabăra opusă se vorbea cu 
voce mult mai ridicată! Să nu uităm că, în lucrarea lor de denunţare a 
„închipuirilor omeneşti“ cu care creştinismul s-a îngreunat încă de la începuturile 
sale, evangheliştii se izbeau tot timpul de miracole invocate ca şi cauţiune a 
abuzurilor pe care ei le detestau. Ba, în curând, apărură miracole noi, îndreptate 
împotriva lor, ce fură vehiculate fără nici o jenă. Fură puşi în situaţia să 
reacționeze, şi reacționară fără întârziere, cu o pornire ce le va fi deseori 
reproşată. 

Semnalanm mai sus2% interesul pe care-l prezintă discutarea lucrării lui Postel 
(Armonia Coranului şi a evangheliştilor). Una dintre cele 28 de propoziţii 
enumerate de autor (comune, după el, musulmanilor şi evangheliştilor) e 
următoarea: „Nu e nevoie de miracole pentru a întări religia: nullis miraculis 
opus esse ad confirmationem religionis“ . Postel începe discuţia. Cum aşa, sub 
pretextul că în ultima vreme preoții i-au înşelat pe naivi cu grozave imposturi, 
evangheliştii vin să ne spună că miracolele Bisericii lui Cristos au avut, unele 
dintre ele, ca autor pe Diavol? Ei spun asta îndeosebi în legătură cu miracolele 
constatate la morminte ale martirilor, ca şi cum diavolul ar avea puterea să reînvie 
morții sau să aducă vindecare pentru alţii decât cei care sunt de partea lui. Dacă 
ar avea această putinţă, ar fi egalul lui Dumnezeu! De altfel, constată Postel, 
mulți evanghelişti - sau pretinşi evanghelişti: qui primum pridemque imbuti ea 
opinione sunt!? - nu se mulțumesc cu aceste tertipuri; ei declară pe față că 

miracolele nu sunt decât fascinația farmecelor. Şi într-un alt pasaj al cărţii sale, 
se leagă. curios, de OEcolampade. Acest doctor evanghelist dovedeşte că 
Evanghelia minte pentru că el nu crede că Isus, sculat din morţi, a putut să ajungă 
la ai lui prin uşile închise. Postel se indignează, ridică din umeri, înmulțește 
argumentele „ştiinţifice“ pentru a-l inculpa pe OEcolampade de temeritate. Până 
una alta, însă, ne arată prin discuţia sa că cei care, în secolul al XVI-lea, îşi luau 
anumite libertăţi - şi chiar mari - în legătură cu miracolele nu erau necesarmente 
raţionalişti de provenienţă filosofică, ca să spunem aşa, ci reformaţi liberali, iar 
acel „qui primum pridemque imbuti ea opinione sunt“ aminteşte foarte. de 
aproape formula pe care i-o aplică lui Rabelais şi lui Des Pcriers: „authores olim 
Cenevangelistarum antesignani...13 

Calvin îşi luă răspunderea să codifice doctrina reformaţilor, asupra acestui 
punct ca şi a altora. În Educatia creştină din 1541 şi deja în Epistola către rege, 
atacă dificultatea cu obişnuita lui hotărâre26%. Aceste miracole, spune el, prin 
care adversarii noştri pretind a-şi întări doctrinele împotriva alor noastre nu sunt 
decât fleacuri pentru copii sau minciuni cinice. La drept vorbind, lucrul e lipsit 
de importanţă. Aceasta deoarece fie că o doctrină reproduce adevărul divin, şi 
atunci miracolele o pot confirma,pe deasupra; fie e proastă, iar atunci toate 
miracolele din lume nu o vor putea face bună. De asemenea, lăsăm deoparte faptul 
îndeobşte cunoscut, şi denunţat de Postel, anume că „Satana are propriile lui 
miracole“, cu care îi rătăceşte pe cei slabi de minte. În ansamblu, chiar de la 
început Calvin ia. în materie de miracole, o atitudine evident sceptică. Cu 
toate acestea, nimeni nu se gândeşte astăzi să-l aşeze printre anticreştini, 
deoarece a lăsat neatinsă, în chip firesc, singura problemă cu adevărat 
primejdioasă, cea pe care, pretinde Abel Lefranc, Rabelais a enunţat-o şi a 
rezolvat-o printr-un hohot de râs blasfemiator: miracolele lui Dumnezeu. 


** 
* 


Şi iată-ne reîntorşi de unde am plecat. În 1532, Rabelais, gelos pe miracolele 
lui Maugis, vrea să facă unele mai demne de crezare decât ale aceluia. Un 
necromant face să învie oameni cu burta tăiată: foarte bine. Fără să-i pese de 
nimic, Rabelais pune pe picioare decapitați: asta zic şi eu miracol; şi râdem una 
bună... - Dar staţi puţin! Rabelais face şi alte lucruri, mult mai rele: de pildă, 
ceea ce nimeni din vremea sa nu s-a gândit să facă, îşi râde pe faţă de Dumnezeu. 
ÎL ridiculizează, firesc, pe Cristos. ÎI pune pe Panurge al lui, destrăbălatul, 
zeflemistul, hoțul, răufăcătorul, trişorul, beţivul şi vagabondul cel mai grozav 
ce a existat vreodată - tocmai pe el, personajul cel mai discreditat din roman - 
să-l parodieze pe cine credeți? Pe Fiul lui Dumnezeu. Pe Mântuitorul oamenilor, 
ce l-a înviat pe Lazăr şi pe copila lui Jair. Aşa se desfăşoară, într-o formă bufonă, 
atacul cel mai temerar ce putea fi imaginat împotriva puterii de intervenţie a 

Creatorului asupra creaturii, în felul în care francezii secolului al XVI-lea - cei 
care, în 1532. aveau între 40 şi 50 de ani - îl puteau face să apară în scrierile 
lor. 

Iar demonstraţia? Unde e dovada că Rabelais a avut formidabila îndrăz- 
neală de a se ridica, de unul singur, în faţa Dumnezeului creştin, şi că a răspuns 
printr-un rânjet ori printr-o farsă povestirii învierii lui Lazăr, atât de dramatică, 
pe care întreaga creştinătate o înconjură, de secole, cu un nimb de credință şi 
de emoție? Dacă nu există o posibilă dovadă (şi nu există), unde e, cel puţin 
prezumția? Textele „directe“ nu arată nimic de acest fel. Oare contextul ne poate 
lumina cu ceva? Cu alte cuvinte: e adevărat că, scriind în 1532 istoria învierii 
lui Epistemon. Rabelais a fost atât de îndrăzneţ şi de insolent înnoitor pe cât se 
pretinde? Răspunsul e nu. 


III. O ÎNTREBARE CE S-A PUS ÎNAINTE DE PANTAGRUEL 


În capitolul XXX din Pantagruel se pune chestiunea miracolului. Ca şi cea 
a nemuririi, ea frământa spiritele deja de multă vreme. Pentru aceasta, autorii 
antici au fost de mare folos - Cicero mai mult decât ceilalţi. Nu de mult ne-am 
dat seama?“ că, dacă a fost citit cu atâta pasiune şi perseverență de umaniştii 
notorii, dintre care unii erau spirite foarte viguroase, aceasta nu s-a datorat simplei 
purităţi şi eleganţei latinei pe care o folosea. 

Ocarte precum De Divinatione (Despre divinație) rezerva cititorilor secolului 
al XVI-lea lecţii de raţionalism cu totul remarcabile. Dacă unul dintre cei doi 
interlocutori, Quintus. fratele lui Cicero. apără teze conservatoare - teze care, 
de altfel, îşi vor găsi analogii în cărţile lui Rabelis; dacă Quintus, aşadar, crede 
în vise profetice2"1*: dacă profesează, aidoma lui Rabelais, că sufletul celor ce 
se ţin la distanță egală de excese şi de privaţiuni e capabil de viziuni ale 
viitorului de o indiscutabilă claritate; dacă îi înzestrează pe muribunzi. printre 
altele, şi cu capacitatea de divinaţie şi de prezicere pe care Rabelais o va 
celebra la Langey în ajunul morţii - câte principii nu apar, dimpotrivă, în 
argumentaţia lui Cicero, în răspunsurile pe care le dă fratelui. său, a căror 
aplicare nu e limitată la superstiţiile păgânismului! Afirmația destinului (fatum), 
definit ca înlănţuire a cauzelor (Fatum appello ordinem, seriemque causarum, 
quum causa causae nexa rem ex se gignat, |, LV2214) negarea, în numele acestui 
determinism, a oricărei divinaţii, aceasta fiind definită ca presentiment şi 
prezicere a lucrurilor întâmplătoare; reducerea întâmplătorului la ceea ce e etern 
cunoscut de Dumnezeu; proclamarea axiomei că tot ce se naşte are cu necesitate 
o cauză naturală - prin urmare, într-o întâmplare ce pare anormală. trebuie căutată 
cauza naturală, căci ea există întotdeauna, şi e imposibil să fie altfel; uncori ne 

poate scăpa, dar trebuie să fim convinşi că nu se poate să nu existe?” Nu există 
minuni, şi nici miracole. Aşadar, pe scurt: pace cu religia, război cu superstiţiile. 

Că astfel de declaraţii i-au putut duce pe unii oameni ai secolului la 
raționalismul cel mai hotărât ostil supranaturalului e uşor de înțeles. Dovada o 
avem, mai mult decât amplă, în neobişnuit de îndrăzneaţa carte pe care 
Pomponazzi a scris-o către 1520, şi care n-a fost publicată decât mult mai târziu, 
în 1556, cu titlul: De naturalium effectuum admirandorum causis, seu De 
incantationibus liber (Cartea despre cauzele minunate ale efectelor naturale 
sau despre farmece). Fără nici o îndoială, însă, conţinutul cărţii a fost cunoscut 
cu mult înaintea datei publicării”. Teoria miracolului ce e expusă în ea 
provine în întregime din Despre divinatie. Miracolele sunt un fel de prestidigitaţii; 
dacă nu, există doar în închipuirea martorilor, în sfârşit, pot avea cauze naturale 
ce ne scapă, dar care nu există mai puţin pentru aceasta, deoarece nimic nu poate 
exista, şi nici să fie produs, în afara unei cauze naturale. Nici un efect fără 
cauză...275a 

Să lăsăm la o parte această carte îndrăzneață, din cauza datei ei de publicare. 
Cu câteva luni, însă, înaintea apariţiei lui Pantagruel, apărea la Anvers, în 
februarie 1531-1532, un mic in-folio. Era De occulta philosophia (Despre 
filosofia ocultă) a straniului Henri Cornelius Agrippa, a cărui viață şi operă rămân 
înconjurate de atâtea mistere. Se ştie că Agrippa a locuit la Lyon, de la începutul 
lui 1524 până în 1528, ca medic al regelui însărcinat cu asistenţa reginei mame, 
Louise de Savoia. Sosit la rândul lui în oraș. la sfârşitul lui 1531. Rabelais a auzit 
cu siguranţă vorbindu-se despre acel confrate tumultuos şi original, ale cărui 
cărți nu puteau trece neobservate pe tejghelele librarilor”'&. Or, volumul 
publicat la Anvers la începutul lui 1532 nu conţinea. în ciuda titlului, Libri II 
(Trei cărti). decât prima carte a tratatului. Dar în capitolul LVII al cărţii I, 
Agrippa ridica tocmai problema readucerii morţilor la viaţă: De mortuorum 
reviviscentia, de longeva dormitione atque inedia (Despre reînvierea morților, 
despre îndelungata lor adormire şi lipsă de hrană). Agrippa spunea că admite. 
pentru magi, posibilitatea ca aceştia să readucă sufletele la trupurile pe care 
le-au părăsit”. Anumite buruieni fermecate, precum şi unele alifii (să ne 
gândim la Panurge) ajută mult, spune el, în acest gen de învieri”"*2. Şi să nu credeți 
că sunt lucruri inventate. Dacă o nevăstuică a fost ucisă nu poate tatăl ei să o 
readucă la existenţă suflând asupră-i sau vorbindu-i? Când puii unui leu au fost 
omorâţi nu e în stare leul tată, şi el, să le redea viaţa cu propria-i suflare? Ca 
să nu mai vorbim de exemple, luate din istorie, de trupuri aruncate pe rug. ce 
se reînsuflețesc;, de înecaţi ce-şi revin în simţiri; de soldaţi ucişi în lupte, care 
reînvie - precum Epistemon - după ce au zăcut morți mai multe zile...27% 
Miracole? Deloc. Nici un fapt nu există în afara legilor naturii. In cazurile de 
mai sus e vorba, desigur, de moarte aparentă. Sufletul nu a ieşit din trup, ci a 
rămas mai departe în el, ascuns, paralizat, sufocat-de mişcări prea bruşte. Nu 

mai avea viaţă. nici simţire, nici nu putea face trupul să se mişte; omul zăcea 
neînsuflețit". dar nu era mort. 

Incercare remarcabilă. şi îndrăzneață, de interpretare rațională a unor fapte 
miraculoase. Operă de ocultist, lucru de care ne-am mira dacă nu am şti că, în 
tot cursul secolului al XVI-lea. eliminarea miracolului a fost tendinţa constantă 
a filosofiei oculte?%2. Cel ce va citi, mai întâi, în vestita Apologie care a făcut 
în 1488 atâta vâlvă la Paris şi la Roma argumentaţia lui Pico della Mirandola!S 
ce-şi apăra. împotriva teologilor. cea de a patra propoziţie suspectă: „Nici o ştiinţă 
nu aduce o mai bună mărturie despre divinitatea lui Isus decât magia şi cabala“, 
punând, în legătură cu aceasta. nu numai problema miracolului, ci şi pe aceea 
a miracolelor lui Cristos2%, apoi paginile în care Campanella încearcă să 
constituie, sub numele de magie naturală. un lanţ atât de strâns de cauze şi de 
efecte încât nici o acţiune supranaturală nu mai are loc între ele? - acela va 
avea în mâinile lui cele două capete ale unui lung lanţ în care Pomponazzi şi 
Agrippa nu sunt decât nişte verigi. 

Dar Rabelais - cel din 1532, autorul capitolului XXX din Pantagruel - e şi 
el o verigă în acest lanț? Dornic de a-şi elibera contemporanii de jugul unei religii 
opresive a exprimat el, oare, în opera sa, convingeri de emancipat precum 
acestea: „Nu există nici un miracol! Orice miracol e imposibil, chiar şi pentru 
Dumnezeu. Mai ales pentru Dumnezeu, care păstrează cel mai bine legile 
naturii. Povestea din Evanghelie e o impostură, sau dacă nu. Lazăr nu a murit 
cu adevărat, deoarece nu a putut fi chemat dintre cei morți prin intervenţia umui 
demiurg. Regula nu are excepţii. Fie că e vorba de fiinţe sau de corpuri brute, 
condiţiile de existenţă ale fenomenelor sunt determinate într-un mod absolut“. 

In 1532, Rabelais se putea gândi la toate acestea. Alţii începeau deja să se 
gândească la ele. S-a gândit şi el? Nu ştim. dar ce e sigur e că, dacă s-a gândit, 
nu a lăsat nimic scris. Şi nici nu a fost, nicăieri. acel apostol iluminat ce-şi 
deschide mâna plină de adevăruri pentru ca, alunecându-i printre degete, ele să 
ajungă la aceia dintre contemporani care ar fi fost în măsură să le primească. 
Noi ştim mai multe. De exemplu, că Rabelais nu a pus nicăieri la îndoială 
veracitatea, sfinţenia şi eficacitatea Scripturilor care, după spusa lui Pico della 
Mirandola, poartă mărturie - numai ele - despre miracolele lui Cristos, în 
vreme ce aceste miracole garantează - numai ele - divinitatea lui Isus. Rabelais 
nu conteneşte, în Gargantua, în Pantagruel, să îndemne la studiul cărţilor 
sfinte, şi să recomande un respect plin de evlavie pentru ele. Cu riscul de a-şi 
provoca încurcături, proclamă Scripturile ca pe singurul temei al religiei. 
Răspândeşte pretutindeni citate în franceză din elc, şi îi propune regelui, ca sarcina 
de cea mai mare urgenţă, predicarea şi studierea lor. Dar putem spune că a 
strecurat sau a schiţat, pe undeva în cărţile sale, reducerea supranaturalului la 
natural pe care o presupune orice interpretare rațională a miracolului? El, care 
şi-a împănat bufoneriile cu atâtea lucruri serioase, a indicat oare că o atare 

reducere se impune celor pricepuţi într-ale raţiunii, arătând totodată pe ce baze 
putea ea fi făcută? Nu. 

Iar dacă nu e aşa, în 1532 Rabelais nu a fost vestitorul vremurilor noi şi 
crainicul suprauman al unei credinţe raţionaliste în măsură să prefacă în cenuşă 
religiile. Pentru că nimeni nu poate fi mare gânditor - şi mai puţin un mare liber 
cugetător, duşman de temut al revelaţiilor - în vreme ce le povesteşte contempo- 
ranilor istorioara Invalidului cu Capul de Lemn sau pe cea a lui Panurge ce 
maimuţăreşte un miracol al lui Cristos: istoria lui Maugis?%2. 


x k 
* 


Concluzii aşadar negative. Putem merge mai departe şi să conchidem pozitiv 
în ceea ce priveşte atitudinea lui Rabelais față de miracol? 

Cunoaştem cuvintele lui Spinoza. pe care le relatează Bayle în Dicţionarul 
său (V, 2175): că dacă ar fi putut fi convins de învierea lui Lazăr ar fi îmbrățișat 
fără nici o reţinere credinţa obişnuită a creştinilor. E o atitudine, şi o opinie, 
împărtăşită de o întreagă familie de spirite: cei ce, punând creştinismul într-o 
formă logică, pretind că-i închid pe adepții lui în dileme foarte grele - cei ce, 
în cazul nostru. încearcă să stabilească cum că Rabelais a fost duşmanul dogmei 
creştine şi care spun în fapt că, miracolele fiind adevăratele garanţii ale 
veracităţii creştinismului. Rabelais a negat cu siguranță miracolul; negându-l, 
a încetat, în consecinţă. să fie creştin. Perfect. Dar dacă Spinoza a emis opinia 
pe care tocmai am amintit-o, altcineva a scris, la 1 septembrie 1528, o frază 
vrednică de a fi amintită: Astăzi, creştinismul nu depinde de miracole: non pendet 
religio Christianorum a miraculis. Acest altcineva e Erasm?5*2, Un creştin, îmi 
închipui. Iar dacă veți obiecta, de altfel, pe drept cuvânt: „A. nu! Erasm nu 
vorbeşte de toate miracolele; le lasă deoparte pe cele pe care le putem numi 
miracole de bază. miracolele lui Isus; proclamă că, pe acelea, trebuie doar să 
le credem: quae sunt in sacris literis tanto firmius credimus, si non quibuslibet 
hominum fabulas crediderimus“S - nu faceţi decât să constataţi un fapt: că Erasm, 
încă o dată, rămâne în afara lui Luther care nu e. cred, raţionalist. A lui Luther 
care nu a făcut imprudenţa. în tinereţe, să meargă în călătorie la Padova. A lui 
Luther care. în prefața pe care a scris-o la traducerea Noului Testament, a 
consemnat aceste gânduri memorabile: „Cea mai bună sursă de cunoaştere a 
religiei creştine e Evanghelia lui loan şi Epistolele lui Pavel - îndeosebi cea către 
Romani. şi, în plus, prima a lui Petru. Aceste cărți trebuie să fie pâinea cea de 
toate zilele a oricărui creştin. Căci în ele nu e vorba mult despre miracole, în 
schimb, se vorbeşte în chip magistral de credinţa salvatoare - şi asta e marea 
veste“. Apoi. acest creştin, acest profet vehement şi aprig, om al credinţei dacă 
cuvântul poate avea un sens, adaugă negru pe alb: „Dacă ar trebui să aleg, m-aş 
mulțumi cu învăţăturile lui Cristos şi aş renunţa bucuros la miracolele lui, care 

nu sunt câtuşi de puţin folositoare! Pentru că viaţa o dau cuvintele lui Isus, aşa 
cum spune chiar e]“26a, 

Textul acesta e capital. Ne aminteşte, cu folos. că în secolul al XVI-lea cei 
ce se îndepărtau de miracole nu erau numai „padovanii“ dragi lui H. Busson, 
ci şi reformaţii. care nu au totuşi intenţia precisă de a pune în încurcătură 
religia lui Cristos. Luther? Mai e şi OEcolampade care, spre scandalul lui 
Postel, nu credea că Isus, ridicat dintre morţi, a putut să ajungă la ai lui prin uşile 
închise2%*. Şi. apoi, mulţi alţii. Nu e nevoie să forțăm uşi deschise. Că unor 
învăţaţi logicieni le-a plăcut sau nu să-i taxeze de lipsă de logică şi să deplângă 
faptul că au crezut împotriva oricăror reguli - în vreme ce n-ar fi trebuit să o 
facă - lucrul e evident: oameni ce se socoteau creştini şi pe care sute de mii dintre 
contemporanii lor i-au luat ca ghizi pe calea credinţei au profesat. în secolul al 
XVI-lea, un creştinism căruia nu-i prea păsa de miracole. Qui non pendebat a 
miraculis, expresia lui Erasm e frapantă. Ce oameni? Încă o dată, mergând pe 
urmele lui Rabelais, privirea noastră se îndreaptă către Erasm şi Luther. Spre 
aceia care, străduindu-se chiar pe vremea lui Rabelais să dea ediţii noi, corectate, 
revăzute şi aduse la zi ale creştinismului mai mult decât milenar, erau tot atât 
de înclinați să arunce peste bord miracolele - şi, dacă era nevoie, chiar şi 
miracolele lui Isus - ca şi să desființeze Purgatoriul, eliberând astfel sufletele 
ce se găseau închise în el. Şi aceasta fără să ceară nici cea mai neînsemnată 
autorizaţie doctorilor care îi taxează, astăzi, de inconsecvenţă şi de lipsă de logică. 

Dacă Rabelais ar fi dorit să înceapă, în cărţile sale, o luptă corp la corp cu 
miracolul, pentru a-l compromite - deoarece, în ochii lui, posibilitatea de a adera 
la creştinism depindea tocmai de această credinţă - ar fi făcut altceva decât o 
parodie? Era destul de bine pus la punct cu controversele filosofice şi teologice 
ale vremii pentru a putea pune în scenă vreun capitol din Agrippa - din acel „Herr 
Trippa“ a cărui carte Despre filosofia ocultă a apărut înaintea lui Pantagruel. 
Dar nu a făcut lucrul acesta. Fără îndoială din cauzăcă, pentru el, problema era 
departe de a avea importanţa pe care i-o atribuie astăzi necredincioşii când, 
oarecum lamentabil (din punctul de vedere al istoricului), dau lecţii credincioşilor 
fără logică, lecţii pe care aceştia nu le cer. 


IV. RABELAIS ÎN INFERN 


Şi iată acum câteva cuvinte în legătură cu un alt episod, care, într-adevăr, 
merită puţină atenţie: nu trebuie spus acelaşi lucru despre fantezistul infern descris 
cam de mântuială, pe care, tot în capitolul XXX din Pantagruel, Rabelais se 
distrează creionându-l în marginea vestitului opuscul al lui Lucian, Menip sau 
evocarea morţilor? 

Oaspeţii sunt, ce scandal, papi! Bonifaciu al VIII-lea, şi Nicolae al III-lea 
(pentru a justifica un calambur stupid), şi papa Alexandru, şi papa Iulius cu barba 
lui nemaipomenită. Să nu cădem în ridicol ridicând mâinile spre cer în faţa 
îndrăznelilor din aceste glume“: pe vremea regelui François nu le-ar fi denun- 
tat nimeni! Dar mai e ceva, veţi spune: nici urmă de pedepse, de chinuri 
materiale sau de flăcări veşnice în acest infern. Doar nişte blânzi diavoli, care 
nu au deloc un aer feroce. Aşa e. Dar ar trebui să ne zbatem într-o grozavă igno- 
ranță în legătură cu ce interesa. ocupa şi preocupa gândurile oamenilor din secolul 
al XVI-lea, pentru a socoti bufoneriile lui Rabelais din capitolul XXX al lui 
Pantagruel ca îndrăzneţe. 

Poate că învățații timpului nostru nu ştiu prea multe despre toate acestea, 
dar el, Rabelais, ştia multe. De multă vreme, valuri de cerneală curgeau2*% în 
dezbaterea acestor lucruri. Supliciile infernului? Păi, o mulţime de teologi. cu 
siguranţa deplină că rămân ortodocşi, negau deliberat că ele puteau avea 
caracterul unor suplicii adevărate: al focului. al apei îngheţate, al viermelui ce 
roade trupul la nesfârşit. Ba erau unii ce socoteau că damnaţii treceau în infern 
cu sentimentele pe care le avuseseră pe lumea aceasta. Nu existau deci suferinţe 
totale, nici dureri perpetue: doar că privarea de Dumnezeu antrena, firesc, pe 
aceea de întreaga viață supranaturală. In rest, în locurile conduse de Satana 
domnea o ordine admirabilă... 

Să nu uităm că. în legătură cu toate acestea, controversele erau admise 
între doctori. Tot aşa e şi acum. de altfel.Dacă existenţa infernului. instituit pentru 
îngerii căzuţi chiar înainte ca omul să fi fost creat. e definită pentru creştini prin 
însăşi credinţa lor; dacă tot aşa merg lucrurile şi în ceea ce priveşte veşnicia lui 
- tot ce se referă. dimpotrivă, la repartizarea locurilor infernale, la amplasarea 
lor, dacă pot spune aşa (în interiorul pământului. sau altundeva?) la felul în care 
locuiesc acolo sufletele şi demonii, la posibilitatea pe care o au cei ce sunt instalați 
în el de a ieşi (fie că e vorba de demoni ce pleacă în misiuni de ispitire a celor 
vii sau de simpli damnaţi ce ies pe pământ ca să se arate unora saualtora) - toate 
aceste probleme de detaliu. în măsură să distreze curiozitatea minuțioasă a 
copiilor, erau materie de discuţie liberă între teologi. Iar ei profitau de libertatea 
lor. Amintiţi-vă de ironiile lui Bayle, în Dicţionarul său, la cuvântul Patină (vol. 
IV, p.516, nota D). El comentează îndelung. jubilând, un pasaj din Dialogul lui 
Drelincourt!” în legătură cu Coborârea lui Isus în infern (ediţia din 1664, 
p.309), disertând asupra celor patru compartimente ale zonei infernale: în 
prima se găsesc toate sufletele damnaților. aşteptându-şi trupurile, care vor sosi 
acolo după Judecata de apoi: tot aici locuiesc şi diavolii; a doua, aşezată în 
imediata vecinătate, e purgatoriul; a treia e limbul copiilor morţi fără a fi 
botezați, iar a patra e locul în care au fost primite sufletele celor drepți dispăruţi 
înainte ca revelaţia lui Cristos să se fi produs. Aşadar, aceste locuri trebuie să 
aibă o întindere considerabilă - n-aveţi decât să puneţi laolaltă, fără a mai 
vorbi de altceva, pe „toţi copiii care-şi pierd viaţa fără să primească botezul: 

iată, fără îndoială, două treimi din specia umană“. Această remarcă i-a fost făcută 
unui misionar, adaugă Bayle, care a replicat: „O, dar nu e nevoie de mult loc 
pentru embrioane...“ Uitase, desigur, că la Judecata de apoi embrioanele reîn- 
viau ca oameni maturi! 

Iată ironii de credincios dubios. Putem totuşi spune că Rabelais se face ecoul 
unor dispute pe care le cunoaşte foarte bine? Pune el întrebările în acest fel? 
Ei bine, nu. El se amuză doar. N-aşspune că o face cu inocenţă. dar ce înseamnă 
maliția sa pe lângă ironia lui Bayle? Ce vede Epistemon în infern? Foarte 
puţine personaje reale, în afara papilor deja menţionaţi. Aşa cum Menip îi 
întâlnea acolo pe Euripide şi pe Homer, el îi vede pe doi scriitori, Frangois 
Villon’ şi Jean Lemaire de Belges’. Apar apoi doi nebuni de la curtea regelui, 
Caillette şi Triboulet. Şi mai departe? Eroi ai lui Plutarh, păgâni, sortiţi deci 
infernului, de la Temistocle la Alexandru. de la Romulus la Nero, de la Hanibal 
la Scipio. fără a-i mai socoti pe Cezar, Pompei. Traian, dar şi Demostene şi 
Cicero. De asemenea. eroi de roman, o grămadă; de la cei patru fii Aymon la 
Ogier Danezul, Huon de Bordeaux, Morgant şi Mélusine: adevărat carnaval. 
Problema drepţilor păgâni era pusă. De către Erasm- preasfinte Socrate, roagă-te 
pentru noi! - dar şi de către Zwingli. Lui Rabelais însă nu-i pasă de nimic, nu 
vrea decât să râdă. Şi de aceca îi aşază, fără prea multă vorbă, pe Cicero şi pe 
Epictet printre damnaţi. 

Nu-i condamnă, însă, pe eroii romanelor Mesei Rotunde. Să-i condamne? 
Ar fi ridicol... De asemanea, nu-i condamnă pe grecii şi pe latinii pe care-i admiră 
în scrierile lui Plutarh. Nici pe Villon, şi nici pe Lemaire (Care, aşa cum pretinde 
Abel Lefranc, e prototipul lui Raminagrobis. bătrânul poet francez edificator): 
această lume eteroclită nu e o lume de damnaţi. Rabelais nu ne prezintă, de-a 
valma, suflete sortite unor chinuri veşnice. care ar trebui mai întâi definite (aici, 
s-ar putea discuta mult): el ni-i arată pe figuranţii paşnici ai unui „Dialog al 
morţilor“. fantezist şi sumar. plimbându-se. pentru plăcerea noastră. prin Câmpii 
Elizee inspirate de Lucian. Teribilă îndrăzneală, dar arhiepiscopul de Cambrai, 
Fénelon”. l-a absolvit. desigur, pe Rabelais. deja de mult. La drept vorbind. dacă 
ar trebui neapărat să tragem o învățătură din această vizită în infem, nu ar fi cea 
pe care o enunţă vechea maximă: „Păcătosul va fi pedepsit“. Ar fi mai degrabă 
cea pe care o va repeta. complezent. Revoluţia. reluând pe cont propriu un text 
biblic: „Cel ce se înalţă cu trufie va fi umilit“. Nu e nimic de mirare în faptul 
că Rabelais, precum Lucian. a fost sensibil la ironia-infernului în care „regii şi 
satrapii, deveniți cerşetori, sunt siliți de lipsuri să se facă negustori de carne 
sărată“, şi în care Filip al Macedoniei e ocupat cu repararea pantofilor, într-un 
colț. El rămâne în tradiţia predicatorilor franciscani, pe care îi cunoştea foarte 
bine. pentru că era de-al lor. Până acolo încât, exagerând puțin, am putea spune 
că ceva din suflul egalitar ce apare aşa de des în cuvintele lor circulă în această 
pagină scrisă de un om ce se distrează vrând să-i distreze pe alţii, îşi îndeplineşte 
cu complezenţă meseria de Lucian francez şi nu se gândeşte să dogmatizeze 

asupra infernului francez creştin mai mult decât o va face, peste două secole, 
prelatul care îi va pune să dialogheze în Câmpiile Elizee - fără ca nimănui să-i 
treacă prin cap să-l întrebe dacă e vorba de infern sau de paradis - pe Xerxes, 
Leonida, Solon, Alcibiade, Socrate şi Pericle, păgâni notorii, cu Ludovic al 
XI-lea, La Balue, cardinalul Ximenes, papa Sixtus al V-lea. bunul rege Henric, 
Richelieu şi chiar conetabilul de Bourbon (ceea ce, sub domnia Bourbonilor, 
e o îndrăzneală nemaipomenită). 

Rabelais se distrează pe socoteala infernului, a diavolilor, a damnaţilor. Prin 
poante şi farse se străduieşte, cum va spune Calvin. să „înlăture orice frică de 
Dumnezeu“ din sufletul credincioşilor. Fie. Nu pretindem deloc, după cum se 
poate bănui, să facem procesul de canonizare al unui om ce ar fi trăit prin 
sfinţenie, numit Rabelais. Lectura capitolului XXX din Pantagruel nu are ca 
scop să întreţină şi să sporească teama pe care o inspira infernul celor ce ar fi 
ignorat. în Franţa anilor 1530, prin cine ştie ce mare şi curios miracol, că 
asupra acestei teme a unor vechi glume populare se poate râde din toată inima. 
Dar dacă Rabelais osteneşte pentru a-şi elibera contemporanii de o spaimă e oare 
singurul ce face lucrul acesta? E oare el atât de îndrăzneţ şi, deci, necesarmente, 
un duşman al lui Isus? 

Înainte de a trece mai departe, deschid Îndrumătorul ostaşului creştin al lui 
Erasm. Flăcările ce-l chinuie pe bogatul din Evanghelie (Luca, 16-24), viermele 
ce roade trupurile necredincioşilor şi toate celelalte suplicii materiale pe care 
le descriu poeţii sunt spiritualizate şi alegorizate de Erasm?**: în felul lui, ca 
şi Epistemon de altfel, îi asigură pe cititori că „diavolii sunt tovarăşi de nădejde“ 
şi că toate chinurile celor condamnaţi pe veci se reduc la perpetua anxietate care 
însoţeşte obiceiul iveterat al păcatului. E opinia pe care o va susţine, şi în 1542, 
într-un opuscul publicat la Lyon - De bonorum praemiis et supplicio malorum 
aeterno” - şi un dominican, părintele Ambroise Catharin. Aceleaşi opinii le va 
profesa şi Calvin în persoană, după îndelungă reflecţie, fără a socoti că prin 
aceasta îi va îndepărta pe credincioşi de calea cea dreaptă. 

In 1532, oamenii îşi pot spune şi se pot crede creştini, pot chiar să fie, 
considerând totuşi, precum Erasm, că religia creştină nu mai depinde de 
miracole. Unii vor merge până la a spune, împreună cu Luther: miracole? A, 
da. miracolele! In 1532, îţi puteai spune creştin, te puteai crede sau chiar să fii, 
crezând totodată, precum Erasm, că infernul cu diavoli, furci, clești înroşiți în 
foc şi flăcări veşnice nu e deloc indispensabil pentru păstrarea credinţei: timor 
inferni, initium fidei'*;22.. În 1532, îţi puteai spune creştin, te puteai crede şi 
Chiar să fii, dorind totodată, ba chiar înainte de toate, să-i eliberezi pe credincioşi, 
pe cei ce credeau în modul cel mai simplu şi firesc, de spaimele puerile şi de 
superstiţiile grosolane. Lucrul acesta era posibil, iar Erasm, de n-ar fi să-l 
amintim decât pe el, a făcut-o. Iar împreună cu el, creştini veritabili, câtuşi de 
puţin trecuţi pe la Padova, ca OEcolampade, Zwingli, Luther, chiar Calvin. In 

spatele lor l-am găsit pe Rabelais. Ne vom reaminti lucrul acesta când va veni 
vremea. 


NOTE 


! „Fă asta şi vei învinge! “ (lat.) 

2 „Prin acest semn vei învinge! “ (lat.) 

3 În original: la couppe testée, în loc de la teste couppee. Dubla inversiune, sintactică 
şi gramaticală, introduce un echivoc foarte hazliu: /a coupe = cana, cupa, téter = a suge. 

4 „Lazăre, vino afară!“ (lat.) 

5 „Fată, ridică-te!“ (lat.) 

6 „Olivier. coboară deci lângă mica fântână, Vei bea din acest balsam care atârnă la 
şaua mea,’ Şi atunci vei fi mai vioi decât rândunica-n mai. “ 

1 Marie de France (secolul al XII-lea): poet francez ce a trăit în Anglia, autor al unui 
număr de 15 /ais (scurte poeme narative, concepute după modelul cântecelor bretone 
în versuri, având ca temă legende ale regiunii), vreo sută de fabule şi al legendei 
Purgatoriul sfântului Patrick. 

8 „Cu glas puternic strigă: Lazăre,vino afară! Şi pe dată înaintă cel ce fusese mort. “ 
(lat.) 

9  Ținându-i mâna, o strigă zicând: Fată. ridică-te! Şi i s-a întors suflul, şi s-a ridicat 
imediat şi a cerul să i se dea de mâncare! “ (lat.) 

10 „Naivul crede în orice vorbă. “ (lat.) 

1 „Fiindcă se crede cu evlavie. “ (lat.) 

12 „Care mai întâi şi de multă vreme au fost deprinşi cu această părere. “ (lat.) 

12 „Autori odinioară purtători de stindard ai cenevangheliştilor. “ (lat.) 

14 . Numesc destin ordinea şi înlănțuirea cauzelor, încât o cauză legată de alta naşte din 
ea lucrul." (lat.) 

15 Pico della Mirandola (1463-1494): erudit şi umanist, membru al Academiei platonice 
de la Florenţa a lui Marsilio Ficino. Cunoscător al arabei şi al ebraicei, va susţine în 
1486, 900 de teze celebre, Conclusiones philosophicae, cabalisticae et theologicae, 
rezumând toate tradiţiile spiritualiste ale umanităţii şi propunând o integrare în spirit 
creştin a acestora. 

16 „Credem cu atât mai neclintit cele ce se află în scrierile sfinte cu cât nu vom da crezare 
născocirilor te miri cui dintre oameni. “ (lat.) 

17 Charles Drelincourt (1595-1669): scriitor protestant, autor a numeroase predici. Fiul 
său, tot Charles (1633-1697), a fost un vestit medic al epocii. 

18 Francois Villon (1431-1480): cel mai mare poet francez al secolului al XV-lea. A scris 
o poezie foarte personală, cu accente de mare sinceritate, într-o limbă vie, adesea 
pitorească şi într-un vers simplu dar de adâncă putere emoţională. Cele mai cunoscute 
opere: Le Petit Testament, Le Grand Testament şi un mare număr de balade. 

19 Jean Lemaire de Belges (1473-1525?): poet şi cronicar, autor de poeme, pamflete, 
opere istorice etc. 

2 Fénelon, Francois de Salignac de la Mothe (1651-1715): orator sacru, arhiepiscop 
de Cambrai în 1695. Angajat într-o polemică cu Bossuet în legătură cu doctrina 
chietistă, va fi exilat, în 1697, în dioceza lui, după care va publica, clandestin, 
cunoscutul roman Telemaque. A scris lucrări de teologie şi de mistică (Sermons 
etc.), texte destinate educaţiei tinerilor nobili (Dialogues des morts, Traité de 
l'éducation des filles), de politică, de critică literară precum şi o întinsă corespondenţă. 
S-a implicat şi în celebra „ceartă a celor din vechime şi a modernilor“, prin a sa Lettre 
à l'Académie. 

21 „Despre răsplățile celor buni şi chinul veşnic al celor răi “ (lat) 

2 „Teama de infern, începutul credinței“ .(lat) 

PARTEA A DOUA 


CREDINȚĂ SAU 
NECREDINȚĂ 


CARTEA ÎNTÂI 
CREŞTINISMUL LUI RABELAIS 


CAPITOLUL ÎNTÂI 
CREZUL URIAŞILOR 


O dată trecuţi, cum se cuvine. prin ciurul criticii martorii şi mărturiile, 
problema de fond persistă. Ce credea Rabelais, în 1532. despre religie? Să punem 
întrebări textelor care au rămas, cerându-le două lucruri. Ce idei prezenta 
publicului său Rabelais, prin operă? Şi, pe de altă parte, care erau teoriile 
filosofice la care se referea sau pe care le condamna? 

Această distincție poate surprinde. Dar, pentru oamenii din 1530, nu era încă 
absolut necesar - din punctul de vedere al conştiinţei - ca opiniile filosofice să 
coincidă exact cu credința religioasă. Calvin pe de o parte şi catolicii pe de alta 
vor realiza această concordanţă. constituindu-şi, fiecare pentru propriile nevoi, 
sisteme perfect coordonate. Dar în 1530 nu se ajunsese încă acolo. Fără a 
recurge mai mult decât trebuie, pentru a lămuri această atitudine, la vestita 
doctrină a dublului adevăr. „reducere la absurd încercată de teologii ortodocşi 
împotriva filosofilor care nu erau și ei astfel“2%22. vom ţine seama, aici, de o stare 
de spirit ce exista cu siguranţă în vremea aceea. 

Pentru un timp, vom lăsa totuşi deoparte conjuncturile şi interpretările. 
Vom lua textul lui Pantagruel, scos de sub tipar, fără îndoială, la sfârşitul lui 

octombrie 1532; cel al Prezicerii pantagrueline, pusă în vânzare în ianuarie 1533, 
apoi reeditată, cu importante adăugiri, în 1535; fragmentul păstrat din Almanahul 
pentru 1533: Gargantua, probabil pus în vânzare la începutul lui octombrie 1534; 
în sfârşit (deşi acest document e cu puţin posterior afacerii afişelor), ce ne-a mai 
rămas din 4/manahul pentru 1535. In acest ansamblu coerent, vom inventaria 
toate remarcile ce se referă la religie şi la filosofie. Dar o putemică obiecţie apare 
chiar de la început. Despre ce filosofie şi religie e vorba? Despre cea a lui 
Rabelais? Sau despre cea a lui Pantagruel, ori chiar a lui Panurge sau a fratelui 
Ioan? Nu cumva atribuie Rabelais fiecăruia dintre aceste personaje unele din 
ideile sale? 

Desigur, e vorba de texte de. roman, toate - sau aproape - puse în gura lui 
Grandgousicr, a lui Gargantua sau a lui Pantagruel, cei trei regi cărora le revine 
datoria de a formula reflecţiile grave. Trebuie să spunem însă, mai întâi, că acestor 
texte le putem adăuga şi altele. În ele, Rabelais vorbeşte în numele lui. Cum le 
vom putea aprecia dacă ele prezintă o conformitate totală cu cele pe care le 
atribuie regilor? Şi apoi. dacă luăm lucrurile în felul cel mai rău, obiecţia va 
funcţiona împotriva tuturor tezelor. Iar dacă argumentăm: „desigur, iată nişte 
cuvinte evlavioase şi declaraţii pline de simţire creştină: dar aparţin lui Pantagruel 
sau lui Gargantua, care în roman au rolul părinţilor nobili“, nu va trebui să 
admitem ca alţii să riposteze cam aşa: „Miracolul? Priviţi mai cu atenţie: cel 
ce dă impresia că râde de el nu e regele Pantagruel. pătruns de sfințenie, ci hoţul, 
vagabondul. necredinciosul Panurge, care se pune în cauză doar pe el şi îşi 
exprimă doar gândurile lui“?. 

Să privim lucrurile cu seriozitate, fără a ne înduioşa excesiv asupra soartei 
celor ce sunt cu siguranţă nefericiți atunci când citesc Colocviile lui Erasm sau 
Dicţionarul lui Bayle. In frazele pe care le vom extrage din primele lui scrieri 
s-ar putea să nu ayem adevărata gândire a lui Rabelais? E posibil. dar important 
nu e a cunoaşte gândirea unui individ, mai mult sau mai puţin vestit pentru 
posteritate, ci gândirea adusă în domeniul public de unul dintre cei trei sau patru 
scriitori de mare forță şi originalitate pe care-i are Franţa. Gândirea omului 
Rabelais? Nu ştiu nimic despre ea. Gândirea pe care Rabelais a făcut-o adesea 
să treacă drept a sa, asta da. Iar esenţialul e gândirea pe care cititorii lui 
Rabelais au căutat-o în scrierile sale secole întregi şi au colorat-o cu nuanțele 
schimbătoare ale propriei lor gândiri, mobilă în timp: iată marele adevăr. 


|. DUMNEZEUL URIAŞILOR: CREATOR ŞI PROVIDENŢĂ 


Vorbind de Guy Patin! , care atârnase pe o tapiserie a cabinetului său de lucru 
un frumos portret al lui Rabelais, „pe care cineva a vrut la un moment dat să i-l 
cumpere cu douăzeci de pistoli“, Bayle scria: „Credinţa sa nu era încărcată 

cu multe articole“. Într-adevăr, mucalitul medic „nu admitea decât ce e cuprins 
în Noul Testament, şi adăuga: Credo in Deum Christum Crucifixum etc. De 
mininmis non curat praetor! £ Ne-am aştepta, desigur, ca această colecţie de texte 
religioase pe care un exersat cercetător le poate extrage pe fişe din textele 
rabelaisiene să nu constituie, nici ea, un corp prea încărcat. Surpriză: în primele 
cărți ale lui Rabelais, pagini întregi sunt înțesate cu citate şi aluzii evanghelice 
şi biblice. În această operă profană. Dumnezeu e invocat în fiecare clipă. Putem 
spune că nu e absent niciodată din gândirea regilor, ce-şi găsesc în el un sprijin, 
şi nici dintr-a autorului, ce-l invocă cu o insistenţă şi o consecvență cu adevărat 
surprinzătoare. 

Despre care Dumnezeu e vorba aşadar? Despre cel creştin, fără nici o 
îndoială, Dumnezeul în trei persoane al celei mai stricte ortodoxii. Căci iată-l 
pe Dumnezeu Tatăl, a cărui împărăție o va aduce Isus într-o zi2%% - Tatăl care 
„potriveşte după voia şi dorinţa sa tot ce există şi se naște“; Almanahul din 1533, 
după ce-i defineşte astfel funcţiile, îi dă şi numele ce i se cuvine: Împăratul 
Veşnic?%. Iată-l acum pe Dumnezeu Fiul. „Fiul lubit“25e, ce serveşte ca inter- 
pret în faţa oamenilor tatălui său: Isus Cristos, Isus Mântuitorul, Isus Stăpânul 
nostru, Stăpânitorul. Dumnezeu cel viu... El e invocat de eroii lui Rabelais sau 
de Rabelais însuşi sub toate aceste titluri. pe rând?%*, iar dacă am putut reține 
la anumiţi teologi de la începutul secolului al XVI-lea, de exemplu la Farel, în 
primele lui scrieri’, o predilecție pentru Tatăl, preamărit şi implorat mai 
fierbinte decât Fiul, religia giganţilor lui Rabelais, ca şi cea a lui Erasm, e, 
dimpotrivă, cu precădere, o religie a Fiului. Creator, Făcător al vieţii, Păstrător 
în fiinţă, Sprijinitor în toate, Protector, Dătător de tot ce e bun, Moderator, Drept 
Judecător, Mântuitor şi Salvator. toate aceste formule revin şi sunt repetate la 
nesfârşit, pe tot parcursul operei rabelaisiene. Pasiunea lui Isus nu e invocată 
niciodată?%%, dar marile întâmplări ale vieţii sale pământeşti: Moartea, Învierea, 
Schimbarea la Faţă, Înălţarea sunt amintite, Mai e amintit rolul său la 
Judecata de apoi şi felul în care, după ce va fi încheiată temuta ceremonie, îi 
va aduce Tatălui o Împărăție a păcii, curăţită de orice urmă a păcatului*!2. În 
schimb, Sfântul Duh care, în multe doctrine ale vremii, de exemplu în cea alui 
Luther. ocupă un loc considerabil, abia apare în textele lui Rabelais. E menţionat 
numai în capitolul XL din Gargantua: regele uriaşilor le spune tovarăşilor săi 
că Sfântul Duh se roagăpentru credincioşii lui Dumnezeu, şi că acesta, răspun- 
zând rugii, îi acordă harul său. Cum s-ar putea explica relativa estompare a 
Sfântului Duh? Erasm, redactând prefața ediţiei sale a operelor sfântului Hilaire, 
notează că. în Scripturi. Sfântul Duh nu e niciodată socotit ca fiind Dumnezeu’. 
Tocmai de aceea, un evanghelist ca Farel, hrănit în exclusivitate cu Cuvântul 
divin, încerca oarecare scrupule mărturisind că Duhul e o persoană 
dumnezeiască3038. 

Adineaori l-am invocat pe Erasm. Desigur, dacă i-ar fi supus pe uriaşi 
examenului la care-l supune pe Barbatius din colocviul /nguisitio de Fidae 
(Cercetare asupra credinţei) - Barbatius, se ştie. e Luther - , ar fi obţinut 
adeziunea acestora la definiţia pe care tocmai Barbatius i-o dă lui Aulus: „Când 
pronunţi acest cuvânt, Dumnezeu. ce înţelegi? -Inţeleg că e vorba de un spirit 
veşnic, care n-a avut început. nu va avea sfârșit, neputând să existe ceva mai 
mare, mai bun, mai luminat decât el; cu un singur gest atotputernic, el a creat 
toate lucrurile, văzute şi nevăzute; minunata sa înţelepciune modelează şi 
conduce întregul univers; bunătatea sa dă hrană tuturor creaturilor şi le păstrează, 
iar harul său înalță specia umană căzută...“2%2. Acesta e Dumnezeul uriaşilor, 
Dumnezeul rabelaisian. Dar el e mai aproape de formele creştine, mai puţin 
îndepărtat decât Dumnezeul erasmian de riturile şi de invocaţiile creştinismului 
tradițional. Şi. de altfel. Alcofribas Nasier nu ne lasă să uităm că eroii romanului 
lui Rabelais au toată îndreptăţirea pentru a-l invoca pe Dumnezeul creştin. 
Botezaţi. Gargantua şi Pantagruel pot jura, precum Eudemon: „Pe cinstea mea 
de creştin!“. Pantagruel şi-a primit numele plin de sens la botez (II. 11). Înaintea 
lui, tatăl său, de-abia născut, după ce şi-a potolit setea, fusese „dus la izvor şi 
botezat, cum e obiceiul bunilor creştini“ (|, VII), în vreme ce preoții (contrast 
romantic) o duceau pe biata sa mamă la cimitir (II,III) cântându-i litanii şi 
pomeniri....305e 


* * 
* 


Iată ce exaltă în primul rând, şi în toate felurile, textele rabelaisiene: 
atotputernicia lui Dumnezeu. puterea lui infinită. Dumnezeu e, mai întâi, cel ce 
a creat lumea. Cerul, aştrii, planetele, luna pe care a aşezat-o pe firmament, la 
începutul lumii, pentru a-i „ajuta pe oameni să găsească drumul pe vreme de 
noapte“ - întregul univers vizibil ce domină lumea noastră sublunară s-a născut 
datorită lui şi cuvântului său sfânt. Suveranul Făcător al vieţii (Pant., VIII) 
l-a creat pe pământ pe primul om, Adam; el continuă să producă oameni „în 
acelaşi fel şi cu acelaşi scop, după dumnezeiasca sa hotărâre, în care un olar îşi 
face vasele“ (Garg., XL). E, spune cu ostentație maestrul Alcofribas în primul 
capitol din Prezicerea pantagruelină. cel „fără a cărui păstrare şi îndreptare toate 
lucrurile ar fi reduse la nimic, aşa cum din nimic au fost scoase, de el, la 
fiinţare“ - afirmaţie categorică a creării ex nihilo pe care o frază. inserată de 
Rabelais în 4/manahul pentru 1533, o proclamă de asemenea, dar în alţi termeni 
şi în alt spirit: „Implinească-se nu ce vrem şi dorim noi, ci lucrul ce-i place lui 
Isus Mântuitorul nostru, pe care el l-a vrut înainte ca şi cerurile să fi fost 
create“. De la el. care e Dumnezeul suveran, provine, „în el sălăşluieşte şi tot 
în el se desăvârşeşte orice fiinţă şi orice lucru bun. viaţa şi mişcarea, cum spune 
trompeta Evangheliei lui Pavel, Rom. XI“. Scopurile urmărite de el sunt de 

nepătruns. Nimănui nu-i e îngăduit să cunoască tainele „sfatului restrâns al 
Împăratului Veşnic2%..., pe care e mai bine să nu le cercetăm şi să le adorăm 
în tăcere. cum se arată în Tob., XII: E lucru bun că secretele împărăteşti sunt 
ascunse, şi în David Profetul, Psal.. CXIII, conform poruncii caldeene: „Stăpâne 
Dumnezeule, în cetatea Sionului liniştea e a ta“. Pe scurt, nu doar în 1533, anul 
Prezicerii, ci în toți anii. succesiv, până la sfârşitul lumii (căci lumea va sfârşi 
aşa cum a început: „natura nu face nimic veşnic; ea pune capăt tuturor lucrurilor 
pe care le-a produs; omnia orta cadunt 2), adică, atâta vreme cât lumea va exista, 
ea nu va avea „alt stăpân decât pe Dumnezeu, creatorul ci“. Şi Rabelais, care 
în acest text vorbeşte în numele său, repetă: „cel ce îndreaptă mersul acestui an 
şi a tuturor celorlalte, după verosimila noastră socoteală, va fi Dumnezeu 
atotputernicul“ (cap. I). Almanahul pentru 1535 reia precizând: „Dumnezeu 
atotputernicul, care a creat toate lucrurile şi le-a întocmit după sfânta sa voință“. 

Astfel, Dumnezeu e creatorul şi păstrătorul în ființă al lumii, şi nu mai puţin 
providenţa ei. El nu rămâne impasibil, inactiv, surd la rugăminţile făpturilor. 
Dumnezeu e bun, cel ce dă toate lucrurile bune", proteguitorul ce „nu-i 
părăseşte niciodată pe cei care şi-au pus în el speranţa şi aşteptarea“ (Pant., 
XX VIII). E Cel ce ajută, şi,pe măsură ce acţiunea romanului se derulează, eroii 
lui Rabelais îl preamăresc tot mai frecvent sub acest nume: textele ce ne-o 
dovedesc sunt destul de numeroase pentru ca noi să le putem clasifica cronologic, 
într-un mod destul de curios*%2. Pe scurt. accentul e pus, înainte de toate, pe 
bunătatea lui Dumnezeu: el e cel căruia oamenii i se adresează, implorându-l 
în timp ce se găsesc în pericole, în îndoieli, în neputinţă fizică sau morală. 
Rezumând, e cel către care se îndreaptă rugile, pentru că toţi ştiu că li se va 
răspunde, pentru că numai el poate şi vrea să răspundă celor ce-şi pun în el 
încrederea. 


+ * 

În romanul rabelaisian se înalță rugi - ample, solemne, amănunțite. La 
noutatea agresiunii lui Picrochole, Grandgousier exclamă: „Dumnezeule, 
Mântuitorule, ajută-mă, inspiră-mă, sfătuieşte-mă ce să fac!“ (I, XXVIII: 
Lefranc, II, 273). Preacinstitul Gallet, întors dintr-o misiune inutilă pe lângă 
Picrochole. îl găseşte pe bunul Grandgousier „îngenuncheat, cu capul gol, 
înclinat cu umilință într-un colţ al cabinetului său şi rugându-l pe Dumnezeu 
să potolească mânia“ duşmanului. O dată ce Touquedillon a fost învins, 
învingătorii se duc la acelaşi Grandgousier, „care se ruga. în pat, pentru victoria 
şi mântuirea lor“. Pantagruel recurge la dumnezeiescul ajutor cu tot atâta 
fervoare şi la fel de des ca şi strămoșul lui. Ştim ce frumoasă şi amplă rugăciune 
îi adresează, înainte de a porni la lupta hotărâtoare împotriva Căpcăunului: 
„Preasfinte Dumnezeule, care ai fost mereu pentru mine sprijin şi ajutor, vezi 

în ce strâmtoare mă aflu acum...“. Cu ajutor de sus, Pantagruel va fi victorios; 
dar, ştie foarte bine, victoria lui 


Ne gist que en heur 
Du consistoire 

Où regne en gloire 
Le hault Seigneur...4 


Dumnezeu nu dă victoria „celui care e mai puternic sau mai măreț“, 


Ains àqui luv plaist, com’ fault croire; 
Doncques a chevance et honneur 
Cil par foy en luy espoire...5 


Pantagruel se exprimă aici ca şi majordomul său Alcofribas, în a sa Prezicere: 
„Dacă Dumnezeu nu ne ajută, o să avem multe necazuri. Dacă, dimpotrivă. e 
cu noi, nimic nu va fi pentru noi un obstacol... Si Deus pro nobis, quis contra 
nos! í Pe cinstea mea, nemo, Domine ”; căci el e cel bun şi puternic“. Atât de 
bun şi puternic încât intervine mereu în viaţa noastră, pentru a ne susține, a ne 
apăra şi a ne păstra în cele bune. „E mai înțelept decât noi şi ştie mai bine decât 
noi ce ne e de folos.“ Iar în ce-l priveşte, Gallet declară: Crezi cumva, îl 
întreabă pe Picrochole, „crezi că aceste jigniri pot fi tăinuite spiritelor veşnice 
şi lui Dumnezeu stăpânitorul?... Dacă crezi cumva asta, te înşeli, fiindcă toate 
îşi găsesc sfârşitul la judecata lui“. 

In tratatul Despre farmece Pomponazzi se ridică împotriva rugăciunii. 
declarând-o incapabilă să ajungă până la o divinitate inflexibilă, înlănțuită, ca 
toate fiinţele, de legea sorții. În romanul rabelaisian nu avem nimic asemănător 
acestui sentiment trufaş. Gargantua şi Ponocrat „se rugau lui Dumnezeu 
creatorul. adorându-l şi împrospătându-şi credinţa în el, şi apoi slăvindu-l 
pentru nesfârşita sa bunătate“ nu numai în împrejurări solemne, ci în reculegerea 
lor zilnică. Era obiceiul „vechii Biserici“, pe care Cartea a patra ni-l aminteşte 
într-un pasaj care a fost scris, desigur, înainte de 1546, dar pe care Rabelais nu 
ezită să-l reproducă. Rugăciune, „vrednic obicei al vechilor creştini“30, demn 
de laudă şi mântuitor, pentru că Dumnezeul uriaşilor vrea să răspundă celor ce 
cred în el. Vrea pentru că poate. 


II. DUMNEZEU CEL ATOTPUTERNIC. ÎMPOTRIVA 
DETERMINISMULUI ASTROLOGILOR 


Nu o dată, ci de douăzeci de ori spun textele lui Rabelais: nici o lege, nici 
un sistem de legi nu împiedică şi nu limitează exercitarea liberului arbitru 

suveran de către Dumnezeu. Şi cu o claritate absolută, ele contestă astrelor orice 
influenţă asupra destinului oamenilor. 

Prezicerea pantagruelină denunţă cu forță „nesfârşitele abuzuri“ săvârşite 
de prezicătorii de la Louvain, ce prostesc lumea cu false vestiri. Dacă autorul 
se străduieşte atât de mult pentru a susţine că Dumnezeu e singurul şi unicul 
stăpân şi cârmaci al lumii e mai ales pentru ca bravii noştri semeni să nu-şi 
închipuie că „Saturn, Marte sau Jupiter, ori vreo altă planetă, şi desigur nici 
îngerii. sfinții, oamenii sau diavolii“ ar avea, în legătură cu treburile acestei lumi 
a noastre, „virtuţi speciale, eficiență, putere sau alte înrâuriri, dacă Dumnezeu 
nu li le acordă prin bunul lui plac; după cum spune Avicena, cauzele secunde 
nu au nici o influență sau acţiune în lipsa celor prime“. Să nu încercăm să scrutăm, 
spune el în alt loc (în Almanahul pentru 1533), efemeridele eteme: nu îi e permis 
nici unui muritor să le cunoască, „cum ni se arată în Act., I: Nu voi trebuie să 
cunoaşteţi vremurile, şi nici clipa pe care Tatăl ceresc le are în putere. Această 
îndrăzneală va fi pedepsită cum arată înțeleptul Solomon, în Prov., XXV: Cine 
cutează să vrea să pătrundă tainele dumnezeirii va fi pedepsit“. Aceeaşi teză 
apare în Almanahul pentru 1535: să prezici ce va avea loc? „De la crearea lui 
Adam nu s-a născut încă om care să fi arătat cum putem dobândi şi păstra 
certitudinea acelor lucruri.“ 

Or, această mărturisire nu e o mărturisire de ignoranță. Rabelais e grijuliu 
să-şi încredinţeze cititorii în legătură cu asta; ştie. ca mulţi alţii, „să desfăşoare 
hărţile cerurilor, să calculeze pătrarele lunii, să ne spună tot ce au gândit 
astrofilii, hipernefeliştii, anemofilacţii, uranopeţii şi ombroforii“ - şi, pe 
deasupra, „să vorbească despre toate cu Empedocle“. Şi nu refuză să extragă 
din „autorii cei mai învăţaţi, greci, arabi şi latini“, tot ce, în scrierile lor, se referă 
la acest subiect. Dar nu se limitează să facă extrase: „Asta spun ci“. El, Rabelais, 
e mai puţin ştiutor. Protestează întotdeauna că „prin prognosticările sale nu 
intenţionează câtuşi de puţin să prevadă viitorul, ci doar să arate că autorii care 
au descris în opere inspirate observaţiile lor asupra mersului astrelor“ au 
„stabilit“ ceca ce el relatează. Deoarece, în ultimă instanță, lumea e împinsă 
înainte de voinţa lui Dumnezeu, absolut liberă: liberul său arbitru suveran, pe 
care nimic nu-l poate înlănţui. Şi astfel, dorinţa de a nu încerca să surprindem 
„hotărârea nestrămutată a lui Dumnezeu atotputernicul, creatorul tuturor 
lucrurilor, pe care le-a aşezat conform liberului său arbitru“, e temeiul religios 
al celebrei prescripţii a lui Gargantua către Pantagruel: „Învață tot ce nu ştii încă 
şi încearcă să cunoşti legile astronomiei. Lasă-i la o parte pe astrologii care citesc 
în stele, ca şi 4rs magna a lui Lulle; sunt lucruri nefolositoare şi zadarnice“. E 
de asemenea (citând de data aceasta un text personal) cel al necredinţei profesată 
de Rabelais însuşi când adresează, în 30 decembrie 1536, de la Roma, episcopului 
de Maillezais, o carte de Preziceri intitulată De eversione Europae (Despre 
distrugerea Europei): „În ce mă priveşte, declară el, nu pun nici un preţ pe toate 
acestea“. Atitudine bogată în consecinţe diverse, deoarece în acele vremuri doar 

astrologia era cea care introducea pe nesimţite, graţie teoriei „influențelor 
cereşti“, noțiunea atât de importantă, pentru ştiinţă şi pentru filosofie, de 
determinism natural. Ideea atotputernicici absolute, fără limite, fără rezerve a 
divinității va fi exprimată cu cea mai mare forță, fără îndoială, şi cu cea mai mare 
insistenţă. nu numai de eroii lui Rabelais, ci şi de Rabelais însuşi, în publicaţiile 
în care vorbeşte direct, în numele lui. 


* k 

Această idee e atât de puternică, încât uneori îi inspiră lui Rabelais nişte 
reflecții oarecum deosebite, deoarece nu suntem obişnuiţi să vedem în el, 
propovăduitor al energiei umane şi al muncii fără preget, un chietiste ce 
încredințează doar bunătăţii lui Dumnezeu grija de a pune ordine în toate 
treburile omului. Mă gândesc, îndeosebi, la curiosul pasaj din Pantagruel în care 
găsim formulată o foarte precisă teorie a îndepărtării puterii civile de afacerile 
religioase. E nevoie ca înaintea marii stăpâniri a lui Dumnezeu oamenii să se 
dea la o parte. E cazul ca ei să înceteze a se duce în ajutorul Atotputernicului, 
desfăşurând un zel ridicol, aproape sacrilegiu. Un rege trebuie să lupte pentru 
a-şi apăra supuşii, „nevestele şi copiii lor, țara şi familia“, dar pentru a apăra 
religia niciodată. 

Credinţa e afacerea proprie lui Dumnezeu. Pentru ea, precizează Pantagruel 
în vreme ce Căpcăunul se apropie de el „fălos nevoie mare“, Doamne, nu vrei 
alt sprijin „decât credinţa catolică şi comuniunea cuvântului tău, şi ne-ai oprit 
să te apărăm cu armele; căci tu eşti Atotputemicul care, atunci când e vorba de 
lucrarea ta proprie, care e credinţa, în care cauza ta e pusă în acțiune, ştii să te 
aperi mai bine decât putem crede noi“. Frumoasă respingere, în paranteză fie spus, 
a zelului într-ale persecuției al prinților şi al clericilor. Ea provine dintr-o 
concepţie atât de cuprinzătoare a puterii divine, cu adevărat absolută şi nesfârşită, 
încât nimeni nu se miră văzând-o producând efectul natural indicat de Erasm 
la începutul tratatului Despre liberul arbitru. negarea liberului arbitru al omului: 
Pugnat ex diametro Dei Omnipotentia cum nostro Libero Arbitrio”. Iată textele: 
„Nu vreau să fiu făţarnic cu voi, declară Pantagruel în capitolul XXVIII al 
romanului, spunându-vă: Ajută-te şi Dumnezeu te va ajuta, căci trebuie spus pe 
dos: Ajută-te şi Dumnezeu îți va rupe gâtul. dar vă spun: puneţi-vă toată speran- 
ţa în Dumnezeu şi el nu vă va părăsi“. Textul are o vigoare curioasă: Ajută-te, 
iar Dumnezeu îţi va rupe gâtul! Forţa lui rezidă, fără îndoială, în convingerea 
lui Grandgousier ce reflectează asupra cazului duşmanului său, Picrochole: dacă 
acesta face atâtea lucruri rele. e din cauză că „Dumnezeu cel veşnic l-a lăsat în 
seama liberului său arbitru şi a pornirilor sale, ce nu pot fi decât rele dacă nu 
sunt îndreptate fără oprire de harul dumnezeiesc“. 

Din fericire, Dumnezeul rabelaisian e la fel de bun pe cât de puternic. El 
nu-şi întoarce capul cu oroare de la păcătos, de la cel ce suferă de urmările păcatu- 
lui lui Adam. Cel puţin cu condiţia ca vinovatul să-şi merite iertarea prin 
umilinţa de care dă dovadă:“Cu toţii păcătuim, şi îi cerem neîncetat lui 
Dumnezeu să ne absolve de păcate“, aşa ne mântuim, cu ajutorul şi prin graţia 
lui Dumnezeu. Acesta nu-i părăseşte niciodată pe cei ce „și-au pus în el speranţa 
şi aşteptarea“. Nu-i lasă niciodată neajutoraţi în faţa răului, a „spiritului cârtitor“ 
de care vorbeşte Ulrich Gallet şi care încearcă să-i înşele pe oameni cu „viclenii 
şi fantome amăgitoare“. Lui Grandgousier îi e teamă, şi lui, de necazurile pe care 
le poate aduce „spiritul cel rău“. Dacă Picrochole l-a jignit aşa cum a făcut-o, 
aceasta s-a întâmplat din cauza perfidici Celui rău. Şi bătrânul rege e gata să 
reia bucuros, în multe împrejurări, distincţia clasică pe care nu pierde nicicând 
ocazia să o facă conducătorul pazei orăşeneşti: „Dacă eşti trimis de Dumnezeu, 
vorbeşte; dacă eşti trimis de Celălalt, piei!“. 

„(Cei ce s-au despărțit de Dumnezeu şi de rațiune pentru a-şi urma pornirile 
lor perverse nu au nimic sfânt.“ Dar ajutat de Dumnezeu, copleşit de bunătatea 
lui şi priceput să profite de ea, omul va putea dimpotrivă să aştepte fără frică 
clipa judecății şi verdictul unui Dumnezeu „ce răsplăteşte cu dreptate tot ce am 
făcut“; va cunoaște, în cele din urmă, beatitudinea sufletului eliberat din 
„întunecata închisoare“ a trupului făcut din lut; „unit cu Isus Mântuitorul“, el 
va regăsi în împărăţia Creatorului plenitudinea binelui, a cunoaşterii şi a perfec- 
țiunii: tunc satiabor, cum apparuerit gloria tua...!9 


III. O RELIGIE A CUVÂNTULUI ŞI A SPIRITULUI 


Care e prima, şi aproape singura, îndatorire a omului aflat în faţa unui 
Dumnezeu atât de bun? Să citească, să mediteze la cele veşnice, să practice 
Evanghelia. 

De zeci de ori, în primele texte rabelaisiene, Evanghelia e invocată, citată, 
cinstită, recomandată. celebrată, mereu cu un accent de sinceritate emoționată 
şi de gravitate entuziastă. Preafericit, exclamă Gargantua după ce ascultă citirea 
profeţiei găsită la temelia mănăstișii telemiţilor, preafericit va fi „acela care nu 
se va înfricoşa, ci, fără să fie ispitit de plăcerile trupului, se va îndrepta spre 
limanul mântuirii“. Căci „viaţa aceasta e trecătoare, dar cuvântul lui Dumnezeu 
e acelaşi în vecii vecilor“. Iată,aşadar, îndatorirea noastră primă şi esenţială: 
cercetarea zilnică a Sfintelor Scripturi; dacă se poate, dobândirea cunoştinţelor 
necesare pentru a citi „mai întâi Noul Testament şi Scrisorile Apostolilor, în 
greacă; apoi Vechiul Testament, în ebraică“; ascultarea, în fiecare dimineaţă, 
a lecturii unei pagini din Dumnezeiasca Scriptură: nu ca pe o carte de farmece 
pe care o mormăi fără să înţelegi nimic din ea, ci ca pe un minunat text din 
vechime căruia trebuie să-i pătrunzi spiritul. 

Această favoare nu e rezervată doar celor învăţaţi. Toţi creştinii trebuie să 
participe la binefacerile Cuvântului sfânt. De unde obligaţia, pentru păstorii 
popoarelor, de a asigura răspândirea adevărului şi de a-i susține şi a-i încuraja 
nu pe călugării trândavi şi pe preoţii ignoranţi, ci pe bunii predicatori 
„propovăduitori evanghelici şi dascăli“, ce explică unele cărţi sfinte în discursuri 
familiare şi savante totodată. Regii uriaşi simt totodată greutatea unci atari 
îndatoriri. Au citit fără îndoială frumoasa Scrisoare de îndemn către toți 
creştinii şi creştinele pe care Lefèvre d'Etaples a aşezat-o în fruntea celei de a 
doua părţi a traducerii sale a Noului Testament”%; socotesc şi ei, desigur, că pruncii 
trebuie să citească „testamentul tatălui lor“ nu o dată, ci de nenumărate ori, „în 
biserici, lăcaşurile lui Isus Cristos în care întreagă suflarea, cei simpli şi cei 
învăţaţi, se adună pentru a asculta şi a cinsti cuvântul sfânt al lui Dumnezeu“; 
şi ei vor, în împărăţia lor a Utopiei, să imite „dorinţa blândului rege, creştin şi 
cu numele şi cu inima, ca învățătura lui Dumnezeu să fie răspândită în curăţenie 
sufletească de-a lungul şi de-a latul împărăției, spre gloria Părintelui preamilostiv 
şi a lui Isus Cristos. fiul lui“! | 

Pantagruel proclamă şi el într-un limbaj asemănător. ştim foarte bine, 
obligaţia regilor de a pune să se predice Sfânta Evanghelie în tot regatul. „cu 
curăţenie sufletească, simplu şi în întregime“, pentru ca „abuzurile unei mulţimi 
de flecari şi de falşi profeți care au otrăvit oamenii cu vorbăria şi cu născocirile 
lor dezmăţate“ să fie stârpite în adevărata ţară creştină. Iar lui Pantagruel. care 
cere acest lucru, îi răspunde în ecou maestrul Alcofribas, într-unul din cele patru 
capitole asupra anotimpurilor ce se adaugă, în reeditarea din 1534, la textul 
Prezicerii pantagr-ueline din 1532: el se ridică împotriva celor ce „nu cred defel 
în Dumnezeu“, dar prigonesc „sfântul şi divinul Cuvânt, şi pe cei ce-l răspândesc“. 
După care, iată ce precizează Rabelais însuşi, în 1535, pe când era „doctor în 
medicină şi medic în marele spital din Lyon“, vreme la care îşi va redacta 
Almanahul, publicat sub numele său: „Eu vă spun că. dacă conducătorii şi 
comunităţile creştine cinstesc cuvântul divin al lui Dumnezeu şi îşi îndreaptă 
propriile pomiri şi pe supușii lor după acesta, vom vedea firmamentul, pământul 
şi felul de a fi al celor mulţi vesel, bucuros, înclinat spre cele plăcute şi blând, 
mai minunat decât de mai bine de 50 de ani încoace.“. Dar să ne amintim că, 
dacă pe marea poartă a mănăstirii din Telem stă scris: 


Cyn 'entrez pas, hypocrites, bigotz... 
Tirez ailleurs pour vendre vos abus!" 


deoarece nu de puțină vreme oamenii „ce se hrănesc cu credința evanghelică 
sunt persecutați“, putem citi acolo şi aceste cuvinte de primire: 


Cv entrez, vous qui le sainct Evangile 
En sens agile annoncez, quov qu 'on gronde; 
Céans aurez un refuge et bastille...? 

Iar concluzia e aceasta: 


Entrez, qu'on fonde icv la fov profonde, 
Puis qu 'on confonde, et par voix et par rolle, 
Les ennemis de la saincte Parole!? 


IV. CULTUL ŞI SLUJITORII LUI 


O religie a Cuvântului se împacă greu cu un cult exterior foarte dezvoltat. 
De aceea, în textele rabelaisiene e vorba doar de cultul interior. Dumnezeu trebuie 
să fie cinstit, adorat, rugat şi implorat, preamărit pentru nesfârşita sa bunătate. 
Trebuie să i se aducă mulţumiri „pentru toate lucrurile trecute, cerându-i 
dumnezeiasca sa îndurare pentru vremurile viitoare“. Nu e interzis a înălța, spre 
lauda lui. frumoase cântări: dar îndatoririle credinciosului se limitează strict „la 
a-l sluji. iubi şi a se teme de el, la a-şi pune în el toate gândurile şi speranţele, 
iar prin credinţa adusă de caritate la a se uni cu el în aşa fel încât niciodată păcatul 
să nu-l îndepărteze de el“. 

La o parte, aşadar, cu superstiţiile predicatorilor de pelerinaj, gata să 
purceadă la rugăciuni publice şi să vândă ipoteci asupra lumii de dincolo! 
Creştinului îi e de ajuns că-l are pe Dumnezeu. iar acesta nu are nevoie de sprijin 
din afară. Faptul e cu atât mai notabil cu cât Rabelais a fost franciscan, iar noi 
ştim ce a însemnat cultul franciscan al Fecioarei: totuşi. nu se vorbeşte nici o 
dată de Maria în Pantagruel. nici în Gargantua, şi nici în Cartea a treia sau în 
Cartea a patra. Numele Mariei nu apare decât o dată sau de două ori pe buzele 
unui erou al lui Rabelais: şi despre cine credeţi că e vorba? E Panurge netotul, 
Panurge văicăritul. cel ce moare de frică în timpul furtunii... -Dumnezeu fără 
Fecioara. Dumnezeu fără sfinţi. Desigur, trebuie cinstiţi „cei drepți şi cei 
sfinţi“. Dar a le acorda puterea surprinzătoare de a vindeca. sau puterea oribilă 
de a aduce boala: a crede în sfânta Margareta gata să le ajute pe femeile grele 
sau în sfântul Sebastian aducând ciuma în lume; a te încredința, la primul 
pericol. sfântului Jean d'Angely, sfântului Eutrope de Saites, sfântului Mesmes 
din Chinon sau „altor mii de buni sfinţi mititei“, fără a mai vorbi de sfântul 
Guodegrin, „care a fost martirizat cu mere coapte“: aberaţii stupide ale unor 
prefăcuţi fără credință”! !. 

„Sătul de pribegie“, pelerin simbolic, încheindu-şi călătoriile ridicole, se 
întoarce acasă împreună cu prietenii. Prin propriu-i exemplu, îi aduce înapoi în 
casele lor pe toți marii băutori care plecaseră în bande în 524, de sfântul 
Hiaccho. Aveţi grijă de familiile voastre, le spune Pantagruel; „munciţi fiecare 
după vocaţia voastră, învăţaţi-i numai lucruri bune pe pruncii voştri şi viețuiți 
aşa cum vă cere bunul apostol Pavel: dacă veţi face aşa, Dumnezeu, îngerii şi 

sfinţii vă vor avea în paza lor; şi niciodată ciuma, sau vreun alt rău, nu vă va 
aduce vreo supărare“. Nu cumpăraţi indulgenţe, nici măcar la preţul avantajos 
cu care vi le vinde în infern maestrul Jean le Maire, ajuns papă, cu cuvintele: 
„Luaţi iertări ale păcatelor, ticăloşilor, luaţi cât mai multe, sunt ieftine!“ - şi nici 
la acela, şi mai avantajos, pe care-l practică în bisericile pariziene îndrăznețul 
Panurge: el cumpără numai de un ban şi „se mulțumește cu puţin în astfel de 
treburi“. Nu că adevărata doctrină a Bisericii ar fi proastă. În vreme ce-i 
masacrează pe hoţii din Imprejmuire, readuşi la împăcare, cum se cuvine, de 
călugării abației, fratele Ioan o formulează corect, în reflecţii de o ironie 
sinistră; „Aceştia s-au spovedit şi sunt plini de căință; şi-au câştigat iertarea 
păcatelor iar acum se duc în paradis pe o cale tot atât de dreaptă ca o seceră!“. 
Contrar însă fratelui loan. maestrul Jean Lemaire ştie foarte bine că majoritatea 
oamenilor socot că-şi câştigă iertarea păcatelor atunci când o cumpără, nu 
dacă se căiesc; şi conchide: „această iertare serveşte doar la a-i face pe oameni 
să nu valoreze două parale“! 

La fel se întâmplă cu diferite alte practici. Apa sfințită e un izvor nesecat 
de glume. În anul marii secete, când s-a născut Gargantua, a fost o mare bătaie 
de cap ca să fie salvată, în toate bisericile. Credincioşii însetaţi se îmbulzeau 
la agheasmatare să o bea pe toată: a trebuit să se publice o dispoziţie „de către 
adunarea cardinalilor şi a Sfântului Părinte“ prin care să se arate că „nimeni nu 
va bea mai mult de o înghiţitură“ (Pant.,II). Dar când Picrochole trimite în 
recunoaştere 1600 de soldaţi cavalerişti, sub conducerea lui Tyravant, nu-i 
lasă să plece până ce nu „se freacă cu toţii cu apă sfinţită“ şi nu iau asupra lor 
o eşarfă „folositoare în orice posibilă întâlnire cu diavolul“ (Garg.„XLIII): 
precauţie ce se dovedeşte tot atât de inutilă ca şi recitarea, înainte de luptă, a 
unei rugăciuni „în măsură să ferească de orice lovire cu armă de foc“; nu-mi 
va servi la nimic, declară limpede fratele Ioan, „căci nu cred în puterea ei“. 

In sfârşit, un ultim fapt: în aceste texte, preotul face figură de ființă 
prisoselnică şi trândavă. Nu face decât să fonfăie slujbe şi rugăciuni sau să înşire 
mecanic o grămadă de „Tatăl nostru“; la o parte cu el: să sosească „bunul 
predicator evanghelic şi dascăl“. Să dispară odată toți călugării şi călugărițele, 
această pleavă dăunătoare a „celor ce se înfruptă din păcatele altora“. Au trecut 
de mult vremurile de când o castă de creştini, ce s-au retras din viaţa lumească, 
putea să se ofere ca o ofrandă vie lui Dumnezeu, asigurând astfel mântuirea 
fraților din ordinele mai neînsemnate, ocupați în chip meschin cu câştigarea pâinii 
zilnice. „Dar oare se roagă cu adevărat lui Dumnezeu pentru noi? întreabă 
Grandgousier. -Nici vorbă de aşa ceva, răspunde Gargantua. Mormăie întruna 
legende şi psalmi pe care îi aud doar ei; apoi înşiră o mulţime de «Tatăl nostru» 
amestecați cu lungi «Ave Maria» fără să le pese ce spun sau cine-i aude; asta 
se cheamă să-ţi baţi joc de Dumnezeu, nu să te rogi“. Ascunși ca în spatele unor 
măşti pentru a induce lumea în eroare, prefăcându-se că nu se ocupă cu altceva 
decât „cu contemplare şi cu rugăciuni, post şi uciderea simţurilor“ - de fapt 

„Curios simulant sed Bacchanalia vivunt! “14 Adevărata doctrină însă e formulată 
astfel de Gargantua: „Toţi creştinii curaţi, de orice condiţie şi în orice loc sau 
timp, se roagă lui Dumnezeu. Iar Sfântul Duh se roagă şi se pune chezaş pentru 
ei. Şi astfel îi primeşte Domnul în mare mila sa“. Fiecare făptură răspunde de 
greşelile ei direct, în faţa lui Dumnezeu creatorul. Mântuirea e o lucrare 
individuală: afirmaţie cu accent foarte modern. 


V. OBIECŢIA DE SINCERITATE 


Iată încheiat acest periplu printre texte - întreprins cu simplul scop de a le 
trece în revistă, fără a opera alegeri. Rezultatul vă pare impresionant? Dacă da, 
rezistaţi dorinţei de a formula, la repezeală, concluzii seducătoare dar uşuratice: 
reconstituirea unei doctrine personale nu se face după simple aparenţe. Să 
examinăm, aşadar, mai întâi numeroasele probleme pe care le ridică aluziile 
rabelaisiene. 

Mai întâi, ce rezonanţă degajă ele? Creştină. Am subliniat adesea acest lucru, 
oricât de mult am dorit să evităm interpretările. Iar dacă am fi lărgit cercetarea, 
concluziile noastre ar fi putut fi întărite. Am fi arătat de exemplu cât de profund 
creştină e frumoasa imagine a regalității ideale pe care ne-o desenează Rabelais 
în persoana lui Gargantua, a lui Pantagruel şi a negativului acestora, Picrochole. 

Uriaşii nu se declară creştini cu jumătate de gură. Grija lor de a acţiona 
conform doctrinei şi spiritului creştinismului se manifestă în orice ocazie. lată 
ce spune Grandgousier în vreme ce-şi ia armele, pentru a-şi ajuta supușii: „Aşa 
trebuie să ne dicteze rațiunea. Căci trăiesc şi mă hrănesc din truda lor, eu, copiii 
mei şi familia mea.“. Rațiunea: să nu ne înşelăm, totuşi, asupra sensului acestui 
„raţionalism“ politic. În alte texte apare: „Nu mai trăim vremuri în care se 
cuceresc împărăţii pe seama aproapelui“, cum spune Grandgousier atacat de 
Picrochole. S-ar putea opri aici, dar adaugă: „pe seama aproapelui nostru 
creştin“. Bătrânul rege nu exprimă aici concepția unui pact tacit de solidaritate 
umană, ci al unei solidarităţi specific creştine. Tot aşa, Ulrich Gallet, trimisul 
lui, dezvoltă tema unei Sfinte Alianțe şi a unei „prietenii sacre“ între domnitorii 
creştini, atunci când îl mustră zadamic pe regele brutal şi pus pe tulburări, căruia 
Grandgousier îi condamnă faptele într-un cuvânt: „Imitarea celor din vechime, 
precum Hercule, Alexandru, Hannibal, Scipio, Cezar şi mulţi alţii e contrară 
învățăturii Evanghelici.“. Şi astfel se precizează sensul citatului din Platon pe 
care Rabelais îl invocă după Erasm şi E/ogiul nebuniei: „Cetățile vor fi fericite 
doar când regii vor filosofa sau când. filosofii vor domni.“ Regii lui Rabelais 
filosofează cu ajutorul sfântului Pavel. 

Dar obiecțiile? Le văd în număr de trei, şi e bine să le examinăm înainte de 
a ne așeza în faţa „catehismului giganţilor“ pentru a-i măsura sensul şi greutatea. 
Mai întâi aceasta: „Spuneți că e vorba de texte creştine? Dar nimic nu e mai 

simplu: Rabelais le găseşte în marea tolbă a memoriei sale, unde s-au depus în 
urma anilor de mănăstire. Sunt doar referinţe la chestiuni ale religiei, care nu 
implică adeziunea la o credinţă vie. Iar celelalte? Nu fiți naivi. Adevărata 
intenţie a maestrului François nu e de a strecura îndrăzneli de temut sub 
acoperirea unor formulări liniştitoare?“. Şi iată cea de a doua obiecţie, ce 
priveşte sinceritatea, şi care se sudează cu prima. 


VI. ÎN CARE RABELAIS SE DECLARĂ CREŞTIN 


Iar acum ne aflăm la Lyon, la târgul din 1532. E vremea în care se pare că 
Pantagruel pătrunde în marele public. Să fie textul anticreştin al celui mai 
înverşunat dintre atei? Dar în 30 noiembrie 1532 (în aceeaşi lună şi în acelaşi 
an), acest duşman al lui Cristos îi adresează lui Erasm vestita scrisoare „către 
Salignac“. Ea cuprinde. cum am văzut. o acuzaţie de ateism adusă de Rabelais 
împotriva lui Scaliger. Şi mai cuprinde şi altceva. mai curios încă. Cu frumoasa 
lui mână elegantă, Rabelais a înscris în fruntea celebrului text această formulă; 


SP. a Jesu-Christo Servatore!S 


Va fi greu de susţinut că Rabelais anticreştinul a fost constrâns, în acel text, 
să-l invoce pe Cristos. Ilustrul său corespondent nu s-ar fi scandalizat dacă ar 
fi citit simplul S.P.D. pe care Rabelais, acelaşi Rabelais, îl trimitea preacreştimiului 
Budé: Domino Gulielmo Budaeo, S.P.D.!6 formula scrisorii din 4 martie 
15212122. Jar dacă scoatem la iveală veşnicul (şi foarte comodul) argument: 
„Rabelais e prudent“, se poate răspunde: “Afirmarea credinţei în Isus Cristos 
Mântuitorul într-o scrisoare care nu era destinată publicării şi care, în fapt, nu 
a apărut decât târziu. şi sub un nume fals, în corespondenţa lui Erasm, nu 
putea să-i fie lui Rabelais de nici un folos şi nici să-i aducă vreun ajutor.“. 

Nu ducem lipsă de texte scrise pentru a fi tipărite. răspândite printre cititori, 
a căror prudență e prefăcută. Deschideţi prefața Prezicerii pantagrueline. ce apare 
în ianuarie 1533: Celor ce vor să citească cele de mai jos, salut şi pace întru 
Cristos. Lăsând deoparte numele lui Isus. ayem de-a face cu formula finală a 
scrisorii lui Grandgousier către Gargantua. Pacea lui Cristos, Mântuitorul 
nostru, să fie cu tine. Stapfer pretinde (p.380) că folosirea lui Cristos fără 
articol e, aici, indicele tendinţelor protestante ale lui Rabelais. Poate că e bine 
să fim mai puţin tranşanţi”!*%. dar şi să notăm că, împotriva celor ce s-au spus, 
formula: Pacea lui Cristos să fie cu tine era, în latină ca şi în franceză, curent 
folosită în scrierile evanghelice. Gratia et Pax Christi Jesu, spune Lambert 
d! Avignon electorului de Saxa în 1523, urmând exemplul lui Luther ce-l saluta. 
în acelaşi an, pe Charles de Savoia cu aceste cuvinte: Gratia et pax in Christo 
Jesu Domino nostro”. În 1526 (7 decembrie). Roussel îi scrie lui Farel: Gratia 

et pax Christi tecum!S. În aceeaşi lună, Toussain îi scrie aceluiaşi Farel, şi el: 
Gratia et pax domini nostri Jesu-Christi cum omnibus vobis!9. Cât despre 
menţionarea Mântuitorului. făcută de Grandgousier, o regăsim la Farel, în 
noiembrie 1532, foarte dezvoltată de altfel: „Graţia. pacea şi mila lui Dumnezeu, 
Părintele îndurător, prin unicul salvator şi mântuitor al oamenilor. Isus!**3142. 

Toate aceste texte indică un climat. Nu maipuţin, de altfel. decât cele din 
vestigiile păstrate ale altui almanah rabelaisian. Pierdut ca şi almanahul din 1535, 
el a apărut la Lyon, „calculat după meridianul nobilei cetăţi“ pentru anul 1533, 
„Şi a fost alcătuit de mine. François Rabelais. doctor în medicină şi profesor de 
astrologie“. Găsim un fragment destul de scurt din el. păstrat de Antoine Le Roy. 
în toate ediţiile textului rabelaisian. E un ansamblu de texte sfinte în franceză, 
de o ortodoxie perfectă. despre care fie şi numai un pasaj ne va da o impresie”153: 

„Trebuie să ne smerim şi să-l rugăm pe Împăratul Veşnic. după cum ne-a 
învăţat Domnul nostru Isus Cristos: Împlinească-se nu ce vrem şi cerem noi, 
ci vrerea lui. şi lucrurile stabilite de el. încă înainte ca şi cerul să fi fost făcut. 
Iar gloriosul său nume să fie preamărit întotdeauna şi pretutindeni“. Cam multe 
invocări ale lui Cristos, şi pe deasupra foarte fervente, sub pana unui mare 
negator! 

Să luăm acum obiecţia: , “Totul a fost scris pentru a fi vândut. şi pentru sigu- 
ranţa personală“. Dar ar trebui să ni se arate ce-l putea obliga, nu pe Alcofribas, 
ci pe doctorul Rabelais. care redacta un 4/manah pentru 1533, să-l împăuneze 
cu declaraţii creştine. Nişte farse sonore şi deşucheate n-ar fi fost mai nimerite 
scopului decât citatele biblice şi „frumoasele texte din Evanghelii în franceză“? 
Poate chiar mult mai nimerite, tocmai din punctul de vedere al siguranţei 
personale a lui Rabelais. 

Mai e apoi nevoie să amintim importanta redactare a ex-libris-ului manuscris 
pe care Rabelais l-a aşezat pe prima pagină a operelor lui Platon?’® - ediţia aldină 
din 1513 - ediţia princeps a textului grec complet al filosofului. un mare in-folio 
în două părţi. păstrat în zilele noastre la Montpellier? Pe titlu se poate citi, 
consemnat de mâna lui Rabelais: Fr onse Rabelesi, medici . snovõonrotatov, 
ya Tov avtov pov Yprotiavowv”. Abel Lefranc datează această inscripție 
din anii de mănăstire - către 1520, spune el, când Rabelais era persecutat la 
Fontenay, împreună cu Pierre Amy. Xpiotiavow ar fi totodată o profesiune de 
pietate şi o precauție. La acestea. eu aş avea de obiectat multe lucruri, şi mai 
întâi acesta: dacă ar fi vrut să-şi oprească investigaţiile, încă de la prima pagină 
a Platon-ului său. printr-un elogiu cam naiv al creştinismului, Rabelais ar fi 
încercat fără îndoială să se facă înţeles de duşmani. care nu studiaseră greaca, 
limbă a demonilor. Graecum est, non legitur”!: ar fi trebuit deci să scrie în latină: 
et amicorum ejus Christianorum” = 

Apoi. dacă inscripția ar data din anii petrecuţi la mănăstire. apare un cuvânt 
care ar trebui să surprindă: Afedicus. Nu că ar fi existat vreo incompatibilitate 

între starea de franciscan şi aceea de student în medicină. Dar, oricum, la 
Fontenay, în mănăstire, Rabelais nu era Francois Rabelais doctorul, ci fratele 
François. S-ar putea apoi aminti menţiunea Francisci Rabelaesi Xwovod, pEv 
tO yevot, tpo aïpeow GE ppoyyioyavov latpov™ pe o ediţie greacă a 
Noului Testament. E o redactare curioasă. Abel Lefranc, care a recenzat toate 
ex-libris-urile manuscrise ale lui Rabelais. n-a dat de acesta372. Să nu-l lăsăm 
deoparte. Dacă bănuim că Rabelais a avut o vocaţie medicală timpurie, atrag 
atenţia asupra unei Epitre Responsive (Scrisoare de răspuns) pe care i-o 
adresează Jean Bouchet pe vremea când, devenit benedictin din cordelier, era 
secretarul lui Geoffroi d'Estissac. Or, acest episcop de Maillezais, 


Prelat devot et de bonne conscience 
Et fort sgavant en divine Science, 
En canonique et en humanité”, 


având gusturi aparte. căuta oameni învăţaţi 


En grec, latin et fi-angois, bien estrez 
4 deviser d'histoire ou théologie”. 


Iar acestea erau. ne spune Bouchard. tocmai talentele lui Rabelais: 


Dont tu es l'un; car en toute clergie 

Tu es expert. A ce moyen te print 

Pour servir, dont tres grand heur te vint. 

Tu ne pouvais trouver meilleur service 

Pour te pourvoir bien tost de bénéfice.. 318526 


Greacă, latină, franceză. istorie. teologie. Nu apare. în scrisoare, nici un cuvânt 
despre ştiinţa medicală a lui Rabelais. Dacă, pe vremea aceea deja. Rabelais se 
specializase în aşa măsură în medicină încât se putea intitula „Rabelais, medic“ 
neglijând orice altă calitate, o astfel de omisiune a lui Bouchard nu e, într-adevăr, 
surprinzătoare? 


x k 
* 


Mai e ceva. Rabelais a avut copii. Mai întâi doi, a căror urmă a fost găsită 
recent?!%. Apoi un al treilea. cunoscut de mult: un prieten al lui Rabelais, 
juristul poet din Toulouse. Jean de Boyssone, ne-a lăsat în legătură cu această 
procreaţie rabelaisiană câteva piese în versuri latine. rămase în manuscris şi. din 
nefericire. nedatate*2*. Copilaşul s-a născut la Lyon, dar nu se ştie când. A văzut 
învârtindu-se în jurul leagănului său „pontifi romani“. A murit la doi ani. Asta-i 

tot. Şi ce nume i-a dat Rabelais fiului său? Théodule”. Numele nu e obişnuit, 
e ales cu grijă. Oare i s-ar potrivi pruncului unui deist, dornic de a evita orice 
nume sfânt? Da, dar unui copil de evanghelist. însufleţit nu mai puţin de o dorinţă 
asemănătoare? -Nu e însă ciudat să-l vedem pe Jean de Boysson€ interpelându-l 
pe micul dispărut într-una din piesele Aformântului lui Théodule cam aşa: „De 
ce ne părăseşti atât de repede?“ La care copilul răspunde: „Nu din cauză că 
disprețuiesc viaţa, dragă Boysson€. Trec în lumea cealaltă pentru a scăpa de riscul 
de a muri pentru totdeauna. Singura viaţă ce poate fi dorită de cei pătrunşi de 
virtute e cea întru Cristos“. Dar o astfel de afimaţie nu-l angajează decât pe poetul 
Boyssonc? Ba da, dar ar fi vorbit el în aceşti termeni despre fiul unui om ce-l 
duşmănea pe Cristos? „Trec în lumea cealaltă pentru a scăpa de riscul de a muri 
pentru totdeauna.“: curioasă afirmație atribuită fiului unui materialist implacabil.. 321 

De altfel, haideţi să-i dăm din nou cuvântul lui Rabelais. Nu o dată, ci de 
zece, de douăzeci de ori. în Gargantua ca şi în Pantagruel, Rabelais emancipatul 
şi anticreştinul vorbeşte în termeni ireproşabili, ba chiar înduioşaţi şi cu o 
nuanţă de vizibilă emoție, despre Evanghelie şi despre bunii predicatori 
evanghelici. E nevoie să amintim câteva dintre aceste texte atât de cunoscute, 
impregnate, toate, cu o gravitate voită? Iată. de pildă. dorinţa lui Pantagruel 
(cap.XXIX). pe care Rabelais o va menţine din ediţie în ediție, fără modificare: 
„--- Mă leg şi făgăduiesc în faţa ta ca pretutindeni în ţinuturile Utopiei, ca şi în 
celelalte țări unde se va întinde puterea şi stăpânirea mea, să propovăduiesc sfânta 
Evanghelie a ta, cea curată, nestrămutată şi adevărată, iar înşelăciunile încercate 
de ceata făţamicilor şi a profeților mincinoşi care au înveninat lumea cu legi 
lacome şi răstălmăciri mincinoase să le nimicească pe unde voi trece“. Ceva mai 
departe, Rabelais însuşi se plânge. în mumele lui. de starea de spirit a parizienilor. 
Un scamator, un catâr sau un om ce cântă la vielă”? adună mai mulți gură-cască 
la răscrucile marelui oraş decât un bun predicator evanghelic. un predicator care, 
spre deosebire de călugării trândavi cunoscuţi de toată lumea, îndrumă pe cei 
care-l ascultă în adevărurile creştine. Ne amintim că Gargantua, în zilele ploioa- 
se, se duce să asculte „povețele salutare“; el pătrunde, graţie lor, în sensul acelor 
pagini din dumnezeiasca Scriptură pe care tânărul Anagnoste i le citeşte, cu o 
pronunțare plină de competenţă, în fiecare dimineaţă, în vreme ce e frecat cu 
buretele în baie??? 

Să reținem că astfel de cuvinte nu erau lipsite de primejdie. Ele îl clasau pe 
cel ce le spunea printre novatori. Il expuneau. asfel, atacurilor perlamentelor, 
prea puţin suspecte de blândeţe faţă de „lutherie“. Pantagruel e publicat în 1532. 
În acelaşi an, în iunie mai precis, Jean de Caturce a fost ars de viu la Toulouse, 
sub acuzaţia de erezie. De fapt, nu reuşesc să-l înțeleg pe Rabelais al lui Abel 
Lefranc şi contradicţiile lui. Câte imprudenţe a putut comite un om atât de precaut! 
Duşman feroce al creştinismului. iată-l expunându-se unor mari riscuri doar pen- 
tru plăcerea de a apăra cu vitejie o Evanghelie de care-şi bate joc... Suntem puşi 

în situaţia de a-i atribui o idee uşor paradoxală: că lectura Evangheliei în 
franceză serveşte drept antidot la otrava creştină! 

Ştiu foarte bine ce sugerează Henri Estienne: vicleanul vrea să atragă. prin 
declaraţiile sale cu iz creştin, calculate pentru a-i păcăli pe evanghelici, pe toţi 
oamenii care, momiţi. îl vor citi fără neîncredere, căzând apoi victimă veninului 
său. Dacă ar fi vorba de machiavelism, un atare demers s-ar putea numi aşa ceva; 
dar ar fi mai bine dacă am putea susţine cele de mai sus prin cea mai mică 
dovadă.. In rest, să lăsăm deoparte apa sfințită, Sfântul Giulgiu de la Chambery 
care a ars atât de rău încât nu s-a mai putut salva nimic din el, pe sfântul 
Eutrope ce aduce hidropizia, pe sfânta Margareta ce nu le ajută pe lăuze, 
Sorbona şi pe cei ce o populează. Cum putem însă explica pasajele emoționante 
în legătură cu Evanghelia? 

Dacă aş fi făcut o selecţie a textelor, aş fi reținut, probabil, prima obiecţie. 
Dar nu am făcut. Eşalonate pe trei ani de viaţă literară, textele trecute în revistă 
au un remarcabil caracter de constanţă, de coeziune şi de unitate. Nu e vorba, 
evident, de reminiscenţe înşirate la întâmplare. In acest caz. Rabelais s-ar fi 
mărginit la date strict ortodoxe: n-ar fi râs de pelerini. şi nici n-ar fi trecut-o sub 
tăcere pe Fecioara Maria. Avem de-a face, la el, cu un sistem, şi cu o religie. 
Elementele acestora, pretutindeni identice, le regăsim şi în Pantagruel, şi în 
Gargantua. şi în Almanahuri. şi în Prezicere. Peste tot au același rol, făcând 
perfect inteligibile S.P. a Jesu-Christo Servatore din scrisoarea către Erasm; salut 
şi pace întru Cristos din Prezicerea pantagruelină; pace lui Cristos, Mântuitorul 
nostru din scrisoarea lui Grandgousier către Gargantua; frumoasa invocaţie către 
Domnul nostru Isus Cristos din Almanahul din 1535 şi ex-libris-ul creştin de 
pe volumul Platon din 1513. 

. Iar cea de a doua obiecţie? 

Ni se sugerează că Rabelais ar fi un raţionalist, un liber cugetător care, în 
această calitate, doreşte evident să combată în mintea celor puţin instruiți (să 
nu uităm că scrie în franceză) influenţa dăunătoare a unei religii care. de secole, 
iese din biserici şi din mănăstiri în lumea întreagă, pătrunde spiritele şi le 
îndestulează, se strecoară prin mijlocirea obiceiurilor în toate actele oamenilor, 
ca şi în gândurile lor. Iar mijlocul pe care-l închipuie constă în a înghesui în 
locurile cele mai izbitoare din cărţile sale declaraţii perfect creştine? Felul de 
viaţă pe care-l preconizează e urmarea modelului evanghelic, predicarea 
Evanghelici şi aderarea la ea? Şi când scrie almanahuri pentru folosinţa celor 
mulţi nu găseşte altceva mai bun de făcut pentru a abate atenţia cititorilor de 
la creştinism decât să umple paginile cu citate din Evanghelic în franceză? -Ar 
fi o metodă cam stranie pentru un fricos, deoarece, practicând-o, Rabelais s-ar 
expune, fără motiv, multor necazuri. Se clasifică, el însuşi, printre partizanii unui 
creştinism novator şi suspect. Să recunoaştem: dacă cel ce citează, la începutul 
Prezicerii pantagrueline, psalmul V: Ii vei nimici pe toți cei ce spun minciuni, 
dacă cel ce proclamă: „nu e mic păcatul de a minţi cu bună ştiinţă şi a-i înşela 

pe bieţii oameni“ a minţit vorbind despre Scriptură cu atât respect şi înflăcărare, 
n-ar fi de ajuns să invocăm primejdiile timpului şi micile laşităţi ale unei 
necesităţi ce e străină legii morale pentru a admira, la Rabelais, o prodigioasă 
abilitate în arta de a înşela". Contrar obiceiului contemporanilor noştri. foarte 
bucuroşi a ne arăta în „raţionaliştii“ de odinioară tot atâţia laşi şi mincinoşi. ar 
trebui să spunem, nu fără dispreţ: „A fostun maestru perfid“. Dar ar mai trebui 
să adăugăm, pe deasupra: „Şi un închipuit imbecil“, căci întrecea orice limită. 


VII. DACĂ URIAŞII AR TRIŞA, ÎN NUMELE CUI AR FACE-O? 


Rămâne cea de-a treia obiecţie, cea mai importantă. La drept vorbind, n-o 
găsesc nicăieri formulată. Dar oricine e familiarizat cu condiţiile speculaţici 
filosofice la începutul secolului al XVI-lea se trezeşte în situaţia de a o formula 
el însuşi. Oare eroii lu Rabelais nu ne oferă, în acelaşi timp, antidotul şi otrava? 
„lată, pricepuţii mei cititori. doctrina creştină. Am curăţit-o. iar ea a lepădat tot 
ce poate să pară multora ca o serie de abuzuri. Alături. găsiţi raționalismul critic, 
doctrina celor emancipaţi. Într-o parte. adevărul revelat; într-alta. adevărul 
conform rațiunii. Autorul nu intervine: voi va trebui să constataţi că incompati- 
bilitatea e evidentă“. Ar fi o tactică îndemânatică. dar cu nu zăresc nimic de felul 
acesta în texte. 

Acest Rabelais ar trebui să se conformeze totuşi unei doctrine cunoscute. 
Să fie el, cum spunea (inexact) Postel despre Pomponazzi, un philosophus 
Lucreticus1 A observa că l-am tratat pe Rabelais ca pe un Lucian, copios, dar 
niciodată ca pe un Lucrețiu. ar însemna să folosim un argument fără valoare. 
De altfel, întâmplarea face că nu găsim nici o referinţă la Lucrețiu în întreaga 
operă a lul Rabelais. Plattard, în catalogul său privind sursele. nu menţionează 
nici una. Lucrețiu a negat miracolul în numele determinismului natural, dar 
determinismul rabelaisian pare mai curând vag. El a negat Providența ca un 
pesimist, dar Rabelais e optimist. A negat facerea lumii sprijinindu-se pe 
atomism, dar la Rabelais nu e vorba de aşa ceva. In sfârşit, arată că religia. fiică 
a oamenilor, ivită din ignoranță şi frică. e exploatată de o castă de impostori: 
apare ceva asemănător în scrierile rabelaisiene? Dumnezeul despre care vorbesc 
ele seamănă oare cu zeii lui Epicur şi ai lui Lucrețiu. pe care poetul latin ni-i 
arată fără interes față de un univers ce există de când lumea şi care-şi desfăşoară 
în spaţiul lor inaccesibil o viaţă ce ignoră rugile - dar şi pasiunile - oamenilor? 
Rabelais, discipolul lui Lucrețiu? Dar atunci ce ne facem cu atâtea afirmaţii în 
legătură cu platonismul ale părintelui lui Pantagruel? „Nu ştim destul de bine. 
scria Lefranc în 1901, în ce măsură Gargantua şi Pantagruel au fost influențate 
de platonism“. Dar tocmai asta e, nu printre platonizanţii sau neo-platonizanţii 
Renaşterii trebuie să-i căutăm pe duşmanii lui Cristos. Când doctrina lor nu se 


206 


împovărează cu un prea mare balast de închipuiri şi de reverii ocultiste, ea se 
conformează cu uşurinţă ortodoxiei. In orice caz, trebuie ales: Lucrețiu sau 
Platon? Pentru moment, mă opresc la Platon. 

Atunci, să fie Rabelais un padovan, pentru că există Padova? Nu aici e 
întreaga problemă şi, pe parcurs, am semnalat deja unele dificultăţi în admiterea 
acestui calificativ. Totuşi, acest Rabelais. anticreştin feroce. îşi sprijină desigur 
anticreştinismul pe un sistem de idei. Imi apar în faţa minţii două care, o dată 
îndepărtat epicureismul şi de asemenea Lucrețiu, se oferă ele însele: averroismul 
şi alexandrismul. Iar în prealabil ar trebui să facem o alegere şi să nu mai vorbim 
de Platon; ce figură ar putea face un platonician printre aceşti scolastici 
padovani? Dar cum ar putea fi Rabelais averroist? Dumnezeul lui Averroes îl 
comenta pe Aristotel şi ridica atâtea dificultăţi în calea credinței în facerea lumii 
ex nihilo. iar apoi în faţa dreptăţii remuneratoare a divinității pe care o admite, 
o proclamă chiar Rabelais! -Dumnezeul lui Averroes care, necreând un univers 
ce e fără început şi fără sfârşit în timp, nici măcar nu cunoaşte acest univers, 
nu-şi dă osteneala să-l cuprindă cu gândirea şi. cu atât mai mult, nu-l conduce 
cu providenţa sa, ar putea fi aşadar Dumnezeul lui Gargantua şi al lui Pantagruel? 
Cât despre Alexandru şi despre Pomponazzi. discipolul său, unde sunt textele 
de sprijin. dovezile, evidenţele măcar, dacă textele lipsesc? -Iar ocultismul? Să 
vedem. Maestrul Frangois, bărbat învăţat şi medic reputat, cunoaşte ce trebuie 
să cunoască. E prin urmare foarte capabil de a construi un horoscop. Dacă e vorba 
să fie pe placul puternicilor săi patroni. o face cu uşurinţă. Dar crede în acest 
fel de improvizații cam tot atât cât fratele Ioan în rugăciunea pentru a opri lupta 
cu archebuzele. Şi spune, repetă cu aceeaşi precizie ca şi Henri Cornelius 
Agrippa în De incertitudine (Despre nesiguranţă): să înzestrezi aştrii. îndepăr- 
tându-te de cinstirea ce se cuvine majestăţii divine, cu o putere ce nu-i aparţine 
decât acesteia şi să aserveşti libertatea umană stelelor sunt curate impietăţi. Şi 
Pico della Mirandola a demonstrat-o de multă vreme. ` 

Dar unde să-i căutăm, în vremea respectivă, pe adversarii, cel puțin 
prezumtivi, ai creştinismului, unde dacă nu în lumea acestor ocultişti pe care 
bunul simţ al lui Rabelais nu-i putea urma până la capătul doctrinei lor? 
Dovezile nu mai trebuie aduse, căci au fost date de Blanchet în cartea sa despre 
Campanella. 

Agrippa văzuse deja acest lucru şi-l spusese: astrologia judiciară „înlătură 
credința în cele nevăzute, distrugând miracolele, dând la o parte Providența şi 
arătând că toate depind de puterea şi virtutea aştrilor, întâmplându-se după 
necesitatea fatală şi inevitabilă a constelațiilor“. Pe deasupra, „ea încurajează 
viciile, pe care le îngăduie ca fiind coborâte în oameni din cer...2% 

Iată cum stau lucrurile în ansamblu. Nu vom intra în detalii. In jurul 
anilor1530. exista un anumit număr de probleme a căror rezolvare îi interesa 
până la pasiune pe contemporani. Ele nu erau tratate doar în înalte şcoli, în fața 
catedrelor doctorilor vestiți. Bravii burghezi le dezbăteau bucuros la ieşirea de 

la predică sau în liberele lor conversații după ce goleau un pahar împreună. 
Maillard, Menot şi ceilalţi predicatori o confirmă frecvent. Dar aceste probleme 
le-am trecut deja în revistă. Şi am conchis mereu, cu dreptate sau fără, că dacă 
existau îndrăzneţi gata să propună atâtor probleme arzătoare rezolvări net 
anticreştine, Rabelais era departe de a se asocia, în primele lui scrieri, acestor 
temerităţi. E vorba de facerea lumii? Nu vorbeşte decât de creaţie din nimic, 
într-un mod absolut ortodox. De Providenţă? La fel. De miracol? Panurge râde, 
dar cu un râs ce n-are ecou. De întregul complex de probleme pe care-l pune 
studierea raportului dintre voinţa divină şi cea uinană: libertate sau necesitate, 
predestinare şi liber arbitru, origine şi rațiune de a fi a răului? Olivier Maillard 
ni-i descrie undeva pe oamenii timpului său oprindu-i pe învățații doctori şi 
punându-le întrebări avide în legătură cu aceste grave dificultăți. „Ştia Dumnezeu 
că Iuda urma să-l trădeze? Păi, asta înseamnă că Iuda nu era liber. Dar cum putea 
atunci răspunde pentru faptele sale?“ Asupra tuturor acestor puncte litigioase, 
Rabeleis tace; sau, dacă vorbeşte despre ele, o face ca un creştin. 

Într-adevăr, nu e cazul să opunem religiei uriaşilor, care e creştină, o 
filosofie a lui Rabelais imposibil de împăcat cu această credinţă. Nu există o 
metafizică gargantuină sau pantagrucelină, ori chiar panurgică, ce s-ar ridica pe 
tăcute, dar cu indiscutabilă precizie. împotriva afirmațiilor unui catehism, 
poate amputat de câteva date, însă pe deplin ortodox în formulele sale pozitive 
- ortodox în sensul creştin larg, dacă nu în sensul strict al ortodoxiei tridentine. 
Reluând termenii de care ne-am servit, nu ni se pare că, între 1532 şi 1535, 
Rabelais a aşezat în scrierile lui, unul lângă celălalt, antidotul şi otrava. 


* * 
% 


Iar acum suntem din nou în faţa textelor. În faţa colecţiei. sau culegerii de 
texte religioase pe care le-am extras din primele scrieri rabelaisiene şi care 
formează, cum am văzut. un ansamblu foarte coerent. Sunt texte creştine, fără 
îndoială, dar de ce fel de creştinism e vorba? Procedează ele dintr-un spirit 
tradiţional şi conservator? Imposibil să pretindem acest lucru. Ar fi nimerit să 
căutăm în ele dovada unei adeziuni la Reformă mai mult sau mai puţin formală 
şi explicită? Sau să ne îndreptăm spre alte surse? 

Chestiuni delicate, ca toate de acest ordin. Nu există nimic mai greu de 
rezolvat ca problemele de izvoare şi de influenţe. în cazul unei doctrine 
religioase şi atunci când e vorba de o epocă atât de tulbure. Ne aflăm oare în 
faţa unei teologii copios expusă de un teolog, a.unei doctrine complete şi 
exprimată într-un mod clar şi extins de un învăţat doctor grijuliu să nu ascundă 
nimic din propriile-i convingeri? Câte incertitudini deja! Să ne gândim, de 
exemplu, la imensa bibliotecă de scrieri contradictorii pe care le posedăm în 
legătură cu izvoarele gândirii luterane. Cum o să ne descurcăm cu Rabelais şi 

cu frazele lui răspândite într-un roman de o veselie cam fără perdea? Fără a ne 
lăsa descurajaţi, să începem prin a defini religia giganţilor în raport cu marile 
religii ale vremii care a văzut-o născându-se. 


NOTE 


! Guy Patin (1601-1672): medic şi scriitor, autor de Scrisori spirituale şi caustice. 

2 „Cred în Domnul Cristos, răstignitul etc. Pretorul nu se ocupă de lucrurile mărunte! “ 
(lat.) 

3 „Toate cele născute cad.“ (lat.) 

4 Nu se găseşte decât în bunăvoința’ Consistoriului,/ În care domnește în slava lui/ Cel 
de Sus...“ 

5 „Cui îi place. aşa cum trebuie să credem; / Deci are câştig şi cinste/ Cel ce nădăjduieşte 
în el cu credinţă... “ 

6 „Dacă Dumnezeu ne e favorabil, cine ne poate fi împotrivă! “ (lat.) 

7 „Nimeni, Doamne!" (lat.) 

8 Chietism. doctrină mistică de inspiraţie orientală, proscrisă de biserica catolică. Ea 
instituie perfecțiunea ca pe un act de contemplare pasivă a lui Dumnezeu şi de 
suspendare a facultăţilor sufletului. Promovat în secolul al XI-lea de călugării greci 
iezihaşti, chietismul s-a răspândit în Franţa încă din secolul al XII-lea, în secte precum 
„vaudoise“ sau „albigeoise“. Va fi introdus şi la curtea lui Ludovic al XIV-lea de către 
Doamna Guyon, fiind sprijinit de Doamna de Maintenon şi de Fenelon, ultimul atacat 
de Bossuet şi apoi condamnat de papă (1699), după care mişcarea se stinge încetul 
cu încetul. 

9 „Atotputemnicia lui Dumnezeu luptă din partea opusă cu liberul nostru arbitru“. (lat.) 

19 Atunci mă voi sătura, când va apare slava Ta." (lat.) 

1 „Să nu intraţi, fățarnici şi bigoți.../ Mutați-vă năravu-n alte părți!“ 

12 „Intraţi, toţi cei ce-n lume, cu dreptate,/ Cuvântul din Scripturi îl tălmăciți./ Veţi fi 
păziți la noi ca-ntr-o cetate...” 

13 „Aici, credința dreaptă s-o zidiți./ Să biruiţi în pilde şi-n cuvinte! Pe stricătorii legii 
celei sfinte “. 

14 „O fac pe evlavioşii, dar trăiesc în orgii.“ (lat.) 

15 „Mântuire şi pace de la Isus Cristos Mântuitorul “(S.P.:S[alutem] et P[acem ]).(lat.) 

16 „Mântuire şi pace întru Domnul (S.P.D.: S[alutem] et P[acem] in D[ominum]).(lat) 

17 „Harul şi pacea întru Isus Cristos, Domnul nostru.“ (lat.) 

18 „ Harul şi pacea lui Cristos să fie cu tine. “ (lat.) 

19 „Harul şi pacea Donmului nostru Isus Cristos [să fie] cu voi tofi. “ (lat.) 

% „A lui François Rabelais, excelentul medic, şi a prietenilor săi creştini. “ (lat. şi gr.) 
21 „E grecește, nu se citeşte. “ (lat.) 

22 Şi a prietenilor săi creştini.“ (lat.) 

8 „A lui Francois Rabelais, de loc din Chinon, iar ca sectă - medic franciscan “(gr.) 

24 Prelat cucernic şi de bună credinţă; Şi foarte priceput într-ale ştiinţei dummezeieşti./ 
În canoane şi-n treburi ale lumii...“ 

25 „În greacă. în latină şi-n franceză, foarte dornici! De-a sta la taifas despre subiecte 
de istorie sau de teologie. “ 

25 „Printre care te numeri şi tu: căci în orice ştiință/ Eşti priceput. În acest fel, el te-a 
luat’ În serviciul lui, lucru din care ai câştigat mult. Nu puteai găsi slujbă mai bună/ 
Pentru a te înzestra mai bine şi mai repede. “ 

7 „Robul lui Dumnezeu “ (gr.) 

28 Třelă (fr. vielle): instrument cu coarde, la care se cânta cu câteva clape şi cu un arcuş 
având forma unei roţi cu manivelă, dată cu sacâz. 

% „Un gânditor adept al lui Lucrețiu? “ (lat.) 


CAPITOLUL II 
RABELAIS, REFORMA ŞI LUTHER 


După cum ştim. există o manieră clasică de a rezolva problema pe care tocmai 
am pus-o. O seamă de critici s-au pus de acord calificând teologia giganţilor drept 
una „reformată“. 

O seamă, dar nu toţi. Dacă avem radicali, avem şi moderați. Pentru aceştia 
din urmă, Rabelais nu a fost un reformat. dacă e să vorbim la modul propriu. 
El a urmărit cu simpatie primele campanii ale evangheliştilor şi ale reformaţilor. 
Şi-a unit eforturile cu ale lor, într-o măsură pe care fiecare o apreciază ca mai 
mare sau mai mică. Cântărindu-şi cuvintele în Introducerea la Gargantua din 
1912, Abel Lefranc notează că. „fără a fi aderat în întregime la noile doctrine 
religioase, Rabelais a încercat, în acea vreme. să arate faţă de acestea o simpatie 
atentă şi sinceră pe care o explică foarte bine preocupările intelectuale în 
mijlocul cărora trăia“. Iar în ce-l priveşte, iată ce spune Plattard: „Prin tendinţele 
sale, Rabelais se apropia la acea dată de reformaţi: era în acord cu primii 
reformatori francezi, cărora Lefèvre d'Etaples le exprimase aspiraţiile şi le 
formulase programul. în legătură cu Sorbona, cu indulgenţele. cu pietatea 
datorată sfinţilor şi cu celelalte practici“%2*%. Ne vom mulțumi deocamdată cu 
aceste două citate; opiniile lor converg, aproape, şi în nuanţe. 

Există însă şi radicali. Simpatie. tendinţe etc. le par cuvinte prea vagi: în fapt. 
pentru câtva timp. Rabelais şi-a meritat numele de reformat. Ar trebui să-şi 
găsească locul la litera R. în noua ediţie a Franței protestante. Să ascultăm un 
teolog3262. care luptă pe toate fronturile, dar ale cărui convingeri nu se încurcă 
nici în „probabil“, nici în „fără îndoială“. Vreți să ştiţi care sunt ideile religioase 
ale lui Rabelais? întreabă el. Sunt „cele ale primei reforme franceze. Ele pot fi 
rezumate astfel: creştinul nu trebuie să aibă alte reguli de conduită decât 
învăţăturile Evanghelici: puterea papilor e o putere abuzivă şi uzurpatoare; viața 
monastică e anti-naturală şi periculoasă din punct de vedere social; cultul 
sfinţilor e în contradicţie cu Evanghelia, iar pelerinajele sunt doar călătorii 
plicticoase şi inutile; cultul destinat lui Dumnezeu trebuie să fie interior şi 
personal, şi să constea în adorare şi rugăciune; speranţa roastră va fi pusă 
numai în Cel Veşnic. Iată ce se degajă din opera sa, în câteva cuvinte.“ După 

care autorul conchide, după enumerarea de mai sus, care e intenționat lipsită 
de rigoare: „Rabelais e fost eretic“. Dacă Rabelais „a meritat să fie ars de viu“, 
scria cândva Stapfer, „nu e din cauza nenumăratelor sale blasfemii pline de 
veselie. autorizate de tradiţia Evului Mediu. faţă de a căror profundă imoralitate 
Biserica catolică nu s-a formalizat niciodată: e din cauză că a spus că Evanghelia 
e superioară tuturor cărţilor, tuturor comentariilor umane, sau pentru că l-a citat 
cu predilecție pe sfântul Pavel, marele apostol al Reformei şi fondatorul 
protestantismului înaintea lui Cristos“. 

Să lăsăm deoparte „profunda imoralitate a Bisericii catolice“, sora şi 
duşmanul amoralităţii, prea bine cunoscută a doctrinei luterane; să lăsăm pe 
sfântul Pavel, întemeietor al protestantismului. dormind un somn pe care l-am 
vrea ultimul în catacombele controversei: Stapfer sugerează folosirea a două 
criterii precise. Unul e rău ales. A-l cita pe sfântul Pavel, a ne referi la el, a ne 
inspira din el nu înseamnă că suntem reformaţi, oricare ar fi fost predilecţia 
reformaţilor pentru apostol. Mulţi catolici care şi-au hrănit credinţa cu scrierile 
sale au rămas catolici. Asta înseamnă că nu e deloc greu să se extragă din textele 
pauline interpretate cu ingeniozitate două sau chiar mai multe sisteme diferite. 
Iar adevărații teologi nu sunt niciodată lipsiţi de această ingeniozitate. Nu e mai 
puţin evident că Stapfer a arătat calea pe care trebuie mers; să-l urmăm în 
demersurile lui, fără a-i prelua prejudecățile. 


|. ÎNTRE 1532 ŞI 1535: CE ÎNSEAMNĂ SĂ FII REFORMAT? 


Criteriile? Cum să le alegem? Cu Pantagruel, ne găsim în 1532; Cu 
Gargantua. în 1535. Ce înseamnă, aşadar, un reformat în 1532? dar în 1535? 
Totul depinde de loc. 

La acea dată, în Europa, un anumit număr de suverani, suverani colectivi 
(magistrați ai oraşelor, ai dietelor şi ai cantoanelor) sau individuali (regi, 
principi, seniori) au rupt mai mult sau mai puţin cu Biserica romană şi au 
instalat în teritoriile ce ascultau de ei biserici reformate naţionale. În aceste state, 
nu există nici o îndoială, erau oameni „reformaţi“: supuşi care, acceptând hotă- 
rârile suveranului în materie de credinţă, s-au despărțit împreună cu el de 
Roma. Dar ce puţin numeroși sunt încă! 

Probabil că, din acest punct de vedere, situaţia cea mai limpede e cea din 
Elveţia. cum o numim astăzi. Încă din 1529, dată precoce, se poate spune că 
cantoanele confederate formează două grupuri: Ziirich. Berna, Basel şi Saint- 
Gall au înlocuit slujba prin predică. Reformatorii mai au totuşi multe de făcut, 
îndeosebi în Elveţia romandă, dependentă de Berna, pentru ca harta religioasă 
a ţării să fie adusă la zi într-un mod oarecum definitiv. Şi apoi nici catolicii şi 
nici reformații nu renunță la a-şi face credința să prevaleze, la nevoie prin mijloace 

violente. În 11 octombrie 1531, Zwingli’ î îşi lasă trupul însângerat pe câmpul 
de luptă de la Cappel, iar catolicii îl taie în bucăţi şi-l ard... 

Dar în Germania? Acolo situaţia rămâne multă vreme nehotărâtă, principii 
protestanți fiind constrânşi să fie prudenţi. Imediat după victoria de la Pavia şi 
după jefuirea Romei, împăratul era foarte puternic. Abia în 1527, la dieta din 
Spire. principii au obținut o oarecare libertate provizorie pentru a organiza biserici 
în statele lor, conform propriilor lor idei şi fără a mai avea să se teamă de veşnicele 
conflicte cu Camera imperială care până atunci încurca toate lucrurile. -Iar în 
Anglia? în 1532, anul lui Pantagruel, Henric al VIII-lea începe să facă presiuni 
asupra hotărârilor clerului englez; dar nimeni nu-şi dă încă seama ce doreşte acest 
monarh, în acelaşi timp anti-roman şi anti-luteran, în materie de credinţă, şi nici 
unde se va opri. Actul de Supremaţie datează doar din 1534, iar Gargantua apare 
şi el. după Pantagruel. când Thomas Morus e decapitat şi când, sub vigurosul 
impuls al lui Thomas Cromwell, începe suprimarea mănăstirilor în Anglia. 

Doctrinele se resimt de aceste incertitudini. Sunt rare statele în care, definite 
riguros de teologi oficiali. ele sunt înregistrate în profesiunile de credinţă ce se 
răspândesc din belşug: vreau să spun acceptate fără gânduri ascunse şi fără 
divergențe de unanimitatea credincioşilor. In Germania, în ducatul electoral Saxa, 
unde influenţa directă a lui Luther se exercită cu cea mai mare putere, doar în 
1528, după ce s-au văzut primele rezultate ale vizitei în biserici, începe să fie 
făcut un mare efort pentru a se pune o oarecare ordine în practici şi în doctrine. 
În mai 1529. Luther publică unul după celălalt Marele şi Micul Catehism. Dar 
de ani de zile deja (mai ales după 1525 şi 1526). controversa asupra Cinei celei 
de taină îşi urma, aprig, cursul, între Luther. Zwingli. OEcolampade şi alții. Şi 
chiar în statele ai căror suverani sunt de partea ideilor reformate, ce varietate 
prodigioasă de opinii! ce rivalități pasionate între şcolile ce se conturează! ce 
viermuială de secte! Iar printre oamenii docili, ce se supuneau fără rezistenţă 
voinței stăpânului - ce ataşament profund, conştient sau nu, față de vechile idei 
şi practici! 

Se aşteaptă ceva. Dar ce anume? Nimeni nu ştie prea bine. La drept vorbind, 
mulți cred că toate se vor linişti. Marile sparanţe se îndreaptă spre Conciliu: în 
Germania, mai mult decât oriunde, se pare; lucrul acesta se vede după 
manifestările de simpatie ce întâmpină, mai ales începând cu noiembrie 1534, 
declaraţiile lui Paul al III-lea proclamând apropiata adunare a stâlpilor 
creştinătăţii: se vede şi mai bine după eforturile principilor ostili oricărei 
împăcări, din motive politice, fie că e vorba de partizanii ligii de la Smalkalde, 
de Henric al VIII-lea sau de regele François. Teologi în nesfârşite dispute: principi 
ce se dau când de partea unuia, când de a celuilalt, la un interval de câteva luni; 
credincioşi profund tulburaţi, ce profesează cam toate opiniile. fără a cădea la 
învoială asupra nici uneia; o masă rurală pe jumătate sălbatică, dedată 
superstiţiilor: iată elementele disparate ale unei situaţii confuze. 

Iar în Franţa? Nesiguranţa e totală în legătură cu intenţiile regelui. Nu a rupt 
cu Roma. dar se înţelege foarte bine cu principii luterani. ca într-un perpetuu 
joc de basculă.Intr-o zi. îl salvează pe Berquin, smulgându-l din ghearele 
ascuţite ale parlamentarilor printr-un ordin al arcaşilor gărzii sale. Intr-o altă 
zi, îl vedem urmând. cu o lumânare în mână, o procesiune de ispăşire din iunie 
1528. Apoi îl lasă să piară pe acelaşi Berquin, pe care-l salvase iniţial (17 aprilie 
1529); la începutul lui 1530 instituie lectorii regali. iar în aprilie 1531 îl invită 
pe Zwingli să-i prezinte o profesiune de credință. Cu toate acestea, pleacă la 
Marsilia în octombrie 1533. îl întâlneşte pe papa Clement şi-l însoară pe 
moștenitorul tronului cu o Medicis. Dar la sfârşitul lui noiembrie 1533 îl 
regăsim la Avignon, unde deliberează în legătură cu un proiect de alianţă cu 
luteranii. În ianuarie 1534, duce tratative la Bar-le-Duc cu langravul. Iar când 
afacerea afişelor izbucneşte, la 18 octombrie 1534. pe vremea când, după toate 
probabilitățile. Gargantua fusese deja pus în vânzare, regele se dedă celor mai 
extremiste gesturi. desigur împotriva luteranilor, dar şi împotriva literelor, a 
tipografiilor pe care un edict pretinde că le va suprima. a umanismului şi a limbilor 
clasice. Şi acesta nu va fi ultimul capriciu al unui monarh mânat de toane. 

Nesiguranţa e generală în legătură cu intenţiile sale - dar, mai mult încă. printre 
francezi domneşte o incertitudine adâncă în legătură cu doctrinele. In Franţa nu 
exista un Martin Luther. Un bătrân ca Lefèvre nu putea nicidecum juca rolul 
de Augustin viguros. agresiv. plin de sevă populară. Dintre cei ce treceau pe 
vremea aceea drept luterani câţi erau oare la curent cu doctrinele lui Luther şi 
pregătiţi să subscrie la Catehismele din 1529? Apăreau o mulțime de diferențe 
grave între concepţiile ce rezultau din temperamentul şi experienţele, din 
lecturile dar şi din acţiunile pe care le exercitau asupra spiritelor. pe rând, doctorii 
rivali din ţările vecine: Luther, Melanchton. Bucer. Zwingli. OEcolampade. De 
asemenea, în Franţa. mai mult decât în Germania sau în Elveţia. există o 
prodigioasă varietate de doctrine individuale - puţin riguroase. şi care, neavând 
nici o aplicare. nu trebuie să se adapteze realităţilor. De altfel. ele se proclamă 
rar schismatice:; schisma e un lucru teribil - iar echivocul e atât de tentant! 

Conciliul nu s-a pronunţat încă. Şi cine poate îndrăzni să spună. câtă vreme 
el păstrează tăcerea, că adevărații reprezentanţi ai adevăratei credinţe sunt 
doctorii de la Sorbona mai degrabă decât predicatorii de la Luvru? 

Nu e deloc uşor să definim ce era un „reformat“ în Franţa. între 1530 şi 1535. 


II. CREZURI ŞI CRITERII; SCRIPTURA 


Un istoric. Henri Hauser. pe deplin conştient de aceste dificultăţi. a propus 
o metodă. Fără îndoială, spune e15%2*is, trebuie să împiedicăm cititorii să creadă 

că ar fi existat în Franţa, între 1520 şi 1530, un sistem unic. coerent şi legat de 
„idei reformate“ pe care le-ar fi adoptat ca şi crez toţi cei pe care-i numim 
„evanghelici“. Fapt capital: chiar printre evanghelici, unii îşi însuşesc anumite 
teze pe care alţii le resping ca fiind prea îndrăzneţe. Dar tocmai aici e esenţialul: 
e evident că. printre aceste teze. unele, puţine la număr, îi sorteau cu anticipație 
pe susținătorii lor să devină. mai devreme sau mai târziu, adevăraţi reformaţi. 
Tocmai ele contează - mai degrabă decât articolele secundare care, deși bătătoare 
la ochi. apar mai mult ca o figurație în textele Sorbonei; indulgenţele, pelerinajele, 
sfinții. 

Pe de altă parte. oricât de autonomişti am fi dispuşi să ne arătăm în chestiunea 
reporturilor Reformei franceze cu Reformele exterioare. şi în particular cu cea 
germană. problema nu mai era. în 1530. foarte nouă. Profesată de un corp de 
slujitori ai cultului ce începeau a se organiza solid şi expusă în catehisme 
precise. exista cel puţin o doctrină reformată coerentă, masivă: viguroasa 
doctrină luterană. Or dacă. profitând de aceste observaţii. căutăm, împreună cu 
H. Hauser. să determinăm. printre articolele diferitelor profesiuni de credinţă 
evanghelice. pe cele ce au valoare de criterii irecuzabile. vom găsi două: 
Scriptura e izvorul unic al religiei: omul nu se poate justifica decât prin credința 
sa. Să ne reîntoarcem acum la textele lui Rabelais. 


x k 

Scriptura. izvor unic al religiei, singura regulă de doctrină şi de conduită? 
În primele scrieri rabelaisiene, sunt exaltate virtutea de binefacere şi eficacitatea 
Cuvântului. Mai mult: textele sacre sunt citate din belşug. adesea în franceză. 

Desigur. nu ni se spune expres că un creştin trebuie să respingă tot ce nu e 
prescris formal de Cărțile sfinte. Dar ni se precizează că Evanghelia. predicată 
cu curățenie, cu simplitate şi în întregul ei, trebuie curățită de orice adăugire: 
anume de „intervențiile omeneşti şi închipuirile depravate“ pe care „flecarii“ 
(altfel spus partizanii papilor) au socotit. de-a lungul vremurilor, că e nevoie 
să le adauge cuvântului dumnezeiesc şi învățăturilor sale. Prin Scriptură vom 
înţelege, înainte de toate. Noul Testament. În romanul rabelaisian. el e invocat 
în principal şi lăsând la o parte frecventele citate din psalmi, aproape în exclusi- 
vitate. Rabelais, când vorbeşte în numele său. ca şi eroii lui. când îi face să 
vorbească. nu reţine din ansamblul cărţilor sfinte decât textele cu deosebire sacre 
în care creştinismul îşi recunoaște sursele directe: Evangheliile propriu-zise şi 
Epistolele canonice. Cu alte cuvinte. numai vorbele lui Isus*", Cuvântul fără 
exegeză: nici măcar cea a Părinților Bisericii. care nu sunt citați niciodată în 
textele lui Rabelais. Cuvântul lui Cristos e cuvântul acelui Dumnezeu-Om 
prin a cărui mijlocire necesară primim darurile lui Dumnezeu şi-i aducem 
omagii. de când el a apărut pe pământ. şi chiar mai înainte***: reamintiți-vă textele 

citate mai sus. Eroii lui Rabelais. ca şi Luther, par a adopta concepția augustiniană 
a Trinității. care nu cunoaşte. în realitate. decât un Dumnezeu; ea pare a fi a eroilor 
rabelaisieni aşa cum e, plenar, cea a lui Luther. 

Vom avea acum scrupulul de a adăuga: lipsa firească de precizie a textelor 
pe care le extragem nu dintr-o sumă teologică, ci dintr-un roman amuzant, lasă 
cel puţin o întrebare (primordială. totuşi) fără răspuns explicit. Nu e totul 
rezolvat când spunem: „Reîntoarcerea la Evanghelie“. Pentru cei ce o cultivă, 
Evanghelia poate reprezenta multe lucruri diferite. Cod revelat oamenilor de un 
Dumnezeu legalist, din care fiecare cuvânt. fiecare semn trebuie cinstit - sau 
cuvânt viu al „Prințului minunat al filosofiei creştine“ pe care-l salută Erasm; 
„papă de hârtie“, cum vor spune, rânjind, anabaptiștii ce-şi vor bate joc de 
bibliocraţia luterană - sau mare cartă a libertăţii. dată fiilor Domnului pentru a 
le servi drept ghid, regulă de conduită, precept de morală pământească. Să nu 
ne mirăm dacă textele noastre nu aduc ultimul cuvânt al lui Rabelais sau al lui 
Gargantua asupra Evangheliei. Nimic nu ne permite să spunem că ele dau o 
noțiune ne-ortodoxă despre Scriptură. Pe de altă parte e sigur că Rabelais nu 
izolează Evanghelia de frumoasele texte antice; dacă Pantagruel consacră 
„Câteva ceasuri pe zi“ frecventării sfintelor litere. el se delectează de asemenea. 
ca şi tatăl său, Gargantua. citind scrierile morale ale lui Plutarh, frumoasele 
dialoguri ale lui Platon. fără a-l mai socoti pe Cicero, prinţul stilului în latină. 
Iar dacă e nevoie să scuturăm Cărţile sfinte de „cârpelile“ ce le sunt dragi 
flecarilor, nu e interzis să susţinem învățătura lor morală cu înaltele gânduri ale 
anticilor. 


III. JUSTIFICAREA PRIN CREDINŢĂ 


A doua regulă: afirmarea „dogmei centrale“. cum se spune adesea, sau a 
„principiului material“ al Reformei: justificarea prin credință. Formula are 
însă nevoie de a fi interpretată şi explicitată cu grijă. Îl vom ruga pe Luther, în 
preocupările căruia ea a avut locul pe care-l cunoaştem. să ne ajute în această 
chestiune delicată. Şi cum nu e vorba pentru el, şi nici pentru cei ce au aderat 
la doctrina lui. de o formulă teologică obiectivă. ci, în primul rând, de o stare 
sufletească personală şi adâncă. vom încerca să ne exprimăm într-un limbaj de 
o cât mai mare simplitate umană. 

„Dumnezeu. anunţă Luther, pătruns de experienţa ce l-a făcut să tresară până 
în străfundurile fiinţei sale, Dumnezeu este autorul unic al mântuirii. El singur, 
în întregime şi în mod absolut: căci omul poate. în ceea ce-l priveşte, să pună 
obstacole justificării. să o secondeze sau să o ajute, dar nu să colaboreze în vreun 
fel la ea. Dumnezeu, părinte îndurător, îi dă omului harul său ca pe un dar. un pur 
dar, gratuit şi fără a cere ceva în schimb. Il dă unei făpturi căzute, care nu-l merită 
câtuşi de puţin, şi care în ochii lui nu e în stare de nici o lucrare bună, deoarece 

e pătată, de la început. de corupţia originară a fiilor lui Adam. Fie ca omul, în 
loc să se fălească orgolios cu pretinse merite, să recunoască în sufletul său 
nimicnicia lucrărilor sale, şi faptul că e incapabil de a face ceva, prin el însuşi, 
pentru propria-i mântuire; şi atunci, graţia va cobori în el, spontan. Ea îi va trezi 
credinţa - care. nici ea. nu se naşte dintr-un efort al omului: pur dar al lui 
Dumnezeu, şi ea e, pentru făptura umană, un mijloc pentru a primi harul şi a 
răspunde dreptăţii divine. Răsplătit cu o asemenea credinţă, omul nu mai 
cunoaşte spaimele şi chinurile ce pustiesc conştiinţa atâtor scrupuloşi. Nu se mai 
întreabă, cu anxietate, ce se va întâmpla cu mântuirea sa. Nu mai reface 
veşnicele bilanţuri, mereu insuficiente, ale zadarnicelor bune lucrări şi ale 
păcatelor de neiertat; în adâncul sufletului. el are deja siguranța intimă, 
desăvârşită că nu mai are de ce să se teamă de mânia lui Dumnezeu şi că va primi 
totul prin îndurarea lui.“ 

Această doctrină a lui Luther, sumar rezumată**, ocupă un loc central, cum 
Ştim. nu doar în sistemul lui, ci şi în concepţia lui despre viaţa creştină. Poate 
ea fi confruntată cu cea pe care o profesează eroii lui Rabelais? Prima dificultate 
ar fi următoarea; în scrierile de dinainte de 1535, Rabelais nu face nicăieri aluzie 
la doctrina credinţei ca singura justificare. De asemenea. nu tratează nicăieri 
chestiunea bunelor lucrări în ansamblul ei. Nu opune nicăieri formal strădaniilor 
exterioare credinţa. 

Desigur. el tratează totul cu ironie. De pildă. îşi îndreaptă atacurile 
zeflemitoare împotriva credinţei în eficacitatea unor strădanii ce treceau drept 
folositoare în mod deosebit mântuirii. cum ar fi pelerinajele. Dar redactarea unui 
cuplet asupra lui Lasdaller şi a tovarășilor lui nu înseamnă afirmarea. împreună 
cu Luther, a neputinței radicale a omului de a-şi merita mântuirea, chiar dacă 
săvârşeşte lucrări bune; nu înseamnă că se interpretează în modul luteran 
Opera legis? ale textului paulin. Iată un lucru mai curând izbitor, Rabelais, care 
îl citează atât de abundent pe sfântul Pavel în primele lui scrieri, nu citează 
niciodată textele pauline bine cunoscute pe care se sprijină pentru a proclama 
inutilitatea bunelor lucrări ca mijloace eficace ale mântuirii - şi virtutea 
justificatoare doar a credinţei - luteranii. evanghelicii şi calviniştii, unii după 
ceilalți. 


IV. CREDINŢA E CARITATE 


Ba mai mult: într-un pasaj foarte marcant din Pantagruel găsim o afirmaţie 
doctrinală căreia nimeni, până acum, nu pare a-i fi acordat atenţia pe care o merită. 
Ba da, totuşi! In al său Rabelais fianciscan. Etienne Gilson nu l-a lăsat, evident, 
fără explicație”. Dar explicaţia lui rămâne literală. Învățații editori ai Operelor 
lui Rabelais nu adnotează acest text, care astfel ar putea părea lipsit de interes. 

Iată-l: trebuie. îi spune Gargantua fiului său, să-l slujeşti pe Dumnezeu, să-l iubeşti 
şi să te temi de el, şi „printr-o credință făcută din caritate să te uneşti cu el în 
aşa fel încât să nu te mai poată despărţi de el“. Ce înseamnă „credinţa făcută 
din caritate“? 

Formula - fides charitate formata - e familiară scolasticilor. E chiar vestită. 
Nu-i vom reface istoria. Singurul lucru ce ne interesează aici e faptul că, 
însuşindu-şi-o. Gargantua îşi însuşeşte o teorie foarte ortodoxă a legăturilor 
credinței cu caritatea, teorie pe care Luther, interpretând-o în felul lui, o repudia 
violent*!2. E o pură dezbatere de teologi faptul de a şti dacă interpretarea lui 
Luther era sau nu exactă şi dacă el s-a înşelat sau nu asupra adevăratei doctrine 
a celor care. spre furia lui, foloseau acest „blestemat termen de format“, 
maledictum illud vocabulum formatum - cu alte cuvinte. dacă ar fi să-l credem, 
a celor ce vorbeau de o credinţă al cărei principiu inspirator, forma, e caritatea, 
de o credinţă pe care caritatea trebuie să o „in-formeze“ în acelaşi fel în care 
sufletul informează trupul. Cei dornici să se documenteze în legătură cu toate 
acestea nu au decât să citească cu atenţie. în Denifle*%. paginile ticsite de texte 
şi referinţe pe care adversarul lui Luther le-a consacrat cândva pentru a 
demonstra eroarea, sau erorile adversarului său, prefăcând, după cum credea el, 
doctrina tradiţională a bisericii. 

Personal. ne vom mărgini la această constatare: fides charitate formata e 
contrariul unei formule luterane. Şi. putem adăuga. al unei formule calviniste; 
în problema raporturilor dintre credință şi caritate. părerea lui Calvin e cu totul 
asemănătoare celei a lui Luther. Deschideţi Educația creştină din 1541: în 
capitolul IV. Despre credință. vom citi: „Cele două minciuni ale sofiştilor 
sunt răsturnate printr-un raționament unic. Prima e că-şi închipuie că credința 
se formează. atunci când cunoaşterea lui Dumnezeu e însoţită de o bună 
înclinație...“ Şi mai departe: „Tot ce ne învaţă cei de la Sorbona, adică faptul 
că mai întâi avem caritatea. care aduce credinţa şi speranța. e himeră-curată. 
deoarece doar credinţa face să se nască în noi. de la început. caritatea“. În sfârşit, 
aceeaşi notă apare în capitolul VI. Despre justificare: „Ei mai caută, tot zadar- 
nic. o altă subtilitate: că suntem justificaţi doar de credinţă. care săvârşeşte acțiuni 
prin caritate. Dar noi susţinem. împreună cu sfântul Pavel, că nici o credință nu 
poate justifica dacă nu e unită cu caritatea; dar această credință nu-şi trage virtutea 
de justificare din caritate; apoi, ea nu justifică pentru nici un motiv. nefăcând 
decât să ne pună în legătură cu dreptatea lui Isus“. Texte ca şi cele de mai sus 
ne apar suficient de grăitoare*%2. 

Or, Rabelais scrie zece rânduri importante. cu o grijă izbitoare. prin care 
încheie în mod demn epistola solemnă din Gargantua. Dacă ar fi pătruns de 
doctrina luterană ar folosi el oare o formulă pe care o ştie. desigur, ortodoxă, 
dar pe care o mai ştie, fără nici o îndoială, străină şi ostilă gândirii lui Luther? 
Putem, ba chiar trebuie să ne punem această întrebare. Cu toată prudenţa, de 
altfel, şi cu grijă pentru nuanţe. Să dăm doar un exemplu: dacă deschidem 

Dialogul lui Juan de Valdăs?, aşa cum ni l-a restituit Marcel Bataillon graţie unei 
fericite descoperiri. vom găsi în el o aluzie la acea credință ..pe care teologii o 
numesc formată“, lucru ce confirmă cu limpezime că pentru Valdès, care, 
înainte de a se îndepărta de primul său maestru şi a se apropia de Luther, era, 
în 1529. încă erasmizant. credința se reducea la fides formata. însufleţită de caritas 
şi manifestându-se astfel ca izvor al actelor de merit*%%2. Să-i aplicăm lui 
Rabelais, tot în legătură cu acestea, o remarcă a lui Marcel Bataillon: Valdès, 
scrie el în Introducerea sa la Dialog. nu putea fi luteran din moment ce-l 
considera pe Erasm ca pe un mare învăţat. un adevărat teolog“352. 

Credinţă făcută din caritate? Formula nu are rezonanţă luterană. După 
cum ne-o arată foarte limpede Juan Valdăs. ea nu-i repugnă unui evanghelist 
erasmizant. Chiar dacă. pe de altă parte. acesta îl admiră pe Luther. Nu e pentru 
prima dată când analizele noastre ne conduc la astfel de concluzii. Să fie ele 
excesiv de minuţioase? În orice caz nu credem că sunt de o originalitate insolită. 
Atunci când teologii se apleacă. cu o grijă meticuloasă. asupra celor pe care-i 
numim uneori reformatorii de dinaintea Reformei. - atunci când. de exemplu, 
examinează cu lupa convingerile unui Jean Pupper de Goch. care a scris în 1473 
un tratat Despre libertatea creştină. tipărit doar în 1521. şi a cărui doctrină. ca 
şi titlul. de altfel, părea că-l anunţă pe Luther prin numeroase elemente, ce au 
ei în vedere pentru a stabili concordanța sau discordanţa reală a celor două 
teologii, dintre care prima era inspirată de un augustinism al cărui gust. în lumea 
monastică, nu-l avea doar Jean de Goch? Analiza lor va descoperi printre 
formulele în aparenţă strict luterane vestigiile tenace ale unei noţiuni catolice 
a meritului. „Doar harul lui Dumnezeu îi aduce omului meritul. Cu toate 
acestea. Dumnezeu nu vrea să aibă de-a face decât cu sufletul câre poate să-şi 
pună meritele în valoare“, Şi, de altfel, când Jean de Goch distinge fides 
infor mis de fides caritate formata, adică „o credinţă care nu a devenit ea însăşi 
de o credinţă care nu mai e cu totul ea însăşi“. se îndepărtează net de concepţia 
reformatorilor. Criteriu pe care nimeni nu s-a gândit încă să-l utilizeze când e 
vorba de Rabelais. Cel ce îl practică e îndreptăţit să conchidă: Fides caritate 
formata e o formulă străină gândirii lui Martin Luther. Formulă familiară unui 
bun număr de evanghelişti. între 1530 şi 1536, şi de asemenea unui bun număr 
de cititori şi de pioşi discipoli ai lui Erasm. 


V. PROBLEMA FAPTELOR BUNE 


Să mergem mai departe. Cum e tratată în romanul rabelaisian dificila 
chestiune a cooperării omului la propria-i mântuire, problema bunelor fapte şi 
lucrări”? E inutil să arătăm în ce măsură ea se leagă de problema justificării, a 
meritelor, a harului. Pentru cel ce abordează textul lui Rabelais de-a dreptul, 

frontal. impresia ce se poate forma e lipsită însă de claritate. La prima vedere, 
suntem înclinați să credem că totul se petrece ca şi cum, pe un fond nediferenţiat 
de doctrină catolică, ar fi aplicate două sau trei „motive“ luterane destul de 
țipătoare. tratate viguros. E oare îndreptăţită această impresie? 

In scrierile rabelaisiene anterioare lui 1535 întâlnim apeluri foarte energice 
adresate unui Dumnezeu ce împarte dreptatea şi răsplăteşte oamenii ținând seama 
de strădania către perfecţiune a fiecăruia. Unii dintre logicieni sau dintre teologi 
- dar nu e acelaşi lucru? - nu ar pierde ocazia de a denunța în acele formule o 
concepție străină reformatorilor, care li-e odioasă chiar. Căci e adevărat că, în 
ochii lui Luther, cea mai gravă eroare şi cea mai primejdioasă pentru pacea 
sufletului. ca şi pentru viaţa creştină în întregul ei, e incercarea de a face din 
Dumnezeu o dreptate imanentă şi de a vedea în el pe Judecătorul Suprem ce 
săvârşeşte pedepsirea sau iertarea păcatelor puse cu grijă pe socoteala fiecăruia 
dintre noi. Or, când Ulrich Gallet îi reaminteşte lui Picrochole că toate faptele 
umane vor ajunge la judecata cea din urmă fără ca vreuna să-i poată fi ascunsă 
lui Dumnezeu şi când îl invocă. împotriva regelui brutal şi criminal, pe 
Dumnezeu atotstăpânitorul, „ce împărţeşte dreptatea după faptele noastre“, se 
pare că aceste formule produc un ecou net tradițional. E bine însă să ne ferim 
de orice exces în afirmaţii. Textele prin care putem sprijini astfel de concluzii 
sunt destul de puţin numeroase: şi apoi. sunt fraze de roman...3%2 

Iată, dimpotrivă. un pasaj deosebit, deja citat mai sus: „A jută-te tu însuţi, 
şi cerul te va ajuta“, spun fățarnicii. In realitate, ajută-te. diavolul îţi va rupe 
oasele: acesta e adevărul! Ce chietism curios, suntem ispitiți să spunem. la cel 
ce l-a închipuit şi l-a creat pe fratele Ioan, sau, dacă preferaţi, la apostolul 
mânecilor suflecate peste braţele nervoase! Şi iată acum celălalt pasaj asupra 
liberului arbitru şi a simțului propriu al lui Picrochole „care nu poate fi decât 
rău dacă nu e condus de harul lui Dumnezeu“. Suntem tentaţi să socotim acest 
pesimism ca fiind luteran; nu e el însă surprinzător la optimistul din Telem, la 
apologetul telemiţilor. pus în mişcare de imboldul ce-i împinge la fapte bune 
pe oamenii „liberi şi născuţi într-o bună condiţie“? 

E vorba oare de o contradicţie? Oare teologul Rabelais schimbă neprevăzut 
vorba, ca un şcolar? Să nu uităm însă că. în această dezbatere. ne aflăm pe terenul 
credinţei. care nu e străbătut de pure concepte. Şi să nu ne închipuim că gândi- 
rea didactică a teologilor pătrundea. pe acea vreme. - vreau să spun în marile secole 
clasice ale Evului Mediu. al XII-lea. al XIII-lea. al XIV-lea. ca şi al XV-lea şi al 
XVI-lea. veacuri de declin şi de destrămare - gândirea intuitivă, nu numai a 
simplilor credincioşi. dar chiar şi a predicatorilor şi a teologilor. Contradicţie? 
Nu avem decât să ne gândim la Luther. la însuşi Luther tratând astfel de 
chestiuni. Se contrazice, se pierde în raționamente... El, care a spus atât de catego- 
ric că omul nu face fapte rele împotriva propriei sale voințe, că le săvârşeşte 
cu necesitate, spontan şi pe deplin voluntar - că e, aşadar, prin însăşi natura sa 
coruptă, supus necesităţii de a comite răul - nu are uneori aerul că recunoaşte, 

ascunsă în străfundurile naturii umane, o înclinaţie morală, recta ratio, buna 
voluntas* sau. cumscrie în prefața Epistolei către romani, o dispoziţie îndreptată 
spre faptele bune pe care Dumnezeu o descoperă în adâncul sufletului omenesc? 
Nu scrie el. în Marele Catehism, că cele zece porunci sunt gravate în inima 
omului, fiind aşezate acolo de natură? Nu admite el că există o nevoie intuitivă 
a raţiunii umane de a face binele şi de a ne aduce salvarea când identifică 
Decalogul cu legea naturală? În sfârşit. el, care-şi bate joc cu vehemenţă de 
pretenţiile profanatoare ale omului ce se laudă că cooperează cu Dumnezeu la 
opera de mântuire, nu vede în noi, uneori. pe colaboratorii unui Dumnezeu care, 
neputând acţiona singur, ne face cinstea de a ne chema să ne străduim împreună 
cu el? Astfel, remarcă un teolog. se pare că ..pe lângă starea de spirit religioasă 
pe care avem obiceiul să o semnalăm la Luther. mai există una în care el pare 
a admite colaborarea omului la îndeplinirea intenţiilor lui Dumnezeu'“3%2, 

Apare aşadar, la acelaşi om. o coexistenţă a tendinţelor opuse ce-l trag când 
într-o parte, când în cealaltă: dar mai apare şi altceva. Ca întotdeauna, jocurile 
anacronismelor se fac simţite. Căci la urma urmelor. revenind la Rabelais. 
textele ar trebui citite lăsându-ne deoparte ochelarii moderni. ochelarii noştri 
de astăzi. Ar trebui să ne punem ochelari ce se purtau odinioară. Câte nu ar fi 
de spus în legătură cu sensul pe care-l atribuim atâtor texte rabelaisiene - şi în 
primul rând vestitului text: „oamenii liberi. născuţi într-o bună condiţie, bine 
educați, în măsură să aibă conversații frumoase, au prin propria lor natură un 
instinct şi imbold ce-i împinge fără încetare spre fapte virtuoase, îndepărtându-i 
de vicii...“ - Natură? 

Suntem atât de pătrunşi de speculaţii biologice încât acest singur cuvânt e 
de ajuns pentru a ne produce tulburare. Il înzestrăm de îndată cu o majusculă. 
Şi recunoaştem în el, fără întârziere, Natura naturaliştilor. acea divinitate şi rivală 
a Dumnezeului teologilor. şi acel idol (împreună cu Viaţa) al erei biologice. 
Suntem desigur perfect liberi să o socotim astfel pe cont propriu. Dar nu e firesc 
să-l târâm şi pe Rabelais pe urmele noastre. Aceasta pentru că Rabelais, când 
scrie „natura“. în pasajul ce ne reţine atenţia, nu se referă la „forțele spontane“ 
pe care ştiinţa le are ca rezultat. sau ca obiect. să le supună şi să le disciplineze. 
El nu înalță, în faţa Dumnezeului teologilor, un idol care, uzurpând puterile ce-i 
sunt recunoscute acestuia. ar propune oamenilor ca ideal jocul de nevoi şi de 
instincte ce constituie, cum spunem noi. voinţa de a trăi. Aşa spunem noi; dar 
Rabelais nu putea şi nici nu voia să spună sau să creadă ceva de acest fel. 

Oricât ar fi fostel. pe vremea sa. de naturalist. îndreptat spre lectura lui Pliniu 
şi a lui Teofrast, luând tot ce se putea lua din aceştia şi urmărind zbenguiala 
balenelor în golful Gasconiei, fiind şi doritor de a dobândi, prin disecţii repetate, 
o mai bună cunoaştere a celeilalte lumi care e omul. el nu putea filosofa în 
maniera lui Spencer“ sau. dacă vreţi. a lui Haeckel. Filosofa pur şi simplu ca 
Aristotel. Credea, precum acesta, că virtutea e o obişnuinţă. o bună obişnuință, 
cea de a acţiona conform condiţiei de om - secundum naturam’: ceea ce vrea 

să zică conform propriei naturi, nu conform naturii în general, care, de altfel, 
e o zeiță mai degrabă supusă constrângerilor decât liberă. Ba mai mult: conform 
legilor naturale. lucru ce nu înseamnă conform legilor Naturii. Despre acestea 
din urmă. Rabelais nu avea idei mai clare şi mai limpezi decât contemporanii 
săi. Refuza. de altfel, cu energie. să recunoască prefigurarea acestor legi în 
„influenţele“ exercitate de aştri şi de speculaţiile „deterministe“ ale astrologilor. 

Rabelais filosofa împreună cu Aristotel. Dar l-a citit şi pe Platon. L-a citit 
şi l-a recitit. Aşadar, nu traducea doar. precum Aristotel, „conform naturii“ prin 
„conform raţiunii“, având în vedere că natura omului e de a fi esențialmente 
rațional - altfel spus, în limbaj aristotelician. pentru că forma omului e sufletul 
său rațional: mai traducea, precum Platon. „conform rațiunii“ prin „după voinţa 
lui Dumnezeu“, căci Dumnezeu e autorul rațiunii. Dacă vreți, putem spune „chiar 
după rațiunea lui Dumnezeu“. A unui Dumnezeu care merge drept înainte pe 
calea lui. urmat de Dreptatea ce-i atrage după sine pe oamenii ce vreau să-i fie 
asemănători şi a căror răsplată e fericirea de a trăi cu dreptate printre cei drepți. 
Dar Dumnezeu îi părăseşte pe cei ce socotesc că pot să conducă singuri. La un 
moment dat, aceştia pot avea succese, sau aparenţe de succese: dar în curând 
Dreptatea se va răzbuna şi îi va pierde, pe ei, visele lor, ţara lor, pe cei ce le țin 
partea. Dreptatea îl părăseşte pe Picrochole: Cartea Legilor îi dă lui Rabelais 
asigurarea formală în legătură cu aceasta (IV, 716. c, d). _ 

Atunci, Rabelais e elenizant şi nimic mai mult? Câtuşi de puţin! În pasajele 
de mare rezonanţă ale operei rabelaisiene găsim tot ce am evidenţiat până 
acum; mai găsim însă şi altceva. De exemplu, speculaţii creştine asupra harului, 
care dă numai el preţ şi valoare faptelor şi acţiunilor umane - şi măsură sensului 
şi libertăţii acestora. Mai departe, colac peste pupăză, apare echivocul pe care 
îl întreţine de secole cuvântul natură aplicat omului. Pe de o parte, natura 
reprezintă ansamblul proprietăţilor fundamentale ce servesc pentru a-l defini, 
în consecinţă tot ce, în el. e instinctiv. înnăscut, spontan - fie în raport cu 
Dumnezeu (aici avem opoziţia dintre natura coruptă şi har), fie în raport cu 
umanitatea (distincţia între starea naturală şi starea de civilizaţie): într-un 
cuvânt, „natura“ desemnează. în acest sens. tot ceea ce. în om, caracterizează 
specia. Pe de altă parte, natura reprezintă temperamentul fiecăruia dintre noi, 
ceea ce face ca unul sau altul să fie diferit de vecinul său. ceea ce-l face el însuşi. 
un anume om, şi nu doar un oarecare. Împotriva acestor echivocuri. aşa cum 
arată analizele noastre, suntem perfect pregătiţi. Cu toate acestea, le perpetuăm. 
ne împăcăm cu ele, vorbim curent (în vreme ce confundăm cele două sensuri 
sau alunecăm de la unul la celălalt) de tratament curativ sau pedagogie „conforme 
naturii“... Cu atât mai mult făceau acest lucru oamenii secolului al XVI-lea. care 
nu-i aveau ca maeştri în filosofie nici pe Descartes şi nici marea stirpe a 
experţilor în disecţii filosofice ce au dat naştere Discursului asupra metodei. 
În ce-i priveşte. ei gândeau ca Platon şi Aristotel. remaniaţi şi aduşi la o formă 
mai mult sau mai puţin creştină de scolastici - a căror strădanie Rabelais şi 


222 


contemporanii săi o respingeau, fără a reuşi să se elibereze de ea. În orice caz, 
nu trebuie să credem că physis, în textele greceşti. sau natura, în textele latine, 
ofereau mai puţine sensuri diferite sau, dacă vrem, contradictorii, decât Natura 
textelor pe care le analizăm. Omul secolului al XVI-lea nu era însă deloc 
înarmat pentru a putea sesiza astfel de contradicții. 

Contradicţii... Pronunțăm acest cuvânt umflându-ne obrajii. cu o mândrie 
pedantă. Ar fi mai nimerit să ne oferim o petrecere intelectuală, considerând toate 
tendinţele caracteristice acestei epoci tulburi, înnoitoare şi fertilă, în înfruntările 
lor fireşti. într-o vreme când se agitau într-un haos confuz - încercând, de bine 
de rău, să se despartă una de cealaltă - religia naturalistă a Renaşterii şi cea 
revelată a Reformei. 


VI. JUSTIFICAREA, CRITERIU DELICAT 


Iar acum să ne întoarcem la criteriul criteriilor, la acea justificare prin 
credinţă care a fost, aşa cum spune toată lumea, principiul formal al Reformei. 
Ce gândea oare Rabelais despre aceasta? Ce teză a susţinut el? 

Tot ce putem spune. sprijinindu-ne pe texte destul de puţin explicite, sunt 
următoarele: cele trei-patru fraze ce se referă de departe, ba chiar de foarte 
departe, la complexul de probleme pe care-l numim justificare. dacă sunt com- 
parate cu o doctrină teologică coerentă şi sistematică - desigur. nu cu efuziunile 
lui Luther ce lasă să-i vorbească inima. ci cu doctrina pe care teologii zeloşi o 
numesc luterană. dar numai după ce au curăţit-o. degajat-o şi despărţit-o de 
neclarităţi şi de elemente neelaborate - aceste câteva fraze nu au rezonanță 
reformată decât intermitent şi cu momente de eclipsă. Ce ne interesează e, totuşi. 
de a şti dacă toți reformatorii profesau. în jurul anului 1532, în legătură cu aceste 
probleme, doctrina lui Luther, ce urma să fie reluată de Calvin. 

Il vom lăsa deoparte de Lefèvre, ce negociază, în comentariul său asupra 
epistolelor pauline. un concordat precaut între credinţă şi faptele bune: „Căci 
credinţa nu merită mântuirea de una singură. ca şi bunele lucrări. de altfel. Faptele 
ne pregătesc şi ne curăţă sufleteşte: credinţa deschide drumul către Dumnezeu, 
care ne justifică şi ne absolvă de păcate, numai el. Bunele lucrări ne fac mai buni; 
credinţa ne convertește; justificarea ne luminează“33%. Dar ce spune Farel? În 
faimosul său Sumar. care, între 1530 şi 1540, a făcut atât de mult pentru 
succesul ideilor reformate. profesează, desigur, că omul are nevoie de a fi 
ocrotit de dreptatea lui Isus pentru a putea îndrăzni să se prezinte în fața lui 
Dumnezeu: dar trece destul de repede peste acest punct al doctrinei, atât de 
important în ochii lui Luther. Heyer foloseşte (p. 49) o formulă mai atenuată 
pentru a se face înțeles: ca e cu atât mai grăitoare. „Acest punct de vedere, scrie 
el, deşi puţin dezvoltat. nu-i e străin lui Farel. El ne sfătuieşte, în Sumar, să ne 
punem toată încrederea în Isus şi în dreptatea lui.“ Recomandare cam pripită, 

care ne îndepărtează de magnificele dezvoltări ale unui Luther ce orchestrează, 
cu obişnuitul lui fast, tema simplă a justificării. Să trecem la un alt text, nu mai 
puţin vestit, rezumatul conținutului Cărţilor Sfinte. tipărit pe o pagină întreagă, 
în fruntea Bibliei lui Martin Lempereur, în 1534%%: vom putea face, şi în 
acest text. observaţii asemănătoare. 

Justificarea e expusă cu claritate, dar pe scurt, în termeni mai degrabă 
concilianţi. „Suntem justificaţi graţie credinţei şi încrederii noastre în Isus 
Cristos, lucru ce se vede prin lucrările de binefacere ce le săvârşim şi prin faptul 
că suntem îndemnați să le facem mai departe. Ceea ce vrea să spună că Părintele 
ceresc ne socoteşte printre cei drepți şi vrednici de harul său, uitându-ne 
păcatele şi ne maisocotindu-ni-le ca atare.“ Iată ce-i putem spune lui Picrochole, 
şi de asemenea lui Ulrich Gallet. Am notat însă în trecere fraza asupra lucrărilor 
caritabile prin care se manifestă credinţa. Grija de a acorda faptelor bune şi 
carităţii un loc considerabil în viaţa creştină e o caracteristică foarte franțuzească 
la acea dată. Rezumatul conţinutului Cărţilor sfinte dezvoltă pe larg această 
indicație: „Prin bunele noastre lucrări şi fapte, ni se explică (în vederea cărora 
ne-a pregătit Cel de Sus), arătăm că avem, fără putinţă de tăgadă, vocaţia 
harului. iar cei ce nu le săvârşesc dovedesc a nu avea nici o credinţă în Isus 
Cristos.“. Farel vădeşte aceleaşi tendinţe. dacă analiza lui Ch. Schmidt e 
corectă: „Principiul fundamental care rezumă toate opiniile teologice e acesta: 
nu suntem justificaţi decât printr-o credinţă ce lucrează prin mijlocirea carității.“* 
Gerard Roussel spunea: o credinţă ouvrante par charite (ce produce opere prin 
caritate), ceea ce înseamnă exact acelaşi lucru: „acolo unde se găseşte credința 
vie, producătoare de opere caritabile, se află şi respectul tuturor poruncilor'“3%12, 

Desigur, doctrina sfântului Pavel nu e simpla afirmaţie (I Cor..13.3.13) că 
binefacerea e superioară credinţei şi speranţei (afirmaţie pe care. fie spus în 
paranteză, e curios să-l vedem pe Calvin, într-unul din pasajele citate mai sus, 
punându-le-o în socoteală. cu dispreţ. doctorilor de la Sorbona). Dar, se pare, 
e doctrina sfântului Augustin: „Fără caritate. credinţa poate exista. dar nu 
serveşte la nimic“322. E însă atât de grea trecerea de la asemenea formule la cele 
scolastice - la fides caritate formata, reluată de Gargantua, mai ales dacă e 
adevărat că aceasta nu semnifică, aşa cum pretindea Luther, că virtutea 
binefacerii completează o credinţă ce ar rămâne, fără ea, incompletă, ci faptul 
că această caritate, departe de a modifica esenţa credinţei sau de a-i schimba 
substanța. îi conferă o perfecţiune mai mare, o uneşte cu scopul ei ultim şi o face 
plină de merite?%%2 

Să ne ferim de prea multă stricteţe. Să nu folosim cu o rigoare prea puțin 
subtilă cele două criterii pe care le-am reținut din analiza lui H. Hauser. Şi să 
notăm apoi evidenta superioritate a prinrului asupra celui de-al doilea. Evanghelia. 
singurul izvor al credinţei: da, aşa e, aceasta e esenţialul. Justificarea? E o 
chestiune controversată. şi care va rămâne multă vreme astfel. Nu-l vom vedea. 
în 1541, la colocviul de la Ratisbonne, pe cardinalul Contarini propunându-le 

lui Melanchton şi lui Bucer - care au acceptat propunerea - o formulă de unire 
socotită ca fiind catolică şi corectă de Morone, Eckius. Gropper, Pflug? Doctrina 
luterană era deci susceptibilă, în legătură cu acest punct, de atenuări, iar cea 
catolică de modificări! Să folosim numai cu precauţii, într-un diagnostic al opiniei, 
afirmaţiile despre justificare ale unui creștin din prima jumătate a secolului al 
XVI-lea. Nu numai teologia giganţilor lui Rabelais, confruntată cu doctrina lui 
Luther sau, posterior, cu cea a lui Calvin. poartă mărturie despre evidente 
divergențe în convingeri, ci (mai e oare nevoie să o spunem din nou?) întreaga 
teologie, totodată îndrăzneață şi - uneori - timidă a celor care, în Franţa anilor 
1530-1535, îşi caută vocaţia pe Căi noi, spre care îi îndeamnă spirite puternice 
şi înclinațiile liberale ale unui veac însetat cu furie de independenţă. 


VII. RABELAIS ŞI TREBURILE DIN GERMANIA 


Din fericire, începem să cunoaştem ceva mai bine această poveste încurcată. 
Lucrul îl datorăm cărții lui Moore. care, reluând şi prelungind sugestiile 
preţioase ale lui N. Weiss, transpunându-le de asemenea pe un alt teren, ne 
îngăduie să întrevedem ceva din marea strădanie care a trebuit să fie făcută, care 
s-a şi făcut. dar pe care caracterul ei clandestin a tinut-o multă vreme ascunsă%*, 

Avem o seric de indicaţii, de altfel insuficiente după părerea noastră. asupra 
influenţei şi acţiunii exercitate în afara Germaniei. în ţările de limbă franceză, 
de apelurile lui Luther. Această puternică voce, ale cărei chemări au răsturnat, 
în Germania, atâtea ziduri. a fost percepută, în ecourile ci, şi în Franţa, şi 
nimeni nu poate contesta lucrul acesta. Scrierile în latină ale reformatorului 
circulau pretutindeni în regat, înainte ce vama intelectuală să-şi impună 
restricţiile. Astăzi ştim. cu detalii chiar, în ce fel, pe ce căi şi cu ce precauţii librari 
suspecți importau. cu grămada. o întreagă literatură eretică: în fruntea lor se 
găseau : Jean Schabler, la Paris, şi Jean Vaugris, la Lyon. Cunoaştem rolul 
Scutului de la BaseP“. activitatea lui Froben, aviditatea cu care publicul îşi 
smulgea din mâini scrierile novatoare, înclinația lui Lefèvre d'Etaples pentru 
acestea. de asemenea ale grupului de la Meaux şi, în cele din urmă, ale unei 
prințese ca Margareta de Navara. În acelaşi timp, teologi duşmani ai lui Luther 
popularizau, pentru a le respinge, ideile subversive ale lui Augustin revoltatul. 
Arderile publice de cărți tipărite în Germania şi în Renania, îndârjirea celor ce 
le urmăreau, ca şi entuziasmul vizibil al celor ce le pot cumpăra mărturisesc o 
difuzare considerabilă a scrierilor luterane în Franţa acelor vremuri. A cunoscut 
Rabelais această literatură? Nu există nici o îndoială că da. 

Fără a merge mai departe. să ne întoarcem la celebrul capitol VII din 
Pantagruel: chiar acolo vom găsi catalogată librăria Sfântului Victor. În toate 

articolele, sau aproape. vedem curiozitatea pasionată cu care tânărul Rabelais 
a urmărit drama din statele germane. 

Mai întâi afacerea Reuchlin - Reuchlin care, spre 1475, preda la Orléans. 
Iată-i, unul după celălalt, pe toți eroii războiului Cabalei, reali şi închipuiţi: pe 
magistrul Ortuinus (pe numele său maestrul Hardouin de Graăs). teolog de 
renume; pe magistrul Jacobus Hocstrates, altfel spus vestitul dominican şi 
inchizitor Hoogstraeten. din Köln; apoi pe magistrul Lupoldus Federfusius 
din Epistolae obscurorum virorum (Scrisorile bărbaţilor obscuri); în sfârşit, pe 
toţi doctorii din Köln intraţi în bibliotecă cu Tarraballationes adversus Reuchlin 
(Bombarde îndreptate împotriva lui Reuchlin). Să mai reținem că, în plus în 
Prologul lui Gargantua, Alcofribas îşi bate joc de cei ce demonstrează că 
Ovidiu oferă, în Metamorfoze, o prefigurare simbolică a tainelor creştine: în 
fruntea lor apare un frate Lubin, ataşat cu patimă de acest fel de apropieri. Or, 
în Scrisori (VI.42), Fr. Dollekopfius se laudă că ar cunoaşte unum librum 
quem scripsit quidam Magister noster Anglicus de Ordine nosh-o...super librum 
Metamorphoseon Ovidii, exponens omnes fabulas allegorice et spiritualiter? lar 
când Janotus îşi porneşte raționamentul: Omnis clocha clochabilis... Ergo 
gluc’ conchide el (Gargantua. XIX). Dar în Scrisori (11.69) avem: Quicquid 
ipsi non intelligunt, hoc comburunt: Ergo...5%2:10 

Ce se întâmplă însă cu „afacerea Luther“? Intr-una din excelentele sale note 
inserate în Catalog, în ediţia Operelor. Plattard semnalează faptul că disputele 
celor din Köln şi gâlceava celor de la Sorbona cu umanismul „îşi au ecoul în 
acest episod“. Într-adevăr. De asemenea şi certurile în jurul luteranismului, pe 
care el le uită. Căci iată-l pe maestrul Palatului Sacru. dominicânul tomist 
Silvestro Mazzolini de Prierio care, oferit lui Luther ca judecător de către 
papă, a scris imediat (în 1518) împotriva judecatului un violent şi mediocru 
Dialogus...de Potestate Papae (Dialog...despre puterea papei). De altfel, 
tiparnițele din Lyon scoseseră la iveală şi scrierea lui, Aurea Rosa super 
Evangelia (Trandafirul de aur asupra Evangheliei) în 1524 şi 1528; aceeaşi 
tipamiţă avea să scoată o altă lucrare a sa, Summa Silvestrina (Compendiul papei 
Silvestru). în 1524 şi 15335. Jar în Catalog. Rabelais nu pierde ocazia de a-l 
expedia pe „bunul nostru maestru“ printre clondirele sale teologice. 

lată acum un personaj considerabil, Jacques de Vio din Gaăte, dominican 
şi cardinal tomist. In octombrie 1518, a încercat să-l readucă pe Luther în 
sânul Bisericii. Tiparniţele franceze, cele din Lyon ca şi cele din Paris, nu 
neglijează nici una din operele lui: revăzută de J. Daniel, Summa Caietana 
(Compendiul lui de Gaete) apărea la Lyon în iulie 1530; în 1533 şi 1539 era 
imprimată din nou, tot acolo; Psalmii lui David apăreau la Paris în ianuarie-fe- 
bruarie 1532, prin grija lui Josse Bade: în mai, ieşeau de sub tipar Evangheliile 
comentate, şi, tot în mai, Epistolele pauline’: o adevărată avalanşă. Nu ne vom 
mira văzând că biblioteca mănăstirii adăposteşte cârjele trebuincioase pentru 

a-i sprijini gândirea şchiopătândă: Les Henilles de Gaietan (Poveştile de 
adormit copiii ale lui Gaietan). 

În sfârşit - pe lângă Hoogstraeten. deja amintit. ce a intervenit şi el în 
afacerea Luther (în 1526, a publicat. la Köln, Disputationes contra lutheranos, 
Dispute cu luteranii) - iată-l pe duşmanul principal al lui Luther la începuturile 
carierei sale. E tot dominican. şi poate că Rabelais. fost franciscan, se bucura 
în chip deosebit de frumosul palmares al fraților predicatori. Îl cheamă Hans 
Maier, e de la Egg-sur-Giinz. în Suabia, şi îl cunoaştem sub numele latin de 
Eckius ca pe teologul de la Ingolstadt, predicatorul de la Augsburg. avocatul 
familiei Fugger în cearta împrumutului cu dobândă. în sfârşit eroul disputei din 
1519 de la Leipzig. Asemenea confraţilor săi, nu lipseşte din biblioteca 
mănăstirii. Rabelais îi atribuie un tratat simbolic asupra curăţirii cuptoarelor, 
Manieres ramonandi fornellos (Metodă de curățire a cuptoarelor), dar Gilles 
de Gourmont îi publicase la Paris, în 1531. cu puţin înainte. Errorum 
lutheranorum CDIV Catalogus (Catalogul celor 404 de greşeli luterane), ce poate 
fi găsit la Biblioteca Naţională (Res. D 80059) şi al cărui titlu rezumă întregul 
program al lucrării. 

Prierias, Gaietan, Eckius, toţi protagonişti ai dramei luterane, răspund la apel, 
după cum se vede. Cât despre teologii parizieni, pe care îi citează frecvent 
Rabelais. sunt duşmani declaraţi ai lui Luther şi s-au ridicat împotriva acestuia 
prin scrierile lor: de la Noël Beda cel tare în pântec, autorul cu înaltă pregătire 
al unui substanțial tratat De optimitate triparum (Despre excelența intestinelor), 
până la Nicolas Du Chesne. adversarul însuşi al lui Pantagruel, şi la Pierre 
Cousturier. zis Sutor, neistovit autor al unor tratate prolixe: cartea sa din 1525, 
De traslatione Bibliae (Despre traducerea Bibliei). e o apologie a Vulgatei urmată 
de o denunţare în regulă a criminalilor (în frunte cu Erasm şi Lefèvre) ce-i 
măgulesc pe cei slabi de minte, coborând până la înţelegerea lor la nivelul 
Scripturilor; în Novos Anticomaritas (Împotriva noilor duşmani ai cultului 
Fecioarei), apărută la începutul lui 1526, nu se leagă doar de duşmanii cultului 
Fecioarei. ci şi de detractorii sfinţilor: Apologia adversus damnatum Lutheri 
haeresim de votis monasticis (Apologia împotriva blestematei erezii a lui 
Luther despre legămintele călugărilor). publicată ceva mai târziu (1531), pare 
a fi prototipul unei alte apologii, pe care Rabelais o va găsi pe rafturile de la 
Saint-Victor: adversus quemdam, spune el, qui vocaverat eum fiipponnatorem 
- el quod fripponnatores non sunt damnati ab Ecclesiae!!. Or, Luther fusese şi 
el damnatus ab Ecclesiae. deoarece denunțase sarabanda profiturilor scoase din 
vânzarea indulgențelor, ca şi trucurile agenților fiscali romani, fj-ipponnatores 
non damnati!?, acei Bulişti. Copişti. Scriptori. Prescurtători, Referenți şi Meşteri 
ai datărilor cu care, într-o bună zi, Rabelais va avea de-a face personal: toți erau 
versati în arta de a scoate sume de bani din pungi, ca nişte marsupii, şi de a pune 
apoi la adăpost profitul iertărilor distribuite. aşa cum ne arată cu uimire 
episcopul Boudarin în lucrarea sa De emulgentiarum profectibus Enneades 

novem, cum privilegio papali (Nouă Eneade despre progresele mulgerilor, 
împreună cu privilegiul papal) de la Saint-Victor. Iată-l. aşadar, pe Rabelais luând 
poziţie; el, care, pentru a vedea creştinătatea, nu-şi pune ochelarii pelerinului 
roman. şi pe care nu l-a convertit Apologia lui Marforio îndreptată împotriva 
celor ce spun că măgarul papei mănâncă doar la ore fixe. se situează cu 
hotărâre, prin astfel de titluri, de o ironie mişcătoare, în tabăra protestatarilor"1%. 
Cu câteva menajamente, totuşi: nimeni nu a remarcat, lucru curios, că nu spune 
nimic şi nu-şi bate joc de cel mai activ dintre oponenții francezi ai lui Luther: 
Josse Clictove, fost discipol al lui Lefèvre d'Etaples. trecut la ofensivă viguroasă 
împotriva novatorilor. Două dintre titlurile sale spun multe. cu toate acestea: 
în una dintre lucrări e vorba de Cosmografia Purgatoriului; iar alături de 
această importantă carte a lui Jabolenus. Pantagruel descoperă De cagotis 
tollendis (Despre îndepărtarea bigoților) fără indulgență (la singular) şi - nu 
se putea mai rău - De auferibilitate Papae ab Ecclesia (Despre necesitatea 
înlăturării papei din Biserică), pe care Gerson a compus-o în vederea schismei. 
Dar fiul lui Gargantua nu se împotmoleşte. defel, în acest gen de precizări: ia 
formula în sensul absolut, dar nu preconizează nici un program. 

De fapt, acest catalog e foarte atent la cele întâmplate în Germania: să nu 
uităm formula finală despre „impresiile din vestitul oraş Tiibingen“. E ceva 
surprinzător în asta? Desigur că nu, după frumoasa carte a lui Moore, La 
Reforme allemande et la littérature fi-ancaise (Reforma germană şi literatura 
franceză). Şi aceasta nu din cauza paginilor rapide. dar foarte precise în 
formulări, pe care Moore i le consacră lui Rabelais (cap. XIV,p.306 şi urm.); 
şi nici din cauza paralelei pe care o stabileşte între fostul cordelier şi fostul 
augustinian, ci pentru că a arătat cu claritate importanța legăturilor care-i 
uneau, în prima jumătate a secolului al XVI-lea, pe umanișştii şi teologii din Franța 
şi din Germania. Or, spune excelent Moore la p. 318, Rabelais a frecventat 
mediile3%* atinse de difuzarea pe scară largă, dar totuşi neprevăzută, a scrierilor 
lui Luther. „Şi cu toate că nu avem nici un drept să-i atribuim lecturi pe care 
probabil că nu le-a făcut niciodată, am comite o greşeală de metodă nesemnalând, 
în opera sa, tot ce pare a fi un ecou nu numai al doctrinelor zilei, ci chiar al 
învăţăturii directe a conducătorului Reformei.“ 

Un ecou? În ce mă priveşte, de ficare dată când recitesc cu ochiul istoricului 
Gargantua şi Pantagruel, mă opresc surprins. cu sentimentul brusc al unui suflu 
venit de departe ce trece peste proza lui Rabelais. nu doar o singură dată. Şi mă 
simt dator să mă reîntorc, fără voia mea, spre îndepărtatul Wittenberg al fostului 
frate Luther. 


VIII. ECOURI LUTERANE ÎN OPERA RABELAISIANĂ 


Ce-o fi cu acest straniu chietism, atât de puţin propriu temperamentului lui 
Rabelais. căruia pare a i se încredința uneori, în primele scrieri, ca unei influenţe 

puternice? În vremea aceea a fost profesat, desigur, de un mare număr de 
credincioşi; dar Luther i-a dat o expresie remarcabilă, în repetate rânduri. 

Iată, în rugăciunea lui Pantagruel constrâns să-l înfrunte pe Căpcăun (II, 
XXIX), un curios pasaj asupra credinţei, pasaj ce a reținut şi atenţia lui Moore 
(p.315): credinţa e afacerea personală, un fel de „negustorie proprie“, a lui 
Dumnezeu; ce nevoie are, aşadar, pentru a fi apărată, de ajutor omenesc, ori ca 
vreun rege. desfăşurând un zel ridicol şi sacrilegiu totodată, să-i ofere 
Atotputernicului neputinciosul său sprijin? Tradus astfel, cu forță şi putere de 
convingere, sentimentul are ceva izbitor, iar ideea ce-l susține nu e, în rest, deloc 
banală. Cum a ajuns ea la Rabelais? Vedem doar că ideile lui Pantagruel le 
amintesc destul de evident, în acest punct, pe cele ale tânărului Luther. 

În primele sale scrieri, Reformatorul a spus-o de sute de ori. cu insistenţă: 
puterea laică nu are nici o îndreptăţire pentru a se amesteca în treburile 
credinţei”*!2. Că face indirect servicii Bisericii asigurâdu-i facilităţile dorite în 
vederea liberului exerciţiu al activităţilor sale - e limpede. Dar pot fi oamenii 
constrânşi să creadă? „Trebuie să ne mulțumim, spune Luther în chip expres, 
a face cunoscută Evanghelia şi a provoca credinţa. Dar trebuie să-i lăsăm 
fiecăruia libertatea de a răspunde sau nu acestei chemări... Nu e cazul nici să 
impunem administrarea sfintelor taine. Dacă cineva nu doreşte să fie botezat, 
n-are decât. Cel ce nu vrea să se împărtășească să fie lăsat în pace, iar cel ce 
refuză spovedania are tot dreptul să o facă.“ Şi în vestitul tratat din 1523 asupra 
puterii laice: „Să vrei să-i impui cuiva vreo credinţă? E curată nebunie! Nimeni 
nu răspunde de faptul că el crede sau nu decât în faţa propriei conştiinţe. Şi cum 
o astfel de hotărâre nu poate aduce nici o daună statului, acesta nu are de ce se 
amesteca în ea: să-şi vadă doar de treburile lui.“ Dar nu trebuie oare cei mulți 
să fie împiedicaţi de a cădea în erezie? -Nu, răspunde Luther cu îndrăzneală. 
Cel ce converteşte e Cuvâtul lui Dumnezeu, nu paloşul împărătesc. Dacă 
Cuvântul nu obține nimic, forţa va obţine şi mai puţin. Cine spune erezie spune 
putere a spiritului - iar aceasta nu poate fi lovită cu sabia, arsă cu focul, înecată 
în sânge. Dacă Cuvântul lui Dumnezeu luminează sufletele. toate ereziile şi 
greşelile vor dispare din ele. In ce-l priveşte, regele uriaşilor proclamă: „Pentru 
această treabă, Dumnezeule, nu ai nevoie de nici un sprijin, în afară de 
mărturisirea păcatelor şi de serviciul divin...“32a. Apare doar o diferență. Sfintei 
slujiri a Cuvântului, Rabelais îi adaugă, pentru apărarea credinţei, „sute de 
milioane de îngeri, dintre care numai unul, dacă ar voi. ar fi în stare să ucidă 
toți oamenii şi să răstoarne cerul şi pământul, aşa cum s-a arătat altădată în fața 
oastei lui Senaşerib“. S-ar putea crede că e vorba de o ironie. dacă nu am avea 
în faţă seriozitatea evidentă a frazei ce urmează; ea cuprinde dorinţa lui 
Pantagruel: predicarea Evangheliei cu curăţenie sufletească, cu simplitate, în 
întregime. 

Iată, însă, în ampla scrisoare a lui Gargantua către Pantagruel (II, VIII), 
evocarea vieţii oamenilor vrednici de mare cinstire. plină de prietenii şi de 

convorbiri amicale: „Cu mila şi ajutorul cerului mărturisesc, întru totul, că vorbele 
mele n-au fost totdeauna fără păcat (căci toți greşim. rugându-ne în fiecare zi 
lui Dumnezeu să ne ierte) - dar făra nici un gând rău au fost.“. Unde am citit 
oare ceva asemănător? În Predica asupra celor două porunci a lui Luther, al cărei 
text latin a fost publicat în 1518 (Werke. 1883.1.394-521). Adevăraţii creştini. 
spune Luther. ştiu şi spun că sunt bieți păcătoşi. Tot ce e bun în ei îl atribuie 
propriului lor merit. şi nu harului lui Dumnezeu. Şi totuşi... Dacă păcatele le sunt 
şterse, aceasta se datorează grației divine. nu meritelor lor... 

Mai departe: iată paginile foarte frumoase pe care Rabelais le consacră 
problemei păcii şi a războiului. Lanson a arătat. în vremea sa. maniera cu totul 
franţuzească în care e tratată această importantă chestiune de morală socială. 
Şi de morală individuală. Luther s-a preocupat însă şi el, în tinereţe, de 
extinderea în domeniul politicii a principiilor moralei creştine. Chestiune 
delicată într-o vreme în care. din cauza multor adepţi câştigaţi de machiavelism. 
politica şi morala apăreau ca net opuse. Ştim de pildă cu câtă forţă acuză 
Luther papalitatea pentru favorizarea ideii nefaste că simţul onoarei şi fidelitatea 
faţă de propriul jurământ nu au ce căuta în politică; ştim cât e de indignat de 
practicile nunţiaturilor. gata întotdeauna. pentru sume de bani. să legitimeze 
posesiunile obținute pe nedrept. să-i dezlege pe suverani de jurămintele făcute 
şi să anuleze alianţe. „Dumnezeu ne porunceşte să ne respectăm jurământul şi 
să ne ținem de credinţa jurată chiar şi faţă de duşmani - iar tu îndrăzneşti să ne 
dezlegi de o aşa poruncă!“ In predica asupra Bunelor Lucrări. în Tratatul 
asupra Puterii Laice şi îndeosebi într-un opuscul din 1526 consacrat examinării 
chestiunii „dacă meseria armelor nu e incompatibilă cu credinţa creştină“, 
Luther rezolvă problema drepturilor şi îndatoririlor militare ale suveranilor exact 
în maniera lui Grandgousier. Războiul dus în vederea gloriei şi a cuceririlor e 
o crimă. Numai războiul de apărare e legitim. „Cel ce începe un război greşeşte 
întotdeauna; dreptatea cere ca el să fie învins şi pedepsit pentru că a scos sabia 
primul... Deus dissipat gentes qui bella volunt”? (Ps.LX VIII. 31)“. 

Şi, încă ceva. „In toate țările şi în toate timpurile. scrie Gargantua (cap.XL). 
bunii creştini s-au rugat lui Dumnezeu pentru sufletul semenilor lor, iar 
Dumnezeu, în necuprinsa lui milostenie, s-a îndurat să-i asculte...“ Acestea sunt 
cuvintele sfântului Pavel, în Epistola către Romani, spune pe drept cuvânt 
ediția Operelor. Aşa e: sfântul Pavel la care se referă expres Lefèvre d'Etaples 
în Epishe comment on doibt prier Dieu*%(Epistolă despre cum.trebuie să ne 
rugăm lui Dumnezeu), text tipărit în cartea de psalmi din februarie 1524. „Isus 
Cristos spune. în sfântul Pavel: nu ştim să ne rugăm cum trebuie: dar Duhul Sfânt 
se roagă pentru noi cu gemete de nedescris.“ Acest citat din Lefèvre ne îngăduie 
tocmai sesizarea specificului pasajului din Rabelais şi a accentului său propriu. 
Recitind frumoasa şi ampla frază pe care scriitorul o atribuie regelui uriaşilor, 
nu suntem oare tentaţi să ne reamintim că. încă din 1521. o mare voce declarase 
abolirea distincției nefaste între simplii laici, ce trăiau în lume. şi creştinii 

aleşi de Dumnezeu, care. trăind în afara lumii. se roagă lui Dumnezeu aşa cum 
cere starea lor. în locuri speciale, la anumite ore şi într-un anumit mod ori după 
ceremonii deosebite? 

„Prin Duhul Sfânt. scrie un teolog luteran. Robert Will*5%, analizând 
doctrina tânărului Luther asupra sacerdoțiului creştin - prin Duhul Sfânt. altfel 
spus prin imboldurile pe care le trezeşte în el cunoaşterea lui Cristos, creştinul 
are deschis drumul spre Dumnezeu. El recunoaşte în Acesta pe Tatăl ce-l 
adoptă. Se roagă. Pentru Luther, rugăciunea e una din expresiile sacerdotale ale 
libertăţii creştine...“ Aderând astfel la Dumnezeu (a adera e un cuvânt rabelaisian), 
credinciosul justificat participă la dreptul primului născut ce aparține stăpânului, 
la împărţirea sacerdoţiului Acestuia. Devine el însuşi stăpânul lui Dumnezeu, 
al Celui ce „împlineşte voința fiinţelor cu frica de EI şi răspunde rugăciunilor 
pe care ele i le adresează“. Nu avem în aceste rânduri un fel de comentariu, destul 
de precis. al textului rabelaisian? 

In orice caz. în acest pasaj găsim altceva - şi mai mult - decât în satirele 
contemporane ale moravurilor monastice. În el, ca şi în cel care îl precede cu 
puţin - în reducerea la neant a rolului social al călugărilor. ce nu ară ca ţăranii, 
nu apără pământul ca soldaţii. nu vindecă bolnavii ca doctorii şi nu predică 
învăţătura creştină ca bunii predicatori evanghelici... 

„Bine, spune Grandgousier. dar nu se roagă pentru noi? -Câtuşi de puţin, 
răspunde Gargantua...“3* Aici nu mai e pusă problema legămintelor monastice, 
ci o alta, cel puţin la fel de importantă: a sacrificiului unora pentru toți, susținută 
în doctrina reversibilității meritelor. care va găsi o largă audienţă în spiritul 
oamenilor din vremea Contra-Reformei. Şocat în simţul său de dreptate, 
Rabelais o respinge. în numele unui individualism foarte modern. cu accent 
luteran. ca în acest discurs al regelui învingător adresat învinşilor eliberați: „Aveţi 
grijă de familiile voastre. străduiţi-vă fiecare după propria-i chemare, daţi-le 
copiilor învăţătura cuvenită şi trăiţi aşa cum ne învaţă bunul apostol Pavel. Dacă 
veţi face astfel, veţi fi feriţi de cele rele de Dumnezeu, de îngeri şi de toţi sfinţii.“ 


IX. RABELAIS S-A APROPIAT DE EVANGHELIE: GRAȚIE CUI? 


Iată cum complexitatea problemei ce ne preocupă apare. sperăm. la lumina 
zilei. A rațiunilor pentru. ca şi a rațiunilor contra. A afirmațiilor novatoare. Nu 
doar moneda curentă a bravilor zeflemişti ce-şi bat joc de călugări. de iertarea 
păcatelor şi de fetele-n casă ale clericilor, ci Evanghelia proclamată izvor unic 
al credinţei; înjghebările umane. hotărârile doctrinale ale papilor şi ale conciliilor, 
Chiar şi mărturiile Părinților Bisericii. întreg acest important bagaj e aruncat cu 
dispreţ. Cristos care a distrus Legea şi a cărui Evanghelie reprezintă Spiritul opus 
literei, Cristos identificat cu Dumnezeu. Dumnezeu e Mântuitorul nostru, 

precizează Gargantua. Puterile mediatoare: Fecioara. sfinţii, le vedem aşezate 
într-un loc foarte umil... Monahismul e condamnat nu din cauza abuzurilor, ci 
în numele unui principiu ce nu e catolic. Sacerdotismul e atacat. şi el, în numele 
aceluiaşi principiu. Hegemonia celor ce-şi arogau dreptul de a administra şi a 
distribui oamenilor harul lui Dumnezeu e ameninţată, chiar răsturnată: Toate 
de mai sus sunt piese importante ale unui sistem religios pe care, în lumina 
decretelor tridentine, nu l-am putea, evident, considera ca fiind catolic. Iar peste 
toate, trece suflul luteran. 7 

Rabelais s-a apropiat de Evanghelie, cum declară Calvin. In 1532, ca şi 1534, 
are deplina conștiință a acestui fapt. Se raliază, cu o sinceritate de care nimic 
nu ne îngăduie să ne îndoim, celor ce îşi găsesc în ea hrana spirituală. Servește 
cauza acestora prin Pantagruel, Gargantua şi celelalte mici scrieri ce i s-au 
păstrat; exprimă această cauză şi o pledează cu întregul lui talent. Ilustrează şi 
dezvoltă cu forţă unele dintre principalele teme ale novatorilor - nu toate, dar 
aproape toate. Fără iluzii? Tată marea problemă. Căci e posibil ca în anumite 
momente să ne înşelăm. cu perfectă bună-credință. asupra propriei noastre 
naturi - şi să ne credem, să ne numim evanghelic, chiar dacă suntem părintele, 
creatorul sau adeptul cel mai fidel al pantagruelismului... 

Rabelais s-a putut numi şi crede evanghelic. In perioada tulbure a anilor 1530- 
1535, s-a putut situa de partea celor cu spirit înnoitor. care, douăzeci de ani mai 
târziu, aveau să recunoască, după o serie de schimbări. Geneva lui Calvin ca 
patrie spirituală. Dacă şi-ar fi analizat, însă, cu exactitate adâncimile spiritului 
şi ale conştiinţei. ar fi văzut tot ce îl despărțea de cei care au fost, cu adevărat, 
reformaţi. Vorba deşucheată? E şi aceasta, dacă vreţi. Ea nu-i înspăimântă 
însă deloc pe autorii pamfletelor destul de libere în ton ai literaturii polemice 
reformate. E vorba.însă, mai degrabă, de moralismul lui firesc, de locul important 
pe care-l rezervă idealului de perfecţiune morală proclamat fără încetare de 
personajele sale. Şi mai ales, de refuzul de a se lăsa obsedat de un păcat care 
mânjeşte totul şi perverteşte radical ființa umană, la fel de puternic ca şi 
respingerea spiritului de penitenţă. Uriaşii lui pot foarte bine să proclame 
atotputernicia Creatorului. Aceste trupuri pline de forţă şi aceste spirite ponderate 
nu Cunosc, însă, în fața măreției înfricoşătoare a Celui de Sus, genul de stupoare 
terorizată ce-l face pe Luther să se ascundă „asemenea unui bursuc printre 
crăpăturile stâncilor“. sau dreptatea unui Dumnezeu mai înspăimântător, în 
măreţia sa fără margini, decât diavolul pradă furiei... 

Dar atunci se pune o întrebare. Evanghelia e singurul izvor al credinţei. 
Instituţiile umane sunt revocate. Toate aceste articole pe care le-am enumerat 
mai sus nu se regăsesc însă, ca un program de reformare viguros şi precis, în 
jurul anilor 1530, şi în opera altor oameni decât reformaţii? Rabelais s-a 
apropiat de Evanghelie. Dar cine l-a îndemnat să se facă, pentru o vreme, 
crainicul ei auzit? Oare s-a lăsat pătruns de ea doar sub influența şi prin acţiunea 
unică a Reformei şi a reformaţilor? 

NOTE 


! Ulric Zwingli (1484-1531): reformator elveţian, patriot, orator popular, teolog, 
umanist, şef militar şi om de stat. A predicat Reforma înainte de Luther. A scris poeme 
alegorice şi numeroase tratate (ex. Despre credința falsă şi despre cea adevărată, 1525; 
Despre Providența divină, 1530), fiind şi autorul unei traduceri în germană a Bibliei. 
Din 1525, la Zürich se aplică doctrina sa teocratică, ceea ce va aduce revolta catolicilor 
elveţieni, ce-i vor înfrânge trupele la Cappel, unde reforimatorul va muri în luptă. 

2 „Lucrările legii.“ (lat.) 

3 Juan de Valdès (1490?-1541): scriitor spaniol, promotor al Reformei în ţara sa. 
Autorul unui Dialog al limbilor, operă importantă a Renaşterii spaniole. 

4 O judecată dreaptă. o înclinaţie spre bine a voinţei. “ (lat.) 

$ Herbert Spencer (1820-1903): filosof, biolog şi psiholog englez, autor al unor lucrări 
de statistică socială şi de sociologie descriptivă. Stabileşte sensul evoluţiei de la 
omogen la eterogen prin îmbinarea evoluţionismului biologic şi a teoriei asociaţioniste. 

6 Ernest Haeckel (1834-1920): biolog, partizan al transformismului. A încercat să 
stabilească existenţa unor fiinţe intermediare între vegetal şi animal (monerii). „Legea 
lui H.“ este bazată pe ipoteza recapitulării filogeniei (=istoria formării speciilor) în 
ontogenie (=dezvoltarea individului). 

1 „Conform naturii.“ (lat.) 

8 „O carte pe care a scris-o un oarecare magistru al nostru englez, la ordinul dat de 
noi... despre cartea Metamorfozelor a lui Ovidiu, în care expune toate povestirile 
alegoric şi spiritual. “ (lat.) 

° „Orice clopot bun de clopofit... Aşadar nimic! “ (lat.) 

19 „Orice lucru pe care ei nu-l înțeleg, îl ard. Aşadar... “ (lat.) 

11 „Împotriva unuia care-l numise escroc - şi fiindcă escrocii nu sunt condamnaţi de 
Biserică. “ (lat.) 

12 „Escroci care nu sunt condamnați. “ (lat.) 

13 „ Dummezeu împrăștie seminţiile care vor războaie. “ (lat.) 

CAPITOLUL III 
RABELAIS, ERASM ŞI FILOSOFIA LUI CRISTOS 


În preajma lui 1520. pe când Rabelais. călugăr în mănăstirea fraţilor minoriţi 
de la Fontenay-le-Cointe, studiază greaca şi încearcă să compună scrisori în 
această limbă: pe când îl are ca tovarăş pe cel ce avea să-l introducă pe lângă 
Guillaume Budé. pe numitul Pierre Amy care. ..scăpând de capcana ce o 
constituia ordinul cerşetorilor“. îşi va sfârşi zilele în afara mănăstirii, bănuit 
vehement de a fi aderat la Reformă - activitatea celor preocupaţi de problemele 
religioase şi de modalităţile unei înnoiri recunoscută de toți ca indispensabilă 
oscilează între doi poli. E un du-te-vino între Luther şi Erasm. 

Lucru important. adesea neglijat. ce explică totuşi multe dintre operele şi 
evenimentele timpului. În general. secolul al XIX-lea s-a aplecat prea puţin asupra 
lui Erasm. Nu l-a înţeles. pentru că îl cunoştea prea puţin. sau rău. Cum se poate 
justifica această lipsă de interes? Trebuie pus în cauză. fără îndoială, cultul 
succesului. înclinația de a se face ecoul victoriilor. a istoriografiei unei epoci 
în care forţele materiale se exaltă în dauna celor intelectuale. 


|. UN ERASM AL ZILELOR NOASTRE 


„Istoric vorbind, Erasmface figură de învins; Luther şi Loyola’, de învingători: 
e un fapt. Intre religia reformată. predicată cu ardoare de Luther. organizată cu 
stricteţe de Calvin. şi ceea ce am putea numi forma tridentină a catolicismului, 
religia umanistă a lui Erasm. ..filosofia“ sa a lui Cristos, a avut o eclipsă bruscă 
şi completă. oricare ar fi revirimentele pe care un viitor mai mult sau mai 
puţin apropiat i le-ar fi rezervat. Mai precis. schisma. condamnarea lui Luther 
la Roma. scena hotărâtoare de la Worms au sunat ceasul marilor intenţii ale lui 
Erasm. El nu-şi propunea. într-o vreme în care se găsea aşezat între religii ridicate 
fără cruţare una împotriva celeilalte, să formeze, într-o poziţie bine aleasă. la 
egală distanţă de două armate ce se înfruntau. o şcoală de înţelepţi hrăniţi în 
acelaşi timp cu suc antic şi cu măduvă evanghelică. împăcând astfel între ei. ca 
printr-o minune. catolicismul tradiţional, protestantismul înnoitor şi un minim 

de raţionalism critic. Voia ca oamenii de elită ce se vor fi inspirat din gândirea 
sa şi îl vor fi unnat în eforturile sale să prevină nu o schismă mortală, de care nu 
era vorba pe când a început (înainte ca Luther să-şi fi arătat intenţiile) să-şi publice 
marile opere religioase. ci despărțirea dureroasă a două spirite făcute, pentru 
el. cu scopul de a se completa, a se pătrunde şi. în cele din urmă. a se amesteca 
şi de transformare: spiritul de adeziune respectuoasă şi încrezătoare la dogme, 
ce făcea tradiționala putere şi unitate a Bisericii. 

A predicat şi a crezut posibilă. până în clipa schismei şi a eşecului definitiv 
al tentativelor sale de mediere. o reformă spirituală a Bisericii care să permită 
creştinilor de toate felurile să se simtă fraţi. în afara antagonismelor şi a 
anatemelor. şi care. repudiind subtilităţile inutile. curiozităţile superflue. 
deducţiile. interpretările şi construcţiile pe cât de tiranice pe atât de arbitrare 
ale unei teologii de o ridicolă suficienţă. să aducă unirea în bună voinţă şi în 
dreaptă conştiinţă asupra unui mic număr de formule: cele ale simbolisticii din 
Apostoli. dacă nu se putea mai mult. interpretăte cu cândoaie. ca să spunem aşa. 
în lumina textelor evanghelice. Trebuie însă să cădem la înţelegere în legătură 
cu rolul şi exacta valoare a unor astfel de formule. Nu era vorba - dar aici ideile 
lui Erasm s-au dovedit himerice, deoarece spiritul de subtilitate care nu e 
apanajul unei caste. ci bunul comun al unei categorii întinse de oameni nu poate 
fi privit ca un privilegiu - nu era vorba de a le explicita ca pe o curiozitate şi 
de a reconstitui, astfel. cu încetul. o teologie întru totul asemănătoare celei pe 
care pretindem a o distruge. Ce importanță putea avea faptul că Duhul Sfânt 
purcede de la Tatăl. de la Fiul. sau de la ambii? Esenţialul era de a face să 
rodească darurile imanente ale spiritului: dragostea, bucuria. bunătatea. răbdarea, 
credinţa. modestia - şi de a întreţine în sufletele noastre izvorul întăritor al unei 
vieţi morale spontane. 

Vis frumos. foarte apropiat de cel pe care prietenul lui Erasm. Thomas Morus, 
îl descrisese într-o carte mică, schițând marile linii ale religiei utopice, liberă, 
simplă şi tolerantă. Dar Erasm năzuia să mai producă unul, poate şi mai frumos, 
deşi mai greu de realizat: el voia să împrăștie încetul cu încetul. printr-un efort 
de largă şi umană înţelegere, aceste formule. ce erau totuşi puţin numeroase şi 
într-adevăr elementare. fapt pentru care cerea adeziunea unanimă și acordul 
credincioşilor. Şi aşa cum repudia sensul literal în interpretarea Vechiului 
Testament: aşa cum îndrăznea să spună. într-una dintre formulele cele mai 
îndrăzneţe pe care le-a spus vreodată cineva din acele vremi, că şi Noul 
Testament - în ciuda aspectului său atât de net istoric - avea. în afara sensului 
său literal şi de trupul său pieritor. un spirit viu: tot aşa lăsa să se întrevadă, pentru 
spiritele cu adevărat superioare. posibilitatea de a substitui. într-o bună zi. 
articolelor cu alură imperativă ale Crezului o interpretare în acelaşi timp mai 
profundă, mai personală şi mai umană a adevărurilor superioare pe care ele le 
reprezintă. 

II. ACEL ERASM ŞI RABELAIS AL NOSTRU 


Nue, aşadar, nimic de mirare în faptul că, ani de-a rândul, o întreagă elită 
a trăit din resursele procurate de acest om, plin de talent, de învățătură, de fineţe 
şi de limpezime. Cărţile sale, atât de citite: Îndrumătorul, Elogiul nebuniei, 
Adagiile, Colocviile: vestita ediţie a Noului Testament. cu controversele şi 
explicaţiile masive ce i s-au adăugat: nenumăratele scrisori, împrăștiate printre 
savanții întregii Europe. pe care oamenii şi le arătau, le copiau şi le făceau să 
circule pretutindeni: iată marile izvoare ale vieţii intelectuale şi spirituale 
dintre 1500 şi 1530. de la care s-au adăpat mii de oameni răspândiţi în toată 
creştinătatea. 

Dar gândirea lui Erasm, dezvoltată şi exprimată în lucrări de răsunet dinainte 
de 1517 şi de apariţia lui Luther, nu a fost oare cunoscută şi gustată de Rabelais? 
Lucrul acesta ar fi lesne de presupus, chiar dacă nu am avea indicii. Oare 
lucrurile nu stăteau în aşa fel încât să se fi creat un curent de simpatie şi de 
afecţiune prealabilă între debutant şi maestrul triumfător? Să ne gândim doar 
la paralelismul izbitor al celor două vieţi. Călugăr augustinian în mănăstirea Steyn, 
Erasm devine acolo preot, în aprilie 1492. Călugăr franciscan în mănăstirea 
Fontenay-le-Comte, Rabelais va fi şi el uns preot. La Steyn, Erasm, împreună 
cu câţiva prieteni, îndeosebi Servais Roger, cel mai drag dintre toţi, a citit pe 
ascuns clasicii latini, poeţii, filosofii şi savanții; pe îndelete, s-a dezvoltat în el, 
dimpreună cu sentimentul că vocaţia sa era, în primul rând, literară, velut 
occulta naturae vi rapiebar ad bonas litteras?, cum va scrie mai târziu, şi cu o 
dorinţă tot mai mare a libertăţii - vellem eam mihi vitae libertatem fata sinerent 
natura quam contulit’: suspin care spune multe - un simțământ de revoltă 
interioară împotriva mizeriei spirituale şi a lipsei de eleganţă a celor ce-l 
înconjurau: adevăraţi barbari. cum îi numeşte deja, încercându-şi verva ironică 
încă din 1520, în Antibarbares (Împotriva barbarilor)>55. Acesta era Erasm de 
la Steyn. La rândul lui, Rabelais devora şi el, pe ascuns, la Fontenay, operele 
celor două antichităţi, împreună cu prietenul său Pierre Amy şi cu erudiţii de 
acolo, judecătorul Tiraqueau şi locotenentul de justiție Bouchard. A învăţat chiar 
Şi greaca, deoarece vremurile se schimbaseră de când Erasm icşise de la Steyn. 
Epocii lui Gargantua îi urma cea a lui Pantagruel. 

Pe scurt, Tiraqueau a putut compune un elogiu al lui Rabelais care i s-ar fi 
potrivit, cuvânt cu cuvânt, augustinianului de la Steyn: „un om deasupra vârstei 
pe care o avea, deasupra profesiei de călugăr cordelier, putem spune“35"2. 
Întorcând lucrurile, Rabelais şi-ar fi putut regăsi propriile sentimente citind, la 
mănăstire, pledoaria pe care Erasm o adresa, în 1516, cancelariei apostolice, şi 
în care îşi povestea primele experienţe*5&*: asemenea viitorului autor al 
Colocviilor, observatorul de la Fontenay era însuflețit, pe lângă o vie pasiune 
a studiului, de oroarea ceremoniilor ce stricau timpul oamenilor, şi nu de o mai 

mică repulsie pentru gloata călugărilor, amatori doar de ospeţe şi de beţii. 
După astfel de debuturi, Erasm a ieşit din mănăstire fără zgomot sau scandal, 
permissu atque adeo jussu episcopi ordinarii“. Tot aşa, Rabelais, simțind 
imboldul ce-i împinge pe cei „liberi şi de neam ales“ să-şi mulțumească pornirile 
fireşti, a părăsit, la rândul lui, fără zgomot sau scandal. mănăstirea de la Puy- 
Saint-Martin; cu permisiunea episcopului, a intrat şi el în abația benedictină Saint- 
Pierre din Maillezais, ai cărei călugări funcționau ca şi canonici la catedrală. 

Similitudini de viaţă, analogii de situaţie: între cei doi, existau totuşi şi 
asemănări mai intime. Şi unul şi celălalt au simţit. de timpuriu, misterioase 
legături între credinţa lor şi înţelepciunea antică. Unul ca şi celălalt îşi bazează 
teologia pe texte sacre şi profane în acelaşi timp. Şi unul şi celălalt se răzvrătesc 
împotriva educaţiei pe care au primit-o, împotriva imbecilelor cărți clasice, 
„Papiam, Hugutionem, Ebrardum, Catholicon, Joannem, Garlandum, 
Isidorum“: enumerarea îi aparţine lui Erasm. înainte de a apare la Rabelais 
(Gargantua. XIV) şi urmând-o pe cea a lui Valla (Elegante, II). In sfârşit, pentru 
unul ca şi pentru celălalt. umanismul nu e un joc literar. şi nici o simplă 
perfecțiune a formei, ci o lumină ce împrăştie întunericul. Nu ar fi deci de mirare 
ca o simpatie să se fi născut la cel mai tânăr pentru cel vârstnic. li vom găsi oare 
urmele în cărţile sale? 


III. CÂTEVA ÎMPRUMUTURI 


Mai întâi (cu multă vreme în urmă deja) cercetările s-au oprit asupra 
comediei într-o sută de acte diverse: Colocviile. Capodoperă de ironie, de 
dialectică (dialectica fiind gândire în doi), de prudenţă, uneori versatilă, de 
îndrăzneală calculată şi disimulată în spatele unei prefăcute nâvinovăţii. Că 
Rabelais a citit Colocviile, împrumutând din ele amplu şi fără jenă, e un lucru 
demonstrat de multă vreme. In ele, Erasm denunţă familia Montaigu, cuib de 
sărăcie lucie şi de nespusă mizerie. Rabelais îl sorteşte pe Montaigu răzbunării 
şi disprețului regelui, fără a avea totuşi experiența personală sau justificatul 
resentiment al lui Erasm. În ce priveşte moravurile călugărilor, Erasm indică 
temele, iar Rabelais le dezvoltă. Păsările negre din colocviul Funus 
(Înmormântarea) şi cele din colocviul Franciscani (Franciscanii) ce tăbărăsc 
într-un stol rapace la căpătâiul muribunzilor sunt cele pe care le alungă departe 
poetul din vechime Raminagrobis, dornic a-şi asigura pacea ultimelor clipe. In 
Ichtuophagia (A1âncarea de peşte), Erasm povesteşte istoria călugăriţei ce se 
află în încurcătură în dormitor, şi care refuză să strige după ajutor, pentru că 
regulile i-o interzic. Rabelais o cunoaşte pe această mică scrupuloasă (III, 
XIX); îi ştie şi numele, care e rabelaisian. Fostul augustinian cântă (Exeguiae 
Seraphicae, Cortegii serafice) bucuria caselor al căror prag e călcat de sandale 

franciscane: acolo domneşte rodnicia. Fostul cordelier de la Fontenay 
supralicitează (XLV); „doar umbra clopotniţei abației e fecundă“ . În Colocvii, 

Erasm îşi bate joc de abatele ce le interzice călugărilor studiul (Abbatis et 
eruditae, [Dialogul] abatelui şi aleruditului:nollem meos monachos fi'equentes 
esse in librisô). Fratele Ioan l-a cunoscut pe acest abate; îi spunea că e lucru 
monstruos să vezi un abate învăţat (I, XXXIX). şi nu-i lăsa pe ai lui să înveţe, 
ca să nu se îmbolnăvească de urechi... La Erasm, indignarea împotriva voinţei 
siluite are accente personale; Rabelais reia totul în ecou... Colocviul Naufragiul 
aduce în scenă călători şi marinari a căror viață e primejduită: unii dintre ei îi 
invocă pe Fecioară şi pe sfinţi. alții nu. Rabelais ia notă: își va aminti totul, când 
va descrie furtuna din Cartea a patra. - Sfinţii? Erasm îi arată răzbunători, 
trimițând pe capul credincioşilor. ce au uitat de ei. boli oribile. Ştim bine ce 
gândea Rabelais despre astfel de superstiții. Iar pelerinajele? Erasm se distrează 
pe seama celor care, pentru a le întreprinde, îşi părăsesc nevestele, copiii. casa, 
meseria şi bunurile. Grandgousier îi trimite pe aceşti nebuni înapoi la casele lor. 
la neveste, copii şi interese (I, XLV). Iată destule exemple. presupun. pentru a 
arăta că Lucianul francez nu a uitat să citescă Colocviile. Şi că lectura i-a fost 
de folos. 

Lucianul francez: înaintea lui. însă. Erasm a fost şi el un Lucian. nu batav 
ci ecumenic. Dacă Rabelais lucianizează. de altfel. cu atâta uşurinţă, lucrul acesta 
nu se datorează oare faptului că Erasm i-a oferit toate mijloacele de a o face - 
sau că i-a pregătit. cel puțin, terenul? În catalogul publicaţiilor sale. Catalogus 
Lucubratiorun (Catalogul lucrărilor de noapte). pe care-l stabileşte în 15235%, 
putem vedea lista traducerilor lui din scriitorul grec: 24 de dialoguri. 17 lucrări 
diverse. Va reveni la el neîncetat, cu predilecție. Incă în noiembrie 1506, la Paris, 
publică la Josse Bade un întreg lot de versiuni lucianice: Toxaris (Arcaşul), 
Timon, vestitul Cocoş, opusculul Asupra celor plătiți de cei mari, Pseudo-Mantis 
(Falsul pr ofet). Thomas Morus i s-a asociat în acest mare efort de vulgarizare: 
a tradus, şi el. Tiranicidul. Iar gustul lui Erasm pentru Lucian va persista. Îl va 
transmite chiar tuturor celor ce se vor apropia de el. Prima ediţie completă a 
textului grec al lui Lucian cu versiune latină şi adnotări - deseori retipărită în 
secolul al XVI-lea şi la începutul celui de al XVII-lea - va fi procurată în 
1563. la Basel. de la Henri Petri, de către umanistul Gilbert Cousin din Nozeray, 
secretarul lui Erasm. în ultimii săi ani de viaţă. de la 1530 la 15335%%, 

Cu toate acestea. deşi Erasm nu are în vedere doar forma scrierilor lucianice; 
deşi se inspiră din spiritul ce le-a dictat, acordând autorului grec elogiul bunului 
Horaţiu: Omne tulit punctum, qui miscuit utile dulci”. atunci când ne ocupăm 
de raporturile intelectuale dintre Erasm şi Rabelais n-ar trebui oare să mergem 
dincolo de Colocvii şi de lucianismul lor amabil şi spiritual? Şi dacă e adevărat 
că Erasm a propus oamenilor de ştiinţă şi studioşilor vremii un gen de credință 
sensibil diferit de cea luterană, mai bine adaptat nevoilor deosebite şi înclinațiilor 
fireşti ale umaniştilor, n-ar fi potrivit să căutăm, mai întâi în /ndrumător, una 

dintre cărţile cele mai citite în secolul al XVI-lea; apoi în Elogiul nebuniei şi 
în Adagii. tezaur de înţelepciune antică împrospătată de un modernism profund 
umanizat - alte izvoare ale inspiraţiei rabelaisiene, mai adânci şi interioare? 


IV. ÎNDRĂZNELI ERASMIENE, ÎNDRĂZNELI RABELAISIENE 


Dacă, cunoscând întrucâtva Gargantua şi Pantagruel. ne dăm osteneala de 
a ne instala în gândirea erasmiană aşa cum apare ea în aceste mici volume mustind 
de suc antic şi de substanţă vie. suntem imediat izbiţi de un fapt evident. 
Limitându-ne la marile linii, catehismul gigantal e tocmai catehismul erasmian 
din Încrumător. din Elogiul nebuniei, din Adagii. 

Puţine articole, şi într-un loc şi în celălalt. Nici o subtilitate teologică. 
Cristos în centrul vieţii religioase - Cristos şi Evanghelia interpretată cu bună 
credinţă. Între Dumnezeu şi om nu apar deloc mediatori: Fecioara. sfinţii, 
reaşezaţi la locurile lor, nu mai au decât un rol secundar şi îndepărtat. Nici urmă 
de pesimism: amprenta păcatului originar e savant atenuată: se proclamă 
încrederea în virtutea proprie şi în onestitatea firească a naturii umane; în 
sfârşit, datoria morală apare în primul plan. Sfintele slujbe sunt reduse ca 
număr. ca demnitate şi ca valoare; ceremoniile şi practicile exterioare sunt socotite 
ineficace în ele însele şi subordonate rectitudinii conştiinţei: în sfârşit, viaţa 
monastică e judecată fără indulgență în principiul ei. şi. de asemenea, în efecte: 
acesta e fundalul religiei erasmiene. descrisă în Îndrumător, în Elogiu, în 
Colocvii. E totodată şi fundalul religiei gigantale şi rabelaisiene, cum am văzut 
deja... Nici o formulă religioasă din Pantagr uel sau din Gargantua nu e străină 
unui comentariu cu abundente fraze erasmiene. Şi, folosind o expresie absurdă, 
nici o formulă filosofică. 

Examinam mai sus interpretările pe care le-ar putea primi vestitul text din 
Gargantua (cap. LVII) ce priveşte regula de viață a telemiților: „Intreaga lege 
a mănăstirii se cuprindea în aceste patru cuvinte: Fă ce-ţi place! Oamenii liberi 
şi de neam bun. doritori de plăcută însoţire. au din firea lor înclinări cuminţi şi 
cuviincioase. ferindu-se de orice rele deprinderi.“ Studiind acest text. îl luam 
ca atare, aşa cum îl găsim în opera rabelaisiană. lăsând la o parte, deliberat. orice 
chestiune privind originea lui. Ştim. totuşi. care e această origine. Să deschidem 
al doilea Fvperaspistes (Super-lăncierul) al lui Erasm. apărut în septembrie 1527 
şi îndreptat împotriva lui Luther, text despre care Renaudet scrie: „Niciodată 
până atunci religia lui Erasm, concepţia sa despre har. oferit tuturor cu 
înţelepciune şi generozitate, repulsia instinctivă a rațiunii şi inimii sale faţă de 
ideea luterană a unui Dumnezeu feroce şi iritat n-a găsit o expresie mai adânc 
umană.“36!a, Şi adaugă: „Niciodată raționalismul lui Erasm nu a înfruntat mai 
direct iraționalismul luteran.“. Or, în cartea amintită (pe care e semnificativ să 
o ştim studiată de Rabelais) putem citi următorul pasaj: „. Fateor in quibusdam 

ingeniis bene natis ac bene educatis minimum esse pravitatis. Maxima 
proclivitatis pars est non ex natura, sed ex corrupta institutione, ex improbo 
convictu, ex assuetudine peccandi, malitiaque voluntatis “355, Inutil să mai 
traducem acest pasaj în latină, Rabelais îl traduce cu eleganţă. Să reținem doar 
că, sub forma lui erasmiană, justifică interpretarea pe care o propuneam în forma 
rabelaisiană. 

De altfel, acest text nu e izolat. Dacă recitim De pueris statim ac liberaliter 
instituendis (Despre necesitatea de a educa copiii de îndată şi în mod liber) pe 
care Erasm a tipărit-o în 1529, imediat ce s-a instalat la Fribourg. găsim şi aici 
afirmaţia că natura umană e bună prin ea însăşi. Fără îndoială, doctrina creştină, 
Christiana philosophia, ne arată consecinţele greşelii lui Adam şi înclinația spre 
rău ce s-a instalat. de atunci, în noi. E adevărat. Dar să nu acuzăm firea copilului 
mai mult decât merită, praeter meritum accusare naturam. În ea însăşi, această 
fire trage spre bine, nu spre rău. Erasm precizează: „Câinele se naşte pentru a 
vâna, pasărea pentru a zbura, calul pentru a alerga. boul pentru a trage plugul; 
iar omul se naşte pentru a iubi înţelepciunea şi faptele frumoase.“. De aceea, 
putem defini natura omului astfel: „o înclinaţie şi o aplecare profund instinctivă 
spre bine“. La acestea, un critic ce a citat textele de mai sus s-a răzvrătit?6%2: 
„Nimic nu e mai contrar doctrinei creştine!“ Şi citează cuvintele lui Calvin: 
„Natura noastră e atât de bogată în tot felul de rele încât nu poate nicicum scăpa 
de ele.“. Iar pentru Luther, trimite la mmeroasele texte pe care le citează, în acest 
sens, Denifle. Dar, la drept vorbind, Calvin şi Luther reprezintă „doctrina creş- 
tină“? Doctrina calvinistă şi cea luterană, desigur, dar nimic mai mult. Ce-ar fi 
dacă l-am consulta, de exemplu, pe sfântul Toma, care admite că în natura căzută 
în urma păcatului originar subzistă o înclinaţie firească spre adevăr şi spre bine? 
Şi nu e singurul caz ce s-ar putea invoca. Cât despre Rabelais, fostul frate sărman 
al sfântului Francisc şi, desigur, nu unul dintre marii doctori ai credinţei, e curios 
să constatăm că una dintre declaraţiile sale cel mai des citate ca revelatoare ale 
felului său de a gândi provine, în modul cel mai clar, de la Erasm. De la acel 
Erasm care e răspunzător, după unii, de îndepărtarea „naturalistă“ - atât de des 
deplânsă de cei ce nu sunt creştini - de exigenţele creştinismului. 

Mai mult, vom regăsi toate îndrăznelile lui Rabelais sub pana lui Erasm. Mai 
accentuate sub aspectul lor formal, mai puţin binevoitoare, mai caustice. Iată 
câteva exemple. aşa cum ne apar în graba scrisului. Hurtaly şi glumele despre 
arca lui Noe? Am văzut deja că sunt destul de şterse faţă de libertăţile luate de 
Origen în tratarea istoriilor „puerile“ ale Genezei. Dar dacă acest Părinte al 
Bisericii, impetuos şi rebel, îşi bătea joc cu asprime de „fabula biblică“, o 
făcea pentru a stabili că trebuie căutat sensul ei spiritual şi adânc. Erasm l-a citit 
pe Origen. Luther i-o va reproşa îndeajuns. pe urmele lui Beda. Fusese îndreptat 
spre această lectură de franciscanul Vitrier, sub influenţa căruia a redactat, în 
parte, prima versiune a Elogiului. A luat pe socoteala lui glumele cam tari ale 
duşmanului lui Celsus, dar e mai puţin domic decât el de a căuta sensul 

spiritual, şi se pare că. aşa cum s-a precizat, Erasm „nu se sprijină pe Origen 
decât pentru a-l lăsa în urmă“. Deschideţi E/ogiu/'5% sau recitiți adagiul Silenii 
lui Alcibiade: Adam plămădit din argilă umedă de sculptorul divin; sufletul ce 
îi e transmis; Eva făcută dintr-o coastă a celui dintâi om; grădina Raiului, 
şarpele ce vorbeşte o limbă pe înţelesul fiinţelor omeneşti, pomul minunat 
făcut parcă pentru copii, Dumnezeu care se odihneşte la răcoare în grădina sa, 
îngerul ce apare cu o sabie de foc; ce mitologie, exclamă Erasm! N-am putea 
oare crede că sunt vechile istorii fabuloase ce ies. cu nevinovata lor candoare, 
din închipuirea bătrânului Homer? -Iată cum. prin comparaţie, bietul Hurtaly 
devine pur şi simplu inocent! Şi ce-ar spune oare criticii noştri francezi dacă, 
prin glasul neobrăzat al lui Panurge, Rabelais s-ar fi apucat să facă astfel de 
aprecieri? Erasm îşi bate joc fără îndurare nu doar de un mic uriaş scos din 
închipuirea poeților. aşezat călare pe arca lui Noe. ci de toată Geneza, de tot ce 
el numeşte, spiritual, parodiindu-l pe Titus Livius: totam orbis conditi historiam. 
Ce e Rabelais pe lângă el? Un timid şi prudent ortodox?®®®. 

Să aruncăm acum o privire asupra altor temerități ale cetăţeanului din 
Chinon: povestea naşterii miraculoase a lui Gargantua, venit pe lume prin 
urechea stângă; de asemenea. puţinul său respect faţă de Fecioară. Să-l citim 
însă pe Erasm. Şi să reținem mai întâi că, dacă Rabelais se limitează să nu 
vorbească deloc despre Fecioară, fără a critica deschis şi direct cultul tradiţional 
ce-i era consacrat, Erasm, infinit mai îndrăzneţ, nu păstrează aceeaşi rezervă. 
E vorba de marile merite ale Fecioarei? I le contestă fără nici un menajament. 
Spuneți că e mama lui Dumnezeu? Nu. e doar mama lui Isus. Ce rămâne din 
ea dacă o lipsim de tot ce i-a fost atribuit de generaţiile succesive de credincioşi. 
grăbite să supraliciteze care mai de care, dacă-i înlăturăm numele. demnităţile 
şi meritele de care nu e vorba câtuşi de puţin în Evanghelie, şi pe care i le-au 
dat doar oamenii? O biată femeie umblă. demnă şi plină de virtute. conchide 
Erasm. care nu cere însă predicatorilor să-şi înceapă predicile invocând-o, ei 
care nu invocă Sfântul Duh şi nici pe Cristos - şi nici credincioşilor să se roage 
în faţa icoanelor ei, să aprindă lumânări pentru ca în miezul zilei şi să-i facă urări 
mai grozave decât cele pe care le aude Jupiterul lui Lucian - şi al lui Rabelais". 
Dar glumele cam uşuratice? În colocviul Vaujragiul, pe vreme de furtună, 
marinarii înnebuniți, nemaiştiind cui să se roage, o invocă pe Maria şi cântă Salve 
Regina*5'%210. Cei de pe corabia lui Pantagruel, în Cartea a patra, vor fi mai puţin 
pioşi: îi vor lăsa lui Panurge grija de a aduce asupra lui bunăvoința suverană a 
Fecioarei. Unul dintre interlocutorii Co/ocviului rânjeşte însă: „Ce poate fi 
comun între Fecioară şi mare. deoarece Fecioara. îmi închipui, nu a călătorit 
niciodată pe oceane?“ Iar celălalt: „Pe vremuri. cea care asigura ocrotirea 
marinarilor era Venus; nu se spune despre ea că s-a născut din spuma mării? 
Acum Venus şi-a lăsat treaba deoparte. In locul unei mame care nu era fecioară 
a apărut o Fecioară care era mamă", Glumă cam riscantă, fără îndoială: fără 

a o lua în tragic şi fără a spune vorbe mari, putem socoti că Erasm a făcut bine 
scriind. spre bătrâneţe. o liturghie în cinstea Fecioarei de la Lorette. Virgo 
Lauretana. pentru a-şi răscumpăra ireverenţele tinereții... 

Aceeaşi notă în continuare: de data aceasta pe banca acuzaților e sfântul 
Bernard. cavalerul Fecioarei pe care, într-o zi. ea îl răsplătise pentru zelul ce-l 
arătase întinzându-i sânul la care îl hrănise pe Pruncul Dumnezeiesc. Sfântul 
Bernard, rânjeşte Erasm: teologul suav ca mierea? Ar trebui spus mai degrabă 
dulce ca laptele! -Şi în alt loc, o mică scenă care spune multe... Erasm venise 
de la Basel la Besançon, invitat de un demnitar puternic. Ferri Carondelet 
arhidiaconul, fratele unuia dintre protectorii şi prietenii lui Erasm. Jean 
Carondelet. arhiepiscop de Palermo. La sfârşitul unei cine formidabile, udată 
cu nenumărate vinuri pe cinste. ce supuneau unor torturi cumplite stomacul delicat 
al lui Erasm, lumea se ridica de la masă. Unul dintre musafiri începu să recite 
cântece de laudă: dar ce cântece! Mai copioase decât masa întreagă! Totul apărea 
la timpul potrivit. şi Tatăl Nostru, şi Doamne, miluieşte. şi Din adâncuri... În 
sfârşit. cel ce recita se opreşte. fără suflare. Erasm se crede mântuit, îşi pune 
căciula şi se pregăteşte să se eclipseze. Deodată, însă. cântăreţul începe să strige 
pe apucate, după ce şi-a tras răsuflarea: E? beata | iscera!!! „Doar ele ne mai 
lipseau!“ gemu umanistul, disperat, în faţa canonicilor pătrunşi de cucernicie 
şi stupefiați... Scandal. reproşuri. proteste. o întreagă dramă la strană...%5% La drept 
vorbind. dacă Rabelais a avut vreun gând ascuns descriind ciudata venire pe lume 
a lui Gargantua. el nu a inventat nimic. A avut un înaintaş, pentru toate 
îndrăznelile sale problematice. Acest copil teribil a fost Erasm din Rotterdam. 

Aşa s-a întâmplat cu toate. ÎI vedem pe Rabelais stingând flăcările infernului? 
Nu e mare lucru. deoarece Erasmle-a stins înaintea lui. Ba chiar fără a se adăposti 
în spatele vreunei ficțiuni. Scrie negru pe alb că flăcările iadului sunt doar o figură 
retorică evanghelică. A urma calea lui Cristos înseamnă a-ţi pregăti accesul la 
o fericire (felicitas) a cărei natură se fereşte să o indice: Paradisul său duce lipsă 
de imaginaţie. -A te îndepărta de calea lui Cristos înseamnă. dimpotrivă, a-ți 
pregăti ispăşirea de pe cealaltă lume: dacă ne îndoim de aceasta, nu suntem nici 
creştini. nici măcar oameni: dar care va fi natura pedepsei? Ispăşirea va fi 
morală. Viermele ce-i roade pe cei fără credinţă e remuşcarea. ce nu aşteaptă 
moartea pentru a-şi începe lucrarea. Flacăra ce-l chinuie pe bogatul din Scriptură 
şi toate supliciile rafinate pe care le descriu poeții (de quibus multa scripsere 
poetae!?: suntem preveniţi că descrierile infernului sunt locuri comune poetice); 
toate cuvintele care fac imagine. ce nu trebuie luate în litera lor. nu introduc ideea 
de anxietate veşnică a sufletelor dedate viciilor. Fără discuţie, textul era 
îndrăzneţ. deoarece a trezit nemulțumiri?” ®. Sorbona l-a înregistrat ca 
neconvenabil. şi Erasm a trebuit să precizeze. în 1526. faptul că nu se îndoia 
de focul infernal. de igne gehennae. Într-adevăr, nu se îndoia de el, ci-l punea 
în metafore. 

E nevoie să continuăm? N-ar fi prea interesant. Deoarece dacă aceste 
îndrăzneli ale lui Erasm corespund cutezătoarelor impertinenţe ale operei 
rabelaisiene (având însă mai mult relief decât acestea). pentru Erasm ele sunt 
doar nişte lucruri timide. Adevăratele sale îndrăzneli sunt de altă clasă, şi nu 
au echivalent în nici o lucrare a lui Rabelais. Ne-am putea chiar lipsi de a face 
aluzie la ele. dacă nu am dori să situăm religia rabelaisiană în raport cu celelalte 
religii ale timpului. Câteva exemple ne îngăduie să judecăm ce însemna 
„libertatea creştină“ de care se folosea cineva ca Erasm în jurul lui 1520. O 
libertate extremă: atât de radicală încât cei de la Sorbona strigau. în spiritul lui 
Beda. că e vorba de erezie: atât de extremă încât. şi în zilele noastre. mai 
găsim doctori ingenioşi. dornici de a se arăta şi mai rafinați decât adevărul însuşi, 
insensibili, de altfel. la orice anacronism. gata să schiţeze. în cărţi atrăgătoare 
orice s-ar spune, imaginea unui Erasm care „a încetat să mai fie creştin“ - tocmai 
în sensul în care am putut spune acest lucru despre Rabelais. Inutil să declarăm 
că nu-i vom urma pe acest drum. deoarece întreaga noastră carte vizează, 
dicolo de Rabelais, ceea ce noi socotim a fi o deforniare a istoriei intelectuale 
şi religioase. 


V. CINE A FOST CEL MAI ÎNDRĂZNEŢ? 


Devenim creştini graţie botezului. care e o a doua naştere. act de sfințire ce 
şterge păcatul originar. îngăduie fiinţei omeneşti să treacă de la moartea în păcat 
la viaţa în har şi o smulge [atalităţii infernului pentru a o aduce printre copiii 
Domnului şi a-i deschide calea raiului. Staţi aşa. spune Erasm: „O dată botezați 
nu vă credeţi creştini!“312 Ceea ce-l face pe om să fie creştin nu e botezul. ci 
bunele sale intenţii. Dacă nu le avem, oricât am fi de botezați. nu suntem 
creştini. Dacă le avem. suntem creștini, chiar dacă suntem păgâni...- Ajunşi aici. 
să nu întrebăm cu un accent melodramatic ce se întâmplă cu riturile, cu sfintele 
taine, cu dogmele. Cel mai elementar dintre catehisme ne arată că. pentru a fi 
bun creştin. nu e îndeajuns să fi primit botezul. Pe deasupra. e nevoie să credem 
în învăţătura creştină şi să practicăm îndatoririle pe care ea le impune. Să nu 
cerem mai mult. şi nici să nu discutăm despre astfel de lucruri: ar fi o treabă 
inutilă, după cutare capitol al lui Renaudet sau cutare argumentaţie a lui Marcel 
Bataillon:'*2. Să reținem doar îndrăzneala a ceea ce Renaudet. reluând o 
apropiere pe care cu am făcut-o deja. numeşte modernismul erasmian. Apoi. să 
revenim la textele rabelaisiene pe care le-am citat mai sus: unde apare îndrăzneala. 
adevărata şi adânca îndrăzneală? 

Hrana spirituală a creştinului, elementul profund al credinţei sale e sfânta 
împărtăşanie. Prin ea. el primeşte trupul. sângele. sufletul şi divinitatea lui Cristos 
sub forma pâinii şi a vinului. Ce spune aici Erasm? Că trebuie să ne ținem departe 

de orice fel de sentimentalism. Să nu exclamăm: credinciosul nu are destule 
cuvinte pentru a preamări binefacerile acestui act de sfințire, pentru a-şi descrie 
foamea şi setea de trupul dumnezeiesc şi a-şi mărturisi credinţa absolută că 
Dumnezeu. Dumnezeul lui. e realmente prezent în sacrificiul Eucaristiei. Am 
comite, pentru aceleaşi motive. aceeaşi eroare şi acelaşi anacronism pe care-l 
semnalam mai sus, în legătură cu Telem. când a fost vorba de „sfântul sacrificiu 
al liturghiei“, cum spunem noi, şi cum. cu siguranţă, nu spuneau telemiţii. 
Eucaristia are istoria ei. Să nu uităm că, de la anul o mie până în primii ani ai 
secolului al XVI-lea, exista obiceiul ca persoanele foarte cucernice, membrii 
celor trei ordine, călugării, chiar şi cei din ordinele contemplative, să se 
împărtăşească cel mult de trei-patru ori pe an. Într-una din rarele cărți importante 
pe care le avem despre istoria evlavici, Tacchi Venturi stabileşte cu precizie acest 
lucru (Storia della Compagnia di Jesu in Italia, Istoria Companiei lui Isus în 
Italia)*%. Doar începând cu Conciliul de la Trento - mai precis, şi gândindu-ne 
la Franţa. doar începând cu Introduction àla vie devote, Introducere în viața 
cucernică!? - se stabileşte împărtăşania frecventă; mistica eucaristică devine tot 
mai imperioasă, iar perfecțiunea creştină va fi definită, de Antoine Arnauld!“, 
ca posibilitatea de a ne putea apropia, în fiecare zi, de fiul lui Dumnezeu. 

Cu această rezervă, să vedem ce spune Erasm despre împărtăşanie. spre 
scandalizarea unora dintre contemporanii noştri care, neobişnuind să se apropie 
de ea, găsesc că nu se vorbeşte niciodată despre eficacitatea ei cu suficientă 
emfază. Lucruri cu adevărat surprinzătoare. De exemplu. că-i trezeşte amintiri 
despre lumea antică. Că pâinea era, la cei din vechime, simbolul prieteniei. Că 
era împărțită între persoane strânse laolaltă atunci când acestea voiau să lege 
între ele o amiciție privită ca sacră. Că aşa a făcut şi Cristos cu învăţăceii lui. 
Erasm spune chiar mai mult: că aceasta e originea actului lui Cristos ce împărțea 
pâine învățăceilor, consacrând asfel prietenia lor perpetuă: unde et Christus, 
princeps noster, distributo pane, perpetuam inter suos consecrabat amicitiam..." 
Prietenie? Cunoaştem frumoasa formulă pe care Erasm o foloseşte, în alt loc, 
pentru a desemna creştinismul: nihil aliud quam vera perfectaque amicitia%15; 
nue nici plată. nici săracă, desigur. Dar un om al zilelor noastre, preluând limbajul 
evlaviei contemporane, poate foarte bine să întrebe: ce se întâmplă atunci, 
pentru Erasm, cu marele mister al lui Dumnezeu realmente prezent în ostie - 
cu Dumnezeul ce hrăneşte sufletul nesăţios al credinciosului cu trupul, cu 
sângele şi cu substanţa sa? Ce se întâmplă cu virtutea eficace a actului de 
sfințire? 

Ei, răspunde de îndată Erasm, asta vă interesează? „Totul depinde de dispo- 
ziţia celui ce primeşte împărtăşania.“ Nu a spus oare chiar Isus: ce lucru vrednic 
de dispreţ, să mănânci carne şi să bei sânge, dacă ingurgitării trupeşti nu i se 
adaugă una spirituală? Eucaristia e, aşadar, o primejdie pentru cel ale cărui 
dispoziţii nu sunt ce trebuie să fie... Şi degeaba vom spune: Zwingli e de faţă, 
îşi ascultă stăpânul, îi notează cuvintele, i le face inflexibile. Cei ce dau sfintele 

taine se vor conforma cuvintelor erasmiene. Fie că e vorba de botez, care nu 
înlătură mecanic păcatul; de păcat, care e doar o înclinare către rău. dar pe care 
omul o poate înfrânge; de cei nebotezaţi, cu intenţii bune, ce vor fi, aşadar, 
mântuiţi; sau, în sfârşit, de împărtăşanie. acest simbol pur: vor face din opiniile 
lui Erasm. dezvoltându-le. sistematizându-le, un corp complet de doctrine. 
Dar printre cei interesaţi nu sunt şi cei care nu simt nevoia imperioasă a unei 
credinţe definite? cei care, în deplină libertate a spiritului, cultivați cu texte antice 
mai degrabă decât cu învățături creştine, merg mai departe cu dorinţa lor de 
izbăvire? nu sunt oare şi aceştia interesaţi de probleme, şi nu trag ei concluzia 
că, fără prea mult mister. marea virtute a împărtăşaniei e una comemorativă? 

Şi apoi: creştinismul e religia lui Cristos. Dar cine e Cristos? In ce fel îl putem 
reprezenta? Ştim bine cu ce zel se străduieşte credinciosul să-şi imite Mântuitorul, 
pe care îl are mereu în faţa ochilor, evocându-l în împrejurările diverse ale vieții 
sale pământeşti şi ale morții sale dramatice. Ştim cu ce compasiune sfâşietoare 
meditează el asupra crucii lui Isus. contemplându-și mântuitorul ce suferă şi 
moare pentru el, sărutându-i rănile din care fuge sângele regenerator al 
Dumnezeului său. Dar Erasm? S-ar putea spune că nu caută explicaţia misterului 
crucii în cărticica ce hrănea spiritual, în mănăstirea tinereţii sale, comunitatea 
creştinilor de elită, ci - autoritate cam neaşteptată - în Socrate. Iar explicaţia e 
şi ea neaşteptată. Lecţia Crucii e aceasta: disprețul pentru cele exterioare şi, din 
dragoste pentru lucrurile spirituale şi nevăzute, triumful sufletului asupra 
trupului”'S. E o învățătură cu totul abstractă şi morală. Cât despre imitarea 
creştinilor obişnuiţi care. citind zilnic istoria patimilor, se prosternează în fața 
crucifixului. fac mii de semne ale crucii pe trupul lor, cinstesc acasă câteva 
presupuse vestigii ale Sfintei Cruci sau retrăiesc şi meditează. ore întregi, 
chinurile lui Isus, lăsându-se pătrunşi de o evlavie cu totul trupească - nici vorbă 
de aşa ceva. Cristos nu e un răstignit ce se tânguiește, o victimă jalnică pe care 
mii şi mii de imagini pictate sau sculptate o arată credincioşilor îngenunchiaţi 
în biserici. răvăşindu-le măruntaiele. Nu e nici om. nici persoană. Şi uneori s-ar 
putea spune că, extinzând la Noul Testament distincţia pe care o face, în cel vechi, 
între sensul literal şi sensul spiritual al istoriilor. Erasm socoteşte patimile şi 
moartea Mântuitorului ca tot atâtea alegorii pe care le interpretează elita - dar 
oamenii obişnuiţi, legaţi de lucrurile concrete, nu întrevăd semnificaţia adâncă 
a lor. Cristos e o învățătură, o doctrină morală, nimic altceva decât virtuțile pe 
care le predică: caritate, simplitate, răbdare, curățenie sufletească. Christum...ni hil 
aliud quam caritatem, simplicitatem, patientiam, puritatem, breviter quicquid 
ille docuit.. .3768:17 

Să ne înţelegem: nu adoptăm ca fiind ale noastre, fără contraponderi sau 
corectări, aceste interpretări literale şi sumare ale unei gândiri foarte bogate, şi 
care, de altfel. a evoluat în timp. Ştim foarte bine că există alte texte, pe care 
le putem aşeza în faţa acestora - texte autentic şi ireproşabil ortodoxe. Ştim foarte 
bine că orice frază detaşată din context ia cu uşurinţă un relief înşelător. Şi că 

orice formulă e susceptibilă de traduceri diferite. .. Res tanta nihil est [Eucharistia ] 
imo perniciosa, nisi adsit Spiritus“ : cum să traducem această frază, pentru a 
nu trăda gândul ce a inspirat-0? „Eucaristia. de un aşa mare preţ. e doar o 
primejdie dacă Spiritul nu-i conferă eficacitatea lui“. În acest fel am deturnat 
şi am ruinat însăşi noţiunea sfântului mister. Dar dacă spunem: „Eucaristia 
produce toate efectele binefăcătoare pe care le aşteptăm de la ea, şi nu aduce 
ea unele nefaste dacă terenul e rău pregătit?“ - În acest fel, ortodoxia e respectată, 

deoarece Biserica arată că dumnezeieştile taine îi sfințesc doar pe cei ce le primesc 
cu o bună înclinaţie spre ele. Nu există nici o formulă de care să se fi servit Erasm, 
în aceste probleme arzătoare. ce să nu fie susceptibilă de două interpretări. cu 
totul deosebite ca spirit. Ceea ce înseamnă: fiecare regăseşte în el. aşa cum făceau 
şi contemporanii săi. tocmai ceea ce are: ortodoxul ortodoxia. reformatul 
Reforma. scepticul ironia. Toate acestea nu împiedică deloc existenţa gândirii 
erasmienc. şi. de asemenea. a gândirii rabelaisiene. Gândirea creştină”? Luther 
spune că nu. Beda la fel. Dar noi ştim ce trebuie gândit despre astfel de anateme 
de fanatici sau de iluminaţi. Erasm spune că da. din răsputeri. Şi împreună cu 
el nu doar Zwingli. discipolul său. şi slujitorii cultului. sute de oameni de elită 
răspândiţi prin toată creştinătatea ci. de n-ar fi să vorbim decât despre ei. miile 
de spanioli care au făcut ca Elogiul să fie cea mai citită carte de evlavie, 
împreună cu /mitarea lui Cristos, şi care au scos din ele esenţa curată a unui 
creştinism pătruns de spiritualitate - un creştinism paulian care ..căuta să ajungă 
la Dumnezeu printr-un simțământ nou de încredere şi de libertate“. 


VI. PÂNĂ UNDE MERGE RABELAIS PE URMELE LUI ERASM 


Se regăseşte în Erasm ceea ce fiecare are în el... Ce a găsit Rabelais? Nu ne-a 
spus. S-a mărginit să-i declare lui Erasm. în termeni cu adevărat emoționanți. 
întreaga sa recunoştinţă intelectuală. şi faptul că era fiul său spiritual. E vorba 
de scrisoarea zisă către Salignac. a cărei mărturie am invocat-o deja. Să fie oare 
o simplă piesă convenţională. o temă de casă la stilistică căreia am fi cam naivi 
dacă i-am acorda o oarecare importanţă? Să nu ne grăbim. Să reținem că 
Rabelais. când îi trimite această frumoasă mărturie de gratitudine lui Erasm. nu 
mai e (oricum i-am număra anii) la vârsta entuziasmelor copilăreşti. Şi să mai 
reținem că. atunci când el ia pana în mână. Erasm, îmbătrânit. atacat şi ponegrit 
din toate părţile, mai bine zis învins. nu mai e eroul strălucitor. campionul lui 
Cristos. singurul urmaş posibil al lui Luther - cel pe care Dürer. aflând în 1521 
vestea falsă a morţii reformatorului. îl apostrofa în Jurnalul său în maniera 
patetică pe care o cunoaştem... Atâta doar că scrisoarea către Saligniac nu are. 
evident. decât o semnificaţie generală. Nu putem nicidecum afla din ea ceea ce 
ea nu conține. 

Or, dacă ne referim la textele rabelaisiene, am spus deja: în raport cu cele 
erasmiene, ce ne izbeşte e timiditatea lor. Se menţin cu câteva grade sub nivelul 
celor mai puţin îndrăzneţe dintre acelea. Şi Rabelais nu spune nicăieri ce folos 
ar putea trage un om priceput din interpretările îndrăzneţe, din sugestiile şi 
reticenţele uneori tulburătoare ale lui Erasm. pentru a semăna în spiritele 
subtile îndoieli pline de nelinişte. 

Toate acestea, natural. în ipotezaunui Rabelais duşman al lui Cristos, a unui 
Rabelais „liber cugetător militant“. ce încearcă să dea creştinismului lovituri 
puternice. De fapt însă. fie că a fost liber cugetător sau nu. şi-a dat oare seama 
Rabelais că formulele erasmiene. cizelate cu artă. puteau duce destul de departe. 
clătinând Revelația, raţionalizând şi umanizând istoria evanghelică şi substituind 
unui creştinism al mântuirii un creştinism al fraternității umane? În ce mă 
priveşte, nu cred că Rabelais sau vreunul dintre contemporanii săi au putut vedea 
cu precizia oamenilor secolului nostru urmarea consecințelor pe care patru secole 
de muncă filosofică. filologică şi istorică ne permit să le deducem din câteva 
formule duse până la capăt şi îndreptate într-un anume sens. În orice caz, nici 
un text al lui Rabelais nu spune aşa ceva. Majoritatea împrumuturilor sale 
cunoscute din autorul Co/ocviilor se refereau la ce am văzut deja: idei de 
dialoguri, replici. cuvinte caraghioase, satiră subțire a moravurilor. Niciodată 
însă insinuări. din acelea care. o dată pornite. nu se mai opresc, şi despre care 
nu ştim cât de departe vor să înainteze. Dacă nu admitem (şi noi nu o admitem) 
interpretarea pe care o dă Abel Lefranc despre „a muri cu totul“ din Gargantua. 
şi despre învierea ciudată a lui Epistemon... 

Şi mai e ceva. Dacă o privire rapidă aruncată asupra marilor scrieri religioase 
ale lui Erasm ne face să considerăm îndrăznelile rabelaisiene ca fiind palide. 
în comparaţie cu inovațiile temerare ale Filosofiei lui Cristos. aceeaşi privire 
ne face să apreciem mai bine şi să luăm mai în serios declaraţiile cucernice ale 
uriaşilor şi ale istoriografului lor. Să fie un paradox? Există o tonalitate 
rabelaisiană care nu e una reformată. E oare o tonalitate erasmiană? 

Desigur. Rabelais şi eroii lui au în comun cu Erasm o preocupare morală 
constantă. lucru ce-i distinge de Luther. E inutil să mai demonstrăm aceasta în 
ce-l priveşte pe Rabelais. In ce-l priveşte pe Erasm, ştim foarte-bine că se arată 
preocupat. înainte de toate. de a le propune oamenilor reguli de viață practică 
sănătoase şi drepte - şi că ar sacrifica bucuros teologia, teologiile. pe singurele 
altare ce-l interesează cu adevărat: ale eticii*"e. Pătrunzătorul Melanchton şi-a 
dat seama de asta de multă vreme - iar Pineau îi relatează mărturia: „Ce-i 
cerem teologiei? Două lucruri. răspundea prietenul lui Luther. Consolări 
împotriva morţii şi a Judecăţii de apoi. Ni le dă Luther. Iar învățătura morală 
şi arta de a te purta cum se cuvine ne sunt date de Erasm“. Iar aici. abrupt: „Dar 
nu ne-au fost date deja de păgâni? Oare Cristos şi filosofii nu merg pe acelaşi 
drum?“ Concluzia: cei ce-l urmează pe Erasm predică caritatea. dar nu credința. 
Or, dacă caritatea nu decurge din credinţă. e doar fariseism, nu mai e caritate. 

Foarte bine. Chiar dacă Melanchton nu e, evident, un istoric imparţial al 
ideilor, ci un controversist ce luptă pentru Biserica lui. In orice caz. dacă 
moralismul lui Rabelais se întâlneşte în mod firesc cu moralismul lui Erasm, 
nu e cazul să reducem doctrina uriaşilor la el. Doctrina lor creştină. Am fi departe 
de adevăr. E curios să constatăm că Gargantua şi Pantagruel demonstrează o 
grijă şi. îndeosebi, un respect faţă de atotputernicia divină pe care nu le regăsim, 
cel puţin în această formă, la Erasm. Nu e mai puțin sigur că frumoasele 
rugăciuni şi amplele îndemnuri creştine ale regilor rabelaisieni n-ar fi fost 
niciodată scrise de Erasm. 

Cuprindere plină de căldură. iradiere plină de simpatie: astfel de cuvinte nu 
apar în vocabularul erasmian?’®, Sfera omului din Rotterdam îşi are centrul 
undeva în spirit: circumferința ei e aproape, iar raza foarte scurtă. Să nu căutăm 
în el omul efuziunilor, al sentimentalităţilor puternice ce se revarsă dintr-o inimă 
plină de simţire... Erasm are ironii aspre îndreptate împotriva patimilor; în 
zilele noastre, aceste ironii îi şochează până şi pe necredincioşi. Mai are şi un 
fel de a-şi bate joc de iluminările intermitente ale Spiritului şi de inspiraţiile 
mistice care se îndepărtează cu totul de maniera rabelaisiană şi de tonul unei 
încheieri precum: Er l'Esperit prie...8 Autorul Colocviilor. pur intelectual, nu 
se lasă pradă înduioşării, şi nici nu rezistă dorinţei de a face o poantă. El 
rămâne omul care. în mănăstirea Steyn, făcea deliciul aproape exclusiv al celor 
ce gustau fineţea plină de politeţe şi sensibilitate în cadențe prelungi a eroilor 
lui Terenţiu. Cât despre Rabelais, la Fontenay, el îl citea pe Platon. 


VII. RELIGIE GIGANTALĂ, RELIGIE ERASMIANĂ 


Acestea sunt nuanţe. pe care nu trebuie să le privim ca pe nişte tonuri 
violent contrastante. E adevărat însă că evlavia giganţilor pare. dacă nu mai 
sinceră. mai densă şi mai plină de substanță, mai călduroasă şi mai plină de 
cuvinte cucernice decât cea erasmiană. Să ne reamintim că putem percepe în 
frazele lui Rabelais, de două-trei ori, un fel de ecou al marii voci profetice şi 
pătrunzătoare a lui Luther. care arăta el însuşi diferența iremediabilă dintre evlavia 
sa şi cea a lui Erasm, fără menajamente. dar cu un simţ sigur al realităţilor 
psihologice*'*. În rest. gândirea lui Rabelais pare a fi în acord mai strâns cu cea 
a lui Luther decât cu cea a lui Erasm, în ceea ce priveşte mai multe probleme 
importante. politice sau religioase.Rabelais nu e cosmopolit. Francez patriot şi 
devotat regelui său. le poartă dezertorilor de la Pavia!” mânia pe care o 
cunoaştem. E „naţionalist“ în sensul istoric al cuvântului, iar pacifismul său 
proclamă, cu o forță ce nu apare niciodată la Erasm, necesitatea primordială a 
apărării împotriva agresiunilor. Intre autorul Co/ocviilor şi cel al lui Pantagruel, 

există diferenţe vizibile de temperament şi de caracter. Acestea trebuie semnalate, 
fără însă a li se exagera importanța. 

În ansamblu, e sigur că religia gigantală e mai apropiată de religia erasmiană, 
interpretată literal şi fără curiozități exagerate. decât de religia reformată. Prin 
grija pentru viaţa morală. cum am văzut. şi prin adânca sa umanitate. De 
asemenea, prin optimismul ei şi prin respingerea oricărui ascetism, a oricărei 
violenţe adusă naturii. Iar ca detalii, să ne reamintim: batjocurile, criticile, 
atacurile lui Rabelais la adresa teologilor, a călugărilor, a călugărițelor, a 
abuzurilor şi a practicilor de tot felul: pe toate le găsim la Erasm. căruia de fapt 
îi aparţin. deşi le găsim şi în scrierile şi în gândirea „evanghelicilor“ şi a 
reformaţilor epocii. Catehismul gigantal? Erasm ar contrasemna articolele lui 
importante cu tot atâta grabă ca şi evanghelicii sau reformaţii. S-ar putea spune 
că le-a contrasemnat dinainte... Şi dintre cele două criterii ce trebuie adoptate 
pentru a afla dacă o doctrină e sau nu cu adevărat „reformată“; primul. recurgerea 
la Evanghelie. ca la unica sursă a religiei, se aplică în acelaşi timp lui Luther, 
lui Erasm şi lui Rabelais: al doilea. justificarea prin credință. aport personal al 
lui Luther ce va fi transmis lui Calvin. nu i se aplică nici lui Erasm, nici lui 
Rabelais... 

Nu e vorba de a ne mulțumi cu formule tranşante. Și nici de a declara - pentru 
că nu ştim nimic despre asta - că lui Rabelais ideile religioase i-au venit de la 
Erasm, şi de la nimeni altul. Să constatăm pur şi simplu că un om, hrănit cu 
doctrina erasmiană, nu avea nevoie, pentru a intra în posesia articolelor 
catehismului gigantal, nici de îndepărtatul Luther, nici de Lefèvre, nici de 
Roussel sau de Farel, apropiaţi lui. Nimic nu se opune ca toate aceste articole, 
sau aproape toate, să provină de la Erasm. Şi nimic nu ne constrânge să credem 
că toate provin de la el. Ne mişcăm în domeniul posibilităţilor, cel mult al 
probabilităților - nu al certitudinilor. Nu vrem să minimalizăm „partea Reformei“, 
dacă ar fi să folosim o expresie comod inexactă, în formaţia religioasă a lui 
Rabelais dintre 1530 şi 1535. Dimpotrivă. In pasajele propriu-zis religioase ale 
primelor sale lucrări apare o anumită seriozitate, o gravitate. o convingere 
plină de chibzuinţă şi emoţionantă care evocă amintirea adepților francezi ai 
Bibliei, a discipolilor lui Lefèvre, a auditorilor lui Roussel, ba chiar ai lui 
Farel. Credem chiar că în aceste pasaje există reminiscenţe luterane destul de 
nete. lucru neremarcat încă. Rabelais a gustat bucuria Evangheliei, lucru sigur. 
Dar, neştiutori cum suntem în ceea ce priveşte amănuntele lecturilor sale şi autorii 
frecventaţi cu predilecție, să nu ne grăbim să atribuim meritul acestui lucru doar 
„reformaţilor“ din Franţa sau Germania. Să ne amintim de scrisoarea către 
Salignac şi să ne gândim la Erasm, cel puţin tot atât cât la Luther sau la 
„luteranii“ francezi. 

VIII. RABELAIS, ERASMIAN PÂNĂ LA CAPĂT? 


Lucru în care, de altfel. văd un avantaj. Nu avem nevoie de un mare număr 
de fişe pentru a face inventarul textelor „religioase“ din Cartea a treia şi din 
Cartea a patra. Materia de breviar se împuţinează în opera unui om pe care 
amintirea anilor de călugărie nu-l mai obsedează. Citatele din Noul Testament 
şi din Psalmi devin tot mai rare, iar digresiunile propriu-zis filosofice - tot mai 
frecvente, Rabelais cel din 1546, 1548 şi 1552 e departe de Rabelais cel din 1532 
şi 1534. În orice caz, foarte departe de Reformă. 

Pe deasupra, să ne reamintim că în Cartea a patra, în dialogul dintre 
Panurge şi Dindenaut. parodiază. probabil. acel Da, într-adevăr repetat din 
catehismul francez al lui Calvin*%2. şi că în orice caz i se adresează pe şleau, 
fără înconjur. reformatorului de la Geneva. atunci când compune mitul Naturii 
şi Antinaturii. duşmana firii. această născătoare de „nebuni. farisei. prefăcuţi, 
adversari neîmpăcaţi şi demonici Calvini. impostori genovezi; Putherbi turbaţi 
de furie, fanfaroni. cerşetori, mâncători de oameni şi alţi monştri diformi şi iviţi 
împotriv: a naturii“. Îl vedem aşezat. mai apoi. cu o indiferenţă profund filosofică, 
între cei ce mănâncă gras şi cei ce postesc? În 1542. revăzând o reeditare a lui 
Pantagruel. introduce în Prolog. între „cei înclinați spre înşelăciuni“ şi „cei 
înclinați spre plăcerile trupului“. pe „cei ce se gândesc la predestinare“. Această 
aluzie la doctrina calvinistă nu a trecut neobservată, desigur. la Geneva. Pe scurt, 
avem de-a face cu o ruptură, clară şi publică. între Rabelais şi reformaţi, 
proclamată de alţii înainte de a fi adusă la cunoştinţă, categoric, de cei interesaţi: 
Calvin şi Rabelais. 

Dar să deschidem Cartea a patra. în care cei smintiţi sunt scuturaţi atât de 
zdravăn. După marea tăcere din Cartea a treia, iată un mănunchi de referinţe 
la creştinism. Nu sunt multe, dar urmează după un gol. Mai întâi, în vechiul 
Prolog. avem invocarea lui Dumnezeu: „Să nu facem niciodată nimic înainte 
de a-i lăuda numele.“. În noul Prolog. iată şi menţionarea Evangheliei, lucru de 
care ne dezobişnuisem: ..Că aceasta e voinţa preabunului şi marelui Dumnezeu, 
pe care o încuviinţez, de care ascult şi al cărui cuvânt sfânt, aducător de veşti 
bune, îl venerez: e Evanghelia. în care se spune medicului neglijent: vindecă-te 
pe tine însuţi!“. Iar regii uriaşi acoperă o parte a obişnuinţelor cancelariei lor 
creştine şi a credinţei lor cu virtuțile rugăciunii. ..Nutresc speranţa că Dumnezeu 
ne va auzi rugăciunile, căci le facem cu o puternică credință“, spune Pantagruel. 
Şi Gargantua: „Fie ca pacea Celui Veşnic să fie cu tine.“. Nu e mult, dar 
această reţinere face şi mai surprinzător un episod ca şi cel din IV, 1, petrecut 
pe mare. 

Pantagruel se îmbarcă pentru o lungă călătorie. Înaintea plecării, adună 
echipajul vasului amiral. Tha/amege. „Le-a ţinut mai întâi o scurtă cuvântare 
despre călătoriile pe apă. folosind pe ici. pe colo. pilde din Evanghelie“. Apoi 
„a rostit cu glas limpede şi pătrunzător o rugăciune către Cel-de-Sus, pe care 

au stat s-o asculte toți târgoveţii şi pârgarii din Thalassa, îngrămădiți pe țărm 
să vadă plecarea corăbiilor“. Iar după rugăciune „au pornit să cânte cu evlavie 
şi pătrundere psalmul care începe cu vorbele: Când a plecat Israel din Egipt. 
Isprăvind în cele din urmă şi psalmul. oamenii au întins mesele pe punte şi 
s-au ospătat. Thalassienii. după ce îşi potriviseră şi glasurile la cântarea psal- 
milor. au scos. la rândul lor, merindele şi băutura... A închinat fiecare în sănă- 
tatea tuturor...“. 

„Avem de-a face. scrie Abel Lefranc. cu relatarea perfectă a unei reuniuni 
a credincioşilor într-un templu reformat... Simpatiile religioase ale lui Rabelais 
pentru Reformă se afirmă astfel cu limpezime. contrar părerii unor comentatori 
recenți. în cuprinsul cărții a patra. ca şi în cele trei ce o precedă“(p.46). Cele 
trei care o precedă? In ce mă priveşte. aş spune bucuros ..primele două“. 
deoarece mărturiile de simpatie pe care Cartea a treia o arată faţă de Reformă 
îmi scapă cu totul. Ba mai mult: înţeleg foarte bine scrupulele acestor 
„comentatori recenți“. Suntem în 1548. La această dată. se vorbeşte, de multă 
vreme deja, la trecut despre simpatiile lui Rabelais pentru Reformă. Aşa face 
Postel în 1543. de n-ar fi să-l cităm decât pe el. Genevezii văd acum un adversar 
în părintele lui Pantagruel. Şi deodată. trebuind să descrie o îmbarcare, acesta 
evocă o îmbarcare de evanghelici într-un port evanghelic? Să fie o contradicție? 

Mai simplu. putem vedea în scena de mai sus protestul unui fost evanghelic 
nepocăit împotriva noii orientări dată Reformei de către Calvin: expresia unei 
mânii tăcute. dar viguroase. față de intoleranță. excomunicări. ruguri. şi nu mai 
puţin faţă de rigiditatea inumană a unei doctrine ce nu atenuează nici povara 
fatală a păcatului asupra creaturii. şi nici misterioasa nedreptate a predestinării. 
Nu merg cu Calvin. pare a spune Rabelais: prefer frumosul ideal al anilor 
1530; iar episodul vasului Thalamă&ge afirmă fără rezervă fidelitatea la un vis 
de tinereţe: gustul persistent al unui creştinism umanizat. ce aşază în faţa unui 
Dumnezeu patern fiinţe libere care înalţă spre el. fără rituri sau intermediari, 
cântecul armonios al unei credinţe liniştite. Posibil. Dar eu înțeleg mult mai bine 
această fidelitate - după îndrăznelile filosofice din Cartea a treia. şi de asemenea 
după tăcerile ei - dacă o pot raporta nu la o vagă doctrină reformată de dinaintea 
Reformei. ci la un ideal intelectual format. în mare măsură, cu ajutorul lui Erasm. 

Protestul unui fost evanghelic. fie. Dar de unde provine acest evanghelism? 
Din grupul de la Meaux? In 1548. acesta a devenit. de multă vreme. doar o 
amintire, nici măcar un nume. Dintre sectanţii lui Brigonnet. ai lui Lefèvre, ai 
lui Roussel. unii au trecut de partea catolicismului intransigent. dar care-i va 
lăsa să-şi încheie zilele în linişte. cu preţul unor concesii exterioare şi formale. 
Alţii au aderat la Biserica din Geneva. iar pantagruelismul lor e îndepărtat. dacă 
cumva a existat vreodată. Vor exista însă multă vreme erasmieni hrăniţi cu 
gândirea generoasă şi liberă a indrumătorului. a Elogiului. a Adagiilor şi a 
Colocviilor. 

Au sosit, evident, timpurile pe care Erasm le prevăzuse încă din 1521, când 
spunea că, din cauza schismei, jugul pe care-l duceau credincioşii va deveni de 
două ori mai greu, iar opiniile probabile ale teologilor vor ajunge să fie adevăruri 
de credinţă ce vor trebui profesate sub amenințarea morţii. Acum e prime jdios, 
inutil de primejdios. a predica Evanghelia pentru cei ce nu aderă la unul dintre 
crezurile antagoniste ce-şi dispută conştiințele. Războaiele religioase sunt la 
orizont. Erasmienii se cufundă în tăcere. aşa cum a făcut şi Erasm. Dar în 
taina conştiinţei lor, rămân credincioşi doctrinei maestrului inteligent şi generos 
al tinereţii lor. Recitindu-l pe filosoful lui Cristos, ei încearcă o plăcere cu atât 
mai mare cu cât ideile lui Erasm se adaptează de minune nevoilor unei epoci 
dominată de religii rivale. dar la fel de oficiale, ce nu lasă gândurile să se exprime 
decât în cadrul stabilit de ele - idei simple. câtuşi de puţin dogmatice, traduse 
într-o limbă nuanţată de un spirit ce cultiva oroarea de afirmaţii masive, 
respectul pentru ironie şi pentru convenienţele literare. iar peste toate acestea 
- un fel de oportunism timid şi totodată cutezător. 


NOTE 


! Ignaţiu de Loyola (1491-1556): călugăr spaniol, fondatorul, în 1534, al ordinului 
iezuiţilor, ce se va numi, din 1537, „Compania lui Isus“. A fost canonizat în 1622. 
Lucrarea sa cea niai importantă este Exerciţii spirituale, publicată în 1548. 

2 „Ca şi cum forța:ascunsă a naturii mă fură înspre scrierile alese. “ (lat.) 

3 „Aş vrea'ca'soarta să-mi îngăduie această libertate a vieţii pe care mi-a îngăduit-o 
natura. “ (lat.) 

4 Cu îngăduința şi la porunca episcopului ordinar. “ (lat.) 

5 „Papia, Hugution, Ebrard. [cartea] catolicilor. loan, Garland, Isidor. “ (lat.) 

6 „N-aş vrea ca monahii mei să frecventeze cărțile. “ (lat.) 

7 „Acela a obţinut premiul cel mare care a ştiut să îmbine utilul cu plăcutul. “ (Horaţiu, 
Arta poetică, 343). (lat.) 

8 „Mărturisesc că, în anumite caractere bine născute şi bine educate, există foarte puţină 
depravare. Cea mai mare parte a înclinării [spre rău ] nu provine de la natură, ci dintr-o 
educație stricată. din legături cu oameni necinstiți, din obişnuinţa de a păcătui şi din 
răutatea voinţei. “ (lat.) 

9 „Întreaga istorie a lumii întemeiate. “ (lat.) Titus Livius (59 -17 a.Cr.): istoric roman, 
autorul cărţii 4b Urbe condita (De la fundarea Romei), sursă esenţială pentru 
cunoaşterea Romei regale şi republicane. 

10 Fii sănătoasă, Regină!“ (lat.) 

1l „Și fericitul pântece!“ (lat.) 

12 „În legătură cu care poeții au scris multe. “ (lat.) 

5 Introduction à la vie devote: lucrare a sfântului François de Sales (1567-1622), 
fundatorul Confreriei Crucii, al cărei scop era instruirea săracilor. Numit, în 1602, 
episcop de -Geneva, Francois a încercat, fără prea mare succes însă, convertirea 
protestanților la catolicism. A mai scris predici, opuscule, texte polemice şi un Traité 
de l'amour de Dieu (1616), ce rezumă sfaturile date sfintei Jeanne de Chantal, 
creatoarea, la îndemnul lui, a ordinului vizitandinelor. 

14 Antoine Arnauld (1612-1694): teolog şi moralist jansenist. De la fréquente communion 
a fost publicată în 1643. 

15 „De unde şi Cristos, stăpânul nostru, după ce a fost împărțită pâinea, a consfințit între 
ai săi o prietenie veşnică. “ (lat.) 

16 „Nimic altceva decât o prietenie adevărată şi desăvârşită. “ (lat.) 

17 „Cristos nu e nimic altceva decât bunătate, simplitate. răbdare, curățenie sufletească, 
pe scurt e ce ne-a învăţat El.“ (lat.) 

18 „Jar Duhul sfânt se roagă... “ 

19 Pavia: veche capitală a Lombardiei, patria lui Cardan, a lui Cornelius Nepos etc. În 
1396, aici s-a construit o cunoscută fortăreață, lângă care François I va fi învins şi făcut 
prizonier la 24 februarie 1525, în cursul unei lupte împotriva lui Carol al V-lea 
sprijinit de Henric al VIII-lea al Angliei. Drept urmare, Franţa va pierde, prin tratatul 
de la Madrid din 1526, ducatul Milanului, precum şi provinciile Bourgogne, Artois 
şi Flandra. 

